
1 skyrius 


Aš — Sebastianas Radas, ir nors esu gerai žinomas gatvės 
advokatas, mano pavardės nepamatysite reklaminiuose skyduose, 
autobusų stotelių skelbimuose ar jums rėkiančios iš geltonųjų pus- 
lapių. Nemoku pinigų, kad pakliūčiau į televiziją, nors dažnai ten 
pasirodau. Mano pavardės nėra jokiose telefonų knygose. Aš netu- 
riu įprastos kontoros. Nešiojuosi ginklą, nes mano pavardė ir veidas 
traukia tokių žmonių dėmesį, kurie irgi nešiojasi ginklus ir yra nu- 
siteikę juos panaudoti. Gyvenu vienas, miegu dažniausiai vienas ir 
neturiu kantrybės bei supratingumo draugystei palaikyti. Teisė — 
mano gyvenimas, visada pati svarbiausia, o kai kada ir teikianti 
daug pasitenkinimo. Nepavadinčiau jos „pavydžia meiluže“, kaip 
kažkoks užmirštas asmuo kadaise taip padarė. Veikiau ji panaši į 
valdingą žmoną, nuolat tikrinančią tavo čekių knygutę. Ir nėra kaip 
nuo jos išsivaduoti. 

Šiomis naktimis man tenka miegoti pigių motelių numeriuose 
ir juos keisti kiekvieną savaitę. Anaiptol nesistengiu taupyti pinigų, 
tik mėginu išlikti gyvas. Yra daugybė žmonių, trokštančių mane nu- 
dėti dabar pat, ir keletas iš jų tai pareiškė garsiai. Teisės fakultete 
tavęs nemoko, kad kada nors galbūt ginsi žmogų, kaltinamą tokiu 
baisiu nusikaltimu, jog šiaip taikingiems piliečiams kils noras paim- 
ti į rankas ginklus ir pagrasinti nušauti kaltinamąjį, jo advokatą ir 
net teisėją. 

Bet man yra grasinę ir anksčiau. Taip būna, kai esi sukčius 
advokatas — tai specialybės porūšis, į kurį įpuoliau maždaug prieš 
dešimtį metų. Kai baigiau Teisės fakultetą, darbo pasiūlymų buvo 
mažai. Nenorom ne visu etatu įsidarbinau gynėjų skyriuje, iš kurio 
valstija savo lėšomis samdo advokatus municipaliteto teisiamie- 

siems. Iš ten atsidūriau mažoje nepelningoje teisės firmoje, užsii- 
mančioje tik gynyba baudžiamosiose bylose. Po kelerių metų ta fir- 
ma bankrutavo, ir aš likau gatvėje su daugybe kitų, besigrumiančių 
sukrapštyti baksą. 

Viena byla padėjo man tapti žinomam. Negaliu teigti, kad ji pa- 
dėjo išgarsėti, nes, jei rimtai, argi gali išgarsėti milijoniniame mieste? 
Daugybė vietinių šunadvokačių įsivaizduoja esantys garsūs. Jie šyp- 
sosi iš reklaminių stendų, prašydami paskelbti tavo bankrotą, ir pui- 
kuojasi televizijos reklamose, atrodydami didžiai susirūpinę dėl tavo 
asmeninių žalų. Bet už savo pačių reklamą jie turi mokėti. Aš — ne. 

Pigūs moteliai kas savaitę vis keičiasi. Esu įstrigęs vidury teis- 
mo proceso nykiame užkampio raudonsprandžių miestuke, kuris 
vadinasi Mailas, dvi valandos kelio automobiliu nuo mano namų 
Mieste. Ginu silpnaprotį aštuoniolikmetį pusmokslį, kuris kaltina- 
mas nužudęs dvi mažas mergaites ir įvykdęs vieną iš pačių šlykš- 
čiausių nusikaltimų, kokius išvis esu mates, o aš jų mačiau daug. 
Mano klientai beveik visada būna kalti, tad aš tuščiai negaištu daug 
laiko, grąžydamas rankas, ar jie gaus tai, ką nusipelno. Tačiau šio- 
je byloje Gardis yra nekaltas, nors tai ir neturi reikšmės. Tikrai ne. 
Šiandien Mailo miestui svarbiausia Gardį nuteisti, jam paskelbti 
mirties nuosprendį ir bausmę įvykdyti kuo greičiau, idant miestas 
galėtų geriau pasijusti ir judėti toliau. O kur būtent judėti? Po šimts, 
kad aš žinočiau ar kad man tai rūpėtų. Ši vieta penkiasdešimt metų 
judėjo atgal, ir vienas sumautas verdiktas jos kurso nepakeis. Aš 
jau skaičiau ir girdėjau kalbant, kad Maile reikia „užverti bylą“, ir 
nesvarbu, ką tai reikštų. Turėtum būti idiotas, jei tikėtum, kad šis 
miestelis kaip nors išaugs, suklestės ir taps tolerantiškesnis, kai tik 
Gardžiui bus įvykdytas nuosprendis. 

Mano darbas daugiasluoksnis ir sudėtingas, o tuo pat metu ir 
gana paprastas. Valstija man moka, kad suteikčiau pirmaklasę gy- 
nybą teisiamajam, kaltinamam sunkia žmogžudyste, už kurią gresia 
mirties bausmė, ir tai verčia mane kovoti, draskytis ir kelti skanda- 
lus teismo salėje, kur niekas nesiklauso. Faktiškai Gardį pripažino 
kaltu jau tą dieną, kai areštavo, ir dabar jo teismas — tik formalu- 
mas. Kvaili ir viskam pasiryžę farai ištraukė iš rankovės kaltinimus 

ir sufabrikavo įrodymus. Prokuroras tai žino, bet jis neturi stuburo, 
be to, ateinančiais metais tikisi būti perrinktas. Teisėjas miega. Pri- 
siekusieji iš esmės malonūs, paprasti, bet naivūs žmonės, jie visada 
taip trokšta tikėti melais, išdidžių jų valdžios atstovų kurpiamais iš 
liudytojų pakylos. 

Maile yra užtektinai pigių motelių, bet aš negaliu ilgiau juo- 
se apsistoti. Būčiau nulinčiuotas, užplaktas rimbais ar sudegintas 
ant laužo prie gėdos stulpo, o jeigu pasisektų — koks nors snaiperis 
pataikytų man į tarpuakį, ir akimirksniu viskas baigtųsi. Vykstant 
teismo procesui, valstijos policija teikia man apsaugą, bet aš aiškiai 
susidariau įspūdį, kad tie vyrukai tam yra visiškai abejingi. Jie apie 
mane galvoja kaip ir daugelis žmonių: esu suktas ilgaplaukis fanati- 
kas, pakankamai nenormalus, kad kovočiau už vaikžudžių ir pana- 
šių į juos teises. 

Dabartinis mano motelis — „Hampton Inn“, dvidešimt pen- 
kios minutės kelio automobiliu nuo Mailo. Nakvynė jame kainuo- 
ja šešiasdešimt dolerių, ir valstija apmokės sąskaitas. Gretimame 
kambaryje apsistojęs Partneris, dramblotas, stipriai ginkluotas vy- 
rukas, jis dėvi tamsius kostiumus ir visur mane lydi. Partneris — 
mano vairuotojas, asmens sargybinis, patikėtinis, padėjėjas, kedis* 
ir vienintelis draugas. Pelniau jo ištikimybę, kai prisiekusieji pripa- 
žino jį nekaltu kovos su narkotikais pareigūno nužudymo byloje. Iš 
teismo salės mudu išėjome susikibę už parankių ir nuo tada likome 
neperskiriami. Bent du kartus jį bandė nužudyti farai ne tarnyboje. 
Vieną kartą jie ėmėsi manęs. 

Mes tebesilaikome ant kojų. Arba galbūt turėčiau pasakyti: te- 
beišsisukame nuo kulkų. 


2 skyrius 


Aštuntą ryto Partneris pabeldžia į mano duris. Metas važiuoti. 
Mudu pasisveikiname ir įsiropščiame į mano transporto priemo- 


* Golfo lazdų nešiotojas (golfo terminologija). Čia ir toliau paaiškinimai vertėjo. 


nę — didelį juodą krovininį „Ford“ mikroautobusą, pagal užsaky- 
mą pritaikytą mano reikmėms. Kadangi jis man atstoja ir kontorą, 
užpakalinės sėdynės pertvarkytos — išdėstytos aplink staliuką, su- 
lankstomą į sieną. Yra ir sofa, ant kurios dažnai pernakvoju. Visi 
langai patamsinti ir nepramušami kulkų. Taip pat įrengtas televi- 
zorius, stereofoninė sistema, internetas, šaldytuvas, baras, padėti 
du šautuvai ir drabužių pamaina. Aš kartu su Partneriu sėdžiu prie- 
kyje, ir, išvažiuodami iš aikštelės, abu išsivyniojame greitojo mais- 
to užkandinės bandeles su dešra. Iki Mailo priekyje mūsų važiuoja 
niekaip nepaženklintas valstijos policijos automobilis. Kitas lydi iš 
paskos. Paskutinis grasinimas mirtimi prieš dvi dienas atėjo elek- 
troniniu paštu. 

Jeigu aš nekalbinu, Partneris tyli. Tai nėra taisyklė, bet man 
labai patinka. Jo nejaudina ilgos pauzės pokalbyje, manęs irgi. Po 
daugelio metų, kai kalbėdavome beveik apie nieką, mudu išmokome 
bendrauti palinksėdami galva, sumirksėdami akimis ar tylėdami. 
Pusiaukelėje iki Mailo atsiverčiu vieną aplanką ir pradedu užsiraši- 
nėti pastabas. 

Dviguba žmogžudystė buvo tokia kraupi, kad jos nenorėjo pri- 
siliesti joks vietinis advokatas. Paskui suėmė Gardį ir, vos užmetus 
žvilgsnį, buvo aišku, kad jis kaltas. Ilgi, juodai it anglys dažyti plau- 
kai, įspūdingas įsagų rinkinys kakle, žemiau tatuiruotės, priderin- 
ti plieniniai auskarai, blyškios akys ir savimi patenkinto šypsenė- 
lė, bylojanti: „Gerai, aš tai padariau, na ir kas?“ Pačiame pirmame 
straipsnyje Mailo laikraštis jį apibūdino kaip „satanistų kulto narį, 
praeityje turėjusį teistumą už vaikų tvirkinimą. 

O kaip sąžiningas ir nešališkas faktų pateikimas? Jis niekada 
nebuvo satanistų kulto narys, o vaikų tvirkinimo reikalas nėra toks, 
koks atrodo. Bet nuo tada Gardis liko kaltas, o aš vis dar stebiuosi, 
kad mes šitaip ilgai ištvėrėme. Jau prieš kelis mėnesius jį norėjo pa- 
kabinti ant virvės. 

Ką ir kalbėti, visi Mailo advokatai ir advokatės užsirakino duris 
ir išjungė telefonus. Miestuke nėra valstijos lėšomis apmokamo gy- 
nėjo sistemos — jis per mažas, — ir nepasiturinčiųjų bylas paskirs- 
to teisėjas. Galioja nerašyta taisyklė, kad šių nepelningų bylų imasi 

jaunesnieji miestuko advokatai, nes: 1) kas nors juk turi jų imtis; 2) 
būdami jaunesni šitaip elgdavosi senesnieji advokatai. Bet Gardžio 
nė vienas nenorėjo ginti, ir, jei atvirai, aš tikrai negaliu jų smerkti. 
Tai jų miestelis ir jų gyvenimas, tad jei pečiais glaustysiesi su tokiu 
iškrypėliu žudiku kaip Gardis, ne juokais pakenksi savo karjerai. 

Kaip visuomenė, mes tikime teisingu teismu žmogui, kaltina- 
mam sunkiu nusikaltimu, bet kai kurie iš mūsų spurda, kai prirei- 
kia jam parūpinti kompetentingą advokatą, idant būtų garantuotas 
anksčiau minėtasis teisingas teismas. Tokie kaip aš advokatai gyvena 
kamuojami klausimo: „Betgi kaip tu atstovausi tokiam nenaudėliui?“ 

Greitomis metu frazę: „Kažkas juk turi“, ir taip išsisuku. 

Ar mes iš tikrųjų norime teisingų teismų? Ne, anaiptol. Mes 
norime teisingumo — ir greito. O teisingumas yra toks, koks jis, 
mūsų nuomone, turėtų būti, remiantis atskirų bylų patirtimi. 

Gerai, kad mes netikime teisingais teismais, nes velniškai tik- 
ra, kad tokių nė neturime. Nekaltumo prezumpcija nūnai yra kaltės 
prezumpcija. Pareiga įrodyti kaltę — farsas, nes dažnai įrodymai 
būna meluojami. Kaltė be jokios pagrįstos abejonės reiškia: jeigu 
veikiausiai tai padarė jis, vadinasi, izoliuokime tokį žmogų. 

Šiaip ar taip, advokatai išsislapstė, ir Gardis neturėjo jokio. 
Apie apgailėtiną mano reputaciją byloja tai, kad netrukus sulaukiau 
telefono skambučio. Šio valstijos pakraščio teisininkų sluoksniuose 
gerai žinoma, kad jeigu tau nesiseka nieko surasti, paskambink Se- 
bastianui Radui. Jis gins bet kurį! 

Kai Gardį areštavo, prie kalėjimo susirinkusi minia reikalavo 
teisingumo. O kai policija demonstratyviai jį vedė į furgoną, kad 
pavėžėtų į teismo rūmus, minia Gardį plūdo ir apmėtė pomidorais 
bei akmenimis. Tai išsamiai buvo nušviesta vietos laikraštyje ir net 
pateko į vakarines Miesto žinias (Maile nėra jokios televizijos sto- 
ties, priklausančios šalies tinklams, tik veikia žemos klasės kabeli- 
nė paslauga). Aš reikalavau pakeisti teismo proceso vietą, meldžiau 
teisėją perkelti bylos nagrinėjimą bent už šimto mylių, kad mes 
turėtume nors šiokios tokios vilties surasti prisiekusiųjų, kurie ne- 
svaidytų į vaikį visokio šlamšto ar nekeiktų jo prie pietų stalo. Bet 
mums atsakė. Visi mano ikiteisminiai prašymai buvo atmesti. 


Vėlgi, miestukas trokšta teisingumo. Miestukas trokšta, kad 
byla būtų kuo greičiau užverta. 

Manęs nepasveikina minia, kai su savo furgonu įsuku į trumpą 
įvažą už teismo rūmų, bet kai kurie iš įprastų veikėjų susirinkę. Jie 
spiečiasi netoliese už policijos užtvaros ir laiko iškėlę savo apgailė- 
tinus plakatus su tokiais išmintingais šūkiais kaip: „Pakarti kūdikių 
žudiką“, „Šėtonas laukia“ ir „Mėšlą Radą iš Mailo lauk!“ Kokia de- 
šimtis tų niekingų žmogelių tik ir laukia progos iš manęs išsityčioti, 
o svarbiausia — pademonstruoti savo neapykantą Gardžiui, kuris 
už penkių minučių čia atvyks. Ankstesnėmis teismo proceso dieno- 
mis ta mažutė publika traukė į save fotoaparatų objektyvus, o keli 
iš jų net pateko į laikraščius — kartu su savo plakatais. Žinoma, tai 
juos padrąsino rinktis čia kas rytą. Storulė Suzė laiko iškėlusi „Mėš- 
14 Radą“ plakatą ir žiūri taip, lyg norėtų mane nušauti. „Šovinys“ 
Bobas tvirtina esąs vienos iš mirusių mergaičių giminaitis, jis cituo- 
tas pasakęs kažką panašaus, kad teismas — tik tuščia laiko gaišatis. 

Bijau, kad dėl to jis teisus. 

Furgonui sustojus, Partneris atskuba atidaryti man durelių, 
jį pasitinka dar trys šerifo pavaduotojai, maždaug tokie pat stam- 
buoliai. Aš išlipu ir jų dengiamas skubiai įsmunku pro užpakalines 
teismo rūmų duris, o „Šovinys“ Bobas man pavymui rikteli: „Parsi- 
davėlis!“ Dar kartą saugiai įeinu. Šiais laikais nežinau nė vieno atve- 
jo, kad, įpusėjus baudžiamosios bylos nagrinėjimui, būtų nušautas 
įžengiantis į teismo rūmus advokatas. Vis dėlto nuolankiai susitai- 
kiau su tikimybe, kad aš galėčiau būti pirmasis. 

Mes užkopiame siaurais tarnybiniais laiptais, kur kitiems įė- 
jimas draudžiamas, ir mane nuveda į belangį kambarėlį. Kadaise 
jame laikydavo kalinius, laukiančius stoti priešais teisėją. Po kelių 
minučių sveikas ir gyvas atvyksta Gardis. Partneris žengteli laukan 
ir uždaro paskui save duris. 

— Kaip laikaisi? — klausiu, kai mudu liekame vieni. 

Jis nusišypso ir pasitrina riešus — kelioms valandoms bus pa- 
liktas be antrankių. 

— Turbūt gerai. Tik nedaug miegojau. 

Taip pat jis nesiprausė po dušu, nes dušo bijo. Kartkartėmis 

pabando, bet jam neatsuka karšto vandens. Tad nuo Gardžio dvo- 
kia senu prakaitu ir nešvariais lovos baltiniais, todėl aš džiaugiuosi, 
kad jis tolokai nuo prisiekusiųjų. Juodi dažai iš jo plaukų palengva 
nyksta ir su kiekviena diena plaukai tampa šviesesni, o oda blanks- 
ta. Prisiekusiųjų akyse jis keičia spalvas, o tai dar vienas gyvuliškų 
požymių ir šėtoniškumo ženklas. 

— Kas šiandien dėsis? — kone vaikiškai smalsiai klausia jis. 

Gardžio intelekto koeficientas — septyniasdešimt, vos pakan- 
ka, kad galėtų būti persekiojamas baudžiamąja tvarka ir nubaustas 
myriop. 

— Bus dar daugiau to paties melo, Gardi. Deja, dar daugiau. 

— Negalite priversti, kad jie nustotų melavę? 

— Ne, negaliu. 

Valstija neturi jokių daiktinių įrodymų, kurie susietų Gardį su 
žmogžudystėmis. Jokių. Tad, užuot įvertinęs jų stoką, valstijai ats- 
tovaujantis prokuroras elgiasi taip pat, kaip dažnai elgdavosi. Eina 
pirmyn remdamasis melu ir sufabrikuotais parodymais. 

Dvi savaites Gardis sėdėjo teismo salėje ir klausėsi visokio 
melo užsimerkęs, lėtai purtydamas galvą. Jis sugeba purtyti gal- 
vą ištisas valandas, ir prisiekusieji turbūt laiko jį pamišėliu. Anks- 
čiau aš jam liepiau liautis, sėdėti tiesiai, pasiimti rašiklį ir ką nors 
krevezoti į bloknotą, kad atrodytų, jog turi smegenų, nori kovoti 
ir laimėti. Bet jis paprasčiausiai neįstengia to daryti, o aš teismo 
salėje negaliu su savo klientu ginčytis. Jam taip pat liepiau prisi- 
dengti rankas ir kaklą, idant paslėptų tatuiruotes, bet Gardis jomis 
didžiuojasi. Liepiau išmesti kūno įsagus, bet jis nori būti toks, koks 
yra. Dorybingi žmonės, valdantys Mailo areštinę, draudžia visokius 
įsagus, žinoma, nebent esi Gardis ir vėl grįžti į teismo salę. Tokiu 
atveju nusisagstyk jais visą veidą. Atrodyk kuo labiau nenormalus, 
atstumiantis ir šėtoniškas, Gardi, kad tavo bendrapiliečiams nekiltų 
jokių skrupulų pripažįstant tavo kaltę. 

Ant įkaltos į sieną vinies kabo pakabas su tais pačiais baltais 
marškiniais ir chaki spalvos kelnėmis — drabužiais, kuriais jis kiek- 
vieną dieną apsirengia. Už tą pigų ansamblį sumokėjau aš. Gardis 
pamažu atsega užtrauktuką ir išlipa iš oranžinio kalėjimo kombine- 

zono. Apatinių jis nenešioja — tai pastebėjau pačią pirmą teismo pro- 
ceso dieną ir nuo tada stengiuosi nematyti. Jis pamažu apsirengia. 

— Viskas melas, — sako. 

Ir jis teisus. Valstijos kaltintojas iki šiol iškvietė devyniolika 
liudytojų, ir nė vienas jų neatsispyrė pagundai šiek tiek viską pagra- 
žinti arba paprasčiausiai meluoti. Patologas, valstijos kriminalistikos 
laboratorijoje atlikęs autopsijas, prisiekusiesiems papasakojo, kad 
dvi mažosios aukos nuskendo, bet taip pat pridūrė, kad jos patyrė 
„traumas nuo smūgio buku daiktu į galvas“. Kaltinimui geriau, jei- 
gu prisiekusieji patikės, kad mergaitės buvo išžagintos, sumuštos iki 
sąmonės netekimo, o paskui įmestos į tvenkinį. Nėra jokių fizinių 
įrodymų, kad jos buvo kaip nors seksualiai išnaudotos, bet šis faktas 
prokurorui nesutrukdė tai įtraukti į bylą. Tris valandas kapojausi su 
patologu, bet su ekspertu, tegul ir nekompetentingu, ginčytis sunku. 

Kadangi valstija neturi jokių įrodymų, ji priversta kelis sufal- 
sifikuoti. Labiausiai papiktina parodymas areštinės skundiko, jų 
vadinamo Suodžiumi, ir tokia pravardė jam labai tinka. Suodžius — 
prityręs teismo salės melagis, jis nuolat duoda parodymus ir mielai 
sako tai, ko reikia prokurorams. Gardžio atveju Suodžius vėl atsi- 
dūrė areštinėje — buvo kaltinamas dėl kvaišalų ir jam švietėsi de- 
šimt metų kalėjimo. Farams reikėjo kokių nors parodymų ir — visai 
nenuostabu — jie turėjo po ranka Suodžių. Pažėrė jam smulkmenų 
apie tuos nusikaltimus, paskui Gardį iš rajono areštinės perkėlė į 
apygardos, kur buvo uždarytas ir Suodžius. Gardis visai nenutuokė, 
kodėl jį perkelia, ir niekaip negalėjo suprasti, kad keliauja į spąstus. 
(Tai atsitiko dar prieš man imantis bylos.) Gardį įmetė į mažą kame- 
rą kartu su Suodžiumi, o šis labai troško kalbėtis ir norėjo visokerio- 
pai padėti. Pareiškė, kad neapkenčia farų ir pažįsta gerų advokatų. 
Taip pat esą buvo skaitęs apie dviejų mergaičių nužudymą ir numa- 
no, kas iš tikrųjų jas nugalabijo. Kadangi Gardis apie tuos nužudy- 
mus nieko nežinojo, neturėjo ko prie pokalbio pridurti. Bet vis tiek 
Suodžius paskui tvirtino, kad per parą išgirdo visą išpažintį. Farai 
ištraukė Suodžių iš kameros, ir iki teismo Gardis jo nebepamatė. 
Kaip liudytojas Suodžius gražiai pasipuošė: vilkėjo marškiniais su 
kaklaraiščiu, trumpai nusikirpo plaukus ir paslėpė nuo prisiekusių- 

jų savo tatuiruotes. Stebėtinai smulkiai jis atkūrė Gardžio pasako- 
jimą: kaip šis patykojo dviejų mergaičių miške, nuvertė jas nuo dvi- 
račių, užkimšo burnas, surišo, paskui kankino, prievartavo ir mušė, 
o galiausiai įmetė į kūdrą. Pasak Suodžiaus versijos, Gardis buvo 
apsinešęs nuo kvaišalų ir klausėsi sunkiojo metalo. 

Vaidyba pavyko puikiai. Aš žinojau, kad visa tai melas, taip 
pat žinojo ir Gardis su Suodžiumi, podraug su farais ir prokuroru. 
Įtariu, abejonių kilo ir teisėjui. Vis dėlto prisiekusieji su pasidygė- 
jimu tai nurijo ir neapykantos prisitvenkusiomis akimis žioravo į 
mano klientą, kuris klausėsi užsimerkęs ir purtė galvą — ne, ne, ne. 
Suodžiaus parodymai buvo tokie baisūs, jog gniaužė kvapą, taip pat 
gausūs tokių smulkmenų, kad kartais būdavo sunku patikėti jį iš 
tikrųjų tai prasimanant. Juk niekas negali šitaip meluoti! 

Ištisas aštuonias valandas — ilgą sekinančią dieną — daužiau 
Suodžių klausimais. Teisėjas nervinosi, o prisiekusiesiems apsiblau- 
sė akys, bet aš būčiau galėjęs šitaip tęsti savaitę. Paklausiau Suo- 
džiaus, kiek kartų jis buvo davęs parodymus nagrinėjant baudžia- 
mąsias bylas. Galbūt dusyk, atsakė jis. Aš išsitraukiau protokolus, 
praskaidrinau jam atmintį ir peržvelgiau kitas devynias baudžiamą- 
sias bylas, kuriose jis taip pat stebuklingai padėjo mūsų doriems ir 
nešališkiems prokurorams. Atgaivinęs šiek tiek sujauktą Suodžiaus 
atmintį paklausiau, kiek kartų prokurorai jam sušvelnino nuos- 
prendį po to, kai jiems teisme melavo. Nė karto, pasakė jis. Tad aš 
vėl peržvelgiau kiekvieną iš tų devynių bylų. Pateikiau dokumentus. 
Visiems, o ypač prisiekusiesiems, leidau aiškiai suprasti, kad Suo- 
džius — melagis, etatinis kalėjimų skundikas, fiktyvius parodymus 
mainantis į švelnesnę bausmę. 

Prisipažįstu — teisme aš įpykau, o dažnai tai žalinga. Su Suo- 
džiumi praradau šaltą kraują ir klausimais daužiau jį taip negai- 
lestingai, kad kai kurie prisiekusieji ėmė jausti man prielankumą. 
Galiausiai teisėjas paliepė pereiti prie kitų klausimų, bet aš jo nepai- 
siau. Neapkenčiu melagių, ypač tokių, kurie prisiekia sakyti tiesą, 
o paskui fabrikuoja parodymus, kad mano klientas būtų nuteistas. 
Šaukiau ant Suodžiaus, o teisėjas šaukė ant manęs, ir kartkartėmis 
atrodydavo, kad šaukia visi. Gardžio bylai tai nepadėjo. 

Galbūt jau pamanysite, kad prokuroras nutrauks šį savo mela- 
gingą pasirodymą ir pakvies patikimą liudytoją, bet tam reikėtų šiek 
tiek supratingumo. Kitas jo liudytojas buvo dar vienas kalinys, dar 
vienas narkomanas, kuris paliudijo buvęs koridoriuje netoli Gardžio 
kameros ir girdėjęs jį prisipažįstant Suodžiui. 

Vienas melas patvirtina kitą melą. 

— Prašau, priversk juos liautis, — sako Gardis. 

— Aš bandau, Gardi, darau, ką galiu. Mums jau metas eiti. 


3 skyrius 


Šerifo pavaduotojas nuveda mus į teismo salę, vėl sausakimšą 
žmonių ir kupiną slogios įtampos. Jau dešimta liudytojų parodymų 
diena, ir aš esu tikras, kad šiame atkampiame miestuke daugiau ab- 
soliučiai nieko nebeatsitiks. Mes esame pramoga! Teismo salė už- 
pildyta nuo teisėjo katedros iki durų, žmonės ramsto sienas. Ačiū 
Dievui, oras vėsus, antraip mes visi žliaugtume prakaitu. 

Kai teisiama dėl sunkios, mirtimi baudžiamos žmogžudystės, 
būtinai privalo dalyvauti bent du advokatai. Man talkina, arba „gro- 
ja antruoju smuiku“, Trotsas, bukas, nenuovokus vaikinas, kuris 
turėtų sudeginti savo teisininko licenciją ir išvis prakeikti tą dieną, 
kai užsigeidė kada nors pasirodyti teismo salėje. Trotsas yra iš ma- 
žučio miestelio už dvidešimties mylių nuo čia — tai, jo nuomone, 
pakankamai toli ir apsaugos jį nuo nemalonumų, kad buvo įveltas 
į Gardžio košmarą. Pats pasisiūlė tvarkyti tik parengiamąją me- 
džiagą ir ketino dezertyruoti, jeigu teismo procesas tikrai įvyktų. 
Ir tuos parengtinius dalykus jis sumovė, kaip koks nors naujokėlis 
tik sugebėtų sumauti, o paskui bandė pasitraukti. Neišdegs, pasakė 
teisėjas. Tuomet Trotsas pamanė, kad galbūt ir nebloga mintis daly- 
vauti kaip pagalbininkui, įgyti šiokios tokios patirties, pajausti tikro 
teismo proceso įtampą ir taip toliau, bet po kelių grasinimų mirtimi 
jis liovėsi bandęs. Man grasinimai mirtimi tapo kasdiene rutina — 
kaip gerti rytinę kavą ar meluoti farams. 

Aš pateikiau tris prašymus pašalinti Trotsą. Žinoma, visi buvo 

atmesti, tad mudu su Gardžiu prie savo stalo esame įstrigę su avi- 
nu, kuris daugiau kliudo nei padeda. Trotsas sėdi kaip įmanydamas 
toliau nuo Gardžio, nors, atsižvelgiant į dabartinę pastarojo švarą, 
kažin ar iš tikrųjų galiu jį smerkti. 

Prieš kelis mėnesius Gardis man papasakojo, kad kai pirmą 
kartą apygardos areštinėje Trotsas su juo kalbėjosi, advokatą sukrė- 
tė Gardžio tvirtinimas, jog esąs nekaltas. Juodu tuomet dėl to net 
susiginčijo. Argi tai stiprus gynėjas? 

Taigi Trotsas sėdi stalo gale, galvą slepia užsirašinėdamas kaž- 
kokias nereikalingas pastabas, nieko nemato, nieko negirdi, bet jau- 
čia į save įbestus visų sėdinčiųjų už nugaros žvilgsnius. Jie mūsų 
neapkenčia ir trokšta abu pakarti kartu su mūsiškiu klientu. Trotsas 
mano, kad šitai praeis, o jis toliau sau gyvens ir tęs karjerą, kai tik 
teismas pasibaigs. Jis klysta. Aš kuo greičiau įregistruosiu valstijos 
advokatūros kolegijoje skundą dėl etikos, teigdamas, kad Trotsas 
teikė „neefektyvią kaip advokato pagalbą iki teismo ir per patį jo 
procesą . Esu šitaip daręs ir anksčiau, tad žinau, ko reikia. Aš kovoju 
su advokatūra savais metodais ir suprantu žaidimo taisykles. Kai su 
Trotsu baigsiu, jis trokš atsisakyti licencijos ir susirasti darbą aikš- 
telėje, kur prekiaujama naudotais automobiliais. 

Gardis atsisėda prie mūsų stalo per vidurį. Trotsas į savo klien- 
tą nežiūri ir su juo nesikalba. 

Prie mūsų stalo prieina prokuroras Huveris ir man įteikia po- 
pieriaus lapą. Nei „labas rytas", nei „sveiki“. Mes nesivarginame ap- 
sikeisti mandagybėmis, tad bent menkiausias civilizuotas vieno iš 
mudviejų krenkštelėjimas būtų netikėtumas. Neapkenčiu to žmo- 
gaus taip pat, kaip ir jis manęs, bet šitame neapykantos žaidime esu 
pranašesnis. Beveik kas mėnesį susiduriu su įsitikinusiais savo tei- 
sumu prokurorais, kurie meluoja, apgaudinėja, stato kliūtis, slepia 
faktus, nepaiso etikos ir daro viską, kad tik pasiektų apkaltinamąjį 
nuosprendį, net kai žino tiesą, ir tiesa byloja, kad jie neteisūs. Taigi 
pažįstu tą padermę, tą rūšį, tą poklasį teisininkų, esančių aukščiau 
teisės, nes teisė — tai jie. Kita vertus, Huveris retai susiduria su to- 
kiais patrakėliais kaip aš, nes jis, deja, neturi daug sensacingų bylų 
ir nė vienos, kurioje teisiamasis pasirodytų su gynėju pitbuliu. Jeigu 

dažniau turėtų reikalų su aršiais advokatais, jis galbūt geriau išmok- 
tų mūsų neapkęsti. O man tai — gyvenimo būdas. 

Paimu popieriaus lapą ir sakau: 

— Taigi kas šiandien yra pasirengęs meluoti? 

Huveris nutyli ir sugrįžta kelis žingsnius atgal prie savo sta- 
lo, kur mažutė jo padėjėjų šutvė tamsiais kostiumais reikšmingai 
susispietusi uoliai vaidina priešais namų publiką. Jie visiems čia 
matomi, tai didžiausias spektaklis per jų niekingą užkampio kar- 
jerą, ir dažnai aš susidarau įspūdį, kad visi iš apygardos prokuratū- 
ros, kurie įstengia paeiti, kalbėti, vilkėti pigiu kostiumu ir nešiotis 
naują lagaminėlį, dabar grūdasi aplink stalą, idant užtikrintų tei- 
singumą. 

Teismo tvarkdarys rikteli, aš atsistoju, ir į salę įžengia teisėjas 
Kaufmanas. Paskui mes atsisėdame. Gardis atsisako atsistoti didžio 
žmogaus garbei. Iš pradžių jo prakilnybę tai tikrai erzino. Pačią pir- 
mą teismo dieną, — dabar atrodo, lyg tai būtų vykę prieš kelis mė- 
nesius, — jis man pasakė: 

— Pone Radai, gal malonėtumėte paprašyti savo kliento atsi- 
stoti? 0 

Aš taip ir padariau, ojis atsisakė. Teisėjas sutriko, ir vėliau mes 
tai aptarėme jo kabinete. Jis pagrasino mano klientą apkaltinti ne- 
pagarba teismui ir per bylos nagrinėjimą visą dieną laikyti uždarytą 
areštinėje. Aš mėginau jį tam padrąsinti, bet lyg tarp kitko prasita- 
riau, kad tokie perdėti veiksmai bus ne kartą minimi per apeliaciją. 

Gardis išmintingai paklausė: 

— Kąjie man dar gali padaryti be to, ką jau padarė? 

Taigi kiekvieną rytą teisėjas Kaufmanas pradeda ceremoniją, 
ilgai ir rūsčiai žvelgdamas į mano klientą, kuris atsidrėbęs ant kėdės 
dažniausiai krapštinėja į nosį įvertą žiedą arba užsimerkęs knap- 
si. Neįmanoma pasakyti, katras iš mudviejų, advokatas ar klientas, 
Kaufmaną labiau niekina. Kaip ir visi kiti Mailo gyventojai, jis jau 
seniai įsitikinęs, kad Gardis kaltas. Be to, kaip ir visi kiti šioje teismo 
salėje, nuo pat pirmos dienos jis manęs neapkenčia. 

Nesvarbu. Tokiame darbe retai turi sąjungininkų ir greitai įsi- 
gyji priešų. 

Kadangi Kaufmanas, kaip ir Huveris, kitais metais tikisi būti 
perrinktas, nutaiso dirbtinę politiko šypseną ir visus teismo salėje 
pasveikina susirinkus dar vienai įdomiai dienai siekti tiesos. Atsi- 
žvelgiant į mano skaičiavimus, atliktus vieną dieną per priešpiečių 
pertrauką, kai teismo salė buvo tuščia, joje sėdi apie 310 žmonių. 
Išskyrus Gardžio motiną ir seserį, visi karštai meldžiasi dėl apkal- 
tinamojo nuosprendžio ir greito bausmės įvykdymo. Tai paskelbti 
priklauso teisėjui Kaufmanui. Šis teisėjas iki šiol pripažino kiekvie- 
ną pateiktą fiktyvių liudytojų valstijos kaltintojo žodį. Kartkartė- 
mis atrodo, lyg jis bijotų per rinkimus prarasti vieną kitą balsą, jeigu 
palaikys kurį nors iš mano prieštaravimų. 

Kai visi užima savo vietas, įvedami prisiekusieji. Aptvare jų 
susispaudę keturiolika — dvylika atrinktų ir dar du atsarginiai, 
jeigu kuris nors susirgtų arba kaip nors netinkamai pasielgtų. Jie 
nėra izoliuoti (nors aš to reikalavau), tad nakčiai gali laisvai keliau- 
ti namo ir per pietus plūsti Gardį ir mane. Kasdien į pavakarę jo 
prakilnybė visus perspėja apie bylą neprasitarti nė žodžio, bet be- 
veik gali girdėti, kaip jie išvažiuodami plaka liežuviais. Jie jau apsi- 
sprendę. Jeigu balsuotų dabar pat, prieš mums pasiūlant vienintelį 
gynybos liudytoją, pripažintų Gardį kaltu ir pareikalautų nubausti 
jį mirtimi. Paskui grįžtų namo kaip didvyriai ir visą likusį savo gy- 
venimą kalbėtų apie šį teismą. Kai Gardžiui bus sušvirkšta adata, 
jie ypač didžiuosis savo svarbiausiu vaidmeniu siekiant teisingumo. 
Tarp Mailo gyventojų taps išaukštinti. Juos sveikins, susistabdys 
gatvėse, atpažins bažnyčioje. 

Vis dar pilnas jėgų Kaufmanas pasveikina juos sugrįžus, pa- 
dėkoja už pilietinę tarnybą, rimtai paklausia, ar kas nors bandė su 
jais užmegzti ryšį ir daryti įtaką. Tai paprastai paskatina keletą iš 
prisiekusiųjų pažvelgti mano pusėn, lyg aš turėčiau laiko, energijos 
ir kvailumo naktimis slampinėti po Mailo gatves ir tykoti tų pačių 
prisiekusiųjų, kad galėčiau: 1) juos papirkti, 2) įbauginti arba 3) 
įkalbinėti. Jau šventa tiesa, kad salėje esu vienintelis sukčius, o ki- 
tos šalies daromų begalės nuodėmių nepaisoma. 

Iš teisybės, jeigu aš turėčiau pinigų, laiko ir pagalbininkų, tikrai 
mėginčiau papirkti ir/ar įbauginti kiekvieną prisiekusįjį. Kai valstija 

su savo neribotais ištekliais klastoja bylą ir apgaudinėja kiekviena- 
me žingsnyje, įteisinama visokia apgaulė. Nėra lygiaverčio žaidimo. 
Nėra teisingumo. Advokatui, besistengiančiam išgelbėti nekaltą kli- 
entą, lieka vienintelė alternatyva — ginant irgi apgaudinėti. 

Tačiau jeigu pagaunamas apgaudinėjantis advokatas, jam tai- 
komos teismo sankcijos, jis susilaukia papeikimo iš valstijos advo- 
katūros kolegijos, gali būti net apkaltinamas. O jeigu nutveriamas 
prokuroras, jį arba perrenka, arba paaukština pareigas. Mūsiškė sis- 
tema niekada nepatraukia blogo prokuroro atsakomybėn. 

Prisiekusieji jo prakilnybę patikina, kad viskas gerai. Šis labai 
iškilmingai paskelbia: 

— Pone Huveri, prašom kviesti kitą savo liudytoją. 

Kitas liudytojas nuo valstijos — pamokslininkas fundamen- 
talistas, atvertęs „Chrysler“ prekybos agentūrą į Pasaulinę derliaus 
šventovę ir į savo maratonines maldas pritraukiantis minias. Kartą 
stebėjau jį per vietos kabelinę televiziją ir to karto užteko. Jis siekė 
išgarsėti teigdamas, kad susidūrė su Gardžiu per vėlaus vakaro jau- 
nimo pamaldas. Pasak jo versijos, Gardis vilkėjo teniso marškinė- 
liais, reklamuojančiais sunkiojo roko grupę ir skelbiančiais kažko- 
kią neaiškią satanistų žinią, ir šitie marškinėliai padėjo į pamaldas 
įsiskverbti velniui. Ore tvyrojo dvasinio karo atmosfera, ir Dievas 
tuo nebuvo patenkintas. Su dieviškąja pagalba pamokslininkas ga- 
liausiai nustatė minioje blogio šaltinį. Jis sustabdė muziką, nusku- 
bėjo į salės gilumą, kur sėdėjo Gardis, ir išgrūdo jį iš pastato. 

Gardis sako niekada net nesiartinęs prie tos bažnyčios. Paskui 
jis pareiškia per visus savo aštuoniolika metų niekada net nematęs 
jokios bažnyčios iš vidaus. Jo motina tai patvirtina. Kaip čia, šiuose 
kraštuose, sakoma, Gardžio šeima griežtai „nebažnytinė . 

Kodėl leidžiama šitaip liudyti sunkios žmogžudystės, už kurią 
gresia mirties bausmė, byloje, visiškai nesuvokiama. Tai absurdiška 
ir ganėtinai kvaila. Manant, kad nuosprendis bus apkaltinamasis, 
šios nesąmonės bus peržiūrėtos maždaug po dvejų metų nešališka- 
me apeliaciniame teisme už dviejų šimtų mylių nuo čia. Ten teisėjai 
vos šiek tiek protingesni už Kaufmaną, bet vis tiek bus geriau: paro- 
dys nepalankioje šviesoje šį raudonsprandžių pamokslininką, kuris 

pasakojo savo pramanytą istoriją apie konfliktą, neva įvykusį likus 
trylikai mėnesių iki žmogžudysčių. 

Aš prieštarauju. Prieštaravimas atmetamas. Vėl prieštarauju, 
piktai. Vėl atmetama, irgi piktai. 

Bet Huveris laikosi įsikibęs nuomonės, kad į šią bylą įsivėlęs 
šėtonas. Teisėjas Kaufmanas jau prieš kažkiek dienų atvėrė vartus, 
tad viskas yra priimtina. Tačiau netrukus jis juos užvers, kai tik aš 
pradėsiu kviesti liudytojus. Mums pasiseks, jeigu į protokolą bus 
įtraukta bent šimtas žodžių. 

Pamokslininkas kitoje valstijoje turi neapmokėtą mokesčių 
sąskaitą. Jis nežino, kad aš ją suradau, ir per kryžminę apklausą 
mes šiek tiek pasilinksminsime. Bet nepasakyčiau, kad bylai tai bus 
svarbu; anaiptol. Šitie prisiekusieji jau apdoroti. Gardis — mons- 
tras, jis nusipelno keliauti į pragarą. Jų užduotis — kad tai įvyktų 
kuo greičiau. 

Gardis pasilenkia ir ganėtinai iš tolo pašnabžda: 

— Pone Radai, prisiekiu, aš niekada nebuvau bažnyčioje. 

Linkteliu ir nusišypsau, nes tai viskas, kaip galiu reaguoti. Gi- 
nantis advokatas ne visada tiki savo klientais, bet kai Gardis sako 
niekada nebuvęs bažnyčioje, aš juo tikiu. 

Pamokslininkas yra piktas, ir aš jo pyktį dar pakurstau. Norė- 
damas iš tikrųjų jį suerzinti, pasitelkiu neapmokėtą mokesčių sąs- 
kaitą, tad žmogus niršta toliau. Įtraukiu jį į ginčus apie Šventojo 
Rašto neklaidingumą, Trejybę, apokalipsę, žaidimą su gyvatėmis, 
nuodų gėrimą ir satanizmo kultų plėtimą Mailo apylinkėse. Huveris 
protestuoja, ir Kaufmanas jį palaiko. Vienu metu pamokslininkas, 
pamaldus ir užraudusio veido, užsimerkia ir iškelia abi savo rankas 
kaip įmanydamas aukščiau. Aš sustingstu, susigūžiu ir pažvelgiu į 
lubas, lyg iš jų tuoj trenks žaibas. Vėliau jis išvadina mane ateistu ir 
pasako, kad nukeliausiu į pragarą. 

— Vadinasi, turite galios pasiųsti žmones į pragarą? — atsi- 
kertu. 

— Dievas man sako, kad keliausite į pragarą. 

— Tad pakvieskite Jį prie mikrofono, kad mes visi išgirstume. 


Du prisiekusieji net suprunkščia. Kaufmanui visko jau gana. 

Jis pastuksena plaktuku ir skelbia priešpiečių pertrauką. Mes tuš- 
čiai praleidome rytą, klausydamiesi šventeiviško kvailio ir jo fikty- 
vių parodymų, bet jis ne pirmas vietinis, dalyvaujantis teismo pro- 
cese. Miestukas pilnas netikrų didvyrių. 


4 skyrius 

maitinami ir prisiekusieji. Atneša šešiolika dėželių, jas sumaišo, 
paskui kaip papuola ištraukia skirtas mums, o likusias persiunčia į 
prisiekusiųjų kambarį. Šitaip sumaniau aš, nes nenoriu būti nunuo- 
dytas. Gardis nieko nenutuokia, tiesiog yra alkanas. Sako, areštinėje 
maistas toks, kokio ir turėtum laukti, be to, jis nepasitiki prižiūrėto- 
jais. Ten nieko nevalgo ir gyvena vien iš priešpiečių, todėl aš papra- 
šiau teisėjo Kaufmano, gal apygarda galėtų padvigubinti porciją ir 
duoti vaikinui du guminės vištienos sumuštinius su papildomomis 
bulvių lazdelėmis ir dar vienu marinuotu agurkėliu. Kitaip tariant, 
dvi priešpiečių dėželes. Mano prašymas atmetamas. 

Taigi Gardis gauna pusę mano sumuštinio ir visą marinuotą 
agurkėlį. Jeigu aš nebūčiau alkanas, jis galėtų suvalgyti visą dėželę 
to šlamšto. 

Per dieną Partneris tai išvažiuoja, tai sugrįžta. Jis bijo palikti 
mūsų furgoną vienoje vietoje, nes didelė tikimybė rasti supjausty- 
tas padangas ir išdaužtus langus. Be to, jis turi keletą užduočių, iš 
kurių viena — kartkartėmis susitikti su Bišopu. 

Tose bylose, kurios virsta kautynių zona, o mažo miestelio gy- 
ventojai yra susivieniję ir pasirengę nugalabyti vieną iš saviškių už 
baisų nusikaltimą, šiek tiek užtrunka, kol su kuo nors užmezgi ryšį. 
Tai visada būna kitas advokatas, paprastai vietinis, irgi ginantis 
nusikaltėlius ir kas savaitę kaktomuša susiremiantis su policija bei 
prokurorais. Ir šis advokatas galiausiai tau ištiesia ranką — tyliai, 
baimindamasis, kad nebūtų atskleistas kaip išdavikas. Jis žino tiesą 

ar beveik žino. Žino žaidėjus, blogus veikėjus, o kartkartėmis ir vie- 
ną kitą gerą. Kadangi jo išlikimas priklauso nuo gero sutarimo su fa- 

Gardžio byloje mano anoniminis informacijos šaltinis yra kole- 
ga Džimis Bresapas. Mes jį vadiname Bišopu“. Anksčiau aš jo nepa- 
žinojau. Jis veikia per Partnerį, ir juodu susitinka keistose vietose. 
Anot Partnerio, Bišopas apie šešiasdešimties, ilgais retėjančiais ži- 
lais plaukais, prastai apsirengęs, kalba garsiai ir nešvankiai, iš pri- 
gimties yra dygus ir turi silpnybę išgerti. 

— Ankstesnysis mano variantas? — paklausiau. 

— Ne visai, — išmintingai atsako. 

Tegul garsiakalbis ir pagyrūnas, Bišopas bijo artintis prie Gar- 
džio advokatų. 

Anot Bišopo, Huveris ir jo šutvė žino, kad pričiupo ne tą vaiki- 
ną, bet yra pernelyg daug investavę, jog sustotų ir pripažintų savo 
klaidas. Jis sako, kad nuo pat pirmos dienos buvo kuždamasi apie 
tikrąjį žudiką. 


5 skyrius 


Penktadienį visi teismo salėje yra išvargę. Aš valandą prieka- 
biai kamantinėju spuoguotą kvailą vaikėzą, teigiantį, kad buvo baž- 
nyčioje, kai Gardis iškvietė demonus ir sužlugdė pamaldas. Garbės 
žodis, teismo salėje esu girdėjęs prasčiausių fiktyvių parodymų, bet 
dar negirdėjau tokių kaip šie. Be to, jie prasimanyti ir bylai visiš- 
kai nesvarbūs. Joks prokuroras su jais nesivargintų. Joks teisėjas jų 
nepriimtų. Galiausiai Kaufmanas paskelbia, kad bylos nagrinėjimas 
atidedamas kitai savaitei. 

Mudu su Gardžiu susitinkame teisiamųjų kambaryje, kur jis 
persirengia areštinės uniforma, o aš per tą laiką kalbu banalybes 
apie laukiantį gerą savaitgalį. Duodu jam dešimt baksų — ko nors 


* 


Angl. Bishop (vyskupas arba šachmatų figūra rikis) skamba panašiai kaip Bresapas 
(angl. Bressup). 

nusipirks iš smulkių prekių automatų. Gardis sako, kad rytoj moti- 
na jam atneš citrininių sausainukų, kuriuos labiausiai mėgsta. Kar- 
tais prižiūrėtojai juos praleidžia, kartais — pasilieka sau. Niekada 
negali žinoti. Prižiūrėtojai sveria vidutiniškai po tris šimtus svarų, 
tad, spėju, pavogtos kalorijos jiems būtinos. Paliepiu Gardžiui per 
savaitgalį nusiprausti po dušu ir išsiplauti plaukus. O jis sako: 

— Pone Radai, jeigu surasiu skustuvą, manęs nebeliks. 

Brūkšteli sau per riešą, pavaizduodamas, kaip jį persirėš. 

— Nekalbėk šitaip, Gardi. 

Gardis tą sakydavo ir anksčiau, ir jis nejuokauja. Vaikis netu- 
ri dėl ko gyventi ir yra pakankamai nuovokus, kad matytų, kas jo 
laukia. Velniai rautų, ir aklas matytų. Mudu paspaudžiame vienas 
kitam rankas, ir aš išskubu tarnybiniais laiptais apačion. Prie už- 
pakalinių durų mane pasitinka Partneris su šerifo pavaduotojais ir 
įstumia į mūsų automobilį. Dar kartą pavyksta saugiai išeiti. 

Mums išvažiavus iš Mailo, pradedu knapsėti ir netrukus už- 
miegu. Po dešimties minučių suvibruoja mobilusis, aš atsiliepiu. 
Mes sekame paskui motorizuotą valstijos kelių patrulį atgal į savo 
motelį, kur pasičiumpame bagažą ir išsiregistruojame. Po kelių mi- 
nučių liekame vieni ir važiuojame Miesto link. 

— Mateisi su Bišopu? — klausiu Partnerio. 

— O taip. Penktadienis ir, manau, jis apie vidudienį pradeda 
gerti. Bet tik alų, — skuba pabrėžti. — Tad aš nupirkau šešių skardi- 
nėlių pakuotę, ir mudu važinėjomės. Tas alaus baras, toliau į rytus, 
tuoj už miesto ribos, tikra landynė. Anot jo, ten Pylis — nuolatinis 
lankytojas. 

— Vadinasi, tu jau išgėrei kelias alaus? Gal vairuoti man? 

— Tik vieną, bose. Gurkšnojau, kol buvo šiltas. O Bišopas pa- 
siėmė atšaldyto. Įkalė tris. 

— Ir mes tuo tipu tikime? 

— Aš tik dirbu savo darbą. Viena vertus, juo galima tikėti, nes 
visą amžių čia gyvena ir visus pažįsta. O kita vertus — jis toks keis- 
tas, kad norisi atmesti viską, ką sako. 

— Pamatysim. 

Užsimerkiu ir pabandau snausti. Kai vyksta žmogžudystės 

bylos nagrinėjimas, miegoti faktiškai negaliu, ir aš išmokau šiek 
tiek snustelėti, kai tik pasitaiko proga. Nuvogiau kelias minutes 
per priešpiečius tuščioje teismo salėje ant kieto suolo — taip man 
atsitikdavo trečią valandą nakties žingsniuojant pirmyn atgal po 
aptriušusį motelio numerį. Dažnai atsijungiu sakinio vidury, kai 
Partneris vairuoja ir furgonas burzgia pirmyn. 

Kažkuriuo metu, kol važiuojame atgal į civilizaciją, kaip mes ją 


suprantame, aš pamažu nugrimztu į miegą. 


6 skyrius 


Trečias mėnesio penktadienis, ir manęs laukia pasimatymas, 
jeigu dvi išgertas taures jūs galėtumėte pavadinti tikru pasimaty- 
mu. Tai labiau panašu į sutartą vizitą pas odontologą dėl danties 
šaknies kanalo. Mat dalykas tas, kad ši moteris nesutiktų eiti su 
manimi į pasimatymą, net jeigu į ją nutaikytų šautuvo vamzdį, ir 
tie jausmai labai abipusiai. Bet mus sieja praeitis. Kitame gyvenime 
susitikdavome tame pačiame bare, toje pačioje kabinoje, ten pirmą 
kartą drauge ir valgėme. Nostalgija čia niekuo dėta; veikiau tai su- 
siję su patogumu. Tai korporatyvinis baras miesto centre, vienas iš 
priklausančių jų tinklui, bet aplinka neprasta ir penktadienių vaka- 
rais Čia gyva. 

Džudita Vitli atvyksta pirma ir gauna kabiną. Aš kelias minu- 
tes pavėluoju, ir ji jau pradeda irzti. Ji niekada niekur nevėluoja ir į 
tokį polinkį žiūri kaip į trūkumą. Jos nuomone, aš turiu daug tokių 
trūkumų. Ji irgi advokatė — kaip tik per tai mudu ir susipažinome. 

— Atrodai pavargęs, — sako Džudita be menkiausios užuo- 
jautos. 

Jos veide irgi matyti nuovargio ženklų, nors, būdama trisde- 
šimt devynerių, tebėra stebėtinai graži. Kaskart, kai ją pamatau, 
prisimenu, kodėl taip giliai įklimpau. 

— Ačiū, o tu atrodai puikiai — kaip visada. 

— Dėkui. 

— Dešimt dienų, ir mes visi jau baigiame išsikvėpti. 

— Ar bent kiek sekasi? — klausia ji. 

— Kolkas ne. 

Pagrindinius Gardžio bylos ir teismo proceso dalykus ji žino, 
taip pat pažįsta mane. Jeigu aš tikiu, kad vaikis nekaltas, jai to pa- 
kanka. Bet Džudita turi savų klientų, dėl kurių tenka nervintis ir 
nemiegoti. Mudu užsisakome gėrimų: ji įprastą penktadieninę tau- 
rę šardonė, o aš rūgštaus viskio kokteilio. 

Greičiau nei per valandą išgersime du stiklus, ir to pakaks iki 
kito mėnesio. | 

— Kaip Starčeris? — klausiu. 

Vis tikiuosi, kad kurią nors dieną galėsiu ištarti savo sūnaus 
vardą be neapykantos, bet tokia diena dar neatėjo. Mano, kaip tėvo, 
pavardė įrašyta jo gimimo liudijime, bet manęs nebuvo, kai sūnus 
gimė. Todėl vardą parinko Džudita. Tai turėtų būti pavardė, jeigu 
išvis tektų ja naudotis. 

— Gyvuoja gerai, — savimi patenkinta sako ji, nes Džudita da- 
lyvauja vaiko gyvenime, o aš — ne. — Praėjusią savaitę susitikau 
su jo mokytoja, ir ji patenkinta Starčerio daroma pažanga. Sako, jis 
tiesiog normalus antraklasis, puikiai skaito ir džiaugiasi gyvenimu. 

— Gera girdėti, — sakau. 

„Normalus“ — čia svarbiausias žodis, turint omeny mudviejų 
praeitį. Starčeris nėra auklėjamas normaliai. Pusę laiko jis praleidžia 
su Džudita ir dabartine jos partnere, o kitą pusę — su jos tėvais. Iš 
ligoninės ji išsivežė Starčerį į butą, kuriuo dalijosi su Gvinete — dėl 
šios moters Džudita mane ir paliko. Trejus metus jiedvi bandė tei- 
siškai Starčerį įsisūnyti, bet aš priešinausi it pasiutęs žvėris. Nesu 
prieš, kad gėjų poros įsivaikintų vaikučius. Tik negalėjau pakęsti 
Gvinetės. Ir buvau teisus. Netrukus per bjaurų vaidą jiedvi išsisky- 
rė, ir, stebėdamas iš aikštės kairiojo lauko gilumos išorės", aš tuo be 
galo džiaugiausi. 

Viskas darosi sudėtingiau. Atneša gėrimus ir mes nesivargina- 
me mandagiu „Į sveikatą!“. Šitaip tik tuščiai gaištume laiką. Abiem 
reikia alkoholio, ir kuo greičiau. 


Autorius yra didelis beisbolo entuziastas ir čia pavartoja beisbolo terminologiją, 
kuri perkeltine prasme galėtų reikšti „atokiai iš šalies“. 

Pranešu nemalonią žinią tokiais žodžiais: 

— Kitą savaitgalį į miestą atvyksta mano motina, ir ji norėtų 
pamatyti Starčerį. Šiaip ar taip, juk jis — vienintelis jos anūkas. 

— Žinau, — bloškia Džudita. — Tas savaitgalis tavo. Gali da- 
ryti, ką nori. 

— Teisybė, bet tu sugebi viską komplikuoti. Aš tik nenoriu jo- 
kių nemalonumų, štai kas. 

— Tai tavo motina yra nemalonumas. 

Teisingesnių žodžių Džudita negalėjo pasakyti, ir aš pasiduo- 
damas linkteliu. Per švelnu būtų teigti, kad Džudita ir mano motina 
neapkentė viena kitos nuo pat mūsų santuokos pradžios. Nekentė 
taip stipriai, kad motina pagrasė išbraukti mane iš savo paskutinės 
valios ir testamento, jeigu vesiu Džuditą. Tuo metu aš turėjau kai 
kurių rimtų abejonių dėl mudviejų romano ir ateities, bet toks gra- 
sinimas buvo paskutinis, viską nusvėręs lašas. Nors tikiuosi, kad 
mama išgyvens iki šimto metų, jos palikimas bus gražumėlis. Žmo- 
gus su tokiomis pajamomis kaip mano privalo turėti svajonę. Šioje 
apgailėtinoje istorijoje galima paminėti tai, kad motina dažnai nau- 
dojasi savo testamentu mums, jos vaikams, įbauginti. Mano sesuo 
ištekėjo už respublikono ir buvo išbraukta iš testamento. Po dvejų 
metų tas respublikonas, iš tikrųjų malonus vyrukas, tapo pačios to- 
buliausios per visą istoriją anūkėlės tėvu. Dabar mano sesuo vėl yra 
testamente — arba bent mes taip manome. 

Kad ir kaip būtų, aš jau rengiausi su Džudita baigti, kai ji man 
pranešė pritrenkiančią žinią — ji nėščia. Maniau, kad tėvas aš, nors 
to provokuojamo klausimo jai neuždaviau. Vėliau sužinojau žiaurią 
tiesą: Džudita jau susitikinėjo su Gvinete. Tai buvo smūgis į pilvą. 
Neabejoju, buvo ženklų, kad mano brangi mylimoji — lesbietė, bet 
aš visus juos pražiūrėjau. 

Mes susituokėme. Mama pasakė, kad pakeitė testamentą ir 
aš negausiu nė cento. Penkis bjaurius mėnesius mudu su Džudita 
gyvenome tai kartu, tai atskirai, dar penkiolika buvome formaliai 
susituokę ir galiausiai išsiskyrėme, kad išsaugotume sveiką protą. 
Šio karo įkarštyje į pasaulį atėjo Starčeris — nuo pat gimimo auka 
mūšio lauke, — ir nuo tada mudu su Džudita laidėme vienas į kitą 

pasalūniškus šūvius. Šis įprotis kartą per mėnesį susitikti išlenkti 
po stiklą — tai duoklė apsimestiniam mandagumui. 

Manau, brangi mamelė mane vėl grąžino į testamentą. 

— Ir ką giji ketina veikti su mano vaiku? — klausia Džudita. 

Niekada nesako „su mūsų“ vaiku. Ji niekada nepajėgė atsispir- 
ti pagundai įgelti, laidyti pigias replikas it antrakursė studentė. Tai- 
ko į skaudžias vietas, bet net nedaro to sumaniai. Neįmanoma nu- 
leisti tų priekabių negirdom, bet aš išmokau prikąsti liežuvį. Mano 
liežuvis nuo to jau randėtas. 

— Manau, nueis į zoologijos sodą. 

— Ji visada jį vedasi į zoologijos sodą. 

— Ar blogai eiti į zoologijos sodą? 

— Na, po paskutinio karto jis sapnavo košmarus apie pitonus. 

— Gerai, paprašysiu nusivesti jį kur nors kitur. 

Džudita jau ieško priekabių. Ar yra blogai nusivesti normalų 
septynmetį berniuką į zoologijos sodą? Nežinau, kodėl mudu šitaip 
susitikinėjame. 

— Kaip firmos reikalai? — klausiu, o mano smalsumas pana- 
šus į žmogaus, kuris pamato automobilių avariją ir negali atsispirti 
vaizdui. 

— Puikūs, — atsako Džudita. — Įprastas bruzdesys. 

— Toje firmoje jums reikia kelių vaikinų. 

— Mums jau pakanka problemų. 

Padavėjas pastebi, kad abu stiklai jau tušti, ir ateina pripilti 
dar. Pirmos porcijos visada išnyksta greitai. 

Džudita — viena iš keturių partnerių dešimties moterų (vi- 
sos — kovingos lesbietės) firmoje. Firmos specializacija — gėjų tei- 
sės: diskriminacija įsidarbinant, apsirūpinant gyvenamuoju būstu, 
dėl išsimokslinimo, sveikatos priežiūros, o pastaruoju metu ir gėjų 
skyrybos. Jos geros teisininkės, kietos derybininkės ir bylininkės, vi- 
sada atakuojančios ir dažnai patenkančios į žinias. Firmos kuriamas 
įvaizdis — kaip kariaujančios su visuomene ir niekada neatsitrau- 
kiančios. Bet išorinės kovos ne tokios spalvingos kaip vidinės rietenos. 

— Aš galėčiau prisidėti kaip vyresnysis partneris, — pasisiū- 
lau, stengdamasis kalbėti lengvabūdiškai. 

— Neištvertum nė dešimties minučių. 

Jų įstaigoje joks vyras neištvertų dešimties minučių. Faktiš- 
kai vyrai karštai jų vengia. Tik užsimink firmos pavadinimą, ir vyrai 
sprunka į šalis. Pagauti kur nors besidulkinantys puikūs vaikinai 
nušoka nuo tiltų. 

— Tu turbūt teisi. Ar kada nors ilgiesi sekso su priešinga lytimi? 

— Rimtai, Sebastianai, tu nori kalbėtis apie normalų seksą po 
nenusisekusios santuokos ir nepageidauto vaiko? 

— Man normalus seksas patinka. O tau kada nors patiko? At- 
rodė, kad mėgavaisi. 

— Aš apsimetinėjau. 

— Visai ne. Kiek prisimenu, buvai gana nuostabi. 

Žinau du vyrukus, kurie miegojo su ja iki manęs. Paskui ji pa- 
bėgo pas Gvinetę. Aš dažnai klausinėdavau savęs: nejau lovoje bu- 
vau toks sumautas, kad priverčiau Džuditą pareiti į kitą komandą? 
Abejoju. Turiu pasakyti, ji turi gerą akį. Neapkenčiau Gvinetės, ir 
dar dabar neapkenčiu, bet ta moteris bet kurioje miesto gatvėje 
sugebėdavo sustabdyti transporto eismą. Taip pat ir dabartinė jos 
partnerė, Ava, kadaise vietinėje universalinėje parduotuvėje de- 
monstruodavusi moteriškus apatinius. Prisimenu reklamas su ja 
sekmadienio laikraštyje. 

Mums atneša po antrą gėrimą, ir abu juos pasičiumpame. 

— Jeigu nori kalbėtis apie seksą, aš išeinu, — sako ji, bet ne 
piktai. 

— Atleisk. Klausyk, Džudita, kaskart, kai tave pamatau, pagal- 
voju apie seksą. Tai mano problema, ne tavo. 

— Susirask, kas pagelbėtų. 

— Man nereikia pagalbos. Reikia sekso. 

— Tu man siūlaisi? 

— Ar iš to kas nors išeitų? 

— Ne. 

— Aš taip nemanau. 

— Ar šįvakar bus kovos? — klausia ji, pakeisdama temą, ir aš 
nesipriešinu. 

— Taip. 

— Žinai, tu nesveikas. Tas sportas toks žiaurus. 

— Starčeris sako, kad nori ten nueiti. 

— Pasiimsi Starčerį į kovas narve“, ir daugiau niekada jo ne- 
bepamatysi. 

— Nusiramink, aš tik juokauju. 

— Galir juokauji, bet vis tiek esi nesveikas. 

— Dėkui. Išgerkim dar. 

Pro šalį praeina daili azijietė trumpu aptemptu sijonėliu, ir 
mes abu palydime ją žvilgsniais. 

— Saldainiukas, — tarsteliu. 

Alkoholis jau pradeda veikti, — Džuditai tai trunka ilgiau, nes 
iš prigimties yra labiau susikausčiusi, — ir ji sugeba šyptelėti, pirmą 
kartą per vakarą. Galbūt ir pirmą kartą per savaitę. 


— Su kuo nors susitikinėji? — pastebimai švelnesniu tonu 
klausia ji. 

— Nuo to paskutinio karto, kai matėmės, ne, — pasakau. — 
Vien tik darbas. 


Paskutinė mano draugė atsisveikino su manimi prieš trejus 
metus. Kartkartėmis man pasiseka, bet meluočiau sakydamas, kad 
ieškau rimtos moters. Pokalbyje stoja ilga pauzė. Ištuštinę gėrimus 
iki paskutinio lašo, vėl sugrįžtame prie Starčerio, mano motinos ir 
kito mudviejų savaitgalio, kurio abu jau baiminamės. 

Išeiname iš baro drauge, pareigingai pakštelime vienas kitam į 
skruostą ir atsisveikiname. Užbrauktas dar vienas langelis. 

Kadaise ją mylėjau, o paskui išties neapkenčiau. Dabar Džudi- 
ta man beveik patinka, ir jeigu mes galėsime tęsti tuos kasmėnesi- 
nius susitikimus, galbūt tapsime draugais. Toks mano tikslas, nes iš 
tikrųjų man reikalingas draugas, toks, kuris suprastų, ką aš darau ir 
kodėl tai darau. 


Be to, tai būtų daug geriau mūsų sūnui. 


Tai viena iš mišriųjų kovos menų rūšių (angl. mixed martial arts, sutrumpintai 
MMA), praktikuojama Jungtinėse Valstijose, kai priešininkai susiremia aštuoniakampio nar- 
vo ringe, naudodami laisvus smūgiavimo technikos elementus. 

7 skyrius 


Gyvenu miesto centre, dvidešimt penktame daugiabučio aukš- 
te, iš kur šiek tiek atsiveria vaizdas į upę. Man čia patinka, ramu 
ir saugu. Jeigu kas nors užsimanytų mano butą susprogdinti arba 
padegti, būtų sunku tai padaryti, nesugriovus viso pastato. Mies- 
to centre yra šioks toks nusikalstamumas, todėl mes gyvename su 
daugybe vaizdo stebėjimo kamerų ir ginkluotų apsaugininkų. Aš 
jaučiuosi saugiai. 

Prieš penkerius metus mano ankstesnio buto pirmasis aukštas 
buvo apšaudytas, o į senąją kontorą įmesta padegamoji bomba. Tai 
padariusiųjų taip ir nesurado, o man liko įspūdis, kad farai ir neper- 
sistengė ieškodami. Kaip jau sakiau, mano darbo pobūdis kursto ne- 
apykantą, ir yra žmonių, kuriems patiktų matyti mane nukenčiant. 
Kai kurie iš tų žmonių slepiasi už valdžios simbolių. 

Butas — tūkstančio kvadratinių pėdų, su dviem mažais mie- 
gamaisiais ir dar mažesne virtuve, retai naudojama, o viso gyvena- 
mojo ploto vos pakanka vieninteliam svarbesniam mano baldui pa- 
talpinti. Nesu tikras, ar senovišką biliardo — pulo — stalą derėtų 
priskirti prie baldų, bet tai mano butas, ir aš vadinsiu jį kaip noriu. 
Stalas devynių pėdų ilgio, reguliuojamo aukščio, pagamintas 1884 
metais „Oliver L. Briggs“ kompanijos Bostone. Laimėjau jį per vie- 
ną teisrninį ieškinį, daviau restauruoti, paskui kruopščiai iš naujo 
surinkau per patį savo poilsio kambario vidurį. Paprastą dieną arba 
kai nesislapstau pigiuose moteliuose, sudėlioju rutulius ir valan- 
dų valandas treniruojuosi juos mušti. Polo žaidimas prieš save patį 
padeda atitrūkti nuo rūpesčių, sumažina įtampą ir yra pigi psicho- 
terapija. Taip pat jis sugrąžina į aukštesniosios mokyklos laikus, 
kai šlaistydavausi tokioje vietoje kaip „Rėmas'“* — tai tikra vietinė 
lindynė, veikianti apie dešimtmetį. Senamadiška pulo salė su eilė- 
mis išrikiuotais stalais, tvyrančiais rūkalų dūmais, spjaudyklėmis, 
pigiu alumi, smarkoku azartišku lošimu ir šiurkščiais, bet žinan- 


* Biliarde (ir pule) naudojamas trikampis medinis rėmas rutuliams žaidimo pradžio- 


je sudėlioti. 

čiais, kaip deramai elgtis, klientais. Jos savininkas, Garbanius, yra 
senas mano draugas, jis nuolatos ten būna ir prižiūri, kad viskas 
eitųsi sklandžiai. 

Kai kamuoja nemiga ir buto sienos iš visų pusių tartum ima 
glaustis, mane dažnai galima rasti „Rėme', antrą valandą nakties 
vieną žaidžiantį su devyniais rutuliais — kitame pasaulyje ir gana 
laimingą. 

Tačiau ne šįvakar. Įsmunku į butą šiek tiek apsinešęs nuo 
viskio ir greitai persirengiu savo kovine apranga — džinsais, juo- 
dais sportiniais marškinėliais ir ryškia blizgančia geltona striuke, 
susegama per juosmenį ir faktiškai žėrinčia tamsoje, su skersai nu- 
garos rėkte rėkiančiu užrašu „Tadeo Zapatė“. Ilgus, šiek tiek jau žy- 
lančius plaukus susitraukiu į uodegą ir ją pasikišu po marškinėliais. 
Pasirenku kitus akinius — su šviesiai mėlynais rėmeliais. Užsidedu 
kepurėlę — irgi ryškiai geltoną, priderintą prie striukės ir su užrašu 
„Zapatė skersai priekio. Jaučiuosi pakankamai pakeitęs išvaizdą, ir 
vakaras turėtų praeiti gerai. Ten, kur vykstu, publikos nedomina ne- 
pritapėlis advokatas. Ten bus daug mušeikų, daug liaudies su teisi- 

Dar vienas apgailėtinas mano gyvenimo faktas: sutemus daž- 
nai palieku butą persirengęs taip, kad manęs neatpažintų, — su ki- 
tokiomis kepuraitėmis, kitokiais akiniais, paslėptais plaukais, net 
su fetrine skrybėle. 

Partneris mane nuveža į seną miesto renginių salę už aštuo- 
nių kvartalų nuo mano buto ir išleidžia skersgatvyje šalia pastato. 
Priešais jį knibžda minia. Per visą aikštę nuo fasado trankiai bumb- 
si repas. Nuo pastato iki pastato švysčioja prožektoriai. Šviesios 
skaitmeninės reklamos skelbia apie pagrindinį susitikimą ir papil- 
domus prieš ir po. 

Tadeo kovoja ketvirtas, tai paskutinis apšilimas prieš pagrindi- 
nį įvykį šįvakar — sunkiasvorių kovą. Dėl jos parduota daug bilietų, 
nes favoritas yra buvęs NFL žaidėjas, regione gerai pažįstamas pa- 
dūkėlis. Man priklauso 25 procentai Tadeo karjeros — investicija, 
prieš metus kainavusi trisdešimt tūkstančių dolerių, ir nuo to laiko 
jis nepralaimėjo nė karto. Be to, iš šalies aš lažinuosi, ir sekasi visai 

neblogai. Jeigu šįvakar Tadeo laimės, gaus savo dalį, šešis tūkstan- 
čius dolerių. Pusę to, jeigu pralaimės. 

Koridoriuje, kažkur giliai po arena, girdžiu kalbantis du apsau- 
gininkus. Vienas tvirtina, kad šįvakar visi bilietai parduoti. Penki 
tūkstančiai aistruolių. Kyšteliu savo įgaliojimus, ir man pamoja įeiti 
pro kitas duris, paskui dar kitas. Įžengus į tamsų persirengimo kam- 
barį, įtampa prislegia it plyta. Šįvakar mums paskirta pusė tos ilgos 
patalpos. Tadeo sukiojasi mišriųjų kovos menų pasaulyje, ir mes 
visi pradedame jausti kažką tokio svarbaus. Vyrukas kniūbsčias guli 
ant stalo, nuogas, tik su boksininko kelnaitėmis, ant jo 130 svarų 
kūno — nė uncijos riebalų. Pusbrolis Leo masažuoja jam mentes. 
Nuo losjono šviesiai ruda jo oda žvilga. Aš slampinėju po kambarį, 
pasikalbu su Norbertu, jo vadybininku. Oskaras — Tadeo treneris, 
o brolis Migelis — sparingo partneris. Kalbėdami su manimi jie šyp- 
sosi, nes žiūri į mane, vienišių gringą, kaip į piniguočių. Aš taip pat 
esu agentas, žmogus, turintis ryšių ir smegenų, ir padėsiu Tadeo pa- 
tekti į UFC sąrašą, jeigu jis ir toliau laimės. Aplinkui maišosi ir dau- 
giau giminaičių, prisiplakėlių, neturinčių didesnio vaidmens Tadeo 
gyvenime. Nemėgstu tų pašalinių žmonių, nes anksčiau ar vėliau jie 
tikėsis gauti pinigų, bet Tadeo po septynių pergalių iš eilės mano, 
kad jam reikia palydos. Jie visi taip mano. 

Išskyrus Oskarą, jie visi priklauso gatvių gaujai, vidutinio lyg- 
mens salvadoriečių organizacijai, užsiimančiai kokaino kontraban- 
da. Nuo penkiolikos metų, kai jį priėmė, Tadeo buvo vienas iš tos 
gaujos narių, bet niekada nesiekė prasimušti į lyderius. Užuot sten- 
gęsis, jis susirado senas bokso pirštines, aptiko sporto salę, o paskui 
išsiaiškino turintis nepaprastai greitas rankas. Jo brolis Migelis irgi 
boksavosi, bet ne taip gerai. Migelis vadovauja gaujai ir gatvėse pel- 
nė bjaurią reputaciją. 

Kuo daugiau Tadeo laimi, tuo daugiau uždirba, o aš vis labiau 
nerimauju, kaip reikės tvarkytis su jo gauja. 

Pasilenkęs tyliai jam pratariu: 

— Kaip mano žmogus? 

Jis atsimerkia, pasižiūri aukštyn, staiga nusišypso ir nusiima 
ausines. Masažas baigtas — Tadeo atsisėda ant stalo krašto. Kelias 

akimirkas mudu šnektelime, ir jis mane patikina; kad yra pasirengęs 
ką nors nudobti. Šaunuolis. Likus savaitei iki kovos, Tadeo niekada 
nesiskuta ir su savo šeriuota barzda bei kupeta juodų plaukų man 
šiek tiek primena didįjį Robertą Duraną. Bet Tadeo šaknys Salva- 
dore, ne Panamoje. Jis dvidešimt dvejų, Jungtinių Valstijų pilietis 
ir angliškai kalba beveik taip pat gerai kaip ir ispaniškai. Jo motina 
turi dokumentus ir dirba kavinėje. Be to, jos butas pilnas vaikų ir 
giminių, ir man susidaro įspūdis, kad Tadeo uždarbis padalijamas į 
daug dalių. 

Kaskart, kai kalbuosi su Tadeo, džiaugiuosi, kad man nereikia 
stoti prieš jį ringe. Nuožmūs juodi jo akių vyzdžiai tartum šaukte 
šaukia: „Parodykite man, ką suluošinti. Parodykite man kraują. Jis 
užaugo gatvėse, mušdamasis su visais, kurie per arti prilįsdavo. Vy- 
resnysis brolis žuvo nuo peilio per kivirčą, ir Tadeo bijo irgi šitaip 
numirti. Įžengdamas į ringą jis yra įsitikinęs: kas nors tuoj bus už- 
muštas, bet tik ne jis. Trys jo pralaimėjimai buvo taškais; dar niekas 
nesuspardė jam subinės. Jis treniruojasi keturias valandas per die- 
ną ir jau beveik įvaldė džiudžitsu. 

Jo balsas žemas, žodžius taria' lėtai = įprastas nervinimasis 
prieš kovą, kai baimė užtemdo protą ir suka skrandį. Aš žinau. Esu 
ten buves. Labai seniai turėjau penkis „Auksinių pirštinių * bokso 
susitikimus. Vieną laimėjau, keturis pralaimėjau, iki motina sužino- 
jo apie slaptą mano karjerą ir, ačiū Dievui, ją baigė. Bet aš tai dariau. 
Turėjau drąsos įžengti į ringą ir leistis apsišiktinai sumušamas. 

Bet nepajėgiu įsivaizduoti, kiek reikia drąsos įeiti į narvą, kur 
tavęs laukia kitas kovotojas — puikios fizinės formos, įgudęs, gerai 
treniruotas, alkanas, piktas ir pavojingas, o vienintelės jo mintys — 
kaip išsukti tau iš sąnario petį, sužaloti kelius, praplėšti žaizdą ar 
trenkti į smakrą nokautuojantį smūgį. Štai kodėl mėgstu tą spor- 
tą. Čia reikia daugiau drąsos, daugiau ryžto nei bet kuriame kitame 
sporte nuo tada, kai gladiatoriai kaudavosi iki mirties. Žinoma, pa- 
vojingos ir kitos sporto šakos — kalnų slidinėjimas, amerikietiška- 
sis futbolas, ledo ritulys, boksas, automobilių lenktynės. Žirginiame 


* Angl. Golden Gloves — kasmetės boksininkų mėgėjų varžybos Jungtinėse Valstijose. 

sporte žūva daugiau žmonių nei kuriame nors kitame. Bet ten tu 
savanoriškai neįsitrauki į žaidimą žinodamas, kad būsi sužalotas. O 
kai įžengi į narvą, žinai, kad būsi sužalotas, galbūt dargi smarkiai, 
skaudžiai, net mirtinai. Kitas raundas gali tau būti paskutinis. 

Štai kodėl laiko atskaita tokia žiauri. Minutės bėga, kovotojui 
stengiantis įveikti savo nervus, vidurius, baimę. Laukti — blogiausio- 
ji dalis. Po kelių minučių aš pasišalinu, kad Tadeo galėtų vėl susikaup- 
ti. Kartą jis man papasakojo, kad sugeba įsivaizduoti kovą ir mato 
savo priešininką ant kilimo, kraujuojantį, meldžiantį pasigailėti. 

Pravingiuoju koridorių labirintu po arena ir girdžiu minios, 
trokštančios kraujo, stūgavimų aidą. Suradęs reikiamas duris, įžen- 
giu vidun. Tai maža administracijos kontora, užgrobta mažutės 
mano paties gatvės gaujos. Mes čia susitinkame prieš kovas ir sta- 
tome savo lažinius. Mūsų yra šeši, narystė uždara, nes nenorime 
jokio informacijos nutekėjimo. Kai kurie naudojasi savo tikraisiais 
vardais, kiti — ne. Slaidas rengiasi kaip gatvės sąvadautojas ir yra 
atsėdėjęs kalėjime už žmogžudystę. Nino — vidutinio lygmens me- 
tamfetamino importuotojas, irgi sėdėjo už jo platinimą. Džonis ne- 
turi teistumo (kol kas dar ne) ir jam priklauso pusė kovotojo, su ku- 
riuo Tadeo šįvakar susitiks. Denardas mėto užuominas apie ryšius 
su mafija, bet abejoju, ar jo nusikalstama veikla yra taip gerai or- 
ganizuota. Jis siekia propaguoti MMA renginius ir trokšta gyventi 
Vegase. Frenkis — senbuvis, dešimtmečius nuolatinis vietinės kovų 
scenos personažas. Prisipažįsta, kad buvo suviliotas smurtingų 
kovų narve, ir dabar senamadiškas boksas jam neįdomus. 

Taigi tokie mano vaikinai. Nepasitikėčiau nė vienu iš tų klou- 
nų, jei tai būtų legalūs verslo sandėriai, bet, kita vertus, mes čia ne- 
darome nieko legalaus. Visi nueiname prie kovotojų sąrašo ir prade- 
dame lažybas. Žinau, Tadeo sutriuškins Džonio kovotoją, ir Džonis 
akivaizdžiai susirūpinęs. Aš pastatau penkis tūkstančius dolerių už 
Tadeo, ir niekas nenori priimti iššūkio. Tris tūkstančius, ir vis tiek 
neatsiranda norinčiųjų rizikuoti. Aš juos gėdinu, plūstu, bet visi 
žino, kad Tadeo dabar ant bangos. Džonis turi iš ko nors lažintis, 
tad galiausiai po ginčų įvilioju vyruką lažintis iš keturių tūkstančių 
dolerių, kad jo kovotojas neištemps iki trečio raundo. Denardas nu- 

sprendžia, kad iš lažybų irgi kažkiek nori, tad pastato dar keturis 
tūkstančius. Mes užpildome sąrašą savo lažiniais, ir Frenkis, rašti- 
ninkas, viską užregistruoja. Palieku kambarį su lošiamais dvylika 
tūkstančių dolerių iš keturių skirtingų kovų. Susitiksime jame vė- 
liau, kai kovos baigsis, ir sureguliuosime lažybas — grynaisiais. 

Kovos prasideda, o aš, stumdamas laiką, bastausi po areną. Per- 
sirengimo patalpoje įtampa pasidaro nepakenčiama, ir laikrodžiui 
tiksint netveriu ten būti. Žinau, kad šiuo metu Tadeo jau guli ant 
stalo, nejudėdamas, užklotas stora dygsniuota antklode, ir meldžia- 
si Švenčiausiajai Mergelei Marijai bei klausosi nešvankaus lotynų 
amerikiečių repo. Nieko negaliu jam padėti, tad susirandu vietą an- 
troje balkonų eilėje, aukštai virš ringo, ir apžvelgiu salę. Tikrai, visi 
bilietai parduoti, o aistruoliai triukšmingi ir pakvaišę kaip visada. 
Kovos narve pažadina kai kurių žmonių, taip pat ir mano, laukinius 
instinktus, ir visi čia esame dėl tos pačios priežasties — pamatyti, 
kaip vienas kovotojas sutriuškina kitą. Mes trokštame matyti krau- 
juojančias akis, perplėštą kaktą, smaugimą, kaulų laužymą, priver- 
čiantį pasiduoti, ir nokautuojančius smūgius, verčiančius sekundan- 
tus paknopstom ieškoti gydytojo. Dar pridėkitė tvaną pigaus alaus ir 
turėsite penkis tūkstančius kraujo trokštančių maniakų. 

Galiausiai nusigaunu atgal į persirengimo kambarį, kuris da- 
bar atgijęs. Pirmi du kovotojai anksti baigė nokautais, tad vakaras 
slenka greitai. Norbertas, Oskaras ir Migelis užsivelka žėrinčias gel- 
tonas striukes, tokias kaip ir mano, ir Zapatės komanda pasirengusi 
nužingsniuoti ilgą kelią iki narvo. Aš būsiu kampe, kartu su Norber- 
tu ir Oskaru, nors mano vaidmuo nėra toks svarbus. Esu įpareigo- 
tas užtikrinti, kad Tadeo turėtų vandens, o Norbertas šūkauja nu- 
rodymus tokia ispanų greitakalbe, kokią tik esate girdėję. Oskaras 
rūpinasi veido žaizdomis, jeigu jų būna. Kai tik mes pajudame eiti, 
viskas susilieja išvien. Per visą tunelį girti aistruoliai tiesia rankas į 
Tadeo ir šaukia jo vardą. Farai stumia žmones mums iš kelio. Nuo 
minios staugimo plyšta ausys, ir tai ne vien tik dėl Tadeo. Jie nori 
daugiau, dar kitos kovos, pageidautina — iki mirties. 

Prie narvo teisėjas patikrina Tadeo pirštines, sutepa aliejumi 
veidą ir leidžia įeiti vidun. Pranešėjas per garsiakalbius paskelbia 

jo vardą, ir mūsiškis žmogus su ryškiai geltonais šortais ir chalatu 
įšokčioja į narvą. Jo priešininkas šį vakarą skelbiamas kaip Šaka- 
las — tikrasis vardas nežinomas ir nėra svarbus. Jis sugeba skaus- 
mingu veiksmu priversti priešininką pasiduoti, yra aukštas baltasis, 
ne itin stambus, bet išvaizda apgaulinga. Tris kartus mačiau jį ko- 
vojantį — klastingas ir gudrus. Gerai ginasi, tyko progos parblokšti 
priešininką ant grindų. Paskutinįjį susuko į riestainį ir privertė mal- 
dauti pasigailėjimo. Šiuo metu neapkenčiu Šakalo, bet giliai viduje 
velniškai juo žaviuosi. Bet kuris žmogus, galintis įžengti į narvą, 
turi daugiau tvirtybės nei paprastas bernas. 

Gongas paskelbia pirmojo raundo — trijų šėlsmo minučių — 
pradžią. Boksininkas Tadeo iškart metasi pirmyn ir priverčia Šakalą 
trauktis. Pirmą minutę abu baksnojasi ir manevruoja apgaulingais 
judesiais, paskui susirakina, bet sužalojimų išvengia. Kaip ir kiti 
penkti tūkstančiai aistruolių, aš rėkiu visa gerkle, nors nežinau ko- 
dėl. Bet koks patarimas dabar yra bevertis, Tadeo vis tiek nesiklau- 
so. Juodu smarkiai parkrenta ant kilimo Šakalas laiko jį suspaudęs 
„žirklėmis“. Ilgą minutę niekas nevyksta, Tadeo rangosi ir sukiojasi, 
o mes visi sulaikome kvapą. Galiausiai jis išsivaduoja ir smogia Ša- 
kalui į nosį staigų kairinį smūgį. Pasirodo kraujas. Be jokios abejo- 
nės, maniškis žmogus geresnis kovotojas, bet tereikia vienos klai- 
dos, ir tau išsuks ar sulaužys ranką. Tarp raundų Norbertas pažeria 
aibę nurodymų, bet Tadeo nesiklauso. Apie kovas jis išmano kur kas 
daugiau nei bet kuris iš mūsų ir savo priešininką jau perprato. Gon- 
gui suskambus antram raundui, sučiumpu jį už rankos ir surinku į 
ausį: 

— Sutvarkyk jį šiame raunde, ir gausi dar du tūkstančius baksų! 

Šitai Tadeo išgirsta. 

Pirmą raundą Šakalas pralaimėjo, tad kaip ir daugelis kovotojų 
antrąjį pradeda spausti. Jis nori priartėti ir savo tvirtomis ranko- 
mis mirtinai sugriebti, bet Tadeo puikiai jį perprato. Trisdešimtą 
raundo sekundę atlieka kombinuotą kairinį-dešininį-kairinį smūgį 
ir parmuša priešininką tiesiai ant užpakalio. O paskui Tadeo padaro 
ringe dažnai pasitaikančią klaidą — kaip beprotis mėgina mestis 
ant Šakalo, visai panašiai kaip pašėlęs pikiruojamasis bombonešis, 

smingantis žudyti. Šakalui pavyksta spirti dešine koja, ir staigus 
smūgis pataiko Tadeo tuoj virš šakumo. Jis šiaip taip išsilaiko ant 
kojų, tuo pat metu Šakalas repečkom irgi atsistoja, ir sekundę ar 
dvi nė vienas iš vyrų nesiima jokių veiksmų. Galop abu atsipeikėja 
po sukrėtimo ir vienas apie kitą pradeda sukti ratus. Tadeo pagauna 
boksininko ritmą ir įninka baksnoti Šakalą smūgiais be atsako. Pra- 
kerta jam dešinį antakį ir didina žaizdą nepaliaujama smūgių kruša. 
Šakalas turi blogą įprotį simuliuoti pašėlusį kairinį kablį, prieš pat 
apgaulingu judesiu išsilenkdamas ir nerdamas žemyn į kelius, ir jis 
pabando tai padaryti vienu kartu per dažnai. Tadeo jį atspėja, pui- 
kiai ištaiko laiką ir atlieka savo subtiliausią triuką — aklą sūkį alkū- 
ne, veiksmą, kuriam reikia turėti kiaušius, nes sekundės dalelytę jo 
nugara būna atsukta į priešininką. Bet Šakalas per lėtas, ir dešinė 
Tadeo alkūnė smogia jam į smakrą iš dešinės. Sąmonė užtemsta. 
Šakalas išsijungia dar nespėjęs nukristi ant kilimo. Taisyklės leidžia 
Tadeo pulti jį keliais kumščio smūgiais į veidą ir galutiniai pribaigti, 
bet kam vargintis? Tadeo tik stovi iškeltomis rankomis ringo vidu- 
ry, spokso žemyn, grožėdamasis savo darbu, o Šakalas tyso sustin- 
gęs it lavonas. Teisėjas skubiai viską sustabdo. | 

Šiek tiek nervindamiesi mes kelias minutėles laukiame, kol jį 
bando atgaivinti. Minia reikalauja neštuvų, aukos, ko nors, apie ką 
jie galėtų kalbėti darbe, bet Šakalas galiausiai atsipeikėja. Jis atsi- 
sėda, o mes nusiraminame. Arba bandome nusiraminti. Po tokio 
pašėlusio vyksmo, kai esi susilažinęs ir penki tūkstančiai pamišėlių 
trypia kojomis, nelengva išlikti ramiam. 

Šakalas atsistoja, ir minia švilpia. 

Tadeo prieina prie jo, pasako kažką malonaus, ir juodu susi- 
taiko. 

Kai mes paliekame narvą, seku įkandin Tadeo, o šis pliaukši 
delnais su gerbėjais ir sąmoninasi dar vieną pergalę. Jis padarė ke- 
letą bukagalviškų veiksmų, dėl kurių galėjo žūti, jei būtų kovojęs su 
stipresniu priešininku. Bet apskritai tai buvo dar viena daug žadan- 
ti kova. Aš stengiuosi mėgautis akimirka ir galvoti apie ateitį bei po- 
tencialų uždarbį, jei dar ką nors paremsiu pinigais. Jis — ketvirtas 
kovotojas, į kurį investavau, ir pirmasis, nešantis pelną. 

Prieš pat mums išeinant iš salės ir įžengiant į tunelį, moteriš- 
kas balsas šūkteli: 

— Pone Radai! Pone Radai! 

Prireikia sekundės ar dviejų, kol tai suvokiu, nes niekas šioje 
minioje neturėtų manęs atpažinti. Ant galvos dėviu vilkikų vairuo- 
tojų mėgstamą repo kepuraitę su užrašu „Zapatės komanda", vilkiu 
pobjaurią geltoną striukę, esu su kitais akiniais, o ilgi plaukai su- 
kišti po marškinėliais. Bet tuo metu, kai stabteliu ir pasižiūriu, ji 
jau tiesia į mane ranką. Stambi moteris, kokių dvidešimt penkerių, 
purpuriniais plaukais, įvertais įsagais, didžiulėmis krūtimis, tiesiog 
sprogstančiomis iš po aptemptų sportinių marškinėlių, tokia gan 
dažnai sutinkama kovose narve. Metu į moterį smalsų žvilgsnį, o ji 
vėl sako: 

— Pone Radai. Arjūs ne ponas Radas, tas advokatas? 

Aš linkteliu. Ji žengteli dar arčiau. 

— Mano motina yra tarp prisiekusiųjų. 

— Kokių prisiekusiųjų? — klausiu staiga supanikuodamas — 
šiuo metu yra tik vieni prisiekusieji. 

— Mes iš Mailo. Gardžio Beikerio teismas. Mano mama yra 
tarp prisiekusiųjų. 

Krypteliu galvą kairėn, tartum sakydamas: „Tenai“ Po kelių se- 
kundžių mes jau esame toli nuo salės ir žingsniuojame siauru kori- 
doriumi, o sienos aplink mus dreba. 

— Kokia jos pavardė? — klausiu stebėdamas kiekvieną praei- 
nantį pro šalį. 

— Glina Roston, prisiekusioji numeris aštuoni. 

— Gerai. 

Žinau kiekvieno prisiekusiojo pavardę, amžių, rasę, darbovie- 
tę, išsilavinimą, šeimos padėtį, gyvenamąją vietą, santuokinę isto- 
riją, prieš atliekant prisiekusiojo priedermę, ir baudžiamąjį teistu- 
mą, jeigu toks buvo. Aš padėjau juos atrinkti. Kai kurių pageidavau, 
daugelio — ne. Pastarąsias dvi savaites sėdėjau su jais sausakimšoje 
teismo salėje, ir man jau iš tikrųjų tai nusibodo. Manau, kad žinau 
jų politines pažiūras, religinius įsitikinimus, šališkas nuostatas ir 
nuomonę apie baudžiamąjį teisingumą. Kadangi velniškai tiek daug 

žinau, nė kiek neabejojau, kad Gardžio Beikerio laukia mirtininkų 
flygelis. 

— Ką šiomis dienomis Glina mano? — atsargiai klausiu. 

Galbūt ji turi paslėpusi mikrofoną. Niekas manęs nebestebina. 

— Ji mano, kad jie visi — melagių šutvė. 

Mudu tebežingsniuojame, pamažu, be aiškaus tikslo, abu bai- 
mindamiesi pažvelgti kitam į akis. Ši naujiena mane pribloškia. 
Skaitydamas jos kūno kalbą ir žinodamas kilmę, galiu lažintis iš vis- 
ko, ką turiu, kad Glina Roston pati pirmoji sušuktų: „Kaltas!“ 

Žvilgteliu už mūsų pasitikrinti, ar nėra kokių nors liudininkų, 
paskui sakau: 

— Ką gi, ji nuovoki moteris, nes jie tikrai meluoja. Neturi jokių 
įrodymų. 

— Norite, kad ašjai tai pasakyčiau? 

— Man nerūpi, ką jai pasakysite, — bloškiu apsidairydamas 
aplink, kai sustojame ir laukiame, kol su savo palyda praeis vienas 
iš sunkiasvorių. 

Esu pastatęs už tą vyruką du tūkstančius dolerių. Šįvakar jau 
pelniau šešis tūkstančius ir neblogai jaučiuosi. O dar išgirstu pri- 
bloškiančią žinią, kad ne visus Gardžio Beikerio prisiekusiuosius 
ištiko smegenų mirtis. 

Aš klausiu: 

— Ji viena tokia ar turi pritariančiųjų? 

— Ji sako, kad jie bylos neaptarinėja. 

Noriu nusijuokti. Jeigu ji bylos neaptarinėja, tai iš kur ši gra- 
žutė žino, ką mano jos motina? Šiuo konkrečiu momentu aš nusi- 
žengiu etikos taisyklėms ir galbūt Baudžiamajam kodeksui. Man 
draudžiamas toks bendravimas su prisiekusiuoju, ir nors jį išprovo- 
kavau ne aš, be jokios abejonės, tai neigiamai interpretuos valstijos 
advokatūros kolegija. O teisėjas Kaufmanas užsirūstins. 

— Pasakykite jai, kad nesudėtų ginklų, nes pričiuptas ne tas 
žmogus, — tariu ir nueinu šalin. 

Nežinau, ko moteris nori, ir aš nieko negaliu jai suteikti. Ma- 
nau, galėčiau sugaišti kelias minutes ir nurodyti akivaizdžias spra- 
gas valstijos kaltintojo įrodymuose, bet jai reikėtų viską tiksliai 

įsidėmėti, o paskui perduoti savo motinai. Mažai tikėtina. Ši mer- 
„užėlė čia atėjo pasižiūrėti kovų. 

Pasirenku artimiausią laiptinę, vedančią į žemesnįjį aukštą. 
Kai tik saugiai nuo jos nutolstu, neriu į tualetą ir stengiuosi pri- 
siminti visus žodžius. Vis tiek negaliu tuo patikėti. Prisiekusieji, o 
kartu ir visas miestukas nuteisė mano klientą jau tą dieną, kai jį 
areštavo. Jos motina Glina Roston atrodo esanti tipiška Mailo pi- 
lietė — neišsilavinusi, riboto intelekto ir pasiryžusi prireikus būti 
savo bendruomenės didvyre. Pirmadienio rytas bus įdomus. Kaž- 
kuriuo metu, kai mes vėl pradėsime klausytis liudytojų, aš turėsiu 
progą užmesti žvilgsnį į prisiekusiųjų aptvarą. Iki šiol Glina Roston 
nebijodavo atsakyti į mano žvilgsnius. Jos akys ką nors atskleis, 
nors nesu tikras ką. 

Nuveju šias mintis ir vėl sugrįžtu į realybę. Sunkiasvorių kova 
jau trunka visas keturiasdešimt sekundžių, o mano favoritas tebe- 
silaiko ant kojų. Nekantrauju susitikti su savo mažute šutve. Mes 
susirenkame tame pačiame tamsiame kambaryje prie užrakintų 
durų ir šiurkščiai pagyrūniškai kalbamės. Visi šeši išsitraukiame 
iš kišenių grynųjų. Erenkis yra viską užsirašęs, todėl nebus jokių 
netikslumų. Per vakarą lažindamasis aš išlošiau aštuonis tūkstan- 
čius dolerių, nors du tūkstančiai iš jų atiteks Tadeo kaip ekspromtu 
pažadėta premija. Bet juos atgausiu iš jo prizo dalies. Jie pateks į 
buhalterinę apskaitą, tai reikalinga mokesčių inspekcijai; šie išlošti 
grynieji — ne. 

Tadeo uždirbs aštuonis tūkstančius dolerių — puikus vaka- 
ras, kuris jam leis pridurti prie savo palydovų dar vieną gaujos narį. 
Jis apmokės kai kurias sąskaitas, padės šeimai, nieko nesutaupys. 
Mėginau jam suteikti finansinį patarimą, bet tai tik bergždžia laiko 
gaišatis. 

Aš užsuku į persirengimo kambarį, atiduodu Tadeo du tūkstan- 
čius dolerių, pasakau, kad jį myliu, ir palieku areną. Mudu su Par- 
tneriu nuvykstame į ramų barą ir šiek tiek išgeriame. Prireikia poros 
porcijų, kad nusiraminčiau. Kai iš taip arti stebi kovas ir turi ringe 
savą mušeiką, gebantį per dvi sekundes išjungti smegenis ar sulau- 
žyti kaulus, o penki tūkstančiai pamišėlių staugia tau į ausis, tavo šir- 

dis pašėlusiai daužosi, skrandis persiverčia, o nervai dilgčioja. Toks 
adrenalino antplūdis neprilygsta niekam, ką kada nors jausdavau. 


8 skyrius 


Džekas Pylis — buvęs dviejų Fentres mergaičių motinos drau--. 
gužis. Mergaičių tėvas seniai jas paliko, o motinos durys niekada 
neužsidarydavo vietiniams mergišiams ir pašlemėkams. Pylis išbu- 
vo pas ją apie metus, paskui motina susipažino su naudotų trakto- 
rių prekybos agentu, turinčiu šiek tiek pinigų ir namą ne ant ratų, ir 
jį išspyrė. Ji išsikėlė ten, o Pylis liko sudaužyta širdimi. Jį paskutinį 
matė netoli mergaičių, kai šios dingo. Dar ankstyvoje tyrimo stadi- 
joje aš pasiteiravau policijos, kodėl jie nelaiko Pylio įtariamuoju ar 
bent neapklausia, ir man nevykusiai atsakė, kad tikrasis žudikas jau 
sučiuptas. Gardis suimtas ir savo kaltę prisipažįsta. 

Aš stipriai įtariu, kad mergaites nužudė Džekas Pylis, vedinas 
kažkokio nesveiko keršto. Ir jeigu farai nebūtų-užkliuvę už Gardžio, 
galbūt galiausiai būtų apklausę Pylį. Bet bauginanti Gardžio išvaiz- 
da, šėtoniški polinkiai ir iškrypėliškas elgesys praeityje nepaliko 
abejonių, ir Mailas daugiau nesižvalgė atgal. 

Pasak Bišopo, besiremiančio savais padugnių šaltiniais, Pylis 
beveik kiekvieną šeštadienį šlaistosi nusmurgusiame bare „Mėlyna 
ir balta“. Baras yra apie mylią ryčiau Mailo, ir ten iš pradžių poilsio 
sustodavo vilkikų vairuotojai. Dabar tai raudosprandžių lindynė su 
pigiu alumi, pulo stalais ir gyva muzika savaitgaliais. 

Šeštadienio vakarą, apie dešimtą, mes palengva įsukame į žvy- 
ruotą automobilių aikštelę. Vieta sausakimša, pikapai stovi šonas 
prie šono. Atvažiavome išsinuomotu „Dodge“ pikapu su dvejų durų 
kabina, forsuotos galios varikliu ir didelėmis padangomis, galbūt 
per daug žvilgančiu tokiai skylei, bet, kita vertus, jis priklauso 
„Hertz“, ne man. Prie vairo — Partneris, apsimeta raudonspran- 
džiu, bet jam tai sunkiai pavyksta. Savo kasdienę juodą aprangą jis 
pakeitė džinsais ir kaubojiškais marškinėliais, bet tai nepadeda su- 
silieti su vietiniais. 

— Pradedam, — tariu nuo priekinės keleivio sėdynės. 

Tadeo ir Migelis iššoka nuo užpakalinės sėdynės ir atsainiai 
įeina pro paradines baro duris. Tuoj viduje juos pasitinka apsau- 
pininkas ir iš kiekvieno pareikalauja po dešimt baksų už apsaugą. 
Nužiūri abu nuo galvos ligi kojų, ir jie jam nepatinka. Mat vis dėlto 
yra tamsesnės odos ispanakalbiai. Gerai, kad bent ne juodieji. Anot 
Bišopo, „Mėlyna ir balta“ toleruos kelis meksikiečius, bet juodas vei- 
das sukeltų riaušes. Tačiau dėl to nereikėtų jaudintis. Tokia baltųjų 
skurdžių lindynė visai netraukia nė vieno protingo juodaodžio. 

Nors sumaišties vis tiek neišvengiama. Tadeo ir Migelis prie 
perpildyto baro užsisako alaus ir gana pakenčiamai įsimaišo tarp 
klientų. Patraukia į save keletą įdėmesnių žvilgsnių, ir tiek. Jeigu tie 
stori, girti raudonsprandžiai žinotų! Mažiau nei per minutę Tadeo 
plikomis rankomis išjungtų bet kuriuos penkis iš jų. Migelis, jo bro- 
lis ir sparingo partneris, — keturis. Tadeo penkiolika minučių stebi 
publiką ir kuria veiksmų planą, paskui pamoja barmenui prieiti ir 
angliškai be akcento sako: 

— Klausyk, man reikia perduoti vienam vyrukui, tokiam Dže- 
kui Pyliui, pinigų, bet nežinau, ar jį atpažinsiu. 

Barmenas, labai užimtas žmogus, krypteli galvą į kabinų eilę 
netoli pulo stalo ir bloškia: 

— Trečia kabina, su juoda kepuraite. 

— Dėkui. 

— Nėr už ką. 

Vaikinai užsisako dar alaus ir vėl stumia laiką. Pylio kabino- 
je dvi moterys ir dar vienas vyras. Stalas nustatytas tuščiais alaus 
buteliais, visi keturi triauškina skrudintus žemės riešutus. Bare 
„Mėlyna ir balta“ gali laisvai mesti išgliaudytų riešutų kevalus ant 
grindų. Tolimajame salės gale garsiau užtrenkia orkestrėlis ir kokia 
dešimtis žmonių patraukia šokti. Matyt, Pylis nėra šokėjas. Tadeo 
man atsiunčia žinutę: „Dž. P nustatytas. Laukiu. 

Jie dar šiek tiek delsia. Mudu su Partneriu sėdime, stebime 
ir laukiame, velniškai nervindamiesi. Kas gali atspėti, kaip baigsis 
peštynės salėje, pilnoje girtų idiotų, iš kurių pusė nešiojasi Naciona- 
linės šaulių sąjungos nario korteles? 

Pylis ir jo draugelis patraukia.prie pulo stalo ir rengiasi žaisti. 
Jų moterys lieka kabinoje, kremta žemės riešutus ir užsigeria alumi. 

— Pradedam, — taria Tadeo ir, pasitraukęs nuo bufeto, eina 
tarp dvejų pulo stalų. 

Puikiai ištaikęs laiką, smarkiai atsitrenkia į Pylį, kuris įnikęs 
kreiduoja pulo lazdą ir nieko aplinkui nemato. 

— Kas per velnias! — piktai surinka Pylis užkaitusiu veidu, 
pasirengęs suspardyti nelegalui meksikiečiui subinę. 

Nespėjus jam užsimoti pulo lazda, Tadeo smogia kumščiu tris 
smūgius, kurių galbūt niekas ir nepamato. Kairinį, dešininį, vėl kai- 
rinį, ir kiekvienas pataiko į antakį, kurį visada lengva prakirsti, pa- 
sipila kraujas. Pylis skaudžiai parkrinta, ir šiek tiek užtruks, kol jis 
atsigaus. Moterys klykia, kyla visuotinis sujudimas ir triukšmas — 
prasideda peštynės. Pylio draugas galiausiai irgi sureaguoja ir lazda 
nusitaiko Tadeo į galvą. Tačiau įsikiša Migelis ir smogia kietu kumš- 
čiu jam į kaukolės pamatą. Pylio draugas atsiduria ant grindų šalia 
jo. Tadeo dar kelis kartus užtvoja Pyliui į veidą, paskui pasilenkia 
ir sprunka į vyrų tualetą. Virš jo galvos sudūžta ir išsitaško alaus 
butelis. Migelis čia pat už brolio, įkandin jų šaukia pikti balsai. Jie 
užsirakina duris, paskui išsiropščia pro langą. Per kelias sekundes 
sugrįžta į pikapą, ir mes neskubėdami išvažiuojame. 

— Turiu, — nuo užpakalinės sėdynės susijaudinęs taria Tadeo. 

Atkiša į priekį dešinę plaštaką, o ant jos — kraujas. Pylio krau- 
jas. Mes sustojame prie mėsainių užkandinės, ir aš kruopščiai nuva- 
lau jį nuo Tadeo rankos. 

Kol sugrįžtame į Miestą, jau vidurnaktis. 


9 skyrius 


Monstras, kuris nužudė mergaites Fentres, surišo abi per čiur- 
nas ir riešus jų pačių batraiščiais, paskui įmetė į kūdrą. Atliekant 
Dženos autopsiją, į raištelius apie jos čiurnas rasta įsipainiojusi vie- 
nintelė juodo plauko sruoga. O tiek Džena, tiek Reilė buvo šviesia- 
plaukės. Tuo metu Gardžio plaukai buvo ilgi ir juodi, — nors jų spalva 

kas mėnesį keisdavosi, — tad nieko nuostabaus, kad Valstijos plaukų 
analizės ekspertas paliudijo, jog jie atitinka rastą jų plauką. Daugiau 
kaip šimtmetį ekspertai žinojo, kad plaukų analizė be galo netiksli. 
Ją vis dar naudoja valdžios pareigūnai, net FTB, kai nėra geresnių 
įkalčių, o įtariamąjį reikia sučiupti. Maldavau teisėjo Kaufmano pa- 
imti Gardžio plauko pavyzdį ir užsakyti DNR tyrimą, bet jis nesutiko. 
Pasakė, kad per brangu. O juk kalbame apie žmogaus gyvybę! 

Kai man pagaliau leido susipažinti su valstijos kaltintojo pa- 
teiktais įkalčiais, kurių iš esmės nebuvo, sugebėjau nugvelbti apie 
tris ketvirčius colio to juodo plauko. Niekas jo nepasigedo. 

Ankstų pirmadienio rytą per skubiąją siuntų pristatymo tar- 
nybą išsiunčiu tą plauką ir Džeko Pylio kraujo pavyzdį į DNR labora- 
toriją Kalifornijoje. Šis greitas tyrimas man kainuos šešis tūkstan- 
čius dolerių. Guldau galvą, kad surasiu tikrąjį žudiką. 


10 skyrius 


Mudu su Partneriu išskubame į Mailą — laukia dar viena var- 
ginanti melo savaitė. Nekantrauju pirmą kartą atidžiau užmesti 
žvilgsnį į Gviną Roston, prisiekusiąją numeris aštuoni, galbūt pa- 
stebėsiu kėkių nors išdavikiškų mūsų slapto bendravimo ženklų. 
Tačiau, kaip paprastai, niekas nevyksta pagal išankstinį planą. 

Teismo salė vėl pilnutėlė, ir mane stebina susirinkusi minia. 
Vienuoliktą teismo proceso dieną iš eilės Džulė Fentres, dvynių mo- 
tina, sėdi pirmame suole, tiesiai už prokuroro stalo. Ji atėjo su savo 
rėmėjų grupe, ir jie visi į mane žaibuoja akimis, lyg mergaites būčiau 
nužudęs aš. 

Kai galiausiai atvyksta Trotsas, atsidaro portfelį ir išvardija 
prašymus, vaizduodamas, kad jie bent kiek svarbūs, aš pasilenkiu 
ir sakau: 

— Stebėkite prisiekusiąją numeris aštuoni, Gliną Roston, bet 
neišsiduokite. 

Trotsas išsiduos, nes yra bukagalvis. Jis turėtų slapčia žvilg- 
čioti į prisiekusiuosius ir vertinti jų reakcijas, tyrinėti kūno kalbą, 

matyti, ar jie nemiega, yra susidomėję arba susinervinę, daryti vis- 
ką, ko išmoksti per teismo procesą, kai esi suinteresuotas stebėti 
prisiekusiuosius, bet Trotsas jau prieš kelias savaites išsidavė. 

Gardis nusiteikęs palyginti gerai. Sakė, kad džiaugiasi teismu, 
nes tai galimybė ištrūkti iš kameros. Jį laiko užrakintą vienutėje, 
paprastai be šviesos, nes jie žino, kad mergaites Fentres nužudė jis ir 
griežtą bausmę reikėtų pradėti taikyti jau dabar. Mano nuotaika irgi 
geresnė, nes Gardis per savaitgalį nusiprausė po dušu. 

Stumiame laiką laukdami teisėjo Kaufmano. Devintą valandą 
penkiolika minučių prokuroro Huverio dar nėra prie savo stalo. Jo 
padėjėjų hitlerjugendo šutvė susiraukusi labiau nei paprastai. Kaž- 
kas vyksta. Pasirodo teismo tvarkdarys ir man pašnibžda: 

— Teisėjas Kaufmanas laukia jūsų savo kabinete. 

Regis, šitaip būna beveik kasdien. Mes skubame į jo kabinetą ir 
įnirtingai kovojame dėl to, ką norime nuslėpti nuo visuomenės. Bet 
kam vargintis? Po dviejų savaičių aš jau žinau: jeigu Huveris nori, 
kad visuomenė ką nors pamatytų ar išgirstų, taip ir bus. 

Vėl einu į pasalą. Ten teismo stenografė pasirengusi viską už- 
fiksuoti. Teisėjas Kaufmanas žingsniuoja po kabinetą, vienmarški- 
nis ir su kaklaraiščiu, jo mantija ir švarkas kabo ant durų. Prie lango 
stovi Huveris, pasipūtęs ir nuožmiu veidu. Tvarkdarys už manęs 
uždaro duris, ir Kaufmanas numeta ant stalo kažkokius popierius. 

— Perskaitykite! — suniurna. 

— Labas rytas, teisėjau, — kaip įmanydamas drąsiau pasisvei- 
kinu. — Ir, RHuveri. 

Abu neatsako. Tai dviejų puslapių afidevitas, kurio davėja, arba 
šiuo atveju melagė, tvirtina, kad praėjusio penktadienio vakarą per 
MMA kovas Mieste atsitiktinai susidūrė su manimi, ir aš aptarinė- 
jau su ja bylą bei paprašiau pasakyti jos motinai, prisiekusiajai, kad 
valstijos kaltintojai neturi jokių įrodymų ir visi jų liudytojai meluo- 
ja. Pasirašė: Marlo Vilfeng, įgaliotojo notaro akivaizdoje. 

— Ar tai tiesa, pone Radai? — suniurna įširdęs Kaufmanas. 

— Na, šiek tiek, iš dalies. 

— Norite papasakoti tą istoriją iš savo pozicijos? — klausia jis, 
akivaizdžiai nenusiteikęs patikėti nė vienu mano žodžiu. 

Huveris sumurma pakankamai garsiai, kad būtų išgirstas: 

— Aiškus poveikio prisiekusiesiems atvejis. 

Į tai aš atkertu: 

— Norite pirma išgirsti mano poziciją ar kaip ir Gardžiui, ne- 
turėdami jokių faktų, užnerti kilpą? 

Teisėjas Kaufmanas sako: 

— Gana. Liaukitės, pone Huveri. 

Papasakoju savo versiją — tiksliai, visą, nė kiek nepagražin- 
damas. Duodu suprasti, kad niekada nepažinojau šios moters, ne- 
atskirčiau nuo bet kurios kitos — kaipgi galėčiau? — ir kad ji tyčia 
mane susirado, norėdama pasikalbėti, o paskui nekantravo sugrįžti 
namo į Mailą ir pamėginti įsiterpti į šį teismo procesą. 

Žudikui deramai nuteisti dažnai reikia viso kaimo*. 

Kone šaukdamas aš atremiu: 

— Ji teigia, kad aš norėjau su ja pasikalbėti? Kaip? Aš tos mo- 
ters nepažįstu. O ji mane pažįsta, nes sėdėjo teismo salėje ir stebėjo 
visą bylos nagrinėjimą. Todėl mane ir atpažino. Iš kur aš galėčiau ją 
atpažinti? Ar tame yra bent kiek logikos? 

Žinoma, nėra, bet Huveris ir Kaufmanas nenori nusileisti. Jie 
įsitikinę, kad mane pričiupo. Abu taip neapkenčia manęs ir mano 
kliento, kad nemato akivaizdžių faktų. 

Aš toliau kertu: 

— Ji meluoja, aišku? Sąmoningai viską suplanavo. Atsitrenkė 
į mane, užmezgė pokalbį, paskui parengė šitą afidevitą, veikiausiai 
jūsų įstaigoje, Huveri, ir ji meluoja. Tai melagingas liudijimas prisie- 
kus ir nepagarba teismui. Ką nors darykite, teisėjau. 

— Prašau man nenurodinėti... 

— Ak, liaukitės. Pajudinkite savo subinę ir nors kartą pasiel- 
kite teisingai. | 

— Klausykite, pone Radai, — užraudusiu veidu ir pasirengęs 
man smogti taria jis. 

Šiuo metu aš noriu, kad teismas būtų pripažintas neįvykusiu 


* 


Aliuzija į Hillary Clinton 1996 m. parašytą knygą „Reikia viso kaimo: ir kitos pamo- 
kos, kurių vaikai mus išmoko“ (It Takes a Village: And Other Lessons Cildren Teach Us). 

dėl pažeistos procedūros. Noriu juos išprovokuoti pasielgti iš tikrų- 
jų kaip nors kvailai. 

O garsiai sakau: 

— Reikalauju atskiro posėdžio tam išklausyti. Išveskite iš salės 
prisiekusiuosius, pakvieskite tą puikią jaunąją ledi į liudytojo vietą 
ir leiskite man surengti kryžminę apklausą. Moteris nori įsitraukti 
į šį teismo procesą, tad padėkite jai. Jos motina aiškiai šališka ir ne- 
tvirtos nuomonės, todėl noriu, kad būtų pašalinta iš prisiekusiųjų. 

— Ką gijūs jai pasakėte? 

— Aš ką tik jums papasakojau, žodis žodin. Pasakiau jai tą 
patį, ką pasakyčiau bet kuriam kitam žmogui, vaikščiojančiam po 
šią žemę — jūsų byla grįsta tik būriu meluojančių liudytojų ir jūs 
neturite įtikimų įrodymų. Taškas. 

— Jūs išprotėjote, — meta Huveris. 

— Noriu išklausomojo posėdžio! — faktiškai šaukiu aš. — No- 
riu, kad ta moteris būtų pašalinta iš prisiekusiųjų, ir nesutiksiu, kad 
teismas būtų toliau tęsiamas, kol ji dalyvaus! 

— Jūs man grasinate? — klausia Kaufmanas, kai situacija 
tampa beveik nebevaldoma. 

— Ne, sere. Tik pažadu. Aš toliau netęsiu. 

— Tada apkaltinsiu jus nepagarba teismui ir uždarysiu į areš- 
tinę. 

— Jau buvau ten anksčiau. Taip pasielgsite, ir teismas neįvyks. 
Galėsime sugrįžti po šešių mėnesių ir pakartoti viską iš naujo. 

Jie nežino, ar aš tikrai sėdėjau areštinėje, bet šiuo metu mano, 
kad nemeluoju. Toks advokatas marginalas kaip aš nuolat balansuo- 
ja ties etiškumo riba. Atsėdėtas terminas areštinėje — garbės žen- 
klas. Jeigu teks teisėją supykdyti ar pažeminti, tebūnie. 

Kelias minutes mes tylime. Stenografė įbedusi akis sau į pė- 
das, ir jeigu tik pasitaikytų proga, išskuostų iš kabineto, pakeliui 
parversdama kėdes. Šiuo metu Huverį baugina perspektyva, kad 
teismas gali būti atšauktas, kad į didžiąją jo apkaltinamąją išvadą 
apeliacinis teismas pažiūrės nepalankiai ir grąžins bylą nagrinėti iš 
naujo. Kartoti to sunkaus išbandymo jis netrokšta. O trokšta tos 
šlovingos dienos ateityje, kai nuvažiuos, galbūt kartu su kokiu nors 

reporteriu, į kalėjimą, pavadinimu „Didysis Vileris'*, kur yra nuteis- 
lųjų mirtimi korpusas. Su juo ten elgsis kaip su kokia karališkąja 
persona, nes jis bus tas Žmogus — šaunus greitašaudis kovotojas už 
Leisybę, kuris išaiškino šiurpų nusikaltimą, užtikrino apkaltinamąjį 
verdiktą, pasiųsiantį Gardį Beikerį į egzekuciją, ir šitaip leido Mailo 
miestukui užversti bylą. Jam bus suteikta vieta pirmoje eilėje, tuoj 
už užuolaidos, paskui ją dramatiškai atitrauks, o ten — Gardis, gu- 
lintis ant ratukinių neštuvų su įvestais į rankas vamzdeliais. Po to 
jis, Huveris, ras laiko niūriai šnektelėti su spaudos atstovais ir pa- 
pasakos apie sunkumus, kuriuos užkrauna jo pareigos. O dar tenka 
dalyvauti egzekucijoje, ir šioje valstijoje, mėgstančioje mirties baus- 
mes, tai blogiau, nei būti trisdešimtmete skaistuole. Byla Valstija 
prieš Gardį Beikerį — puikiausia Deno Huverio šlovės valanda. Ji nu- 
lems jo karjerą. Jam bus suteiktas žodis tose nepaprastai svarbiose 
prokurorų konferencijose, rengiamose pigiuose kazino. 

Tačiau dabar jis prakaituoja, nes lošdamas persistengė. 

Jie buvo įsitikinę, kad sugriebė mane už pautų. Kokia kvailys- 
tė. Apkaltindami mane kažkokiu neva nederamu bendravimu, nei 
bylai, nei reikalui jie nepadės. Gardis jau beveik pripažintas kaltu ir 
nuteistas mirti, o jie gali dar labiau pasismaginti, įkąsdami ir man. 

— Man tai kvepia nesąžiningu žaidimu, teisėjau, — kuo dra- 
matiškesniu tonu prabyla Huveris. 

— Turėtų, — atsakau. 

— Išsiaiškinsime tai vėliau, — pasiūlo Kaufmanas. — Prisie- 
kusieji laukia. 

Aš nenusileidžiu: 

— Jūs, vyručiai, turbūt kurti. Netęsiu bylos, kol negausiu iš- 
klausomojo posėdžio. Primygtinai reikalauju tai įtraukti į protokolą. 

Kaufmanas pasižiūri į Huverį, abu atrodo beprarandantys pa- 
sitikėjimą savimi. Jie žino, kad esu ganėtinai pakvaišęs ir galiu pa- 
skelbti streiką, atsisakyti toliau dalyvauti bylos nagrinėjime, ir kai 
šitai įvyks, teks pripažinti teismą neįvykusiu dėl procedūrinių pa- 
žeidimų. Teisėjas piktai sužioruoja į mane akimis ir sako: 


* Kalėjimas Džordžijos valstijos Vilerio apygardoje. 

— Aš žiūriu įjus su panieka. 

— Tai įkiškite mane už grotų, — sarkastiškai atkertu. 

Teismo stenografė užrašinėja kiekvieną žodį. 

— Įkiškite mane už grotų, — pakartoju. 

Bet jis negali to padaryti dabar pat. Turi priimti sprendimą, o 
klaidingas sprendimas gali viską sugadinti. Jeigu dėl to aš pateksiu 
į areštinę, visas teismo procesas nueis šuniui ant uodegos, ir tikrai 
nebus galima jo išgelbėti. Apeliacinis teismas, labiausiai tikėtina 
federalinis, griežtai įvertins Kaufmano veiksmus ir pripažins juos 
negarbingais. Gardis privalo turėti advokatą, tikrą, ir paprasčiausiai 
jie negalės toliau tęsti, jei aš sėdėsiu areštinėje. 

Praeina kelios sekundės, pyktis atvėsta. Paslaugiai, beveik ma- 
loniai tariu: 

— Klausykite, teisėjau, jūs negalite atmesti mano prašymo su- 
rengti posėdį liudytojai apklausti. Jeigu šitaip pasielgsite, suteiksite 
man stiprių argumentų per apeliaciją. 

— Kaip apklausti? — palūždamas pasitikslina jis. 

— Noriu pamatyti šitą moterį, Mazlo Vilfeng, liudytojo vietoje 
per uždarą posėdį. Jūs, vyručiai, velniškai norite mane apkaltinti 
nederamu bendravimu, tad išsiaiškinkime esmę. Aš turiu teisę gin- 
tis. Išsiųskite prisiekusiuosius dienai namo ir surenkime peštynes. 

— Prisiekusiųjų išsiųsti namo neketinu, — pareiškia teisėjas ir 
nugalėtas nudrimba į savo krėslą. 

— Puiku. Tada laikykite juos visą dieną užrakintus. Man ne- 
rūpi. Ta mergužėlė jums melavo ir šitaip pasielgdama ji įsikišo į šį 
teismo procesą. Jos motina negali likti tarp prisiekusiųjų. Dabar 
yra pagrindas teismą pripažinti neįvykusiu ir, po šimts, tikrai yra 
pagrindas bylą po penkerių metų sugrąžinti nagrinėti iš naujo. Rin- 
kitės, kas blogiau. 

Jie klausosi, nes staiga išsigąsta ir suvokia stokojantys patir- 
ties. O man yra pavykę pasiekti, kad teismai būtų pripažinti neįvy- 
kusiais. Pasiekti, kad bylos būtų sugrąžintos nagrinėti iš naujo. Daug 
kartų buvau atsidūręs tokioje situacijoje, kai lyno gale tyko mirtis, ir 
vienas klaidingas žingsnis gali pražudyti bylą. Jie abu naujokai. Per 
septynerius metus, sėdėdamas teisėjo krėsle, Kaufmanas du kar- 

tus pirmininkavo teismui, šiam nagrinėjant sunkių žmogžudysčių 
su gresiančia mirties bausme bylas. Huveris pasiuntė į mirtininkų 
Nlygelį tik vieną žmogų — šiuose kraštuose kiekvienam prokurorui 
toks faktas nėra malonus. Prieš dvejus metus jis taip sumovė bylą 
su gresiančia mirties bausme, kad teisėjui (ne Kaufmanui) teko pa- 
skelbti teismą neįvykusiu. Vėliau kaltinimai buvo atmesti. Juodu 
įklimpę iki ausų ir tiesiog niekingai suklydo. 

— Kas parengė afidevitą? — klausiu. 

Tyla. 

Aš neatlyžtu: 

— Klausykite, jo stilius aiškiai yra teisininko. Joks paprastas 
žmogus taip nekalba. Jį parengė jūsų prokuratūra, Huveri? 

Huveris stengiasi išlikti šaltas, bet dabar atrodo daugiau nei 
beviltiškas ir lepteli kai ką, kuo net Kaufmanas negali patikėti: 

— Teisėjau, mes galime tęsti su Trotsu, kol ponas Radas sėdės 
areštinėje. 

Aš pratrūkstu juoktis, o Kaufmanas atrodo it gavęs antausį. 

— Prašom, pirmyn, — tyčiojuosi. — Jūs sugebėjote nuo pat 
pirmos dienos sumauti šią bylą, tad taip tęskite ir toliau, o Gardis iš 
to tik laimės, nes byla bus sugrąžinta nagrinėti iš naujo. 

— Ne. Ponas Trotsas iki šiol tylėjo, ir būtų išmintinga, jeigu tas 
vaikinas ir toliau ten sėdėtų, nutaisęs kvailą veido miną, — paprieš- 
tarauja Kaufmanas. 

Nors tai ir juokinga, aš įdėmiai pasižiūriu į jo prakilnybę, o pas- 
kui — į teismo stenografę, kuri viską užrašinėja. 

— Išbraukite tai! — susizgribęs jai rikteli Kaufmanas. 

Koks idiotas. Teismas dažnai primena prastą cirką, kai įvai- 
rūs veiksmai tampa nebevaldomi. Šis nevykęs žaidimas, mėginant 
mane pažeminti, dabar virto blogu sumanymu — bent jau jiems. 

Nenoriu, kad Huveriui į galvą šautų kokių nors gerų idėjų, — 
ne dėl to, kad dėl jų jaudinčiausi, — tad siekdamas dar labiau jį iš- 
mušti iš pusiausvyros šliūkšteliu į ugnį benzino: 

— Iš visų kvailysčių, kurias šiame bylos nagrinėjime pasakėte, 
pastaroji yra didžiausia. Benis Trotsas. Gal juokaujate. Jūs norėtu- 
mėte, kad jis grotų pirmuoju smuiku. 

— Kokia jūsų pozicija, pone Radai? — griežtai klausia Kauf- 
manas. 

— Nesugrįšiu į teismo salę, kol nebus surengtas posėdis. Aš 
noriu išgirsti apie nederamą bendravimą su prisiekusiąja numeris 
aštuoni, mieląja ponia Glina Roston. Jeigu esu iš tikrųjų kaltinamas 
nepagarba teismui, uždarykite mane į areštinę. Man daugiau malo- 
numo suteiks neįvykęs teismas nei trigubas orgazmas. 

— Nereikia būti vulgariam, pone Radai. 

Huveris pradeda muistytis kėdėje ir pralemena: 

— Ką gi, ee, teisėjau, ee, manau, apie nederamą bendravimą 
ir nepagarbą teismui mes galėtume pakalbėti vėliau, kai byla bus 
baigta. O aš verčiau tęsčiau liudytojų apklausą. Tai, ee, šiame etape 
atrodo tiesiog nebūtina. 

— Tai kodėl jūs visa tai pradėjote, Huveri? — klausiu. — Kodėl 
jūs, klounai, taip susijaudinote dėl nederamo bendravimo, kai, po 
šimts, labai gerai žinojote, kad šita moteris, Vilfeng, meluoja? 

— Nevadinkite manęs klounu, — pasišiaušia teisėjas Kauf- 
manas. Kau 

— Atleiskite, teisėjau. Kalbėjau ne apie jus, o apie visus tuos 
klounus prokuratūroje, tarp jų ir patį apygardos prokurorą. 

— Galbūt galėtume pradėti kalbėti kultūringiau, — pasiūlo 
teisėjas. 

— Labai atsiprašau, — atsakau kaip įmanoma pašaipiau. 

Huveris vėl pasitraukia prie lango ir spokso į aptriušusių pas- 
tatų eiles abipus Mailo pagrindinės gatvės. Kaufmanas nueina prie 
knygų spintos už savo rašomojo stalo ir įremia akis į knygas, kurių 
niekada nelietė. Atmosfera slogi ir įtempta. Reikia priimti svarų 
sprendimą, ir greitai, o jeigu jo prakilnybė suklys, to atgarsiai vilnys 
metų metus. 

Galiausiai jis apsisuka ir sako: 

— Turbūt verčiau apklauskime prisiekusiąją numeris aštuoni, 
bet ne tenai. Apklausą surengsime čia. 

Bylos nagrinėjime tai yra vienas iš tų momentų, kurie varo į 
neviltį besibylinėjančiuosius, prisiekusiuosius ir žiūrovus. Liku- 
sią dienos dalį toli gražu ne erdviame teisėjo Kaufmano kabinete 

mes įnirtingai ginčijamės, o dažnai ir šaukiame, aiškindamiesi vi- 
sas mano nederamo bendravimo su prisiekusiąja detales. Atitemp- 
ta Glina Roston yra prisaikdinama ir beveik taip įgąsdinama, kad 
vos pajėgia kalbėti. Ji iškart pradeda meluoti, teigdama, kad šios 
bylos savo šeimoje neaptarinėjusi. Per kryžminę apklausą ją užsi- 
puolu taip aršiai, kad, regis, tai nustebina net Kaufmaną ir Huverį. 
Kabinetą ji palieka kūkčiodama. Paskui apklausiama kvailė jos duk- 
tė Marlo Vilfeng. Nemokšiškai klausinėjama Deno Huverio, kuris 
dabar tikrai išmuštas iš vėžių, ji vėl pakartoja savo pasakaitę. Kai 
ateina eilė moterį apklausti man, aš maloniai ją vedu auksiniu ta- 
kučiu, o paskui perrėžiu gerklę nuo ausies iki ausies“. Nepraėjus nė 
dešimčiai minučių ji verkia, dūsta ir tūkstantį kartų gailisi arenoje 
sušukusi mano pavardę. Skaudžiai paaiškėja, kad savo afidevite ji 
melavo. Net teisėjas Kaufmanas jos paklausia: 

— Kaipgi ponas Radas jus surado tarp penkių tūkstančių žiū- 
rovų, jeigu anksčiau niekada tamstos nepažinojo? 

Dėkui, teisėjau. Tai būtų didysis klausimas. 

Pasak tolesnio jos pasakojimo, penktadienį vėlai vakare po 
kovų narve ji sugrįžo namo. Šeštadienio rytą atsibudusi pasišau- 
kė motiną, o ši tuojau pat paskambino ponui Denui Huveriui, ir jis 
tiksliai žinojo, ką daryti. Jie susitiko jo įstaigoje sekmadienį popiet, 
parengė afidevito tekstą, ir štai žiūrėkite! Čia įsipainiojęs ir Huveris. 

Iškviečiu Huverį kaip liudytoją. Jis prieštarauja. Mes ginčija- 
mės, bet Kaufmanui nieko kita nelieka. Aš valandą klausinėju Hu- 
verį, ir dvi lūšys, atsidūrusios tame pačiame maiše, būtų buvusios 
kur kas civilizuotesnės. Vienas iš jo padėjėjų užrašė kiekvieną afide- 
vito žodį. Viena iš Huverio sekretorių jį surinko kompiuteriu. Kita 
sekretorė kaip notarė patvirtino. 

Paskui Huveris klausinėja mane, mes vėl kivirčijamės. Kol tę- 
siasi visa ši nuobodybė, prisiekusieji laukia svarstymų kambaryje. 
Be abejo, Glina Roston juos informavo ir, be abejo, jie kaltina mane, 
kad bylos nagrinėjimas atidedamas dar vienai dienai, o jų kantrybė 
senka. Lyg man tai rūpėtų. Vis primenu Kaufmanui ir Huveriui, kad 
jie žaidžia su kobra. Jeigu Glina Roston lieka tarp prisiekusiųjų, esu 


* Aliuzija į amerikiečių televizijos serialo „Sostų karai“ (Games of Thrones) epizodą. 


51 


tikras, kad nuosprendis bus panaikintas. Nesu garantuotas, — per 
apeliaciją niekas nėra garantuota, — bet matau, kaip jie palaipsniui 
silpsta nuo įtampos ir abejonių dėl savo pačių sprendimo. Aš pa- 
kartotinai spaudžiu, kad teismas būtų pripažintas neįvykusiu dėl 
procedūrinių pažeidimų. Prašymai pakartotinai atmetami. Man ne- 
svarbu. Tai įtraukiama į protokolą. Į pavakarę Kaufmanas nuspren- 
džia atleisti ponią Roston iš prisiekusiųjų ir ją pakeisti ponia Meizi, 
viena iš mūsų kruopščiai atrinktų atsarginių. Ponia Meizi nėra iš tų, 
kuria reikėtų žavėtis — faktiškai ji niekuo ne geresnė už pastarąją 
pagyvenusią moteriškę, anksčiau užėmusią tą vietą. Niekas iš Mailo 
nebūtų geresnis. Galėtum rinkti dvylika iš tūkstančio pašauktųjų, ir 
kiekvienas prisiekusysis žiūrėtų ir balsuotų taip pat. Tad kodėl gi aš 
tuščiai eikvoju tiek daug valandų? Kad padėčiau jiems suvokti savo 
atsakomybę. Velniškai išgąsdinčiau scenarijumi, kad jie — prokuro- 
ras ir teisėjas, pareigingai išrinkti vietinių žmonių — gali sužlugdy- 
ti sensacingiausią bylą, kokią šis provincijos užkampio miestukas 
kada nors regėjo. Kad sukaupčiau argumentų apeliacijai. Ir kad pri- 
versčiau juos mane gerbti. : Ls 

Pareikalauju Marlo Vilfeng patraukti baudžiamojon atsakomy- 
bėn už melagingą priesaiką, bet prokuroras jau pavargęs. Pareika- 
lauju ją apkaltinti nepagarba teismui, bet teisėjas Kaufmanas man 
primena, kad tuo kaltinamas esu aš. Jis pasiunčia pakviesti teismo 
tvarkdario — to, kuris turi antrankius. 

Aš kreipiuosi į Kaufmaną: 

— Atleiskite, teisėjau, bet pamiršau, kodėl mane apkaltinote 
nepagarba teismui. Tai buvo taip seniai. 

— Nes šį rytą atsisakėte tęsti teismą ir mes čia tuščiai sugai- 
šome visą dieną, ginčydamiesi dėl vienos prisiekusiosios. Be to, jūs 
mane įžeidėte. 

Yra tiek daug būdų sureaguoti į tokią nesąmonę, bet aš nu- 
leidžiu tai negirdom. Jeigu mane uždarys į areštinę, jų valdžios at- 
stovų reikalai dar labiau susikomplikuos, o aš turėsiu dar daugiau 
argumentų apeliacijai dėl Gardžio. Pro duris įžengia stambus šerifo 
pavaduotojas, ir Kaufmanas sako: 

— Išveskite jį į areštinę. 

Huveris stovi prie lango atsukęs nugarą. 

Aš nenoriu į areštinę, bet nekantrauju kuo greičiau ištrūkti iš 
šio kabineto. Jame jau pradeda atsiduoti sudvisusiu prakaitu. Man 
ant riešų uždedami antrankiai — rankos priekyje, ne už nugaros. 
Išvedamas atsigręžiu į teisėją ir pasakau: 

— Spėju, rytą man bus leista tęsti kaip pagrindiniam gynėjui. 

— Taip. 

Kad dar labiau juos išgąsdinčiau, priduriu: 

— Paskutinį sykį, kai bylos nagrinėjimo viduryje mane uždarė 
į areštinę, valstijos Aukščiausiasis Teismas apkaltinamąjį nuospren- 
dį panaikino. Devyniais balsais prieš nulį. Jūs, klounai, turėtumėte 
skaityti savo bylas. 

Prie mūsų mažučio parado prisideda dar vienas stambus šerifo 
pavaduotojas. Jie mane išveda pro tarnybines duris ir toliau užpa- 
kaliniu koridoriumi, kuriuo kasdien vaikštau. Kažkodėl laiptų aikš- 
telėje stabtelime, ir šerifo pavaduotojai murma į savo nešiojamąsias 
radijo stoteles. Kai galiausiai išžengiame laukan, susidaro įspūdis, 
kad informacija jau spėjo nutekėti. Tarp mano neapkentėjų kyla 
džiūgavimai, kai pamato mane, surakintą antrankiais, išstumiamą 
pro duris. Be jokios akivaizdžios priežasties farai delsia, mėgindami 
nuspręsti, į kurį patrulių automobilį mane įsodinti. Stoviu vienas, 
visiems ant akių, šypsodamasis savo mažutei publikai. Pamatau 
Partnerį ir šūkteliu, kad vėliau jam paskambinsiu. Jis priblokštas 
ir sutrikęs. Smagindamiesi jie mane įstumia ant tos pačios užpa- 
kalinės sėdynės greta Gardžio — advokatą ir klientą veža drauge 
į areštinę. Kai pajudame iš vietos su įjungtais švyturėliais ir sire- 
nomis, — kad šis niekingas miestukas išgyventų kuo didesnę dra- 
mą, — Gardis pažvelgia į mane ir klausia: 

— Kur visą dieną buvote? 

Neketinu išsisukinėti. Iškeliu antrankiais surakintas rankas. 

— Kovojau su teisėju. Spėk, kas laimėjo? 

— Kaip galima uždaryti advokatą į areštinę? 

— Teisėjas gali viską. 

— Jums irgi skirs mirties bausmę? 

Pirmą kartą per daugelį valandų nusijuokiu. 

— Ne, bent ne dabar. 

Tokia netikėta permaina Gardį pralinksmina. Jis sako: 

— Maistas jums patiks. 

— Kurgi ne. 

Du šerifo pavaduotojai priekyje taip įdėmiai klausosi, kad be- 
veik nekvėpuoja. 

— Ar kada nors anksčiau sėdėjote areštinėje? — klausia mano 
klientas. 

— O taip, keletą kartų. Sugebu užsiutinti teisėjus. 

— Kuo užsiutinote teisėją Kaufmaną? 

— Tai ilga istorija. 

— Na, juk turime visą vakarą, ar ne? 

Turbūt taip, nors abejoju, ar būsiu toje pačioje kameroje su 
savo brangiuoju klientu. Po kelių minučių sustojame priešais pra- 
ėjusio amžiaus šeštojo dešimtmečio stiliaus plokščiastogį pastatą 
su keliais priestatais, pridurtais iš šonų nelyginant piktybiniai navi- 
kai. Kelis kartus buvau čia susitikti su Gardžiu, ir tai niekinga vieta. 
Automobilis pastatomas aikštelėje; mus trūkteli laukan ir nuveda į 
ankštą neatitvertą patalpą, kur dykinėja keli farai — jie kilnoja po- 
pierius ir elgiasi kaip šmikiai. Gardis pradingsta gilumoje, ir kai atsi- 
daro nematomos durys, girdžiu toliau šūkaujančius kalinius. 

— Teisėjas Kaufmanas sakė, kad galėsiu du kartus paskambinti 
telefonu, — metu besiartinančiam prie manęs areštinės prižiūrėtojui. 

Jis sustoja, ne visai užtikrintas, kaip būtent turi elgtis arešti- 
nės prižiūrėtojas, susidūręs su piktu advokatu, čia atsidūrusiu dėl 
nepagarbos teismui, ir atsitraukia. 

Paskambinu Džuditai ir, amtelėjęs jos priimamojo vedėjai, pas- 
kui sekretorei ir padėjėjai, išgirstu prie telefono ją pačią, paaiškinu, 
kad esu kalėjime ir man reikalinga pagalba. Ji nusikeikia, primena, 
kokia yra užsiėmusi, paskui pažada padėti. Tada paskambinu Partne- 
riui ir papasakoju naujausius įvykius. 

Gaunu oranžinį kombinezoną su užrašu skersai nugaros „Mai- 
lo savivaldybės areštinė“. Persirengiu purviname vonios kambaryje, 
rūpestingai ant vieno pakabo sukabinu savo marškinius, kaklaraištį 
ir kostiumą. Viską atiduodu prižiūrėtojui ir pasakau: 

— Prašom nesuglamžyti. Rytoj turėsiu vilkėti. 

— Norite, kad jums išlygintų? — paklausia jis ir garsiai nusi- 
kvatoja. 

Nuo tokio iš kojų verčiančio sąmojo kiti irgi pratrūksta juoktis, 
o aš šypsausi kaip šaunus vyriokas, suprantantis humorą. Juokui 
nutilus, klausiu: 

— Tad kas pietums? 

Prižiūrėtojas atsako: 

— Šiandien pirmadienis, kiaulienos konservų diena. Pirma- 
dieniais visada kiaulienos konservai. 

— Negaliu sulaukti. 

Mano kamera — dešimties iš dešimties pėdų betoninis bunke- 
ris, dvokiantis sudvisusiu šlapimu ir prakaitu. Ant gultų drybso du 
jauni juodaodžiai, vienas skaito, kitas snaudžia. Trečios lovos nėra, 
vadinasi, miegosiu ant plastikinės kėdės su tamsiai rudomis dėmė- 
mis. Du mano kameros draugeliai neatrodo nusiteikę draugiškai. 
Nenoriu kivirčo, bet jeigu būčiau sumuštas areštinėje, kai ginu sun- 
kios žmogžudystės, užtraukiančios mirties bausmę, byloje, teismas 
dėl procesinių pažeidimų automatiškai neįvyktų. 

Kadangi Džudita ir anksčiau šituo užsiimdavo, tiksliai žino, 
kaip elgtis. Penktą vakaro ji federaliniame teisme įregistruoja pe- 
ticiją dėl habeas corpus“, primygtinai Miesto reikalaudama, kad nė- 
delsiant būtų surengtas posėdis tam apsvarstyti. Mėgstu federalinį 
teismą, dažniausiai. 

Ji taip pat nusiunčia peticijos kopiją mano mėgstamiausiam 
laikraščio reporteriui. Sukelsiu kuo daugiau triukšmo. Kaufmanas 
su Huveriu bjauriai suklydo ir už tai sumokės. Skaitantysis ant apa- 
tinio gulto nusprendžia, jog nori pasikalbėti, tad aš paaiškinu, kodėl 
čia atsidūriau. Jam tai atrodo juokinga: advokatas areštinėje, nes 
supykdė teisėją. Snaudalius ant viršutinio gulto persiverčia ir taip 
pat prisideda prie mūsų. Netrukus aš jau daliju teisinius patarimus, 
o tiems vyrukams jų reikia kuo daugiau. 


* Paliepimas pristatyti suimtąjį į teismą suėmimo teisėtumui išsiaiškinti (lot. teisės 


terminas). 

Po valandos prižiūrėtojas praneša, kad turiu lankytoją. Nu- 
seku paskui jį per siaurų koridorių labirintą ir atsiduriu ankštame 
kambaryje su alkotesteriu. Būtent čia atgabenami girti vairuotojai. 
Bišopas atsistoja, ir mudu paspaudžiame vienas kitam rankas. Esa- 
me kalbėjęsi telefonu, bet niekada nebuvome susitikę. Padėkoju, 
kad atvyko, bet dėl to perspėju. Jis numoja ranka — mat juos galai, 
vietinių nebijantis. Be to, žino, kaip per daug neišsikišti ir nepa- 
tekti į akiratį. Taip pat pažįsta policijos viršininką, farus, teisėją — 
įprastą mažo miestuko mėšlą. Sako bandęs paskambinti Huveriui ir 
Kaufmanui ir jiems pasakyti, kad padarė didžiulę klaidą, bet su jais 
susisiekti nepavyko. Dabar spaudžia policijos viršininką, kad mane 
perkeltų į geresnę kamerą. Kuo ilgiau mudu kalbamės, tuo labiau 
man šis žmogus patinka. Jis — prityręs gatvės kovotojas, apsitry- 
nęs, vėtytas ir mėtytas senas ožys, dešimtmečius remdavęsis kakto- 
muša su farais. Nėra užsidirbęs nė cento, ir jam tai nerūpi. Kas žino, 
po dvidešimties metų gal ir aš toks būsiu. 

— Kaip dėl DNR tyrimų? — klausia jis. 

— Laboratorija pavyzdžius gaus rytoj, ir. jie pažadėjo greitai 
apsisukti. 

— Irjeigu tai Pylis? 

— Užvirs tikra velniava. 

Šis žmogus palaiko mano pusę, bet aš jo nepažįstu. Dešimt mi- 
nučių mudu pasišnekame, ir jis atsisveikina. 

Kai grįžtu į kamerą, du mano nauji draugeliai jau paskleidę ži- 
nią, kad kartu su jais sėdi baudžiamųjų bylų advokatas. Netrukus aš 
šūkauju patarimus po visą korpusą. 


11 skyrius 


Sveikas protas ne visada būna mano stiprioji pusė, bet nu- 
sprendžiu nepradėti kivirčo su Fonsu“ ir Varliumi, savo dviem 
naujais bendrais nusikaltėlių pasaulyje. Tad visą naktį sėdžiu ant 


* Alfonso santrumpa slengu. 

kėdės ir mėginu snausti. Nesiseka. Kiaulienos konservų pietums 
atsisakiau, taip pat ir pagedusių kiaušinių su šaltu skrebučiu — 
pusryčiams. Laimė, niekas neužsimena apie dušą. Man atneša 
kostiumą, marškinius, kaklaraištį, batus bei kojines, ir aš greitai 
apsirengiu. Atsisveikinu su savo kameros draugeliais — nepaisant 
mano valandų valandas teiktų patarimų, jie abu liks už grotų ke- 
lerius metus. 

Atgal į teismo rūmus mudu su Gardžiu pavėžėja atskirai. Dar 
didesnė priešų minia piktai džiūgauja, kai mane, vis dar su antran- 
kiais, kone išvelka iš automobilio. Kai tik atsiduriu rūmų viduje, toli 
nuo visų fotografų, antrankius nuima. Partneris laukia koridoriuje. 
Aš patekau į Chronicle, Miesto dienraščio rytinį numerį, miesto kro- 
nikos skyriaus trečią puslapį. Didelio čia daikto — Radas vėl areš- 
tinėje. 

Seku paskui tvarkdarį į teisėjo Kaufmano kabinetą. Jis laukia 
kartu su Huveriu. Abiejų veiduose patenkintos šypsenėlės ir smal- 
sumas, kaip išgyvenau naktį. Neužsimenu apie areštinę, nei apie tai, 
kad ilgai nemiegojau, nevalgiau ir nesiprausiau. Esu gyvas ir svei- 
kas, pasiryžęs tęsti toliau, ir tai, regis, juos erzina. Jiems tai tik ne- 
rimti žaidimai, kai ant plauko pakibusi Gardžio gyvybė. 

Man įėjus į teisėjo kabinetą, po kelių sekundžių atskuba kitas 
teismo tvarkdarys ir praneša: 

— Atleiskite, teisėjau, bet atvyko federalinio teismo vykdyto- 
jas ir sako, kad šįryt vienuoliktą jūs turite būti Miesto federaliniame 
teisme. Jūs taip pat, pone Hiuveri. 

— Kas per velnias? — nustemba Kaufmanas. 

Aš labai paslaugiai paaiškinu: 

— Posėdis dėl habeas corpus, teisėjau. Mano advokatai vakar 
įregistravo peticiją. Dėl skubaus posėdžio, kad mane ištrauktų iš 
areštinės. Jūs, vyručiai, užmaišėte šią košę, o dabar aš turiu ją baigti. 

— Arjis atvežė teismo šaukimą? — klausia Huveris. 

Tvarkdarys paduoda kažkokį dokumentą, ir Huveris su Kauf- 
manu šį greitai permeta akimis. 

— Tai ne šaukimas, — sako Kaufmanas. — Tik kažin koks 
pranešimas iš teisėjo Samsono. Maniau, jis jau miręs. Neturi jokios 

teisės mane informuoti, kad privalau dalyvauti kokiame nors posė- 
dyje. 

— Jis jau dvidešimt metų kaip kuoktelėjęs, — lyg lengviau 
pasijausdamas sako Huveris. — Aš nevažiuosiu. Pas mus įpusėjęs 
bylos nagrinėjimas. 

Dėl teisėjo Samsono jis neapsirinka. Jeigu advokatai galėtų 
rinkti labiausiai kuoktelėjusį federalinį teisėją, Arnis Samsonas lai- 
mėtų triuškinama persvara. Bet jis — pakvaišęs mano draugas, ir 
anksčiau išlaisvindavęs mane iš areštinės. 

Kaufmanas sako tvarkdariui: 

— Perduokite vykdytojui, kad nešdintųsi. Jeigu pradės triukš- 
mauti, tegul šerifas jį areštuoja. Tai tikrai jį užsiutins, ar ne? Šerifas 
areštuoja federalinio teismo vykdytoją. Cha! Lažinuos, to dar nieka- 
da nebuvo. Šiaip ar taip, mes nevažiuojame. Turime toliau nagrinėti 
bylą. 

— Kodėl kreipėtės į federalinį teismą? — manęs labai rimtai 
klausia Huveris. 

— Kadangi man nepatinka būti areštinėje: Kas per kvailas 
klausimas. 

Tvarkdarys palieka kabinetą, ir Kaufmanas sako: 

— Pone Radai, aš anuliuoju potvarkį dėl nepagarbos teismui, 
gerai? Manau, vienos nakties cypėje pakanka, kad deramai elgtu- 
mėtės. 

— Ką gi, tikrai pakanka, kad teismas būtų pripažintas neįvy- 
kusiu arba byla sugrąžinta nagrinėti iš naujo, — atkertu. 

— Dėl to nesiginčykime, — pasiūlo Kaufmanas. — Galime tęs- 
ti toliau? 

— Jūs teisėjas. 

— O kaip dėl posėdžio federaliniame teisme? 

— Prašote manęs teisinio patarimo? — atšaunu. 

— Po velnių, ne. 

— Surizikuokite ir nepaisykite pranešimo. Po šimts, teisėjas 
Samsonas jus abu galėtų pasiųsti į areštinę nakčiai ar dviem. Argi 
nebūtų linksma? 

Galiausiai mes sugrįžtame į teismo salę, užtrunka šiek tiek 
laiko, kol visi atsisėda į savo vietas. Kai atveda prisiekusiuosius, aš 
vengiu į juos žiūrėti. Bet dabar jie visi žino, kad naktį praleidau areš- 
tinėje, ir, neabejoju, jiems smalsu, kaip aš ištvėriau. Tad niekuo ne- 
išsiduodu. 

Teisėjas Kaufmanas atsiprašo dėl vėlavimų ir paragina imtis 
darbo. Jis žvilgteli į Huverį. Šis atsistoja ir pareiškia: 

— Jūsų prakilnybe, valstija daugiau liudytojų neturi. 

Tai neprofesionali gudrybė, kuria siekiama man dar labiau ap- 
sunkinti gyvenimą. Pašoku iš vietos ir piktai sakau: 

— Jūsų prakilnybe, jis galėjo tai pasakyti vakar ar net šįryt. 

— Kvieskite pirmą savo liudytoją, — rikteli Kaufmanas. 

— Aš nepasirengęs. Turiu kelis prašymus. Kad būtų įtraukti į 
protokolą. 

Jam nieko kita nelieka, kaip tik atleisti prisiekusiuosius. Kitas 
dvi valandas įnirtingai ginčijamės, ar valstija pateikė pakankamai 
įrodymų, kad būtų galima tęsti. Pakartoju tuos pačius argumentus. 
Kaufmanas paskelbia tas pačias nutartis. Viskas protokolui. 

Pirmas mano liudytojas — susivėlęs, neramus vaikis, stebėti- 
nai panašus į mano klientą. Jo pavardė Vilsonas; penkiolikos metų 
amžiaus, išmestas iš mokyklos narkomanas, faktiškai benamis, 
nors tetajam leidžia miegoti savo garaže, kai suserga. Ir jis — mūsų 
pagrindinis liudytojas! 

Mergaičių buvo pasigesta penktadienį, apie ketvirtą popiet. Iš 
mokyklos jos išvažiavo dviračiais, bet taip ir nepasiekė namų. Ieško- 
ti pradėjo apie šeštą, ir valandoms slenkant paieškos suintensyvėjo. 
Vidurnaktį jau visą miestuką buvo apėmusi panika — žmonės su 
žibintuvais naršė vietovę. Jų kūnus surado užterštoje kūdroje kitą 
dieną, apie vidudienį. 

Aš turiu šešis liudytojus — Vilsoną ir dar penkis, kurie paliu- 
dys, kad tą penktadienio popietę buvo su Gardžiu maždaug nuo 
antros valandos iki sutemstant. Jie buvo vietoje, vadinamoje Kar- 
jeru — apleistame žvyro karjere viduryje tamsaus miško piečiau 

miestuko. Tai nuošali slėptuvė pamokas praleidinėjantiems moki- 
niams, bėgliams, benamiams vaikams, narkomanams, smulkiems 
nusikaltėliams ir girtuokliams. Ji traukia ir kai kuriuos vyresnius 
dykaduonius, bet daugiausia tai yra rojus vaikams, kurių niekas ne- 
nori. Jie miega po stoginėmis, dalijasi pavogtu maistu, geria pavog- 
tus svaigalus, vartoja kvaišalus, apie kuriuos niekada nesu girdėjęs, 
užsiima atsitiktiniu seksu ir apskritai tuščiai švaisto dienas, slys- 
dami vis arčiau mirties arba kalėjimo. Gardis ten buvo, kai kažkas 
kitas pagrobė ir nužudė mergaites Fentres. 

Taigi mes turime alibi — mano kliento buvimo vietą galima 
patvirtinti. O ar tikrai galima? 

Iki Vilsonas užima liudytojo vietą ir yra prisaikdinamas, prisie- 
kusieji pasidaro įtarūs. Šia proga jis apsirengęs kaip visada — pur- 
vinais skylėtais džinsais, nudėvėtais kariškais batais, žaliais sporti- 
niais marškinėliais su kažkokia psichodelinio roko grupe, apie kaklą 
ryši dabitišką purpurinę skarelę. Jo galva virš ausų nuskusta plikai, 
o viduryje palikta skaisčiai oranžinė mohaukų skiauterė. Jis taip pat 
demonstruoja ir visą rinkinį tatuiruočių, auskarų ir įsagų. Vilsonas 
yra tik nenuovokus vaikis, atsidūręs tokioje oficialioje aplinkoje, 
todėl iškart nutaiso tokią kvailą šypsenėlę, kad norisi skelti jam į 
žandą. 

— Tik laikykis normaliai, — pasakau jam. 

Deja, jis taip ir laikosi. Nepatikėčiau nė vienu jo žodžiu, nors 
ir sako tiesą. Kaip anksčiau repetavome, mudu pereiname prie ano 
penktadienio popietės. 

Per kryžminę apklausą Huveris jį sutriuškina. Tau penkioli- 
ka metų, sūnau, kodėl nebuvai mokykloje? Rūkei žolę, ar ne, kartu 
su tuo savo draugeliu, kuris dabar sėdi čia, būtent apie tai pasakoji 
prisiekusiesiems? Gėrėte ir svaiginotės kvaišalais, esate šutvė dyka- 
duonių, tiesa? Vilsonas nevykusiai mėgina tai paneigti. Po penkioli- 
kos minučių priekabių Vilsonas nebesiorientuoja, bijosi būti apkal- 
tintas kokiu nors nusikaltimu. Huveris daužo toliau — nelyginant 
chuliganas vaikų žaidimų aikštelėje. 

Bet, nebūdamas itin išmintingas, Huveris nueina per toli. Pri- 
remia Vilsoną prie sienos ir sulig kiekvienu klausimu talžo vis smar- 


60 


kiau. Priekabiai kamantinėja apie datas — kaip jis gali būti tikras, 
kad taip seniai, aną kovą, buvo tas penktadienis? Jūs, vaikai, ten 
karjere turite kalendorių? 

— Juk visai nežinai, apie kokį penktadienį kalbi, a? — klausia 
dar garsiau. 

— Taip, sere, žinau, — sako Vilsonas, pirmą kartą mandagiai. 

— Kaipgi? 

— Nes tenai atėjo policija ir pasakė, kad ieško dviejų mažų 
mergaičių. Tai buvo tą dieną. Ir Gardis buvo su mumis visą popietę. 

Kaip nepasižymintis protu vaikis, Vilsonas laikosi puikiai, vi- 
sai kaip mudu repetavome. 

Matyt, kai Mailo miestelyje įvyksta koks nors nusikaltimas, 
rimtesnis nei prišiukšlinimas, policija skuba į Karjerą ir apkaltina 
ten esančius. Kabinasi prie įprastų įtariamųjų. Karjeras yra apie 
trys mylios nuo kūdros, kurioje buvo aptiktos mergaitės Fentres. 
Visai akivaizdu, kad nė vienas iš nuolatinių Karjero lankytojų neturi 
jokių kitų transporto priemonių kaip tik savo kojas, tačiau policija 
iš įpročio ten pasirodo ir prispaudžia visu savo svoriu. Gardis sako 
prisimena, kaip farai klausinėjo apie dingusias mergaites. Žinoma, 
jie nepastebėjo Karjere Gardžio. 

Bet visa tai nesvarbu. Šie prisiekusieji neketina tikėti nė vienu 
Vilsono žodžiu. 

Paskui aš pakviečiu liudytoją, kuria dar mažiau galima tikėti. 
Ją vadina Lola. Vargšelė, kiek tik prisimena, gyveno po tiltais ir ke- 
turkampėse pralaidose po keliais. Vaikinai Lolą globoja, o mainais ji 
juos tenkina. Dabar ji devyniolikos ir niekaip nesulauks dvidešimt 
penkerių, tik ne šiapus grotų. Visa išmarginta tatuiruočių, ir kol 
prisaikdinama, prisiekusieji ja jau dygisi. Ji prisimena tą konkretų 
penktadienį, prisimena į Karjerą atvykusius policininkus, prisime- 
na, kad Gardis ten buvo visą popietę. 

Per kryžminę apklausą Huveris nekantrauja iškelti faktą, kad ji 
buvo dusyk sučiupta vagiliaujanti iš parduotuvių. Maistą! Ką gi turi 
daryti, kai esi alkanas? O Huveris tai pateikia taip, lyg ji nusipelnytų 
mirties bausmės. 

Mes einame pirmyn. Kviečiu savo liudytojus, jie sako tiesą, bet 

Huveris priverčia juos atrodyti kaip nusikaltėlius. Tokia beprotiška 
ir neteisinga yra sistema. Huverio liudytojai, duodantys parodymus 
nuo valstijos, turi legitimumą, lyg būtų valdžios pašventinti. Farai, 
ekspertai, net kalėjimo skundikai, kuriuos nuprausia ir aprengia 
gražiais drabužiais, visi užima liudytojo vietą ir meluoja, sutelkto- 
mis pastangomis siekdami pasiųsti mano klientą myriop. Bet į liu- 
dytojus, žinančius tiesą ir ją pasakojančius, visai neatsižvelgiama ir 
stengiamasi, kad jie atrodytų it kvailiai. 

Kaip ir kitiems panašiems, šiam teismui reikalinga ne tiesa, 
o pergalė. O kad neturėdami įrodymų galėtų laimėti, Huveris juos 
fabrikuoja, meluoja ir neigia tiesą, lyg jos neapkęstų. Aš turiu šešis 
liudytojus, jie prisiekia, kad mano kliento nebuvo arti nusikaltimo 
vietos, kai jis buvo įvykdytas, ir jie visi yra išjuokiami. Huveris pri- 
statė beveik dvi dešimtis liudytojų, visiems — farams, kaltintojui 
ir teisėjui — jie žinomi kaip melagiai, tačiau prisiekusieji godžiai 
praryja jų melą, tartum skaitytų Šventąjį Raštą. 


13 skyrius 


Parodau prisiekusiesiems jų mielojo miestelio apylinkių žemė- 
lapį. Karjeras toli nuo kūdros; Gardis niekaip nebūtų galėjęs būti 
abiejose vietose vienu metu maždaug tuo laiku, kai mergaites nu- 
žudė. Prisiekusieji niekuo netiki, nes jau kažkiek laiko žinojo, kad 
Gardis priklauso satanistams, o praeityje pagarsėjo ir kaip seksuali- 
nis iškrypėlis. Nėra fizinių įrodymų, kad mergaitės buvo seksualiai 
užpultos; ir vis tiek kiekvienas niekingas raudonsprandis tiki, kad 
Gardis prieš nužudydamas jas išprievartavo. 

Vidurnaktį guliu skersai savo gumbuotos motelio lovos, ša- 
lia pasidėjęs 9 milimetrų kalibro pistoletą, kai supypsi mobilusis. 
Skambina iš DNR laboratorijos San Diege. Tadeo brutaliai iš Džeko 
Pylio kaktos išgautas kraujas atitinka plauką, kurį žudikas paliko 
batraiščiuose, kai jais tvirtai surišo Dženos Fentres, vienuolikame- 
tės, čiurnas. 

14 skyrius 


Miegoti nebeįmanoma; negaliu net sumerkti akių. Mudu su 
Partneriu dar patamsyje paliekame motelį ir jau esame beveik pasie- 
kę Mailą, kai pamatome rytuose pirmą šviesos užuominą. Miestu- 
kui pamažu atgyjant, susitinku su Bišopu jo kontoroje. Jis paskam- 
bina teisėjui Kaufmanui į namus, prikelia jį iš lovos, ir aštuntą ryto 
aš jau jo kabinete — kartu su Huveriu ir teismo stenografe. Viskas, 
kas toliau dėsis, bus įrašyta į protokolą. 

Iškloju savo pasiūlymus, ir jie gali rinktis. Jeigu nesutiks su- 
stabdyti teismo proceso, atmesti bylos ir pasiųsti visų namo, — o 
šito iš jų ir tikiuosi, — tokiu atveju aš: arba 1) pareikalausiu, kad 
Džekas Pylis, gavus orderį, būtų atvesdintas į teismą, pastatysiu 
jį ant pakylos ir demaskuosiu kaip žmogžudį; arba 2) kreipsiuosi į 
spaudą ir išklosiu smulkmenas apie DNR tyrimo rezultatus; arba 3) 
paskelbsiu prisiekusiesiems, ką žinau; arba 4) padarysiu viską, ką 
anksčiau suminėjau; arba 5) nieko nedarysiu, gaukite tą taip trokšta- 
mą apkaltinamąjį nuosprendį, ir paskui jus sudorosiu per apeliaciją. 

Jie pareikalauja pasakyti, kaip aš gavau Džeko Pylio kraujo 
pavyzdį, bet man nebūtina to daryti. Abiem primenu, kad pasta- 
ruosius dešimt mėnesių meldžiau apklausti Pylį, gauti jo kraujo ty- 
rimus ir taip toliau, bet jų tai visai nedomino. Jie turėjo Gardį, vieną 
iš šėtono pėstininkų. Dešimtą kartą paaiškinu, kad Pylis: 1) mergai- 
tes pažinojo, 2) jį matė netoli kūdros, kai jos dingo, 3) ką tik baigėsi 
ilgas, smurtingas romanas su jų motina. 

Jie abu išsigandę, priblokšti ir, realybei pradedant aiškėti, kart- 
kartėmis kalba beveik nerišliai. Jų fiktyvus ir korumpuotas bau- 
džiamasis persekiojimas ką tik buvo demaskuotas. Jie suėmė ne tą 
žmogų! 

Faktiškai visi prokurorai turi tą pačią genetinę ydą: nesugeba 
pripažinti, kas akivaizdu, kai faktai atsiduria ant stalo. Laikosi įsi- 
kibę savo teorijų. Žino esantys teisūs, nes tuo buvo įsitikinę mėne- 
sius, net metų metus. „Aš tikiu savo byla“, — tai viena iš jų mėgsta- 
mų frazių, ir kartos ją kvailai, nors tikrasis žmogžudys kruvinomis 
rankomis išeis į priekį ir pasakys: „Aš tai padariau.“ 

Kadangi anksčiau esu girdėjęs labai daug jų idiotiškų nesąmo- 
nių, pamėginau įsivaizduoti, k4 Huveris galėtų pasakyti šiame eta- 
pe. Bet kai jis pasako: 

— Galimas daiktas, Gardis Beikeris ir Džekas Pylis veikė iš- 
vien, — aš garsiai nusikvatoju. 

Teisėjas Kaufmanas lepteli: 

— Jūs rimtai? 

— Genialu, tiesiog genialu. Du vyrai, niekada vienas kito ne- 
pažinoję, vienas aštuoniolikos, kitas — trisdešimt penkerių metų, 
maždaug pusvalandžiui susivienija, kad nužudytų dvi mažas mer- 
gaites, paskui išsiskiria ir patraukia savais keliais, daugiau nebesu- 
sitinka ir yra pasiryžę amžinai laikyti liežuvį už dantų. Norite tai 
įrodinėti per apeliaciją? — nusišaipau aš. 

— Manęs tai nestebintų, — sako Huveris, pasikasydamas 
smakrą, lyg jo galingos smegenys iškart sutiksėjo, persijodamos 
naujas nusikaltimo teorijas. 

Kaufmanas vis dar prasižiojęs, nes negali tuo patikėti. 

— Juk jūs nekalbate rimtai, Denai? — taria. 

— Noriu tęsti toliau. Manau, Gardis Beikeris buvo įsivėlęs į šį 
nusikaltimą. Galiu pasiekti apkaltinamąjį nuosprendį, — nenusilei- 
džia Denas. 

Apgailėtinas vaizdas matyti jį vis tiek įsikibusį savo nuomonės, 
kai žino, kad yra neteisus. 

— Leiskite man spėti, — sakau. — Jūs tikite savo reikalu. 

— Po šimts, visiškai teisingai, tikiu. Noriu eiti į priekį. Galiu 
išgauti apkaltinamąjį nuosprendį. 

— Žinoma, galite, ir išgauti apkaltinamąjį nuosprendį jums 
kur kas svarbiau nei teisingumas, — stebėtinai tramdydamasis at- 
kertu. — Išgaukite tą savo apkaltinamąjį nuosprendį. Kitus dešim- 
tį metų mes klamposime per apeliacinius teismus, kol Gardis nyks 
mirtininkų flygelyje, o tikrasis žmogžudys vaikštinės po gatves, 
paskui vieną dieną koks nors federalinis teisėjas susiprotės, ir mes 
turėsime dar vieną plačiai nuskambėsiantį išteisinimą. O jūs, pro- 
kurore, irjūs, teisėjau, atrodysite kaip idiotai. 

— Aš noriu tęsti, — pakartoja Huveris lyg užstrigęs įrašas. 

Aš kalbu toliau: 

— Manau, kreipsiuosi į spaudą, parodysiu DNR tyrimo rezul- 
tatus. Jie juos paviešins, ir judu, kurie taip stengiatės tęsti bylą, at- 
rodysite it pora klounų. O per tą laiką Džekas Pylis dings. 

— Kaip jūs gavote jo DNR? — klausia Kaufmanas. 

— Praėjusį šeštadienį jis įsivėlė į muštynes bare „Mėlyna ir bal- 
ta ir gavo į snukį, o vyrukas, kuris tai padarė, dirba man. Aš pats 
nugrandžiau Pylio kraują nuo savo žmogaus kumščio ir nusiunčiau į 
laboratoriją — kartu su plauku, kurį paėmiau anksčiau. 

— Tai manipuliavimas įkalčiais, — bloškia Huveris, kaip ir 
buvo galima spėti. 

— Ak, teiskite mane arba vėl uždarykite į areštinę. Šis mažutis 
lošimas baigtas, Denai, pasiduokite! 

— Noriu pamatyti tyrimo rezultatus, — pareiškia Kaufmanas. 

— Turėsiu juos iki rytojaus. Laboratorija San Diege. 

— Tuomet iki tol darome pertrauką. 


15 skyrius 


Kažkuriuo metu teisėjas ir prokuroras susitinka slapčia. Ma- 
nęs nepakviečia. Baudžiamosios teisenos taisyklės draudžia tokius 
slaptus susitikimus, bet jų pasitaiko. Tiems tipams reikia sugalvoti 
atsitraukimo strategiją, ir greitai. Jie jau žino, kad esu pusiau pa- 
kvaišęs ir iš tikrųjų nubėgsiu su tais tyrimo rezultatais į laikraščius. 
Šią beviltišką valandą jiems vis dar labiau rūpi politika, o ne tiesa. 
Svarbiausia — išgelbėti savo reputaciją. 

Mudu su Partneriu grįžtame į Miestą, kur aš visą dieną dir- 
bu prie kitų bylų. Įtikinu laboratoriją tyrimo rezultatus elektroni- 
niu paštu nusiųsti teisėjui Kaufmanui, ir iki vidudienio jis jau žino 
tiesą. Į vakarą, šeštą valandą, sulaukiu telefono skambučio. Ką tik 
areštuotas Džekas Pylis. 

Kitos dienos rytą mes susitinkame teisėjo Kaufmano kabine- 
te — ne viešame teisme, kur ir derėtų. Nutraukti bylą viešame teis- 
me būtų pernelyg didelis konfūzas sistemai, tad teisėjas ir prokuro- 

ras nusprendė tai padaryti už uždarų durų, ir kuo greičiau. Sėdžiu 
prie stalo su Gardžiu ir klausausi, kaip Denas Huveris išmikčioja 
drungną prašymą nutraukti kaltinimus. Smarkiai įtariu, kad Huve- 
ris norėjo toliau tęsti savo taip mėgstamą bylą, bet teisėjas nesutiko; 
pasakė, kad šis mažutis lošimas baigtas, kad mums reikia sumažinti 
savo nuostolius, ir tegul šis radikalas šunsnukis bei jo nevisprotis 
klientas nešdinasi iš čia. 

Pasirašome popierius, ir Gardis vėl laisvas žmogus. Pastaruo- 
sius metus jis atsėdėjo griežtojo režimo areštinėje — aš turėčiau tai 
žinoti. Bet nekaltam žmogui vieni metai areštinėje, turint galvoje 
muūsiškę sistemą, — tikra laimė. Yra tūkstančiai, įkištų už grotų de- 
šimtmečiams, bet tai jau kita istorija. 

Gardis suglumęs, ne visai nutuokia, kur eiti nei ką daryti. Kai 
mus išlydi iš Kaufmano kabineto, įteikiu jam du dvidešimties dole- 
rių banknotus ir palinkiu sėkmės. Jį slapčia parveš į areštinę pasi- 
imti daiktų, o iš ten motina nugabens kur nors į saugią vietą. Dau- 
giau jo nebepamatysiu. 

Jis nepadėkoja, nežino, ką pasakyti. Nenoriu jo apkabinti, nes 
iš vakaro nenusiprausė, bet ištaikome spustelėti vienas kitą siaura- 
me koridoriuje, stebint dviem šerifo pavaduotojams. 

— Tai baigėsi, Gardi, — vis kartoju, bet jis manimi netiki. 

Šią naujieną jau žino ir lauke susirinkusi minia. Nepaisant įro- 
dymų, Mailo miestukas niekada nepatikės, kad mergaites Fentres 
nužudė ne Gardis. Štai kas atsitinka, kai farai kliaujasi savo gudrio- 
mis nuojautomis ir nužygiuoja klaidinga keliu, kontroliuodami gan- 
dus ir kartu su savimi nusivesdami žurnalistus. Prie parado anksti 
prisideda prokuroras, ir netrukus tai tampa organizuotu ir pusiau 
teisėtu nulinčiavimu. 

Išsmunku pro šonines duris, kur laukia Partneris. Mes pabėga- 
me niekieno nelydimi, o kai nurūkstame nuo teismo rūmų, į prieki- 
nį stiklą ištykšta pora pomidorų ir kiaušinis. Neištveriu nenusijuo- 
kęs. Ir dar vieną sykį palieku miestuką efektingai. 


ANTRA DALIS 


BUM BUM 
KAMBARYS 


1 skyrius 


Turtuoliai linkę išvengti mirtininkų Aygelio. Linkui Skenlonui 
ne taip pasisekė, nors šiame mieste nerastumėte nė trijų žmonių, 
kuriems rūpėtų Linkas ar jo sėkmė. Čia yra apie trys milijonai gy- 
ventojų, ir kai Linką pagaliau nuteisė ir pasiuntė už grotų, iš esmės 
visiems kažkaip palengvėjo. Narkotikų prekybai buvo suduotas 
smarkus smūgis, nors ji netrukus atsigavo. Užsidarė keletas stripti- 
zo klubų, ir daugelis jaunų žmonų dėl to apsidžiaugė. Paauglių mer- 
gaičių tėvai sau sakė, kad jų dukterys dabar saugesnės. Prašmatnių 
sportinių automobilių savininkai lengviau atsipūtė, nes sumažė- 
jo mašinų vagysčių. O dar svarbiau, policija ir kovos su narkotikų 
prekyba agentai nusiramino ir laukė, kad nusikalstamumo kreivė 
smuks žemyn. Taip atsitiko, bet truko neilgai. 

Prisiekusieji, niekieno neveikiami, Linką nuteisė myriop už 
teisėjo nužudymą. Netrukus po to, kai Linką pristatė į mirtininkų 
flygelį, buvo rastas pasmaugtas pagrindinis jį ginantis advokatas. 
Tad, manau, palengvėjo ir Miesto advokatūros kolegijai, kai Linką 
izoliavo. 

Geriau pagalvojus, keliems šimtams čionykščių žmonių iš pra- 
džių Linko tikrai stigo. Laidotuvių organizatoriai, striptizo šokėjos, 
kvaišalų gabentojai, dirbtuvių, kur išardomi ir dalimis parduodami 
vogti automobiliai, savininkai, korumpuoti policininkai — aišku, 
kai kurie. Bet dabar tai nesvarbu. Visa tai nutiko prieš šešerius me- 
tus, ir net atsidūręs kalėjime Linkas įrodė, jog sugeba didelę dalį 
savo biznio tęsti ir sėdėdamas už grotų. 

Jis visada troško būti gangsteris, senojo stiliaus Kaponė, gei- 
džiantis kraujo, prievartos ir begalės pinigų. Jo tėvas buvo butlege- 
ris ir mirė nuo kepenų cirozės. Motina ištekėjo dar kelis kartus ir vis 

nevykusiai. Nevaržomas normalaus šeiminio gyvenimo, dvylikos 
metų amžiaus Linkas pasidavė į gatves ir netrukus tapo smulkių va- 
gysčių meistru. Penkiolikos jau turėjo savo gaują ir mūsiškėse aukš- 
tesniosiose mokyklose pardavinėjo žolę bei pornografiją. Šešiolikos 
buvo areštuotas, tik simboliškai nubaustas, ir šitaip prasidėjo ilgi, 
spalvingi jo santykiai su baudžiamojo teisingumo sistema. 

Iki dvidešimties metų jo vardas buvo Džordžas. Šis vardas 
netiko, tad jis prisiėmė ir atmetė keletą pravardžių, tokius perliu- 
kus kaip Rimbas ir Bosas. Galiausiai apsistojo prie Linko, nes jis, 
Džordžas Skenlonas, labai dažnai buvo susijęs su įvairiais nusikal- 
timais“. Linkas jam puikiai tiko, todėl vyras nusisamdė advokatą ir 
vardą įteisino. Paprasčiausiai tik Linkas Skenlonas, be jokio inicialo 
vidury ar ko nors gale. Naujas vardas suteikė naują asmens tapa- 
tybę. Tapo nauju žmogumi, turinčiu ką įrodyti. Trokšdamas būti 
kiečiausias gangsteris mieste, nepaisė nieko, ir jam pasisekė. Iki kol 
Linkui sukako trisdešimt, jo galvažudžiai nuolat galabijo žmones, 
kol jis Mieste perėmė nuogo kūno verslą ir atsiriekė savo dalį nuo 
kvaišalų prekybos. | 

Mirtininkų flygelyje Linkas kalėjo tik šešerius metus, ir jo eg- 
zekucija buvo numatyta šįvakar dešimtą. Šešeri metai mirtininkų 
flygelyje — neilgas laikas; vidutiniškai, bent šioje valstijoje, apelia- 
cijos tęsiasi keturiolika metų, kol įvykdoma mirties bausmė. Nere- 
tai ir dvidešimtį. Trumpiausiai truko dvejus metus, bet tas vyrukas 
prašyte prašėsi adatos. Teisinga būtų pridurti, kad Linko byla buvo 
skubinama arba spartinama. Nužudyk teisėją, ir visi kiti teisėjai 
pasijaus užgauti. Jo apeliacijos buvo stebėtinai mažai vilkinamos. 
Apkaltinamąjį nuosprendį patvirtino, dar kartą patvirtino ir vėl iš 
naujo patvirtino. Visos nutartys buvo vienbalsės, nė vienos kito- 
kios nuomonės nei valstijos, nei federaliniame teismuose. Jungti- 
nių Valstijų Aukščiausiojo Teismo teisėjai jo bylą atsisakė svarstyti. 
Linkas myžo ant tų, kurie iš tikrųjų vadovauja sistemai, ir šįvakar 
sistema galutinai su juo susidorojo. 

Linkas nužudė teisėją Neidžį. Jis, Linkas, pats nenuspaudė gai- 

duko, tik davė nurodymą, kad Neidžis mirtų. Smogikas, pravarde 
Kastetas, savo užduotį įvykdė puikiai. Teisėjas Neidžis ir jo žmona 
rasti su pižamomis lovoje, peršautomis galvomis. Paskui Kastetas 
per daug kalbėjo, o farai tinkamoje vietoje turėjo slaptą pasiklau- 
symo įrangą. Kastetas irgi buvo nuteistas mirties bausme ir kalėjo 
apie dvejus metus, kol jį rado su įgrūstu į gerklę kamšalu, sumirkytu 
„Drano“. Farai apklausė Linką, bet jis prisiekė nieko apie tai neži- 
nantis. 

Kuo teisėjas Neidžis nusižengė? Jis buvo griežtas teisėtvarkos 
atstovas, nekentė kvaišalų, garsėjo kaip taikantis narkotikų prekei- 
viams visus įmanomus Baudžiamojo kodekso straipsnius. Jau buvo 
benuteisiąs du Linko mylimiausius pakalikus — vienas buvo jo pus- 
brolis — po šimtą metų kalėjimo kiekvieną, ir tai Linką sunervi- 
no. Juk miestas priklauso jam, ne Neidžiui. Jis, Linkas, jau prieš 
kažkiek metų norėjo teisėją užmušti — ir tuo galutinai pažeminti. 
Nudėk teisėją, išsisuk lyg niekur nieko, ir pasaulis žinos, kad tau 
įstatymai negalioja. 

Kai buvo nužudytas Linką ginantis advokatas, žmonės pama- 
nė, kad esu kvailys, jeigu imuosi jo bylos. Dar vienas Linkui nepa- 
lankus bylos rezultatas, ir mane galėtų rasti kokio nors ežero dugne. 
Bet tai buvo prieš šešerius metus, ir mudu su Linku kuo puikiausiai 
sutarėme. Vyrukas žino, kad stengiausi išgelbėti jo gyvybę. Todėl 
patausos manąją. Ką gi laimėtų, nužudęs paskutinį savo advokatą? 


2 skyrius 


Mudu su Partneriu sustojame priešais pagrindinius Didžiojo 
Vilerio — maksimalaus saugumo kalėjimo, kur valstija turi savo 
mirtininkų flygelį ir vykdo egzekucijas. Prie keleivio pusės durelių 
prieina sargybinis ir klausia: 

— Pavardė? 

— Radas, Sebastianas Radas. Atvykau pasimatyti su Linku 
Skenlonu. 

— Aišku. 

Sargybinio vardas Harvis; anksčiau mes jau esame bendravę, 
bet šįvakar to nebus. Šįvakar Didysis Vileris užrakintas, ore tvyro 
jaudulys. Mat artėja egzekucija! Kitapus kelio keletas protestuotojų 
su žvakėmis gieda iškilmingą himną, o kiti tuo metu skanduodami 
palaiko mirties bausmę. Trūkt už varčios ir vėl iš pradžios. Palei ke- 
lią išrikiuoti televizijos žinių furgonai. 

Harvis kažką pasikrevezoja į prisegtą prie lentelės popieriaus 
lapą ir sako: 

— Devintas korpusas. 

Mums nuvažiuojant, jis prisilenkia arčiau lango ir pakužda: 

— Kokie jūsų šansai? 

— Menki, — atsakau, ir mes pajudame pirmyn. 

Sekame paskui kalėjimo apsaugos sunkvežimį su ginkluotais 
vyrais, stovinčiais kėbulo gale; kitas toks sunkvežimis važiuoja už 
mūsų. Kai slenkame keliu į priekį, prožektoriai mus kone apakina. 
Pravažiuojame pro ryškiai apšviestus pastatus, kur savo kamerose 
uždaryti trys tūkstančiai vyrų laukia, kol Linkas numirs, ir gyveni- 
mas galės grįžti į įprastas vėžes. Nėra jokios logiškai paaiškinamos 
priežasties, kad kalėjimas kraustytųsi iš proto, kai vykdoma egzeku- 
cija. Papildomų saugumo priemonių niekada neprireikdavo. Iš mir- 
tininkų flygelio dar niekas nebuvo pabėgęs. Myriop nuteistieji ten 
gyvena izoliuoti, todėl neturi gaujos ar draugų, kurie galėtų ryžtis 
šturmuoti Bastiliją ir visus išlaisvinti. Bet kalėjimų viršininkams šie 
ritualai svarbūs, ir niekas taip nesukelia adrenalino kaip egzekucija. 
Jų menki gyvenimai pilki ir monotoniški, bet kai ateina metas nu- 
žudyti žmogžudį, jų pasaulis įgauna spalvų. Tuomet išnaudojama 
kiekviena akimirka. 

Devintasis korpusas yra toli nuo kitų, aplinkui tiek tinklo 
tvorų ir spygliuotų užtvarų, kad jų pakaktų Aikui“ sustabdyti Nor- 
mandijos paplūdimiuose. Galiausiai mes privažiuojame vartus, kur 
būrys nervingų sargybinių nekantrauja apieškoti Partnerį, mane ir 
mūsų portfelius. Vaikinai yra pernelyg įsiaudrinę dėl vakaro iškil- 
mių. Supami palydos, mes patenkame į pastatą, ir mane nuveda į 


* Generolo Dvaito Eizenhauerio pavardė. 


72 


laikiną kontorą, kur kramtydamas nagus ir akivaizdžiai įsitempęs 
laukia kalėjimo viršininkas Makdafas. Kai belangėje patalpoje lieka- 
me vieni, jis paklausia: 

— Ar girdėjote? 

— Ką girdėjau? 

— Prieš dešimt minučių Senuosiuose teismo rūmuose, toje pa- 
čioje salėje, kur Linkas išklausė apkaltinamąjį nuosprendį, sprogo 
bomba. 

Esu buvęs toje teismo salėje šimtus kartų, todėl žinia apie 
sprogimą mane sukrečia. Kita vertus, nė kiek nenustembu sužino- 
jęs, kad Linkas Skenlonas tyliai išeiti iš šio pasaulio neketina. 

— Kas nors nukentėjo? — klausiu. 

— Nemanau. Teismo rūmai buvo ką tik užsidarę. 

— Vau. 

— Taip, vau. Verčiau pasikalbėkite su juo, Radai, ir greitai. 

Gūžteliu pečiais ir metu į kalėjimo viršininką beviltišką žvilgs- 
nį. Bandyti įkalbėti tokį gangsterį kaip Linkas Skenlonas liautis — 
tuščia laiko gaišatis. 

— Aš tik jo advokatas, — sakau. 

— Ojeigu kas nors nukentės? 

— Baikite, viršininke. Už kelių valandų valstija jam įvykdys 
mirties bausmę. Ką dar gali jam padaryti? 

— Žinau, žinau. Kur apeliacijos? — klausia jis, kramtydamas 
tarp dantų nykščio nago dalelytę. 

Viršininkas beveik nesitveria savo kailyje. 

— Penkioliktojo regiono teisme, — atsakau. — Jau galima kal- 
bėti „Sveika Marija“ — vilties nėra. Šiame etape viskas beviltiška, 
viršininke. Kur Linkas? 

— Laukiančiųjų kambaryje. Aš turiu grįžti į savo kabinetą ir 
pasikalbėti su gubernatoriumi. 

— Perduokite nuo manęs linkėjimus. Pasakykite, kad jis vis 
dar nieko nenutarė dėl pastarojo mano prašymo atidėti nuospren- 
džio vykdymą. 

— Pasakysiu, — pažada kalėjimo viršininkas, palikdamas 
kambarį. 

— Dėkui. 

Kai kurie žmonės šioje valstijoje mėgsta egzekucijas tiek pat, 
kaip ir mūsiškį gražųjį gubernatorių. Jo įprasta nuostata — laukti 
iki paskutinės įmanomos akimirkos, paskui niūriu veidu pasirodyti 
priešais televizijos kameras ir pranešti pasauliui, kad ramia sąžine 
negali atidėti nuosprendžio vykdymo. Kone ašarodamas jis kalbės 
apie auką ir paskelbs, kad teisingumas privalo nugalėti. 

Aš nuseku paskui du ginkluotus sargybinius per koridorių la- 
birintą ir ateinu į Bum bum kambarį. Tai erdvi nuteistųjų mirti lai- 
kymo kamera, į kurią pasmerktasis patalpinamas likus penkioms 
valandoms iki savo didžiosios akimirkos. Ten jis laukia kartu su 
advokatu, dvasiniu patarėju ir galbūt kuriuo nors šeimos nariu. Lei- 
džiamas visiškas fizinis kontaktas, ir gali pasitaikyti gana liūdnų 
akimirkų, kai mama atvyksta paskutinį kartą apkabinti sūnaus. 
Paskutinė vakarienė atnešama tiksliai dvi valandos iki baigiamosios 
kelionės, ir po to aplinkui gali slampinėti tik advokatas. 

Ankstesniais dešimtmečiais mūsų valstijoje mirtininkai bū- 
davo sušaudomi. Surakintą antrankiais ir supančiotą grandinėmis 
pasmerktąjį mirti diržais pririšdavo prie kėdės, jam ant galvos uždė- 
davo juodą šydą, o prie marškinių virš širdies pritvirtindavo skais- 
čiai raudoną kryžių. Penkiasdešimties pėdų atstumu už užuolaidos 
laukdavo penki savanoriai su stiprios galios šautuvais, nors iš jų tik 
keturi būdavo užtaisyti. Teoriškai niekas iš tų penkių niekada ne- 
sužinos, kad nužudė žmogų, ir tai turėjo kažkiek palengvinti kal- 
tės jausmą, jeigu vėliau gyvenime pasikeistų jo nuostatos ir jis imtų 
jausti sunkią sąžinės graužatį. Kokie paistalai! Susidarydavo ilgas 
sąrašas savanorių, trokštančių įsodinti kulką į kito žmogaus širdį. 

Šiaip ar taip, kalėjimo žargonas gyvas ir kūrybingas, tad laikui 
bėgant egzekucijų patalpa įgijo pravardę. Sklandė kalbos, esą ven- 
tiliacijos angą tyčia palikdavo neuždarytą, kad šūviai aidėtų po ka- 
lėjimą. Kai iš humaniškų sumetimų mes perėjome prie adatos, tiek 
daug erdvės jau nereikėjo. Mirtininkų Alygelis buvo perstatytas, šen 
bei ten pridurtos sienos. Spėjama, dabartinis Bum bum kambarys 
yra toje pačioje vietoje, kur nuteistieji mirti sėdėdavo ir laukdavo 


kulkų. 

Mane vėl apieško, ir aš įeinu pro duris. Linkas sėdi ant sulanks- 
tomosios kėdės, atremtos į šlakbetonio bloko sieną. Šviesa blausi. 
Jis prilipęs prie kampe kabančio mažučio televizoriaus su išjungtu 
garsu ir tartum nemato, kad aš atvykau. Linko mėgstamiausias fil- 
mas — „Krikštatėvis“. Matė jį šimtus kartų ir prieš kažkiek metų 
ėmė stengtis mėgdžioti Marloną Brando. Gergždžiantis, sunkus 
balsas, dėl kurio jis kaltina rūkymą. Sukąsti dantys. Lėta kalba. Abe- 
jingumas. Jokių jausmų. 

Mūsiškiame mirtininkų flygelyje galioja neįprasta taisyklė — 
nuteistajam leidžiama numirti vilkint tais drabužiais, kuriuos jis 
pats pasirinks. Taisyklė absurdiška, nes išgyvenę čia dešimt, pen- 
kiolika ar dvidešimt metų tie vyrukai jokių drabužių neturi. Tik 
valdžios duotus kombinezonus; galbūt apibrizgusias chaki spalvos 
kelnes ir sportinius marškinėlius, skirtus nešioti per apsilankymus; 
sandalus; storas kojines žiemą. Bet Linkas turi pinigų ir nori būti 
palaidotas su solidžiais juodais drabužiais. Jis vilki juodus lininius 
marškinius ilgomis rankovėmis, susegtomis ties riešais, mūvi juo- 
dus džinsus, avi juodus bėgiojimo batus. Nėra taip elegantiška, kaip 
jis mano, bet šiuo atveju kam gi rūpi mada? 

Galiausiai jis prabyla: 

— Maniau, kad mane išgelbėsite. 

— Niekada to nežadėjau, Linkai. Net išdėsčiau tai raštu. 

— Bet aš jums sumokėjau tiek pinigų. 

— Didelis honoraras negarantuoja palankaus rezultato. Tai 
irgi užrašyta. 

— Advokatai, — pasidygėjęs suniurna jis. 

Aš nesureaguoju į tai lengvabūdiškai. Niekada nepamiršau, 
kas nutiko paskutiniajam jo advokatui. Linkas pamažu pasilenkia 
į priekį, pasvirdamas su visomis kėdės kojelėmis, ir atsistoja. Jam 
dabar penkiasdešimt, ir tiek laiko praleidęs flygelyje sugebėjo iš- 
saugoti gerą išvaizdą. Bet jis sparčiai sensta, nors aš abejoju, ar kas 
nors, žinodamas tikslią egzekucijos datą, pernelyg jaudinasi dėl 
raukšlių ir žilumo. Linkas žengteli kelis žingsnius ir išjungia tele- 
vizorių. 

Kambarys galbūt penkiolikos iš penkiolikos pėdų didumo, su 


75 


mažu rašomuoju stalu, pigia kariška sulankstomąja lovele — jeigu 
kartais pasmerktasis užsimanytų šiek tiek numigti prieš amžinąjį 
poilsį. Anksčiau kartą čia esu buvęs, prieš trejus metus, kai mano 
klientui buvo likusios trisdešimt minučių, ir Penkioliktasis regioni- 
nis mums suteikė stebuklą. 

Linkui šitaip nepasiseks. Jis sėdi ant rašomojo stalo kampo ir 
žiūri žemyn į mane. Atsikrenkštęs sako: 

— Ašjumis tikėjau. 

— Ir ne be reikalo, Linkai. Kovojau dėl jūsų kaip liūtas. 

— Betgi esu nepakaltinamas, teisiškai, o jūs nieko tuo neįtiki- 
note. Po šimts, visiškai pamišęs. Kodėl negalite jų priversti tai su- 
prasti? 

— Stengiausi, ir jūs tai žinote, Linkai. Niekas nesiklausė, nes 
nenorėjo klausytis. Jūs nužudėte ne tą žmogų, teisėją. Nužudyk tei- 
sėją, ir jo brolija pasijaus įžeista. 

— Ašjo nenužudžiau. 

— Na, prisiekusieji nusprendė, kad nužudėte. Ir tai svarbiausia. 

Tūkstantį kartų mudu esame šitaip kalbėjęsi, tad kodėl nepa- 
sikalbėti ir vėl? Šiuo metu, kai liko mažiau nei penkios valandos iki 
egzekucijos, šnekėsiuos su juo bet kuria tema. 

— Esu nepakaltinamas, Sebastianai. Netekęs proto. 

Dažnai sakoma, kad mirtininkų flygelyje visi išprotėja. Būda- 
mas užrakintas dvidešimt tris valandas per parą, žmogus palūžta 
psichiškai, fiziškai ir emociškai. Tačiau Linkas ne tik šitaip nukentė- 
jo. Prieš kažkiek metų jam išaiškinau, kad Jungtinių Valstijų Aukš- 
čiausiasis Teismas nutarė, jog valstija negali vykdyti mirties baus- 
mės asmeniui, kuris yra psichiškai atsilikęs arba tampa psichikos 
ligoniu. Netrukus Linkas nusprendė išprotėti, ir nuo tada tokį vai- 
dino. Kalėjimo viršininkas sutiko perkelti Linką į psichiatrijos pa- 
dalinį, kur jis mėgavosi kur kas patogesnėmis kalinimo sąlygomis. 
Linkas ten gyveno trejus metus, kol vienas žurnalistas, pasikapstęs 
ganėtinai giliai, atskleidė pinigų srautą tarp įvairių kalėjimo virši- 
ninko artimiausių giminaičių ir vieno nusikaltėlių sindikato. Ka- 
lėjimo viršininkas skubiai pasitraukė į pensiją ir nuo apkaltinimo 
išsisuko. Linką grąžino atgal į mirtininkų flygelį, kur jis gyveno apie 

mėnesį, o paskui buvo perkeltas į saugomąją izoliaciją. Ten jis turėjo 
erdvesnę kamerą ir daugiau privilegijų. Prižiūrėtojai jam duodavo 
viską, ko panorėdavo, nes Linko berniukai laisvėje juos aprūpinda- 
vo grynaisiais ir kvaišalais. Po kurio laiko Linkas susiveikė, kad jį vėl 
perkeltų į psichiatrijos padalinį. 

Per šešerius metus Didžiajame Vileryje, uždarytas su kitais 
žmogžudžiais, jis mirtininkų flygelyje praleido apie dvylika mėnesių. 

— Kalėjimo viršininkas man ką tik papasakojo, kad šiandien 
teismo rūmuose susprogdinta bomba. Toje pačioje salėje, kur nutei- 
sė jus. Koks sutapimas, ar ne? — klausiu jo. 

Linkas susiraukia ir atsainiai, mėgdžiodamas Brando, gūžteli 
pečiais, niekuo neišsiduodamas. 

— Šiuo metu kur nors sklando mano apeliacija? — klausia jis. 

— Ji Penkioliktajame regioniniame, bet per daug nesidžiau- 
kite. 

— Jūs sakote, kad man lemta numirti, Sebastianai? 

— Jums tai sakiau praėjusią savaitę, Linkai. Jau iš anksto nu- 
spręsta. Paskutinės minutės apeliacijos yra bevertės. Viskas buvo 
išnagrinėta. Kiekvienas klausimas aptartas. Mažai ką galime šiuo 
metu daryti, tik laukti ir tikėtis stebuklo. 

— Man reikėjo nusisamdyti radikalą žydą — kokia ten jo pa- 
vardė, Louenšteinas? 

— Galbūt, bet nenusisamdėte. Per pastaruosius ketverius me- 
tus trims jo klientams buvo įvykdyta mirties bausmė. 

Markas Louenšteinas — mano pažįstamas ir puikus advoka- 
tas. Mūsiškiame valstijos gale mes du imamės bylų, kurių niekas 
kitas nenori. Suvibruoja mano mobilusis. Tekstinė žinutė — Pen- 
kioliktasis regioninis ką tik atmetė apeliaciją. 

— Bloga žinia, Linkai, Penkioliktasis regioninis ką tik mus at- 
stūmė, — pasakau. 

Jis tyli, tik pasisuka ir įjungia televizorių. Aš jungikliu sustipri- 
nu apšvietimą ir klausiu: 

— Jūsų sūnus šįvakar užvažiuos? 

Jis suniurna: 

— Ne. 


Linkas turi vieną vaiką, sūnų, jis ką tik išėjo iš federalinio ka- 
lėjimo. Sėdėjo už turto prievartavimą. Užaugo savo šeimos biznyje 
ir myli savo senį, bet niekas negali jo smerkti, kad vengia pasirodyti 
kalėjime, netgi aplankyti. 

— Mudu jau atsisveikinome, — priduria Linkas. 

— Taigi šįvakar jokių svečių? 

Jis atsidūsta ir neatsako. Ne, jokių lankytojų, kad paskutinį 
kartą apkabintų. Linkas buvo vedęs du kartus, bet abiejų buvusių 
žmonų nekenčia. Su savo sūnaus motina nesikalbėjo dvidešimt 
metų. Vienintelis jo brolis paslaptingai dingo po nepavykusio verslo 
sandėrio. Linkas iš kišenės išsitraukia mobilųjį ir skambina. Kali- 
niams telefonai griežtai draudžiami, ir per visus tuos metus Linkas 
su jais buvo pagautas bent dešimtį kartų. Juos jam slapta įneša 
prižiūrėtojai; vienas, kurį nutvėrė su telefonu, prisipažino, kad po 
priešpiečių mėsainių restorano „Burger King“ aikštelėje iš kažkokio 
nepažįstamojo už tai gavo tūkstantį dolerių grynaisiais. 

Skambutis trumpas, — negaliu suprasti nė žodžio, — Linkas 
įsideda telefoną atgal į kišenę. Nuotolinio valdymo pulteliu perjun- 
gia kanalus, ir mudu matome vietinės kabelinės televizijos žinių 
laidą. Jo egzekucija kelia didelį susidomėjimą. Vienas reporteris 
puikiai darbuojasi, primindamas Neidžių nužudymus. Trumpai pa- 
rodomos teisėjo ir jo žmonos, gražios moters, fotografijos. 

Aš gerai pažinojau teisėją ir keletą kartų buvau išstojęs jo 
teismo salėje. Jis buvo griežtas, bet teisingas ir nuovokus. Kai jį 
nužudė, mes buvome sukrėsti, ir pernelyg nenustebome, kai pėd- 
sakai nuvedė iki Linko Skenlono. Per televiziją rodo, kaip Kastetas, 
ginkluotas žudikas, surakintas antrankiais palieka teismą. Koks 
bjaurus tipas. 

— Ar žinote, kad turite teisę pasikalbėti su dvasiniu patarė- 
ju? — klausiu. 

Jis sumykia. Ne. 

— Kalėjimas turi kapelioną, jeigu norėtumėte su juo pasikal- 
bėti. 

— Kas yra kapelionas? 


— Dievo žmogus. 

— Ir kąjis galėtų man pasakyti? 

— Ak, nežinau, Linkai. Man pasakojo, kad kai kurie žmonės 
prieš kelionę anapus nori sutvarkyti reikalus su Dievu. Išpažinti 
savo nuodėmes ir panašiai. 

— Tai užtruktų kažkiek laiko. 

Atgaila tokiam gangsteriui kaip Linkas būtų nedovanotinas 
silpnumo požymis. Jis nejaučia jokių sąžinės priekaištų nei dėl Nei- 
džių nužudymo, nei dėl visų kitų. 

— Ką jūs čia veikiate? — sužioruoja į mane akimis. 

— Esu jūsų advokatas. Mano pareiga užtikrinti, kad paskuti- 
nės apeliacijos eitų savo vaga. Patarinėti. 

— Irjūs patariate pasikalbėti su kapelionu? 

Nuo trankaus beldimo į duris mudu krūptelime. Durys iškart 
atsidaro ir, lydimas dviejų prižiūrėtojų, vidun įeina vyriškis pigiu 
kostiumu. 

— Pone Skenlonai, — taria jis. — Aš — Džesis Eormanas, ka- 
lėjimo viršininko pavaduotojas. 

— Kaip malonu, — atsako Linkas, neatitraukdamas akių nuo 
televizoriaus. 

Nekreipdamas į mane dėmesio, Formanas tęsia: 

— Turiu sąrašą visų, kurie bus egzekucijos liudininkai. Jūsų 
sąraše nieko nėra, tiesa? 

— Tiesa. 

— Tikrai? 

Linkas nuleidžia tai negirdom. Formanas palaukia, paskui 
klausia: 

— O kaip jūsų advokatas? 

— Aš ten būsiu, — pasakau. 

Advokatas visada kviečiamas stebėti. 

— Kas nors iš Neidžių šeimos dalyvaus? — klausiu. 

— Taip, visi trys jo vaikai. 

Formanas padeda sąrašą ant rašomojo stalo ir išeina. Durims 
užsitrenkus, Linkas taria: 

— Štai, žiūrėkit. 

Jis pakelia nuotolinio valdymo pultelį, sustiprina garsą. 

Specialusis reportažas — ką tik didingoje teismo salėje, kur 
posėdžiauja Penkioliktasis regioninis, sprogo bomba. Lauke tikras 
chaosas: į visas puses puldinėja policininkai ir ugniagesiai. Pro vieną 
antro aukšto langą verčiasi dūmai. Uždusęs televizijos reporteris su 
operatoriumi iš paskos bėga gatve, ieškodamas geresnės pozicijos 
transliuoti, ir springdamas komentuoja įvykius. | 

Linkas stebi spindinčiomis akimis. 

— Žiū, dar vienas sutapimas, — sakau. 

Bet Linkas manęs negirdi. Bandau vaidinti šaltą, ramų, tarsi 
tai būtų visiškai nereikšminga. Bomba šen, bomba ten. Pora telefo- 
no skambučių iš mirtininkų flygelio, ir sprogdikliai uždegami. Ta- 
čiau esu nustebęs. 

Kas galėtų būti kitas? Dar vienas teisėjas, galbūt tas, kuris pir- 
mininkavo Linko teismui ir nuteisė mirtimi? Tai buvo teisėjas Kou- 
nas. Po to jis išėjo į pensiją ir apie dvejus metus, vykstant teismui ir 
pojo, turėjo ginkluotą apsaugą. Galbūt prisiekusieji? Jie irgi gyveno 
atsargiai, netoliese sukinėjantis farams. Niekas nenukentėjo ir ne- 
sulaukė grasinimų. 0 

— Kur dabar keliaus apeliacija? — suniurna Linkas. 

Spėju, jis planuoja susprogdinti visus teismo rūmus nuo čia iki 
Vašingtono, nors atsakymą į savo klausimą žino; mes apie tai nema- 
žai kalbėjomės. 

— Aukščiausiojo Teismo teisėjams, į Kolumbijos apygardą. 
Kodėl klausiate? — atsakau. 

Jis nuleidžia tai negirdom. Kurį laiką abu žiūrime televizorių. 
Istoriją pasigauna CNN ir sau įprasta isteriška maniera netrukus 
paskelbia vos ne parengties padėtį, lyg veržtųsi džihadistai. 

Linkas šypsosi. 

Po pusvalandžio sugrįžta kalėjimo viršininkas, neramesnis nei 
kada nors anksčiau. Išsitempia mane iš kambario ir sušnypščia: 

— Girdėjote apie Penkioliktąjį regioninį? 

— Mes dabar tai stebime. 

— Turite jį sustabdyti. 

— Ką? 

— Nereikia man tų „ką“, velniai rautų! Pats žinote, apie ką 
kalbu. 

— Mes čia nieko nekontroliuojame, viršininke. Teismai veikia 
pagal savus grafikus. Matyt, Linko berniukai gavo įsakymus. Be to, 
sprogimai gali būti tik atsitiktinis sutapimas. 

— Aha, taip. Kaip tik šiuo metu čia jau skuba FTB. 

— Ak, tikrai gražu ir puiku. Lygiai už trijų valandų ir keturio- 
likos minučių mano klientas gaus adatą, o FTB jį nori kamantinėti 
apie sprogdinimus. Jis vėtytas ir mėtytas galvažudys, viršininke, 
senos mokyklos gangsteris. Užgrūdintas mūšių. Jis iš dvidešimties 
pėdų apspjaus bet kurį FTB agentą. 

Atrodo, viršininkas tuoj tuoj nualps. 

— Juk turime ką nors daryti, — sako paklaikusiomis aki- 
mis. — Gubernatorius ant manęs šaukia. Visi ant manęs šaukia. 

— Na, gubernatorius ir turi spręsti, jeigu manęs klausiate. Jis 
gali atidėti bausmės vykdymą, ir, manau, Linkas nutrauks sprogdi- 
nimus. Bet nesu tikras, nes jis manęs nesiklauso. 

— Galite jo paprašyti? 

Garsiai nusijuokiu. 

— Žinoma, viršininke, aš tik nuoširdžiai šnektelėsiu su savo 
klientu, priversiu jį prisipažinti ir įtikinsiu viską sustabdyti. Be 
problemų. 

Mirtinai išbalęs jis nesugeba atsikirsti ir išeina linguodamas 
galva, kramtydamasis nagus — dar vienas biurokratas, visiškai su- 
gniuždytas, kai tenka priimti sprendimą. Aš žengteliu atgal į kam- 
barį ir atsisėdu ant kėdės. Linkas prilipęs prie televizoriaus. 

— Tai buvo kalėjimo viršininkas, — pasakau. — Ir jie tikrai 
įvertintų, jeigu visa tai sustabdytumėte. 

Jokios reakcijos. Lyg nebūtų išgirdęs. 

Galiausiai CNN sudeda visus taškus, ir staiga mano klientas 
tampa karščiausia valandos naujiena. Ekrane rodoma Linko foto- 
grafija, gerokai jaunesnio, daryta policijoje, ir tuo pat metu kalba- 
masi su prokuroru, pasiuntusiu jį į mirtininkų flygelį. Iš kitos pusės 


rašomojo stalo Linkas tyliai keikiasi sau po nosimi, nors tebesišyp- 

so. Tai ne mano reikalas, bet jeigu aš ketinčiau padėti bombas, šio 
vyruko įstaiga būtų pirma mano sąraše. 

Tai — Maksas Mančinis, vyriausiasis Miesto prokuroras, lai- 
kantis save tikra legenda. Visą savaitę, kai laikas iki egzekucijos 
buvo skaičiuojamas vis garsiau, jis nuolat pasirodydavo spaudoje. 
Linkas bus pirmasis, Mančinio pasiųstas myriop, ir jis nė už ką ne- 
praleistų bausmės vykdymo. Jei atvirai, aš taip ir nesupratau, kodėl 
Linkas pasirinko ištrinti nuo žemės paviršiaus jį gynusį advokatą, o 
nesiėmė Mančinio. Bet nenoriu klausti. 

Akivaizdžiai tiek pat dėmesio skiriama Linkui ir man. Kaip 
tik tuo metu, kai reporteris beveik baigia interviu, kažkur fone už 
Mančinio pasigirsta garsus trenksmas. Kamera traukiasi toliau, ir 
man paaiškėja, kad jie stovi ant šaligatvio prie prokuratūros miesto 
centre. 


Dar vienas sprogimas. 


3 skyrius 


Teismo salėje bomba buvo susprogdinta lygiai 17.00; Penkio- 
liktasis regioninis — lygiai 18.00; prokuratūra — lygiai 19.00. 

Artėjant aštuntai valandai vakaro, daugelis žmonių, kuriems 
išpuolė nelaimė susidurti su mano klientu, nervinasi. CNN, dabar 
visiškai nežabotai siautėdama, praneša, kad Vašingtone aplink 
Aukščiausiojo Teismo rūmus sustiprintas saugumas. Jų reporte- 
ris iš vyksmo vietos vis rodo kelis kabinetų langus su žibančiomis 
šviesomis, ir mes turime manyti, kad ten teisėjai įtemptai dirba ir 
iš esmės diskutuoja apie Linko bylą. Visai ne. Jie visi saugūs namie 
arba pietauja. Ir bet kurią minutę vienas iš jų klerkų atmes mūsų 
peticiją. 

Gubernatoriaus rezidencija knibžda valstijos policininkų, 
kai kurie iš jų ginkluoti nuo galvos ligi kojų, su visomis kovinėmis 
regalijomis, lyg Linkas ketintų surengti teritorijos šturmą. Maty- 


damas tiek daug televizijos kamerų ir besivystančią dramą, mūsų 

dailusis gubernatorius nebeišlaikė. Prieš dešimt minučių išnėrė iš 
savo bunkerio pasišnekėti su reporteriais, žinoma, tiesiogiai į ete- 
rį. Pasakė nebijantis, teisingumas turi būti vykdomas, atliksiantis 
savo pareigas be baimės ir taip toliau, iki koktumo. Mėgino vaidinti 
lyg iš tikrųjų grumtųsi su klausimu, ar atidėti nuosprendžio vyk- 
dymą, ir dar nėra pasirengęs paskelbti, ką nusprendė. Patausos tai 
vėlesniam laikui, tarkime, apie 21.55. Taip jis nesismagino daugy- 
bę metų. 

Man knieti Linko paklausti, kas bus kitas, bet šios minties at- 
sisakau. Mudu lošiame ramsą, o laikrodis tiksi ir aplinkui liepsnoja 
Roma. Jis kelis kartus pasakė, kad galiu pasišalinti, bet aš niekur 
nesitraukiu. Negaliu teigti, kad trokštu stebėti jo egzekuciją, bet esu 
sužavėtas tuo, kas vyksta. 

Niekas nenukentėjo. Pasak kažkokio vadinamojo eksperto, 
CNN pasitelkto, kad atrodytų autentiškiau, bombos buvo benzini- 
nės. Žemos technologijos delstinės bombos, galbūt mažais pake- 
tais, kurie sukelia šiek tiek triukšmo ir daug dūmų. 

Aštuntą valandą visi giliai įkvepia oro. Kol kas viskas tylu. Pa- 
beldus į duris, įvežama paskutinė vakarienė. Šiai progai Linkas pa- 
sirinko žlėgtainį su bulvių lazdelėmis ir kokosų tortą desertui, bet 
apetito neturi. Atsikanda du kąsnius žlėgtainio ir man pasiūlo bul- 
vių lazdelių. Padėkojęs atsisakau ir maišau kortų malką. Atrodo kaž- 
kaip neteisinga valgyti paskutinę kito žmogaus vakarienę. Aštuntą 
penkiolika suvibruoja mano mobilusis. Aukščiausiasis Teismas at- 
metė mūsų peticiją. Nėra ko stebėtis. Neliko nieko. Visos „Sveika 
Marija“ sukalbėtos ir neišklausytos. 

Prie Aukščiausiojo Teismo rūmų Vašingtone transliuojamas 
tiesioginis reportažas, CNN reporteris faktiškai melste meldžia ko- 
kio nors sprogimo. Aplinkui dykinėja dešimtys policininkų, kuriems 
niežti pirštai nuspausti gaiduką. Stebėti skerdynių susirinko nedi- 
delė minia. Nieko neįvyksta. Linkas dalija kortas, o viena akimi vis 
stebi televizorių. 


Įtariu, jis dar nebaigė. 

4 skyrius 


Kalėjimo komplekso vakarinėje pusėje yra maisto saugojimo 
sandėlis, o rytinėje — transporto priemonių techninės priežiūros 
dirbtuvės. Tuos pastatus skiria apie trys mylios. Pusę devintos va- 
karo abu mįslingai užsidega, ir kalėjime kyla sumaištis. Matyt, kaž- 
kur aplinkui sukiojasi pora televizijos žinių sraigtasparnių. Skraidy- 
ti virš Didžiojo Vilerio jiems draudžiama, tad kybo virš vieno ūkio 
šalia dirbamos žemės lauko, ir dėl ilgo nuotolio filmavimo kamerų 
lęšių per CNN malonę mes galime stebėti sujudimą. 

Linkas knebinėja kokosų tortą ir lošia ramsą, o žinių laidos 
vedėjas stebisi, kodėl valstija nepaspartina egzekucijos, kol jis dar 
nesudegino kalėjimo. Mikčiojantis gubernatūros atstovas spaudai 
bando paaiškinti, kad to neleidžia daryti taisyklės ir įstatymai. Pa- 
skirta 22.00 valanda ir taškas. Linkas tai stebi, lyg būtų rodomas 
kino filmas apie kokį kitą mirtininkų flygelio gyventoją. 

Be penkiolikos devintą administracijos korpuse, netoli nuo ka- 
lėjimo viršininko kabineto, sprogsta bomba. -- 

Po dešimties minučių į Bum bum kambarį įpuola kalėjimo vir- 
šininkas ir šaukia: 

— Turite tai sustabdyti! 

Linkas nekreipia į jį dėmesio ir toliau pašioja kortas. 

Du nervingi prižiūrėtojai Linką sugriebia, pastato ant kojų, 
apieško, suranda mobilųjį telefoną, paskui vėl nusviedžia vyrą ant 
kėdės. Jo veidas nepersimaino. 

— Turite telefoną, Radai? — man sušunka viršininkas. 

— Taip, bet jo negausite. Trisdešimt šešta taisyklė, antra dalis, 
ketvirtas paragrafas. Tai jūsų taisyklės. Apgailestauju. 

— Jūs šunsnukis! 

— Vadinasi, manote, kad aš skambinu telefonu blogiukams? 
Manote, kad esu įsivėlęs į sąmokslą, kai visi mano telefono skambu- 
čiai sekami? Juk taip, viršininke? 

Jis pernelyg supanikavęs, kad pajėgtų ką nors atsakyti. Iš už 
viršininko į kambarį rikteli prižiūrėtojas: 

— Šeštajame bloke riaušės! 

5 skyrius 


Riaušės kilo, kai vienas kalinys, senas nuteistasis iki gyvos 
galvos, besiskundžiantis širdimi, simuliavo ją sustojus. Iš pradžių 
prižiūrėtojai nusprendė nekreipti į jį dėmesio ir leisti numirti, bet 
persigalvoję nutarė įsikišti. Jo kameros draugužis dūrė dviem pri- 
žiūrėtojams virbu, jie atėmė iš pareigūnų tazerius ir juos paspirgino, 
paskui sumušė iki sąmonės netekimo. Kaliniai skubiai apsivilko pri- 
žiūrėtojų uniformas ir sugebėjo atidaryti kokio šimto kamerų duris. 
Veikdami beveik nepriekaištingai koordinuotai, kaliniai užplūdo ki- 
tus bloko sparnus, ir netrukus keli šimtai ypač pavojingų nuteistųjų 
tapo nebevaldomi. Jie pradėjo deginti čiužinius, skalbinius -—— viską, 
kas dega. Buvo sumušti aštuoni prižiūrėtojai; du vėliau mirė. Trys 
prižiūrėtojai su pistoletais pasislėpė vienoje kontoroje ir iškvietė 
pagalbą. Neilgai truko, kol kaliniai surado ginklus, ir po visą kalė- 
jimą ėmė aidėti šūviai. Per sumaištį ant elektros ilginamųjų laidų 
buvo pakarti keturi kalėjimo skundikai. 

Šias detales sužinosime tik vėliau; dabar mudu su Linku lyg 
niekur nieko lošiame kortomis, o aplinkui sproginėja Didysis Vile- 
ris. CNN mažiau nei po penkių minučių pasigauna medžiagą apie 
riaušes, mes, tai išgirdę, nustojame lošti ir sužiūrame į televizorių. 
Po penkių minučių aš klausiu: 

— Taigi, Linkai, jūs vadovaujate ir riaušėms kalėjime? 

Mano nuostabai, jis patvirtina: 

— Taip, bent šiuo metu. 

— Ak, tikrai? Tai papasakokite, kaip jos prasidėjo. 

— Viskas priklauso nuo tavo turimų ryšių, — kaip koks pri- 
tyręs įmonės vadovas atsako jis. — Reikia turėti tinkamų žmonių 
tinkamoje vietoje. Trys vyrukai Šeštajame bloke atlieka bausmę iki 
gyvos galvos, tad jie neturi ko prarasti. Užmezgi kontaktą išorėje, 
ir tau prižada, pavyzdžiui, kad miške lauks furgonas su vairuotoju, 
jeigu vyrukams pavyktų ištrūkti. Ir dar reikia turėti daugybę gry- 
nųjų. Duodi jiems užtektinai laiko planui parengti, ir šįvakar lygiai 


devintą, kai kalėjimo viršininkas ir jo pakalikai mąsto tik apie vie- 

na, — kaip įdurti man adatą, — pradedi šturmą. Bet kurią minutę 
turėtų susprogti Ketvirtasis blokas. 

— Aš niekam nepapasakosiu. O bombos? Kas pagamino 
bombas? 

— Pavardžių jums neatskleisiu. Reikia suprasti kalėjimus ir 
kokie yra kvaili jiems vadovaujantys žmonės. Kalėjimai suprojek- 
tuoti mums laikyti viduje, bet niekas nepagalvojo apie pavojingus 
įrenginius lauke už kalėjimo sienų. Tie padegamieji įtaisai buvo pa- 
dėti prieš dvi dienas ir gerai paslėpti; jie turi laikmačius ir visa kita. 
Niekas nežiūrėjo. Įnešti buvo vieni juokai. 

Man palengvėja, kai girdžiu jį šitaip kalbantį. Spėju, Linkas. 
nervinasi, nors atrodo ramus kaip visada. 

— Koks šįvakar endšpilis, Linkai? Ar tie vaikinai ketina štur- 
muoti mirtininkų flygelį ir jus išgelbėti? 

— Neišdegtų. Čia visur per daug ginklų. Tik šiek tiek linksmi- 
nuosi, štai ir viskas. Aš susitaikęs. 

Jam tai sakant, televizoriaus ekrane pasirodo dar vienas de- 
gančio kalėjimo vaizdas, dar vienas kadras iš- netoliese besisuki- 
nėjančio sraigtasparnio. Mes esame pernelyg giliai pastate, kad ką 
nors girdėtume, bet tai panašu į visišką chaosą. Pastatai dega, blyksi 
begalė raudonų ir mėlynų švyturėlių, kartkartėmis pokšteli šūvis. 
Linkas nesulaiko šypsenos. Tikros linksmybės. 

— Tai kvaila paties kalėjimo viršininko klaida, — sako jis. — 
Ar egzekucijai reikalinga tokia pompa ir ceremonija? Jis sukviečia 
visus apsaugininkus, išdalija jiems automatinius ginklus ir neper- 
šaunamąsias liemenes, lyg kas nors — aš, kuriam bus suleista ada- 
ta — galėtų suorganizuoti puolimą. Visur žaliūkai. Jis įjungia visas 
šviesas ir užrakina kalėjimą. Kurių galų? Be jokios aiškios priežas- 
ties. Velniai rautų, du neginkluoti prižiūrėtojai lengvai galėtų pa- 
skirtą valandą nuvesti mane koridoriumi ir diržais pritvirtinti ant 
stalo. Didelio čia daikto. Kam visa ši drama. Bet ne, kalėjimo vir- 
šininkas mėgsta tokius ritualus. Teisėsaugai tai didinga akimirka, 
ir, po šimts, jie nori kuo daugiau ja pasimėgauti. Bet kuris kvailys, 
kiekvienas, tik ne kalėjimo viršininkas, gali suprasti, kad jis turi 


reikalą su žmonėmis, gyvenančiais narvuose ir nekenčiančiais visų 

uniformuotųjų. Jie jau ir taip laukia nemalonumų, o jūs dar labiau 
sustiprinate spaudimą, ir tuomet neišlaikę jie įniršta. Tik reikia to- 
kio kaip aš, ir viskas lengvai pratrūksta. 

Jis gurkšnoja vyšnių skonio kokakolą ir knebinėja bulvių laz- 
deles. Linkui dar liko keturiasdešimt minučių. 

Vėl atsidaro durys ir sugrįžta kalėjimo viršininko pavaduotojas 
Formanas, dabar lydimas trijų smarkiai ginkluotų karių. 

— Kaip, vyručiai, jums čia sekasi? — klausia Formanas. 

— Puikiai, — atsakau. 

Linkas tyli. 

— Panašu, vaikinai, kad ten jums netrūksta darbo, — priduriu. 

— Įvykiai įsibėgėja. Tik norėjau patikrinti kalinį ir įsitikinti, 
kad viskas gerai, — aiškina Formanas. 

Linkas sužioruoja į jį akimis: 

— Tai paskutinė mano valanda. Kodėl negaliu turėti bent kiek 
ramybės ir tylos? Prašau, jūs su savo galvažudžiais nešdinkitės vel- 
niop iš čia, gerai? 

— Galime patenkinti jūsų norą, — sako Formanas. 

— Ir pasiimkite jį, — Linkas parodo į mane. — Man reikia pa- 
būti vienam. 

— Na, apgailestauju, Linkai, bet ponui Radui nėra kur eiti. 
Šiuo metu keliai užblokuoti. Esame kuo griežčiausiai uždaryti. Lau- 
ke nesaugu, — paaiškina Formanas. 

— Aš kažkodėl nesijaučiu ir čia saugus, — nusišiepia Lin- 
kas. — Neįsivaizduoju priežasties. 

— Panašu, kad egzekuciją teks atidėti, — sakau. 

— Veikiausiai taip neatsitiks, — sako Formanas, traukdamasis 
atgal. 

Jie išeina, užtrenkdami ir užrakindami paskui save duris. 

Gubernatoriui atrodo, kad turi kreiptis į savo piliečius. Ekrane 
matome susirūpinusį jo veidą. Stovi prie tribūnos su mikrofonais 
ir televizijos kameromis — tai kiekvieno politiko svajonė. Iš visų 
pusių pasigirsta klausimai, ir netrukus mes sužinome, kad padė- 
tis Didžiajame Vileryje „įtempta“. Yra nukentėjusių, net žuvusių. 
Apie du šimtai kalinių „ne savo kamerose“, nors niekas dar neprasi- 

skverbė pro išorinius kalėjimo teritorijos aptvarus. Keli gaisrai jau 
sutramdyti. Taip, atrodo, kad šitie veiksmai buvo koordinuojami iš 
kalėjimo išorės, ir ne, nėra įrodymų, kad už to slypi Linkas Skenlo- 
nas — kolkas ne. Jis, gubernatorius, iškvietęs Nacionalinę gvardiją, 
nors valstijos policija padėtį kontroliuoja. Ir, ak, beje, jis atmeta 


paskutinį prašymą atidėti nuosprendžio vykdymą. 


6 skyrius 


Pagal protokolą reikalaujama, kad nuteistasis mirti, likus 
penkiolikai minučių iki dešimtos, būtų surakinamas antrankiais ir 
palydimas į mirties kambarį. Ten jis šešiais storais odiniais diržais 
nuo kojų iki kaktos pririšamas prie ratukinių neštuvų. Kol jį riša, 
daktaras apžiūri pasmerktojo rankas, ieškodamas tinkamos venos, 
o kitas medikas tikrina gyvybines funkcijas. Dešimt pėdų toliau, už 
stiklinių langų ir užuolaidų, dviejuose atskiruose kambariuose lau- 
kia liudininkai, viename — atstovaujantys aukai, kitame — žmog- 
žudžiui. 

Įbedama ir lipnia juostele sutvirtinama adata. Didelis sieninis 
laikrodis leidžia nelaimingajam skaičiuoti paskutines savo minutes. 
Lygiai dešimtą kalėjimo teisininkas perskaito nurodymą vykdyti 
mirties bausmę, ir kalėjimo viršininkas pasmerktojo paklausia, ar 
pageidauja tarti paskutinius žodžius. Jis gali pasakyti ką nori. Tai 
įrašoma ir galima išklausyti tiesiogiai internetu. Jis pasakys kelis 
žodžius, galbūt vėl pareikš esantis nekaltas, galbūt visiems atleis, 
galbūt prašys atleidimo. Jam baigus, kalėjimo viršininkas linkteli 
žmogui gretimame kambaryje, ir paleidžiami cheminiai preparatai. 
Pasmerktojo sąmonė pradeda blėsti, kvėpavimas pasunkėja. Po ko- 
kių dvylikos minučių gydytojas paskelbia jį mirusiu. 

Linkas visa tai žino. Matyt, jis turi kitų planų. Aš tik žmogus, 
atsidūręs netinkamoje vietoje netinkamu laiku. 

Pusę dešimtos visame Didžiajame Vileryje išjungiamos švie- 
sos — visiška tamsa. Vėliau išsiaiškins, kad srovė nutrūko ties mai- 
tinimo linijos stulpu, kurį nupjovė grandininiu pjūklu. Devintojo 

bloko — mirtininkų Aygelio — atsarginis srovės generatorius nesu- 
veikė, nes buvo suniokoti jo kuro purkštuvai. 

Bet pusę dešimtos mes to nežinome. Tik žinome, kad Bum 
bum kambaryje tamsu nors į akį durk. Linkas pašoka ant kojų ir 
sako: 

— Pasitraukit. 

Jis nustumia rašomąjį stalą ir užremia juo duris. Virš mūsų 
trumpai blyksteli šviesa, pasigirsta grumenimas. Atsiveria kabamų- 
jų lubų plokštė ir kažkieno balsas sako: 

— Linkai, čionai. 

Žemyn ir per kambarį nuslenka žibintuvo spindulys. Nukrenta 
virvė, Linkas ją sugriebia. 

— Dabar pamažu, — aiškina balsas, ir Linkas colis po colio 
sliuogia aukštyn. 

Viršuje garsai — stenėjimai ir šiūravimai kojomis, — bet aš 
negaliu atspėti, kiek ten žmonių. 

Per kelias sekundes Linkas dingsta, ir jeigu nebūčiau toks ap- 
stulbęs, juokčiausi. Paskui sumoju, kad mane gali nušauti. Nusivel- 
ku švarką, nusirišu kaklaraištį ir išsitiesiu ant kareiviškos sulanks- 
tomosios lovelės. Prižiūrėtojai spyriais atlapoja duris ir įsiveržia su 
pistoletais, pasišviesdami žibintuvais. 

— Kurjis? — rikteli vienas prižiūrėtojas. 

Parodau į lubas. 

Jie šaukia ir keikiasi, o du trūkteli mane nuo lovelės ir pastatę 
ant kojų išvelka į koridorių, kur apimti visiškos panikos laksto pri- 
žiūrėtojai, policininkai ir kiti pareigūnai. 

— Jis pabėgo! Jis pabėgo! — šūkauja jie. — Patikrinkite stogą! 

Iš koridoriaus per neapsakomą triukšmą girdžiu sraigtaspar- 
nio tuksenimą. Mane nuvelka į kažkokį kambarį, paskui — į kitą. 
Per sąmyšį vienas prižiūrėtojas šaukia, kad Linkas Skenlonas dingo. 
Trunka valanda, kol vėl užsižiebia šviesos. Galiausiai mane sulaiko 
valstijos policija ir nugabena į artimiausią apygardos areštinę. Pasak 
pirminės jų teorijos, esu nusikaltimo bendrininkas. Dėl kaltinimų 
nesijaudinu, jie negali prilipti. 

7 skyrius 


Tą vakarą pusę dešimtos aplink Didįjį Vilerį sukiojosi du te- 
levizijos žinių sraigtasparniai. Kalėjimo vadovybė ir policija juos 
perspėjo laikytis atokiai, bet sraigtasparniai skraidė visai arti. De- 
monstruodama galią, valstijos policija oro erdvei virš kalėjimo ap- 
saugoti atskraidino du savo sraigtasparnius, ir šitai išėjo į naudą, 
kai prasidėjo neramumai. Taip pat padėjo nukreipti dėmesį. Virš 
kalėjimo tvyrojo gausybė dūmų, nes vienu metu liepsnojo šeši gais- 
rai. Liudininkai pasakojo, kad triukšmas buvo kurtinamas — keturi 
sraigtasparniai virš zonos, dešimtys avarinių transporto priemonių 
su kaukiančiomis sirenomis, šūkavo sargybiniai ir policija, pokšė- 
jo šūviai, ūžė gaisrai. Pagal signalą, nepriekaištingai ištaikęs laiką, 
nežinia iš kur atskrido nedidukas juodas Linko sraigtasparnis, per 
dūmų debesis nusileido ties Devintuoju bloku ir pačiupo jį nuo sto- 
go. Buvo tai mačiusių liudininkų. Keletas sargybinių ir kalėjimo tar- 
nautojų matė kelias sekundes kybantį ore sraigtasparnį, jis išmetė 
gelbėjimo lyną, paskui vėl dingo dūmuose su dviem siūbuojančiais 
ant jo vyrais. Sargybinis bokštelyje šalia to bloko paleido porą šūvių, 
bet nepataikė. 

Vienas 1š valstijos policijos sraigtasparnių bandė vytis, bet jis 
negalėjo prilygti Linko nusisamdytajam, kad ir kokios markės ir 
modelio buvo. Linko sraigtasparnio nesurado, neatsekė, kur buvo 
įregistruotas. Skrido žemai, kad išvengtų radarų; oro transporto 
kontrolė jo nematė. Vienas fermeris, gyvenantis už šešiasdešim- 
ties mylių nuo Didžiojo Vilerio, valdžios pareigūnams vėliau pa- 
pasakojo, kaip mažas sraigtasparnis nutūpė ant apygardos kelio 
mylią nuo jo priebučio: Jį pasitiko kažkoks automobilis, paskui 
abu dingo. 

Vyko tyrimas, iš tarnybos buvo atleisti trys valdžios pareigū- 
nai. Galiausiai išsiaiškinta, kad: 1) Bum bum kambarys yra dalis De- 
vintojo bloko segmento ir buvo pastatytas dar praėjusio amžiaus 
penktajame dešimtmetyje; 2) jo stogas yra trimis pėdomis aukščiau 
nei likusio mirtininkų flygelio; 3) tarp lubų ir stogo yra ankštas 
tarpas darbininkams įropoti, prikimštas visokių vamzdžių, šildy- 

mo orlaidžių ir elektros kabelių; 4) ankštasis tarpas sukasi aplinkui 
ir šakojasi, o viena jo dalis veda link senų durų, atsiveriančių ant 
plokščio stogo; ir 5) du sargybiniai, tą naktį budėję ant stogo, buvo 
pasiųsti padėti tramdyti riaušių, taigi ant stogo nieko nebuvo, kai 
Linkas sugebėjo taip neįtikimai pabėgti. 

O jeigu sargybiniai ten būtų buvę? Atsižvelgiant į asmens, pa- 
siėmusio Linką, miklumą ir patirtį, drąsiai galima manyti, kad sar- 
gybiniai būtų buvę nušauti į tarpuakius. Tas Žmogus-voras, kaip jį 
praminė tyrėjai, jau tapo legenda. 

Yra daugybė „jeigu“ ir mažai atsakymų. Linko Skenlono lau- 
kė mirtis, ir, neturėdamas ko prarasti, jis pamėgino įžūliai pabėgti. 
Turėjo pinigų tinkamai komandai nusamdyti ir įrangai įsigyti. Jam 
pasisekė, viskas puikiai pavyko. 

Kalbama, kad jis pastebėtas Meksikoje, bet šie faktai nepatvir- 
tinti. 

Daugiau žinių iš savo kliento neturėjau ir tikrai nesitikiu su- 
laukti. 


8 skyrius 


Be Didžiojo Vilerio, šioje valstijoje yra dar kokia dešimtis skir- 
tingos apsaugos kalėjimų. Daugelyje jų aš turiu klientų, ir jie rašo 
man laiškus, prašydami pinigų ir reikalaudami juos iš ten ištraukti. 
Dažniausiai į tokią korespondenciją nekreipiu dėmesio. Iš patirties 
žinau, kad atsakydamas į laišką tik paskatinu kalinį rašyti vėl ir rei- 
kalauti daugiau. Mes, ginantieji nusikaltėlius, visada galime tikėtis, 
kad buvęs klientas, jausdamas užslėptą nuoskaudą, jau sėdėdamas 
už grotų panorės pasikalbėti apie klaidas, padarytas per teismo pro- 
cesą. Bet aš per daug apie tai negalvoju. Tai tiesiog darbo dalis ir dar 
viena priežastis nešiotis ginklą. 

Siekdami pastatyti mane į vietą, mūsų gerbiami įkalinimo įs- 
taigų administratoriai visą mėnesį po Skenlono pabėgimo draudžia 
man lankytis bet kuriame kalėjime. Tačiau aiškėjant, kad Linkas 
juos pergudravo be mano pagalbos, galiausiai jie atlyžta. 

Yra keli klientai, kuriuos kartkartėmis aplankau. Tos neilgos 
kelionės automobiliu man suteikia progą dienai išsigauti iš miesto. 
Mudu su Partneriu važiuojame į vidutinės apsaugos įkalinimo įstai- 
gą, švelniai vadinamą Senuoju Rosbergu — pagal praėjusio amžiaus 
ketvirtojo dešimtmečio gubernatorių, kuris vėliau pats buvo pasiųs- 
tas į kalėjimą. Ten ir mirė — savo vardo cypėje. Aš dažnai klaus- 
davau savęs, koks tai turėtų būti jausmas. Pasak legendos, šeima 
bergždžiai dėjo pastangas, kad jis būtų išleistas prieš laiką lygtinai 
ir galėtų mirti namie — nesutiko tuometis gubernatorius. Mat jis ir 
Rosbergas buvo mirtini priešai. Tada šeima reikalavo pakeisti kalė- 
jimo pavadinimą, bet norėdami išsaugoti spalvingą istoriją įstaty- 
mų leidėjai prašymą atmetė. Kalėjimas oficialiai vadinamas Natano 
Rosbergo pataisos įstaiga. 

Praleisti pro pagrindinius vartus, mes pasistatome furgoną 
lankytojams skirtoje aikštelėje. Iš bokštelio stebi du sargybiniai su 
šautuvais, lyg mėgintume įgabenti ginklų ar porą svarų kokaino. 
Šiuo metu jie neturi ko stebėti, tad mes susilaukiame viso dėmesio. 


a 


9 skyrius 


Kai Partneris buvo išteisintas policijos pareigūno nužudymo 
byloje, jis pasiprašė pas mane darbo. Tuo metu nieko nesamdžiau, 
ir vėliau nesamdydavau, bet jam atsakyti negalėjau. Mat vyrukas 
vėl būtų atsidūręs gatvėje ir, jei ne mano pagalba, dabar būtų arba 
negyvas, arba kalėjime. Skirtingai nei daugelis jo draugų, turėjo 
aukštesniosios mokyklos baigimo atestatą ir net sugebėjo gauti ke- 
lias įskaitas bendruomenės koledže. Aš sumokėjau už papildomus 
jo kursus, daugiausia vakarinius. Jis žaibiškai pralėkė teisininkų pa- 
dėjėjų mokymo programą ir buvo atestuotas. 

Partneris gyvena su motina Miesto komunaliniame, municipa- 
liteto subsidijuojamame bute. Daugelis butų jo gyvenamame dau- 
giabutyje prikimšti didelių šeimų, bet nėra nė vienos tradicinės, kur 
būtų motina, tėvas ir vaikai. Tėvų beveik nėra: arba už grotų, arba 
gyvena kur nors kitur ir prasimano dar daugiau vaikų. Dažniausiai 

butas priklauso suvargusiai senelei, kuri rūpinasi būriu vaikų, gi- 
minaičių arba svetimų. Pusė motinų sėdi kalėjime. Kita pusė dirba 
dviejose ar trijose vietose. Jauni pusbroliai ar pusseserės atvyksta 
ir vėl dingsta; beveik kiekvienoje šeimoje vyksta chaotiška žmonių 
kaita. Svarbiausias tikslas — kad vaikai lankytų mokyklą, būtų toli 
nuo gatvės gaujų, gyvi ir nepatektų į kalėjimą. Partneris spėja, kad 
pusę jų vis tiek išmes iš mokyklos, o dauguma berniukų baigs už 
grotų. 

Jis sako esantis laimingas, nes mažame bute gyvena tik jie- 
du su motina. Jame yra mažutis laisvas miegamasis, kurį naudoja 
kaip kabinetą savo — mūsų — darbui. Daugelis mano bylų ir užra- 
šų saugomi ten. Dažnai savęs klausinėju, ką darytų mano klientai, 
jeigu žinotų, kad konfidencialios jų bylos laikomos senose armijos 
spintelėse, daugiabučio, pastatyto pagal valstybinę aprūpinimo gy- 
venamuoju būstu programą, dešimtame aukšte. Iš tikrųjų man tai 
nerūpi, nes patikiu Partneriui savo gyvybę. Mudu valandų valandas 
mažučiame kambarėlyje knaisiodavomės po policijos raportus ir 
planuodavome strategijas teismuose. 

Jo motina, panelė Luela, serga diabetu ir yra iš dalies neįga- 
li. Ji šiek tiek siuva savo draugams, butuke palaiko nepriekaištingą 
švarą ir kartkartėmis gamina valgį. Kiek moteris susijusi su mani- 
mi, svarbiausias jos darbas — atsiliepti į telefono skambučius už 
gerbiamąjį Sebastianą Radą, licencijuotą advokatą. Kaip jau sakiau, 
mano pavardės nėra jokioje telefonų knygoje, bet mano „kontoros“ 
telefono numeris vis dėlto perduodamas iš lūpų į lūpas. Faktiškai 
tuo numeriu žmonės skambina nuolat, ir visada atsiliepia panelė 
Luela, kurios tonas toks pat glaustas ir dalykiškas kaip bet kurios 
priimamojo sekretorės, sėdinčios prie dailaus rašomojo stalo dau- 
giaaukščiame pastate ir peradresuojančios skambučius kelių šimtų 
advokatų kontoroje. 

Tarkim, ji atsiliepia: „Sebastianas Radas, licencijuotas advoka- 
tas. Kam nukreipti jūsų skambutį?“ Lyg firmoje būtų dešimtys pa- 
dalinių ir specializacijų. Joks skambintojas nesusisiekia su manimi 
iš pirmo karto, nes niekada nebūnu kontoroje. Kokioje dar konto- 
roje? Ji pasakys: „Jis posėdyje“ arba „Jis liudytojo apklausoje“, arba 

„Jis teisme , o mano mėgstamiausias — „Jis federaliniame teisme.“ 
Sėkmingai prilaikydama skambintoją, ji teiraujasi apie jo arba jos 
problemą: „O kokiu klausimu? 

Dėl skyrybų. „Apgailestauju, bet ponas Radas šeiminiais reika- 
lais neužsiima.“ 

Bankrotas, nekilnojamojo turto pardavimo įforminimas, tes- 
tamentas, teisės į turtą perleidimo aktas, sutartis. Toks pat atsaky- 
mas — ponas Radas šiais dalykais neužsiima. 

Koks nors baudžiamasis reikalas galėtų susilaukti jos dėme- 
sio, bet Luela žino, kad daugelis kaltinamųjų nėra pajėgūs mokėti 
honorarą. Ji skambintojui užduos savo standartinius klausimus ir 
išsiaiškins, mokus jis ar ne. 

Kas nors buvo sužalotas? Tai jau kita kalba. Užjaučiamu tonu 
panelė Luela išgaus visokią reikiamą informaciją. Nepaleis jų nuo 
telefono, kol visko iki galo neišklausinės ir neįgis pasitikėjimo. Jei- 
gu faktai sutampa ir byla atrodo turinti perspektyvų, pažadės, kad 
ponas Radas dar šiandien pat užvažiuos į ligoninę. 

Jeigu skambina teisėjas ar kitas svarbus asmuo, panelė Luela 
kalbasi su jais labai pagarbiai, o baigusi pokalbį tučtuojau man iš- 
siunčia tekstinę žinutę. Moku jai penkis šimtus dolerių per mėnesį 
grynaisiais ir kartkartėmis premijinius, jei pavyksta gerai suregu- 
liuoti didelę automobilių avariją. Partneriui irgi apmoku grynai- 
siais. 

Panelės Luelos giminė kilusi iš Alabamos, todėl ji išmoko ga- 
minti maistą pietietiškai. Bent du kartus per mėnesį ji paskrudi- 
na viščiuką, išverda lapinių kopūstų ir iškepa kukurūzų duonos, o 
aš prisivalgau tiek, kad vos pajėgiu kvėpuoti. Ji su Partneriu pigų 
komunalinį butuką sugebėjo paversti jaukiais, šiltais namais. Ta- 
čiau ten tvyro liūdesys — jis kybo kaip tirštas rūkas ir niekad ne- 
sitraukia. Partneriui tik trisdešimt aštuoneri, bet jo devyniolikme- 
tis sūnus kali Senutyje Rosberge. Džamilis atlieka dešimties metų 
bausmę už organizuotą žolės platinimą ir jį mes šiandien vykstame 
aplankyti. 

10 skyrius 


Kai užpildome dokumentus ir mudu apieško, su Partneriu 
pusę mylios žingsniuojame šaligatviu, iš abiejų pusių apjuostu vie- 
linio tinklo tvoromis ir spygliuotomis vielomis, į Stovyklą D, griež- 
tojo režimo dalį. Vėl praeiname patikrinimo postą, kur nuožmių 
veidų sargybiniai labai norėtų mus pasiųsti atgal. Kadangi Partneris 
yra atestuotas teisininko padėjėjas ir turi tai patvirtinančius doku- 
mentus, jį kartu su manimi įleidžia į lankytojų sparną. Prižiūrėtojas 
parenka konsultacijų kambarį, skirtą advokatams, ir mudu atsisė- 
dame priešais pertvarą. 

Iš anksto pranešę, advokatai gali apsilankyti bet kuriuo metu, o 
šeimos nariai — tik sekmadienių popietėmis. Kol laukiame, Partne- 
ris, ir šiaip mažakalbis, dabar dar labiau nuščiūva. Mes aplankome 
Džamilį bent kartą per mėnesį, ir tos kelionės Partneriui sunkios. 
Dėl daugelio sūnaus problemų jis kaltina save. Vaikis ir šiaip buvo 
linkęs į nemalonumus, bet kai Partnerį išteisino, farai ir prokurorai 
troško keršto. Nužudyk policininką, tegul ir gindamasis, ir įsigysi 
nemalonių priešų. Kai Džamilį areštavo, susitarti nebuvo įmanoma. 
Maksimali bausmė — dešimt metų, ir prokurorai laikėsi tvirtai. Aš 
jam atstovavau, žinoma, pro bono, bet nieko negalėjau padaryti. Jis 
buvo sučiuptas su kuprine, pilna šieno. 

— Liko tik devyneri metai, — tyliai taria Partneris, kol abu 
stebeilijame į grotuotą pertvarą. — Žmogau, o žmogau. Naktimis 
guliu atsimerkęs ir mąstau, koks jis bus po devynerių metų. Dvide- 
šimt aštuonerių ir vėl gatvėje. Be darbo, be išsilavinimo, be suge- 
bėjimų, be vilties, be nieko. Tik dar vienas nuteistasis, kurio laukia 
nemalonumai. 

— Galbūt ne, — atsargiai sakau, nors mažai ką galiu pridurti, 
mat Partneris pažįsta šį pasaulį kur kas geriau nei aš. — Jo lauks 
tėvas ir močiutė. Viliuosi, ir aš būsiu šalia. Mes trise ką nors sugal- 
vosime. 

— Galbūt iki to laiko tau reikės kito padėjėjo, — sako jis šiek 
tiek šyptelėdamas. 

— Niekada negali žinoti. 

Kitoje pusėje atsidaro durys ir pro jas, lydimas prižiūrėtojo, 
įeina Džamilis. Prižiūrėtojas iš lėto nusega antrankius ir pažvelgia 
į mus. 

— Labas rytas, Henkai, — pasisveikinu. 

— Labas, Radai, — atsako jis. 

Pasak Džamilio, Henkas — vienas iš geresnių vaikinų. Manau, 
kažkiek palankiai mano teisės praktiką charakterizuoja ir tai, kad 
palaikau gerus santykius su kai kuriais kalėjimo prižiūrėtojais. Su 
kai kuriais, bet tikrai ne su visais. 

— Galite neskubėti, — sako jis ir pasišalina. 

Apsilankymo trukmė priklauso nuo Henko, ir tik nuo jo, o ka- 
dangi elgiuosi su juo maloniai, vyrukui nerūpi, kiek mes čia būsime. 
Teko susidurti ir su griežtais šikniais, kurie sakydavo kažką pana- 
šaus: „Turite valandą, ne daugiau“ arba „Pasistenkite trumpai , bet 
tik ne Henkas. 

Džamilis mums nusišypso ir sako: 

— Ačiū, kad atvykote. 

— Sveikas, sūnau, — pasisveikina Partneris. 

— Puiku tave matyti, Džamili, — priduriu aš. 

Jis nudrimba ant plastikinės kėdės. Jaunuolis šešių pėdų ir 
penkių colių ūgio, liesas ir atrodo lyg guminis. Partneris — šešių 
pėdų ir dviejų colių, sudėtas it koks hidrantas. Anot jo, vaikino mo- 
tina aukšta ir liekna. Jau daug metų kaip ji dingo, buvo įsiurbta juo- 
dosios skylės — gatvės gyvenimo. Jos brolis žaidė krepšinį nedide- 
liame koledže, ir Partneris visada manė, kad Džamilis paveldėjo tą 
patį genofondą. Devintoje klasėje jo ūgis jau siekė šešias pėdas tris 
colius, ir sporto žvalgai buvo bepradedą tai pastebėti. Tačiau kažku- 
riuo metu jis atrado žolę bei kreką, ir krepšinį pamiršo. 

— Dėkui už pinigus, — man sako jis. 

Aš siunčiu jam kas mėnesį po šimtą dolerių, už kuriuos gali 
nusipirkti maisto kalėjimo parduotuvėje ir įvairių reikalingų smulk- 
menų: pieštukų, popieriaus, pašto ženklų ir nealkoholinių gėrimų. 
Džamilis nusipirko ventiliatorių — Senajame Rosberge nėra oro 
kondicionierių. Nė viename iš mūsiškių kalėjimų nėra. Partneris 
irgi siunčia jam pinigų, nors aš nenumanau kiek. Praėjus dviem mė- 

nesiams po įkalinimo, prižiūrėtojai patikrino jo kamerą ir po čiuži- 
niu rado paslėptos žolės. Cyptelėjo kažkuris kalėjimo skundikas, ir 
dvi savaites Džamilis praleido karceryje. Partneris jį būtų pasmau- 
gęs, jeigu būtų galėjęs pasiekti, bet vaikis prisiekė, kad to niekada 
daugiau nenutiks. 

Mes kalbamės apie jo mokslus. Jis ima pamokas atsiliekantie- 
siems ir stengiasi įgyti išsilavinimą, prilygstantį aukštesniosios mo- 
kyklos programai, bet Partneriui sūnaus pažanga nedaro įspūdžio. 
Po kelių minučių aš atsiprašau ir palieku kambarį. Tėvui ir sūnui 
reikia pabūti vieniems, todėl mes čia ir esame. Pasak Partnerio, jų 
pokalbiai būna šiurkštūs ir emocingi. Mat jis nori, kad sūnus žinotų: 
tėvas juo labai rūpinasi ir stebi iš tolo. Senajame Rosberge daug gau- 
jų, ir Džamilis joms — lengvas grobis. Sūnus prisiekinėja su jomis 
nesusidedantis, bet Partneris lieka skeptiškas. Jam svarbiausia — 
jaunuolio saugumas, o priklausymas gaujai dažnai būna geriausia 
apsauga. Nors ten dažni karai, kerštas ir smurtas. Pernai Senaja- 
me Rosberge buvo nužudyti septyni kaliniai. Galėjo būti ir blogiau. 
Toliau yra Jungtinių Valstijų sunkiųjų darbų kalėjimas, federalinė 
skylė, jame įvykdoma vidutiniškai po dvi žmogžudystes per mėnesį. 

Iš smulkių prekių automato nusiperku gaiviojo gėrimo ir su- 
sirandu vietą tuščių plastikinių kėdžių eilėje. Atsidarau portfelį ir 
ant staliuko, nukloto senais žurnalais, išskleidžiu popierius. Pasiro- 
do Henkas ir vėl pasisveikina. Kelias minutes mudu šnektelime. Aš 
paklausiu, kaip Džamiliui sekasi. 

— Visai neblogai, — atsako jis. — Nieko baisaus. Jis laikosi 
ir nebuvo sužeistas. Jau metus čia gyvena ir žino, kaip elgtis. Nors 
dirbti nenori. Suradau jam vietą skalbykloje, ten ištvėrė vos savaitę. 
Lanko daugumą pamokų, bet ne visas. 

— Susidėjo su kokia nors gauja? 

— Nežinau, bet aš stebiu. 

Pro tolimąsias duris įžengia dar vienas prižiūrėtojas, ir Hen- 
kui staiga prireikia eiti. Negalima, kad jį matytų broliaujantis su 
advokatu, ginančiu niekingą nusikaltėlį. Mėginu skaityti storą by- 
los ataskaitą, bet ji pernelyg nuobodi. Nueinu prie lango — vaizdas 
atsiveria į erdvų kiemą, supamą dvigubos eilės vielų tinklo tvoros. 

Šimtai kalinių, visi vilki balta kalėjimo apranga, jie stumia laiką, o 
sargybiniai iš bokštelių juos stebi. 

Beveik visi — jauni juodieji, čia patekę už nesmurtinius, su 
narkotikais susijusius pažeidimus. Vidutinė bausmės atlikimo truk- 
mė — septyneri metai. Iš paleistųjų į laisvę per trejus metus jų čia 
vėl sugrįš 60 procentų. 

Ir kodėl gi ne? Kas už kalėjimo sienų gali neleisti jiems grįž- 
ti? Dabar jie — nuteisti sunkūs nusikaltėliai, ir tos žymės niekada 
nepajėgs atsikratyti. Iš pat pradžių visi šansai buvo ne jų pusėje, o 
dabar, paženklinti kaip sunkūs nusikaltėliai, ar gali tikėtis geresnio 
gyvenimo laisvame pasaulyje? Jie yra tikrosios mūsų karo aukos. 
Karo su kvaišalais. Karo su nusikalstamumu. Griežtų įstatymų, ku- 
riuos per pastaruosius keturiasdešimt metų išleido griežti politikai, 
nenumatytos aukos. Vienas milijonas jaunų juodaodžių dabar sau- 
gomi yrančiuose kalėjimuose ir dienų dienas dykinėja už mokesčių 
mokėtojų pinigus. 

Mūsų kalėjimai sausakimši. Mūsų gatvės pilnos kvaišalų. Kas 
laimi karą? 


i 


Mes esame praradę protus. 


11 skyrius 


Po dviejų valandų Henkas pasako, kad metas baigti. Aš pasibel- 
džiu ir sugrįžtu į kambarį — tvankią neventiliuojamą dėžutę. Dža- 
milis sėdi sukryžiuotomis ant krūtinės rankomis, įbedęs į grindis 
akis. Partneris irgi sėdi sukryžiavęs rankas ir stebeilija į pertvarą, 
ir aš įtariu, kad nors daug buvo visko išsakyta, kurį laiką jie neapsi- 
keitė nė žodžiu. 

— Turime eiti, — sakau. 

Kaip tik tai abu ir nori išgirsti. Pavyksta beveik švelniai atsi- 
sveikinti. Džamilis mums padėkoja, kad atvykome, paprašo perduo- 
ti linkėjimus panelei Luelai ir atsistoja, kai į kambarį įeina Henkas. 

Mums važiuojant, Partneris valandą tyli. 

12 skyrius 


Linkas Skenlonas — ne pirmasis mano mafiozas. Ta garbė 
tenka sensacingam sukčiui Dujui Natui, žmogui, kurio kalėjime ne- 
lankau. Kai Linkas mėgavosi krauju, kaulų laužymu, įbauginimais ir 
liūdnai pagarsėjusia reputacija, Dujis žengė per nusikalstamą gyve- 
nimą kuo tykiau. Linkas nuo vaikystės svajojo tapti mafijos donu, 
o Dujis faktiškai buvo doras baldų komivojažierius ir pasuko blo- 
gu keliu tik įpusėjęs ketvirtą dešimtį. Kai Linko grynoji turto vertė 
buvo nemaža, bet daugiausia nesusekama, vienas verslo žurnalas 
tvirtino, kad Dujo, iki prasidedant jo nemalonumams, turtas buvo 
vertas 300 milijonų dolerių. Linką pasiuntė į mirtininkų flygelį; Du- 
jis gavo keturiasdešimt metų federaliniame kalėjime. Linkui pavyko 
pabėgti; Dujis užsiaugino plaukus iki juosmens ir kalėjimo darže au- 
gina ekologiškas žoleles bei daržoves. 

Dujis Natas buvo miklaus liežuvio komivojažierius, jis vežioda- 
vosi daugybę pigių baldų ir iš savo uždarbio nusipirko nuomojamų 
butų namą. Paskui — kitą, vėliau — dar kelis. Jis išmoko gudriai 
pasinaudoti kitų žmonių pinigais ir įgijo nepasotinamą apetitą ri- 
zikuoti. Išmainė savo nuosavybes ir paskolas į prekybos centrus 
bei šių padalinius. Trumpos recesijos metu vienas bankas atsisakė 
skolinti, tad jis nusipirko banką ir išvijo visus ten dirbančius kostiu- 
muočius. Įsiminė bankininkystės taisykles ir aptiko visas jose žio- 
jinčias spragas. Per dar ilgesnę recesiją jis ėmė į savo rankas dar kelis 
bankus ir kelias regionines hipotekos kompanijas. Pinigai buvo be- 
verčiai, o Dujis Natas pasirodė esantis puikus skolinimosi žaidimo 
meistras. Kaip vėliau sužinojome, jo krachas prasidėjo, kai ėmė dvi- 
gubai ir trigubai įkeitinėti aktyvus. Būdamas įžvalgus šešėlinio pel- 
no pasaulyje, jis vienas iš pirmųjų išjudino derlingus antrinių būsto 
paskolų plotus ir puikiai ištobulino lupikiškų paskolų subtilybes. 
Tapo įgudusiu politikų ir visokių inspektorių papirkinėtoju. Pridur- 
kite dar mokesčių vengimą, pinigų plovimą, sukčiavimą paštu, nele- 
galią prekybą vertybiniais popieriais pagal slaptą gautą informaciją, 
ir Dujis visiškai nusipelnė savo keturiasdešimties metų. 

Tarp tebeieškančių paslėptų jo turto likučių yra visas būrys da- 

bartinių ir buvusių priešų, kai kurie bankų inspektoriai ir bent pora 
bankroto teismų, jo buvusios žmonos advokatai ir keletas federali- 
nės valdžios atšakų. Kol kas jie nesurado nieko. 

Kai Dujis buvo keturiasdešimt devynerių, jo nevykėlį sūnų 
Aleną pagavo su pilna bagažine kokaino. Alenas buvo dvidešimties, 
tikra nelaimė, ne vaikis, ir stengėsi padaryti tėvui įspūdį savo vers- 
lumu. Dujis taip įsiuto ir sutriko, kad atsisakė nusamdyti Alenui 
advokatą. Vienas draugas jį rekomendavo man. Vos užmetęs žvilgs- 
nį į krovinio konfiskavimo protokolą supratau, kad farai susimovė: 
jie neturėjo nei orderio, nei galimos priežasties apieškoti mašiną. 
Viskas atlikta formaliai ir abejotinai. Aš įregistravau atitinkamus 
prašymus bei apibendrinimus, ir municipalinis teismas klausimą 
ginčijo ne itin ryžtingai. Buvo nuspręsta, kad kokaino reidas su- 
rengtas pažeidžiant Konstituciją, įrodymai atmesti ir visi kaltinimai 
Alenui panaikinti. Kelias dienas tai sulaukė daug dėmesio, ir mano 
nuotrauka pirmą kartą pateko į laikraščius. 

Dirbdamas tokį sunkų darbą Dujis turėjo ir savo pamėgtus 
advokatus, bet mano apsukrūs manevrai jam.padarė didelį įspūdį, 
todėl nusprendė numesti ir man kelis trupinius. Dauguma bylų 
buvo ne mano kompetencijos, tačiau viena suintrigavo, ir aš pasi- 
rašiau sutartį. 

Dujis mėgo golfą, tik jam sunkiai sekėsi suderinti jį su karštli- 
giška darbotvarke. Be to, neturėjo kantrybės laikytis senamadiškų 
tradicijų, egzistuojančių daugelyje golfo ir užmiesčio klubų, tarp ku- 
rių mažai kas, jeigu išvis, būtų svarstęs turėti tokį nusikaltėlį tarp 
savo narių. Jį apniko manija įsirengti nuosavą aikštę su apšvietimu, 
kad ten galėtų žaisti naktimis arba vienas, arba su keliais bičiuliais. 
Tuo metu visoje šalyje buvo tik trys apšviesti golfo aikštynai, ir nė 
vieno — tūkstančio mylių spinduliu nuo čia. Aštuoniolikos duo- 
bučių, privatus, puikiai apšviestas turtuolio žaisliukas. Siekdamas 
išvengti municipaliteto kaltinimų, kad kaip nacis skirsto miestą į 
zonas, Dujis parinko dviejų šimtų akrų sklypą mylia nuo miesto ri- 
bos. Apygarda užprotestavo. Kaimynai padavė į teismą. Aš tvarkiau 
teisinius dalykus ir galiausiai iškovojau, kad projektas būtų patvir- 
tintas. Laikraščiuose pasirodė dar daugiau antraščių. 

Tačiau tikroji šlovė laukė čia pat už kampo. Apsirūpinimo 
būstu burbulas sprogo. Palūkanų normos šovė aukštyn. Jo kortų 
namelis įspūdingai sugriuvo. Nepriekaištingai ištaikę laiką, į sce- 
ną prisistatė FTB, Vidaus mokesčių tarnyba, Vertybinių popierių ir 
biržų komisija ir visas būrys kitų kietų vyrukų su ženkleliais. Visi 
mojavo arešto orderiais. Kaltinamoji išvada buvo colio storumo ir 
pilna žiaurių įtarimų Dujui, kuris tapo akivaizdžiu taikiniu. Jis buvo 
įtariamas didžiuliais sąmokslais su bankininkais, finansininkais, 
partneriais, teisininkais, vienu biržos makleriu ir dviem municipa- 
liteto tarėjais. Kaltinime labai įtikinamai ir smulkiai apibūdinti de- 
šimtys įstatymų pažeidimų. Įstatymai nukreipti prieš reketininkų 
įtakoje esančias ir korumpuotas organizacijas, sutrumpintai RICO* 
aktą — didžiausią dovaną, kurią Kongresas kada nors suteikė fede- 
raliniams prokurorams. 

Mane taip pat apklausė, ir buvau įsitikinęs, kad irgi apkaltins, 
nors nepadariau nieko bloga. Laimė, sugebėjau likti viso to nuoša- 
ly. Kurį laiką atrodė, kad susilauksiu priekabaus tardymo. Bet ETB 
atsitraukė ir liovėsi manimi domėtis. Jie turėjo kur kas stambesnių 
sukčių, kuriuos reikėjo pričiupti. 

Aleną apkaltino — iš esmės dėl to, kad buvo Dujo sūnus. Kai 
FTB pagrasino kaltinimus pateikti ir Dujo dukteriai, jis palūžo ir 
sutiko kalėti keturiasdešimt metų. Fiktyvūs kaltinimai jo vaikams 
buvo nutraukti, o daugelis tokių pat kaltinamųjų kaip ir jis viską 
prisipažino, kad būtų paskirti lengvesni nuosprendžiai. Visi išvengė 
rimtesnio termino už grotų. Trumpai drūtai, Dujis pasielgė garbin- 
gai ir visą kaltę prisiėmė sau. 

Kai įsikišo federalai, jis kaip tik įrenginėjo savo golfo aikštyną, 
didingai pavadintą „Senąja Plantacija'. Po kelių savaičių pinigų ne- 
beliko, ir statyba sustojo ties keturioliktąja ridenimo aikštele. 

Dabar tai yra keturiolikos duobučių aikštė su visomis švieso- 
mis pasaulyje, kiek yra žinoma. Dujo garbei ji vadinama „Senute 
Riko“. Jos klubo nariai — vien tik jo seni draugeliai ir sėbrai. Šio- 
mis dienomis Aleno darbas — rūpintis aikšte ir palaikyti ją tinkamą 


* 


Angl. Racketeer Influenced and Corrupt Organizations Act. 

žaisti, ir tai jis sugeba daryti. Pats irgi be perstojo žaidžia ir svajoja 
tapti profesionalu. Iš narystės įmokų surenka pakankamai, kad ga- 
lėtų nusamdyti aikštės prižiūrėtojus, visi jie dirba nelegaliai, be to, 
mes įtariame jį žinant, kur paslėpta dalis ankstesnio Dujo grobio. Aš 
moku po penkis tūkstančius dolerių per metus, ir tiek yra verta vien 
todėl, kad išvengtum žmonių spūsties. Ridenimo ir starto aikštelės 
paprastai būna geros būklės. Pati trasa tarp aikštelių kartais nely- 
gi, bet niekam tai nerūpi. Jeigu mes norėtume išpuoselėtos aikštės, 
įstotume į tikrą golfo klubą, nors niekas iš mūsų, žaidžiančių Senu- 
tėje Riko, neatlaikytų narių atrankos. 

Kiekvieną trečiadienio vakarą, septintą valandą, susirenkame 
„Purvinam golfui“, žaidimui, mažai panašiam į rodomą per televi- 
ziją. Iš pradžių Dujis planavo įrengti aikštę, kad turėtų kur žaisti, 
paskui pastatyti patį klubą, kad turėtų kur gerti. Kadangi deramo 
klubo pastato nėra, mes susirenkame prieš žaidimą išgerti ir lažybų 
į perstatytą traktorių angarą, kuriame kadaise Dujis mėgaudavosi 
gaidžių peštynėmis — galbūt vieninteliu nusikaltimu, kuris nebuvo 
aptartas jam pateiktoje kaltinamojoje išvadoje.: Alenas gyvena vir- 
šuje su dviem moterimis, nė viena nėra jo žmona, ir organizuoja 
„Purvino golfo“ žaidynes. Dvi mergužėlės aptarnauja barą, klauso- 
si nešvankybių ir juokauja su publika. Pagal situaciją reikalaujama, 
kad pirma pinta — stiklinis indas nuo vaisių sulčių — būtų pakelta 
už Dujį, šypsantį iš prasto portreto virš baro. Šįvakar mūsų vienuo- 
lika — tinkamas skaičius, nes „Senutėje Riko“ yra tik dvylika golfo 
automobiliukų. Kai ištuštiname pirmas pintas, Alenas imasi gana 
triukšmingos užduoties — sudaryti turnyro lentelę, nustatyti len- 
gvatas pagal žaidėjų pajėgumą ir surinkti pinigus. „Purvinas golfas“ 
kiekvienam kainuoja po du šimtus dolerių, laimėtojas pasiima vis- 
ką — neblogas bankas, bet aš niekada jo nesusižėriau. 

Žinoma, norint laimėti, reikia įgūdžių, taip pat ir dides- 
nių lengvatų, gebėjimo apgaudinėti ir nebūti pagautam. Taisyklės 
lanksčios. Pavyzdžiui, prastas smūgis, kai kamuoliukas išlekia už 
trasos ribų, visada įskaitomas, jeigu tik kamuoliuką pavyksta suras- 
ti. „Senutėje Riko“ nėra tokio dalyko kaip užribis. Jeigu tik surandi 
kamuoliuką, žaisk juo toliau. Kamuoliuko nepriridenimas iki duo- 

butės tris pėdas ar mažiau visada pripažįstamas kaip įskaitinis, ne- 
bent priešininkas tą vakarą yra prastos nuotaikos ir nori žaisti kaip 
kietašiknis. Kiekvienas žaidėjas turi teisę pareikalauti iš kito įriden- 
li viską. Ketvertukas gali sutarti, kad kiekvienam vaikinui leidžiama 
pakartoti smūgį iš naujo — tai yra laisvą smūgį, jeigu ankstesnis 
nepavyko. Ir jeigu visi keturi yra tinkamos nuotaikos, kiekvienas 
rali atlikti papildomą smūgį prie septintos ir paskutinės duobutės. 
Ką ir kalbėt, taisyklių laisvumas sukelia nesutarimus ir konfliktus. 
Kadangi nė vienas golfo žaidėjas iš dešimties vis tiek nežino tikrų 
taisyklių, kiekviena „Purvino golfo“ partija kupina nepaliaujamų 
priekabių, smulkių ginčų, skundų ir net grasinimų. Mano golfo au- 
tomobiliuką vairuoja Partneris, ir aš čia ne vienintelis su asmens 
sargybiniu. Kadangi žaidžiu vienas, šįvakar mane suporuoja su To- 
biu Čolku, buvusiu municipaliteto tarėju, kuris po Dujo žlugimo at- 
sėdėjo už grotų keturis mėnesius. Golfo automobiliuką jis vairuoja 
pats. Kedžiai „Senutėje Riko" draudžiami. 

Valandą gėrę ir mainęsi įžanginėmis kalbomis, mes patrau- 
kiame į aikštę. Jau temsta, apšvietimas įjungtas, ir visi jaučiamės 
privilegijuoti, kad žaidžiame golfą naktį. Startas duodamas šūviu. 
Mudu su Tobiu paskirti į penktą kamuoliuko smūgiavimo aikštelę, 
ir, Alenui šūktelėjus „Pirmyn“, nulekiame. Vežimėliai šokčioja, laz- 
dos barška ir žvanga, pusgirčiai suaugę vyrai papsi didelius cigarus, 
naktį iš laimės ūkčiodami ir šūkčiodami. 


Partneris linguoja galva. Pakvaišę baltieji. 


TREČIA DALIS 


FARAI 
KARIAUTOJAI 


1 skyrius 


Čia išdėstyta, kas atsitiko. 

Mano klientai, ponas ir ponia Renfrou, — visiems Dagas ir 
Kitė — trisdešimt ramių ir laimingų metų gyveno ūksmingoje gra- 
žaus priemiesčio gatvelėje. Jie buvo geri kaimynai, aktyvūs vieti- 
nės labdaros grupelės ir bažnyčios nariai, visada pasirengę kitam 
padėti. Vos įžengę į aštuntą dešimtį, pensininkai, turintys vaikų ir 
1nūkų, pora šunų ir sezoninę nuosavybę Floridoje. Niekam nebu- 
vo skolingi pinigų ir kas mėnesį visiškai padengdavo savo kredi- 
lo korteles. Abiejų sveikata buvo beveik pakenčiama, nors Dagui 
leko susitaikyti su prieširdžių virpėjimu, o Kitė buvo beatsigau- 
nanti po krūties vėžio. Keturiolika metų Dagas ištarnavo armijoje, 
paskui visą likusią savo darbinę karjerą pardavinėjo medicininę 
aparatūrą. Kitė vienoje draudimo kompanijoje reguliavo preten- 
sijas. Nenorėdama likti be užsiėmimo, dirbo savanore ligoninėje, 
krapštinėjosi po gėlių lysves ir žaidė tenisą miesto parke. Savo vai- 
kų ir anūkų spaudžiami, Renfrou sutuoktiniai nusipirko po atskirą 
nešiojamąjį kompiuterį ir pasinėrė į skaitmeninį pasaulį, nors in- 
ternete naršydavo mažai. 

Namas jų kaimynystėje per daugelį metų buvo perkamas ir 
parduodamas dešimtis kartų. Dabartiniai jo savininkai — su niekuo 
nebendraujantys keistuoliai. Jie turėjo paauglį sūnų Lensą, neprita- 
pėlį, didžiumą laiko tūnantį užsidariusį savo kambaryje ir žaidžiantį 
vaizdo žaidimus, taip pat internetu prekiaujantį kvaišalais. Norėda- 
mas tai nuslėpti, Lensas reguliariai slapčia prisijungdavo prie Renf- 
rou kompiuterio belaidžio ryšio maršrutizatoriaus. Aišku, Dagas 
ir Kitė to nežinojo. Jie tik mokėjo įjungti ir išjungti kompiuterius, 
siųsti ir gauti elektroninius laiškus, įsigyti būtiniausius pirkinius ir 

pasižiūrėti orų prognozę, o apie technologijas nieko nenutuokė ir 
mažai tuo domėjosi. Nekvaršino sau galvos slaptažodžiais ar kito- 
mis apsaugos priemonėmis. 

Siekdama pažaboti internetinę prekybą kvaišalais, valsti- 
jos policija pradėjo slaptą operaciją ir atsekė kompiuterio adresą 
Renfrou namuose. Juo buvo perkama ir gaunama daug „Ecsta- 
sy“ tablečių, ir todėl priimtas sprendimas Specialiosios paskirties 
būriui pradėti šturmą. Gauti orderiai, vienas — kratai namuose, 
kitas — Dago areštui, ir tylią žvaigždėtą naktį, trečią valandą, aš- 
tuonių miesto policininkų būrys tamsoje apsupo Renfrou namą. 
Pareigūnai su visa kovine ekipuote: neperšaunamomis liemenė- 
mis, maskuojamosiomis uniformomis ir šalmais, naktinio matymo 
akiniais, taktinėmis nešiojamosiomis radijo stotelėmis, pusiau au- 
tomatiniais pistoletais, šturmo šautuvais, antkeliais, kai kurie su 
kaukėmis, o keli net išsiteplioję veidus juodais dažais, — pasilenkę 
į priekį sėlino per Renfrou gėlių lysves, nekantraudami pulti į mūšį. 
Du nešėsi šviesos ir triukšmo granatas, o dar dų — taranus durims 
išlaužti. Sk 

Farai kariautojai. Kaip vėliau sužinosime, dauguma jų buvo ap- 
gailėtinai neparengti, bet visi apimti jaudulio, kad dalyvaus mūšyje. 
Bent šeši jų vėliau prisipažino išgėrę daug energinių gėrimų su ko- 
feinu, kad tą lemtingą valandą būtų žvalūs. 

Užuot nuspaudę durų skambutį, pažadinę abu Renfrou ir pa- 
aiškinę, kad jie, policija, nori pasikalbėti ir apieškoti namą, farai 
pradėjo šturmą, vienu metu išspirdami paradines ir užpakalines du- 
ris. Jie vėliau meluos ir tvirtins, kad kreipėsi į gyventojus, bet Dagas 
ir Kitė kietai miegojo, kaip ir galima tikėtis. Abu nieko negirdėjo, kol 
neprasidėjo šturmas. 

Išnarplioti ir išsiaiškinti, kas įvyko per kitas šešiasdešimt 
minučių, prireikė mėnesių. Pirmąja auka tapo Spaikas, geltonas 
labradoras, miegojęs virtuvėje ant grindų. Spaikas buvo senas, dvy- 
likos metų, ir sunkiai girdintis. Bet jis tikrai išgirdo už kelių pėdų 
lūžtančias duris. Pašokdamas bei pradėdamas loti, Spaikas pada- 
rė klaidą ir buvo tris kartus pašautas iš 9 mm pusiau automatinio 
pistoleto. O tuo laiku Dagas Renfrou jau ropštėsi iš lovos ir ieškojo 

savo pistoleto, registruoto ir saugumo sumetimais laikomo nak- 
tinio staliuko stalčiuje. Taip pat jis turėjo 12 kalibro medžioklinį 
„Browning“ šautuvą, kuriuo naudodavosi dukart per metus, kai 
medžiodavo laukines žąsis, bet šautuvas buvo nukištas į drabužių 
sandėliuką. Stengdamasis pateisinti įsiveržimą į namus, policijos 
viršininkas vėliau veblendamas tvirtins, esą Specialiosios paskir- 
ties būrio šturmas buvo būtinas, nes jie žinojo, kad Dagas Renfrou 
ginkluotas. 

Dagas suspėjo nusigauti iki koridoriaus, kai pamatė kelias 
tamsias figūras, laiptais kylančias viršun. Senas armijos veteranas 
parpuolė ant grindų ir pradėjo pyškinti. Į ugnį buvo atsakyta ugni- 
mi. Susišaudymas buvo trumpas ir mirtinas. Dagą pašovė dukart, į 
dilbį ir petį. Policininkui, pavarde Kistleris, pataikė į kaklą, veikiau- 
siai Dagas. Kitė, paniškai išpuolusi iš miegamojo įkandin vyro, gavo 
tris kulkas į veidą ir keturias į krūtinę, moteris mirė čia pat vietoje. 
Kitas jų šuo, šnauceris, miegojęs kartu su jais kambaryje, taip pat 
nušautas. 

Dagą Renfrou ir Kistlerį skubiai išvežė į ligoninę. Kitę nugabe- 
no į miesto morgą. Kaimynai žiopsojo negalėdami patikėti, kai jų 
gatvę nušvietė blyksintys švyturėliai, o greitosios pagalbos automo- 
biliai išskubėjo su mūšio aukomis. 

Policija daugybę valandų name rinko visus galimus įkalčius, 
tarp jų ir nešiojamuosius kompiuterius. Per dvi valandas, iki saulė- 
tekio, jie jau žinojo, kad Renfrou kompiuteriai niekada nebuvo nau- 
doti prekiaujant kvaišalais. Taip pat žinojo, kad suklydo, bet atvi- 
rai to nepripažino. Iškart prasidėjo dangstymas, kai Specialiosios 
paskirties būrio grupės vadas rimtu veidu įvykio vietoje informavo 
reporterius, kad namo šeimininkai buvo įtariami kvaišalų platini- 
mu ir kad ten gyvenantis vyriškis, ponas Dagas Renfrou, mėgino 
nušauti kelis pareigūnus. 

Atsigavusiam po operacijos, kuri truko šešias valandas, Dagui 
pranešė apie jo žmonos mirtį. Jį taip pat informavo, kad įsiveržusie- 
ji buvo policijos pareigūnai. O jis to nė nenutuokė. Pamanė, kad įjo 
namus braunasi ginkluoti nusikaltėliai. 

2 skyrius 


Mano mobilusis suskamba be penkiolikos septintą ryto. Spok- 
sau į neįtikimą smūgį nuo stalo borto — juo devintą rutulį pasiun- 
čiu į kampinę kišenę ir ant stalo neliko nė vieno. Gėriau stiprios 
kavos ir pastarąją valandą nepataikiau labai daug smūgių. Pačiumpu 
telefoną, pažvelgiu, kas skambina, ir atsiliepiu: 

— Labas rytas. 

— Nemiegi? — klausia Partneris. 

— Turbūt. 

Tokiu laiku nemiegu jau daug metų. Partneris irgi. 

— Įsijunk žinias. 

— Gerai. Kas nutiko? 

— Panašu, kad mūsų žaisliniai kareivėliai vėl susimovė įsiverž- 
dami į namus. Yra aukų. 

— Velnias! — nusikeikęs pagriebiu nuotolinio valdymo pulte- 
lį. — Vėliau. | " 

Į mano poilsio kambario kampą yra įsprausta nedidelė sofa ir 
kėdė. Nuo lubų prie sienos kabo plataus ekrano HD televizorius. 
Nudrimbu ant kėdės kaip tik tuomet, kai pasirodo pirmas vaizdas. 

Saulė vos patekėjusi, bet šviesos pakanka, kad galėtum matyti 
chaosą. Renfrou kiemas priešais namą knibžda policininkų ir avari- 
nės tarnybos darbuotojų. Fone už dūstančio ir užsikertančio repor- 
terio blyksi šviesos. Iš kitapus gatvės žiopso kaimynai su frotiniais 
chalatais. Aukštai ir žemai visomis kryptimis ištempta ryškiai gel- 
tona policijos juosta, atitverianti nusikaltimo vietą. Taip, tikrai, tai 
nusikaltimo vieta, bet man kyla įtarimų. Kas yra tikrieji nusikaltė- 
liai? Paskambinu Partneriui, pasakau jam vykti į ligoninę ir pradėti 
šniukštinėti. 

Renfrou kieme kėpso tankas su aštuonių colių kalibro pabūklo 
vamzdžiu, storomis guminėmis padangomis, o ne vikšrais, nuda- 
žytas maskuojama spalva ir atdaru bokšteliu, ant kurio sėdi faras 
kariautojas. Po baikerio akiniais paslėptas jo veidas rodo visišką pa- 


rengtį. Miesto policijos departamentas turi vienintelį tanką, juo di- 

džiuojasi ir naudoja, kada tik galima. Žinau šitą tanką, esu susidūręs 
su juo ir anksčiau. 

Prieš kelerius metus, netrukus po Rugsėjo 11-osios teroristų 
atakų, mūsiškis policijos departamentas sugebėjo išvilioti iš Vidaus 
saugumo tarnybos kelis milijonus dolerių, kad galėtų apsiginkluo- 
ti ir prisidėti prie nacionalinės beprotybės — kovos su ekstremaliu 
terorizmu. Nesvarbu, kad mūsų miestas toli nuo didmiesčių ar kad 
mūsų kraštuose nebuvo jokių džihadistų veiklos ženklų, arba kad 
mūsų farai jau turėjo užtektinai ginklų. Užmirškite visa tai — mes 
turime būti pasirengę! Taigi ginklavimosi lenktynėse mūsiškiai po- 
licininkai kažkokiu būdu gavo naują tanką. Ir kai tik išmoko jį val- 
dyti, velniai rautų, atėjo laikas panaudoti. 

Pirma auka tapo paprastas žmogelis, toks Sonis Vertas. Jis 
gyveno miesto pakraštyje, toje dalyje, kurios nekilnojamojo turto 
agentai linkę vengti. Sonis, jo draugė ir pora jos vaikų miegojo, kai 
antrą valandą nakties namas tartum susprogo. Namas buvo šiaip 
sau, bet iš tikrųjų tai neturėjo reikšmės. Sudrebėjo sienos, pasigirdo 
ūžesys, ir Sonis iš pradžių pamanė, kad užklupo tornadas. 

Ne, tai buvo tik policija. Jie vėliau tvirtins, kad beldėsi ir skam- 
bino į duris, bet niekas name nieko negirdėjo, kol tankas neįsirėžė 
pro fasado langą ir nesustojo poilsio kambaryje. Spanielio mišrūnas 
mėgino pasprukti pro žiojinčią skylę, bet šaunus karys jį nušovė. 
Laimė, daugiau niekas nenukentėjo, nors Sonis dvi paras pragulėjo 
ligoninėje dėl skausmo krūtinėje, o po to savaitę sėdėjo areštinėje, 
kol galėjo sumokėti užstatą. Jis buvo kaltinamas nelegalių lažybų, 
azartinių lošimų rengimu. Farai ir prokurorai tvirtino, kad Sonis 
priklausė nusikaltėlių tinklui, taigi buvo bendrininkas, organizuoto 
nusikalstamumo dalyvis ir taip toliau. 

Atstovaudamas Soniui, iškėliau Miestui bylą už „perteklinės jė- 
gos panaudojimą ir iškovojau milijoną baksų. Beje, tarp jų nė cento 
nebuvo iš reidą suplanavusių farų kišenės. Kaip visada viską sumo- 
kėjo mokesčių mokėtojai. Baudžiamieji kaltinimai Soniui vėliau buvo 
panaikinti, taigi reidui bergždžiai išeikvotas laikas, pinigai ir energija. 

Gurkšnodamas kavą ir stebėdamas vaizdą ekrane mąstau, kad 
Renfrou senukams pasisekė bent tuo, jog įsilauždami į jų namą farai 

apsiėjo be tanko. Dėl priežasčių, kurių aš taip ir nesužinosiu, jį buvo 
nuspręsta palikti įvažoje, tik dėl visa ko. Jeigu nepakaktų aštuonių 
kareivių, jeigu Renfrou pora sugebėtų surengti kontrataką, tuomet 
sunaikinti irštvos būtų pasiųstas tankas. 

Televizijos kamera priartėja prie dviejų policininkų, ginkluotų 
koviniais šautuvais ir stovinčių šalia tanko. Abu sveria po daugiau 
nei tris šimtus svarų. Vienas vilki žalia ir pilka maskuojamąja uni- 
forma, lyg būtų susiruošę į elnių medžioklę miške. Kitas — ruda 
ir smėline, lyg medžiotų dykumoje sukilėlius. Šie abu klounai stovi 
priemiesčio sodybos įvažoje, kuri yra apie penkiolika minučių kelio 
nuo miesto centro, — išsivysčiusio didmiesčio su milijonu gyvento- 
jų, — vilkėdami maskuojamąja apranga. Apgailėtina ir baugu, kad 
tie vyrukai visai nenutuokia, kaip kvailai jie atrodo. Atvirkščiai, jie 
stovi išdidūs ir arogantiški. Jaučiasi šaunuoliai, kovojantys su blo- 
gais vaikinais. Vienas iš jų brolių buvo pašautas, sužeistas, kai atliko 
pareigą, ir abu dėl to yra įsiutę. Svaido piktus žvilgsnius į kaimy- 
nus kitapus gatvės. Vienas netinkamas žodis, ir pradėtų šaudyti. Jų 
pirštai uždėti ant gaidukų. . m 

Prasideda orų prognozė, ir aš nueinu į dušą. 

Partneris manęs atvažiuoja aštuntą, mudu vykstame į ligoni- 
nę. Dagas Renfrou vis dar operacinėje. Pareigūno Kistlerio žaizdos 
gyvybei nepavojingos. Visur policija. Pilnutėliame laukiamajame 
Partneris parodo į būrelį priblokštų žmonių, jie sėdi vienas šalia kito 
susiėmę už rankų. 

Ne pirmą kartą savęs paklausiu, kas ir taip aišku: kodėl tinkamą 
valandą policija paprasčiausiai nepaskambino į duris ir nepasišnekėjo 
su ponu Renfrou? Du policininkai civiliniais drabužiais arba galbūt 
vienas uniformuotas? Kodėl jie to nepadarė? Atsakymas paprastas. 
Tie vyrukai jaučiasi, ekstremalių elitinių pajėgų dalis, ir jiems reikia 
jausmus dirginančių veiksmų. Taigi štai mes čia, dar vienoje iš siau- 
bo paklaikusioje ligoninėje su nukentėjusiaisiais. 

Tomas Renfrou apie keturiasdešimties. Pasak Partnerio, jis yra 
optometristas, dirba priemiestyje. Dvi jo seserys gyvena kažkur to- 
liau ir dar neatvyko į ligoninę. Smarkiai gurkteliu seiles ir prisiarti- 
nu prie jo. Jis nenori su manimi kalbėti, bet aš kartoju, kad reikalas 

svarbus. Galiausiai žengteli į šalį, ir mes įsitaisome atokiame kam- 
pe. Vargšas vyras laukia savo seserų, kad visi galėtų nueiti į morgą ir 
pradėti tvarkyti mirusios motinos reikalus; jų tėvas vis dar operaci- 
nėje. Aš atsiprašau už kišimąsi, bet jis susidomi, kai paaiškinu, kad 
jau buvau susidūręs su šiais farais anksčiau. 

Jis pasišluosto paraudusias akis ir sako: 

— Atrodo, esu jus anksčiau matęs. 

— Veikiausiai per televizijos žinias. Aš imuosi kai kurių keistų 
bylų. 

— Kokia bus ši byla? — padvejojęs paklausia. 

— Štai kas atsitiks, pone Renfrou: jūsų tėvas dar negreit grįš 
namo. Kai gydytojai baigs, jį uždarys į areštinę. Apkaltins mėgini- 
mu nužudyti policijos pareigūną. Įkalinimas iki dvidešimties metų. 
Turės sumokėti maždaug milijono dolerių užstatą, jei norės išeiti į 
laisvę, o tai nereali suma, ir jis negalės to padaryti, nes prokuroras 
įšaldys visą turtą. Namą, banko sąskaitas — viską. Negalės prie nie- 
ko prisiliesti, nes šitaip manipuliuojama baudžiamuoju persekiojimu. 

Šis vyras ir taip jau ganėtinai priblokštas siaubingų įvykių, 
nutikusių per pastarąsias penkias valandas. Jis užsimerkia ir palin- 
guoja galva, bet vis dėlto klausosi. Aš tęsiu: 

— Štai kodėljums apie tai kalbu: svarbu nedelsiant įregistruoti 
civilinį ieškinį. Rytoj, jeigu įmanoma. Motyvai: jūsų motinos mirtis 
dėl neteisėtų pareigūnų veiksmų, jūsų tėvo sužalojimas, perteklinis 
jėgos panaudojimas, policijos nekompetencija, pilietinių teisių pa- 
žeidimas ir taip toliau. Viską ant jų suversiu. Esu taip daręs ir anks- 
čiau. Jeigu mums paklius tinkamas teisėjas, man pavyks prieiti prie 
jų vidinių dokumentų. Mums dabar kalbantis, jie jau dangsto savo 
klaidas ir labai gerai tai sugeba. 

Jis palūžta, stengiasi save įveikti, šiek tiek susitvardo. 

— To jau per daug, — taria. 

Įteikiu jam savo vizitinę kortelę. 

— Aš suprantu, — pasakau. — Paskambinkite man, kai tik 
galėsite. Aš nuolat kovoju su tais šunsnukiais ir išmanau žaidimą. 
Dabar jūs kenčiate pragarą, bet, deja, toliau bus tik blogiau. 

— Dėkui, — jis vos sugeba išlementi. 

3 skyrius 


Vėliau tą popietę policija atvyksta pakalbėti su Lensu, nevy- 
kėliu, gyvenančiu čia pat Renfrou kaimynystėje. Tik trys farai civi- 
liniais drabužiais, be kovinių ginklų ar neperšaunamųjų liemenių 
drąsiai artinasi prie namo. Jiems net nereikia tanko. Viskas klostosi 
sklandžiai, nukentėjusiųjų nėra. | 

Lensui devyniolika, jis bedarbis ir tikras nevykėlis, o jo gyve- 
nimas netrukus dramatiškai pasikeis. Policija turi kratos orderį. Kai 
jie pasiima jo nešiojamąjį kompiuterį ir mobilųjį telefoną, Lensas 
pradeda kalbėti. Parvyksta motina, ir jis poilsio kambaryje viską 
prisipažįsta: apie metus slapčia prisijungdavo prie abiejų Renfrou 
kompiuterių belaidžio ryšio sistemos. Prekiauja per portalą „Tam- 
susis tinklas — svetainėje, pavadintoje „Milės rinka, kur gali nu- 
sipirkti bet kokį kiekį bet kokių narkotikų, nelegalių arba recepti- 
nių. Pats renkasi „Ecstasy“, nes yra lengvai gaunamas ir mėgstamas 
vaikų, jo klientų. Savo biznį varo bitkoinais, dabartinė jo balanso 
vertė 60 tūkstančių dolerių. Visos smulkmenos-liejasi srautu, ir po 
valandos jis išvedamas su antrankiais. 

Taigi penktą valandą po pietų, arba keturiolika valandų po rei- 
do, policija pagaliau žino tiesą. Tačiau imasi veiksmų, kad galėtų ją 
nuslėpti. Jie nutekina kai kurią melagingą informaciją, ir kitą rytą, 
internete skaitydamas Chronicle, pirmame puslapyje matau Dago ir 
Ketrinos — pastaroji jau mirusi — Renfrou, taip pat pareigūno 
Kistlerio fotografijas. Pastarasis pavaizduotas kaip didvyris; abu 
Renfrou — kaip nusikaltėliai. Dagas yra įtariamasis kvaišalų pre- 
kybos internetu tinkle. Esu priblokštas, cituojamas vienas Dago 
kaimynas. Visai nenumanėme. Maloniausi žmonės. Kitė tiesiog pa- 
kliuvo į kryžminę ugnį, kai jos vyras šovė į įstatymo sergėtojus. Ją 
palaidos kitą savaitę. Dagui netrukus bus pareikšti kaltinimai. Tiki- 
masi, Kistleris išgyvens. Nė žodžio apie Lensą. 

Po dviejų valandų stambaus prekybos centro šiauriau miesto 
riestainių skyriuje aš susitinku su Neitu Spuriju. Mūsų neturi ma- 
tyti viešumoje arba atpažinti joks faras ar pažįstantis farą, tad mes 
keičiame savo slaptų susitikimų vietas tarp A, B, C ir D punktų. 

A — tai priemiesčio kepsninė „Pas Arbį . B — viena iš dviejų ries- 
laininių. C — bjauri užeiga „Šamų rūsys“, šešios mylios į rytus nuo 
Miesto. D — spurginė. Kai mums reikia pasikalbėti, paprasčiausiai 
parenkame raidę iš savojo alfabetinio žaidimėlio ir susitariame dėl 
laiko. Spurijas — trisdešimties metų stažą turintis policijos vetera- 
nas, tikras, doras policininkas, griežtai prisilaikantis statuto ir nie- 
kinantis beveik visus kitus departamente. Mudu susipažinome se- 
niai, kai mane, dvidešimtmetį koledžo vaikiną, persigėrusį aludėje, 
ant šaligatvio be ceremonijų tvarkė farai, tarp kurių buvo ir Neitas 
Spurijas. Jis vėliau papasakojo, kad aš jį keikiau ir stumdžiau. Kai 
areštinėje išsiblaiviau, Neitas užvažiavo manęs pasižiūrėti. Aš labai 
atsiprašinėjau. Jis atsiprašymus priėmė ir pasistengė, kad kaltini- 
mų atsisakytų. Sulaužytas mano žandikaulis gražiai sugijo, o man 
smogęs faras vėliau buvo atleistas iš departamento. Tas incidentas 
mane paskatino stoti į Teisės fakultetą. Per daugelį metų Spurijas 
taip ir nesutiko žaisti politinių žaidimų, būtinų kilti tarnyboje, todėl 
nieko nepasiekė. Paprastai jis sėdi prie rašomojo stalo, pildo popie- 
rius ir skaičiuoja dienas, likusias iki pensijos. Bet yra ir kitų pareigū- 
nų, atstumtų esančiųjų valdžioje, ir Spurijas daug savo darbo laiko 
seka paskalas. Bet jis ne šnipelis. Paprasčiausiai doras policininkas, 
neapkenčiantis tokio departamento, kokiu jis dabar tapo. 

Partneris sustoja aikštelėje ir lieka furgone — dėl visa ko, jeigu 
atsitiktinai netoliese pasirodytų kiti policininkai. Mudu su Spuriju 
susėdame kampe ir stebime duris. Jis sako: 

— Oho, vyruti, tai gana rimta. 

— Pasiklausykime. 

Spurijas pradeda nuo Lenso arešto ir jo kompiuterio konfiska- 
vimo — aiškus įrodymas, kad vaikis tėra smulkus kvaišalų prekei- 
vis, ir jis su visomis smulkmenomis papasakojo, kaip prisijungė prie 
kaimynų Renfrou kompiuterių maršrutizatoriaus. Nors jų kompiu- 
teriai visiškai švarūs, bet poryt Dagas bus apkaltintas. O Kistleris — 
išteisintas dėl bet kokių neteisėtų veiksmų. Tipiškas dangstymas. 

— Kas ten dalyvavo? — klausiu, ir jis man paduoda sulanks- 
tytą popieriaus lapą. — Aštuoni, visi iš mūsų departamento. Nei 
valstijos vaikinų, nei federalų. 

Jeigu būtų mano valia, jie visi būtų įvardyti kaip atsakovai 
teisminiame ieškinyje dėl — ak, nežinau — kokių penkiasdešimties 
milijonų žalos atlyginimo. 

— Kas vadovavo grupei? 

— Kaip tu manai? 

— Samerolas? 

— Pataikei. Būtume galėję atspėti vien tik stebėdami televizi- 
jos žinias. Dar kartą-leitenantas Čipas Samerolas veda savo bebai- 
mius kovotojus į tykų namą, kuriame visi miega, ir sučiumpa savo 
žmogų. Ketini kelti ieškinį? 

— Dar neturiu šios bylos, — atsakau, — bet prie to dirbu. 

— Maniau, tu geriausias iš visų, kurie vaikosi greitukes. 

— Tik tokias, kurių aš noriu. Šitą tikrai pagausiu. 

Spurijas kramsnoja riestainį su svogūnais, užgeria jį kava ir 
kalba toliau: 

— Tie vyrukai darosi nevaldomi, Radai. Privalai juos sustab- 
dyti. 

— Ne, Natai. Negaliu jų sustabdyti: Galbūt man pavyksta juos 
kartkartėmis sukonfūzyti, nors Miestui tai kainuoja pinigų, bet tai, 
ką jie daro čia, vyksta ir visur kitur. Mes gyvename policinėje vals- 
tybėje, ir farus visi palaiko. 

— Vadinasi, tu — paskutinė gynybos linija? 

— Taip. 

— Dieve, padėk mums. 

— Iš tikrųjų. Mes dar palaikysime ryšį. Dėkui už suteiktas 
žinias. 

— Nėr už ką. 


4 skyrius 


Dagas Renfrou pernelyg fiziškai sužalotas ir emociškai pri- 
blokštas, kad galėtų su manimi susitikti, ir prasta mintis būtų su- 
rengti susitikimą jo palatoje. Farai taip saugo jos duris, lyg Dagas 
būtų uždarytas į mirtininkų flygelį. Privatumas neįmanomas. Tad 

aš susitinku su Tomu Renfrou ir dviem jo seserimis kavinukėje to- 
liau nuo ligoninės. Po išgyvento košmaro jie visi trys atrodo tarsi 
lunatikai, išsisėmę, priblokšti, pikti, sugniuždyti sielvarto ir despe- 
ratiškai trokštantys patarimo. Nekreipia dėmesio į savo kavą ir iš 
pradžių tenkinasi tuo, kad kalbu aš. Nė kiek nesigirdamas paaiški- 
nu, kas esu, kuo užsiimu, iš kur kilęs ir kaip globoju savo klientus. 
Jiems papasakoju, kad nesu tipiškas advokatas. Neturiu kontoros, 
apstatytos raudonmedžio baldais, apmuštais oda. Nepriklausau 
stambiai prestižinei ar kitokiai firmai. Man ne itin sekasi su advoka- 
tūros kolegija. Esu vienišius šaulys, sukčius, kovojantis su sistema 
ir nekenčiantis neteisybės. Šiuo metu aš čia, nes žinau, kas atsitiks 
jų tėvui ir jiems. 

— Bet jie juk nužudė mūsų motiną, — sako Fiona, vyresnioji 
iš seserų. 

— Tikrai taip, bet dėl jos nužudymo niekas nebus apkaltintas. 
Jie tirs, pasikvies ekspertus ir taip toliau, o galiausiai visi sutars, 
kad ji paprasčiausiai pateko į kryžminę ugnį. Apkaltins jūsų tėvą ir 
vers kaltę už tai, kad susišaudymą pradėjo jis. 

Suzana, jaunesnioji, įsiterpia: 

— Betgi mes kalbėjomės su tėvu, pone Radai. Abu jie kietai 
miegojo ir prabudo, name išgirdę smarkų trenksmą. Tėvas pamanė, 
kad plėšikai, čiupo šautuvą, išbėgo į koridorių, paskui, tamsoje pa- 
matęs neaiškias figūras, parkrito ant grindų. Kažkas šovė, tuomet ir 
jis pradėjo atsakomąją ugnį. Sako prisimenantis, kaip mama sukliko 
ir išpuolė į koridorių jo pasižiūrėti. 

— Jam labai pasisekė, kad liko gyvas, — tariu. — Juk jie nu- 
šovė abu šunis, tiesa? 

— Kas tie galvažudžiai? — bejėgiškai klausia Tomas. 

— Policija, geri vyrukai. 

Paskui jiems papasakoju apie savo klientą Sonį Vertą, kaip jo 
poilsio kambaryje atsirado tankas, ir apie teisminį ieškinį, kurį mes 
laimėjome. Paaiškinu, kad civilinis ieškinys — šiuo metu vieninte- 
lis jų pasirinkimas. Jų tėvas bus apkaltintas ir teisiamas baudžia- 
mąja tvarka, ir kai tik išaiškės tiesa — ir aš jiems pažadu, kad mes 
atskleisime viską, — Miesto valdžia patirs didelį spaudimą tartis. 

Jiems dabar svarbiausia — apsaugoti savo tėvą nuo areštinės. Gali 
užmiršti apie teisingumą dėl to, kas ištiko jų motiną. Civilinis ieš- 
kinys, žinoma, parengtas tinkamo advokato, garantuoja saugesnį 
informacijos srautą. Jie jau slepia tiesą, kelis sykius pabrėžiu. 

Jie labai stengiasi kuo įdėmiau klausytis, bet sklando kitame 
pasaulyje. Ir kas gi galėtų juos smerkti? Susitikimas baigiasi, kai abi 
moterys apsiašaroja, o Tomas nepajėgia kalbėti. 

Man metas trauktis. 


5 skyrius 


Nekviestas, nors ji atvira visiems, atvykstu į erdvią metodistų 
bažnyčią likus kelioms minutėms iki pamaldų už Ketriną Renfrou. 
Laiptais užkopiu į balkoną ir atsisėdu prietemoje. Čia, viršuje, esu 
vienas, bet likusi šventovė sausakimša. Pažvelgiu žemyn į žmones: 
visi baltieji, visi viduriniosios klasės, visi negalintys patikėti, kad jų 
draugę policininkai nužudė septyniais šūviais, vilkinčią tik pižama. 

Argi tokios beprasmės tragedijos gali įvykti ir kitose miesto da- 
lyse? Tie žmonės — užkietėję tvarkos ir teisingumo šalininkai. Jie 
balsuoja už dešiniuosius ir nori griežtų įstatymų. Jeigu jie išvis žino 
Specialiosios paskirties būrius, tai mano, kad šie reikalingi kovojant 
su terorizmu ir narkotikais kitose vietose. Kaipgi šitai galėjo nutikti 
jiems? 

Dago Renfrou pamaldose nėra. Pasak vakarykščio Chronicle, 
jam ką tik pareikštas kaltinimas. Tebėra ligoninėje, tačiau sveiks- 
ta vangiai. Maldavo gydytojo ir policijos, kad jam leistų dalyvauti 
žmonos laidotuvėse. Gydytojai sutiko; farai pasakė — jokiu būdu. 
Neva jis kelia grėsmę visuomenei. Ši tragedija taps dar sunkiau pa- 
keliama, nes visą savo likusį gyvenimą Dagas nugyvens tėmdomas 
debesies, jog kažkaip buvo susijęs su narkotikų prekyba. Daugelis 
tų žmonių tikės jo nekaltumu, bet kai kuriems liks abejonių. Į ką gi 
senukas Dagas buvo iš tikrųjų įsipainiojęs? Juk tikrai dėl ko nors 
veikiausiai buvo kaltas, nes antraip mūsiškė šaunioji policija nebūtų 


jo ėmusis. 

Aš ištveriu pamaldas — kaip ir visi kiti. Atmosfera pritvin- 
kusi sutrikimo ir pykčio. Pastoriaus žodžiai guodžiantys, bet ir jis 
kartais aiškiai nėra tikras, kas vis dėlto įvyko. Stengiasi rasti bent 
kokios logikos, bet tai neįmanoma. Jam viską bebaigiant ir rau- 
doms stiprėjant, tyliai išsmunku laiptais žemyn ir išeinu pro šoni- 
nes duris. 

Po dviejų valandų supypsi telefonas. Skambina Dagas Renfrou. 


6 skyrius 


Tokiam advokatui kaip aš tenka dirbti šešėlyje. Mano oponen- 
tus saugo ženkleliai, uniformos ir begalė valdžios simbolių. Jie yra 
prisaikdinti ir susaistyti pareigos ginti įstatymus, bet kadangi ap- 
gaudinėja kaip velniai, tai mane verčia apgaudinėti dar labiau. 

Aš turiu žmonių ir šaltinių tinklą. Negaliu jų vadinti drau- 
gais, nes draugystei reikia įsipareigojimų. Vienas pavyzdys — Nei- 
tas Spurijas, doras policininkas, kuris už informaciją iš pirmų lūpų 
nepaimtų nė cento. Esu jam siūlęs. Kitas žmogus — reporteris iš 
Chronicle. Kai būna patogu, mudu mainomės paskalomis. Jis taip 
pat neima grynųjų. Vienas iš mano mėgstamiausiųjų — Okis Švinis, 
ir Okis pinigus ima visada. 

Okis — vidurinio lygmens raštininkėlis iš federalinio teis- 
mo — šio rūmai yra miesto centre — kanceliarijos. Jis neapkenčia 
savo darbo, niekina bendradarbius ir visada ieško, kaip lengviau 
užsikalti baksą. Taip pat yra išsiskyręs, labai daug geria ir nuolatos 
tikrina seksualinio priekabiavimo darbovietėje ribas. Okis vertin- 
gas tuo, kad sugeba sumaniai paveikti atsitiktinę teismo priskiria- 
mų bylų atranką. Kai įregistruojamas koks nors civilinis ieškinys, jį 
reikia priskirti kuriam nors iš mūsų šešių federalinių teisėjų. Šitai 
atlieka kompiuteris, ir ta mažutė procedūra, atrodo, veikia puikiai. 
Visada būna teisėjas, kurio tu labiau pageidauji, atsižvelgiant į bylos 
pobūdį ir galbūt ankstesnę tavo patirtį įvairiose teismų salėse, nors 
kam tai rūpi, kai atranka grynai atsitiktinė? Tačiau Okis žino, ką 
daryti, kad programinė įranga parinktų teisėją, kurio tu tikrai nori. 

Už tai jis ima gražią sumelę, ir veikiausiai kada nors bus nutvertas, 
nors mane tikina, kad taip nenutiks. Jeigu jį sučiuptų, išmestų iš 
darbo ir patrauktų baudžiamojon atsakomybėn, bet Okis, atrodo, 
to neima į galvą. 

Jam pasiūlius, mudu susitinkame apšepusiame striptizo klu- 
be, toli nuo miesto centro. Publika — vienos mėlynosios apykaklės. 
Apie striptizo šokėjas nė neverta pasakoti. Nusisuku nugara į sceną, 
kad nereiktų žiūrėti. Kaip tik per patį gaudesį sakau: 

— Rytoj įregistruoju ieškinį. Dėl Specialiosios paskirties būrio 
vaikinų įsiveržimo į Renfrou namus. 

Jis susijuokia. 

— Koks netikėtumas. Leiskit man spėti: manote, teisingumas 
bus geriausiai įvykdytas, jeigu bylos nagrinėjimui pirmininkaus gar- 
busis Arnis Samsonas? 

— Mano žmogus. 

— Jis šimto dešimties metų amžiaus, turi senjoro statusą, vie- 
na koja kape ir sako, kad daugiau nebeima bylų. Kodėl mes negalime 
priversti tų trūnėsių trauktis į pensiją? - 2 

— Tai priklauso nuo jūsų ir statuto. Jis šitą bylą paims. Hono- 
raras įprastas? 

— Taip. Bet jeigu jis atsisakys ir ieškinys bus grąžintas atgal? 

— Turėsiu sutikti su tokia rizika. 

Paduodu jam voką su trimis tūkstančiais dolerių grynaisiais. 
Jo įprastą honorarą. Net nepadėkojęs, Okis skubiai įsideda jį kiše- 
nėn ir sutelkia savo dėmesį į merginas. 


7 skyrius 


Kito ryto devintą ateinu į federalinio teismo kanceliariją ir 
įregistruoju penkiasdešimties milijonų dolerių ieškinį Miesto mu- 
nicipalitetui, policijos departamentui ir aštuoniems Specialiosios 
paskirties būrio vaikinams, prieš šešias dienas atakavusiems Renf- 
rou namą. Kažkur drumstose kanceliarijos gelmėse Okis atlieka 
savo magiškus veiksmus, ir byla „atsitiktinai ir „automatiškai“ pa- 

skiriama teisėjui Arnoldui Samsonui. Ieškinio kopiją elektroniniu 
paštu nusiunčiu savo draugui Chronicle dienraštyje. 

Taip pat įregistruoju prašymą dėl laikino apribojimo prie- 
monių taikymo potvarkio, siekdamas užbėgti už akių prokurorui, 
kad šis neįšaldytų Dago Renfrou lėšų. Tokią tvirtos rankos taktiką 
mėgsta valdžios atstovai, idant sukeltų daugiau vargo kaltinamie- 
siems. Siekiama įšaldyti lėšas, sukauptas per bet kokią baudžiamąją 
veiką, į kurią kaltinamasis buvo įsitraukęs, visų pirma — narkotikų 
prekybą. Uždėti areštą neteisėtai įgytoms pajamoms ir apsunkinti 
kartelių reikalus. Ir kaip daugelio įstatymų atvejais, prokurorams il- 
gai netruko tapti kūrybingiems ir išplėsti jų pritaikymą. Dago atve- 
ju valdžia buvo pasirengusi argumentuoti, kad jo turtas — namas, 
automobiliai, banko ir pensijos sąskaitos — iš dalies buvo sukaupti 
iš nešvarių pinigų, jo uždirbtų prekiaujant „Ecstasy“. 

Ir ką pasakysite? Iki to laiko, kai mes turime skubų posėdį dėl 
laikino apribojimo priemonių taikymo potvarkio, miesto prokuro- 
rai jau traukiasi ir ieško kelio išsisukti. Teisėjas Samsonas, toks pat 
priekabus kaip ir visada, juos išbara ir net pagrasina nubausti už 
nepagarbą teismui. Pirmą raundą mes laimime. 

Antras raundas — posėdis dėl paleidimo už užstatą valstijos 
teisme, kur netrukus turės būti svarstomi kaltinimai pasikėsinimu 
nužudyti. Kai turtas išlaisvintas, aš galiu argumentuoti, jog nėra jo- 
kios rizikos, kad Dagas Renfrou pabėgs, jis pasirodys teisme, kada 
tik privalės. Jo namas vertas 400 tūkstančių dolerių, neįkeistas, ir 
aš pasiūlau kaip užstatą pateikti nuosavybės teisę į jį. Mano nuosta- 
bai, teisėjas sutinka, o aš išlydžiu savo klientą iš teismo. Mes laimi- 
me ir antrą raundą, bet šie abu yra iš lengvesniųjų. 

Aštuonios dienos po to, kai buvo pašautas, neteko žmonos ir 
dviejų šunų, Dagas Renfrou grįžta namo, kur jo laukia trys vaikai, 
septyni anūkai ir kai kurie draugai. Sugrįžimas bus slogus. Jie man- 
dagiai paprašo manęs pasilikti, bet aš atsisakau. 

Dantimis ir nagais kovoju dėl savo klientų, o kad galėčiau juos 
apginti, pažeisiu daugelį įstatymų, bet niekada pernelyg neperženg- 
siu ribos. 

8 skyrius 


Puikų šeštadienio rytą, dešimtą valandą, sėdžiu ant suoliu- 
ko prie žaidimų aikštelės ir laukiu. Ji — keli kvartalai nuo mano 
buto, mūsų įprasta susitikimo vieta. Šaligatviu artėja graži moteris 
su septynmečiu berniuku. Jis — mano sūnus. Ji — mano buvusi 
žmona. Pagal teismo potvarkį man leidžiama su juo matytis kartą 
per mėnesį, po trisdešimt šešias valandas. Kai sūnus paūgės, turėsiu 
teisę į laisvesnius susitikimus, bet dabar jie griežtai ribojami. Dėl to 
yra priežasčių, bet jų dabar verčiau neaptarinėsiu. 

Kai juodu pasiekia suoliuką, Starčeris nesišypso. Aš atsistoju 
ir pakšteliu Džuditą į skruostą, veikiau dėl vaiko, o ne dėl jos. Ji 
linkusi nesiliesti. 

— Sveikas, drauguži, — tariu paglostydamas jam galvą. 

— Sveikas, — atsako jis, paskui nueina prie sūpynių ir ant jų 
užsiropščia. 

Džudita atsisėda šalia manęs ant suoliuko ir mudu stebime jį 
įsisiūbuojant kojomis. a 2 

— Kaip jam sekasi? — klausiu. 

— Puikiai. Mokytojai patenkinti. — Ilga pauzė. — Matau, bu- 
vai gana užsiėmęs. | 

— Iš tikrųjų. O tu? 

— Įprasta nuobodybė. 

— Kaip Ava? — klausiu apie jos partnerę. 

— Puikiai. Kokie judviejų planai šiandien? 

Džudita nemėgsta su manimi palikti sūnaus. Darsyk aš suge- 
bėjau įžeisti policiją, ir dėl to jai neramu. Man irgi neramu, bet to 
niekada neprisipažinsiu. 

— Manau, mes kur nors pavalgysime priešpiečius. Ir šiandien 
popiet universitete europietiškojo futbolo rungtynės. 

Jos nuomone, europietiškasis futbolas ganėtinai saugus, tad 
sako: 

— Norėčiau, kad šįvakar jis grįžtų namo, jeigu tu ne prieš. 

— Aš gaunu trisdešimt šešias valandas per mėnesį, ir tau tai 
atrodo per daug? 

— Ne, Sebastianai, ne per daug. Man tik rūpi, štai ir viskas. 

Mudviejų kivirčų dienos beveik pasibaigusios, tikiuosi. Paim- 
kite du ambicingus aštrialiežuvius teisininkus, padovanokite jiems 
nepageidautą nėštumą, bjaurias skyrybas su žiauriomis pasekmė- 
mis, ir turėsite du žmones, galinčius vienas kitam rimtai pakenkti. 
Mums vis dar likę randai, tad nesikivirčijame — nelabai. 

— (Gerai, — sutinku traukdamasis visu frontu. 

Tiesą sakant, mano butas visiškai nepatrauklus, ir Starčeris 
iš tikrųjų nemėgsta jame pasilikti, bent kol kas. Sūnus dar per že- 
mas, kad prie mano senoviško pulo stalo pajėgtų smūgiuoti rutu- 
lius, o kokių nors vaizdo žaidimų neturiu. Galbūt įsigysiu, kai jis 
paūgės. 

Starčerį augina dvi moterys, ir jos labai susijaudina, jeigu koks 
nors kitas vaikas mokykloje jį pastumia. Nežinau, ar sugebėsiu pa- 
daryti sūnų kietesnį, atsirasdamas jo gyvenime tik kartą per mėne- 
sį, bet aš stengiuosi. O per tą laiką, įtariu, jis pavargs gyventi su pora 
irzlių, smarkių moterų ir užsinorės daugiau laiko praleisti su savo 
seniu. Noriu išlikti jo gyvenime pakankamai svarbus, kad galėčiau 
pasiūlyti tokį pasirinkimą. 

— Kuriuo laiku susitiksime? — klausia Džudita. 

— Kada tik nori. 

— Lauksiu judviejų čia šeštą, — meta ji, atsistoja ir nueina. 

Starčeris nusisukęs nugara į mus, skraido oru ir nemato, kai 
ji pasišalina. Nuo mano akių neprasprūsta, kad Džudita nepasivar- 
gino atnešti krepšio su būtinais daiktais vaikui pernakvoti. Ji visai 
neketina jam leisti miegoti pas mane. 

Aš gyvenu dvidešimt penktame aukšte, nes ten jaučiuosi sau- 
gesnis. Nuolatos dėl visokių priežasčių susilaukiu grasinimų mirti- 
mi ir šiuo klausimu buvau su Džudita atviras. Ji yra teisi, norėdama, 
kad vaikas būtų su ja, kur viskas veikiausiai ramiau. Galbūt, bet ge- 
rai apie tai nežinau. Pastarąjį mėnesį Starčeris man papasakojo, kad 
„dvi jo mamos“ nuolat šaukia viena ant kitos. 

Priešpiečių mudu nueiname į mano mėgstamą piceriją, kur 
motina jo niekada nenusivestų. Po teisybei, man nerūpi, ką jis val- 
go. Daugeliu atžvilgių esu panašesnis į senelį, lepinantį anūkus, o 

paskui parsiunčiantį juos namo. Jeigu jis nori prieš priešpiečius ir 
po jų „Ben 8: Jerry's“ ledų, tebūnie. 

Kol valgome, Starčeris atgyja, o aš jį klausinėju apie mokyklą. 
Jis mokosi antroje viešosios pradinės mokyklos klasėje netoli nuo 
ten, kur aš užaugau. Džudita spyrėsi, kad sūnus lankytų kokią nors 
padorią privačią mokymo įstaigą, kur maitina mažučiais traškiais 
javainiais ir draudžia plastikinius žaislus, o visos mokytojos nešio- 
ja storas vilnones puskojines ir senus sandalus. Už keturiasdešimt 
tūkstančių dolerių per metus. Aš pasakiau: velniai rautų, ne. Ji vėl 
nubėgo į teismą, ir nors kartą teisėjas palaikė mane. Taigi Starčeris 
mokosi normalioje mokykloje su įvairių spalvų vaikais ir turi tikrai 
žavią mokytoją, kuri neseniai išsiskyrė. 

Kaip jau minėjau, Starčeris buvo klaida. Mudu su Džudita jau 
buvome bebaigiantys savo chaotiškus santykius, kai ji kažkaip su- 
gebėjo pastoti. Patraukti kiekvienam savais keliais tapo dar sudė- 
tingiau. Aš išsikrausčiau, o ji visiškai paėmė sūnų savo nuosavybėn. 
Kiekviena proga mane griežtai laikydavo per atstumą, nors, jei atvi- 
rai, aš niekada triukšmingai netvirtinau; kad esu tėvas. Starčeris 
visiškai priklauso jai, bent Džuditos nuomone, tad linksma matyti, 
kaip jis augdamas darosi toks panašus į mane. Mano motina sura- 
do mokyklinę nuotrauką, kurioje aš nufotografuotas antroje klasė- 
je. Septynerių metų amžiaus abu būtų galima palaikyti identiškais 
dvyniais. 

Mudu kalbamės apie peštynes mokykloje. Klausiu jo, ar jų 
būna per pertraukas. Jis atsako: „Kartais“ Man papasakoja apie tą 
dieną, kai vaikai pradėjo šaukti: „Mušasi! Mušasi!“ — ir visi išbė- 
go žiūrėti. Du trečiaklasiai, juodasis ir baltasis, ant žemės spardėsi, 
kandžiojosi, draskėsi nagais ir smūgiavo kumščiais, o žiūrovai pa- 
drąsinamai šūkavo. 

— Buvo smagu stebėti? — klausiu. 

Nusišypsojęs jis atsako: 

— Žinoma. Jėga. 

— Kas nutiko toliau? 

— Atėjo mokytojos, ir juos nusivedė į kabinetą. Turbūt turėjo 
nemalonumų. 

— Tikrai taip. Ar tavo mama kada nors tau kalbėjo apie muš- 
lynes? 

Jis papurto galvą. Ne. 

— Gerai. Štai taisyklės. Muštynės — blogai, ir tik įklampins 
lave į nemalonumus, todėl nesimušk. Niekada nepradėk muštis pir- 
mas. Bet jeigu kas nors tau smogia, pastumia ar pakiša koją, arba du 
berniukai puola tavo draugą, tuomet kartais tenka muštis. Niekada 
nesitrauk, jei kitas vaikas pradeda muštynes. O kai mušiesi, nieka- 
da, niekada, niekada nepasiduok. 

— Tau tekdavo muštis? 

— Nuolat. Bet niekada nebuvau peštukas ir nepradėdavau 
pirmas. Ir to nemėgau, bet jeigu kitas berniukas pradėdavo mane 
stumdyti, duodavau jam atgal. 

— Pakliūdavai į nemalonumus? 

— Taip. Atsiimdavau bausmę. 

— Ką tai reiškia? 

— Reiškia tai, kad ant manęs šaukdavo mokytoja, šaukdavo 
mama, galbūt kokiam pusdieniui mane išvarydavo iš mokyklos. Vėl- 
gi, drauguži, muštis negerai. 

— Kodėl tu visada mane vadini draugužiu? 

Kadangi nekenčiu vardo, kurį tau išrinko mama. 

— Tiesiog tavo vardas kaip pravardė, tik tiek. 

— Mama sako, kad tau mano vardas nepatinka. 

— Netiesa, drauguži. 

Džudita visada kariavo dėl savo sūnaus palankumo. Nesugeba 
atsispirti pagundai kuo kvailiausiai pigiai įgelti. Kurių velnių vienas iš 
tėvų turėtų septynmečiam vaikui sakyti, kad kitam nepatinka jo var- 
das? Tikrai mane priblokštų ir kitokia jos sūnui pasakyta nesąmonė. 

Partneriui šiandien išeiginė, tad furgoną vairuoju aš, ir mudu 
važiuojame į futbolo stadioną studentų miestelyje. Starčeriui atro- 
do, kad furgonas — jėga: su sofa, sukamaisiais krėslais, mažu rašo- 
muoju stalu ir televizoriumi. Jis nelabai nutuokia, kodėl jį naudoju 
kaip savo kontorą, o aš nesileidžiu į smulkmenas apie neperšauna- 
mus langus ir automatinį pistoletą prietaisų skyde. 

Futbolas moterų — nors man tai nesvarbu. Neseku sporto, tad 

jeigu jau tenka jį stebėti, verčiau matyti su trumpikėmis bėgiojan- 
čias merginas nei vyrukus plaukuotomis kojomis. Tačiau Starčeris 
mėgsta jaudulį. Jo motina nėra komandinių sporto šakų šalininkė, 
todėl vaiką užrašė tik į teniso pamokas. Tenisas neblogai, bet jeigu 
jis paveldės mano judesius, ilgai netesės. Aš visada mėgdavau su- 
duoti. Jaunių krepšinyje iki didžiosios varžybų pertraukos užsidirb- 
davau keturias baudas. Visada daugiau baudų nei taškų. Popo Vor- 
nerio futbole* žaisdavau linijos gynėju, nes mėgau kontaktą. 

Maždaug po valandos kažkas įmuša įvartį, bet tuo metu aš jau 
mąstau apie Renfrou bylą ir visai nebesidomiu žaidimu. Mudu su 
Starčeriu dalijamės kukurūzų spragėsiais ir šnekučiuojamės apie šį 
bei tą. Esu taip atitrūkęs nuo mažo jo pasaulio, kad nesugebu palai- 
kyti pakenčiamo pokalbio. 


9 skyrius 


Renfrou tragedija pamažu imama vertinti sveiku protu. Spau- 
dimas jaučiamas iš visų pusių, bet ypač aktyvus mano bičiulis iš 
Chronicle, Miesto valdžia nežino, kaip reaguoti. Policijos viršininkas 
užsičiaupė, tvirtina nieko nekomentuosiąs, nes gali tekti bylinėtis. 
Meras pasislepia, matyt, mėgindamas laikytis šiokio tokio atstumo. 
Jam į subinę aršiai kimba priešai — kai kurie pasipuikuoti mėgs- 
tantys municipaliteto tarėjai, kurie mielai užimtų jo vietą. Tačiau jų 
mažuma, nes niekas iš tikrųjų nenori turėti nemalonumų su polici- 
jos departamentu. 

Deja, kitokia nuomonė dabar laikoma nepatriotiška, ir mūsiš- 
kėje atmosferoje, kuri nusistovėjo po Rugsėjo 11-osios, bet kokia 
policijos kritika yra slopinama. Per švelnaus nusikalstamumui ar 
per švelnaus terorizmui etiketė politikui reiškia prakeiksmą. 

Savo bičiulį laikraštyje maitinu visokiomis smulkmenomis. Ci- 
tuodamas neįvardytus šaltinius, jis pasismagindamas pliekia farus 
ir jų metodus, klaidas ir pastangas viską nuslėpti. Naudodamasis 


* 1929 m. amerikiečių pramonininko Popo Vornerio (Pop Warner) įsteigta mokslei- 


vių amerikietiškojo futbolo lyga. 

medžiaga iš mano segtuvų, jis sukurpia ilgoką straipsnį apie nepa- 
vykusius įsiveržimus ir perteklinį jėgos panaudojimą praeityje. 

Aš susilaukiu tiek žiniasklaidos dėmesio, kiek turbūt įmano- 
ima susilaukti. Negaliu meluoti ir sakyti, kad man tai nepatinka; iš 
tikrųjų dėl to ir gyvenu. 

Atsakovai įteikia teisėjui Samsonui prašymą, reikalaudami 
palų gale užmauti antsnukį „visiems teisininkams, susijusiems su 
civiliniu ieškiniu“. Teisėjas prašymą atmeta, net nesuteikęs galimy- 
bės jį išklausyti posėdyje. Šiuo metu municipalitetui atstovaujantys 
advokatai teisėjo yra įbauginti ir sprunka slėptis. O aš stengiuosi 
paleisti kuo daugiau šūvių. 

Teisę praktikuoju vienas, neturiu kontoros ir, aišku, personalo. 
Tokiam vienišam šauliui nepaprastai sunku imtis didelio civilinio ir 
baudžiamojo bylinėjimosi, jei neturi jokios paramos, ir būtent čia 
man padeda du Hariai. Haris Grosas ir Haris Skalnikas vadovauja 
penkiolikos advokatų kontorai, įsikūrusiai žemiau palei upę, per- 
dirbtose iš sandėlio patalpose. Daugiausia jie užsiima apeliacijomis 
ir stengiasi vengti prisiekusiųjų teismų, valandų valandas sėdi už- 
sivertę knygomis, stumdydami ant savo rašomųjų stalų teisininkų 
bloknotus ir bylų santraukas. Mūsų susitarimas paprastas: vyrai 
atlieka už mane parengiamąjį darbą ir sutvarko dokumentus, o aš 
jiems atiduodu trečdalį savo honoraro. Tai leidžia jiems jaustis sau- 
giems ir laikytis nuo manęs, mano klientų ir žmonių, kuriuos esu 
linkęs suerzinti, tam tikru atstumu. Hariai parengs colio storumo 
šūsnį prašymų, duos man peržiūrėti ir pasirašyti, bet apie tai nie- 
kas nesužinos. Jie triūsia užsirakinę duris ir niekada nesijaudina dėl 
policijos. Sonio Verto — kliento, atsibudusio tankui griaudint jo po- 
ilsio kambaryje — atveju, Miesto municipalitetas bylą sureguliavo 
už milijoną dolerių. Mano dalį sudarė 25 procentai. Abu Hariai gavo 
gražų čekį, ir visi liko patenkinti, išskyrus Sonį. 

Šioje valstijoje visos žalos civilinėse bylose atlyginamos iki mi- 
lijono dolerių. Taip yra todėl, kad išminčiai, kurie kuria įstatymus 
mūsų valstijos legislatūroje, prieš dešimt metų nusprendė, jog jų 
nuomonė gerokai svarbesnė už dalyvaujančių prisiekusiųjų, išklau- 
sančių įrodymus ir įvertinančių žalą. Mat juos, įstatymų leidėjus, 

apgavo draudimo kompanijos, vis dar finansuojančios judėjimą už 
nacionalinę delikto reformą — be galo sėkmingą politinį kryžiaus 
žygį. Iš esmės visos valstijos palaikė viršutines žalos atlyginimo ri- 
bas ir kitus įstatymus, skirtus neprileisti žmonių į teismo rūmus. 
Iki šiol niekas dar nematė draudimo įkainių smukimo. Mano bičiu- 
lio iš Chronicle tiriamasis straipsnis atskleidė, kad 90 procentų mū- 
siškių įstatymų leidėjų ėmė pinigus iš draudimo kampanijos. Ir šitai 
laikoma demokratija. 

Bet kuris gatvės advokatas šioje valstijoje gali papasakoti siau- 
bo istoriją apie smarkiai sužalotą ir darbingumo netekusį klientą, 
kuris, atskaičiavus medicinines išlaidas, beveik jokios kompensaci- 
jos negavo. 

Netrukus po to, kai užtrenkė teismo rūmų duris, tie patys iš- 
mintingi ir drąsūs įstatymų leidėjai sukurpė dar vieną įstatymą, ku- 
riuo draudžiama namų savininkams šauti į besiveržiančius pas juos 
policijos pareigūnus, nesvarbu, ar jie turi teisę, ar ne. Tad kai Dagas 
Renfrou parpuolė ant grindų ir pradėjo šaudyti, jis pažeidė įstaty- 
mą, nors ir neturėjo kitokios ginties galimybės. 

O kaip tikrieji nusikaltėliai? Na, įstatymų leidėjai patvirtino 
dar vieną įstatymą, garantuojantį baudžiamąjį neliečiamumą Spe- 
cialiosios paskirties būrio grupėms, kai šios per daug įsismarkauja 
ir nušauna ne tą žmogų. Renfrou namuose keturi policininkai pa- 
leido mažiausiai trisdešimt aštuonis šūvius. Neaišku, kas iš tikrųjų 
pataikė į Dagą ir nušovė jo žmoną, bet tai ir nėra svarbu. Jie visi 
atleisti nuo baudžiamojo persekiojimo. 

Valandų valandas mėginu Dagui išaiškinti šias teisines nuos- 
tatas, kurių nė viena nėra logiška. Žmogus nori žinoti, kodėl jo 
žmonos gyvybė verta tik vieno milijono dolerių. Aš paaiškinu, kad 
jo valstijos senatorius balsavo už tokią viršutinę žalų atlyginimo 
ribą, taip pat, kad jis ima pinigus iš draudimo kompanijų lobistų, 
tad galbūt Dagas turėtų susisiekti su šituo išrinktu pareigūnu ir pa- 
niurzgėti, kodėl šitaip balsuoja. 

— Tai kodėl mes keliame ieškinį dėl penkiasdešimties milijonų 
dolerių, kai daugiausia galime gauti tik vieną milijoną? — klausia 
Dagas. 

Dar vienas klausimas, į kurį trumpai neatsakysi. Pirma, tai 
vadinama pretenzijos pareiškimu. Mes esame įpykę ir kovojame, 
taigi bylinėtis dėl penkiasdešimties milijonų dolerių atrodo kur kas 
agresyviau nei dėl menko milijono. Antra, šio ir taip jau sumauto 
įstatymo vingrybė draudžia prisiekusiesiems žinoti apie viršutinę 
milijono dolerių ribą. Jie gali mėnesį sėdėti ir klausytis liudytojų, 
vertinti įrodymus, mąsliai svarstyti ir paskelbti deramą verdiktą, 
tarkime, nuo penkių iki dešimties milijonų dolerių. Tuomet grįžta 
namo ir kitą dieną sužino, kad teisėjas ramiai sumažina verdikto 
sumą iki tos viršutinės ribos. Laikraštis gali trimituoti apie dar vie- 
ną stambų verdiktą, bet advokatai ir teisėjai (taip pat ir draudimo 
kompanijos) žino tiesą. 

Tai nelogiška, bet turėkite mintyje, kad šis įstatymas buvo pa- 
rašytas tų pačių susimokėlių, kurie įterpia į jūsų draudimo polisus 
begalę nesuprantamų paistalų. 

— Kodėl policininkas gali išspirti mano duris, šauti į mane, nes 
turi neliečiamybę, bet jeigu aš atsakau ugnimi, esu nusikaltėlis, ku- 
riam gresia dvidešimt metų kalėjimo? — vėl manęs klausia Dagas. 

Paprastas atsakymas — nes jie policininkai. Sudėtingesnis — 
nes mūsiškiai įstatymų kūrėjai dažnai išleidžia neteisingus įstatymus. 

Mano klientas vis dar gedi, bet sukrėtimas ir sielvartas po tru- 
putį pradeda atlėgti. Jis ima mąstyti aiškiau; Dagas suvokia realybę. 
Jo žmonos nebėra, ją nužudė žmonės, kurie nebus už tai patraukti 
atsakomybėn. Jos gyvybė verta tik milijono dolerių. O jam, ponui 
Dagui Renfrou, gresia baudžiamasis persekiojimas, ir vieną dieną 
jis bus atvesdintas į teismą, kur vienintelė viltis bus dėl verdikto 
nesutariantys prisiekusieji. 

Kelias į teisingumą pilnas kliūčių ir sausumos minų — daugelį 
jų sukūrė vyrai ir moterys, tvirtinantys, kad siekia teisingumo. 


10 skyrius 


Mažasis mano narvo kovotojas Tadeo Zapatė laimėjo pasku- 
tines keturias savo kovas — visas negailestingais nokautais. Taigi 

vienuolika pergalių iš eilės, ir tik trys pralaimėjimai per karjerą, visi 
taškais. Jis dabar trisdešimt antras lengviausiojo svorio kovotojų 
reitinge ir puikiai kopia aukštyn. Tą pastebi ir UFC propaguotojai. 
Kalbama apie kovą po šešių mėnesių Vegase, jeigu jis ir toliau lai- 
mės. Oskaras, jo treneris, ir Norbertas, vadybininkas, man pasako- 
ja, kad negali išvaryti vaikino iš sporto salės. Yra susitelkęs, alkanas 
ir kone maniakiškai siekia kovoti dėl čempiono titulo. Jie įtemptai 
su juo dirba ir yra įsitikinę, kad Tadeo gali pretenduoti tarp penkių 
geriausiųjų. 

Šį vakarą jis kovoja su kietu juoduku, pravarde Kuvalda. Du 
kartus esu matęs Kuvaldą kovojantį, ir jis man nerimo nekelia. 
Paprastas peštukas, gatvės mušeika, mišriesiems kovos menams 
menkai treniruotas. Per abi kovas jis į trečio raundo pabaigą buvo 
nokautuotas, nes pavargo. Labai energingai pradeda, bet nesugeba 
pasirinkti tempo ir pabaigoje už tai gauna. 

Atsibundu su maudžiančiais iš nervų paširdžiais, mąstau tik 
apie kovą, nieką daugiau, ir negaliu praryti pusryčių. Krapštinėjuosi 
po butą, kai vėlai popiet paskambina Džudita, Kritinis atvejis — jos 
koledžo laikų kambario bičiulė sunkiai sužalota per autoavariją Či- 
kagoje. Džudita skuba į oro uostą. Avos, jos partnerės, nėra mieste, 
tad aš turiu suimti save į rankas ir atlikti tėvo pareigą. Prikandu 
liežuvį ir jai nepasakau, kad mano planai kitokie. Juk šįvakar vyksta 
kovos! 

Mes susitinkame parke, Džudita perduoda man sūnų, jo ke- 
lionkrepšį ir pažeria perspėjimų bei instrukcijų. Normaliomis aplin- 
kybėmis aš atsikirsčiau ir mudu ginčytumės, bet Starčeris atrodo 
gerai nusiteikęs ir nekantrauja nuo jos ištrūkti. Jos koledžo bičiulės 
aš niekada nepažinojau, tad neklausinėju. Ji nuskuba, įšoka į auto- 
mobilį ir dingsta. Kai valgome picą, paklausiu Starčerio, ar jis kada 
nors matė kovas narve per televiziją. Žinoma, ne! Motina stebi vis- 
ką, ką jis skaito, žiūri, valgo, geria ir mąsto. 

Tačiau praėjusį mėnesį Starčeris nakvojo pas savo draugą, 
Tonį, turinį vyresnį brolį, vardu Zekas. Vėlų vakarą Zekas išsitraukė 
nešiojamąjį kompiuterį, ir jie žiūrėjo visokius blogus dalykus, taip 
pat ir mišriąsias kovas. 

— Nair kaip? — klausiu. 

— Tikra jėga, — nusišiepia jis. — Tu nepyksti? 

— Žinoma, ne. Tos kovos man patinka. 

Paskui jam paaiškinu, kaip praleisime vakarą. Vaiko veidas nu- 
švinta, kaip aš dar niekada nemačiau. Priverčiu jį prisiekti niekada, 
jokiomis aplinkybėmis savo motinoms nepapasakoti, kad buvome 
nuėję žiūrėti kovų. Paaiškinu, kad kito pasirinkimo neturiu: priva- 
lau ten būti kaip komandos narys; ir normaliomis aplinkybėmis jis 
nebūtų pakviestas. 

— Tavo mamai aš pats viską paaiškinsiu, — pasakau nelabai 
įtikinamai, bet paskui sumoju, kad apie vakarą jis bus negailestingai 
klausinėjamas. — Tik pasakykime, kad valgėme picą ir pas mane 
žiūrėjome televizorių, o tai bus tiesa, nes dabar valgome picą ir įsi- 
jungsime televizorių, kai grįšime pas mane į butą. 

Sekundę Starčeris atrodo sutrikęs, paskui vėl nušvinta. 

Mums parėjus į mano butą, jis žiūri animacinį filmuką, o aš 
per tą laiką persirengiu. Jam patinka mano blizganti geltona striu- 
kė su užrašu skersai nugaros „Tadeo Zapatė“. Šiek tiek užtrunku, 
kol Starčeriui išaiškinu, kad darbuojuosi ringo kampe. Kiekvienas 
kovotojas turi komandą, jam pagelbstinčią per pertraukėles, ir, na, 
man pavesta rūpintis vandeniu ir viskuo kitu, ko Tadeo galėtų pri- 
reikti. Ne, tiesą sakant, nesu taip labai ten reikalingas, bet tikrai 
būna labai smagu. 

Partneris užvažiuoja mūsų pasiimti, ir visi vykstame į mies- 
to areną. Kitas dvi valandas Partneris atstos laikinąją auklę — jam 
tai naujas vaidmuo. Vairuotojas, asmens sargybinis, pasiuntinukas 
įvairioms užduotims, tyrėjas, patikėtinis, strategas, o dabar — štai 
tai. Jis ne prieš. Pasinaudojęs kai kuriomis pažintimis, gaunu jiems 
dvi vietas parteryje, šeštoje eilėje nuo narvo. Kai abu įsitaiso su ku- 
kurūzų spragėsiais ir limonadu, pasakau Starčeriui, kad turiu eiti 
pasižiūrėti savo kovotojo. Vaikiukas susijaudinęs, akys išplėstos, 
šnekučiuojasi su Partneriu, jau geriausiu savo draugu. Nors žinau, 
kad Starčeris saugus, man vis tiek neramu. Nerimauju, kad jo moti- 
na sužinos ir vėl paduos mane į teismą už nepilnamečio nepriežiūrą, 
gadinimą ir visa kita, ką galėtų man prikišti. Taip pat nerimauju, 

kad šioje minioje bet kas gali atsitikti. Matau daug kovų ir dažnai 
pagalvodavau, kad yra saugiau ringe nei tarp žiūrovų. Aistruoliai 
geria, triukšmauja ir trokšta kraujo. 

Kažkur, lyg Vičitoje, vienas municipaliteto tarėjas mėgino pras- 
tumti potvarkį, kuriuo būtų draudžiama įleisti žiūrėti narvo kovų 
visus, jaunesnius nei aštuoniolikos metų amžiaus. Jam nepasisekė, 
bet tame yra šiokios tokios išminties. Kadangi tokio įstatymo mūsų 
"mieste nėra, jaunasis Starčeris Vitlis turi vietą netoli ringo. 

Pagrindinis šio vakaro įvykis — Zapatė prieš Kuvaldą, ir tai, ži- 
noma, fantastiška, kaip tik čia mes ir norime būti, bet dar reikės il- 
gokai palaukti, nes pirmiausia vyks kitos, pagal programą ne tokios 
svarbios, kovos. Šį vakarą numatyti penki apšildomieji susitikimai, 
tad laikas slinks kankinamai lėtai. 

Aš prisidedu prie Zapatės komandos, visų nuotaika gera. Kaip 
visada pritilę, bet gana pasitikintys. Tadeo, dar vilkintis kasdieniais 
drabužiais, guli ant stalo užsidėjęs ausines. Jo brolis Migelis patiki- 
na, kad vaikinas pasirengęs. Oskaras šnibžda, kad bus nokautas pir- 
mame raunde. Kelias minutes aš šlaistausi aplinkui, bet neišlaikau 
įtampos. Išeinu iš kambario ir tuneliu patraukiu į pirmą aukštą, kur 
pagalbinėje patalpoje laukia mano mažoji nusikaltėlių gauja. Slai- 
das, kalėjęs už žmogžudystę, pastaruoju metu pralošinėja ir sumaži- 
no statomas sumas. Ninas, prekiautojas metamfetaminu, kaip visa- 
da turi pilnas kišenes grynųjų ir jais taškosi į visas puses. Denardui, 
mėgdžiojančiam mafiozus, nepatinka nė viena iš kovų. Džonio nėra. 
Frenkis, senukas ir mūsų lažybų raštvedys, apglėbęs delne stiklą su 
dviguba škotiško viskio porcija, galbūt ne pirmąja. Mes sekame pa- 
rengiamąsias kovas ir statome sumas. Kaip paprastai, niekas nenori 
lažintis prieš mano žmogų. Aš juos gėdinu, šaipausi, keiksnoju, bet 
jie neišjudinami. Pasiūlau dešimt tūkstančių dolerių už nokautą pir- 
mame raunde, tačiau norinčiųjų priimti lažybas neatsiranda. Nusi- 
vylęs išeinu, palikdamas ant stalo penkis tūkstančius dolerių — po 
gabalą už kiekvieną šalutinę kovą. 

Sumoku aštuonis dolerius už vandeniu praskiestą alų ir užko- 
piu į pačią palubę, kur sausakimša žiūrovų. Viskas išparduota, likę 
tik stovimosios vietos. Savo gimtajame mieste Tadeo tampa labai 

populiarus, ir aš prirėmiau organizatorius dėl garantuoto prizo. 
Aštuoni tūkstančiai dolerių — nesvarbu, pergalė, pralaimėjimas ar 
lygiosios. Palinkęs ant plieninės sijos virš aukščiausios eilės, stebiu 
pirmą kovą. Vos įžiūriu savo sūnų tarp žiūrovų pačioje apačioje. 

Savo lažinius už pirmas keturias kovas prakišu, laimiu už 
penktą, paskui išskubu į persirengimo kambarį. Zapatės koman- 
(la susibūrusi apie savo didvyrį, irgi apsirengusį ryškiai geltonai. 
Visi atrodome it ekologiškos citrinos. Palydime jį tuneliu į skaisčiai 
plieskiančias šviesas, ir minia ima šėlti. Pamoju Starčeriui, ir su pla- 
čių plačiausia šypsena veide jis man irgi pamoja. 

Pirmas raundas. Trys minutės nuobodžios: Kuvalda, mūsų 
nuostabai, nepuola kaip pasiutęs šuo, o gindamasis sukiojasi, iš- 
vengdamas rimtos žalos. Staigiais trumpais kairės rankos smūgiais, 
kuriuos kartais sunku pastebėti, Tadeo prakerta Kuvaldai dešinį 
antakį. Šis nelieka skolingas ir bjauriai pražiodo Tadeo kaktą. Tarp 
raundų Oskarui pavyksta žaizdą užglaistyti. Kovojant narve kirsti- 
nės žaizdos nėra labai svarbios, nes kovos trunka trumpai. O bok- 
se tokios žaizdos pirmame raunde pavojingos, nes kitą pusvalandį 
Lampa priešininko taikiniu. 

Antras raundas. Pirmą pusę raundo parkritę jie galynėjasi, ban- 
dydami vienas kitą sučiupti. Kuvaldos viršutinė kūno dalis stipresnė, 
ir Tadeo nepajėgia jo prispausti. Girdisi švilpimai. Vėl pašokę ant 
kojų, abu apgaulingais judesiais boksuojasi ir spardosi, bet nė vienas 
daug taškų nepelno. Prieš pat gongą Tadeo pataiko į smakrą stiprų 
dešininį, kuris būtų patiesęs kiekvieną iš pastarųjų dvylikos anks- 
tesnių jo priešininkų, bet Kuvalda ant kojų išsilaiko. Tadeo taikosi 
smogti lemiamą smūgį, bet priešininkas sugeba nusitverti jį už lie- 
mens ir laikosi įsikibęs iki gongo. Staiga ši kova man pradeda nebe- 
patikti. Tadeo aiškiai pirmauja taškais, bet aš nepasitikiu teisėjais. 

Galbūt dėl savo profesijos. 

Mėgstu nokautus, ne teisėjų sprendimus. 

Trečias raundas. Pasirinkęs tempą, Kuvalda jaučia, kad dar 
turi jėgų. Puola pirmyn per ringą ir visus nustebina staigia smūgių 
kruša, kuri įaudrina minią. Vaizdas tikrai jaudina, bet Tadeo rimtų 
sužalojimų išvengia. Tadeo gerai dengiasi, paskui pataiko pora stip- 

rių tiesių smūgių, pasirodo dar daugiau kraujo. Kuvalda vėl puola, 
jis neketina atsitraukti. Tadeo, boksininkas, ištaiko akimirką, kai 
jis atsidengia, ir smogia tiesinius taiklius smūgius. Aš rėkiu, minia 
klykia, grindys dreba. Laikas eina, varžovas vis dar laikosi ant kojų 
ir nesiliauja pulti, jo veidas — kruvina košė. Jis smogia stiprų de- 
šininį, ir Tadeo parkrenta, bet tai trunka tik sekundę. Priešininkas 
užšoka ant jo, abu spardosi, kabinasi rankomis ir galiausiai jiems 
pavyksta atsiskirti. Tadeo jau seniai neturėjo tokios ilgos kovos, to- 
dėl pradeda spausti. Kuvalda vėl puola, ir paskutinę raundo minutę 
juodu sukiojasi ringe, susikibę kaip du pasiutę besiriejantys šunys. 

Mano širdis daužosi, skrandį pykina, o esu tik atsakingas už 
vandenį vaikinas. Mes patikiname Tadeo, kad jis vėl laimėjo, ir lau- 
kiame. Galiausiai ringo teisėjas išveda kovotojus į vidurį ir paskel- 
bia, kad Kuvalda laimėjo vienu tašku, nes šoninių teisėjų sprendimai 
išsiskyrė. Areną sudrebina griausmingi švilpesiai ir riksmai. Tadeo 
stovi apstulbęs, priblokštas, plačiai pražiota burna, užtinusios akys 
kupinos neapykantos. Aistruoliai svaido į narvą visokius daiktus, 
atrodo tuoj tuoj kils riaušės. į T 

Kitos penkiolika sekundžių pakeis Tadeo gyvenimą amžinai. 

Jis staigiai pasisuka ir smogia stiprų dešininį Kuvaldai į kairį 
žandą. Klastingas smūgis iš pasalų, Kuvalda nė nespėja sureaguoti. 
Jis be sąmonės susmunka ant demblio. Akimirksniu Tadeo užpuola 
ringo teisėją, irgi juodąjį, ir ima daužyti jį kumščiais. Teisėjas klup- 
damas, atbulas nugara, atsitrenkia į narvo aptvarą, ir Tadeo jį api- 
pila įnirtinga smūgių kruša. Kelias sekundes visi pernelyg apstulbę, 
kad sureaguotų. Galų gale puola į narvą, ir šiek tiek užtrunka, kol 
suteikiama pagalba. Kai Norbertas sugriebia Tadeo, vargšas ringo 
teisėjas jau be sąmonės. 

Arena kone plyšta — visur užverda muštynės. Tadeo aistruo- 
liai, daugelis jų ispanakalbiai, ir Kuvaldos aistruoliai, daugelis juo- 
daodžiai ir turi geroką skaičiaus persvarą, puola vieni kitus it gat- 
vių gaujos. Nelyginant konfeti lyja alaus bokalais ir kartoninėmis 
kukurūzų spragėsių dėželėmis. Vienas apsaugininkas gauna per 
galvą sulankstomąja kėde. Įsivyrauja visiškas chaosas, niekas nėra 
saugus. Pamiršęs apie skerdynes narve, skubu pas sūnų. Jo savo 

vietoje nėra, bet per visuotines muštynes pastebiu stambią Partne- 
rio figūrą — abu sprunka laukan. Nubėgu paskui juos, ir po kelių 
sekundžių mes jau saugūs. Bėgdami iš arenos, prasilenkiame su su- 
panikavusiais policininkais, kurie skuba į įvykio vietą. Eurgone ant 
priekinės sėdynės laikau apsikabinęs Starčerį, o Partneris pasuka į 
šalutines gatves. 

— Tau viskas gerai, drauguži? — klausiu. 

— Taip, atvažiuokime darsyk. 

Po kelių minučių mes pasiekiame mano namus ir giliai atsikve- 
piame. Surandu ko atsigerti — Partneriui ir man alaus, Starčeriui 
limonado — ir įjungiame vietines televizijos žinias. Muštynės te- 
besitęsia, reporteriai šėlsta. Vaikas susijaudinęs ir daug kalba, todėl 
suprantu, kad jis nėra traumuotas. Tuščiai mėginu paaiškinti, kas 
įvyko. 

Partneris miega ant sofos. Ketvirtą ryto jį pažadinu, ir mes 
aptariame strategiją. Jis išvažiuoja į miesto areštinę surasti Tadeo, 
paskui užsuks į ligoninę pasidomėti apie ringo teisėją. Nepajėgiu at- 
sikratyti vaizdo, kaip Tadeo daužo kumščiais to vargšo veidą. Jau 
po pirmo smūgio jis krito be sąmonės, o dar buvo dešimtys kitų. 
Tadeo visiškai pametė protą. Stengiuosi negalvoti, kas laukia mano 
kovotojo. 

Sumalu pupeles ir, kol verda kava, internete skaitau naujienas. 
Laimė, kol kas niekas nenumirė, bet bent dvidešimt žmonių atsi- 
dūrė ligoninėje. Gelbėtojai vis dar įvykio vietoje. Ir kaltė verčiama 
Tadeo Zapatei, dvidešimt dvejų metų amžiaus perspektyviam narvo 
kovotojui, dabar uždarytam į areštinę. 

Pusę septintos paskambina Džudita ir pasiteirauja apie sūnų. 
Ji toli nuo čia ir nieko nežino apie mūsų išgyventas riaušes. Paklau- 
siu apie jos koledžo bičiulę. Ji gyvens, bet reikalai, atrodo, prasti. 
Džudita parvyks namo rytoj, sekmadienį, ir aš ją patikinu, kad sū- 
nus atrodys kuo puikiausiai. Viskas gerai. 

Jei mus lydės sėkmė, ji niekada nesužinos. 

Tačiau sėkmė neketina manęs lydėti. Kelios minutės po trum- 
po mudviejų pokalbio internete permetu Chronicle. Vėlyvoji jo laida 
sugebėjo pasičiupti sensacingą istoriją apie įvykius senojoje areno- 

je, ir pirmajame puslapyje puikuojasi didoka dviejų žmonių, sprun- 
kančių išėjimo link, fotografija. Vienas iš jų Partneris, ir jis laiko ant 
rankų vaiką. Starčeris spokso tiesiai į fotografą, lyg pozuotų nuo- 
traukai. Jų pavardžių nėra — nebuvo laiko paklausti. Bet tiems, ku- 
rie jį pažįsta, abejonių dėl tapatybės nekils. 

Ar ilgai truks, kol kuri nors iš Džuditos draugių pamatys nuo- 
trauką ir jai paskambins? Ar ilgai truks, kol pati Džudita įsijungs 
nešiojamąjį kompiuterį ir viską sužinos? O kol laukiu, įsijungiu 
„Sporto centro“ kanalą. Vaizdui neįmanoma atsispirti, jis visas tie- 
siog prieš akis, įrašytas, smūgis po smūgio. Mane supykina, kai vėl 
iš naujo jį žiūriu. 

Iš ligoninės paskambina Partneris ir praneša, kad ringo tei- 
sėjas Šonas Kingas vis dar operacinėje. Nenuostabu, kad Partneris 
nėra vienintelis, kuris šniukštinėja po koridorius ir laukia kokių 
nors naujienų nuotrupų. Jis girdėjo apie „sunkias galvos traumas“, 
bet smulkiau nežino. Jau buvo ir areštinėje, kur vienas jo kontakti- 
nis asmuo patvirtino, kad ponas Zapatė yra uždarytas ir lankytojai 
pas jį neįleidžiami. | kala 

Aštuntą valandą ryto mūsiškis sutrikęs policijos viršininkas 
nusprendžia, kad visuomenė turėtų ką nors išgirsti ir iš jo. Jis su- 
rengia spaudos konferenciją, vieną iš tų jėgos demonstravimo spek- 
taklių, kur uniformuoti baltieji, stora siena išsirikiavę už savo vado, 
rūsčiai žvelgia į reporterius, vaidindami, kad iš tikrųjų nenori būti 
matomi. Trisdešimt minučių viršininkas kalba ir atsakinėja į klau- 
simus, bet neatskleidžia nė vieno fakto, kuris prieš dvi valandas jau 
nebūtų patekęs į internetą. Jis akivaizdžiai mėgaujasi akimirka, nes 
kaltės negalima suversti ant jo ar jo žmonių. Kaip tik tuomet, kai 
man jau pradeda nusibosti, paskambina Džudita. 

Pokalbis nuspėjamas — Džudita įsitempusi, kalba piktai ir 
kaltina mane. Pirmajame laikraščio puslapyje matė sūnaus fotogra- 
fiją, kaip jis ištrūksta iš visuotinių muštynių, ir nori išgirsti atsaky- 
mus — dabar pat, velniai rautų. Patikinu ją, kad mudviejų sūnus 
kietai miega ir veikiausiai sapnuoja apie puikiai praleistą dieną su 
tėvu. Džudita ketina sėsti į ankstyvą reisą ir iki penktos vakaro par- 
vykti į Miestą, o tai yra kaip tik tas laikas, kai aš turiu susitikti su 

j1 parke ir perduoti sūnų. Pirmadienį iš pat ryto įregistruos reika- 
lingus popierius, kad būtų atimtos bet kokio lankymo teisės. Įregis- 
Iruok, sakau, bet nieko nepakeisi. Nė vienas teisėjas man neuždraus 
kartą per mėnesį matytis su sūnumi. Ir kas žino, galbūt mums pa- 
pulsiantis teisėjas bus kovų narve aistruolis. Ji keikiasi, aš irgi atsa- 
kau tuo pačiu, galiausiai mudu išjungiame telefonus. 

Panašu, kad ką tik pradėjome kovą. 


11 skyrius 


Sekmadienio laikraščiai šėlsta, smerkdami narvo kovas — kaip 
įprasta, puolama iš visų pusių. Internetas nuo šios istorijos kaista. 
Į „YouTube“ įdėtas ringo teisėjo užpuolimo vaizdo įrašas, ir iki vi- 
dudienio jau yra keturi milijonai peržiūrų. Tadeo akimirksniu tam- 
pa žinomiausiu pasaulyje narvo kovotoju, nors jis niekada daugiau 
ten nebepasirodys. Pamažėle riaušių dalyviai išrašomi iš ligoninių, 
laimė, jie rimtų traumų nepatyrė. Tai šutvė prisigėrusių aistruolių, 
kurie švaistėsi kumščiais ir mėtė kėdes. Šonas Kingas vis dar ištik- 
tas komos, jo būklė sunki. Kuvalda ramiai ilsisi, jam sulaužytas žan- 
dikaulis ir sutrenktos smegenys. 

Į pavakarę man leidžiama viename iš areštinės kambarėlių, 
skirtų susitikimams su advokatu, aplankyti savo klientą. Kai įeinu 
ir įsitaisau ant kėdės, Tadeo jau sėdi kitapus storos metalinės per- 
tvaros. Jo veidas prakirstas ir ištinęs, bet tai menkiausia iš vyruko 
problemų. Jis atrodo toks prislopintas, kad pagalvoju, ar tik negavo 
kokių nors vaistų. 

— Kada galėsiu iš čia išeiti? — klausia. 

Verčiau pratinkis prie to, noriu pasakyti. 

— Pirmą kartą stosi prieš teismą jau rytoj rytą. Aš irgi būsiu. 
Rytoj nieko daug nevyks. Jie lauks, norės sužinoti, kokia ringo teisė- 
jo būklė. Jeigu jis mirs, tuomet būsi įklimpęs į mėšlą iki ausų. Jeigu 
atsigaus, tave apkaltins daugeliu kitų dalykų, bet ne žmogžudyste. 
Galbūt per kokią savaitę mes vėl sugrįšime į teismą ir paprašysime, 
kad tave paleistų už protingą užstatą. Negaliu atspėti, kaip pasielgs 

teisėjas. Taigi atsakau į tavo klausimą: gali būti, kad po kelių dienų 
būsi paleistas už užstatą. Bet didesnė tikimybė, kad liksi už grotų 
iki teismo. 

— Kiek laiko tai truks? 

— Iki teismo? 

— Taip. 

— Sunku pasakyti. Mažiausia šešis mėnesius, bet labiau tikė- 
tina, kad metus. Pats teismas labai ilgai nesitęs, nes nebus daug liu- 
dytojų. Paprasčiausiai paleis vaizdo įrašą. 

Jis nudelbia akis žemyn, atrodo, lyg tuoj tuoj pravirks. Man pa- 
tinka šis vaikinas, bet nedaug ką galiu dėl jo padaryti — nei dabar, 
nei po šešių mėnesių. 

— Ar tu tai prisimeni? — klausiu. 

Pamažu jis pradeda linksėti. Sako: 

— Aš neištvėriau. Mane apgavo, atėmė aiškiai laimėtą pergalę. 
Ringo teisėjas mane vertė kovoti pagal jį, o ne kaip aš norėjau. Jis 
vis atsirasdavo man skersai kelio, supranti, žmogau, aš tiesiog nega- 
lėjau kovoti savo kovos. Noriu pasakyti, visai neketinau nuskriausti 
teisėjo, bet paprasčiausiai neištvėriau. Buvau toks įpykęs, toks su- 
gniuždytas, kai jis pakėlė to vyruko ranką. Juk aš suspardžiau jam 
subinę. 

— Kuvaldai ar teisėjui? 

— Baik, žmogau. Kuvaldai. Aš suspardžiau jam subinę, tiesa? 

— Ne, nesuspardei. Bet kovą laimėjai. 

Mačiau kiekvieną kovos sekundę, ir nėsyk man neatrodė, kad 
ringo teisėjas trukdytų. Kiek tai liečia teisinę gynybą, nemanau, kad 
kas nors išjos išeitų. Neva ringo teisėjas mane prilaikė, ir tai kainavo 
man pergalę, todėl išmaliau jam snukį. Taigi tai buvo pateisinama. 

— Jie atėmė iš manęs pergalę, — pakartoja jis. 

— Ringo teisėjas nėra svarbiausias, Tadeo. Taškus skaičiavo 
trys šoniniai teisėjai. Tu užpuolei ne tą žmogų. 

Jis pasikrapšto siūles ant kaktos ir sako: 

— Žinau, žinau, blogai pasielgiau, Sebastianai, bet tu turi ką 
nors daryti, gerai? 

— Juk žinai, darysiu viską, kas įmanoma. 

— Man teks kažkiek atsėdėti? 

Tu jau dabar sėdi; priprask prie to. Esu paskaičiavęs variantus. 
Jeigu Šonas Kingas mirs, Tadeo gali gauti apie dvidešimt metų ka- 
lėjimo už antro laipsnio žmogžudystę arba penkiolika — už nužu- 
dymą dėl neatsargumo. Jeigu jis liks gyvas — treji ar ketveri metai 
už užpuolimą sunkinančiomis aplinkybėmis. Kadangi neketinu pa- 
sidalyti šiomis mintimis, pajuokauju: 

— Jaudinkimės dėl to vėliau. 

— Turbūt taip, tiesa? 

— Turbūt taip. 

Pokalbis trumpam nutrūksta, kai kažkur gilumoje išgirstame 
trinktelint duris. Areštinės prižiūrėtojas rikteli nešvankybę. Iš užti- 
nusios Tadeo akies sumuštu skruostu nurieda ašara. 

— Negaliu tuo patikėti, žmogau. Tiesiog negaliu patikėti, — jo 
balsas tylus ir kupinas kančios. 

Jeigu negali patikėti, pagalvok apie vargšą teisėją ir jo šeimą. 

— Turiu bėgti, Tadeo. Pasimatysime rytoj rytą teisme. 

— Ar teisme turiu vilkėti šituo? — klausia jis, pasitampyda- 
mas oranžinį kombinezoną. 

— Deja, taip. Tai tik pirmas pasirodymas. 


12 skyrius 


Pirmadienio rytą, devintą valandą, kartu su grupele kitų advo- 
katų ir prokurorų aš sėdžiu dūzgiančioje teismo salėje. Viename jos 
kampe — ginkluotų teismo tvarkdarių atidžiai prižiūrimas būrelis 
įtartinos išvaizdos vyrų oranžiniais kombinezonais, visi drauge su- 
rakinti antrankiais. Tai nauji areštantai, ir tai antra jų stotelė teis- 
mų sistemos konvejeryje. Pirmoji buvo areštinė. Vienas po kito jie 
pašaukiami pavardėmis ir, jau be antrankių, neskubiai nupėdina į 
vietą priešais teisėjo katedrą, kur sėdi vienas iš dvidešimties teisėjų, 
muūsiškėje teismų sistemoje tvarkančių parengtinius dalykus. Teisė- 
jas jiems užduoda po kelis klausimus, iš kurių svarbiausias: „Ar turi- 
te advokatą? Labai mažai kas turi, ir tuomet teisėjas juos priskiria 

prie tų, kuriems advokatus parūpina valdžia. Atsistos koks nors dar 
žalias advokatėlis šalia naujojo savo kliento ir pasakys jam daugiau 
nieko nekalbėti. Paskui bus nustatytos datos jiems pakartotinai ap- 
silankyti teisme. 

Tačiau Tadeo Zapatė turi savo advokatą. Pastarąjį pakviečia pa- 
varde, ir mudu susitinkame priešais teisėjo katedrą. Jo veidas atro- 
do dar blogiau. Daugelis tylių pokalbių nutrūksta, kai publika suvo- 
kia, kad čia kaip tik tas vyrukas, apie kurį visi kalba — daug žadantis 
mišriųjų kovos menų kovotojas, dabar tapęs „YouTube“ žvaigžde. 

— Jūs — Tadeo Zapatė? — klausia teisėjas susidomėjęs, beje, 
pirmą kartą šį rytą. 

— Taip, sere. 

Prokuroro padėjėjas pasislenka už jo. 

Teisėjas kalba toliau: 

— Šiuo metu jūs kaltinamas užpuolimu sunkinančiomis aplin- 
kybėmis. Ar suprantate? 

— Taip, sere. 

— Pone Radai, ar savo klientui paaiškinote,-kad kaltinimai gali 
būti pakeisti į rimtesnius? 

— Taip, sere, jis supranta. 

— Beje, kas žinoma apie ringo teisėją? — klausia jis prokuroro 
pavaduotojo, lyg šis būtų gydantysis gydytojas. 

— Paskutinėmis žiniomis, pono Kingo būklė vis dar kritinė. 

— Aišku, — sako jo prakilnybė. — Susitiksime čia vėl po sa- 
vaitės, tuomet ir pamatysime, kaip klostosi reikalai. Iki tol, pone 
Radai, mes neaptarinėsime klausimo dėl paleidimo už užstatą. 

— Žinoma, teisėjau, — neprieštarauju. 

Mus atleidžia. Tadeo išeinant, jam pašnibždu: 

— Pasimatysiu su tavimi rytoj areštinėje. 

— Dėkui, — atsako jis, paskui žvilgteli į žiūrovus ir linkteli 
savo motinai, sėdinčiai su visu būriu verkiančių giminaičių. 

Prieš dvidešimt penkerius metus ji emigravo iš Salvadoro, turi 
žaliąją kortelę, vėlai vakarais dirba kavinėje ir augina būrį vaikų, 
anūkų ir kitų giminaičių. Tadeo ir jo miklumas narve buvo jos bilie- 
tas į geresnį gyvenimą. Migelis ją laiko už rankos ir kažką šnabžda 

ispaniškai. Jis mūsiškės teismų sistemos buvo sukramtytas kelis 
kartus ir žino, kuo tai kvepia. 

Trumpai su jais pasikalbu, patikinu, kad darau viską, kas įmano- 
ma, paskui išeinu su visais iš teismo salės į koridorių, kur laukia kele- 
las reporterių, du iš jų su fotoaparatais. Kaip tik dėl to aš ir gyvenu. 


13 skyrius 


Rytas ganėtinai įtemptas. Kol dalyvauju su Tadeo teisme, Džu- 
dita pasielgia tiksliai taip, kaip ir žadėjo: įregistruoja piktą prašymą 
atimti visas mano lankymo teises, net tas tris valandas, kurias gau- 
nu Kalėdų išvakarėse, ir dvi — mano sūnaus gimtadienio proga. Ji 
tvirtina, kad esu netikęs tėvas, keliu grėsmę jo fiziniam saugumui ir 
darau „pasibaisėtiną poveikį vaiko gyvenimui. Džudita reikalauja 
skubaus teismo posėdžio. Koks teatrališkumas! Lyg berniukui grės- 
tų pavojus. 

„Haris ir Haris“ parengia pagiežingą atsakymą, ir aš jį pirma- 
dienį po pietų įregistruoju. Ir vėl mes susitinkame dar viename jos 
kryžiaus žygyje, kad mane kaip reikiant pamokytų. Joks teisėjas ne- 
patenkins jos reikalavimų, Džudita ir pati tai gerai žino. Bet šitaip 
elgiasi, nes yra įpykusi; ji mano, kad vėl pertrauktas per mėsmalę 
aš pasiduosiu ir dingsiu iš jų gyvenimo. Beveik laukiu to posėdžio. 

Tačiau mes turime ir kitą problemą. Trečiadienį apie vidurdie- 
nį Džudita man paskambina ir šiurkščiai praneša: 

— Šiandien popiet susitinkame mokykloje. 

Ak, iš tikrųjų? Tai galbūt antras kartas, kai esu kviečiamas į 
mokyklą kaip tėvas. Iki šiol Džuditai puikiai sekėsi mane atriboti 
nuo mudviejų sūnaus reikalų. 

— (Gerai, kas atsitiko? 

— Starčeriui nemalonumai. Mokykloje susimušė, apkumščia- 
vo kitą vaiką. 

Pajuntu tėvišką pasididžiavimą ir kone nusijuokiu. Bet prikan- 
des liežuvį tik pasakau: 

— O, vaje, nejaugi? 

Noriu paklausti: „Ar jis nugalėjo?“, „Kiek kartų jam smogė?" ir 
„Ar tas kitas vaikas buvo trečiaklasis?“ Bet man pavyksta sutramdy- 
ti savo susižavėjimą. 

— Kaip tik dėl to ir susitinkame. Pasimatysime ketvirtą direk- 
torės kabinete. 

— Šiandien ketvirtą? 

— Taip, — atsako ji piktai ir tvirtai. 

— Gerai. 

Teks kitam laikui perkelti pasirodymą teisme, bet tai ne proble- 
ma. Nė už ką pasaulyje nepraleisčiau šio susitikimo. Mano vaikas — 
švelnus mažas berniukas, niekada neturėjęs progos būti kietas, — 
kažką apkumščiavo! 

Visą kelią iki mokyklos šypsausi. Direktorės kabinetas didelis, 
su keliomis kėdėmis apie kavos staliuką. Mes susitinkame ten, labai 
kasdieniškai. Ji vardu Dorisė — mažų mažiausia keturiasdešimties 
darbo metų nualinta valstybinio švietimo veteranė. Bet jos maloni 
šypsena ir ramus balsas. Kas žino, kiek jai teko ištverti tokių susiti- 
kimų. Kai aš atvykstu, Džudita ir Ava jau ten. Be-žodžių joms link- 
teliu. Džudita vilki dizainerio suknele ir atrodo pribloškiamai. Ava, 
anksčiau demonstruodavusi moteriškus apatinius, apsirengusi itin 
aptemptomis odinėmis kelnėmis ir tokia pat aptempta palaidinuke. 
Galbūt jos smegenys kaip barakudos, bet kūnas vis dar tinkamas 
žurnalų viršeliams. Abi moterys atrodo nuostabiai, ir akivaizdu, — 
bent man, — kad jiedvi skyrė laiko pasipuošti šiam susitikimui. 
Betgi kodėl? 

Paskui atvyksta ponia Tarant, ir viskas paaiškėja. Ji — Star- 
čerio mokytoja, trisdešimt trejų metų, irgi verčianti iš kojų, nese- 
niai išsiskyrusi ir, pasak vieno šaltinio, jau vėl aktyviai besusitiki- 
nėjanti. Šviesūs madingai apkirpti trumpi plaukai ir didelės rudos 
akys, kurios verčia kiekvieną sutiktąjį bent kartą užmesti žvilgsnį. 
Džudita ir Ava jau ne karščiausios pupytės kambaryje. Mokytoja jas 
nustelbia. Aš stoviu šalia ponios Tarant ir nervinuosi, o ji mėgaujasi 
dėmesiu. Džudita kaipmat tampa visiška kale, — ji pusiau tokia iš 
prigimties, — bet Avos akys ties mokytoja užsilaiko. O aš negaliu 
atplėšti žvilgsnio. 

Dorisė trumpai papasakoja esmę: vakar per ilgąją pertrauką 
keli antraklasiai žaidimų aikštelėje spardė kamuolį. Jie apsižodžia- 
vo, paskui kilo peštynės, dar paskui vienas berniukas, vardu Bredas, 
pastūmė Starčerį, o šis trenkė Bredui tiesiai į dantis. Jam šiek tiek 
prakirto lūpą, pasirodė kraujo, todėl nereaguoti negalėjo. Nenuos- 
labu, kad mokytojoms prisistačius berniukai užsičiaupė ir nedaug 
ką pasakė. 

— Man atrodo, tai nieko baisaus. Jie tik išdykę berniukai, — 
lepteliu aš. 

Nė viena iš keturių moterų nesutinka, bet aš to ir nesitikėjau. 

— Vienas berniukas man papasakojo, kad Bredas iš Starčerio 
šaipėsi dėl jo nuotraukos laikraštyje, — sako ponia Tarant. 

— Kuris pirmas smogė kumščiu? — beveik šiurkščiai klausiu. 

Visos muistosi — klausimas joms nepatinka. 

— Ar tai iš tikrųjų svarbu? — atšauna Džudita. 

— Po šimts, taip. 

Nujausdama nemalonumus, Dorisė pasiskubina įsiterpti: 

— Mes griežtai smerkiame muštynes, pone Radai, nesvarbu, 
kas jas pradeda. Mes mokome savo mokinius šitaip nesielgti. 

— Suprantu, bet jūs negalite tikėtis, kad vaikas, prie kurio 
priekabiaujama, už save nepakovotų. 

Žodis „priekabiaujama“ stiprus. Mano sūnus yra auka, ir jos 
nelabai žino, kaip reaguoti. 

— Na, nesu tikra, ar prie jo priekabiavo, — sako ponia Tarant. 

— Ar Bredas — blogas berniukas? — klausiu mokytojos. 

— Ne, tikrai ne. Šiais metais aš turiu didelę grupę vaikų. 

— Žinoma, taip. Tarp jų ir mano sūnų. Jie tik maži vaikai, aiš- 
ku? Negali vienas kito rimtai sužaloti. Tik dūksta ir stumdosi žai- 
dimų aikštelėje. Po šimts, jie vaikai! Nebauskite jų kiekvieną kartą, 
kai nesutaria. 

— Juos mokiname mes, pone Radai, — šventeiviškai sako 
Dorisė. 

— Ar kalbėjaisi su juo apie muštynes? — piktai klausia manęs 
Džudita. 

— Taip, kalbėjausi. Pasakiau, kad muštis negerai, niekada ne- 

reikia pačiam pradėti, bet jeigu kas nors užkabins, visais būdais turi 
gintis. Ir kas gi čia bloga? 

Nė viena iš moterų į tai neatsako, tad aš kalbu toliau: 

— Verčiau išmokykite vaiką pakovoti už save dabar, antraip 
visą likusį gyvenimą jį visi užkabinės. Tokie jie yra: pešasi, vieną 
kartą laimi, kitą šiek tiek nukenčia, bet iš to išauga. Patikėkite ma- 
nimi, kai berniukas paūgėja ir kelis kartus gauna kumščiu, praranda 
entuziazmą muštis. 

Antrą kartą pagaunu Avą žvilgtelint į ponios Tarant kojas. Aš 
irgi žvilgčioju, negaliu susilaikyti. Jos nusipelno daug dėmesio. Do- 
risė stebi tuos poravimosi ritualus. Yra mačiusi visa tai ir anksčiau. 

— Bredo tėvai labai sunerimę, — sako ji. 

— Tad mielai su jais pasikalbėsiu, atsiprašysiu ir priversiu 
Starčerį atsiprašyti. Ką jūs į tai? — pasisiūlau. | 

— Aš tai sutvarkysiu, — bloškia Džudita. 

— Tai kodėl mane pakvietei į šį mažutį pobūvį? Pasakysiu ko- 
dėl. Tu nori užsitikrinti, kad visa kaltė būtų suversta man. Prieš 
penkias dienas aš sūnų nusivežiau į kovas narve; dabar jis pešasi 
žaidimų aikštelėje. Aiškus įrodymas, kad tai mano kaltė. Tu laimi. 
Norėjai liudytojų. Štai kaip. Dabar jautiesi geriau? 

Kambary staiga pristinga oro. Džuditos akys iš neapykantos 
sustiklėja, ir beveik matau, kaip jai iš ausų veržiasi garas. Dorisė, 
profesionalė, pasiskubina raminti: 

— Gerai, gerai. Mintis, kad vienas iš jūsų šnektelsite su Bredo 
tėvais, man patinka. 

— Vienas iš mūsų dviejų ar vienas iš mūsų trijų? — nesusilai- 
kau neišsišokęs. — Atleiskite, bet mūsų jau darosi šiek tiek per daug. 

Ava žudomai smaigsto mane akimis. Aš žvilgteliu į mokytojos 
kojas. Koks absurdiškas susitikimas. Dorisė parodo turinti šiek tiek 
tvirtumo, nes pasižiūri į mane ir sako: 

— Manau, tai turėtumėte padaryti jūs. Esate teisus: tai berniu- 
kiškas reikalas. Apsilankykite pas Bredo tėvus ir atsiprašykite. 

— Bus įvykdyta. 

— Kokia bausmė laukia Starčerio? — klausia Ava, nes Džudita 
šiuo metu be žado. 

Dorisė kreipiasi į jo mokytoją: 

— Kaipjūs manote, ponia Tarant? 

— Ką gi, jį reikėtų nubausti. 

Aš pabloginu reikalus tardamas: 

— Tik nesakykite, kad ketinate jį pašalinti iš mokyklos. 

— Ne, juodu su Bredu draugai ir, manau, jau susitaikė, — nu- 
ramina ponia Tarant. — O jeigu savaitę be jokių pertraukų? 

— Bet jis vis tiek galės pavalgyti priešpiečius? — mėginu kai- 
šioti pagalius į ratus teisingumui — mat esu teisininkas ir tai darau 
instinktyviai. 

Ji nusišypso ir nuleidžia mano žodžius negirdomis. Mes pa- 
siekiame susitarimą, ir aš išeinu pirmas. Važiuodamas iš aikštelės 
šypsausi. Starčeris neatsitraukė! 

Vėlai tą vakarą nusiunčiu elektroniniu paštu poniai Tarant — 
jos vardas Naomė — laišką ir padėkoju už puikų darbą. Po dešimties 
minučių ji man atrašo — irgi padėkoja. Skubiai atsakau ir pakviečiu 
ją papietauti. Po dvidešimties minučių ji mane informuoja, kad blo- 
ga mintis eiti į pasimatymus su savo mokinių tėvais. Kitaip tariant: 
ne dabar, galbūt kada nors ateityje. 

Trečiadienis ir lyja. Mes daug kartų žaisdavome „Purviną gol- 
fa esant prastiems orams, bet Alanas pasakė: šiąnakt ne; nereikia 
daugiau provėžų žolės trasose. „Senutė Riko'N vakarui uždaryta. 
Guliu lovoje plačiai atmerktomis akimis, nerimauju dėl Tadeo ir 
Dago Renfrou, be to, mane ganėtinai užvedė mažutė perspektyva 
siekti ponios Tarant. Ir vėl neima miegas, tad pasičiumpu lietsargį 
ir išskubu į „Rėmą“. Vidurnaktį pralošinėju dešimt baksų už partiją 
su devyniais rutuliais vaikiui, atrodančiam ne vyresniam kaip pen- 
kiolikos. Paklausiu, ar jis lanko mokyklą. 

— Kartais, — išgirstu atsakymą. 

Mus stebi Garbanius ir ištaikęs progą man pašnibžda: 

— Anksčiau niekada jo nemačiau. Keista. 

Ačiū Dievui, Garbanius uždaro savo įstaigėlę pirmą valandą 
nakties. Vaikis palengvino mano kišenes devyniasdešimčia dolerių. 
Kitą kartą jo vengsiu. Antrą valandą man pavyksta užsimerkti ir už- 
migti. 

14 skyrius 


Ketvirtą ryto paskambina Partneris. Šonas Kingas mirė nuo 
kraujo išsiliejimo į smegenis. Susitaisau kavos ir gėriu patamsy, 
žvelgdamas žemyn į Miestą, šią valandą ramų ir tylų. Mėnulio pil- 
natis, ir jo šviesa atsispindi nuo aukštų centrinio rajono pastatų. 

Kokia tragedija. Dabar Tadeo Zapatė kitus dešimt metų ar pa- 
našiai praleis už grotų. Jis dvidešimt dvejų, tad išėjęs bus per se- 
nas kovoti narve. Per senas daug kam. Galvoju apie pinigus, bet tik 
minutę. Į jį investavau trisdešimt tūkstančių dolerių, ketvirtadalį 
jo uždirbtos per karjerą sumos, o šiuo metu tai iš viso sudaro aš- 
tuoniasdešimt tūkstančių dolerių. Be to, surinkau dar dvidešimt 
tūkstančių — statydamas už jį. Taigi, jei kalbėsime apie pinigus, aš 
nepralošiau. Stengiuosi negalvoti, kiek jis būtų uždirbęs ateityje — 
suma būtų susidariusi nemaža. Dabar visa tai atrodo nereikšminga. 

Užtat mąstau apie jo šeimą, sunkią jų dalią ir viltis, kurias Ta- 
deo buvo suteikęs saviškiams. Jis buvo jų bilietas iš gatvės gyveni- 
mo ir smurto pakilti į viduriniąją klasę.ar net aukščiau. Dabar, kol 
Tadeo trūnys kalėjime, jie nugrims dar giliau į skurdą. 

Tadeo išgelbėti nėra jokios gynybos, jokios patikimos teisi- 
nės strategijos. Jau šimtą kartų peržiūrėjau vaizdo įrašą. Paskutinė 
smūgių kruša į veidą pasipylė, kai Šonas Kingas jau buvo praradęs 
sąmonę. Nesunku bus surasti ekspertą, kuris pasakys, kad tie smū- 
giai buvo lemtingi. Bet eksperto nė nereikės. Ši byla nenueis į teis- 
mą. Gerai pasitarnausiu savo klientui, jeigu man pavyks kaip nors 
paspausti valstijos kaltintoją, kad mums numestų padorų pasiūly- 
mą. Aš tik tikiuosi, kad bus dešimt, ne trisdešimt metų, bet kažkas 
kužda, jog tai nerealu. Joks prokuroras mūsų šalyje nepraleis progos 
pričiupti tokį išgarsėjusį žmogžudį. 

Prisiverčiu mąstyti apie Šoną Kingą, tačiau to žmogaus visai 
nepažinojau. Neabejoju, jo šeima sugniuždyta ir visa kita, bet mano 
mintys sugrįžta prie Tadeo. 

Šeštą nusiprausiu po dušu, apsirengiu ir patraukiu į areštinę. 
Turiu Tadeo pasakyti, kad jo gyvenimas, kokį pažinojo, baigėsi. 

15 skyrius 


Kitą pirmadienį aš ir Tadeo Zapatė vėl pasirodome teisme, 
nors nuotaika jau visai kitokia. Dabar jis kaltinamas žmogžudyste, 
o internetas padėjo tapti įžymybe. Atrodo, mažai žmonių pajėgia 
atsispirti pagundai pamatyti, kaip jis plikomis rankomis užmuša 
Šoną Kingą. 

Kaip ir tikėjausi, teisėjas nesutinka Tadeo paleisti už užstatą, ir 
jį išveda. Dusyk trumpai šnektelėjau su prokuroru, ir panašu, kadjie 
nusiteikę agresyviai. Antrojo laipsnio žmogžudystė užtraukia mak- 
simaliai trisdešimt metų. Jeigu kaltę pripažins, jie sutiks dėl dvide- 
šimties. Pagal mūsiškę sumautą lygtinio paleidimo sistemą Tadeo 
atsėdės mažiausiai dešimt. Savo klientui tai dar turėsiu paaiškinti. 
Vyrukas vis dar nusiteikęs neigti, tebeskendi tame ūke; apgailestau- 
damas dėl to, kas atsitiko, nieko negali paaiškinti, bet vis tiek tiki, 
kad geras advokatas pasinaudos savo ryšiais ir jį ištrauks. 

Diena liūdna, bet nevisiškai nuėjo perniek. Erdviame viešame 
koridoriuje už teismo salės durų manęs laukia minia reporterių. Dar 
nėra potvarkio tylėti, todėl galiu kalbėti visus tuos absurdiškus daly- 
kus, kuriuos advokatas pažeria dar neprasidėjus bylos nagrinėjimui. 
Mano klientas — geras žmogus, bet pratrūko, kai išgirdo neteisingą 
sprendimą. Dabar jis sugniuždytas. Verkia užjausdamas Šono Kingo 
šeimą. Viską atiduotų, kad tik galėtų sugrąžinti tas kelias sekundes. 
Mes parengsime stiprią gynybą. Taip, žinoma, jis viliasi vėl kovoti 
narve. Pagelbėdavo savo vargšei motinai išlaikyti jų šeimą ir pilnus 
giminaičių namus. 

Ir taip toliau. 


16 skyrius 


Kol „Haris ir Haris“ rengia įvairius dokumentus, o teisėjas 
Samsonas pamokslauja municipaliteto teisininkams, kai tik tie at- 
siduria arti jo teismo salės, nepaprastai sparčiu tempu į priekį juda 
pilietinė akcija. 

Mes dalyvaujame lenktynėse, kurių niekaip nelaimėsime. No- 

rėčiau, kad civilinis Dago Renfrou ieškinys būtų nagrinėjamas sau- 
sakimšoje teismo salėje anksčiau, nei bus paskelbta jo baudžiamoji 
byla. Problema ta, kad baudžiamosiose, ne civilinėse, bylose galioja 
skubaus teismo proceso taisyklė. Teoriškai baudžiamoji byla turi būti 
pristatyta nagrinėti teisme ar kaip nors kitaip užbaigta per šimtą 
dvidešimt dienų po kaltinimo pareiškimo, nors paprastai kaltinamo- 
jo advokatas pasiekia, kad terminą pratęstų, nes jam reikia daugiau 
laiko pasiruošti. Tokia taisyklė netaikoma civilinėms byloms, dažnai 
besitęsiančioms metų metus. Pagal puikų mano scenarijų mes 
nagrinėsime civilinę bylą pirmiau, išsikovosime stambų verdiktą, 
kuris pateks į pirmuosius laikraščių puslapius ir — o tai svarbiau — 
padarys įtaką būsimiems prisiekusiesiems baudžiamojoje byloje. Ži- 
niasklaidai Renfrou žlugimo dar negana, ir aš mėgaujuosi galimybe, 
viso miesto džiaugsmui, pakamuoti farus liudytojų vietoje. 

Jeigu baudžiamasis persekiojimas vyks anksčiau ir jeigu Dagą 
Renfrou nuteis, laimėti civilinį ieškinį bus kur kas sunkiau. Nes juo 
kaip liudytoju bus galima abejoti. 

Teisėjas Samsonas tai supranta ir.mėgina.padėti. Praėjus ma- 
žiau nei trims mėnesiams po žlugusio Specialiosios paskirties būrio 
reido, teisėjas įsako visiems aštuoniems policininkams prisistatyti 
įjo kabinetą, kad aš galėčiau juos, prisaikdintus kaip liudytojus, ap- 
klausti. Joks teisėjas, federalinis ar kitas, niekada nepakęstų jokios 
raštiškų parodymų su priesaika procedūros — tai pažemintų jo ar 
jos orumą. Bet laikydamasis savo nuostatų ir siekdamas, jog farai 
bei šių advokatai žinotų, kad jų atžvilgiu turi daug įtarimų, teisė- 
jas Samsonas įsako parodymus duoti jo teritorijoje — kabinete prie 
savo sekretoriaus ir magistrato. 

Tai žiaurus maratonas, jis iš manęs iščiulpia beveik visas jėgas. 
Pradedu nuo leitenanto Čipo Samerolo, Specialiosios paskirties bū- 
rio grupės vado. Išgaunu parodymus apie jo patirtį, pasirengimą ir 
dalyvavimą kituose įsiveržimuose į namus. Klausinėju nuobodžiai, 
įkyriai, nutaisęs nieko neišduodantį veidą. Tai tik raštiškų paro- 
dymų procedūra, kurios tikslas — gauti paliudijimus, sutvirtintus 
priesaika. Pasitelkę žemėlapius, fotografijas ir vaizdo įrašus, mes 
valandų valandas nagrinėjame Renfrou reikalą. 

Kol apklausiu aštuonis policininkus, užtrunka šešias dienas. 
Ket dabar jų parodymai įrašyti į protokolą — jie nieko negalės pa- 
neigti teisme nei per baudžiamosios, nei per civilinės bylos nagri- 


nėjimus. 


17 skyrius 


Į Šeimos santykių teismą esu atitempiamas vienintelį kartą, 
kai mane priverčia atsiskaityti už savo nuodėmes. Net jei į mane 
nutaikytų šautuvo vamzdį, netvarkyčiau skyrybų ar įvaikinimo 
reikalų. Tačiau Džudita užsidirba iš niekingų skyrybų karų, ir čia 
jaučiasi kaip namie. Šiandien jo prakilnybė — toks Stenlis Lyfas, 
kuoktelėjęs senas veteranas, jau prieš daug metų praradęs bet kokį 
susidomėjimą. Džudita atstovauja sau, aš taip pat. Šia proga ji at- 
sivedė Avą, kuri kaip vieniša žiūrovė sėdi segėdama tokiu trumpu 
sijonėliu, kad galima matyti viską, kas po juo. Pastebiu teisėją Lyfą 
spoksantį į ją ir besimėgaujantį vaizdu. 

Kadangi mes abu su Džudita advokatai ir atstovaujame sau pa- 
tiems, teisėjas Lyfas apsieina be formalumų ir leidžia mums sėdėti 
ir kalbėti, lyg būtume arbitraže. Tačiau mus protokoluoja, ir steno- 
grafė viską užrašinėja. 

Džudita pradeda pirma ir išdėsto faktus. Pasak jos, esu blo- 
giausias tėvas pasaulyje, nes nusivedžiau savo sūnų į kovas narve. 
Paskui, po keturių dienų, Starčeris pirmą kartą mokykloje įsivėlė į 
muštynes. Aiškus įrodymas, kad aš jį paverčiau pabaisa. 

Teisėjas Lyfas piktai sušnairuoja, lyg tai būtų tikrai baisu. 

Labai dramatiškai, kaip tik ji sugeba, Džudita pareiškia, jog 
visos lankymo teisės turėtų būti nutrauktos, kad vaikas daugiau 
niekada nebepatirtų mano įtakos. Teisėjas trumpai į mane žvilgteli, 
tarsi klausdamas: „Ar ji pamišėlė?“ 

Bet mes čia susirinkome ne ieškoti teisingumo, o surengti spek- 
taklį. Džudita — pikta motina ir ji darsyk atitempė mane į teismą. 
Mano bausmė — ne lankymo teisių praradimas, o kančia turėti reika- 
lų suja. Ji nesileis stumdoma! Ir bet kokia kaina apsaugos savo vaiką! 

Aš papasakoju šią istoriją, kaip ją suprantu, nieko nepagražin- 
damas. 

Ji išsitraukia laikraščio numerį su „savo sūnumi“ pirmame 
puslapyje. Koks pažeminimas! Juk jis galėjo rimtai nukentėti. Tei- 
sėjas Lyfas beveik miega. 

Džudita pasikviečia ekspertą, vaikų psichologę daktarę Sala- 
bar, žinoma, moterį. Ši teismą informuoja, kad Starčerį išklausinė- 
jo, skyrė tam visą valandą, pasikalbėjo su juo apie kovas narve ir 
„peštynes“ žaidimų aikštelėje. Jos nuomone, žiaurios grumtynės, 
kurias matė mano prižiūrimas sūnus, jau padarė blogą įtaką ir patį 
paskatino pradėti muštis. Džudita sugeba taip ištęsti šiuos parody- 
mus, kad teisėjas Lyfas faktiškai nugrimzta į komą. 

Per kryžminę apklausą aš pasidomiu: 

— Jūs ištekėjusi? 

— Taip. 

— Turite vaikų? 

— Du berniukus, taip. 

— Ar kada nors vedėtės kurį nors iš sūnų. į bokso, imtynių ar 
kovų narve varžybas? 

— Ne. 

— Ar kuriam nors teko muštis su kitu berniuku? 

— Na, neabejoju, kad teko, bet nieko tikra negaliu pasakyti. 

Tai, kad ji vengia tiesiai atsakyti į klausimą, byloja labai daug. 
Teisėjas Lyfas palinguoja galva. | 

— Arjūsų berniukai kada nors susimušė tarp savęs? 

— Neprisimenu. 

— Neprisimenate? Esate mylinti motina, skirianti savo sū- 
nums visą įmanomą dėmesį? 

— Norėčiau taip manyti. 

— Taigi gyvenote dėl jų? 

— Taip, kiek galėjau. 

— Ir neprisimenate, kad nors kartą kuris iš sūnų būtų įsivėlęs 
į peštynes? 

— Na, ne, šiuo metu neprisimenu. 

— O kitu metu? Išbraukite tai. Daugiau klausimų nebus. 

Žvilgteliu į teisėją — jis suirzęs. Bet reikalai gerokai prašvie- 
iėja, kai vietą užima kita liudytoja — Naomė Tarant, Starčerio mo- 
kytoja. Ji vilki aptempta suknele, avi aukštakulniais. Kol Naomė 
pažada sakyti tiesą, seniokas teisėjas Lyfas jau visai žvalus. Taip 
patir aš. 

Mokytojos nemėgsta, kai jas įvelia į ginčus dėl globos ir lan- 
kymo. Naomė — irgi ne išimtis, nors ji žino, kaip elgtis šioje situ- 
acijoje. Mes jau kelis mėnesius mainėmės elektroniniais laiškais. Ji 
vis dar nesutinka su manimi papietauti, bet aš rankų nenuleidžiu. 
Ji paliudija, kad Starčeris anksčiau niekada nerodė jokių smurtingų 
polinkių. O incidentą žaidimų aikštelėje įvardija ne kaip muštynes 
ar peštynes, o tik kaip dviejų berniukų kivirčą. 

Džudita iškvietė ją kaip liudytoją ne siekdama ieškoti tiesos, 
bet Naomei ir visiems kitiems parodyti, kad gali juos atitempti į 
leismą ir priekabiauti. 

Per kryžminę apklausą priverčiu Naomę pripažinti, kad beveik 
visi normalūs vaikai, kuriuos ji kada nors mokė, anksčiau ar vėliau 
įsivelia į kokį nors susistumdymą. Mokytoja liudytojo vietoje užtru- 
ko penkiolika minučių, ir kai teisėjas Lyfas ją atleidžia, atrodo šiek 
tiek nusivylęs. 

Baigiant svarstymą, Džudita pakartoja tai, kas jau buvo pasa- 
kyta, ir griežtai pareikalauja atimti visas lankymo teises. 

Teisėjas Lyfas ją sustabdo: 

— Betgi tėvas gauna tik trisdešimt šešias valandas per mėnesį. 
Tai nėra daug. 

— Ačiū jums, — padėkoju. 

— Užteks, — subara mane Džudita. 

— Atleiskite. 

Teisėjas pažvelgia į mane ir klausia: 

— Pone Radai, ar pažadate vaiko daugiau nevesti į narvo kovų, 
taip pat bokso ir imtynių varžybas? 

— Taip, pažadu. 

— Ir ar sutinkate vaiką pamokyti, kad muštynės — netikęs 
būdas ginčams spręsti? 

— Taip, pažadu. 

Jis sužioruoja akimis į Džuditą: 

— Jūsų peticija atmesta. Dar yra klausimų? 

Sekundę Džudita dvejoja, paskui sako: 

— Ką gi, man teks teikti apeliaciją. 

— Turite tokią teisę, — atkerta teisėjas ir pastuksena plaktu- 
ku. — Šis posėdis baigtas. 


18 skyrius 


Baudžiamoji Dago Renfrou byla pradedama nagrinėti teisme 
pirmadienio rytą, ir teismo salė pilna potencialių prisiekusiųjų. Kai 
visi patikrinami ir teismo tvarkdarių susodinami į vietas, teisinin- 
kai susitinka garbiojo Rajano Ponderio — mūsiškių išvažiuojamųjų 
teismų veterano, turinčio dešimties metų stažą ir vieno iš geriau- 
siai pirmininkaujančių mūsų teisėjų — kabinete. Kaip visada pirmą 
svarbios bylos nagrinėjimo dieną atmosfera įtempta, visi nervinasi. 
Advokatai atrodo, lyg visą savaitgalį būtų nemiegoję. 

Mes sėdime aplink didžiulį stalą ir aptariame kai kuriuos preli- 
minarius dalykus. Kai baigiame, teisėjas Ponderis pažvelgia į mane 
ir sako: 

— Noriu kai ką paaiškinti, pone Radai. Valstija siūlo sandėrį: 
jūsų klientas prisipažįsta padaręs mažesnį nusikaltimą — pavojin- 
gai nusižengęs įstatymams — ir išvengia kalėjimo. Išeina laisvas. O 
mainais sutinka atsiimti savo civilinį ieškinį municipalitetui ir vi- 
siems kitiems atsakovams. Teisingai? 

— Taip, teisingai, sere. 

— Trjis atmeta tokį sandėrį? 

— Teisingai. 

— Įrašysime į protokolą. 

Dagą Renfrou iš liudytojų kambario atveda į teisėjo kabinetą. 
Jis apsirengęs tamsiu vilnoniu kostiumu, baltais marškiniais, ryši 
tamsų kaklaraištį ir atrodo geriau už visus kabinete, galbūt išsky- 
rus mane. Stovi aukštas, tiesus ir išdidus — senas kareivis, nekan- 
traujantis kovoti. Praėjo jau dešimt mėnesių, kai policija įsiveržė į 

Jo namus. Nors Dagas gerokai suseno, žaizdos sugijo, ir jis pasitiki 
Havimi. 

Teisėjas Ponderis jį prisaikdina sakyti tiesą ir tęsia: 

— Taigi, pone Renfrou, valstija jums siūlo sandėrį: susitarimą 
(dėl kaltės pripažinimo. Raštu. Jūs jį perskaitėte ir aptarėte su savo 
„(lvokatu? 

— Taip, sere, perskaičiau ir aptariau. 

— Ar suvokiate, kad jeigu priimsite šį susitarimą ir pripažin- 
site kaltę, išeisite iš čia laisvas ir nereikės nerimauti, jog pateksite į 
kalėjimą? 

— Taip, sere, suprantu. Bet kaltės nepripažinsiu. Policija įsi- 
laužė į mano namus ir nušovė žmoną. Jie nebus apkaltinti, ir tai 
neteisinga. Sutinku rizikuoti priešais prisiekusiuosius. 

Dagas Renfrou rūsčiai pažvelgia į prokurorą, meta jam nieki- 
namą žvilgsnį ir vėl pasisuka į teisėją. 

Prokuroras Čakas Finis, veteranas, paslepia savo veidą už kaž- 
kokių popierių. Finis — neblogas vyras ir jis tikrai netrokšta čia 
sėdėti. Jo problema paprasta ir aiški: vienas pernelyg uolus polici- 
ninkas buvo sužeistas per policijos sumautą reidą, o įstatyme juodu 
ant balto parašyta, kad jį pašovęs žmogus yra kaltas. Tas įstatymas 
parašytas neišmanėlių, ir dabar Finis priverstas jį vykdyti. Jis ne- 
gali paprasčiausiai atmesti kaltinimų. Policininkų profesinė sąjunga 
akylai jį stebi. 

Dar keli žodžiai apie Maksą Mančinį, vyriausiąjį Miesto pro- 
kurorą, paskirtą mero ir patvirtintą municipaliteto tarėjų. Jis rėks- 
nys, puošeiva, ambicingas ir veržlus žmogus, toli nueisiantis, tik 
ne visai aišku kur. Kaip ir aš mėgsta puikuotis prieš fotoobjektyvus 
ir pastums kiekvieną sau iš kelio, kad tik galėtų papozuoti. Teismo 
salėse yra gudrus ir giriasi — kaip ir kiekvienas kitas prokuroras 
šalyje, — kad pasiekia 99 procentus apkaltinamųjų nuosprendžių. 
Kadangi yra bosas, disponuoja galimybe manipuliuoti skaičiais, tad 
turi tikrų įrodymų, kad jo 99 procentai teisingi. 

Normaliomis aplinkybėmis nagrinėjant tokią stambią bylą 
kaip Dago Renfrou, kuri tikrai bus nušviesta pirmuosiuose laikraš- 
čių puslapiuose su nuotraukomis tiesiogiai iš veiksmo vietos ryte, 

vidudienį ir vakare, Maksas būtų apsirengęs savo geriausiais drabu- 
žiais ir užkariavęs visų dėmesį. Tačiau šita byla pavojinga, ir Mak- 
sas tai žino. Visi tai žino. Policija suklydo. Abu Renfrou — aukos. 
Kaltumo verdiktas atrodo mažai tikėtinas, ir jeigu yra vienas daly- 
kas, kuriuo Maksas Mančinis nenorėtų rizikuoti, — tai netinkamų 
verdiktu. 

Taigi jis slepiasi. Mūsiškio vyriausiojo prokuroro niekur nema- 
tyti. Neabejoju, jis tūno kur nors nuošaly, vėpso į visus tuos fotoa- 
paratus ir viduje jaučiasi apmiręs. Makso nesimatys per visą bylos 
nagrinėjimą. Užtat jis viską ir suvertė Čakui Finiui. 


19 skyrius 


Atrinkti prisiekusiuosius trunka tris dienas, ir yra aišku, kad 
visi dvylika apie bylą žino daug. Kovojau dėl strategijos, kad galbūt 
reikėtų pareikalauti pakeisti bylos nagrinėjimo vietą, bet galiausiai 
nusprendžiau to nedaryti. Tam yra pora priežasčių: viena — pa- 
teisinama, o kita grindžiama grynu egoizmu. Pirma: daugeliui šio 
miesto žmonių farai ir jų brutali taktika įgriso iki gyvo kaulo. Antra: 
visur pilna reporterių ir televizijos kamerų, ir aš jaučiuosi kaip žuvis 
vandenyje. Bet svarbiausia, kad mano klientas sutinka būti teisia- 
mas prisiekusiųjų, kurie yra jo bendrapiliečiai. 

Sausakimšoje teismo salėje teisėjas Ponderis paskelbia: 

— Ponios ir ponai prisiekusieji, dabar pradėsime šį bylos nagri- 
nėjimą įžanginiais pareiškimais. Pirmiausia — atstovaujančio vals- 
tijai pono Finio, paskui — gynybos, pono Rado. Perspėju: nieko, ką 
jūs netrukus išgirsite, nebus galima laikyti įrodymais. Įrodymai bus: 
tik tai, ką išgirsime iš liudytojų krėslo štai čia. Pone Fini. 

Prokuroras iškilmingai pakyla iš savo vietos prie stalo, prie ku- 
rio pilna jo pavaduotojų ir nenaudingų padėjėjų. Tai teisinės jėgos 
demonstravimas, norint prisiekusiesiems padaryti įspūdį, kokia 
rimta ponui Renfrou iškelta byla. Mano strategija kitokia. Aš ir Da- 
gas sėdime vieni, tik mes du. Du maži žmogeliai, susidūrę su ne- 
išsenkančiomis valdžios galiomis. Palyginti su armija kitapus tako, 

pynybos stalas atrodo beveik kaip dykuma. Man priimtinas toks 
įvaizdis — Dovydas prieš Galijotą. 

Čakas Finis nusiteikęs labai niūriai ir savo kalbą pradeda rimtai: 

— Ponios ir ponai, tai tragiškas atvejis. 

Nejuokauk, Čakai. Nejaugi tik tiek sugebi? 

Finis širdyje galbūt ir neprijaučia šiai bylai, bet kurso keisti 
neketina. Pernelyg daug žmonių stebi, pernelyg daug pastatyta ant 
kortos. Dabar, kai nuskambėjo pradžios gongas, lošimas prasideda. 
Ir lošiama ne dėl teisingumo, svarbiausia yra laimėti. Jis puikiai api- 
bhūdina policijos darbo pavojus, ypač šiais moderniais laikais, — ko- 
viniai ginklai, sumanūs nusikaltėliai, narkotikų gaujos ir teroristai. 
Policininkai dažnai tampa taikiniais, aukomis nepaprastai smur- 
Lingų galvažudžių, neturinčių jokios pagarbos valdžios atstovams. 
Vyksta karas — karas su narkotikais, karas su terorizmu, karas be- 
veik su viskuo, ir mūsų drąsūs teisėsaugos pareigūnai turi visišką 
Leisę ginkluotis iki dantų. Štai kodėl išmintingi žmonės, kuriuos 
mes išrenkame įstatymams kurti, prieš šešerius metus nusprendė, 
kad šauti į policijos pareigūnus, net jeigu jie veržiasi į tavo namus, 
yra nusikaltimas, nes policija dirba savo darbą. Štai kodėl Dagas 
Renfrou pagal įstatymą yra kaltas. Jis šaudė į mūsų policiją ir sužei- 
dė pareigūną Skotą Kistlerį, veteraną, kuris tik atliko savo pareigą. 

Finis paliečia jautrius dalykus ir laimi kelis taškus. Pora pri- 
siekusiųjų smerkiamai žiūri į mano klientą. Šiaip ar taip, juk jis 
pašovė policininką. Bet Finis atsargus. Faktai byloja ne jo naudai, 
nesvarbu, kas parašyta įstatyme. Jis kalba glaustai, konkrečiai ir 
sugrįžta į savo vietą, sugaišęs vos dešimt minučių. Kaip prokuro- 
rui — rekordas. 

— Pone Radai, žodis gynybai, — pakviečia teisėjas Ponderis. 

Kadangi esu baudžiamosiose bylose ginantis advokatas, retai 
turiu sau palankių faktų. Bet jeigu jų turiu, negalių būti korektiškas. 
Reikia smūgiuoti greitai ir smarkiai, o paskui stebėti, kaip jie repečko- 
sis ant kojų. Nuo pat pirmos dienos tikėjau, kad šią bylą galiu laimė- 
ti įžangine kalba. Numetu ant tribūnos savo bloknotą ir pažvelgiu į 
prisiekusiuosius. Į kiekvieną iš jų. 

Pradedu: 

— Pirmiausia jie nušovė šunį Spaiką, dvylikos metų gelsvą 
labradorą, miegojusį ant savo kilimėlio virtuvėje. Ar Spaikas nusi- 
pelnė mirties? Ne, jis tik buvo tinkamoje vietoje netinkamu laiku, 
Kodėl jiems reikėjo nušauti šunį? Į šį klausimą jie mėgins atsakyti 
įprastai meluodami. Spaikas kėlė grėsmę, panašiai kaip ir bet kuris 
kitas šuo, kurį reikia nušauti, kai vidury nakties įsiverži į privačius 
namus. Ponios ir ponai, per pastaruosius penkerius metus mūsų 
šaunūs Specialiosios paskirties būrio vyrukai šiame mieste nušovė 
mažų mažiausiai trisdešimt nekaltų šunų, pradedant nusenusiais 
mišrūnais ir baigiant mažais šunyčiais, ir jie visi niekam nekliudė. 

Čakas Finis atsistoja ir pareiškia: 

— Prieštarauju, jūsų prakilnybe. Tai nesusiję su byla. Nesu tik- 
ras, kodėl kiti Specialiosios paskirties būrio manevrai turėtų būti 
svarbūs šioje byloje. 

Pasisuku į teisėją ir, jam nespėjus paskelbti nutarties, tęsiu: 

— O, tai svarbu jūsų prakilnybe. Leiskime prisiekusiesiems iš- 
girsti, kaip vyksta šie reidai. Mes įrodysime, kad tie policininkai ne- 
kantrauja nuspausti gaiduką ir yra pasirengę šauti į viską, kas juda. 

Teisėjas Ponderis pakelia ranką ir sako: 

— Gana, pone Radai. Prieštaravimą aš palaikysiu. Tai tik įžan- 
ginė kalba, o ne įrodymų pateikimas. 

Tiesa, bet prisiekusieji mane jau išgirdo. Vėl pasisuku į juos ir 
kalbu toliau: 

— Išgyventi Spaikas neturėjo jokių šansų. Specialiosios paskir- 
ties būrio grupė vienu metu išspyrė paradines ir užpakalines duris, 
ir aštuoni iki dantų ginkluoti policininkai suvirto į Renfrou namus. 
Nė nespėjęs sureaguoti ir suloti, Spaikas buvo nušautas trimis kul- 
komis iš pusiau automatinio pistoleto, tokiais pačiais apginkluoti 
JAV armijos reindžeriai. Ir žudynės tik prasidėjo. 

Padarau pauzę ir žvilgteliu į prisiekusiuosius: kai kurie iš jų ne- 
abejotinai labiau susikrimtę dėl negyvo šuns, nei dėl visko kitko, 
kas paskui tąnakt įvyko. 

— Aštuoni policininkai, aštuoni Specialiosios paskirties būrio 
nariai, visi aprūpinti įranga ir šarvuote geriau, nei bet kuris ameri- 
kiečių kareivis, kovojęs Vietname ar Antrajame pasauliniame kare. 

Neperšaunamos liemenės, naktinio matymo akiniai, labai moder- 
nūs ginklai, net juodai išteplioti veidai, kad atrodytų dramatiškiau. 
Betgi kodėl? Kodėl jie ten buvo? 

Aš žingsniuoju pirmyn atgal priešais prisiekusiųjų aptvarą. 
Žvilgteliu į žiūrovus — teismo salė sausakimša — ir pirmoje eilėje 
matau sėdintį policijos viršininką. Bet kurioje byloje, susijusioje 
su policija, pagal nusistovėjusią tvarką pirmose eilėse sėdi bent 
dvidešimt uniformuotų pareigūnų; sukryžiavę ant krūtinės ran- 
kas, jie rūsčiai žvelgia į prisiekusiuosius. Tačiau teisėjas Ponderis 
to nepakęstų. Anksčiau aš įregistravau prašymą, kad policininkų 
teismo salėje nebūtų, ir jis sutiko. O aštuoni Specialiosios paskir- 
ties būrio vaikinai laikomi liudytojų kambaryje ir viso įdomumo 
nemato. 

— Ši tragedija prasidėjo nuo bernioko, gyvenančio kaimynys- 
tėje, sunkaus vaikino, vardu Lensas. Jam devyniolika metų, niekur 
nesimoko ir nedirba. Bet Lensas nebuvo visiškas dykaduonis. Jis 
uždirbdavo gerus pinigus pardavinėdamas nelegalius narkotikus, 
visų pirma „Ecstasy“. Lensas buvo pernelyg nuovokus, todėl gatvė- 
se neprekiavo, o naudojosi internetu. Bet ne tuo internetu, kurį mes 
žinome. Jis gyveno nematomame ir draudžiamame „Tamsiojo tink- 
lo“ pasaulyje, vietoje, kurios „Google“, „Yahoo“ ir kitos didžiosios 
paieškos sistemos nepasiekia. Lensas jau dvejus metus per „Tamsųjį 
tinklą“ pirkdavo ir parduodavo kvaišalus, kai sumojo, kad Renfrou 
belaidžio ryšio maršrutizatorius yra neapsaugotas. Tokiam suma- 
niam vaikinui kaip Lensas buvo lengva be kaimynų žinios prie jo 
prisijungti. Metus Lensas pirkdavo ir parduodavo „Ecstasy“ abiejų 
Renfrou belaidžio ryšio sistema, ir, žinoma, jie nieko nenutuokė. 
Tačiau ši byla nėra narkotikų prekybos byla, tad nesiduokite suklai- 
dinami. Mes kalbame apie didžiulę mūsų policijos departamento 
nesėkmę. Valstijos tyrėjai gaudė narkotikų prekeivius internetu ir 
aptiko senukų Renfrou kompiuterių adresą. Neturėdami jokių kitų 
įrodymų ir neatlikę jokio rimto tyrimo, pradėjo slaptą operaciją. 
Gavo du orderius: vieną — Dago Renfrou areštui, kitą — kratai jo 
namuose atlikti. 

Šioje vietoje stabteliu ir atsigeriu vandens. Dar niekad teismo 

salė nebuvo tokia nuščiuvusi. Visų akys įsmeigtos į mane. Visi klau- 
sosi. Sugrįžtu prie prisiekusiųjų aptvaro ir į jį pasiremiu, lyg šneku- 
čiuočiausi su savo seneliu. 

— Taigi, grįžkime į tuos ankstesnius laikus, dar ne tokius 
senus, grįžkime į tą metą, kai policijos pareigas atliekantys parei- 
gūnai pažinojo savo patruliuojamą rajoną ir žinojo, kaip kovoti su 
nusikaltėliais, į tą metą, kai policija ir buvo policija, o ne Karinio 
jūrų laivyno desantininkai, į tuos senus laikus, ponios ir ponai, kai 
turėdami arešto orderį du pareigūnai tinkamą valandą atvažiuotų 
prie pono Renfrou namų, nuspaustų durų skambutį, įžengtų vidun 
ir pasakytų, kad jis areštuojamas. Paskui jį surakintų antrankiais 
ir išsivežtų, ir tai atliktų labai profesionaliai. Kita pora pareigūnų 
atvyktų su kratos orderiu ir paimtų pono Renfrou kompiuterį. Per 
porą valandų policija suprastų padariusi klaidą. Labai pono Renfrou 
atsiprašytų ir parvežtų jį namo. Paskui toliau aiškintųsi nusikalti- 
mą. Palyginkite tuomet ir dabar. Dabar, bent šiame mieste su jo da- 
bartine vadovybe, policija vidury nakties rengia netikėtus antpuo- 
lius prieš nieko neįtariančius ir įstatymus gerbiančius piliečius. Ir 
nušauna juos bei jų šunis, o kai supranta, kad pasirinko ne tą namą, 
stengiasi nuslėpti tiesą. 

Dar viena ilga pauzė. Aš nueinu prie tribūnos, žvilgteliu į užra- 
šus, kurių man nereikia, ir vėl įsmeigiu akis į prisiekusiuosius. Jeigu 
kuris nors ir kvėpuoja, tai to nematau. 

— Ponios ir ponai, šioje valstijoje priimtas blogas įstatymas, 
pagal kurį namų savininkas, toks kaip Renfrou, šaunantis į teisėsau- 
gos pareigūną, net jeigu pastarasis braunasi ne į tą namą, jau savai- 
me yra kaltas. Tad kam apskritai reikalingas šis teismas? Kodėl kas 
nors paprasčiausiai neperskaito Baudžiamojo kodekso ir neuždaro 
pono Renfrou keturiasdešimčiai metų į kalėjimą? Nes nėra tokio da- 
lyko kaip savaiminė kaltė. Štai kodėl mes turime prisiekusiuosius, 
ir jūsų pareiga bus nuspręsti, ar Dagas Renfrou žinojo, ką daro? Ar 
žinojo, kad jo namuose policija? Kai jis paknopstom išpuolė į kori- 
dorių ir pamatė tamsoje judančias figūras, ką jis pamanė? Aš jums 
pasakysiu. Jis labai išsigando. Buvo įsitikinęs, kad į jo namus įsi- 
laužė pavojingi nusikaltėliai, ir pradėjo šaudyti. O svarbiausia, jis 

nežinojo, kad tai buvo policininkai. Jeigu nežinojo, vadinasi, negali 
būti pripažintas kaltu. Juk tai negalėjo būti policijos pareigūnai, ar 
ne? Kam farams veržtis į jo namus, jeigu jis nieko blogo nepadarė? 
Kodėl jie turi pasirodyti trečią valandą ryto, kai visi kietai miega? 
Kodėl nepabeldė ar nepaskambino? Kodėl išlaužė paradines ir už- 
pakalines duris? Kodėl, kodėl, kodėl? Policija juk šitaip nežmoniškai 
nesielgia. O gal? 


20 skyrius 


Pirmas liudytojas — stambus tūzas iš valstijos policijos. Jo 
pavardė Raskinas, pakviestas į liudytojo vietą imtis neįmanomos 
užduoties: pateisinti policijos veiksmus tą naktį, kai buvo surengtas 
reidas į senukų Renfrou namus. Finis pateikia tiesius, abiejų per- 
nelyg surepetuotus klausimus, todėl nėra jokio spontaniškumo; jie 
aptarinėja „klastingą“ kvaišalų prekybos internetu augimą, „nerimą 
keliantį paauglių, perkančių ir parduodančių jame, skaičiaus didėji- 
mą ir taip toliau. Aš nuolat pašoku iš savo vietos ir replikuoju: 

— Jūsų prakilnybe, prieštarauju, nes neįžvelgiu tiesioginio ry- 
šio. Ką šie parodymai turi bendra su Dagu Renfrou? 

Tris kartus atmetęs mano prieštaravimus, teisėjas Ponderis 
pradeda prarasti kantrybę. Finis tai mato ir tęsia toliau. Jie nuo- 
bodžiai pasakoja, kaip valstijos policija internete paspendė pinkles, 
siekdama sugauti narkotikų prekeivius. Apskritai operacija buvo 
gana sėkminga. Mūsų valstijoje sučiupta apie keturiasdešimt žmo- 
nių. Argi farai ne gudrūs? 

— Jūs dar ką nors nužudėte? — iš vietos užduodu savo pirmąjį 
klausimą, ketindamas surengti priekabią kryžminę apklausą. 

Klausinėju Raskino apie kitus areštus. Ar dalyvavo Specia- 
liosios paskirties būrio grupės? Ar šturmuodavo trečią valandą 
nakties? Ar dar kas nors prarado augintinį? Ar būdavo siunčiami 
tankai? Įpusėjęs kryžminę apklausą, priverčiu jį pripažinti tai, ką 
pasaulis jau mėnesius žinojo: jie apsiriko dėl namo. Jo nenoras tai 
pripažinti verčia parodymais abejoti. 

Per dvi valandas paverčiu Raskiną vapaliojančiu kvailiu, labai 
nekantraujančiu kuo greičiau palikti liudytojo vietą. 

Dažnai, kai mano klientai yra neabejotinai kalti, aš elgiuosi 
kaip šventeiviškas šiknius. Bet jeigu žmogus nekaltas, aš trykštu 
arogancija bei pranašumu. Suvokdamas tai, labai stengiuosi pada- 
ryti įspūdį, bent prisiekusiesiems, kad iš tikrųjų esu malonus. Tiesą 
sakant, man nesvarbu, ar jie manęs nekenčia, jeigu tik nejaučia ne- 
apykantos mano klientui. O atstovaudamas tokiam šventajam kaip 
Dagas Renfrou, privalau atrodyti užsidegęs, bet ne agresyvus. Nega- 
lintis susitaikyti su neteisybe, bet ir pats vertas pasitikėjimo. 

Kitas kaltinimo liudytojas — Čipas Samerolas, policijos pajėgų 
leitenantas, vadovavęs įsiveržimui. Jį atveda iš liudytojų kambario 
ir prisaikdina sakyti tiesą. Kaip visada jo uniforma apkabinėta pa- 
sižymėjimo ženklais ir medaliais, bet neturi tarnybinio revolverio 
ir antrankių. Tai savimi pasitikintis kvailys: išdidi eisena, tvirtos 
rankos, ežiuku kirpti plaukai. Mudu anksčiau persimetėme žo- 
džiais, kai jis davė raštiškus parodymus su priesaika, ir aš varstau jį 
žvilgsniu, lyg jau meluotų. Finis akcentuoja puikų jo pasirengimą ir 
patirtį, gerą darbovietės charakteristiką. Juodu metodiškai atkuria 
įvykių Renfrou namuose chronologiją. Kaip įmanydamas Samero- 
las stengiasi išsisukti nuo kaltės, nesyk tvirtindamas, kad tik vykdė 
įsakymus. 

Man atrodo, kad visa teismo salė laukia, jog sudoročiau jį per 
kryžminę apklausą, ir aš stengiuosi tvardytis. Pradedu pakomen- 
tuodamas jo puikią uniformą. Ar dažnai ją vilki? Ką reiškia kai kurie 
medaliai? Paskui paprašau jį išdėstyti, ką vilkėjo tą naktį, kai laužėsi 
į Renfrou namus. Sluoksnis po sluoksnio, daiktas po daikto, ginklas 
po ginklo. Pradėdami auliniais plieninėmis nosimis ir baigdami na- 
cių šarvuotosios divizijos stiliaus koviniu šalmu, mes aptariame vis- 
ką. Klausiu apie jo „Heckler X“ Koch“ MP5 automatą, skirtą artimai 
kovai ir geriausią pasaulyje, kaip pats išdidžiai pareiškia. Klausiu, ar 
šį ginklą naudojo tąnakt, ir Samerolas patvirtina. Kamantinėju, ar 
jis paleido šūvius, nuo kurių žuvo Kitė Renfrou. Tvirtina nežinan- 
tis. Buvo tamsu, viskas vyko labai greitai. Švilpė kulkos — policija 
„atidengė ugnį. 

Vaikštinėdamas po teismo salę, žvilgteliu į Dagą. Jis, paslėpęs 
veidą tarp delnų, iš naujo išgyvena košmarą. Užmetu akį į prisieku- 
siuosius: kai kurie iš jų negali patikėti. 

— Sakote, buvo tamsu, pareigūne. Betgi jūs turėjote naktinio 
matymo akinius, juk taip? 

— Taip. 

Jis gerai pamokytas, todėl atsakinėja kuo trumpiau. 

— Jų paskirtis — matyti tamsoje? 

— Taip. 

— Gerai, tai kodėl jūs nematėte? 

Atsakymas akivaizdus; Samerolas šiek tiek pasimuisto, bet yra 
kietas. Mėgina išsisukti: 

— Na, vėlgi: viskas dėjosi labai greitai. Aš nespėjau gerai įsižiū- 
rėti ir išgirdau šūvius, ir mes atsakėme tuo pačiu. 

— Ir nematėte už trisdešimties pėdų, koridoriaus gale, Kitės 
Renfrou, vilkinčios balta pižama? 

— Ne, aš jos nemačiau. 

Negailestingai jį kamantinėju, ką matė arba turėjo matyti. Lai- 
miu kiekvieną įmanomą tašką ir vėl sugrįžtu prie policijos darbo 
tvarkos. Kas davė leidimą pasitelkti Specialiosios paskirties būrį? 
Kas dar buvo kambaryje priimant sprendimą? Jis arba kas nors ki- 
tas turėjo sveiko proto pasakyti, kad toks jėgos panaudojimas ne- 
būtinas? Kodėl laukėte iki trečios nakties, kai buvo tamsu? Kas pa- 
skatino jus manyti, kad Dagas Renfrou toks pavojingas? Samerolas 
pradeda palūžti, prarasti šaltą kraują. Pažvelgia į Finį, tikėdamasis 
pagalbos, bet šis bejėgis ką nors padaryti. Jis žvilgteli į prisiekusiuo- 
sius, bet jie visi nusiteikę įtariai. 

Triuškinu jį toliau, išryškindamas jų darbo metodų idiotišku- 
mą. Kalbamės apie jų pasirengimą ir ekipuotę. Aš net užsimenu apie 
tanką, ir teisėjas Ponderis leidžia prisiekusiesiems parodyti išdidin- 
tą jo fotografiją. 

Įdomūs dalykai išryškėja tada, kai man leidžiama patyrinėti 
kitus nepavykusius reidus. Samerolas du kartus jau buvo laikinai 
nušalintas nuo pareigų, nes panaudojo perteklinę jėgą, ir aš jam 
primenu šiuos epizodus. Kartais jo veidas užrausta. Kartais jis pra- 

kaituoja. Galiausiai, šeštą valandą vakaro, Samerolui iškentėjus ke- 
turias sunkias valandas liudytojo kėdėje, teisėjas Ponderis manęs 
paklausia, gal aš jau ketinu baigti. 

— Ne, sere, aš dar tik pradedu, — atsakau išties gyvai, sužio- 
ruodamas akimis į Samerolą, — esu taip užsivedęs, kad galėčiau tęs- 
ti iki vidurnakčio. 

— Ką gi, puiku, tuomet iki ryto devintos darome pertrauką. 


21 skyrius 


Penktadienį, devintą valandą ryto, įveda prisiekusiuosius, ir 
teisėjas Ponderis juos pasveikina. Pakviestas pareigūnas Samerolas 
vėl sėdasi į liudytojo vietą. Jo įžūlumas jau ne toks akivaizdus. 

— Prašom tęsti kryžminę apklausą, pone Radai, — paragina 
Ponderis. 

Padedamas vieno teismo tarnautojo, išlankstau ir prikabinu 
Renfrou namo — pirmo ir antro aukštų — planą. Paprašau Samero- 
lo, kaip šios grupės vado, mums paaiškinti, kaip buvo atrinkti tie aš- 
tuoni žmonės. Kodėl juos padalijo į dvi grupes, vieną nusiuntė prie 
paradinių durų, kitą — prie užpakalinių? Koks kiekvieno jų vaid- 
muo? Kokius ginklus kiekvienas turėjo? Kas priėmė sprendimą ne 
nuspausti durų skambutį, o įsilaužti? Kaip buvo atidarytos durys? 
Kas jas atidarė? Kurie policininkai pirmi pateko vidun? Kas nušovė 
Spaiką ir kodėl? 

Į daugelį mano klausimų Samerolas negali ar nenori atsakyti 
ir netrukus atrodo kaip kvailys. Jis vadovavo operacijai ir tuo di- 
džiuojasi, bet negali paaiškinti daugybės detalių. Dvi valandas jį 
triuškinu, paskui padarome pertrauką. Prie trumpos kavutės Da- 
gas man papasakoja, kad prisiekusieji skeptiški ir įtarūs; keli atro- 
dė įniršę. 

— Mes juos turime, — sako jis. 

Aš jį perspėju dar nesidžiaugti. Rūpestį kelia du prisiekusieji, 
nes, pasak seno mano bičiulio Neito Spurijo, jie susiję su policijos 
departamentu. Mudu vakar vakare susitikome išgerti, ir, anot jo, 

larai deda viltis į ketvirtą ir septintą numerius. Imsiuosi to klausi- 
mo vėliau. 

Atsispiriu norui kankinti Samerolą visą dieną — o šitaip elgiuo- 
si dažniau, nei turėčiau. Kryžminė apklausa yra menas, ir ją baigti, 
kai esi įgijęs pranašumą, reikia įgūdžių. Aš to dar neišmokau, nes 
instinktyviai trokštu tokį žvėrį kaip Samerolas spardyti ir parkritusį. 

— Manau, su šituo liudytoju jau pakankamai nuveikėte, — iš- 
mintingai nusprendžia Dagas. 

Jis teisus, tad teisėjui pasakau, kad su Samerolu jau baigiau. 
Kitas liudytojas — Skotas Kistleris, ko gero, Dago Renfrou pašautas 
faras. Finis pirmas pradeda tiesioginę apklausą ir kaip įmanydamas 
stengiasi sukelti šiokios tokios užuojautos. Bet iš tiesų, — o aš tu- 
riu visus medicininius išrašus, — šautinė jo kaklo žaizda tik nedaug 
rimtesnė už paviršinę. Per mūšį jį išsiųstų atgal į frontą, užklijavę 
porą greitosios pagalbos pleistrų. Tačiau kaltintojai nori laimėti 
taškų, ir iš Kistlerio žodžių atrodo, lyg kulka būtų pataikiusi jam į 
tarpuakį. Ši apklausa užtęsiama gerokai per ilgai, kol galiausiai pa- 
skelbiama priešpiečių pertrauka. 

Kai vėl sugrįžtame į teismo salę, Finis pareiškia: 

— Daugiau klausimų nebus, jūsų prakilnybe. 

— Pone Radai. 

— Pareigūne, ar jūs nužudėte Kitę Renfrou? — nieko nelauk- 
damas užsipuolu Kistlerį. 

Sakytum, iš salės išsiurbiamas visas oras. Finis paknopstom 
pašoka ant kojų prieštaraudamas. 

— Pone Radai, jeigu jūs... — perspėja teisėjas Ponderis. 

— Teisėjau, mes kalbame apie nužudymą, juk taip? Kitė Rent- 
rou buvo beginklė, kai kažkas iššovė ir nužudė ją nuosavuose na- 
muose. Tai žmogžudystė. 

Finis garsiai atkerta: 

— Ne, ne žmogžudystė. Yra įstatymas — teisėsaugos pareigū- 
nai, palaikantys viešąją rimtį, nėra atsakingi... 

— Galir neatsakingi, — pertraukiu, — bet vis tiek tai žmogžu- 
dystė. — Pamoju rankomis į prisiekusiuosius ir griežtai klausiu: — 
Kaipgi kitaip tai pavadinsite? 

Trys ar keturi iš jų pritariamai sulinksi galvomis. 

— Pone Radai, prašyčiau vengti žodžio „žmogžudystė“, — 
įspėja teisėjas Ponderis. 

Giliai atsikvepiu; taip padaro ir visi kiti. Kistleris atrodo taip, 
tarsi stovėtų priešais sušaudymo komandą. Grįžtu prie tribūnos, 
pasižiūriu į jį ir mandagiai klausiu: 

— Viešosios rimties palaikymo pareigūne Kistleri, ką dėvėjote 
šio Specialiosios paskirties būrio reido naktį? 

— Atleiskite? 

— Kartoju: ką dėvėjote? Išvardykite prisiekusiesiems viską, 
kas buvo ant jūsų kūno. 

Jis smarkiai gurkteli seiles, paskui pradeda sparčiai vardyti ap- 
sauginę liemenę, ginkluotę ir taip toliau. Sąrašas ilgas. 

— Tęskite toliau, — paraginu. 

— Boksininko trumpikės, marškinėliai, baltos sportinės pusko- 
jinės, — baigia Kistleris. 

— Dėkui jums. Tai viskas? 

— Taip. 22 

— Esate tikras? 

— Taip, esu tikras. 

Stebeiliju į jį, lyg būtų bjaurus melagis, paskui nueinu prie 
daiktinių įrodymų stalo ir paimu išdidintą spalvotą fotografiją — 
Kistleris ant neštuvų skubiai gabenamas į ligoninės skubiosios pa- 
galbos priimamąjį. Jo veidas aiškiai matomas. Kadangi nuotrauka 
jau buvo priimta kaip daiktinis įrodymas, paduodu ją Kistleriui ir 
klausiu: 

—- Čia jūs? 

Jis pasižiūri ir sutrikęs patvirtina: 

— Taip, aš. 

Teisėjas man leidžia perduoti nuotrauką prisiekusiesiems. Šie 
neskubėdami žiūrinėja, įsimena vaizdą, paskui grąžina. 

— Taigi, viešosios rimties palaikymo pareigūne Kistleri, kai 
žvelgiate į save šioje nuotraukoje, kodėl jūsų veidas juodas? 

Jis su palengvėjimu atsidūsta — o, ačiū Dievui. 

— Ak, tai paprasčiausi maskuojamieji dažai. 

— Taip pat žinomi kaip karo dažai? 

— Turbūt. Yra keletas jų pavadinimų. 

— Kam naudojami karo dažai? 

— Jie skirti maskuotis. 

— Vadinasi, tai gana svarbu? 

— Be abejo, taip. 

— Jie būtini karių saugumui užtikrinti kovos lauke, tiesa? 

— Visiškai. 

— Keli iš aštuonių viešosios rimties palaikymo pareigūnų jū- 
siškėje Specialiosios paskirties būrio grupėje tą naktį savo veidus 
slėpė po juodais karo dažais? 

— Aš neskaičiavau. 

— Ar visi jūsų viešosios rimties palaikymo pareigūnai tąnakt 
buvo išsiteplioję juodais karo dažais? 

Jis žino atsakymą, taip pat supranta, kad ir aš žinau. 

— Išties nesu tikras, — sako. 

Nueinu prie savo stalo ir paimu storą raštiškų parodymų su 
priesaika aplanką. Pasistengiu, kad jis šį matytų. 

— Taigi, viešosios rimties palaikymo pareigūne Kistleri... 

Finis pašoka iš vietos ir taria: 

— Na, jūsų prakilnybe, aš prieštarauju. Jis vis vartoja terminą 
„viešosios rimties palaikymo pareigūnas“. Manau, kad... 

— Jūs pirmas jį pavartojote, — atšauna teisėjas Ponderis. — 
Atmesta. 

Galiausiai mes nustatome, kad keturi policininkai pasigraži- 
no juodais karo dažais, ir, man kalbant toliau, Kistleris atrodo taip 
kvailai, kaip paauglys, žaidžiantis spalvotomis kreidelėmis. Metas 
išties šiek tiek pasilinksminti. 

— Taigi, viešosios rimties palaikymo pareigūne Kistleri, jūs 
dažnai žaidžiate vaizdo žaidimus, tiesa? — klausiu jo. 

Finis vėl pašoka. 

— Prieštarauju, jūsų prakilnybe. Tai nesusiję su byla. 

— Prieštaravimas atmestas, — šiurkščiai taria jo prakilnybė, 
nė nepažvelgdamas į prokurorą. 


Teisėjas Ponderis vis labiau ir akivaizdžiau persisotinęs polici- 

ja, jos melu ir metodais. Iniciatyva mūsų rankose — man tai retai 
pasitaiko, — ir nelabai žinau, kaip tuo pasinaudoti. Ar spartinti įvy- 
kius ir perduoti bylą prisiekusiesiems, kol šie mus palaiko? Ar tęsti 
toliau ir savo naudai rinkti kiekvieną galimą tašką? 

Rinkti taškus labai smagu, be to, nujaučiu, kad prisiekusieji ne- 
abejotinai palaiko mane ir mėgaujasi Kistlerio žlugimu. 

— Kokius vaizdo žaidimus jūs mėgstate? 

Jis įvardija kelis — nekaltus, beveik vaikiškus, jo žodžiai nu- 
skamba kaip kokio peraugusio penktaklasio. Abu, jis ir Einis, žino, 
kas toliau seks, ir mėgina sušvelninti smūgį. Šitaip elgdamasis 
Kistleris atrodo dar prasčiau. 

— Kiek jums metų, pone Kistleri? 

— Dvidešimt šešeri, — nusišypso ir nors kartą atsako sąži- 
ningai. 

— Ir tebežaidžiate vaizdo žaidimus? 

— Na, taip, sere. 

— Faktiškai esate žaidęs tūkstančius valandų, tiesa? 

— Turbūt. | m. 

— Ir vienas iš jūsų mėgstamiausiųjų — „Mirtinas ginklas 3", 
tiesa? 

Aš laikau rankoje jo raštiškus parodymus, kuriuose man pa- 
vyko išgauti faktą, kad Kistleris vaikystėje buvo susižavėjęs vaizdo 
žaidimais ir dabar juos tebemėgsta. 

— Turbūt, taip, — patvirtina jis. 

Pamojuoju jo raštiškais parodymais per atstumą nuo savęs, lyg 
šie būtų nuodingi, ir tariu: 

— Ką gi, regis, jūs jau raštiškai paliudijote, kad žaidėte „Mirti- 
ną ataką 3 pastaruosius dešimt metų? 

— Taip, sere. 

Pažvelgiu į teisėją Ponderį. 

— Jūsų prakilnybe, norėčiau prisiekusiesiems parodyti klipą iš 
„Mirtino ginklo 3“. 

Finis įniršta. Mes mėnesį dėl to ginčijomės, ir Ponderis nepa- 


skelbė nutarties iki šio momento. Galiausiai jis taria: 


166 


— Būtų įdomu. Pasižiūrėkime. 

Visiškai nusivylęs, Finis numeta ant stalo savo bloknotą. Pon- 
deris suniurna: 

— Gana vaidybos, pone Eini. Sėskit! 

Retai teisėjas palaiko mano pusę, ir nesu tikras, kaip elgtis. 

Šviesos teismo salėje pritemsta, nuo palubės nusileidžia ekra- 
nas. Teismo technikas parengė penkių minučių trukmės vaizdo 
žaidimo klipą. Man nurodžius, jis pastiprina garsą, ir prisiekusieji 
krūpteli, kai ekrane stambus kareivis išspiria duris, fone griaudė- 
jant sprogimams. Gyvūnas, panašus į šunį, bet su blizgančiais dan- 
timis ir didžiuliais nagais, metasi pirmyn, ir mūsų herojus jį nužudo. 
Duryse ir languose pasirodo piktadariai, jie visi susprogdinami. Kul- 
kos, kurias gali matyti, sproginėja ir rikošetuoja. Skraido nuplėštos 
kūnų dalys. Kraujo iki kelių. Žmonės klykia, šaudo ir miršta. Per dvi 
minutes mes jau ganėtinai pamatėme. 

Po penkių minučių visai teismo salei prireikia atokvėpio. Ekra- 
ne vaizdai išnyksta, užsidega šviesos. Rūsčiai pažvelgiu į Kistlerį, vis 
dar sėdintį liudytojo vietoje. | 

— Viskas vien tik pokštai, tiesa, viešosios rimties palaikymo 
pareigūne Kistleri? 

Jis gūžteli pečiais, pažvelgia į Finį pagalbos ir sumurma: 

— Turbūt. 

— Teisėjau, ar šitai bent kiek susiję su byla? — atsistojęs klau- 
sia Finis. 

Teisėjas ant alkūnių palinkęs į priekį ir nusiteikęs dar ryžtingiau. 

— O, manau, labai susiję, pone Fini, — atsako jis. — Pažiūrė- 
kime vaizdo įrašą darsyk. 

Vėl užtemsta šviesos, ir mes tris minutes stebime tas pačias 
beprasmes skerdynes ir kraują. Jeigu nutverčiau Starčerį žiūrint šį 
šlamštą, uždaryčiau į gydymo įstaigą. Vienu metu prisiekusysis nu- 
meris šeši garsiai sušnabžda: 

— Dieve mano! 

Stebiu juos, giliai pasidygėjusius, spoksančius į ekraną. 


Kai šis vaizdo įrašas baigiasi, priverčiu Kistlerį prisipažinti, 

kad jis taip pat mėgsta žaidimą „Kreko lindynė — specialiosios 
operacijos“. Jis pripažįsta, kad farai policijos departamento pus- 
rūsyje turi rūbinę. Mokesčių mokėtojų malone joje yra penkiasde- 
šimt keturių colių plokščio ekrano televizorius, ir tarp Specialiosios 
paskirties būrio manevrų vaikinai ten susirenka papramogauti — 
rengia vaizdo žaidimų turnyrus. Finiui nevykusiai prieštaraujant, 
ištraukiu tai iš Kistlerio po trupinėlį. Šiuo metu jis jau nenori apie 
tai kalbėti, ir tuo dar labiau pablogina reikalus sau ir kaltinančiajai 
šaliai. Man baigus, jis sugniuždytas ir diskredituotas apleidžia liu- 
dytojo vietą. 

Atsisėsdamas žvilgteliu į galeriją. Ten policijos viršininko jau 
nebėra. 

— Kas kitas jūsų liudytojas, pone Fini? — paklausia teisėjas 
Ponderis. 

Finio veidas — kaip susigėdusio prokuroro, nebenorinčio 
kviesti daugiau liudytojų. Jis tik trokšta suspėti įšokti į kitą trau- 
kinį, vežantį iš miesto, tačiau pažvelgia į savo Šai ir paskelbia: 

— Pareigūnas Boidas. : m 

Tą naktį Boidas paleido septynis šūvius. o eisi metų 
amžiaus jis buvo nuteistas už vairavimą apsvaigus, bet vėliau su- 
gebėjo išbaltinti savo tarnybos lapą. Finis nežino apie vairavimą 
apsvaigus, bet aš žinau. Dvidešimties metų amžiaus Boidas buvo 
gėdingai išvarytas iš kariuomenės. Kai jam buvo dvidešimt ketveri, 
Boido mergina paskambino numeriu 911 ir pasiskundė dėl smur- 
tavimo namuose. Tai irgi buvo nuslėpta, jokie kaltinimai neprilipo. 
Boidas yra kitų dviejų Specialiosios paskirties būrio prastai pareng- 
tų reidų dalyvis, be to, irgi žavisi tais pačiais vaizdo žaidimais, ku- 
riems tiek daug laiko skiria Kistleris. 

Jeigu gaučiau Boidą kryžminei apklausai, tai galėtų būti mano 
karjeros viršūnė. 

Netikėtai teisėjas Ponderis pareiškia: 

— Darome pertrauką iki pirmadienio ryto devintos. Noriu su- 
sitikti su teisininkais savo kabinete. 

22 skyrius 


Vos tik durys užsidaro, teisėjas Ponderis rūsčiai pažvelgia į 
Finį ir suniurna: 

— Jūsų byla — tikras šlamštas. Teisiamas ne tas žmogus. 

Vargšas Finis tai žino, bet negali pripažinti. Faktiškai šiuo metu 
jis išvis neįstengia pratarti nė žodžio. Teisėjas spaudžia toliau: 

— Ar ketinate pakviesti liudyti visus aštuonis Specialiosios 
paskirties būrio narius? 

— Dabar mano atsakymas neigiamas, — vos pralemena Finis. 

— Puiku, tuomet aš juos pakviesiu kaip priešingos šalies liu- 
dytojus. Noriu, kad visus aštuonis išgirstų prisiekusieji, — staiga 
užsipuolu aš. | 

Teisėjas baimingai į mane pasižiūri. Turiu visišką teisę šitaip 
pasielgti, ir jie tai žino. Slenka sekundės, ir jie abu įsivaizduoja lau- 
kiantį košmarą: priešais prisiekusiuosius kiti šeši žaisliniai kareivė- 
liai, o aš juos trankau it pamišėlis. 

Jo prakilnybė pažvelgia į Finį ir klausia: 

— Galbūt derėtų atsiimti kaltinimus? 

Žinoma, ne. Nors Finis ir demoralizuotas, bet jis prokuroras. 

Paprastai baudžiamajame teismo procese teisėjas turi teisę at- 
mesti valstijos įrodymus ir pakreipti verdiktą kaltinamojo naudai. 
Bet šitaip atsitinka retai. Nes yra įstatymas, skelbiantis, kad asmuo, 
kuris šauna į policininką, įeinantį į jo arba jos namus, yra kaltina- 
mas pasikėsinimu nužudyti pareigūną, nesvarbu, ar tas pareigūnas 
eina teisingu adresu, ar ne. Blogas, netinkamas ir pasibaisėtinai 
parengtas įstatymas, bet, teisėjo Ponderio nuomone, jis nesuteikia 
jam galimybės bylą nutraukti. 

Mes einame galutinio verdikto link. 


23 skyrius 


Per savaitgalį vienas iš šešių likusių Specialiosios paskirties bū- 
rio policininkų staiga paguldomas į ligoninę ir liudyti negali. Kitas 

paprasčiausiai dingsta. Likusiems keturiems sudoroti man prirei- 
kia pusantros dienos. Mūsų procesas nušviečiamas pirmuosiuose 
laikraščių puslapiuose, ir policijos departamentas dar niekada taip 
prastai neatrodė. Stengiuosi kuo daugiau mėgautis šia šlovės minu- 
te, nes mažai tikėtina, kad vėl pasitaikys panaši. 

Paskutinę parodymų dieną susitinku su Renfrou šeima anks- 
tyvų pusryčių. Reikia aptarti klausimą, ar turėtų liudyti Dagas. Da- 
lyvauja trys jo suaugę vaikai — Tomas, Fiona ir Suzana. Jie sekė 
visą bylos nagrinėjimą ir nė kiek neabejoja, kad prisiekusieji jų tėvo 
nenuteis, nesvarbu, ką bylotų kažkoks netikęs įstatymas. 

Paaiškinu blogiausią scenarijų: per kryžminę apklausą Finis 
nersis iš kailio, mėgindamas Dagą suerzinti. Privers jį prisipažinti, 
kad paleido iš savo ginklo penkis šūvius, sąmoningai stengdama- 
sis nušauti pareigūnus. Vienintelė galimybė valstijai laimėti bylą, 
jeigu Dagas liudydamas suskystų, bet to mes paprasčiausiai nesi- 
tikime. Jis yra tvirtas žmogus ir nori duoti parodymus. Šiame bet 
kurio teismo proceso etape kaltinamasis turi teisę liudyti, nesvarbu 
ką mano jo advokatas. Jie mane dėl to spaudžia. Mano nuostatos 
tokios pačios kaip ir bet kurio advokato baudžiamojoje byloje: jeigu 
valstijai nepavyko įrodyti savo reikalo, laikyk klientą toliau nuo liu- 
dytojo krėslo. | 


Bet Dagas Renfrou nesileidžia perkalbamas. 


24 skyrius 


Apklausą pradedu nuo Dago karinės karjeros. Keturiolika 
metų vilkėjo uniformą, išdidžiai ir nepriekaištingai tarnavo savo 
šaliai. Du kartus kariavo Vietname, gavo „Purpurinę širdį, dvi sa- 
vaites praleido karo belaisvių stovykloje, iki buvo išvaduotas. Turi 
pustuzinį medalių, garbingai išleistas į atsargą. Tikras, ne vien uni- 
formą dėvintis karys. 

Įstatymus gerbiantis pilietis, praeityje tik kartą baustas už 
greičio viršijimą. 

Kontrastai akivaizdūs ir byloja patys už save. 

Tą lemtingą naktį jis ir Kitė iki dešimtos vakaro žiūrėjo televi- 
zorių, paskui dar kelias minutes skaitė ir galiausiai išjungė šviesas. 
Jis pabučiavo žmoną, palinkėdamas labos nakties, pasakė mylintis 
kaip visada, ir abu užmigo. Juos staiga išbudino prasidėjęs šturmas. 
Namas ėmė drebėti, pasipylė šūviai. Dagas paknopstom puolė ieš- 
koti pistoleto ir liepė Kitei paskambinti 911. Supanikavęs jis išbėgo 
į tamsų koridorių ir pamatė greitai laiptais kylančius du šešėlius. Iš 
apačios sklido balsai. Dagas parkrito ant grindų ir pradėjo šaudyti. 
Netrukus pats buvo sužeistas į petį. Ne, pabrėžė jis, niekas nė ne- 
šūktelėjo, kad tai policija. Kitė klykdama išbėgo į koridorių, į kulkų 
krušą. 

Apibūdindamas garsus, kai pataikė į jo žmoną, Dagas palūžta. 

Pusė prisiekusiųjų irgi verkia. 


25 skyrius 


Finis nebenori apklausti Dago Renfrou. Jis mėgina įrodyti, kad 
Dagas sąmoningai šovė į policininkus, bet šis jį triuškina, vis karto- 
damas: 

— Aš nežinojau, kad jie policininkai. Maniau, į mano namus 
laužiasi nusikaltėliai. 

Kitų liudytojų nekviečiu. Man jų nereikia. 

Finis be entuziazmo dėsto baigiamuosius argumentus, veng- 
damas pažvelgti į prisiekusiuosius. Kai ateina mano eilė, tvardy- 
damasis pakartoju svarbiausius faktus. Būtų lengva toliau pliekti 
farus ir visiškai juos sutriuškinti, bet prisiekusieji jau pakankamai 
prisiklausė. 

Teisėjas Ponderis informuoja prisiekusiuosius apie pritaikomą 
įstatymų kodekso straipsnį, paskui pasako, kad atėjo metas jiems 
pasišalinti ir pasitarti. Bet nė vienas nepajuda iš vietos. Kas toliau 
nutiks, turės kone istorinę reikšmę. 

Vilis Grantas, prisiekusysis numeris šeši, pamažu atsistoja ir 
taria: 

— Teisėjau, buvau išrinktas šio žiuri seniūnu ir turiu klausimą. 

Teisėjas, puikiai gebantis tvardytis juristas, apstulbęs žvilgteli 
į Finį ir mane. Teismo salė vėl visiškai nuščiūva. Aš nė nekvėpuoju. 
Jo prakilnybė prabyla: 

— Na, nesu tikras. Aš nurodžiau prisiekusiesiems pasišalinti ir 
pradėti svarstymą. 

Prisiekusieji nepajuda. 

— Mums nereikia svarstyti, jūsų prakilnybe. Jau žinome, kaip 
pasielgsime, — sako ponas Grantas. 

— Betgi aš jus pakartotinai perspėjau bylos neaptarinėti, — 
griežtai pareiškia Ponderis. 

Nesutrikęs ponas Grantas atsako: 

— Mes bylos neaptarinėjome, bet verdiktą jau turime. Nėra 
ko aptarinėti ar svarstyti. O mano klausimas toks: kodėl teisiamas 
ponas Renfrou, o ne policijos pareigūnai, nušovę jo žmoną? 

Akimirksniu per salę nuvilnija aikčiojimų ir šnabždesių banga. 
Teisėjas Ponderis stengiasi suvaldyti situaciją, jis garsiai atsikrenkš- 
čia ir paklausia: 

— Jūsų verdiktas vienbalsis? . ai 

— Po šimts, taip. Mes pripažįstame poną Renfrou nekaltu ir 
manome, kad šie policininkai turėtų būti apkaltinti žmogžudyste. 

— Paprašysiu prisiekusiuosius pakelti rankas, jeigu sutinkate 
su verdiktu „nekaltas“. 

Į orą šauna dvylika rankų. 

Apsikabinu Dagą Renfrou, ir jis vėl palūžta. 


KETVIRTA DALIS 


MAINAI 


1 skyrius 


Pasibaigus stambiam teismo procesui, ypač jei jis išsamiai 
nušviečiamas pirmuosiuose laikraščių puslapiuose ir gauna daug 
vterio laiko, aš dažnai dingstu. Nemanykite, kad nemėgstu dėme- 
sio. Esu advokatas, ir šitai įrašyta mano genuose. Bet per Renfrou 
teismą aš pažeminau Policijos departamentą, sukompromitavau 
kai kuriuos policininkus, kai kuriuos tikrai kietus vyrukus, kurie 
nėra pratę atsakyti už savo netinkamus veiksmus. Kaip sakoma, 
„gatvėse dabar karšta“, taigi metas padaryti pertrauką. Susikraunu 
į furgoną šiek tiek drabužių, savo golfo lazdas, kelias knygas minkš- 
tais viršeliais bei pusę dėžės nedidelės gamybinės partijos burbo- 
no ir kitą dieną po verdikto nepastebimai išvažiuoju. Diena žvarbi 
ir vėjuota, per šalta golfui, tad patraukiu į pietus, kaip ir kiti ne- 
mėgstantys žiemos amerikiečiai, ieškoti saulės. Per savo padrikas 
keliones jau patyriau, kad beveik kiekviename mažame miestelyje, 
turinčiame daugiau kaip dešimt tūkstančių gyventojų, yra viešas 
golfo aikštynas. Paprastai savaitgaliais aikštės perpildytos, bet sa- 
vaitės viduryje žmonių ne per daugiausia. Važiuoju į pietus, per 
dieną užsuku bent į vieną aikštyną, kartais — du, žaidžiu vienas, 
be kedžio ir be žaidėjo kortelės, moku grynaisiais už nebrangius 
numerius moteliuose, valgau mažai ir vėlai vakare, skaitydamas 
naujausią Džeimso Li Berko ar Maiklo Konelio romaną, gurkšnoju 
burboną. 

Jeigu turėčiau krūvą pinigų, galėčiau visą gyvenimą šitaip pra- 
leisti. 

Bet aš jų neturiu, tad galiausiai grįžtu į Miestą, kur tuoj pat 


mane pasiveja bloga reputacija. 

2 skyrius 


Maždaug prieš metus buvo pagrobta jauna moteris, Džiljana 
Kemp, kai aplankiusi savo draugę išėjo iš ligoninės. Jos automobilis 
rastas šalia ligoninės, automobilių garažo trečiame aukšte. Vaizdo 
kameros užfiksavo ją einančią savo automobilio link, bet pametė 
iš kadro, kai išžengė iš vaizdo aprėpties ploto. Buvo išanalizuota 
visų keturiolikos kamerų nufilmuota medžiaga. Jos užfiksavo visų 
transporto priemonių, įvažiavusių ir išvažiavusių per tą parą, regis- 
tracijos numerių lenteles ir suteikė tik vienintelę reikšmingą infor- 
maciją. Valandą po to, kai Džiljana buvo pastebėta einanti savo au- 
tomobilio link, garažo aukštą paliko mėlynas visureigis „Ford“, kurį 
vairavo baltasis su beisbolo kepuraite ir akiniais. Visureigis buvo su 
vogtais Ajovos numeriais. Per naktį garažo prižiūrėtojai nepastebė- 
jo nieko įtartina, o vyriškis, paėmęs iš baltojo taloną, jo neprisimi- 
nė. Per valandą iki išvykstant visureigiui pro vartus išriedėjo ketu- 
riasdešimt transporto priemonių. 

Detektyvai išnaršė kiekvieną garažo colį ir nieko nerado. Jos 
pagrobėjas nepareikalavo išpirkos. Paieška, iš pradžių intensyvi, ne- 
davė apčiuopiamų rezultatų. Pirminis šimto tūkstančių atlygis už 
bet kokią suteiktą informaciją nesukėlė jokios reakcijos. Po dviejų 
savaičių mėlynasis visureigis rastas valstijos parke už šimto mylių. 
Prieš mėnesį jis buvo pavogtas Teksase. Jo registracijos numeriai iš 
Pensilvanijos, žinoma, irgi vogti. 

Pagrobėjas gudravo. Visureigį švariai išvalė: nei pirštų atspau- 
dų, nei plaukų, nei kraujo, nieko. Jo veikimo diapazonas, taip pat 
ir planavimas, tyrėjus baugino. Jie vaikėsi ne paprastą nusikaltėlį. 

Reikalo svarbą didino ir tai, kad Džiljanos Kemp tėvas buvo 
vienas iš dviejų Miesto policijos viršininko pavaduotojų. Nereikia 
nė sakyti, kad departamentas bylą priskyrė prie ypatingos svarbos. 
Bet tuo metu nepaviešino, kad Džiljana buvo trečią mėnesį nėščia. 
Kai tik ji dingo, kartu su mergina gyvenantis draugas jos tėvams 
pasakė apie nėštumą. Šitai laikyta paslaptyje, o policija dirbo dieną 
naktį, stengdamasi ją surasti. 

Iš Džiljanos nebuvo gauta jokių žinių. Jos kūnas nerastas. Vei- 

kiausiai ji mirusi, bet kada buvo nužudyta? Blogiausias galimas sce- 
narijus taip pat yra ir akivaizdžiausias: ją nužudė ne iškart, laikė 
nelaisvėje, kol pagimdė. 

Praėjus devyniems mėnesiams po jos dingimo, atlygio suma 
vis didėjo, ir gauta slapta informacija policiją nuvedė į vieną lombar- 
(lą netoli mano daugiabučio. Už du šimtus dolerių buvo įkeista auk- 
sinė kaklo grandinėlė su maža graikų moneta. Džiljanos vaikinas 
atpažino grandinėlę kaip jo padovanotą merginai per ankstesnes 
Kalėdas. Sutelkę visas jėgas, detektyvai įnirtingai darbavosi, steng- 
damiesi nustatyti, per kieno rankas grandinėlė perėjo. Tai nuvedė į 
kitą lombardą, prie kitos sutarties ir galiausiai prie įtariamojo, var- 
du Arčas Svengeris. 

Trisdešimt vienerių metų bastūnas be jokių aiškių pragyveni- 
mo išteklių, Svengeris praeityje buvo įkliuvęs už smulkias vagys- 
tes ir kvaišalų prekybą. Jis su savo motina — girtuokle, gaunan- 
čia neįgalumo pašalpą, — gyveno senų kemperių parke. Po mėnesį 
trukusio stebėjimo ir kruopštaus nagrinėjimo Svengeris galiausiai 
buvo suimtas apklausai. Jis bandė išsisukinėti ir nebuvo atviras, o 
po dviejų valandų bevaisio tardymo visai užsičiaupė ir pareikalavo 
advokato. Neturėdama tvirtų įrodymų, policija vyruką paleido, bet 
toliau stebėjo kiekvieną jo žingsnį. Vis dėlto kelis kartus jis sugebėjo 
nepastebėtas pasprukti, bet visada sugrįždavo namo. 

Praėjusią savaitę jį vėl sulaikė apklausai. Svengeris pareikalavo 
advokato. 

— Gerai, kas tavo advokatas? — paklausė detektyvas. 

— Jo pavardė Radas. Sebastianas Radas. 


3 skyrius 


Mažiausia, ko man reikia — tai dar daugiau nemalonumų su 
policija. Bet, kaip mes sakome, klientus ne visada galime rinktis. Ir 
kiekvienas kaltinamasis, nesvarbu koks niekingas jis ar jo nusikal- 
timas, turi teisę į advokatą. Daugelis neprofesionalų to nesupranta 
ir jiems nerūpi. Man irgi nerūpi. Tai mano darbas. Jei atvirai, iš pra- 

džių esu sužavėtas, kad Svengeris pasirinko mane, sužavėtas, kad 
galiu įkišti nosį į dar vieną sensacingą bylą. 

Tačiau ši byla mane persekios visą gyvenimą. Prakeiksiu tą die- 
ną, kai atskubėjau į centrinę policijos būstinę pirmą kartą pasišne- 
kėti su Arču Svengeriu. 

Policijos departamente daugiau skylių nei sename vamzdyne, 
ir kol atvykstu į centrinę būstinę, gandas jau pasklidęs. Vienas tele- 
vizijos reporteris su operatoriumi mane pasigauna įeinantį į pastatą 
ir pareikalauja pasakyti, ar atstovauju Arčui Svengeriui. Aš atsainiai 
bloškiu „Jokių komentarų“ ir žengiu toliau. Bet nuo tos akimirkos 
visi mieste žino, kad aš — jo advokatas. Puikus derinys, tiesa? Žiau- 
rus žmogžudys ir sukčius advokatas, kuris gins bet ką. 

Daug kartų žingsniuodavau centrine būstine, ši vieta visada 
gyva ir kunkuliuoja energija. Aplinkui zuja uniformuoti gatvės fa- 
rai ir šiurkščiai juokauja su sėdinčiais prie rašomųjų stalų. Susirau- 
kę, lyg nirštų ant viso pasaulio, koridoriais išdidžiai vaikšto pigiais 
kostiumais vilkintys detektyvai. Ant suolų, laukdamos blogų žinių, 
sėdi išsigandusios šeimos. Ir čia visada rasi kokį nors advokatą, ku- 
ris susikišęs su kokiu nors faru įtemptai derasi arba skuba pas savo 
klientą, kol tas dar neišpasakojo visko, ką žino ir ko nežino. 

Šiandien atmosfera itin slogi ir įtempta. Įžengdamas pro para- 
dines duris, susilaukiu daugiau žvilgsnių nei paprastai. Ir kodėl gi ne? 
Sučiuptas žmogžudys; jis čia pat, toliau koridoriumi. O štai gelbėti 
ateina jo advokatas. Abu reikėtų sučiupti ir kaip reikiant papurtyti. 

Dar neužgijo žaizda po Renfrou teismo. Jis baigėsi vos prieš 
tris savaites, o farų atmintis ilga. Kai kurie iš jų norėtų pasiimti 
guminę lazdą ir man sulaužyti kelis kaulus ar padaryti dar ką nors 
blogiau. 

Per koridorių labirintą mane nuveda į apklausų kambarius. To- 
liau koridoriuje rūko ir pro vienpusį veidrodį žiūri du Žmogžudysčių 
skyriaus detektyvai. Vienas iš jų — Lendis Rirdonas. Tai jis man pa- 
skambino ir pranešė, kad iš visų Miesto advokatų buvau pasirinktas 
aš. Rirdonas — geriausias departamente Žmogžudysčių skyriaus 
detektyvas. Jis jau artėja prie pensinio amžiaus, ir metai atsiėmė 
savo. Rirdonui apie šešiasdešimt, bet jis atrodo dešimt metų senes- 

nis, plaukai vešlūs ir pražilę, beveik nepaliesti žirklių. Vis dar rūko, 
ir apie tai byloja gilios raukšlės veide. 

Pamatęs mane, jis linkteli. Nagi ateikite. Kitas detektyvas 
(lingsta. 

Jei kalbėsime apie Lendį Rirdoną, gerai yra tai, kad jis labai 
sąžiningas ir negaiš laiko prie bylos, kurios negali įrodyti. Visada 
atkakliai ieško įrodymų, bet jeigu jų nėra, vadinasi, nėra. Per tris- 
dešimt darbo metų jis nė karto klaidingai neapkaltino įtariamojo 
žmogžudyste. Bet jeigu Lendis tave pričiups, jį palaikys teisėjas ir 
prisiekusieji, ir tu veikiausiai numirsi kalėjime. 

Džiljanos Kemp bylos jis ėmėsi nuo pat pradžios. Prieš ketu- 
ris mėnesius Lendis patyrė nesmarkų širdies priepuolį, ir gydytojas 
jam patarė pasitraukti į pensiją. Tada jis susirado kitą gydytoją. 

Aš atsistoju greta, ir mes abu žiūrime pro veidrodį. Nepasis- 
veikiname. Visus gynybos advokatus Rirdonas laiko padugnėmis ir 
niekada tiek nenusižemins, kad paspaustų man ranką. 

Apklausų kambaryje Svengeris vienas. Atsilošęs ant sulanks- 
tomosios kėdės ir užsikėlęs kojas ant stalo, jis nuobodžiauja. 

— Ką jis pasakė? — klausiu. 

— Nieko. Pavardę, karinės tarnybos laipsnį ir serijos numerį, 
po to pareikalavo jūsų. Pasakė matęs jūsų pavardę laikraštyje. 

— Vadinasi, moka skaityti? 

— Spėčiau, intelekto koeficientas šimtas trisdešimt. Tik atro- 
do kvailas. 

Tikrai taip. Apkūnus, su dvigubu pagurkliu; nuo kaklo aukš- 
tyn matyti stambios rudos strazdanos; galva faktiškai nuskusta, 
išskyrus kelis vašku suteptus šerius — senas jūreiviškas kirpimas 
ežiuku prieš šešiasdešimtį metų, dar iki bitlų eros. Arba norėdamas 
patraukti dėmesį, arba atrodyti juokingiau, jis užsidėjęs akinius ap- 
valiais rėmeliais, absurdiškai didelius ir melsvai žalsvos spalvos. 

— Tie akiniai? — nusistebiu. 

— Iš vaistinės, pigūs ir netikri. 

Akinių jam nereikia, įsivaizduoja esantis gudrus, kai prireikia 
maskuotis. Faktiškai tai puikiai sugeba. Per pastarąjį mėnesį kelis 
kartus paspruko nuo mūsų stebėjimo, bet visada grįždavo namo. 

— Ką prieš jį turite? 

Lendis iš nuovargio ir nusivylimo atsidūsta. 

— Nedaug, — sako, ir aš žaviuosi šio žmogaus atvirumu. 

Jis puikus policininkas ir nėra toks kvailas, kad atvirai su ma- 
nimi kalbėtų, bet pasitikėjimą kelia. 

— Pakanka apkaltinti? 

— Deja. Mes net nepriartėjome prie arešto. Šefas nori, kad 
jį palaikytume pas save savaitę ar dvi. Suprantate, nori labiau pa- 
spausti, pasižiūrėti, ar palūš. Bet iš tikrųjų pasižiūrėti, gal trenks 
žaibas ir mums pasiseks. Maža tikimybė. Veikiausiai mes jį vėl palei- 
sime. Kalbant tarp mudviejų, Radai, mes turime nedaug. 

— Bet, panašu, turite pakankamai įtarimų. 

Lendis krenkšteli ir nusijuokia. 

— Šitai mes sugebame. Pasižiūri ir sakai, kad įtartinas. Vos į jį 
užmetęs akį, pasodinčiau dešimčiai metų į vienutę. 

— Galbūt penkeriems, — pataisau. 

— Pasikalbėkite su juo, jeigu norite. Rytoj jums parodysiu bylą. 

— Gerai, einu vidun, bet dar niekada nebuvau jo sutikęs ir ne- 
žinau, ar būsiu jo advokatas. Visada iškyla užmokesčio klausimas, o 
jis neatrodo pasiturintis. Jeigu jis skurdžius, tegul perima valstijos 
skiriami gynėjai, o aš išnykstu iš akiračio. 

— Pasilinksmink. 


4 skyrius 


Svengeris nukelia nuo stalo kojas, atsistoja, ir mudu prisista- 
tome vienas kitam. Tvirtai man paspaudžia ranką, nevengia akių 
kontakto, balsas ramus, jokio nerimo. Laikausi šaltai ir nepaprašau 
nusiimti tų prakeiktų akinių. Jeigu jam patinka, man taip pat. 

— Mačiau tave per televiziją, — sako jis. — Tas narvo kovoto- 
jas, kuris užmušė arbitrą. Kas jam atsitiko? 

— Laukia byla, bus nagrinėjama teisme. Vaikštai į kovas narve? 

— Ne. Su mama žiūriu jas per televiziją. Prieš kelerius metus 
galvojau irgi užsiimti. 

Kone susijuokiu. Net jeigu numestų trisdešimt svarų ir treni- 
'uotųsi po aštuonias valandas per dieną, šis vyrukas narve nepra- 
te mptų nė dešimt sekundžių. Veikiausiai nualptų dar persirengimo 
kambaryje. Tuščiomis rankomis atsisėdu prie stalo ir klausiu: 

— Taigi, apie ką nori kalbėtis? 

— Apie tą merginą, žmogau, juk bylą žinai. Tie vyrai mano, 
kad esu kaip nors įsivėlęs, ir man neduoda ramybės. Jau kelis mėne- 
sius sekioja paskui mano subinę, vis slėpdamiesi šešėliuose, lyg aš 
nežinočiau, kas vyksta. Tai jau antras kartas, kai jie mane čia atsi- 
Icmpė, panašiai, kaip rodo per televiziją. Žiūri serialą „Įstatymas ir 
Ivarka'? Na, tie vyrukai jo prisižiūrėjo gerokai per daug ir yra išties 
prasti aktoriai, supranti, ką noriu pasakyti? Tas senis baltais plau- 
kais, Rirdonas, regis, jis geras vyras, nuolat ieško tiesos ir mėgina 
rasti būdų, kaip man padėti. Paskui įeina tas liesas, Barklis, ir prade- 
(la ant manęs šaukti. Ir taip vėl iš pradžios. Geras faras, blogas faras, 
lyg aš nežinočiau žaidimo. Tai ne pirmas mano rodeo, bičiuli. 

— Tave ne pirmą kartą kaltina žmogžudyste? 

— Baik, Supermene. Dar nebuvau apkaltintas. 

— Gerai, tarkime, esi kaltinamas žmogžudyste ir, kaip supran- 
tu, nori, kad aš tau atstovaučiau? 

— Po velnių, tai kodėl gi aš tave pasikviečiau, pone Radai? 
Nesu tikras, ar šiuo metu man reikia advokato, bet velniškai į tai 
panašu. 

— Supratau. Ar kur nors dirbi? 

— Šen bei ten. Kiek imi už žmogžudystės bylą? 

— Žiūrint, kiek žmogus išgali mokėti. Tokioje byloje kaip ši 
man reikės dešimt tūkstančių avanso, kad galėčiau atstovauti tau 
per parengtinį tyrimą. Jeigu mūsų laukia teismas, tokiu atveju kal- 
bėsime apie rimtą honorarą. Jeigu susitarti nepavyks, kreipkitės 
kur kitur. 

— Kitur kur? 

— Į valstijos skiriamų gynėjų įstaigą. Faktiškai jie imasi visų 
žmogžudysčių. 

— Aišku. Bet štai į ką neatsižvelgi, pone Radai: į visą reklamą. 
Ne tiek daug yra tokių stambių bylų kaip ši. Daili mergina, įtakinga 

šeima ir dar tas dalykas su kūdikiu. Jeigu ji pagimdė vaiką, tai kur 
jis, tiesa? Ši istorija išves spaudą iš proto. Taigi turi suprasti, kad 
tai laikraščių pirmo puslapio žinių reikalas, prasidedantis jau beveik 
dabar. Žinau, kaip mėgsti rėkauti, griaudėti ir išdidžiai žingsniuoti 
priešais televizijos kameras. Ši byla mane ginančiam advokatui — 
aukso gysla. Nesutinki su tuo, pone Radai? 

Jis tartum vinimi kala į galvą, bet negaliu to pripažinti. Todėl 
sakau: 

— Aš už dyką nedirbu, pone Svengeri, kad ir kokia būtų rekla- 
ma. Turiu labai daug kitų klientų. 

— Žinoma, turi. Toks įžymus advokatas. Nepasikviečiau ko- 
kio nors naujoko, kad išgelbėtų mano subinę. Jie kalba apie mirties 
bausmę, žmogau, ir nejuokauja. Aš pinigų gausiu, vienaip ar kitaip. 
Klausimas toks: ar imsiesi mano bylos? 

Paprastai šią pirmojo susitikimo akimirką kaltinamasis jau 
būna paneigęs kaltinimus. Mintyse atsižymiu, kad Svengeris taip 
nepadarė, nerizikavo paliesti savo kaltės ar nekaltumo klausimo. 
Atrodo, jis net laukia apkaltinimo ir ilgo teismo proceso. 

Aš atsakau: 

— Taip, atstovausiu, jeigu mums pavyks susitarti dėl pinigų ir 
jeigu išties apkaltins. Manau, jie turi kuo remtis. O kol kas nesakyk 
farams nė žodžio, jokiam farui. Supratai? 

— Taip, žmogau. Gali priversti juos atsitraukti. Kad liautųsi 
kabinėjęsi? 

— Pažiūrėsiu, ką galiu padaryti. 

Mudu paspaudžiame vienas kitam rankas, ir aš išeinu. Detek- 
tyvas Rirdonas nepajudėjęs iš vietos. Stebėjo mūsų susitikimėlį ir 
tikriausiai klausėsi, nors tai neteisėta. Šalia jo stovi Rojus Kempas 
civiliniais drabužiais, dingusios merginos tėvas. Su netramdoma 
neapykanta jis žaibuoja į mane akimis, lyg tos kelios minutės, ku- 
rias ką tik praleidau su jų pirmu ir gana netvirtu įtariamuoju, būtų 
aiškus įrodymas, kad esu įsivėlęs į jo dukters pagrobimą. 

Užjaučiu žmogų ir jo šeimą, bet šiuo metu matau, kad norėtų 


suvaryti man į pakaušį kulką. 

Gatvėje prie Policijos departamento pastato susirinko daugiau 
porterių. Mane pamatę, jie sukrunta ir pradeda stumdytis. Prasi- 
braunu pro juos, į beriamus klausimus kartodamas: „Jokių komen- 
larų, jokių komentarų, jokių komentarų.“ 

— Pone Radai, ar Džiljaną Kemp pagrobė jūsų klientas? — su- 
sunka vienas. 

Noriu sustoti, prieiti prie šito klouno ir paklausti, ar negalėjo 
sugalvoti ko nors kvailiau. Bet tik prasibraunu pro juos ir įšoku į 


lurgoną, kur manęs jau laukia Partneris. 


5 skyrius 


Šeštą valandą vakaro žinių vedėjai paskelbia naujieną, kad 
Kemp byloje policija turi įtariamąjį. Parodoma filmuota medžiaga, 
kaip Arčą Svengerį, netrukus po manęs paliekantį centrinę policijos 
būstinę, apspinta reporterių minia. Pasak šaltinių, žinoma, neįvar- 
dytų, bet neabejotinai iš pastato vidaus, Svengerį apklausė ir ne- 
trukus areštuos, apkaltindami pagrobimu ir žmogžudyste. Jo kaltę 
įrodo ir tai, kad savo gynybai nusisamdė Sebastianą Radą! Parodo 
mane, piktai žvelgiantį į televizijos kamerą. 

Galiausiai Miestas gali lengviau atsikvėpti. Policija turi žudiką. 
Siekdami susilpninti jiems daromą didžiulį spaudimą, užnuodyti 
viešąją nuomonę ir įtvirtinti kaltumo prezumpciją, kaip visada jie 
manipuliuoja spauda. Informacija nuteka šen bei ten, ir televizijos 
kameros prisistato nufilmuoti reportažo, kurį visi taip trokšta pa- 
matyti. „Žurnalistai“ neriasi iš kailio, ir Arčą Svengerį jau galima 
laikyti nuteistu. 

Kam vargintis su teismu? 

Jeigu policija negali pasiekti, kad žmogus būtų nuteistas re- 
miantis įrodymais, jie pasitelkia žiniasklaidą, kuriai nuteisti pakan- 


ka įtarimų. 

6 skyrius 


Daug laiko praleidžiu pastate, oficialiai ir meiliai žinomame 
kaip Senieji teismo rūmai. Tai didingas senas statinys, iškilęs 
šimtmečių sandūroje, su besistiebiančiomis viršun gotiškomis ko- 
lonomis ir aukštomis lubomis, plačiais marmuriniais koridoriais, 
abipus kurių išrikiuoti mirusių teisėjų biustai ir portretai, įvijomis 
laiptinėmis ir keturiais aukštais teismo salių bei kabinetų. Jame 
visada knibžda žmonių — advokatų, tvarkančių savo reikalus, by- 
lininkų, ieškančių reikiamos teismo salės, teisiamų nusikaltėlių 
giminių, baimingai slampinėjančių aplinkui, potencialių prisieku- 
siųjų, gniaužiančių delne šaukimus atvykti į teismą, ir farų, lau- 
kiančių duoti parodymus. Šiame mieste — penki tūkstančiai advo- 
katų, ir kartais atrodo, kad visi jie stumdosi po Senuosius teismo 
rūmus. 

Vieną rytą, man paliekant parengtinį teismo posėdį, prisigreti- 
na vyriškis, lyg kažkur matytas, ir užkalbina: 

— Ei, Radai, turi minutėlę? 7 

Man nepatinka jo išvaizda, nemandagus tonas ir šiurkštumas. 
Gal iš pradžių „pone Radai ? Aš einu toliau; jis — irgi, 

— Ar mes buvome susitikę? — klausiu. 

— Tai nesvarbu. Mums reikia apie kai ką pasikalbėti. 

Žvilgteliu į jį, kol abu žengiame toliau. Prastas kostiumas, kaš- 
toninės spalvos marškiniai, bjaurus kaklaraištis, veide pora nedide- 
lių randų — tokius palieka kumščiai ar alaus buteliai. 

— Nejaugi, — atsakau kuo šiurkščiau. 

— Reikia pasikalbėti apie Linką. 

Protas man sako eiti toliau, bet kojos paprasčiausiai nustoja 
judėjusios. Mano skrandis pamažu šlykščiai persiverčia, o širdis pra- 
deda pašėlusiai plakti. Įsmeigiu akis į galvažudį ir sakau: 

— Nagi, nagi, ir kurgi šiuo metu Linkas? 

Praėjo jau du mėnesiai, kai jis netikėtai paspruko iš mirtininkų 
Nygelio, ir iš jo dar neturėjau jokios žinios. Aš to visai netrokštų; ta- 
čiau nesu labai nustebęs. Galbūt išsigandęs, bet ne sukrėstas. Mudu 
pasitraukiame į nuošalų koridoriaus kraštą. Galvažudys pasisako 

vardą — Fangas, ir tik dešimties procentų tikimybė, kad tas vardas 
įrašytas jo gimimo liudijime. 

Kampe nugara remiuosi į sieną, kad galėčiau stebėti pėsčiųjų 
judėjimą, ir mudu kalbamės prislopintais balsais, abiejų lūpos vos 
kruta. Fangas sako: 

— Žinai, Linkui dabar sunku. Striuka su pinigais, tikrai striu- 
ka, nes farai stebi visus, net ir tuos, kurie tolimai susiję su verslu. 
Stebi jo sūnų, jo žmones, mane, kiekvieną. Jeigu nusipirkčiau lėk- 
Luvo bilietą šiandien skristi į Majamį, farai apie tai žinotų. Dusina, 
supranti, ką noriu pasakyti? 

Iš tikrųjų tai ne, bet tik linkteliu galva. Jis kalba toliau: 

— Šiaip ar taip, Linkas mano, kad esi jam skolingas pinigų. Jis 
tau mokėjo nemažai, už tai negavo nieko, žinai, iš tikrųjų jį apmo- 
vei, ir dabar Linkas nori šiek tiek jų susigrąžinti. 

Apsimestinai nusijuokiu, lyg iš tiesų būtų labai juokinga. Nors 
tai tikrai komiška — klientas nori susigrąžinti pinigus, kai jo byla 
pralaimėta. Tačiau Fangas nenusiteikęs pokštauti. 

— Tai juokinga, — atkertu. — Ir kiek turiu grąžinti? 

— Viską. Šimtą gabalų. Grynaisiais. 

— Aišku. Vadinasi, visas mano nuveiktas darbas buvo už dyką, 
taip, Fangai? 

— Linkas pasakytų, kad visas tavo darbas iš tikrųjų sumautas. 
Niekur jo nenuvedė. Nusamdė tave, nes esi apsukrus žaidėjas, tu 
turėjai panaikinti nuosprendį ir padėti jam iš ten išeiti. Bet taip ne- 
atsitiko, Linkas buvo visais būdais išdulkintas. Jis mano, kad dirbai 
sušiktai, todėl grąžink pinigus. 

— Linkas buvo išdulkintas, nes nužudė teisėją. Gana keista, 
kai šitaip atsitinka, o atsitinka tai labai retai ir supykdo kitus tei- 
sėjus. Viską paaiškinau Linkui, prieš jam mane nusamdant. Net 
išdėsčiau raštu. Pasakiau, kad jo bylą laimėti bus labai sunku, nes 
valstija turi daugybę įrodymų. Tikrai, jis man sumokėjo grynaisiais, 
bet aš įtraukiau tai į knygas ir apie trečdalį išsiunčiau Dėdei Semui. 
Likusieji jau seniai išleisti. Taigi Linkui neliko nieko. Apgailestauju. 

Prisiartina Partneris, ir aš jam linkteliu. Fangas jį pamato, at- 
pažįsta ir sako: 

— Tu turi vieną pitbulį, Radai, Linkas jų turi keliais daugiau. 
Gauni trisdešimt dienų pinigams surinkti. Aš sugrįšiu. 

Jis apsisuka ir pasišalindamas tyčia lengvai užkliudo Partne- 
rį. Šis galėtų perlaužti jam sprandą, bet duodu ženklą likti ramiam. 
Nėra prasmės Senuosiuose teismo rūmuose pradėti muštynių, nors 
keletą tokių čia mačiau. 

Labiausiai įsijautę pikti advokatai švaistosi kumščiais vieni į 
kitus. 


7 skyrius 


Netrukus po to, kai Tadeo išgarsėjo nužudydamas arbitrą, į 
mane kreipėsi gydytojai, visi jie tvirtino, kad gali liudyti kaip eks- 
pertai ir troško dalyvauti šiame šou. Gydytojų buvo keturi — medi- 
cinos mokslų daktarai su įspūdingais anketiniais duomenimis, tu- 
rintys patirtį teismo salėse priešais prisiekusiuosius. Jie skaitė apie 
bylą, matė vaizdo įrašą ir visi išsakė tą pačią auomonę: kai Tadeo 
ringe užpuolė Šoną Kingą, jis buvo teisiškai nepakaltinamas. Nesu- 
prato, kas teisinga ir kas bloga, nesugebėjo įvertinti savo veiksmų 
pobūdžio. 

„Nepakaltinamumas“ — teisinis, ne medicininis terminas. 

Aš pasikalbėjau su visais keturiais, atlikau kai kurį tiriamąjį 
darbą, paskambinau kitiems advokatams, kurie buvo juos pasitelkę, 
ir apsistojau prie vyruko, pavarde daktaras Teselmanas iš San Fran- 
cisko. Už dvidešimt tūkstančių dolerių, plius einamosios išlaidos, 
jis sutinkantis liudyti Tadeo naudai ir savo žavesiu pakerėti prisie- 
kusiuosius. Nors dar nebuvo susitikęs su kaltinamuoju, Teselmanas 
jau yra įsitikinęs, kad žino tiesą. | 

Tiesa gali daug kainuoti, ypač kai ją sako liudijantis ekspertas. 
Mūsiškė sistema kimšte prikimšta ekspertų, mažai nuveikiančių 
mokymo, mokslinių tyrimų ar rašymo srityje. Užtat jie kaip sam- 
dyti profesionalai bastosi po šalį, liudydami už didelius honorarus. 
Jūs turite problemą, žinote kelis faktus, motyvai nesuprantami, 
o rezultatas nepaaiškinamas, tiesą sakant, gali būti bet kas, ir jūs 

surasite daugybę filosofijos daktarų, sutinkančių paliudyti įvairias 
beprotiškas teorijas. Jie reklamuojasi. Jie siūlosi. Jie medžioja by- 
ls. Jie šlaistosi po suvažiavimus, kur advokatai susirenka išgerti ir 
pasidalyti savo patyrimu. Jie giriasi apie „savo laimėtus verdiktus'. 

Apie savo pralaimėjimus jie retai užsimena. 

Kartkartėmis jie būna diskredituojami per bjaurias kryžminės 
apklausas viešame teisme, bet versle išlieka, nes labai dažnai yra 
naudingi. Baudžiamosios bylos nagrinėjime ekspertui tereikia įti- 
kinti tik vieną prisiekusįjį, kad byla užstrigtų ir teismas būtų pripa- 
žintas neįvykusiu. Jei prisiekusiųjų sprendimas darsyk pakimba ore, 
išsiskyrus jų nuomonėms, dažniausiai valstija išmeta rankšluostį. 

Susitinku su Tadeo areštinės lankymo kambaryje, mūsų įpras- 
Loje vietoje, ir aptariu galimą daktaro Teselmano vaidmenį jo gy- 
nyboje. Ekspertas paliudys, kad jam, Tadeo, užtemo sąmonė, jis 
pašėlo ir visai neprisimena, kas atsitiko. Tadeo ši nauja teorija pa- 
tinka. Nors, kai pagalvoji, jis iš tikrųjų išprotėjo. Aš užsimenu apie 
honorarą, ir jis pasako esantis subankrutavęs. Nėra nė ko sakyti, aš 
atstovausiu Tadeo Zapatei paprasčiausiai todėl, kad jį mėgstu. Ir dėl 
reklamos. 

Dėl teisininkų honorarų O. Dž. Simpsono“ teorija tokia: aš tau 
neketinu mokėti; džiaukis, kad esi čia; pelnykis pinigų iš savo žinių. 

Pasinaudodamas „Hario ir Hario parengtais popieriais, įregis- 
truoju pranešimą teismui, kad savo gynybą mes grįsime nepakalti- 
namumu. Ponas prokurorų asas Maksas Mančinis reaguoja rėkau- 
damas — kaip visada. Maksas visiškai pasiglemžė Zapatės bylą, nes 
yra daugybė kaltės įrodymų ir tai puiki reklama. Jis vis dar siūlo 
penkiolika metų kalėjimo už antrojo laipsnio žmogžudystę. Aš už- 
sispyriau dėl dešimties, nors nesu tikras, ar gaudamas dešimt metų 
mano klientas pripažintų kaltę. Tadeo gavo privilegiją kelias valan- 
das naudotis nemokama teisine konsultacija areštinėje, ir savaitėms 


Užuomina į išgarsėjusią amerikietiškojo futbolo žvaigždės, juodaodžio O. Dž. 
Simpsono (Orenthal James Simpson) 1994—1995 m. bylą (baudžiamąją ir civilinę) dėl dvigu- 
bos žmogžudystės (savo žmonos ir atsitiktinai pasimaišiusio šeimos draugo). Pasitelkęs daug 
žymių advokatų, Simpsonas dėl žmogžudysčių buvo išteisintas, bet pralaimėjo 33 milijonų 
dolerių civilinį ieškinį aukų šeimoms. 

bėgant jo įsitikinimas, kad aš galiu kaip nors pasinaudoti reikiamais 
ryšiais ir jį išlaisvinti, pasidarė dar griežtesnis. Tadeo manęs reika- 
lauja panaudoti vieną iš tų formalių teisinių kabliukų, apie kuriuos 
žino visi jo kameros draugai. 

Daktaras Teselmanas atvyksta į miestą, ir mudu susitinkame 
priešpiečių. Jis yra psichiatras pensininkas ir niekada nemėgo mo- 
kyti ar klausytis pacientų. Visada žavėjosi teisiniu nepakaltinamu- 
mu — nusikaltimu iš aistros, nenugalimu impulsu, momentu, kai 
emocijų ir neapykantos užvaldytas protas įsako kūnui veikti smur- 
tingai. Prie staliuko jis kalba beveik vienas. Taip bando mane įtikin- 
ti, koks yra puikus. Klausausi Teselmano paistalų ir tuo pat metu 
stengiuosi analizuoti, kaip prisiekusieji į jį reaguos. Jis simpatingas, 
įtaigus, sumanus ir geras pašnekovas. Be to, yra iš Kalifornijos, už 
dviejų tūkstančių mylių nuo čia. Visi teismų advokatai žino, kad kuo 
didesnį nuotolį ekspertas nukeliauja, tuo daugiau pasitikėjimo kelia 
prisiekusiesiems. 

Išrašau jam pusės honoraro čekį. Kita pusė turės būti išmokėta 
per teismo procesą. 5 

Jis dvi valandas vertina Tadeo ir — netikėtumas, netikėtu- 
mas — dabar neabejoja, kad vaikinas patyrė sąmonės užtemimą, 
pašėlo ir kumščiais aptalžė arbitrą. 

Taigi mes turime gynybą, kad ir kokia ji netvirta. Nesijaučiu 
itin drąsiai, nes valstija atsives du ar tris savo ekspertus, mažų ma- 
žiausiai tokius pat įtikinamus kaip Teselmanas, ir jie nustelbs mus 
savo talentu. Tadeo duos parodymus ir per tiesioginę apklausą kal- 
bės įtikinamai, galbūt net sugebės išspausti kelias ašaras, bet paskui 
per kryžminę apklausą jį sudoros Mančinis. 

Tačiau vaizdo įrašas nemeluoja. Tebesu įsitikinęs, kad prisie- 
kusieji jį dar ir dar kartą žiūrės ir matys tiesą. Tylomis jie šaipysis 
iš Teselmano ir juoksis iš Tadeo, o paskui grįš su verdiktu „kaltas“. 
Kaltas reiškia kalėti nuo dvidešimties iki trisdešimties metų. Bylos 
nagrinėjimo dieną man galbūt pavyks pasiekti, kad prokuroras nu- 
sileistų iki dvylikos ar penkiolikos metų? 

Tik kaip turėčiau įtikinti užsispyrusį dvidešimt dvejų metų 
berną, kad pripažindamas kaltę už tai gautų mažesnę — iki penkio- 

likos metų — bausmę? Pagąsdinti jį trisdešimčia? Abejoju. Didžiojo 
Tadeo Zapatės niekada niekas lengvai neišgąsdindavo. 


8 skyrius 


Šiandien — aštuntasis Starčerio gimtadienis. Aplamdytame ir 
nudėvėtame teismo potvarkyje, kuriuo man nustatomas laikas ma- 
tytis su sūnumi, aiškiai parašyta, kad kiekvieną gimtadienį galiu su 
juo būti dvi valandas. 

Pasak Starčerio motinos, dvi valandos yra per daug. Jos nuo- 
mone, pakanka ir valandos; tiesą sakant, jai netiktų jokia trukmė. 
Džuditos tikslas — visiškai mane išstumti iš jo gyvenimo, tačiau 
aš neleisiu, kad šitaip atsitiktų. Galbūt ir esu apgailėtinas tėvas, 
bet stengiuosi. Ir gali ateiti diena, kai vaikas norės būti su manimi, 
idant ištrūktų nuo savo besivaidančių motinų. 

Taigi aš sėdžiu „McDonald's“ restorane, laukdamas savų dviejų 
valandų. Galiausiai jaguaru — automobilis kaip advokatės — priva- 
žiuoja Džudita ir išlipa su Starčeriu. Ji atveda sūnų vidun, pamato 
mane, susiraukia ir perduoda jį man. 

— Grįšiu penktą, — sušnypščia. 

— Jau penkiolika po ketvirtos, — pasakau, bet ji apsimeta ne- 
išgirdusi. Suirzusi išskuba, o sūnus atsisėda priešais mane. 

— Kaip sekasi, drauguži? — nusišypsojęs paklausiu. 

— Gerai, — murmteli Starčeris. 

Jaučiu, kaip jis beveik bijo kalbėtis su savo tėvu. 

Neįsivaizduoju, ką Džudita jam prišnekėjo, kol juodu važiavo 
čia. Nevalgyk maisto. Negerk gėrimų. Nežaisk žaidimų aikštelėje. 
Plaukis rankas. Neatsakinėk į klausimus, jeigu „jis“ tave kamanti- 
nės apie mane ar Avą, arba apie ką nors, kas susiję su mūsų namais. 
Žiūrėk, kad tau nebūtų smagu. 

Paprastai Starčeriui prireikia kelių minučių, kad nusikratytų tų 
į galvą kaltų pamokymų ir pasijaustų laisviau. 

— Sveikinu su gimtadieniu, — sakau. 

— Dėkui. 

— Mama sako, pas jus šeštadienį bus didelis pobūvis. Daug 
vaikų, tortas ir panašiai. Turėtų būti smagu. 

— Turbūt, — sako jis. 

Žinoma, į pobūvį nebuvau pakviestas. Jis vyks Starčerio na- 
muose, ten, kur pusę savo gyvenimo gyvena su Džudita ir Ava. Kur 
niekada nesu buvęs. 

— Tualkanas? 

Jis apsidairo. Čia „McDonald's“, vaikų rojus, kur viskas sukur- 
ta tam, kad žmonės trokštų maisto, kuris reklamose ant sienų atro- 
do gerokai skanesnis nei padėtas ant stalų. Starčeris įsmeigia akis į 
didžiulį plakatą, reklamuojantį naują gėrimą su jame plūduriuojan- 
čiais valgomaisiais ledais, pavadintą „Mako ledynas“. Atrodo gana 
puikiai. 

— Manau, aš paragausiu vieną iš tų. O tu? — klausiu sūnaus. 

— Mama sako, kad čia nieko nevalgyčiau. Sako, čia viskas man 
netinka. 

Šis laikas mano, ne Džuditos. Nusišypsau ir pasilenkiu į priekį, 
lyg mudu dabar būtume sąmokslininkai. - m 

— Bet mamos čia nėra, tiesa? Aš jai nepasakysiu, tu nepasaky- 
si. Tik tarp mūsų, vaikinų, gerai? 

Jis nusišiepia. 

— Gerai. 

Iš po stalo ištraukiu gimtadienio proga gražiai supakuotą dė- 
žutę ir padedu priešais Starčerį. 

— Čia tau, drauguži. Su gimtadieniu. Nagi, atidaryk. 

Jis pačiumpa dėžutę, o aš patraukiu prekystalio link. 

Kai sugrįžtu su ledais, sūnus spokso į mažą trik trak lentą 
ant stalo. Vaikystėje senelis mane išmokė žaisti šaškėmis, paskui 
trik trak, dar vėliau — šachmatais. Buvau sužavėtas stalo žaidi- 
mų. Ir per gimtadienius bei Kalėdas jų gaudavau dovanų. Dešim- 
ties metų turėjau jų didžiulį rinkinį, kurį kruopščiai prižiūrėdavau. 
Retai kurį nors pralošdavau. Mėgstamiausias man tapo trik trak, 
ir įkyrėdavau savo seneliui, motinai, draugams, iš tikrųjų visiems, 
kad žaistų su manimi. Dvylikos užėmiau trečią vietą miesto vaikų 
turnyre. Aštuoniolikos taip pat gerai žaidžiau ir suaugusiųjų tur- 

nyruose. Koledže žaidžiau iš pinigų, kol kiti studentai liovėsi su 
manimi lošę. 

Tikiuosi, galbūt šiek tiek to paveldėjo ir mano sūnus. Jau aiš- 
kėja, kad išvaizda jis beveik tikrai bus panašus į mane, taip pat ir 
eisena, kalbėsena. Yra labai protingas, nors, turiu pripažinti, daug 
to paveldėjo ir iš savo motinos. Džudita ir Ava jam neleidžia žaisti 
vaizdo žaidimų. Po Renfrou teismo aš dėl to labai džiaugiuosi. 

— Kas tai? — klausia pasiimdamas savo ledų porciją ir pa- 
žvelgdamas į lentą. 

— Vadinasi trik trak, stalo žaidimas, žinomas jau šimtmečius. 
Aš tave išmokysiu žaisti. 

— Atrodo sunkus, — sako Starčeris, pakabindamas šaukšteliu 
ledų. 

— Visai ne. Aš pradėjau žaisti aštuonerių. Tu iškart suprasi. 

— Gerai, — atsako sūnus, pasirengęs iššūkiui. 

Aš išdėlioju figūrėles ir pradedu nuo pagrindų. 


9 skyrius 


Partneris pastato furgoną prigrūstoje aikštelėje ir nueina į pre- 
kybos centrą. Jis pateks į dviejų aukštų restoraną, prisišliejusį prie 
vieno prekybos centro, ir susiras vietą prie lango nedideliame antro 
aukšto bare. Iš ten stebės furgoną, kad galėtų pamatyti, kas dar jį 
stebi. 

Ketvirtą valandą į autobusiuko stumdomąsias duris pabeldžia 
Arčas Svengeris. Aš atidarau. Sveikas atvykęs į mano kontorą. Jis 
atsisėda į patogų atlošiamąjį krėslą ir apsidairo. Nusišypso pamatęs 
odinius apmušalus, televizorių, stereoaparatūrą, sofą, šaldytuvą. 

— Gana šaunu, — pagiria. — Tai tikrai tavo kontora? 

— Taip. 

— Maniau, toks didelis tūzas kaip tu turės prašmatnią kontorą 
viename iš tų daugiaaukščių miesto centre. 

— Kadaise turėjau, bet ją susprogdino padegamąja bomba. Da- 
bar man labiau patinka judantis taikinys. | 


191 


Sekundę jis žvelgia į mane, lyg nebūtų tikras, ar kalbu rimtai. 
Kvailus akinius mėlynais rėmeliais pakeitė juodais skaitomaisiais, ir 
jis tikrai atrodo protingesnis. Ant galvos užsimovęs plokščią fetrinę 
vairuotojo kepurę su snapeliu. Puiki išvaizda, gera maskuotė. Iš de- 
šimties pėdų atstumo nepasakytum, kad tai tas pats žmogus. 

— Ar tikrai į tavo kontorą buvo įmesta padegamoji bomba? — 
klausia Arčas. 

— Tikrai, maždaug prieš penkerius metus. Neklausk, kas įme- 
tė, nes nežinau. Galbūt koks nors kvaišalų prekeivis arba kuris nors 
iš persirengusių farų. Asmeniškai manau, kad tai buvo susiję su 
narkotikais, nes policija parodė mažai entuziazmo, kai prireikė tirti 
gaisro priežastį. 

— Matai, štai kuo tu man patinki, pone Radai. Galiu tave va- 
dinti Sebastianu? 

— Verčiau ponu Radu, kol dar nesu nusamdytas. Paskui galėsi 
mane vadinti Sebastianu. 

— Gerai, pone Radai. Man patinka, kad farai tavęs nemėgsta, 
o tu nemėgsti jų. = 

— Pažįstu daug vaikinų policijoje, ir mes puikiai sutariame, — 
pabrėžiu tik šiek tiek perdėdamas, man patinka Neitas Spurijas ir 
keli kiti. — Bet kalbėkime apie reikalą. Aš šnektelėjau su detektyvu, 
mūsų bičiuliu Lendžiu Rirdonu, ir daug įrodymų jie neturi. Yra gana 
tikri, kad esi kaip tik tas vaikinas, tik dar negali to įrodyti. 

Dabar būtų puiki proga Arčui Svengeriui paneigti savo kaltę. 
Pasakyti ką nors paprasta ir visiškai neoriginalaus, pavyzdžiui: „Jie 
sučiupo ne tą vaikiną, ir tai visai tiktų. Bet ne, jis pasako: 

— Esu turėjęs advokatų ir anksčiau, kelis, daugiausia paskir- 
tus teismo, ir niekada man neatrodė, kad galiu jais pasitikėti, žinai? 
Bet dabar jaučiu, kad tavimi pasitikėti galiu, pone Radai. 

— Grįžtam prie reikalo, Arčai. Už dešimties tūkstančių dole- 
rių honorarą aš tau atstovausiu per visą parengtinį tyrimą, kol bus 
suformuluotas oficialus kaltinimas. Kai tik būsi apkaltintas ir tavęs 
lauks teismas, mano atstovavimas baigsis. Tuomet abu atsisėsime 
aptarti mudviejų ateities drauge. 

— Aš neturiu dešimties tūkstančių dolerių ir manau, kad tokia 

suma vien už tai, kad prieitume iki apkaltinimo, yra per didelė. Ži- 
nau, kaip sistema veikia. 

Dėl to jis nėra visai neteisus. Dešimt gabalų už pradinį atstova- 
vimą brangoka, bet aš visada pradedu nuo aukščiau. 

— Neketinu derėtis, Arčai. Esu užsiėmęs advokatas ir turiu 
daugybę klientų. 

Iš marškinių kišenėlės jis išsitraukia sulankstytą čekį. 

— Štai penki tūkstančiai, iš mano motinos sąskaitos. Tai ge- 
riausia, ką mes galime padaryti. 

Išlankstau čekį. Vietinio banko. Penki gabalai. Pasirašyta Lui- 
zos Pauel. 

— Pauelas buvo trečias jos vyras, miręs. Mano tėvai išsisky- 
rė, kai buvau dar vaikas. Savo mielo senojo tėtuko jau seniai nema- 
čiau, — paaiškina Arčas Svengeris. 

Penki tūkstančiai padės man išlikti ir žiniasklaidos akiratyje, o 
už pirmą raundą ar du tai neblogas honoraras. Vėl sulankstau čekį, 
įsidedu į marškinių kišenėlę ir išsitraukiu teisinių paslaugų sutartį. 
Ant stalelio priešais suvibruoja mobilusis. Skambina Partneris. 

— Atleisk sekundėlę. Turiu atsiliepti. 

— Kontora juk tavo. 

— Du farai už penkiasdešimties pėdų, ką tik atvažiavo baltu 
džipu ir stebi furgoną, — praneša Partneris. 

— Dėkui. Informuok ir toliau. — Svengeriui pasakau: — Tavo 
bičiuliai atsekė iš paskos. Žino, kad esi čia, ir pažįsta mano automo- 
bilį. Nieko bloga, jeigu advokatas susitinka su savo klientu. 

Jis palinguoja galva ir sako: 

— Jie sekioja mane visur. Turi man padėti. 

Lėtai perskaitau jam sutartį. Kai viskas aišku, abu pasirašome. 
Kad būtų tikriau, dar priduriu: 

— Dabar iškart vykstu į banką. Jeigu čekis nedengiamas, su- 
tartis negalioja. Supratai? 

— Manai, parašyčiau nedengiamą čekį? 

Nesusilaikau nenusišypsojęs ir atsakau: 

— Jį išrašė tavo motina. Nenoriu rizikuoti. 

— Ji per daug geria, bet nėra apgavikė. 

— Atleisk, Arčai, ne tai turėjau mintyje. Tik tiek, kad matau 
nemažai nedengiamų čekių. 

Jis man numoja ranka. 

— Tiek to. 

Kokią minutę abu stebeilijame į stalą, galiausiai aš prabylu: 

— Ar norėtum dar apie ką nors pasikalbėti, kai jau turi advo- 
katą? 

— Ar yra alaus tame gražiame šaldytuve? 

Pasilenkiu, atidarau dureles ir ištraukiu skardinėlę alaus. Jis 
pokšteli dangtelį, ir nugeria ilgą gurkšnį. Šitas alus jam patinka, nu- 
sijuokdamas pasako. 

— Turbūt tai brangiausias alus, kokį kada nors gėriau. 

— Turėk omenyje, kad joks kitas advokatas savo kontoroje ta- 
vęs nepavaišintų gėrimu. 

— Supratau teisingai. Tu pirmasis. — Dar vienas gurkšnis. — 
Taigi, Sebastianai; juk dabar Sebastianas, tiesa, kai jau sumokėjau 
honorarą ir mes pasirašėme sutartį? 

— Sebastianas tinka. 

— Gerai, Sebastianai, be šiek tiek alaus, ką dar aš gaunu už 
penkis tūkstančius baksų? 

— Iš pradžių teisinę konsultaciją. Ir apsaugą — farams nekils 
pagunda tavęs atsitempti pas save ir taršyti per vieną iš tų dešim- 
ties valandų apklausų, kuriomis jie liūdnai pagarsėję. Nebekiš prie 
tavęs rankų, nes turės tiksliai laikytis įstatymų. Mudu su detektyvu 
Rirdonu bendraujame, ir aš pamėginsiu jį įtikinti, kad jie neturi pa- 
kankamai įrodymų, su kuriais galėtų judėti pirmyn. Jeigu ką nors 
ras, tikėtina, aš apie tai sužinosiu. 

Jis užsiverčia skardinėlę, išgeria iki paskutinio lašo ir į rankovę 
nusišluosto burną. Koks nors ištroškęs studentų brolijos vaikinas 
nebūtų sparčiau išbaiges alų. Tai dar viena puiki proga jam pasaky- 
ti ką nors tokio: „Nėra jokių įrodymų. Tačiau Arčas atsiriaugėja ir 
sako: 

— Ojeigu mane areštuos? 

— Tuomet aš atvyksiu į areštinę ir mėginsiu tave iš ten iš- 
traukti, bet tai bus neįmanoma. Šiame mieste kaltinamasis žmog- 

žudyste už užstatą nepaleidžiamas. Aš įregistruosiu teisme šūsnį 
prašymų ir sukelsiu šiek tiek triukšmo. Laikraštyje yra draugų, tad 
nutekinsiu faktą, kad policija turi mažai įrodymų. Pradėsiu gąsdin- 
li prokurorą. 

— Kaip už penkis tūkstančius dolerių, skamba ne per daugiau- 
sia. Galima dar alaus? 

Sekundėlę dvejoju ir greitai nusprendžiu, kad dvi alaus bus 
riba, bent mano kontoroje. Paduodu antrą skardinėlę ir sakau: 

— Aš tuoj pat grąžinsiu pinigus, Arčai, jeigu esi nepatenkin- 
tas mūsų susitarimu. Kaip jau sakiau, aš užsiėmęs advokatas ir 
turiu daugybę klientų. Penki tūkstančiai dolerių mano gyvenimo 
nepakeis. 

Jis pokšteli dangtelį ir nugeria saikingą gurkšnį. 

— Nori aatsiimti čekį? — klausiu. 

— Ne. 

— Tada liaukis niurzgėjęs dėl honoraro. 

Jis nuveria mane akimis, ir pirmą kartą aš pagaunu šaltą, tuš- 
čią žmogžudžio žvilgsnį. Esu tokį matęs ir anksčiau. Arčas sako: 

— Jie mane nužudys, Sebastianai. Farai negali nieko įrodyti, 
neįstengia rasti kaltininko, o patiria didžiulį spaudimą. Jie manęs 
bijo, nes jeigu mane areštuos, bus priversti susidurti su tavim, o ne- 
turėdami jokių įrodymų, nenori eiti iki teismo. Įsivaizduok verdiktą 
„nekaltas“ po didžiulio teismo proceso. Todėl, norėdami viską pa- 
spartinti, jie paprasčiausiai mane išsiųs anapus ir visiems bus ma- 
žiau vargo. Žinau, nes jie man tai pasakė. Ne detektyvas Rirdonas. 
Ne didieji tūzai iš centrinės būstinės. Bet farai gatvėje, kai kurie iš 
tų vyrukų, nuolatos mane sekančių, dieną naktį ištisas savaites. Jie 
net stebi kemperį, kai aš miegu. Neduoda man ramybės, grasina 
ir mane keikia. Ir žinau, jie mane nužudys, Sebastianai. Juk žinai, 
koks iš tikrųjų supuvęs šis departamentas. 

Jis nutyla ir vėl atsigeria alaus. 

— Dėl to abejoju, — nuraminu jį. — Žinoma, pagedusių obuo- 
lių visur pasitaiko, bet dar negirdėjau, kad jie būtų nugalabiję įtaria- 


mąjį žmogžudyste vien todėl, kad nesugebėjo jo pričiupti. 

— Žinau vieną vyruką, kurį jie užmušė, kvaišalų prekeivį. Pa- 
darė, kad tai atrodytų kaip nenusisekęs siuntos pristatymas. 

— Neketinu dėl to ginčytis. 

— Štai kur problema, Sebastianai. Jeigu jie paleis man į galvą 
kulką, taip ir nesuras tos merginos kūno. 

Man permuša širdį, bet veidas išlieka akmeninis. Kaltinama- 
jam įprasta neigti kalte. Negirdėta, kad jis prisipažintų padaręs nu- 
sikaltimą, ypač tokioje ankstyvoje stadijoje. Niekada neklausiu tei- 
siamų nusikaltėlių, ar jie kalti; tai tuščia laiko gaišatis, ir jie vis tiek 
meluoja. Tad atsargiai tęsiu pokalbį toliau: 

— Vadinasi, žinai, kur yra jos kūnas? 

— Leisk pasitikslinti, Sebastianai. Dabar esi mano advokatas, 
ir aš galiu tau sakyti viską, tiesa? Jeigu būčiau nužudęs dešimt mer- 
ginų ir paslėpęs jų kūnus, o paskui tau apie tai papasakočiau, nega- 
lėtum atkartoti nė vieno mano žodžio, tiesa? 

— Taip. 

— Niekada? 

— Yra tik viena taisyklės išimtis. Jeigu tu-konfidencialiai man 
papasakosi ką nors, o aš manysiu, kad tai sukels pavojų kitiems 
žmonėms, tokiu atveju aš galiu tai pasakyti teisėsaugos pareigū- 
nams. Kitomis aplinkybėmis niekam negaliu pasakoti. 

Patenkintas jis nusišypso ir vėl gurkšteli alaus. 

— Nusiramink, aš nenužudžiau dešimties merginų. Ir nesa- 
kau, kad nužudžiau Džiljaną Kemp, bet žinau, kur ji yra užkasta. 

— Ar žinai, kas ją nužudė? 

Jis padaro pauzę, patvirtina, paskui vėl nutyla. Akivaizdu, Ar- 
čas neketina atskleisti vardų. Iš šaldytuvo išsitraukiu alaus — sau. 
Kelias minutes gurkšnoju. Jis stebi kiekvieną mano judesį, lyg žino- 
tų, kad man smarkiai daužosi širdis. Galiausiai tariu: 

— Gerai, neprašau jokios informacijos, bet, kaip manai, ar 
kam nors, galbūt ir man, nėra svarbu žinoti, kur ji yra? 

— Taip, bet aš turiu apie tai pagalvoti. Galbūt pasakysiu rytoj, 
galbūt — ne. 

Mano mintys nukrypsta tiesiai į Kempų šeimą ir neapsakomą 
jų košmarą. Šiuo momentu neapkenčiu šito vyruko, ir man patiktų 

matyti jį uždarytą už grotų ar dar blogiau. Gurkšnoja alų mano fur- 
gone, lyg būtų Džo Šaunuolis*, o šeima kenčia. 

— Kadaji buvo nužudyta? — paklausiu mygdamas. 

— Nesu tikras. Ne aš tai padariau, prisiekiu. Bet ji nelaisvėje 
nepagimdė, jeigu tai norite žinoti. Jokio kūdikio nebuvo parduota 
juodojoje rinkoje. 

— Tu daug žinai, a? 

— Žinau per daug, dėl to mane gali nužudyti. Ko gero, man 
teks dingti, supranti? 

— Pabėgti — tai aiškus kaltumo požymis. Ir bus panaudota 
prieš tave teisme. Aš nepatarčiau. 

— Vadinasi, nori, kad likčiau čia ir gaučiau kulką. 

— Farai nežudo įtariamųjų žmogžudyste, aišku, Arčai? Patikėk 
manimi. 

Jis sugniaužo savo skardinėlę ir palieka ant stalo. 

— Neturiu daugiau ką pasakyti, Sebastianai. Iki pasimatymo. 

— Turi mano telefono numerį? 

Jis atidaro duris ir išlipa. Partneris stebi, kaip jis apsidairo 
aplink, ieško akimis policininkų, paskui įeina į prekybos centrą ir 
išnyksta. 

Mudu su Partneriu nuvažiuojame tiesiai į banką. Čekis nega- 
liojantis. Valandą skambinu Arčui ir pagaliau su juo susisiekiu. Jis 
atsiprašo, pažada, kad rytoj čekis bus galiojantis. Kažkas man kuž- 
da, kad būsiu kvailys, jei tuo patikėsiu. 


10 skyrius 


Rytą, ketvirtą valandą trisdešimt trys minutės, suskamba te- 
lefonas. Pačiumpu jį ir neatpažįstu numerio. Tai visada reiškia ne- 
malonumus. 

— Alio, — atsiliepiu. 


* Angl. Joe Cool — buvusios Nacionalinės futbolo (amerikietiškojo) profesionalų ly- 


gos žvaigždės, įžaidėjo Džo Montanos (Joe Montana) pravardė. 

— Ei, Sebastianai, čia aš, Arčas. Turi minutėlę? 

Žinoma, Arčas. Kad ir labai keista, vidur nakties nesu toks už- 
siėmęs. Giliai atsikvepiu ir tariu: 

— Žinoma, Arčai, turiu minutėlę. Betgi ketvirta ryto, tad ver- 
čiau tai bus svarbu. 

— Aš ne mieste, aišku? Bėgu. Atsikračiau jų ir prasmukau pro 
paspęstą tinklą, ir neketinu grįžti, taigi jie niekada manęs nesučiups. 

— Didelė klaida, Arčai. Verčiau susirask kitą advokatą. 

— Tu mano advokatas, Sebastianai. 

— Čekis — tik popiergalis, Arčai. Prisimeni, ką sakiau? 

— Tu jį tebeturi, pateik šiandien. Prisiekiu, bus apmokėtas, — 
jo žodžiai trumpi ir kapoti, skamba taip, lyg kalbėtų bėgdamas. — 
Klausyk, Sebastianai, noriu, kad žinotum, kur yra ta mergina, aiš- 
ku? Dėl visa ko, jeigu kas nors man atsitiktų. Į tai įsivėlę ir kiti, tad 
lengvai galėčiau prieiti liepto galą, žinai, ką noriu pasakyti? 

— Tiesą sakant, ne. 

— Negaliu visko paaiškinti, Sebastianai. Mane vejasi — farai 
ir kai kurie kiti vyrukai; palyginti su jais, farai atrodo kaip jaunikliai 
skautai. 

— Gaila, Arčai. Negaliu tau padėti. 

— Ar kada nors matei tą reklaminį skydą palei valstijas jun- 
giančią magistralę, apie valandą į pietus nuo čia, didelį ryškų skel- 
bimą kukurūzų lauke, kur parašyta: „Vazektomijų reversijos“. Kada 
nors matei jį, Sebastianai? 

— Regis, ne. 

Visas sveikas protas ir įgimta nuojauta man liepia tučtuojau nu- 
traukti tą skambutį. Tiesiog išjunk telefoną, kvaily. Ir daugiau nieka- 
da sujuo nekalbėk. Tačiau fiziškai aš sustingstu ir negaliu to padaryti. 

Dabar Arčo balsas pagyvėja, lyg labai tuo džiaugtųsi. 

— „Daktaro Vu vazektomijų reversijos. Tinka bet koks drau- 
dimas. Skambinkite visą parą. Nemokamas numeris. Kaip tik ten ji 
palaidota, Sebastianai, po tuo reklaminiu skydu, šalia kukurūzų lau- 
ko. Dveji metai iki mano gimimo tėvui buvo padaryta vazektomija, 
nežinau, kas nesuveikė, ir mano motina buvo tikrai sutrikusi. Gal- 
būt ji susitikinėjo su kuo nors šone. Taigi kas mano tėtukas, tiesa? 

Turbūt taip ir nesužinosime. Šiaip ar taip, visada tos vazektomijos 
mane žavėjo. Čikšt čia, čikšt ten, parvažiuoji namo ir šaudai tuščiais 
visą likusį gyvenimą. Tokia paprasta procedūra, o tokie stulbinami 
rezultatai. Dareisi Didžiąją V., Sebastianai? 

— Ne. 

— Taip ir maniau. Esi toks eržilas. 

— Taigi tują užkasei, būtent tai sakai, Arčai? 

— Nieko nesakau, Sebastianai. Tik viso gero ir dėkui, kad lai- 
kysi tai paslaptyje. Vėliau dar paskambinsiu. 


11 skyrius 


Susisupstau į antklodę ir atsisėdu lauke, mažoje terasoje. Šalta 
ir tamsu, o gatvės toli apačioje tykios ir tuščios. Tokiomis akimirko- 
mis klausiu savęs, kodėl tapau gynėju baudžiamosiose bylose. Kodėl 
pasirinkau visą gyvenimą mėginti apginti žmones, dažniausiai pa- 
dariusius baisius dalykus? Įprastais motyvais negaliu to paaiškinti, 
bet tokiais atvejais kaip šis tam nepritariu. Pagalvoju apie Architek- 
tūros fakultetą, savo antrąjį pasirinkimą. Kita vertus, pažįstu kai 
kuriuos architektus, ir jie turi savų problemų. 

Pirmas scenarijus: Svengeris sako tiesą. Tokiu atveju esu su- 
saistytas etikos ir pareigos tylėti. Kartu kyla klausimas: ar iš tiesų 
esu jo advokatas? Ne ir taip. Mudu pasirašėme sutartį, bet jis ją su- 
laužė, sumokėdamas negaliojančiu čekiu. Nėra sutarties, vadinasi, 
nėra ir atstovavimo, bet nėra viskas taip aišku. Susitikau su juo du 
kartus, ir abu kartus Svengeris laikė mane savo advokatu. Tai buvo 
advokato ir kliento susitikimai. Jis paprašė patarimo. Aš jį sutei- 
kiau. Iš esmės jis manimi pasitikėjo. Kai man papasakojo apie kūną, 
tikrai manė kalbantis su savo advokatu. 

Antras scenarijus: tarkime, esu Svengerio advokatas, niekada jo 
nebepamatau ir nusprendžiu policijai atskleisti, ką man papasakojo. 
Tai būtų rimtas kliento pasitikėjimo sulaužymas, galbūt pakanka- 
mas, kad mane pašalintų iš advokatų. Betgi kas pasiskųs? Jeigu jis 
sprunka arba yra miręs, ar daug nemalonumų gali man sukelti? 

Trečias scenarijus: pakankamai daug. Jeigu kūnas ten, kur jis 
nurodė, ir aš papasakosiu policijai, Svengerį medžios, sučiups, teis 
ir nubaus mirtimi. Jis apkaltins mane ir bus teisus. Tai bus mano 
karjeros pabaiga. 

Ketvirtas scenarijus: negaliu papasakoti policijai, jokiomis 
aplinkybėmis. Jie nežino to, ką žinau aš, o aš ir neketinu pasakyti. 
Pagalvoju apie Kempų šeimą ir jų sielvartą, bet jokiu būdu negalių 
sulaužyti konfidencialaus santykio. Jei pasiseks, šeima taip ir nesu- 
žinos to, ką aš žinau. 

Penktas scenarijus: Svengeris meluoja. Atrodė, pernelyg norė- 
jo man papasakoti. Jis gudrauja, įtraukdamas mane į kažkokią siau- 
bingą klastą, kuri baigsis tik blogai. Jis žinojo, kad čekis bus atmes- 
tas. Jo motina savo gyvenime nebuvo mačiusi penkių tūkstančių 
dolerių, jis irgi. 

Šeštas scenarijus: Svengeris nemeluoja. Galiu nutekinti infor- 
maciją Neitui Spurijui, mano kurmiui departamento gelmėse. Kūną 
suras. Svengerį sučiups ir atiduos teisti, o aš tuo metu nebūsiu arti 
teismo rūmų. Jeigu merginą nužudė jis,-noriu, kad būtų įkištas už 
grotų. 

Apsvarstau dar kelis scenarijus, ir reikalai tampa tik miglotes- 
ni, ne aiškesni. Pusę šeštos užsikaičiu kavos. Kol ji verda, sudedu į 
trikampį rėmą visus penkiolika rutulių ir pradedu gana neužtikrin- 
tu smūgiu. Kaimynas gretimais skųsdavosi dėl susidaužiančių ru- 
tulių tauškesio keistomis valandomis, tad aš dirbu, tobulindamas 
žaidimo įgūdžius. Nušluoju visą stalą, įmušdamas į kampą aštuonis 
rutulius, įsipilu į puodelį stiprios kavos ir vėl nušluoju stalą. Sudė- 
lioju dar vieną trikampį, ir ketvirtą rutulį palieku colį nuo kišenės. 
Trisdešimt trys paeiliui. Neblogai. 

Vazektomijų reversijos? 


12 skyrius 


Policija mane seka, bet tai daro nelabai uoliai. Anot Partnerio, 
jie sekioja man iš paskos apie pusę laiko, ypač po to, kai Svengeris 


200 


susitiko su manimi furgone, bet tai buvo seniau nei prieš savaitę. 
Partneris išleidžia mane prie „Kens Kars' — pigių naudotų auto- 
mobilių pardavimo aikštelės ispanakalbėje miesto dalyje. Esu Kenui 
šiek tiek padėjęs, apsaugojau jį nuo areštinės, ir abu, jis ir aš, žino- 
me, kad mudviejų abipusių paslaugų dienos dar nesibaigusios. Jis 
mėgsta šešėlinius sandėrius — kuo tamsesnis, tuo geriau, — ir tik 
laiko klausimas, kol Specialiosios paskirties būrio grupė pasirodys 
su dar vienu arešto orderiu. 

Už dvidešimt dolerių grynaisiais per dieną Kenas man „išnuo- 
mos“ pakenčiamą automobilį iš savo apgailėtino inventoriaus, neuž- 
duodamas jokių klausimų. Kartkartėmis taip darau, kai manau, kad 
esu sekamas. Mano juodas krovininis „Ford“ autobusiukas gana leng- 
vai pastebimas. Tačiau aplamdytas „Subaru“ universalas, kurį Kenas 
parinko, neatkreips jokio dėmesio. Kelias minutes su juo pabendrau- 
ju, juokais apsimainome keliais įžeidimais, ir aš leidžiuosi į kelią. 

Vingiuoju per nugyventą miesto dalį, šen bei ten sukiodama- 
sis, viena akimi vis žiūrėdamas į užpakalinio vaizdo veidrodėlį. Ga- 
liausiai surandu aplinkkelį, kuris nuves mane į valstijas jungiančią 
magistralę, ir įsitikinęs, kad niekas neseka, pasuku į pietus. Pen- 
kiasdešimt dvi mylios nuo miesto ribos pravažiuoju pro daktaro Vu 
skelbimą kitapus kelio. Kaip Svengeris ir sakė, tai didelis reklaminis 
skydas kukurūzų lauko pakraštyje. Šalia žodžių „Vazektomijų rever- 
sijos“ — didelis kvailokas daktaro Vu veidas, žvelgiantis žemyn į 
transporto eismą, judantį šiaurės kryptimi. Prie kito išvažiavimo iš 
magistralės apsisuku, nuvažiuoju keturias mylias atgal prie skydo 
ir netoliese sustoju. Pro šalį ūžia transportas, skersvėjo gūsiai nuo 
didelių sunkvežimių kone kelia mano mažąjį „Subaru“ į orą. Šalia 
kelkraščio yra griovys, priaugęs piktžolių ir užkimštas šiukšlių, o už 
griovio — vielų tinklo tvora, dūstanti nuo vijoklių. Už tvoros — ly- 
giagrečiai magistralei prie pat kukurūzų lauko ribos nutiestas žvy- 
ruotas ūkinis kelias. Fermeris, kuriam priklauso ši vieta, išnuomojo 
mažą stačiakampį plotą reklamos agentūrai, ir jo centre — keturi 
dideli metaliniai poliai kaip atrama skydui. Aplink juos piktžolės, 
šiukšlės, keli pavieniai kukurūzų stiebai. Virš jų, skelbdamas savo 
sugebėjimus, šypsosi daktaras Vu. 

Jis — paskutinis žmogus, kuriam patikėčiau savo sėklides. 

Nors patirties neturiu, spėju, kas nors pasinaudotų tamsos 
priedanga, prasmuktų ūkiniu keliuku, iškastų kapą, atitemptų į 
jį kūną, vėl užpiltų duobę žemėmis, paskleistų aplink grumstus 
ir šiukšles ir taip viską paslėptų. Praeis keli mėnesiai, ir keičiantis 
metų laikams žemės suslūgs. 

Kam reikėjo pasirinkti vietą taip arti valstijas jungiančios 
magistralės, kuria per parą pravažiuoja dvidešimt tūkstančių ma- 
šinų? Visai nenutuokiu, bet sau primenu, kad mėginu perprasti 
labai nesveiko žmogaus protą. Jis turbūt nuolat slepia viešosios 
veiklos erdvėse. Ir, neabejoju, trečią valandą nakties ši vieta gana 
tuščia. 

Stebeiliju į piktžoles po reklaminiu skydu ir mąstau apie Kem- 
pų šeimą. Ir keikiu tą dieną, kai sutikau Arčą Svengerį. 


13 skyrius 


Po dviejų dienų laukiu Senųjų teismo rūmų koridoriuje, kai iš 
detektyvo Rirdono gaunu į mobilųjį žinutę. Jis rašo, kad mudviem 
reikia pasikalbėti, ir greitai. Tai neatidėliotina. Po valandos Partne- 
ris mane išleidžia prie centrinės būstinės, ir aš nuskubu į ankštą ir 
tvankų Rirdono kabinetą. Jis nepasisveikina ir nepaspaudžia man 
rankos, bet, kita vertus, aš nieko panašaus ir nesitikiu. 

— Turite minutėlę? — suniurna detektyvas. 

— Juk esu čia, — atsakau. 

— Sėskitės. 

Yra tik viena vieta atsisėsti — oda apmuštas suolas, nuklotas 
dulkėmis ir bylomis. Nužvelgiu jį ir sakau: 

— Viskas gerai. Aš pastovėsiu. 

— Kaip norite. Žinote, kur Svengeris? 

— Ne, neįsivaizduoju. Maniau, jūs, vyručiai, paskui jį sekiojate. 

— Sekiojome, bet jis paspruko. Per savaitę jokio ženklo, nieko. 
Išnyko. — Rirdonas nudrimba į savo medinį sukamąjį krėslą ir ga- 
liausiai užsikelia ant stalo kojas. — Jūs vis dar jo advokatas? 

— Ne. Kai mane nusamdė, sumokėjo netikru čekiu. Mūsų su- 
tartis negalioja. 

Patenkintas šyptelėjimas, apsimestinė šypsena. 

— Na, jis mano kitaip. Šitai atėjo tuoj po vidurnakčio, tiesiai 
čia, į mano kabineto telefoną. 

Rirdonas pasilenkia į priekį, nuspaudžia du savo senovinio at- 
sakiklio mygtukus. Po pyptelėjimo pasigirsta Arčo balsas: 

— Žinutė detektyvui Lendžiui Rirdonui. Skambina Arčas 
Svengeris. Esu kelyje ir nežadu grįžti. Jūs, žmonės, mane medžio- 
jote mėnesius, ir man atsibodo. Vargšė mano motina dėl nuolatinio 
jūsų stebėjimo ir užgaulaus elgesio eina iš proto. Prašau palikti ją 
ramybėje. Ji visiškai nekalta, taip pat ir aš. Po šimts, jūs gerai žino- 
te, kad nenužudžiau tos merginos, neturėjau su tuo nieko bendra. 
Norėčiau šitai kam nors, kas sutiktų klausytis, paaiškinti, bet jeigu 
sugrįžčiau, jūs griebtumėte mane už subinės ir įmestumėte į arešti- 
nę. Turiu geros informacijos, Rirdonai, ir norėčiau su kuo nors pasi- 
kalbėti. Žinau, kur ji šiuo metu. Ką jūs į tai? 

Ilga pauzė. Pažvelgiu į Rirdoną, ir jis sako: 

— Palaukite. 

Arčas kelis kartus kosteli, ir kai vėl prabyla, jo balsas dreba, lyg 
būtų pradėjęs jaudintis: 

— Tik trys žmonės žino, kur ji užkasta, Rirdonai. Tik trys. Aš, 
jos žudikas ir mano advokatas Sebastianas Radas. Papasakojau Ra- 
dui, nes jis mano advokatas ir niekam negali prasitarti. Argi tai ne- 
suknista, Rirdonai? Kodėl advokatui leidžiama saugoti tokias baisias 
paslaptis? Radas man patinka, nesupraskite manęs klaidingai. Velniai 
rautų, aš jį nusamdžiau. Ir jeigu jūs, bent kiek nusišypsojus sėkmei, 
sugebėtumėte mane surasti, tuomet pasikviesiu Radą, kad mane ly- 
dėtų. — Dar viena pauzė, paskui: — Turiu skubėti, Rirdonai. Iki. 

Žengteliu prie oda apmušto suolo ir atsisėdu ant kažkokių 
bylų. Rirdonas išjungia telefono atsakiklį ir ant alkūnių palinksta 
į priekį. 

— Žinutė atėjo iš mobiliojo telefono su išankstinio apmokėji- 
mo kortele, ir mums nepavyko jo atsekti. Visai nenumanome, kur 


jis yra. 

Giliai įkvepiu oro ir mėginu išnarplioti mintis. Nėra jokios 
strateginės ar protingos priežasties Svengeriui informuoti policiją, 
kad aš žinau, kur užkastas kūnas. Taškas! Ir tas faktas, kad jis norėjo 
tai pasakyti man, o paskui išplepėjo farams, verčia dar labiau juo 
abejoti. Jis nusikaltėlis, galbūt serijinis žudikas, psichopatas, ku- 
riam patinka gudrauti ir meluoti. Nesvarbu, kas jis toks ir kokie jo 
motyvai, Svengeris numėtė mane nuo skardžio ir aš laisvai krentu. 

Durys staiga atsidaro ir vidun įeina Rojus Kempas, policijos 
viršininko pavaduotojas ir dingusios merginos tėvas. Jis uždaro 
paskui save duris ir žengteli manęs link — tvirtas vyras, buvęs jūrų 
pėstininkas kampuotu smakru ir žilstančiais, ežiuku nukirptais 
plaukais. Akys pavargusios ir užraudusios — įrodymas, kiek pasta- 
rieji metai jam kainavo. Taip pat tos akys išduoda ir neapykantą, 
nuo kurios man pašiurpsta oda. Akimirksniu sudrėksta marškinių 
apykaklė. 

Rirdonas atsistoja, sutreškina krumpliais, lyg ketintų paleisti 
į darbą kumščius, ir meta į mane žvilgsnį, kuris galėtų užmušti ir 
turbūt užmuš. Ža 

Mirtinai pavojinga parodyti policininkui, prokurorui arba tei- 
sėjui, netgi prisiekusiesiems silpnumą, bet būtent šiuo metu neį- 
stengiu rasti nė kiek pasitikėjimo savimi, ką jau kalbėti apie mano 
įprastą įžūlumą. 

Kempas eina tiesiai prie esmės: 

— Kurji, Radai. 

Aš pamažu atsistoju, iškeliu abi rankas ir tariu: 

— Turiu apie tai pagalvoti, gerai? Esu netikėtai užkluptas. Jūs, 
vyručiai, turėjote laiko šiai pasalai surengti. Duokite ir man laiko, 
gerai? 

Kempas bloškia: 

— Man, po šimts, nusispjaut į jūsų konfidencialumą, etiką ir 
visas tas nesąmones, Radai. Jūs net neįsivaizduojate, ką mums teko 
iškentėti. Vienuolika mėnesių ir aštuoniolika dienų tikro pragaro. 
Mano žmona nepajėgia atsikelti iš lovos. Visa mano šeima gniūžta. 
Mes ištikti nevilties, Radai. 

Kad ir koks bebaimis yra Rojus Kempas, — žmogus, kenčian- 

tis sielvartą, tėvas, vaikščiojantis lyg per miglą, išgyvenantis savo 
baisiausią košmarą, — jam reikia kūno, laidotuvių, kapo, kur jis su 
žmona galėtų klūpoti ant žolės ir deramai gedėti. Siaubas ir netikru- 
mas baisiai slegia. 

Jis užstoja man siaurą kelią durų link, ir aš pagalvoju, nejau 
tikrai panaudos jėgą? 

— Klausykite, viršininke, jūs manote, kad viskas, ką Arčas 
Svengeris sako, yra tiesa? Tai galėtų būti neteisinga prielaida. 

— Jūs žinote, kur mano duktė? 

— Žinau, ką pasakė Arčas Svengeris, bet nežinau, ar tai tiesa. 
Jei atvirai, aš tuo abejoju. 

— Vis tiek pasakykite. Mes nuvyksime patikrinti. 

— Nėra taip paprasta. Negaliu atskleisti, ką jis man pasakė 
konfidencialiai. Jūs tai žinote. 

Kempas užsimerkia. Nuleidžiu žemyn akis ir pastebiu, kad abu 
jo kumščiai sugniaužti. Pamažu juos atleidžia. Pasižiūriu į Rirdoną: 
šis rūsčiai varsto mane žvilgsniu. Vėl pažvelgiu į Kempą: jo parau- 
dusios akys nežymiai pramerktos. Linksi galva, lyg sakytų: „Gerai, 
Radai, žaisime pagal jus. Bet mes prie jūsų prisikasime.“ 

Atvirai kalbant, esu jų pusėje. Norėčiau viską papasakoti, pa- 
dėti, kad mergina būtų deramai paguldyta amžinam atilsiui, padė- 
ti susekti Svengerį ir su pasitenkinimu stebėti, kaip prisiekusieji jį 
prismeigia už žmogžudystę. Deja, tokios galimybės nėra. Žingteliu 
žingsnelį durų link ir tariu: 

— Dabar norėčiau išeiti. 

Kempas nepajuda iš vietos, ir man kažkaip pavyksta pro jį pra- 
sisprausti, neišprovokuojant muštynių. Sugriebęs durų rankeną, 
kone jaučiu sau į nugarą įbestą peilį, bet lieku gyvas ir išsigaunu į ko- 
ridorių. Dar niekada taip skubiai nebuvau palikęs centrinės būstinės. 


14 skyrius 


Trečias mėnesio penktadienis, metas susitikti su Džudita 
privalomam pasimatymui ir išlenkti po porą taurių. Nė vienas iš 

mudviejų to netrokšta, bet taip pat nė vienas nenori pasiduoti ir 
viską baigti. Jei taip pasielgtume, pripažintume savo silpnumą, o 
mes abu to paprasčiausiai negalime leisti, tik ne vienas prieš kitą. 
Nuolat sau kartojame, kad privalome bendrauti, nes turime sūnų. 
Tą vargšą vaiką. 

Tai mūsų pirmas susitikimas po to, kai ji iškvietė mane į teismą 
ir bergždžiai mėgino atimti visas lankymo teises. Taigi, tarp mūsų 
vis dar tvyrant to nedidelio skandalo atgarsiams, slėgs dar didesnė 
įtampa. Atvirai kalbant, aš tikėjausi, kad ji pasimatymą atšauks. Ga- 
lėtų lengvai išprovokuoti mane kivirčui. 

Į barą nuvykstu anksti ir surandu kabiną. Džudita kaip visada 
punktuali, bet šįkart nusiteikusi maloniai. Šiaip Džudita nėra ma- 
loni asmenybė ir nedaug šypsosi. Daugelis advokatų patiria stresą, 
bet nedaugelis jų dirba firmoje kartu su kitomis devyniomis mo- 
terimis, kurios visos — aršios bylininkės, taip ir ieškančios pešty- 
nių. Džuditos kontora — garo slėgio greitpuodis, ir aš įtariu, kad 
jos gyvenimas namie nėra jau toks malonus. Starčeris kuo toliau, 
tuo daugiau kalba apie riksmus tarp Džuditos ir Avos. Aš, žinoma, 
stengiuosi iš vaiko išgauti visą purvą. 

— Kaip praėjo savaitė? — kaip visada pasiteirauju. 

— Tokia pat. O tu, panašu, esi ant bangos. Dar viena nuotrau- 
ka laikraštyje. 

Padavėjas priima iš mūsų užsakymus, visada tą patį: jai — šar- 
donė, man — viskio kokteilis su citrina. Kad ir kaip maloniai nusi- 
teikusi ji atėjo į barą, tai dabar dingo. 

— Šiek tiek paskubėjai, — sakau. — Tam vyrukui nebeatsto- 
vauju. Jis nesutvarkė honoraro. 

— Tik pagalvok, kiek neteksi reklamos. 

— Susirasiu kitos. 

— Dėl to neabejoju. 

— Nesu nusiteikęs vienas kitą užgaulioti. Rytoj pasiimu Star- 
čerį savosioms trisdešimt šešioms valandoms. Dėl to bus kokių nors 
problemų? 


— Kokie tavo planai? 

— Vadinasi, turiu tau pateikti savo planus, kad pritartum? 
Kada teismas taip nusprendė? 

— Man smalsu, tik tiek. Tau reikia išgerti. 

Kelias minutes mudu įbedę akis į stalą laukiame, kol atneš gėri- 
mus. Paskui abu pasičiumpame stiklus. Po trečio gurkšnio prabylu: 

— Mieste mano motina. Kaip įprastai nusivesime Starčerį į 
prekybos centrą, kur vaiko globos teisių neturintis tėvas kelias va- 
landas gurkšnos kavą, o berniūkštis važinėsis karusele ir lakstys po 
žaidimų aikštelę. Paskui maisto skyriuje pavalgysime prastos picos 
ir prastų ledų, o po to žiūrėsime, kaip klounai verčiasi per galvą ir 
dalija balionus. Vėliau nuvažiuosime prie upės ir pasivaikščiosime 
palei laivus uoste. Ką dar norėtum žinoti? 

— Ketini jį pasilikti rytojaus nakčiai? 

— Aš gaunu trisdešimt šešias valandas kartą per mėnesį. Tai 
yra rytoj nuo devintos ryto iki sekmadienio vakaro devintos. Pa- 
skaičiuok. Nėra taip sudėtinga. 

Prieina padavėjas pasiteirauti, kaip mums sekasi. Užsakau dar 
po porciją, nors mūsų taurės apypilnės. Per pastaruosius metus aš 
beveik pripratau laukti tų trumpų susitikimų su Džudita. Mes abu 
teisininkai ir kartkartėmis randame bendrų temų. Kadaise ją my- 
lėjau, nors nesu toks tikras, ar Džudita jautė tą pat. Turime bendrą 
vaiką. Puoselėjau fantaziją, kad galbūt mudviem pavyks susidrau- 
gauti, nes man to reikia, nes turiu tiek mažai draugų. Tačiau šiuo 
metu negaliu į ją žiūrėti. 

Mudu tylomis geriame, du susimąstę buvę mylimieji, kurie iš 
tikrųjų norėtų pasmaugti vienas kitą. 

— Kas per žmogus Arčas Svengeris? 

Kelias minutes mudu kalbamės apie jį, paskui apie pagrobimą 
ir apie košmarą, kurį išgyvena Kempų šeima. Vienas jos pažįstamas 
advokatas kadaise tvarkė Džiljanos bylą už vairavimą apsvaigus, ir, 
manau, tai kai ką paaiškina. 

Per trisdešimt minučių gėrimai baigiasi — rekordas — ir mudu 
išsiskiriame, netgi mandagiai nepakštelėję vienas kitam į skruostą. 

15 skyrius 


Sunku kiekvieną mėnesį Starčeriui surasti kokios nors veiklos, 
kuri jį užimtų. Jis man jau pasakė, kad prekybos centras, zoologijos 
sodas, gaisrinė, miniatiūrinis golfas ir vaikų teatras atsibodo. Ko iš 
tikrųjų trokšta — tai dar pamatyti kovų narve, bet to nebus. Tad 
nuperku jam katerį. 

Susitinkame su mano motina vadinamojoje Prieplaukoje, ne- 
tikrame elinge Miesto parko vidury. Mudu su ja gurkšnojame kavą, 
o Starčeris šliurpsi karštą kakavą. Mano motina nerimauja dėl 
jo auklėjimo. Vaikis nemoka elgtis prie stalo ir niekada neištaria 
„pone“, „prašau ir „ačiū“. Dėl tojį spaudžiau, bet nieko nepasiekiau. 

Kateris — tai nuotoliniai valdomas lenktyninis modelis su va- 
rikliu, kaukiančiu it prislopintas grandininis pjūklas. Tvenkinys — 
didžiulis žmogaus darbo vandens apskritimas su trykštančiu fonta- 
nu vidury. Jis traukia visokių tipų laivų modelius ir visokio amžiaus 
žmones. Mudu su Starčeriu pusę valandos krapštomės su nuotoli- 
nio valdymo pulteliu, kol viską perprantame. Kai sūnus pasijaučia 
užtikrintai, palieku jį, o pats atsisėdu šalia motinos ant suoliuko po 
medžiu. 

Diena graži: gaivus šviesus oras ir nuostabiai žydras dangus. 
Parke knibžda žmonių — valgydamos ledus vaikštinėja šeimos, jau- 
nos mamytės stumia dideles sulankstomas vaikiškas kėdutes ant 
ratukų, lapuose voliojasi įsimylėję jaunuoliai. Ir netrūksta išsisky- 
rusių tėvų, besinaudojančių savo lankymo teisėmis. 

Mudu su motina apie šį tą šnekučiuojamės ir tolumoje stebime 
jos vienintelį anūkėlį. Ji gyvena dvi valandos kelio nuo čia ir ne- 
žino mūsiškių vietinių naujienų. Nieko nėra girdėjusi apie Svenge- 
rio reikalą, ir aš neketinu apie tai užsiminti. Motina laikosi visokių 
savo nuomonių ir nepritaria mano karjerai. Pirmas jos vyras, mano 
tėvas, buvo teisininkas, pragyvenimui uždirbdavo iš nekilnojamojo 
turto. Antras vyras užkalė turtą iš guminių kulkų ir mirė šešiasde- 
šimt dvejų metų amžiaus. Už trečią statyti ji bijo. 

Atnešu dar kavos popieriniuose puodeliuose, ir mudu vėl kal- 
bamės. Starčeris man pamoja ateiti, paduoda valdymo pultelį ir 

sako, kad jam reikia pasiusioti. Tualetas netoli, tik kitapus tven- 
kinio, pastate, kuriame įsikūrę vietą nuomojantys kioskai ir parko 
administracija. Paklausiu, ar jam reikia pagalbos, ir Starčeris meta 
į mane nepatenkintą žvilgsnį. Šiaip ar taip, jis dabar aštuonerių ir 
įgauna vis daugiau pasitikėjimo savimi. Stebiu jį einantį pastato link 
ir įžengiantį į vyrų tualetą. Sustabdęs katerį laukiu. 

Staiga už manęs kyla sujudimas, pasigirsta garsūs pikti balsai, 
paskui orą perdreskia du šūviai. Maždaug už penkiasdešimties jardų 
per parką skuodžia juodaodis paauglys, jis peršoka suoliuką ir neria 
tarp kelių jaunų medelių į mišką — skuba taip, lyg jo gyvybei grėstų 
pavojus. Matyt, taip ir yra. Netoli už jo atsilikęs bėga kitas jaunas 
juodasis, jis piktas, rankoje laiko pistoletą. Jis vėl šauna, ir žmonės 
krenta ant žemės. Visi, kurie ką tik mėgavosi gražia diena, dabar 
skubiai lenkiasi, ropoja, glaudžia prie savęs vaikus ir bėga, gelbėdami 
gyvybę. Tokius vaizdus mes esame matę per televiziją, ir tik po kelių 
sekundžių susivokiu, kad tai iš tiesų vyksta. Pistoletas yra tikras! 

Pagalvoju apie Starčerį, bet jis kitoje tvenkinio pusėje, tualete, 
gerokai toli nuo šūvių. Kol lenkiuosi ir paklaikęs dairausi aplink, į 
mane atsitrenkia kažkoks sprunkantis vyras, suniurna „Atleiskite“ 
ir nubėga. 

Kai abu, grobis ir medžiotojas, pradingsta miške, aš laukiu, 
bijodamas pajudėti. Tolumoje išgirstu dar du šūvius. Jeigu antras 
vyrukas surado pirmąjį, mums bent neteko to stebėti. Mes stovime, 
laukiame, paskui atsargiai mėginame pajudėti. Man daužosi širdis, 
kai stoviu ir kartu su visais kitais vėpsau į medžių tankmę. Kai at- 
rodo, jog pavojus praėjo, giliai atsikvepiu. Žmonės spokso vieni į ki- 
tus, jie vis dar priblokšti. Ar iš tikrųjų mes visa tai vos prieš sekundę 
matėme? Iš už kampo ant dviračių atskrieja du policininkai ir pra- 
nyksta miške. Tolumoje girdisi sirena. 

Pažvelgiu į savo motiną — ji kalba telefonu, lyg nieko nė nebū- 
tų pastebėjusi. Pažvelgiu vyrų tualeto link; Starčeris vis dar viduje. 
Leidžiuosi eiti ten, stabtelėdamas padėti ant suoliuko šalia motinos 
nuotolinio valdymo pultelį. Į tualetą užėjo ir iš jo išėjo keli vyrai ir 
berniukai. 

— Kas tai buvo? — klausia ji. 

— Didmiesčio gyvenimas, — metu nueidamas. 

Starčerio tualete nėra. Išskubu laukan ir imu dairytis. Sugrie- 
biu motiną, pasakau, kad jis dingo, ir paprašau patikrinti moterų 
tualete. Keletą ilgų minučių abu naršome rajoną, ir sulig kiekviena 
sekunde mudviejų baimė didėja. Jis ne toks vaikas, kuris nuklystų. 
Ne, Starčeris iš tualeto patrauktų tiesiai atgal prie tvenkinio tęsti 
savo katerio lenktynių. Širdis man daužosi, pila prakaitas. 

Iš miško išnyra du policininkai ant dviračių, be įtariamojo, ir 
patraukia mūsų link. Susistabdęs juos pasakau, kad dingo sūnus, 
ir abu tuoj pat įsijungia nešiojamąsias radijo stoteles. Supanikavęs 
stabdau kitus ir prašau padėti. 

Atvyksta dar du policininkai. Dabar rajonas apie Prieplauką — 
panikos zona; visi žino, kad dingo berniukas. Policija mėgina užblo- 
kuoti visą parką, neleisti niekam pasišalinti, bet yra bent tuzinas įė- 
jimo ir išėjimo vietų. Atvažiuoja patrulių automobiliai. Nesiliaujan- 
tis sirenų kauksmas tik dar labiau sustiprina baimę. Pastebiu vieną 
vyriškį raudonu nertiniu. Anksčiau mačiau jį įeinantį į vyrų tualetą. 
Jis patvirtina ten buvęs ir matęs prie pisuaro berniuką. Viskas at- 
rodė puiku. Ne, jis nematė berniuko išeinant. Risnoju pirmyn atgal 
susiraizgiusiais parko takais, pakeliui visų klausinėdamas, gal matė 
aštuonmetį berniuką. Jis mūvėjo džinsais ir vilkėjo rudu sportiniu 
nertiniu. Ne, niekas jo nematė. 

Tiksi sekundės, ir aš bandau nusiraminti. Jis tik nuklydo į šalį. 
Jo nepagrobė. Niekas negelbsti; mane užvaldo panika. 

Mes esame skaitę tokių istorijų, bet niekada nemanome, kad 


tai nutiks mums. 


16 skyrius 


Po pusės valandos mano motina kone alpsta. Ant parko suoliu- 
ko šalia jos sėdi medikas ir stengiasi padėti. Policija manęs prašo irgi 
likti prie jos, bet aš nepajėgiu ramiai sėdėti. Visur farai. Telaimina 
juos Dievas. 

Jaunas vyriškis tamsiu kostiumu prisistato kaip Linas Kolfak- 

sas, detektyvas iš Miesto policijos Dingusių vaikų skyriaus. Kokia 
nesveika visuomenė, jeigu dingusių vaikų paieškai reikia viso Polici- 
jos departamento skyriaus? 

Mudu su juo prisimename paskutines akimirkas. Aš stoviu 
tiksliai ten, kur stovėjau, kai Starčeris nuėjo į tualetą mažiau nei už 
šimto pėdų. Lydėjau jį akimis, kol įžengė vidun, paskui mane sukrė- 
tė šūvių garsas. Žingsnis po žingsnio, mintis po minties, mes viską 
atkartojame. 

Vyrų tualete tik vienos durys ir nėra langų. Aš ir detektyvas 
Kolfaksas negalime suvokti, kad kas nors galėtų pačiupti aštuonme- 
tį berniuką ir nepastebėtas jėga ištempti jį iš tualeto. Bet tuo metu 
daugelis žmonių Prieplaukoje arba gūžėsi už suoliukų, arba gulėjo 
ant žemės už krūmų, kai švilpė kulkos. Kiti liudininkai tai patvir- 
tina. Mes apytikriai paskaičiuojame, kad dėmesys buvo nukreiptas 
penkiolika, galbūt dvidešimt sekundžių. Užtektinai laiko, spėju. 

Po valandos aš galiausiai pripažįstu, kad Starčeris ne nuklydo. 
Jį nusivedė. 


17 skyrius 


Būtų geriausia, kad Džudita pati viską pamatytų. Jeigu mūsų 
sūnui kas nors atsitiks, ji niekada man neatleis ir nuolatos tvirtins, 
kad buvau netikęs tėvas, aplaidus visose tėviško auklėjimo srityse, 
ir jo dingimas buvo ir yra grynai mano kaltė. Puiku, Džudita. Tu 
laimėjai; kaltinti reikia mane. 

Gal padėtų, jeigu ji pamatytų nusikaltimo vietą, ypač kai aplin- 
kui tiek daug policijos. 

Ilgai stebeiliju į mobilųjį, kol pagaliau paskambinu. 

— Ko reikia? — atsiliepia ji. 

Smarkiai gurkteliu seiles ir bandau nutaisyti ramų balsą. 

— Džudita, dingo Starčeris. Aš miesto parko Prieplaukoje, su 
jo močiute ir policija. Jis dingo maždaug prieš valandą. Tau reikia 
tuoj pat čia atvykti. 

— Ką?! — sušunka Džudita. 


— Juk girdėjai. Starčeris dingo. Manau, jį pagrobė. 

— Ką! Kaip! Ar jį prižiūrėjai? — toliau šaukia ji. 

Po dvidešimt vienos minutės pamatau ją atlekiančią taku — 
beprotiškai išsigandusią moterį. Prisiartinusi prie Prieplaukos ir 
pamačiusi policininkus, paskui mane, aplink tualetus ištemptą gel- 
toną juostą, atitveriančią nusikaltimo vietą, ji sustoja, prisidengia 
delnu burną ir palūžta. Mudu su Linu Kolfaksu prieiname ir bando- 
me nuraminti. 

— Kas atsitiko? — prakošia sukandusi dantis. 

Ji šluostosi akis, kol mes viską papasakojame. Ir dar kartą. Džu- 
dita man nieko nesako, lyg šioje dramoje nedalyvaučiau. Vengia net 
pažiūrėti. Atkakliai kamantinėja Kolfaksą, kol klausimų daugiau ne- 
belieka. Džudita visiškai perima šeimos reikalus į savo rankas, net 
informuoja detektyvą, kad yra vaiko globėja ir toliau visi ryšiai bus 
palaikomi per ją. Į mane žiūrima kaip į aplaidžią, tik kartais ateinan- 
čiąją vaiko auklę. | 

Mobiliajame Džudita turi Starčerio nuotrauką. Kolfaksas elek- 
troniniu paštu ją nusiunčia į savo kabinetą. Jis sako, kad nedelsiant 
bus išplatinti skelbimai su jo atvaizdu. Jau paskelbti visi būtini pa- 
vojaus ir perspėjimo signalai. Starčerio ieško visi be išimties Miesto 
policininkai. 


18 skyrius 


Galiausiai mes paliekame Prieplauką, nors man tai padaryti 
sunku. Verčiau sėdėčiau čia visą popietę ir pernakt, laukdamas, gal 
pasirodys mano berniukas ir paklaus: „Kur mano kateris? Tai pasku- 
tinė vieta, kur jis matė savo tėvą. Jeigu tik paklydo, galbūt suras 
kelią atgal. Mes vaikščiojame it lunatikai, apmirę ir priblokšti, sau 
kartodami, kad iš tikrųjų nieko nenutiko. 

Linas Kolfaksas sako susidūręs su tuo ir anksčiau, ir šiuo metu 
būtų geriausia, jeigu susitiktume centrinėje būstinėje, jo kabinete, 
ir aptartume tolesnius veiksmus. Vaikas arba pagrobtas, arba din- 

pes, arba paslėptas laukiant išpirkos, ir visi trys variantai kelia skir- 
lingas problemas. 

Parsivežu motiną į savo butą, kur ją pasitinka Partneris. Ke- 
lias valandas ja pasirūpins. Mama kaltina save nedėmesingumu ir 
niurzga, kad ta kalė Džudita net nenori pripažinti ją egzistuojant. 

— Ir kodėl išvis vedei tą moterį? — klausia mama. 

— Neturėjau pasirinkimo. Tikrai, mam. Nejau negalime pasi- 
kalbėti apie tai vėliau? 

Kolfakso rašomasis stalas tvarkingas, o jo laikysena rami. 
Mums — Džuditai ir man — nuo to nė kiek ne lengviau. Avos, tre- 
čios iš tėvų, mieste nėra. Jis papasakoja mums apie vieną pagrobi- 
mą, kuris baigėsi laimingai. Dauguma baigiasi blogai, ir aš tai žinau. 
Esu skaitęs ataskaitas. Sulig kiekviena valanda geros baigties tiki- 
mybė darosi vis menkesnė ir menkesnė. 

Jis klausia, gal pažįstame kokį žmogų, kurį galėtume įtarti? 
Kokį nors giminaitį, kaimyną, iškrypėlį, gyvenantį toje pat gatvėje, 
bet ką? Mudu purtome galvas — ne. Aš jau pagalvojau apie Linką 
Skenloną, bet dar nesu pasirengęs jį į tai velti. Vaikų grobimas nea- 
titinka jo profilio. Jis tik reikalauja iš manęs grąžinti šimtą tūkstan- 
čių dolerių grynaisiais, ir negaliu patikėti, kad ryžtųsi dėl išpirkos 
pagrobti mano sūnų. Linkas verčiau man sulaužytų dešinę koją šią 
savaitę, ir kairiąją — kitą. 

Kolfaksas sako, kad reikėtų tuojau pat pažadėti atlygį už infor- 
maciją. Anot jo, gerai pradėti nuo penkiasdešimt tūkstančių dole- 
rių. Džudita, vienintelė tėvų atstovė, sako: 

— Aš galiu tai sutvarkyti. 

Abejoju, ar ji galėtų brūkštelėti čekį tokiai sumai, bet pirmyn, 
mergužėle. 

— Pusę duodu aš, — sakau, lyg mes loštume kortomis. 

Atvyksta Džuditos tėvai ir dar labiau apsunkina jau ir taip sun- 
kią situaciją. Jie pasičiumpa dukterį, ir visi trys ilgai verkia. Stoviu 
prie sienos, kuo toliau nuo jų. Visi elgiasi taip, lyg manęs čia nebūtų. 
Starčeris gyvena su šitais seneliais apie pusę savo laiko, tad jie labai 
prie jo prisirišę. Mėginu suprasti jų sielvartą, bet taip ilgai tų žmo- 
nių neapkenčiau, kad negaliu jų matyti. Nusiraminę jie paklausia, 

kas įvyko, ir aš papasakoju. Kolfaksas man pagelbsti dėstydamas 
faktus. Kol baigiame pasakojimą, jie jau yra įsitikinę, kad dėl visko 
kaltas aš. Puiku — mes darome pažangą. 

Man nebūtina pasilikti kabinete. Atsiprašau, palieku pastatą ir 
grįžtu į Prieplauką. Ten vis dar budi policija, slampinėja apie elingą, 
neleidžia žmonėms artintis prie vyrų tualeto. Pasikalbu su jais ir 
padėkoju; jie užjaučia. Atvyksta Partneris, pasako, kad mano moti- 
na išgėrė du martinius ir jaučiasi prislopinta. Mudu išsiskiriame ir 
bastomės parko takais. Saulė leidžiasi, šešėliai ilgėja. Partneris man 
atneša žibintuvą, ir mes tęsiame paieškas jau gerokai sutemus. 

Aštuntą vakaro paskambinu Džuditai ir paklausiu, kaip ji lai- 
kosi. Ji namie, su savo tėvais, budi prie telefono. Pasisiūlau atva- 
žiuoti ir kartu pasėdėti, bet ji padėkoja ir atsisako. Pas ją draugai, ir 
aš nepritapčiau. Tikrai, dėl to ji teisi. 

Keletą valandų bastausi po parką, prie kiekvieno tiltelio, grio- 
vio, medžio ir akmenų krūvos pasišviesdamas žibintuvu. Tai blo- 
giausia diena mano gyvenime, ir kai ji baigiasi, vidurnaktį atsisėdu 
ant suoliuko ir galiausiai pravirkstu. - ms 


19 skyrius 


Išgėręs viskio ir tablete, įstengiu tris valandas numigti ant 
sofos, paskui pabundu išpiltas prakaito. Dabar visai nesumerkiu 
akių ir košmaras tęsiasi. Mėgindamas prastumti laiką, nusiprausiu 
po dušu, pasižiūriu, kaip motina. Ji išgėrė keletą tablečių ir atrodo 
ištikta komos. Auštant mudu su Partneriu grįžtame į parką. Tiesą 
sakant, nėra kur kitur vykti. Ką dar turėčiau daryti? Trys minutės 
po septintos paskambina Linas Kolfaksas pasiteirauti, kaip laikausi. 
Pasakau, kad esu parke, vis tebeieškau. Jis sako, kad jie gavo tam 
tikros informacijos, bet ji nenaudinga. Keli psichai, suinteresuoti 
atlygiu. Dar paklausia, ar skaičiau sekmadienio ryto laikraštį. Taip, 
skaičiau. Pirmame puslapyje. 

Partneris atneša kelias bandeles ir kavos, ir mudu valgome prie 
iškylų staliuko su vaizdu į tvenkinį, kuris žiemą virsta čiuožykla. 

— Ar pagalvojai apie Linką? — paklausia. 

— Taip, pagalvojau, bet nemanau, kad tai jo darbas. 

— Kodėl ne? 

— Tai nejo stilius. 

— Turbūt tu teisus. 

Mes panyrame į tylą, apibūdinančią mudviejų santykius — 
aš visada vertindavau rimtį. Tačiau dabar man reikia su kuo nors 
kalbėtis. Baigiame valgyti ir vėl išsiskiriame. Vaikštau tais pačiais 
takais ir takeliais, pasižiūriu po tais pačiais pėsčiųjų tilteliais, einu 
palei tuos pačius upokšnius. Rytui įpusėjus paskambinu Džuditai, ir 
jos mobiliuoju atsiliepia motina. Džudita ilsisi, ir ne, jie neturi jokių 
žinių. Esu vėl prie Prieplaukos, policija jau nuėmė juostą, atitverian- 
čią nusikaltimo vietą, ir viskas grįžo į normalų gyvenimą. Vieta vėl 
judri, žmonės aiškiai nežino apie vakarykštį siaubą. Stebiu kelis ber- 
niukus, lenktyniaujančius su savo kateriais po tvenkinį. Stoviu ten 
pat kur ir vakar, kai paskutinį kartą mačiau Starčerį. Bukas skaus- 
mas sumaudžia paširdžius, ir aš pasišalinu. 

Turint galvoje mano gyvensenos būdą, Starčeris — vienintelis 
vaikas, kurį kada nors turėsiu. Jis buvo netyčiukas, nepageidautas, 
gimė tarp jo tėvų siaučiant karui, bet vis tiek išaugo į gražų berniu- 
ką. Aš buvau nekoks tėvas, kita vertus, mane išstūmė iš jo gyvenimo. 
Niekada nė nesapnavau, kad galėčiau taip ilgėtis kitos žmogiškos 
būtybės. Tačiau kuris tėvas gali įsivaizduoti, kad jo vaiką pagrobs? 

Praeina valanda, ir aš vis tebesibastau po parką. Kone pašoku, 
kai suskamba telefonas. Bet tai tik mano pažįstamas, kuris nori pa- 
dėti. Vėliau dieną sėdžiu ant parko suoliuko šalia bėgiojimo trasos. 
Nežinia iš kur išdygsta detektyvas Rirdonas ir atsisėda greta. Po 
standartiniu kariško fasono juodu lietpalčiu vilki kostiumą. 

— Kas jus čia atnešė? — krūptelėjęs paklausiu. 

— Aš tik pasiuntinys, Radai. Ne daugiau. Nesu į tai įsivėlęs, 
tikrai. Bet jūsų vaikui viskas gerai. 

Giliai atsikvepiu ir alkūnėmis remdamasis į kelius palinkstu į 
priekį, visiškai sutrikęs. 

— Ką? — įstengiu pramurmėti. 

Jis įbedęs žvilgsnį tiesiai prieš save, lyg manęs čia nebūtų. 

— Jūsų vaikui viskas gerai. Štai ko iš jūsų norima — mainų. 

— Mainų? 

— Supratote. Jūs pasakote man; aš pasakau jiems. Jūs man 
pasakote, kur užkasta mergina, o kai ją suras, atgausite savo vaiką. 

Nežinau nei ką pasakyti, nei ką galvoti. Ačiū Dievui, mano vai- 
kelis gyvas ir sveikas, nes jį pagrobė farai ir laiko kaip masalą! Žinau, 
kad privalau supykti, užsiusti, prasiveržti kaip ugnikalnis, bet man 
tik palengvėja. Starčeriui nieko bloga neatsitiko! 

— Jie? Jiems? Kalbate apie saviškius, tiesa? 

— Kažkas panašaus. Klausykit, Radai, turite suprasti, kad Ro- 
jus Kempas, galima sakyti, kaip ir pasitraukė iš tarnybos. Jam sutei- 
kė apie mėnesį administracinių atostogų, bet niekas apie tai nežino. 
Jis visai pakrikęs ir veikia savarankiškai. 

— Betjis turi daug draugų, tiesa? 

— O, taip. Kempas aukštai vertinamas. Žinote, už jo pečių tris- 
dešimties metų stažas ir daugybė pažinčių, daugybė ryšių. 

— Vadinasi, tai padarė savi. Negaliu patikėti. Ir jie pasiuntė jus 
derėtis. 

— Aš nežinau, kur vaikas, prisiekiu. Ir man nepatinka ši situa- 
cija, kurioje šiuo metu atsidūriau. 

— Taigi, mes abu tokie. Turbūt neturėčiau nustebti. Faktiškai 
turėjau žinoti, kad farams nėra žema grobti vaikus. 

— Atšokit, Radai. Per daug kalbate, pats tai žinote. Taigi suta- 
riam ar ne? 

— Turiu jums pasakyti, ką Arčas Svengeris man atskleidė apie 
merginą, taip? Kur ji palaidota. Ir, tarkime, Svengeris sako tiesą, jūs 
surandate kūną, tą tipą suima už sunkią žmogžudystę, jam gresia 
mirties bausmė, o mano kaip advokato karjera baigiasi. Mano sūnų 
saugiai grąžins jo motinai, ir aš galėsiu su juo praleisti daugiau laiko. 
Faktiškai būsiu tėtukas visu etatu. 

— Esate teisingame kelyje. 

— Ojeigu aš nesutiksiu, kaip tuomet su mano sūnumi? Ar tu- 
riu manyti, kad policijos viršininko pavaduotojas ir jo galvažudžiai 
kerštaudami jį netgi nuskriaus? 

— Manau, jums teks mesti kauliukus, Radai. 

PENKTA DALIS 


„U-HAUL“ TEISĖ 


1 skyrius 


Kovoju su panika. Vis kartoju sau, kad mano sūnus sveikas, 
ir tuo tikiu. Bet situacija tokia įtempta, kad neįstengiu racionaliai 
mąstyti. Mudu su Partneriu nueiname į pigų kavos barą ir atsisėda- 
me į kampą. Aš peržvelgiu galimus scenarijus, o jis klausosi. 

Iš tikrųjų pasirinkimo nėra. Šiuo atveju svarbiausia — apsau- 
goti ir sugrąžinti sūnų. Palyginti su tuo, visa kita nublanksta. Jeigu 
atskleisčiau paslaptį ir prarasčiau licenciją praktikuoti teisę, kaip 
nors pragyvenčiau. Velniai rautų, man net galėtų puikiai klostytis 
kur nors kitur ir tikrai neturėčiau vėl reikalų su tokiais kaip Arčas 
Svengeris. Tai būtų mano bilietas, vienintelė gera proga palikti teisę 
ir ieškotis tikros laimės. 

Noriu apkabinti tą mažą berniuką. 

Su Partneriu svarstome, ar turėčiau paskambinti Džuditai ir 
supažindinti su naujausiais įvykiais. Nusprendžiu to nedaryti, bent 
ne dabar. Ji niekuo nepadės, tik dar labiau viską komplikuos. Ir — o 
tai dar svarbiau — gali kam nors prasitarti, kad tai paties Kempo ir 
jo kolegų darbas. Rirdonas mane perspėjo tylėti. 

Vis tiek paskambinu Džuditai — sužinoti, kaip ji laikosi. Tele- 
fonu atsiliepia Ava, ji sako, kad Džudita lovoje, prisirijusi vaistų ir 
jaučiasi nekaip. Namus ką tik paliko FTB. Gatvėje būrys reporterių. 
Tiesiog baisu. Lyg aš to nežinočiau. 

Sekmadienį, septintą ryto, paskambinu Rirdonui ir pasakau, 
kad sutariame. 

Trunka valandą orderiui gauti. Aišku, policija jau turi laukian- 
tį draugišką teisėją. Pusę devintos mudu su Partneriu paliekame 
Miestą, prieky mūsų ir iš paskos važiuoja po vieną niekaip nepažen- 
klintą automobilį, ir tai nieko neįprasta. Kai nukankame prie dak- 

taro Vu reklaminio skydo, ten jau susirinkusios policijos pajėgos. 
Įjungti prožektoriai, stovi du ekskavatoriai, bent dvi dešimtys vyrų 
su kastuvais bei lazdomis ir kinologų komanda su šunimis narvuo- 
se. Jiems papasakojau viską, ką žinau, ir dabar tiriama žemė šalia 
kukurūzų eilių. Motorizuoti kelių patruliai saugo valstijas jungian- 
čios magistralės kelkraštį, pamodami visiems smalsiems vairuoto- 
jams važiuoti tolyn. 

Partneris pastato furgoną mums nurodytoje vietoje — šimtą 
pėdų nuo reklaminio skydo ir vyksmo vietos. Mudu sėdime, stebi- 
me ir viliamės, kai pralekia pirmos karštligiškos akimirkos ir pra- 
sideda ilgos paieškų valandos. Metodiškai smaigstomas kiekvienas 
kvadratinis dirvos colis. Sudaromas tinklelis, jis prašukuojamas, 
paskui sudaromas kitas. Ekskavatorių dar nenaudoja. Šunys ramūs. 

Toliau už reklaminio skydo stovi keli juodi automobiliai be ski- 
riamųjų ženklų. Esu tikras — viename iš jų laukia policijos viršinin- 
ko pavaduotojas.Kempas. Neapkenčiu to žmogaus ir norėčiau pats 
asmeniškai suvaryti jam į tarpuakį kulką, bet šiuo metu Kempas yra 
tas, kuris gali sugrąžinti man sūnų. 

O paskui prisimenu, ką jam teko iškęsti: siaubą, baimę, lauki- 
mą, galiausiai susitaikymą, kai abu su žmona suvokė, kad Džiljana 
nebegrįš namo. Dabar jis ten sėdi, melsdamasis, kad jo vyrai surastų 
bent ką nors, ką galėtų deramai palaidoti. Geriausia, ko jis gali tikė- 
tis, — tai griaučių. Mano lūkesčiai kur kas didesnis ir tikrai realesni. 

Vidurnaktį aš jau keikiu Arčą Svengerį. 


2 skyrius 


Kol jie pernakt dirba, mudu su Partneriu pasimainydami 
nusnūstame. Abu esame išalkę ir labai norime kavos, bet neketi- 
name iš čia pasišalinti. Dvidešimt minučių po penktos Rirdonas 
paskambina man į mobilųjį ir sako: 

— Tuščios pastangos, Radai, čia nieko nėra. 

— Papasakojau viską, ką žinau, prisiekiu. 

— Tikiu jumis. 

— Dėkui. 

— Dabar galite važiuoti. Grįžkite į magistralę, pasukite į pie- 
tus iki For Kornerso išvažiavimo. Po dvidešimties minučių vėl jums 
paskambinsiu. 

Mums pajudant iš vietos, ieškotojai kraunasi įrangą. Šunys už- 
daryti vis dar ilsisi. Arčas Svengeris veikiausiai stebi ir juokiasi. Mes 
pasukame į pietus ir po dvidešimties minučių Rirdonas vėl paskam- 
bina. 

— Žinote tą vilkikų aikštelę prie For Kornerso? 

— Regis, taip. 

— Sustokite prie degalinės, bet benzino nepirkite. Įeikite vi- 
dun, restoranas po dešinei, ir tolimajame jo gale, atokiau nuo pre- 
kystalio, yra eilė kabinų. Jūsų vaikas bus ten ir valgys ledus. 

— Supratau. 

Taip noriu pasakyti ką nors kvaila, pavyzdžiui „Dėkui“, lyg kaž- 
kam turėčiau jaustis dėkingas, kad pagrobė mano sūnų, jo nenu- 
skriaudė ir sugrąžino. Tiesą sakant, jaučiu palengvėjimą, džiaugs- 
mą, dėkingumą, laukiu ir negaliu patikėti, kad šis pagrobimas pa- 
prasčiausiai galėtų baigtis laimingai. Taip niekada neatsitinka. 

Rirdonas po minutės vėl paskambina ir sako: 

— Klausykite, Radai, nieko nelaimėsite, jeigu tęsite šį reikalą, 
užduosite krūvą klausimų, kreipsitės į spaudą, televiziją, supran- 
tate, elgsitės, kaip esate įpratęs. Mes pasirūpinsime spauda ir jai 
nutekinsime informaciją, kad jūs po anoniminio skambučio suor- 
ganizavote dramatišką sūnaus išgelbėjimą. Mūsų tyrimas dėl vaiko 
pagrobimo tęsis, bet baigsis niekuo. Ar mūsų nuomonės šiuo klau- 
simu sutampa, Radai? 

— Taip, aš jums pritariu. Sutinku su viskuo. 

— Istorija tokia: kažkas pagrobė jūsų sūnų, bet vaikigalis įky- 
rėjo, nes veikiausiai elgiasi labai panašiai kaip ir jūs, tad nusprendė 
juo atsikratyti sunkvežimių aikštelėje. Supratote mane, Radai? 

— Taip, — sugebu iškošti prikąsdamas liežuvį, kad nepratrūk- 
čiau visais bjauriais žodžiais, kokius tik žinau. 

Automobilių aikštelė užlieta šviesų ir sausakimša tvarkingo- 
mis eilėmis išrikiuotų sunkvežimių bei vilkikų su priekabomis. Mes 

sustojame prie degalinės, ir aš skubiai įeinu vidun. Partneris lieka 
furgone stebėti, ar kas nors mūsų neseka. Restorane gyvai šurmu- 
liuoja rytmetinė publika. Ore tvyro stiprus riebalų kvapas. Prekys- 
talis apgultas raumeningų vairuotojų, ryjančių blynus ir karštas 
dešreles. Pasuku už kampo, pamatau kabinas, praeinu pro vieną, 
antrą, trečią, ir štai — ketvirtoje kabinoje, visiškai vienas, sėdi ma- 
žasis Starčeris Vitlis ir šypsosi iš už didelio dubenėlio šokoladinių 
ledų. 

Pabučiuoju jį į viršugalvį, pataršau plaukus ir atsisėdu priešais. 

— Tau viskas gerai? — klausiu. 

Gūžtelėdamas pečiais, jis atsako: 

— Taip, turbūt. 

— Ar tavęs neskriaudė? 

— Ne, — Starčeris papurto galvą. 

— Pasakyk man, Starčeri, ar tikrai niekas tavęs nenuskriaudė? 

— Ne. Jie buvo labai malonūs. 

— Ir kas tokie jie? Kas buvo kartu su tavimi, kai šeštadienį 
palikai parką? m 

— Nensė ir Džo. 

Prie kabinos stabteli padavėja. Užsisakau kavos ir plaktos kiau- 
šinienės. 

— Kas čia atvedė šį vaiką? — klausiu jos. 

Padavėja apsidairo ir atsako: 

— Nežinau. Vos prieš minutę čia buvo kažkokia moteris, pa- 
sakė, kad vaikas nori ledų. Turbūt ji išėjo. Tikriausiai sumokėsit už 
ledus. 

— Mielai. Pas jus įrengtos vaizdo stebėjimo kameros? 

Ji krypteli galva lango pusėn. 

— Lauke, bet ne čia viduje. Ar kas atsitiko? 

— Ne. Dėkui. 

Kai tik ji pasišalina, klausiu Starčerio: 

— Kas tave čia atvedė? 

— Nensė. 

Jis pakabina šaukšteliu ledų ir įsideda į burną. 

— Klausyk, Starčeri, noriu, kad minutėlei padėtum šaukštelį 

į šalį ir man papasakotum, kas nutiko, kai nuėjai į parko tualetą. 
Leidai savo katerį, paskui tau prireikė pasiusioti, ir nuėjai į tualetą. 
Taigi papasakok, kas nutiko? 

Jis pamažu įbeda šaukštelį į ledus ir palieka. 

— Na, staiga mane sugriebė stambus vyras. Pamaniau, kad jis 
policininkas, nes buvo su uniforma. 

— Arjis turėjo ginklą? 

— Nemanau. Jis įkėlė mane į automobilį, kuris stovėjo tuoj 
už tualeto. Mašiną vairavo kitas vyras, ir jie nuvažiavo tikrai labai 
greitai. Pasakė, kad veža mane į ligoninę, nes kažkas blogo atsitiko 
mano močiutei. Pasakė, kad ligoninėje būsi tu. Tad mes važiavome 
ir važiavome, o paskui atsidūrėme už Miesto, gerokai toli nuo jo, ir 
ten jie mane paliko su Nense ir Džo. Vyrai išvažiavo, ir Nensė pasa- 
kė, kad mano močiutei bus viskas gerai ir kad tu tikrai greitai atva- 
žiuosi Manęs pasiimti. 

— Gerai. Tai buvo šeštadienio rytą. Ką gi tu veikei likusią šeš- 
tadienio dalį ir visą dieną vakar, sekmadienį? 

— Na, mes žiūrėjome televizorių, kelis senus filmus ir pana- 
šiai, paskui daug žaidėme trik trak. 

— Trik trak? 

— Aha. Nensė paklausė, kokius žaidimus mėgstu, ir aš pasa- 
kiau, kad trik trak. Jie nežinojo, kas tai, tad Džo nuėjo į krautuvę ir 
nupirko trik trak lentą, pigią. Aš juos pamokiau, kaip žaisti, ir, beje, 
abu aplošiau. 

— Taigi jie buvo tau malonūs? 

— Tikrai malonūs. Vis man kartojo, kad tu esi ligoninėje ir ne- 
gali jos palikti. 

Partneris pagaliau ateina vidun. Pamatęs Starčerį, nusiramina, 
paplekšnoja vaikui galvą. Paprašau surasti sunkvežimių aikštelės 
administratorių ir išsiaiškinti, kur išdėstytos vaizdo stebėjimo ka- 
meros, taip pat jį informuoti, kad FTB norės filmuotos medžiagos, 
tad tegul tuo pasirūpina. 

Man atneša kiaušinienę, ir aš Starčerio klausiu, ar yra alkanas. 
Ne, nealkanas. Pastarąsias dvi dienas maitinosi pica ir ledais. Vis- 
kuo, ko norėjo. 

3 skyrius 


Niekada nebuvau pakviestas pas Starčerį į namus, todėl nu- 
sprendžiu jo tenai nevežti. Nenoriu dramų ir teatrališkumo. Likus 
pusvalandžiui iki Miesto, galiausiai paskambinu Džuditai ir pra- 
nešu, kad jos sūnus gyvas ir sveikas. Mes važiuojame magistrale, o 
jis sėdi man ant kelių. Ji tokia apstulbusi, kad vos pajėgia kalbėti, 
tad paduodu Starčeriui telefoną. Jis sako: „Labas, mama", ir aš pa- 
manau, kad Džudita visai suskysta. Duodu jiems pasikalbėti kelias 
minutes, paskui vėl paimu telefoną ir paaiškinu, kad man paskam- 
binęs asmuo nurodė jį pasiimti sunkvežimių aikštelėje. Ne, jis nenu- 
kentėjo, tik galbūt per daug valgė saldumynų. 

Automobilių aikštelė prie jos kontoros tebėra tuščia — juk 
dar tik pusė aštuntos, — ir mes mėgaujamės ramybe prieš audrą. Į 
aikštelę įšliaužia juodas jaguaras ir staigiai sustoja greta furgono. Aš 
išlipu su Starčeriu, iššokusi Džudita metasi prie sūnaus. Verkdama 
ir glamonėdama griebia jį į glėbį, o čia pat stovi jos tėvai ir Ava. Jie 
paeiliui gniaužo vaiką; visi verkia. Negaliu tų žmonių pakęsti, tad 
nueinu prie Starčerio, vėl pataršau jam plaukus ir sakau: 

— Iki pasimatymo, drauguži. 

Jis atrodo prislopintas ir nieko neatsako. Paprašau Džuditos 
minutėlę paėjėti su manimi į šalį. Kai mudu liekame vieni, klausiu: 

— Vėliau šį rytą galime susitikti su FTB? Šioje istorijoje yra kai 
kas daugiau. 

— Pasakyk man dabar, — sušnypščia ji. 

— Papasakosiu tau, kai norėsiu, tai yra kai klausysis FTB. 
Gerai? 

Jai nepatinka, kai nevaldo situacijos. Giliai atsikvepia, sukan- 
da dantis ir įstengia iškošti: 

— Žinoma. 

Nueinu dėdamasis nematantis jos tėvų ir įlipu į furgoną. 
Mums nuvažiuojant, žvilgteliu į Starčerį ir pagalvoju, kada jį vėl pa- 
matysiu. 

4 skyrius 


Devintą ryto dalyvauju parengtiniame teismo posėdyje. Tuo 
metu žinia jau pasklidusi, per policijos malonę visi jau žino, kad 
mano sūnus buvo surastas ir sugrąžintas tėvams. Teisėjas garan- 
tuoja bylą tęsti, ir aš išskubu iš teismo salės. Turiu saujelę bičiulių 
advokatų, ir keli iš jų nori su manimi šnektelėti, pasveikinti. Bet aš 
tam nesu nusiteikęs. | 

Koridoriuje mane patyko Fangas ir visai kaip prieš tris savaites 
sako: 

— Klausyk, Radai, Linkas dėl pinigų jau pradeda labai nekant- 
rauti. Pasakiau jam apie tavo vaikį ir visa kita — beje, jis siunčia 
užuojautą. 

— Perduok Linkui, kad rūpintųsi savo problemomis, — atker- 
tu mudviem žengiant koja į koją. 

— Irjis rūpinasi, o kaip tik viena iš jo problemų — tu ir pinigai. 

— Apgailestauju, — abejingai atsakau ir dar paspartinu žingsnį. 

Jis stengiasi neatsilikti, stengiasi pasakyti, ką nors išmintinga 
ir padaro didelę klaidą ištardamas: 

— O žinai, tavo vaikis gali būti ir ne toks jau saugus. 

Staigiai apsisuku ir trenkiu stiprų smūgį dešine — pataikau 
tiesiai į smakrą. Vyrukas jį gauna eidamas ir suvokia, kai jau būna 
per vėlu. Jo galva taip smarkiai lošteli atgal, kad išgirstu kažkur 
trekštelint kaulus, ir pirmą sekundės dalelę man topteli, kad sulau- 
žiau sprandą. 

Bet sprandui nieko neatsitiko; jis ir anksčiau daugybę kartų 
daužytas, yra tai įrodančių randų. 

Fangas nučiuožia per marmurines grindis ir, kai galiausiai su- 
stoja, nejuda. Išjungtas. Puikus nokautuojantis smūgis, tokio nieka- 
da nebesugebėčiau pakartoti. Kyla pagunda kelis kartus spirti jam į 
galvą, bet akies kampučiu pamatau staigų judesį. Manęs link artėja 
kitas galvažudys ir siekia kišenėn ginklo. Kažkas už manęs šūkteli. 

Antras banditas parkrinta taip pat smarkiai kaip ir Fangas — 
Partneris jam smogė per galvą nerūdijančio plieno strypu, kurį ne- 
šiojasi švarko kišenėje. Strypas skirtas kaip tik tokiems atvejams. 

Sustumtas yra apie šešių colių ilgio, bet ištrauktas pailgėja iki aštuo- 
niolikos ir gale turi įtaisytą plieninį bumbulą. Juo galima lengvai 
įskelti kaukolę — tam jis ir sukonstruotas. Pasakau Partneriui ati- 
duoti jį man ir dingti. Atbėgęs apsaugininkas pamato du be sąmo- 
nės tysančius galvažudžius. Paduodu jam savo advokato pažymėji- 
mą ir prisistatau: 

— Sebastianas Radas, licencijuotas advokatas. Tiedu ką tik 
bandė mane užpulti. 

Susirenka minia. Pirmas atsipeikėja Fangas, murmėdamas tri- 
nasi smakrą, mėgina pasikelti, bet nepastovi ant kojų. Galiausiai, 
padedamas apsaugininko, svyrinėdamas atsistoja ir nori dingti. 
Vienas faras pasodina Fangą ant suolo šalimais, o tuo pat metu iš 
kažkur atsiradęs skubiosios pagalbos paramedikas rūpinasi jo drau- 
gu. Pagaliau atsipeikėja ir antrasis tipas, jam ant pakaušio didžiulis 
guzas. Kelias minutes jis šaldomas ledu, paskui vyruką pasodina ant 
to paties suolo greta Fango. Aš stoviu arti ir varstau juos akimis. Jie 
irgi žioruoja į mane. Paramedikas paduoda man paketą su ledu, kad 
prisidėčiau prie dešinės rankos. 15 

Kumščio smūgis aniems dviem nieko nereiškia, jie nepateiks 
man kaltinimų. Daug popierizmo, įvairūs klausimai ir įkyrus polici- 
jos tyrimas. Jie dirba Linkui Skenlonui ir į klausimus neatsakinėja. 
Šiuo metu tik nekantrauja kuo greičiau išsinešdinti iš teismo rūmų 
ir grįžti ten, kur taisykles nustato jie. 

Policijai pasakau, kad ir aš visai netrokštu pateikti kaltinimų. 
Nueidamas arti prisilenkiu prie Fango ir pašnabždu: 

— Perduok Linkui, kad jeigu iš tavęs ar jo išgirsiu dar nors vie- 
ną žodį, kreipsiuosi į FTB. 

Fangas prasišiepia, lyg ketintų spjauti man į veidą. 


5 skyrius 


Tarkime, kai kurias dienas mums tenka praleisti su FTB. Kelios 
minutės po vienuoliktos einu į Džuditos firmos fojė. Priimamo- 
jo sekretorė šypsodamasi šnekučiuojasi su teisininko padėjėja. Abi 

man nusišypso ir pratrūksta sveikinti. Iškart nesusivokiu dėl ko, bet 
jų akimis aš lyg ir koks didvyris. Iš savo kabineto galvą iškiša viena 
teisininkė ir taip pat mane pasveikina. Nuotaika kone šventiška, ir 
kodėl gi ne? Starčeris išgelbėtas, saugus namie, kur jam ir priklauso 
būti. Mes visi buvome išsigandę, priblokšti, pasibaisėję ir laukėme, 
kad košmaras baigsis tragedija. Tačiau mums pasisekė. 

Džudita didelėje, gerai įrengtoje konferencijų salėje su dviem 
FTB agentais, Byčiu ir Egniu. Nors dešinė mano ranka ištinusi ir 
tvinksi, įstengiu paspausti jiems rankas, nė kiek neišsiduodamas, 
kad skauda. Linkteliu Džuditai, atsisakau kavos ir paklausiu, kaip 
gyvuoja Starčeris. Tiesiog puikiai. Viskas nuostabu. 

Bytis, — jam pavesta kalbėti, — paaiškina, kad Džudita šešta- 
dienio pavakarę paskambino į ETB, bet jie oficialaus tyrimo nepra- 
dėjo. Egniu viską užrašinėja, skubiai krevezoja ir linksi galva; viskas, 
ką Bytis sako, tikrai tiesa. FTB į vaikų pagrobimus nesikiša, kol vie- 
tinė policija jų nepakviečia, arba jei neturi įrodymų, kad nusikalti- 
mo auka buvo išvežta už valstijos ribų. Kurį laiką jis postringauja, 
patenkintas savo reikšmingumu. Aš netrukdau. 

— Taigi, — taria Bytis, pažvelgdamas į mane, — jūs norėjote 
susitikti? 

— Taip, — patvirtinu. — Aš tiksliai žinau, kas Starčerį pagro- 
bė, taip pat žinau kodėl. 

Egniu plunksnakotis sustoja, ir visi sustingsta. Išlenkusi anta- 
kius Džudita paliepia: 

— Pasakok. 

Tada aš papasakoju visą istoriją. 


6 skyrius 


Man įpusėjus pasakojimą, Džuditos džiugus entuziazmas, kad 
mudviejų sūnus sugrįžo, išsisklaido. Kai paaiškėja, kad pagrobi- 
mas — tai dar vienos iš mano liūdnai pagarsėjusių bylų tiesioginė 
pasekmė, jos kūno kalba ryškiai pakinta, o protas pradeda dirbti 
sparčiau. Dabar pagaliau ji turi akivaizdų įrodymą, kad aš Starčeriui 


227 


keliu pavojų. Veikiausiai šiandien pat teisme įregistruos reikiamus 
popierius. 

Vengiu į ją žiūrėti, bet emocijos, sklindančios iš Džuditos, pa- 
kankamai stiprios, kad įtampa salėje staigiai padidėtų. 

Kai baigiu, Bytis atrodo apstulbintas. Egniu savo vištos kojos 
krevezone užpildė visą bloknotą. 

— Ką gi, manau, policija turėjo puikią priežastį nenorėti, kad 
mes įsikištume, — sako Bytis. 

Egniu pritariamai suniurna. 

— Kaip galėsi visa tai įrodyti? — klausia Džudita. 

— Aš ir nepasakiau, kad galėsiu įrodyti. Tai padaryti bus sun- 
ku, jeigu ir išvis įmanoma. Gali būti filmuota medžiaga iš vaizdo ste- 
bėjimo kamerų sunkvežimių aikštelėje, kur bus matyti, kaip Nensė 
įveda vidun vaiką, bet, kertu lažybų, ji buvo kaip nors užsimaska- 
vusi. Abejoju, ar Starčeris sugebėtų atpažinti tipą, kuris jį sučiupo 
parke. Nežinau. Gal turi ką pasiūlyti? 

— Teorija, kad policija pagrobtų vaiką, atrodo sunkiai įtiki- 
ma, — atsako Džudita. m 

—- Vadinasi, manimi netiki? — atšaunu. 

Iš teisybės, ji nori manimi tikėti. Nori, kad mano papasako- 
ta istorija būtų tiesa — tuomet galėtų tai panaudoti kaip įrodymą 
prieš mane, kai vėl gausiu šaukimą į teismą. Tad Džudita nesiteikia 
atsakyti į mano klausimą. 

— Ir kas toliau? — klausiu Byčio. 

— O. Nesu tikras. Mums reikės pasikalbėti su savo skyriaus 
vadovu. 

— Šiandien vėliau susitinku su vienu tyrėju, dirbančiu polici- 
joje. Jie atrodys susirūpinę, uždavinės daug klausimų, bet tai niekur 
nenuves. Savaitės pabaigoje byla bus baigta ir visi džiaugsis laimin- 
ga pabaiga. 

— Ojjūs norite, kad mes pradėtume tyrimą? — klausia Bytis. 

Žvilgteliu į Džuditą ir sakau: 

— Galbūt mudviem reikėtų pirma apie tai pasikalbėti. Aš lin- 
kęs patraukti Kempą atsakomybėn. O kaip tu? 

— Pasikalbėkime,— sutinka ji. 

Bytis ir Egniu supranta užuominą ir atsistoja išeiti. Mudu 
jiems padėkojame, ir Džudita abu palydi iki paradinių durų. Sugrį- 
žusi į konferencijų salę, atsisėda priešais mane ir sako: 

— Nežinau, kaip elgtis. Šiuo metu negaliu aiškiai mąstyti. 

— Mes negalime leisti policijai šitaip elgtis, Džudita. 

— Žinau, bet negi jau neturėjai su jais pakankamai nemalonu- 
mų? Jeigu Kempas yra pasiryžęs pagrobti net vaiką, jis gali padaryti 
bet ką. Dabar tu supranti, kodėl aš nervinuosi, kai Starčeris būna su 
tavimi? 

Iš tikrųjų negaliu dėl to ginčytis. 

— Manai, merginą nužudė Svengeris? — klausia Džudita. 

— Taip, ir veikiausiai jis nužudė kitas merginas. 

— Nuostabu. Į tave taikosi dar vienas psichas. Esi tikra katas- 
trofa, Sebastianai, ir per tave kas nors nukentės. Tik tikiuosi, kad ne 
mano vaikas. Šiandien mums pasisekė, bet rytoj galbūt taip nebus. 

Į duris pasibeldžia, ir Džudita pakviečia įeiti. 

Priimamojo sekretorė praneša, kad fojė laukia reporteris su 
operatoriumi. Dar du skambino į kontorą. 

— Atsikratyk jų, — sako ji ir rūsčiai nuveria mane žvilgsniu. 

Kokią velniavą aš užkūriau. 

Galiausiai mudu sutariame kelias valandas nieko nedaryti. Aš 
atšauksiu susitikimą su policijos detektyvų; vis tiek tyrimas vyktų 
tik dėl akių. Išeidamas Džuditos atsiprašau, bet ji nenori klausytis. 

Išsmunku pro užpakalines duris. 


7 skyrius 


Manęs ieško reporteriai, bet tos istorijos man jau gana. Ieš- 
ko ir kiti: Linkas su savo vaikinais; Rojus Kempas, kai sužinos, kad 
kalbuosi su FTB; galbūt net Arčas Svengeris, kuris tikriausiai bet 
kuriuo metu paskambins ir paklaus, kodėl aš išplepėjau policijai. 

Partneris mane pristato į „Ken's Kars', ir ten aš sėdu į įlenktą 
mazdą, jau nuvažiavusią 200 000 mylių. Joks advokatas, kad ir koks 
nuskurdęs būtų, nenorėtų, kad jį rastų negyvą tokioje transporto 

priemonėje. Žinau vieną, kuris nuomojosi „Maserati“, kai buvo pri- 
verstas bankrutuoti. 

Likusią dienos dalį praleidžiu savo bute, slėpdamasis ir dirb- 
damas prie dviejų bylų. Apie penktą paskambinu Džuditai pasi- 
teirauti apie Starčerį. Jam viskas gerai, sako ji, o reporteriai pasi- 
traukė. Pasižiūriu per televiziją vietines žinias, kuriose svarbiausia 
naujiena — „dramatiškas išvadavimas“. Yra šiek tiek filmuotos me- 
džiagos, kaip aš įeinu į policijos nuovadą, reportaže viskas atrodo 
taip, tartum gelbėdamas savo sūnų aš rizikavau gyvybe. Kvailiai nu- 
ryja visą masalą, kurį jiems paberia policija. Praris ir šį. 

Kadangi per pastarąsias tris paras miegojau tik apie šešias 
valandas, susmunku ant sofos ir nugrimztu į komą. Vos po vakaro 
dešimtos suskamba mobilusis. Pasižiūriu, kas ieško, ir iškart atsi- 
liepiu. Tai Naomė Tarant, Starčerio mokytoja, žavi jauna būtybė, 
apie kurią mėnesius fantazavau. Penkis kartus ją kviečiau papie- 
tauti, ir ji penkis kartus atsakė „ne“. Bet kaskart atsisakydavo vis 
švelniau. Neturiu nei talento, nei kantrybės įprastiems poravimosi 
ritualams — tykoti, atsitiktinai susitikti, rengtr aklus pasimaty- 
mus, pirkti kvailas dovanas, negrabiai skambinti telefonu, klausytis 
draugų rekomendacijų, daug plepėti internetu. Net neišdrįstu in- 
ternete apie save meluoti nepažįstamoms moterims. Ir bijau, kad 
nusvilau visam laikui ir man stinga ryžto po didžiulės nesėkmės su 
Džudita. Kaip gali vienas žmogus turėti tiek bjaurasties? 

Naomė nori pasikalbėti apie Starčerį, tad mudu ir kalbamės. Ją 
patikinu, kad sūnus iš tikrųjų nenukentėjo. Jis niekada nesupras, 
kas atsitiko, ir abejoju, ar kas nors jam pasakys. Jei atvirai, du žmo- 
nės, kuriuos laikė bičiuliais, apie keturiasdešimt penkias valandas jį 
lepino. Rytoj jis bus mokykloje, ir jam nereikia kokio nors ypatingo 
dėmesio. Neabejoju, jo motina atvyks su ilgu sąrašu reikalavimų, 
bet tokia jo motina yra. 

— Kas per kalė, — sako Naomė, pirmąsyk prarasdama santū- 
rumą. 

Man tai netikėta, bet vis tiek patinka. 

Kelias minutes mudu taršome Džuditą ir Avą, kuri, abu suta- 
riame, yra tuščiagalvė. Jau daug metų man nebuvo taip smagu. 

Staiga nei iš šio, nei iš to ji pasiūlo: 

— Susitikime papietauti. 

Ak, tas didvyrio gyvenimas. Šlovės galia. Reporteriai tvirtina, 
kad gelbėdamas sūnų rizikavau gyvybe, ir štai moterys kariasi man 
ant kaklo. 

Mes nustatome kai kurias taisykles. Pasimatymas turi būti 
didelė paslaptis. Mokykla pabrėžtinai nedraudžia savo neištekėju- 
sioms mokytojoms susitikinėti su nevedusiais mokinių tėvais, bet 
tikrai į tai žiūri ne itin palankiai. Ir kodėl ieškoti nemalonumų? Jei- 
gu Džudita sužinotų, ji veikiausiai pateiktų skundą, iškeltų ieškinį 
arba dar ką nors ištrauktų iš savo atgrasių triukų maišo. 

Kitą vakarą mudu susitinkame pigioje Teksaso meksikiečių 
skylėje. Tai jos pasirinkimas, ne mano. Kadangi ten niekas nekalba 
angliškai, niekas nesiklausys. Niekam ir nerūpi, ypač man. Naomė 
trisdešimt trejų, ji atsigauna po skyrybų. Vaikų neturi, ryškesnio 
praeities bagažo irgi. Pokalbį pradeda man papasakodama, kaip 
Starčeriui sekėsi mokykloje. Kaip ir tikėjausi, Džudita jį atvežė anks- 
ti ir davė kai kurių nurodymų. Viskas ėjosi gerai, niekas neužsiminė 
apie tą nedidelį išbandymą. Naomė ir jos padėjėja klasėje akylai ber- 
niuką stebėjo, ir, kiek matė, jo draugai apie tai neužsiminė. Starčeris 
atrodė visiškai normaliai ir visą dieną elgėsi, lyg nieko nebūtų atsiti- 
kę. Po pamokų Džudita jį pasiėmė ir įkyriai Naomę kamantinėjo, bet 
kažin ar tai buvo kas nors neįprasta. 

— Ar ilgai buvote su ja susituokęs? — stebėdamasi klausia ji. 

— Pagal dokumentus — mažiau nei dvejus metus, bet abu 
galėjome gyventi drauge tik pirmus penkis mėnesius. Buvo nepa- 
kenčiama. Mėginau ištverti, kol gimė kūdikis, paskui sužinojau, kad 
ji susitikinėja su paskutine savo drauguže. Aš pabėgau, Starčeris 
gimė, ir nuo tada mes pešamės. Susituokdami padarėme didelę klai- 
dą, bet ji jau buvo nėščia. 

— Niekada nemačiau jos šypsantis. 

— Manau, tai atsitinka kokį kartą per mėnesį. 

Kokteilius „Margarita atneša aukštose melsvose taurėse, ir 
mudu juos ragaujame. Persimetam keliais žodžiais apie Naomės 
santuoką, paskui pereiname prie malonesnių dalykų. Naomė susiti- 
kinėdavo su vyrais, sulaukia daug telefono skambučių, ir aš galiu tai 

suprasti. Jos švelnios rudos akys hipnotizuoja, net vilioja. Į tokias 
akis gali žiūrėti valandų valandas ir stebėtis, ar jos tikros. 

O jei kalbėsime apie mane, su moterimis susitikinėju retai, 
neturiu tam laiko, esu užsivertęs darbais ir taip toliau. Įprasti pa- 
siteisinimai. Ji atrodo sužavėta mano darbu, nepopuliariomis by- 
lomis, kaip aš išgarsėjau pelnydamas nekokią reputaciją, kai kuriais 
galvažudžiais, kuriems atstovauju. Mudu užsisakome enčiladų, ir aš 
toliau kalbu. Bet netrukus suprantu, kad ji laikosi vienos puikaus 
pašnekovo taisyklės: leisk kitam žmogui kalbėti. Tad atsitraukiu ir 
pasiteirauju apie jos šeimą, koledžą, buvusias darbovietes. 

Užsakau dar po vieną kokteilį, Naomė dar tik įpusėjusi pirmąjį, 
ir mudu vienas kitam pasakojame apie savo praeitį. Atneša didelį 
pusdubenį enčiladų, o Naomė jų veik nepastebi. Sprendžiant iš fi- 
gūros, jos apetitas it paukštuko. Nepajėgiu prisiminti, kada paskutinį 
kartą mėgavausi seksu, ir kuo ilgiau mudu kalbamės, tuo labiau ši 
mintis užvaldo. Kol baigiu valgyti ir gerti, kovoju su sunkiai nugali- 
mu noru pulti ant jos per stalą. 

Bet Naomė Tarant nėra impulsyvi. Tam prireiks laiko. Nūnai 
antradienis, tad jos klausiu, ką veiks trečiadienį. Nieko neišeina. 

— Žinote, ką aš iš tikrųjų mėgstu? — klausia ji. 

Ką? Man nesvarbu ką. 

— Tai gali atrodyti šiek tiek keista, bet mane tikrai domina 
mišrieji kovos menai. 

— Kovos narve? Norite nueiti į kovas narve? — klausiu ap- 
stulbęs. 

— Ar tai saugu? — klausia ji ir užsimena apie paskutines riau- 
šes, kai Starčeris vos per plauką išvengė nelaimės. Džudita mane vėl 
patraukė į teismą, ir Naomė gavo šaukimą liudyti. 

— Jeigu nekyla peštynių, gana saugu, — patikinu. — Nueikime. 

Iš tiesų tai bent pusė fanatikų, stebinčių kovas ir reikalaujan- 
čių kraujo, yra moterys. 

Mudu sutariame pasimatyti ateinantį penktadienį. Esu paky- 
lėtas, nes yra dar vienas jaunas kovotojas, kurį turiu įvertinti. Jo 
vadybininkai susisiekė su manimi — mat reikia šiokios tokios fi- 
nansinės paramos. 

8 skyrius 


Nieko nuostabaus — po to, kai Specialiosios paskirties būrio 
grupė nužudė Dago Renfrou žmoną, jam ėjosi nekaip. Civilinis ieš- 
kinys teisme bus svarstomas už dviejų mėnesių, ir Dagas to nelau- 
kia. Nors vieną sykį jau triumfavo teisme, nėra pasirengęs tų išgy- 
venimų patirti dar kartą. 

Susitinku su senuku per priešpiečius tuščioje užkandinėje, ir 
mane apstulbina jo išvaizda. Praradęs daug svorio — jam labai rei- 
kalingų svarų. Veidas sulysęs ir blyškus, o akys išduoda sugniuždyto 
ir vienišo žmogaus kančią bei sutrikimą. 

Nenorom kramsnodamas skrudintą bulvytę, jis sako: 

— Parduodu namą. Negaliu ten gyventi — per daug prisimi- 
nimų. Regiu ją virtuvėje. Jaučiu miegančią lovoje šalia manęs. Gir- 
džiu, kaip ji juokiasi kalbėdama telefonu. Uodžiu jos kūno losjoną. 
Ji yra visur, Sebastianai, ir nesitraukia. O dar blogiau, kad nepajėgiu 
negalvoti ir užmiršti tų paskutinių sekundžių — šaudymo, klyks- 
mų ir kraujo. Dėl daug ko, kas pakrypo blogai, kaltinu save. Dažnai 
vidurnaktį palieku namus ir išeinu susirasti kokio nors pigaus mo- 
telio, kur, susimokėjęs šešis baksus, iki saulėtekio spoksau į lubas. 

— Apgailestauju, Dagai, — pasakau. — Tai tikrai nebuvo jūsų 
kaltė. 

— Žinau. Bet nemąstau racionaliai. Be to, neapkenčiu šio pra- 
keikto miesto. Kai tik pamatau kokį farą ar ugniagesį, arba šiukšli- 
ninką, pradedu keikti Miestą ir jam vadovaujančius kvailius. Nebe- 
galiu šiai valdžiai mokėti mokesčių. Taigi dingstu iš čia. 

— O kaip jūsų šeima? | 

— Pasimatysim, kai man reikės. Tegul gyvena savo gyvenimą. 
Dabar turiu pats savimi pasirūpinti, o tai reiškia, kad man reikia kur 
nors kitur pradėti iš naujo. 

— Kurjūs išvykstate? 

— Planai keičiasi kasdien, bet šiuo metu panašu, kad į Naująją 
Zelandiją. Kaip įmanoma toliau. Turbūt atsisakysiu pilietybės, kad 
man nereikėtų čia mokėti mokesčių. Esu karčiai nusivylęs senis, Se- 
bastianai, ir turiu išvykti. 

— O kaip dėl civilinio ieškinio? 

— Neketinu eiti į teismą. Noriu, kadjūs tai sutvarkytumėt kuo 
greičiau. Velniai rautų, Miesto įsipareigojimas tik milijonas dolerių. 
Jie tiek sumokės, a? 

— Taip, aš manau. Dar nesišnekėjau apie tai, bet ir jie nenori 
eiti į teismą. 

— Ar galima būtų gauti daugiau nei milijoną? 

— Galbūt. 

Jis pamažu gurkšteli arbatos ir įsmeigia į mane akis. 

— Kokiu būdu? 

— Turiu pririnkęs šiokio tokio purvo apie policijos departa- 
mentą. Šiek tiek mėšlo, kuris tikrai smirdi. Tai, apie ką mąstau, — 
pinigų prievartavimas. 

— Man tai patinka, — nusišypso Dagas, pirmą ir vienintelį 
kartą. — Ar galite pagreitinti? Noriu iš čia išsidanginti. Nuo šios 
vietos man darosi negera. 

— Pažiūrėsiu, ką pavyks padaryti. 


9 skyrius 


Kai telefonas suskamba po vidurnakčio, į tokius skambučius 
niekada nenoriu atsiliepti. Dvi minutės po dvyliktos matau, kad su 
manim nori kalbėti Partneris. 

— Ei, bose, — silpnu balsu sako jis. — Mane kėsinosi nužu- 
dyti. 

— Tau viskas gerai? 

— Ne visai. Keli nudegimai, bet išsikapstysiu. Ėsu ligoninėje, 
katalikų. Mums reikia pasikalbėti. 

Po kaire pažastimi prisisegu dėklą su „Glock 19“, užsivelku 
sunkų paltą, užsidedu fetrinę skrybėlę ir išskubu žemyn į aikštelę 
pasiimti savo pagyvenusios mazdos. Po dešimties minučių įžengiu į 
ligoninės Skubiosios pagalbos sparną ir pasisveikinu su tokiu Džuku 
Sedleriu, vienu iš prasčiausios reputacijos advokatų mieste. Džukas 
bastosi po Miesto ligoninių Skubiosios pagalbos priimamuosius ir 

ant savo meškerės gaudo nukentėjusius klientus. It maitvanagis jis 
slankioja po koridorius, dairydamasis pametusių galvą giminaičių, 
kurie yra pernelyg supanikavę, kad įstengtų blaiviai mąstyti. Pagar- 
sėjęs, kad priešpiečius ir pietus valgo ligoninių valgyklose ir tuo pat 
metu dalija sužeistiems pacientams savo vizitines korteles. Pernai 
jis įsivėlė į muštynes su avarinės tarnybos vilkiko vairuotoju, kuris 
mėgino išvilioti iš eismo įvykio aukos šeimos pinigų. Abu buvo areš- 
tuoti, bet tik Džuko fotografija pateko į laikraštį. Advokatų kolegija 
daug metų taikėsi jį prigriebti, tačiau vyrukas yra pernelyg slidus. 

— Jūsų žmogus paėjus toliau šiuo koridoriumi, — it vienas 
iš tų į pensiją pasitraukusių ligoninės savanorių, vilkinčių rožinius 
švarkelius, pirštu parodo jis. 

Džuką iš tikrųjų kartą pačiupo vilkintį tokiu švarkeliu ir ap- 
simetantį savanoriu. Taip pat pagavo su balta apykakle ir juodu 
švarku, besidedantį kunigu. Tai yra begėdis šlykštukas, bet aš juo 
žaviuosi. Jis veikia tamsiuose, drumstuose teisės vandenyse, kur 
mudu turime daug bendra. 

Partneris vilki chalatu, sėdi ant apžiūros stalo, dešinė jo ranka 
sutvarstyta. Pasižiūriu ir tariu: 

— Gerai, klok. 

Jis išėjo iš pernakt dirbančio keptų viščiukų restorano, pasiė- 
męs užkandžio sau ir mamai. Įlipo į furgoną, įstūmė atbulinę pava- 
rą, ir tas prakeiktasis sprogo. Bomba, veikiausiai benzininė, veikiau- 
siai įkišta į kuro baką ir kažkieno, sėdinčio kokiame nors automobi- 
lyje netoliese, per atstumą detonuota. Partneris sugebėjo išsiropšti 
laukan, tik prisimena, kaip nukrito ant asfalto su degančia striuke. 
Jis nušliaužė į šalį ir stebėjo furgoną, kuris virto ugnies kamuoliu. 
Netrukus visur buvo pilna policininkų ir ugniagesių, kilo sąmyšis. 
Jam nesisekė surasti telefono. Vienas paramedikas perkirpo ir nu- 
vilko striukę. Įkėlė į greitosios pagalbos automobilį. Kai buvo ant 
ratukų vežamas į Skubiosios pagalbos priimamąjį, kažkas padavė jo 
mobilyjį. 

— Apgailestauju, bose, — atsiprašo jis. 

— Ne visai tavo kaltė. Kaip žinai, furgonas puikiai apdraustas, 
turint galvoje tokius atvejus kaip šis. Įsigysime naują. 

— Aš apie tai mąsčiau, — prisipažįsta susiraukdamas. 

— Ak, tikrai? 

— Taip, bose. Galbūt įsigysime, kas ne taip kristų į akis, nebū- 
tų taip lengvai pastebimas. Žinai, ką turiu galvoje? Štai anądien, kai 
važiavau autostrada, mane aplenkė baltas krovininis autobusiukas, 
priklausantis gėlių pristatymo tarnybai. Įprastai baltai nudažytas, 
maždaug tokio pat dydžio kaip ir mūsiškis, ir aš pagalvojau: būtent 
tokiu reikia važinėti. Niekas niekada neatkreips dėmesio į baltą au- 
tobusiuką su raidėmis ir skaičiais šonuose. Ir tai tiesa. Mes turime 
įsimaišyti į minią, o ne iš jos išsiskirti, bose. 

— Oką gi mes užrašysime ant savo naujo autobusiuko šonų? 

— Na, ką nors fiktyvaus. „Pito siuntiniai. „Fredo gėlės“. „Mai- 
ko mūrijimo medžiagos. Iš tikrųjų nesvarbu ką, tik kad įsilietų į 
bendrą srautą. 

— Nežinau, ar mano klientai gerai vertintų paprastą baltą au- 
tobusiuką su ant jo užrašyta netikra pavarde. Jie labai pastabūs. 

Jis nusijuokia. Paskutinis klientas, įžengęs į mano furgoną, 
buvo Arčas Svengeris, tikėtina, serijinis: žudikas. Staiga pasirodo 
jaunas gydytojas ir netardamas nė žodžio žengteli tarp mudviejų. 
Jis apžiūri tvarsčius ir galiausiai Partnerio paklausia, kaip jaučiasi. 

— Noriu namo, — sako jis. — Nepasiliksiu nakčiai. 

Gydytojas neprieštarauja. Jis duoda Partneriui tvarsčių, kelis 
vaistų nuo skausmo pavyzdžius ir dingsta. Seselė jau gavusi nuro- 
dymus sutvarkyti išrašymo dokumentus. Partneris užsimauna savo 
nesudegusias kelnes, kojines bei batus ir išeina apsigaubęs pigia 
vilnone antklode. Mudu paliekame ligoninę ir važiuojame į keptų 
viščiukų restoraną. 

Beveik antra nakties, ir šalia nusikaltimo vietos tebestovi po- 
licijos automobilis. Aplinkui furgoną, iš kurio telikęs smilkstantis 
pajuodęs karkasas, ištempta ryškiai geltona juosta. 

— Lik čia, — pasakau Partneriui ir išlipu iš automobilio. 

Kol nužengiu keturiasdešimt pėdų ir sustoju prie geltonos 
juostos, manęs link jau eina faras. 

— Jūs per daug priartėjote, bičiuli, — sako jis. — Čia nusikal- 
timo vieta. 

— Kas atsitiko? — klausiu. 

— Negaliu pasakyti. Dar vyksta tyrimas. Jūs turite pasišalinti. 

— Aš nieko neliečiu. 

— Pasakiau pasitraukit, aišku? 

Iš marškinių kišenėlės išsitraukiu vizitinę kortelę ir paduodu 
jam. 

— Aš furgono savininkas, aišku? Į kuro baką buvo įdėta benzi- 
ninė bomba. Pasikėsinimas nužudyti. Prašom savo tyrėjui pasakyti, 
kad vėliau šįryt man paskambintų. 

Jis pasižiūri į kortelę, bet nesugeba nieko atsakyti. 

Grįžtu į automobilį ir kelias minutes tylomis sėdžiu. 

— Nori viščiuko? — galiausiai paklausiu. 

— Ne. Dabar nekoks apetitas. 

— Manau, atsigerčiau kavos. O tu? 

— Be abejo. 

Vėl išlipu iš automobilio ir nueinu į restoraną. Nėra nė vieno 
kliento, vieta apmirusi, ir kyla natūralus klausimas: kodėl viščiukų 
užeiga dirba kiaurą parą per visą savaitę? Bet tai klausimas kam nors 
kitam. Prie kasos aparato stoviniuoja juodaodė mergina su įvertais 
į abi šnerves plieniniais žiedais. 

— Prašau dvi kavos, — pasakau. — Be grietinėlės. 

Tai merginą suerzina, bet ji pasijudina. 

— Du keturiasdešimt, — bloškia čiupdama virdulį, veikiausiai 
kažkiek valandų nepaliestą. 

Kai pastato ant prekystalio du puodelius, sakau: 

— Tas antai furgonas priklauso man. 

— Na, turbūt jums reikės naujo, — atšauna ji žaismingai nu- 
sišypsodama. 

Kaip išmintinga. 

— Panašu, kad taip. Ar matėte, kai jis susprogo? 

— Nee, nemačiau, bet girdėjau. 

— Ir lažinuos, kad jūs ar kuri nors iš jūsų bendradarbių išbėgo 
laukan ir viską nufilmavo mobiliuoju telefonu, tiesa? 

Ji patenkinta savimi linksi. Taip. 

— Perdavėte tai policijai? 

Mergina nusiviepia. 

— Ne, aš PO-licijai nepadedu. 

— Duosiu jums šimtą baksų, jeigu man persiųsite nufilmuotą 
vaizdą, ir aš niekam neprasitarsiu. 

Ji staigiai išsitraukia iš džinsų kišenės mobilųjį ir sako: 

— Duokite man savo adresą ir pinigus. 

Mudu sukertame rankomis. Jau išeidamas dar paklausiu: 

— Ar lauke yra vaizdo stebėjimo kameros? 

— Ne. PO-licija to jau teiravosi. Šios vietos savininkas perne- 
lyg šykštus. 

Automobilyje mudu su Partneriu stebeilijame į mano telefo- 
ną ir žiūrime nufilmuotą vaizdą, kuriame nieko daugiau nematy- 
ti, tik ugnies kamuolys, apie kurį jis jau pasakojo. Bet gaisrą gesino 
dvi ugniagesių mašinos ir kurį laiką užtruko, kol buvo nuslopintos 
liepsnos. Vaizdo įrašas trunka keturiolika minučių ir, nors įdomus, 
nes tai mano autobusiukas, nieko naudinga neatskleidžia. Ekranė- 
liui užtemus, Partneris klausia: 

— (erai, kieno tai darbas? is 

— Neabejoju, kad Linko. Pirmadienį mes prilupome du jo sėb- 
rus. Akis už akį, dantis už dantį. Dabar žaidžiama kietai. 

— Manai, Linkas yra šalyje? 

— Abejoju. Būtų pernelyg rizikinga. Tačiau lažinuosi, jis kur 
nors netoli, Meksikoje ar Karibuose, kur yra nepasiekiamas, bet 
taip pat lengvai gali atsirasti ir dingti. 

Užvedu variklį, ir mudu nuvažiuojame. Stebiuosi, kiek daug 
Partneris šiąnakt kalbėjo. Nuo jaudulio, kad vos nebuvo susprog- 
dintas, jam atsirišo liežuvis. Matau, kenčia skausmą, bet niekada to 
neprisipažins. 

— Turi planą? — klausia jis. 

— Taip. Noriu, kad surastum Migelį Zapatę, Tadeo brolį. Da- 
bar, kai baigėsi daug žadanti MMA karjera, neabejoju, kad Migelis 
visą savo laiką skiria kvaišalų prekybai. Paaiškink Migeliui, kad man 
reikia šiokios tokios apsaugos; kad aš atstovauju jo mažesniajam 
broliui, kaltinamam dėl žmogžudystės, už dyka, visiškai pro bono, 
nes mėgstu tą vaikiną, o jis neišgali man mokėti; ir kad mane spau- 


238 


džia dėl pinigų kai kurie banditai, dirbantys Linkui Skenlonui. Vie- 
nas iš jų Fangas, nors tikro jo vardo nežinau. 

— Jį vadina Dručkiu. Dručkis Fangas, nors iš tikrųjų jo vardas 
Denis. 

— Įspūdinga. O kas tas kitas, kurį pritrenkei strypu? 

— Jį vadina Skustuvu, Skustuvas Robilijas, tikrasis vardas — 
Artūras. 

— Dručkis ir Skustuvas. — Aš palinguoju galva. — Kada su- 
spėjai atlikti šį tyrimą? 

— Po konflikto pirmadienį. Nusprendžiau šiek tiek pašniukšti- 
nėti. Iš tikrųjų nebuvo labai sunku. 

— Gražiai padirbėjai. Perduok vardus Migeliui ir pasakyk, kad 
surastų tuos Linko sėbrus ir lieptų jiems pasitraukti. Migelis su 
savo vaikinais varo kokaino kontrabandą, o ją Linkas kontroliavo 
jau prieš trisdešimt metų. Mažai tikėtina, kad Dručkis ir Skustuvas 
nebūtų atsidūrę skersai kelio Migeliui, bet niekada negali žinoti. Pa- 
dugnių ryšiai visada keisti. Išaiškink Migeliui, kad aš nenoriu, jog 
kas nors būtų sužalotas; tik tegul šiek tiek pagąsdina. Supratai? 

— Supratau, bose. 

Mes esame naujų gyvenamųjų namų rajone. Gatvės tamsios 
ir tuščios. Tačiau jeigu dabar išlipčiau iš automobilio ir parodyčiau 
baltą savo veidą, tuoj pat pritraukčiau kai kurių nemalonių tipų dė- 
mesį. Kartą anksčiau padariau tokią klaidą, bet, laimė, šalia buvo 
Partneris. Sustoju prie šaligatvio priešais jo daugiabutį ir sakau: 

— Manau, panelė Luela laukia. 

Jis linkteli. 

— Pasakiau jai, kad tai tik įdrėskimas. Jai bus viskas gerai. 

— Nori, kad užeičiau? 

— Ne, bose. Jau tuoj trys. Važiuok šiek tiek numigti. 

— Paskambink, jeigu ko prireiks. 

— Taip, bose. Rytoj vyksim pirkti naujo autobusiuko? 

— Dar ne. Pirma turiu sutvarkyti reikalus su farais ir savo 
draudimo kompanija. | 

— Man reikia kokių nors ratų. Ne prieš, jeigu pradėsiu ieškoti 
internete? 

— Pirmyn. Ir būk atsargus. 
— Taip, bose. 


10 skyrius 


Kadangi šiuo metu negaliu nė pagalvoti apie susitikimą su 
Džudita, o ji tikrai nenori matyti manęs, mudu nusprendžiame vis- 
ką aptarti telefonu. Pradedame gana maloniai — mano sūnus laiko- 
si gerai, jokių pasekmių, netgi nenori kalbėti apie pastarąjį savaitga- 
lį. Tai baigę, pereiname prie reikalo. 

Džudita nenori, kad FTB toliau tęstų tyrimą dėl Rojaus Kempo 
ir vaiko pagrobimo. Turi savų priežasčių, ir jos svarios. Gyvenimas 
gražus. Starčeris jaučiasi puikiai. Jeigu Kempas ir jo kompanija pa- 
siryžo pagrobti vaiką mainais už informaciją, kas žino, ką dar jie gali 
padaryti. Geriau palikti juos ramybėje. Be to, įrodyti, kad čia įsivėlęs 
Kempas, turbūt neįmanoma. Ar iš tikrųjų galime tikėtis, kad FTB 
imsis aukšto rango teisėsaugos pareigūno? O Džuditos kalendorius 
perpildytas. Ji nenori blaškyti dėmesio. Kam dar labiau komplikuo- 
ti ir taip streso kupiną gyvenimą? 

Džudita yra kovotoja, kieta moteris, ir ji niekada nesitraukia. 
Taip pat sumani taktikė, kuri vengia pavojų, jei negali numatyti pa- 
sekmių. Jeigu tęsime tyrimą dėl Kempo, nežinia, kas gali atsitikti. 
Ir kadangi mes turime reikalą su kietu, blaiviai nemąstančiu tipu, 
išmintinga manyti, kad galime sulaukti kerštingo atsako. 

Jos nuostabai, aš nesiginčiju. Mums pavyksta susitarti, o tai 
mūsų santykiuose retas atvejis. 


11 skyrius 


Mūsiškis meras impozantiška pavarde L. Vudrou Salivanas III 
pareigas eina jau trečią kadenciją. Visuomenei ir rinkėjams jis pa- 
prastai Vudis, besišypsantis, tapšnojantis per nugarą, draugiškas, 
kuris už balsą pažadės bet ką. Bet privačiame gyvenime tai šiurkš- 

tus, nemalonus tipas, per daug geriantis ir persisotinęs savo parei- 
gomis. Bet jis negali pasitraukti, nes neturi kur. Kitais metais tikisi 
būti perrinktas ir atrodo neturi jokių draugų. Šiuo metu jam palan- 
kus reitingas yra apie 15 procentų — pakankamai žemas, kad pri- 
verstų bet kurį save gerbiantį politiką nešlovingai išeiti, bet Vudis 
ir anksčiau atsilaikydavo. Jis padarytų bet ką, kad tik išvengtų šio 
mūsų susitikimo. 

Trečias žmogus. kambaryje — municipaliteto juriskonsultas 
Mosas Korganas, mano bendrakursis Teisės fakultete. Mudu neap- 
kentėme vienas kito jau tuomet, ir dabar niekas nepasikeitė. Jis re- 
dagavo fakulteto teisės apžvalgos žurnalą ir tikėjosi auksinės karje- 
ros prašmatnioje korporatyvinėje advokatų kontoroje, bet pastaroji 
subliūško, ir jis liko grumtis dėl menkesnio darbo. 

Vudis ir Mosas. Skamba kaip medžioklės reikmenų reklama“. 

Mes susitinkame mero kabinete, puikiame kambaryje viršuti- 
niame miesto rotušės aukšte, su aukštais langais ir vaizdu į tris pu- 
ses. Kol užsiimame vietas aplink nedidelį pasitarimų stalą viename 
kabineto kampe, sekretorė iš senovinio sidabrinio kavinuko visiems 
pripila kavos. Pradedame nuo privalomų nereikšmingų kalbų ir pri- 
siverčiame šypsotis bei vaidinti atsipalaidavusius. 

Kai vyko parengtinis šalių supažindinimas su teikiamais doku- 
mentais civilinėje byloje, aš jiems abiem leidau suprasti, kad teismo 
šaukimu iškviesiu juos liudyti. Tas faktas kybo virš stalo it juodas 
debesis, todėl profesinis mandagumas beveik neįmanomas. 

Vudis stačiokiškai taria: 

— Mes čia susirinkome pasikalbėti apie sureguliavimą, tiesa? 

— Taip, — patvirtinu ir išsiimu iš portfelio kai kuriuos po- 
pierius. — Turiu pasiūlymą, ir jis gana ilgas. Mano klientas Dagas 
Renfrou pageidauja sureguliuoti visas pretenzijas ir toliau gyventi 
savo gyvenimą, kiek jam dar liko. 

— Aš klausausi, — šiurkščiai taria Vudis. 

— Dėkui. Pirma, aštuoni miesto policininkai, kurie nužudė 
Kitę Renfrou, turi būti atleisti iš tarnybos. Po nužudymo jie admi- 
nistracine tvarka buvo laikinai išleisti atostogų ir... 

Angl. Woody — miškingas, Moss — samanos. 

— Ar jums būtina vartoti žodį „nužudymas ? — pertraukia 
Vudis. 

— Jie nebuvo nuteisti, — priduria Mosas. 

— Mes ne teismo salėje — aišku? Ir jeigu aš noriu vartoti 
žodį „nužudymas , tai ir vartosiu. Jei atvirai, anglų kalboje nėra 
kito žodžio tinkamai apibūdinti tam, ką padarė jūsiškiai Specia- 
liosios paskirties būrio vaikinai. Tai buvo nužudymas. Nesmagu, 
kad tiems galvažudžiams nebuvo nutraukta darbo sutartis ir kad jie 
tebegauna algas. Jie turi pasitraukti. Tai viena. Antra, kartu su jais 
turi pasitraukti ir policijos viršininkas. Jis nekompetentingas buka- 
galvis, kuris visų pirmiausia neturėjo būti įdarbintas. Jis vadovauja 
korumpuotam departamentui. Yra idiotas, ir jeigu manimi netikite, 
paklauskite savo rinkėjų. Remiantis paskutine visuomenės nuomo- 
nės apklausa, apie 80 procentų šio miesto žmonių nori, kad jis būtų 
atleistas. 

Jie rimtai linksi, bet į mane žiūrėti vengia. Viskas, ką pasakiau, 
jau buvo išspausdinta pirmame Chronicle puslapyje. Municipaliteto 
taryba trys prieš vieną nubalsavo dėl nepasitikėjimo policijos virši- 
ninku. Bet meras vis tiek nenori jo atleisti. 

Priežastys ir paprastos, ir sudėtingos. Jeigu darbo sutartys su 
aštuoniais policininkais ir jų viršininku bus nutrauktos dar prieš 
civilinės bylos nagrinėjimą teisme, jie tikriausiai stos liudyti prieš 
Miestą. Geriausia, jeigu visi liks vieningi gynyboje prieš Renfrou ci- 
vilinį ieškinį. 

Aš tęsiu toliau: 

— Kai teisminis ieškinys bus sureguliuotas, jūs galėsite paga- 
liau juos atleisti, tiesa? 

— Ar turiu tau priminti, kad mūsų atsakomybės viršutinė riba 
yra vienas milijonas dolerių? — klausia Mosas. 

— Ne, neturi. Labai gerai tai žinau. Mes paimsime milijoną, o 
jūs tuojau pat atleisite tuos aštuonis policininkus ir jų viršininką. 

— Sandėrio! — Vudis kone sušunka per stalą, trenkdamas į jį 
delnu. — Sandėrio! Ko dar jūs norite? 

Nors Miestas pagautas ant kabliuko dėl niekingo milijono 
dolerių, tie tipai baiminasi dar vieno teismo. Per pirmąjį aš su dra- 

matiškomis smulkmenomis atskleidžiau didžiulį mūsų policijos de- 
partamento piktnaudžiavimą tarnybine padėtimi, ir Chronicle visą 
savaitę apie tai rašė savo pirmuosiuose puslapiuose. Meras, policijos 
viršininkas ir municipaliteto juriskonsultas, taip pat ir tarybos na- 
riai sulindo į bunkerius. Mažiausia, ko jie trokšta, — tai dar vieno 
garsaus teismo proceso, kuriame aš pažeminčiau Miestą. 

— O, noriu kur kas daugiau, mere, — atšaunu. 

Abu sutrikusiais veidais pažvelgia į mane. Pamažu jų akyse at- 
siranda baimė. 

— Be abejo, jūs prisimenate, kai praėjusį šeštadienį buvo pa- 
grobtas mano sūnus. Tai gana šiurpi istorija, kuri baigėsi laimingai. 
Bet štai ko jūs nežinote: jį pagrobė jūsiškio policijos departamento 
pareigūnai. 

Vudžio ryžtingumas pradeda bliūkšti — jo veidas sukrinta ir 
pablykšta. Mosas, buvęs jūrų pėstininkas, didžiuojasi savo puikia 
povyza, bet šiuo metu pečiai jam nejučia nusmunka. Jis atsidūsta, o 
meras nagu krapštosi dantis. Jųdviejų akys trumpai susitinka, jose 
atsispindi siaubas. 

Šiek tiek dramatiškai numetu ant stalo dokumentą — taip, 
kad jie negalėtų pasiekti — ir tariu: 

— Šičia dešimties puslapių mano pasirašytas afidevitas. Jame, 
davęs priesaiką, pasakoju apie vaiko pagrobimą, kurį surežisavo po- 
licijos viršininko pavaduotojas Rojus Kempas, stengdamasis mane 
priversti atskleisti dingusios jo dukters kūno buvimo vietą. Arčas 
Svengeris niekada nebuvo mano klientas, — priešingai tam, ką per- 
skaitėte laikraštyje ir kuo tikite, — bet jis tikrai man pasakė, kur 
neva užkastas kūnas. Kai aš atsisakiau atskleisti šią informaciją fa- 
rams, jie pagrobė mano sūnų. Aš pasidaviau, papasakojau detekty- 
vui Rirdonui, ką žinojau, ir toje vietoje praėjusio sekmadienio naktį 
buvo atlikti nuodugnūs kasinėjimai. Nieko nerasta, kūno ten nebu- 
vo. Tuomet Kempas paleido mano sūnų. Dabar jis nori, kad aš viską 
užmirščiau, bet to nebus. Aš bendradarbiauju su FTB. Jūs manote, 
kad turite problemų dėl Renfrou bylos, tad palaukite, kol Miestas 
sužinos, koks iš tikrųjų supuvęs jūsų Policijos departamentas. 

— Ar gali tai įrodyti? — išdžiūvusia gerkle klausia Mosas. 

Patapšnoju afidevitą ir atsakau: 

— Viskas štai čia. Yra vaizdo įrašas iš sunkvežimių aikštelės, 
kur aš suradau savo sūnų. Jis sugebėjo atpažinti vieną iš savo pa- 
grobėjų, farą. FTB seka karštomis jo pėdomis ir renka informaciją. 

Žinoma, tai ne visai tiesa, bet iš kur jiems žinoti? Bet kuriame 
kare pirmoji auka — tiesa. Išsiimu iš portfelio dar vieną dokumentą 
ir padedu ant stalo greta afidevito. 

— O čia apytikriai apmatai ieškinio, kurį ketinu iškelti Miestui 
už vaiko pagrobimą. Kaip žinote, administracine tvarka laikinai iš- 
leistas atostogų, Kempas vis dar tebėra jūsų darbuotojas. Patrauksiu 
į teismą jį, departamentą ir Miestą už nusikaltimą, kuris atsidurs 
pirmuosiuose laikraščių puslapiuose nuo pakrantės iki pakrantės. 

— Nori, kad ir Kempą atleistų iš darbo? — vėl klausia Mosas. 

— Man nerūpi, pasiliks Kempas ar išeis. Jis padorus vyras ir 
geras policininkas. Taip pat ir viltį praradęs tėvas, kenčiantis siel- 
vartą. Galiu jam atleisti. 

— Labai miela iš jūsų, — sumurma Vudis. 

— Ką tai turi bendra su sureguliavimu? — klausia Mosas. 

— Viską. Aš paslėpsiu ieškinį ir apie jį užmiršiu, gyvensiu to- 
liau ir atidžiau prižiūrėsiu savo vaiką. Bet noriu dar vieno milijono 
dolerių Dagui Renfrou. 

Meras krumpliais pasitrina akis, o Mosas dar labiau susmun- 
ka. Abu priblokšti ir vieną ilgą minutę nesugeba nieko atsakyti. Ga- 
liausiai Vudis gana patetiškai sumurma: 

— Viešpatie aukštielninkas. 

— Tai pinigų prievartavimas, — pareiškia Mosas. 

— Tikrai taip, bet šiuo metu pinigų prievartavimas yra keliomis 
pakopomis žemiau. Viršuje — nužudymas, po jo — vaiko pagrobi- 
mas. Juk nenorite su manimi pradėti varžytis, kuris aukščiau iššoks. 

Meras sugeba ištiesinti nugarą ir sako: 

— O kaip mes surasime dar vieną milijoną ir perduosime jums 
ir ponui Renfrou, kad apie tai nesužinotų spauda? 

— Ak, jūs ir anksčiau kilnodavote pinigus, mere. Porą kartų 
buvote nutvertas, nepatogiai pasijautėte dėl skandalų, bet lošimą 
išmanote. 

— Aš nieko blogo nepadariau. 

— Nesu reporteris, tad su tuo baikite. Šiais metais jūsų biu- 
džetas — šeši šimtai milijonų dolerių. Turite lėšų juodai dienai, lėšų 
naudoti savo nuožiūra, lėšų nepaprastiems atvejams, rezervų šiam 
bei tam. Galite ką nors sugalvoti. Geriausias kelias galbūt būtų tai 
aptarti su miesto taryba vykdomajame posėdyje, priimti rezoliuciją 
dėl konfidencialaus sureguliavimo su Renfrou ir perduoti pinigus 
užsienyje. 

Vudis nusijuokia, bet ne todėl, kad jam būtų juokinga. 

— Taigi jūs manote, mes galime pasitikėti, kad municipaliteto 
taryba laikys tai paslaptyje? 

— Tai jūsų, ne mano problema. Mano darbas — pasiekti tei- 
singą susitarimą savo klientui. Du milijonai nėra teisinga, bet mes 
juos paimsime. 

Mosas pašoka ant kojų, atrodo apdujęs. Nužingsniuoja prie 
lango ir spokso laukan į tuštumą. Paskui pasimankština nugarą ir 
apeina aplink kambarį. Atrodo, Vudis pagaliau suvokia realybę, kad 
dangus griūva, ir paklausia: 

— Gerai, Radai, kiek mums duodate laiko? 

— Nedaug, — atsakau. 

Mosas prabyla: 

— Mums reikia laiko viskam išsiaiškinti, Sebastianai. Tu atei- 
ni, numeti štai tokią bombą ir lauki, kad mes viskuo patikėsime. Čia 
yra daug veikiančiųjų šalių. 

— Tikrai, bet aiškindamiesi tik nutekinsite informaciją. Ir kur 
tai nuves? Ketinate paskambinti Kempui ir paklausti, ar jis pagrobė 
mano sūnų? Na, man įdomu, ką jis pasakys. Galite mėnesius ieš- 
koti tiesos ir jos nesurasite. O aš nenusiteikęs laukti. — Pastumiu 
per stalą afidevitą ir ieškinį Vudžio link, paskui atsistoju ir pasiimu 
portfelį. — Štai kaip sutariame. Šiandien penktadienis. Turite sa- 
vaitgalį. Pirmadienio rytą dešimtą būsiu čia galutinai užbaigti reika- 
lų. Jeigu jūs, vaikinai, nepajėgsite nieko sugalvoti, su tais popieriais 
nueisiu tiesiai į Chronicle. Įsivaizduokite straipsnį, kokią jis padarys 
žalą. Per kabelinę televiziją ištisą parą bėgančios svarbiausių žinių 
suvestinės. 

Vudis vėl išblykšta. Užsikirsdamas sako: 

— Pirmadienį aš būsiu Vašingtone. 

— Atšaukite vizitą. Prigriebė sunkus gripas. Pirmadienį de- 
šimtą, džentelmenai, — pasakau ir atidarau duris. 


12 skyrius 


Mano išsinuomota mazda Naomei įspūdžio nepadaro. Kol 
braunamės per miesto centrą arenos link, paaiškinu, kas nutiko ki- 
tam mano automobiliui. Ji sukrėsta, kad Mieste laisvai siautėja gal- 
važudžiai, kurie, siekdami įbauginti mane ir užmušti Partnerį, prie 
mano furgono pritvirtina sprogstamąjį įtaisą. Naomė nori žinoti, 
ar greitai policija tuos tipus sučiups ir atiduos teismui. Ir nesupran- 
ta, kai paaiškinu, kad: 1) policija iš tikrųjų visai nesuinteresuota jų 
sučiupti, nes aš esu, kas esu, ir 2) policija negali jų sučiupti, nes jie 
nepalieka įkalčių. 

Ji klausia, ar gali jaustis mano kompanijoje saugi. Kai pasakau, 
kad turiu pistoletą, dėkle pritvirtintą prie liemens ir įspraustą po 
kaire pažastimi, giliai įkvepia oro ir nusisukusi žiūri pro langą. Ži- 
noma, esame saugūs, patikinu ją. 

Stengdamasis būti visiškai atviras, papasakoju apie paskutinę 
savo kontorą ir padėtą padegamąją bombą. Ne, policija neišaiškino 
ir to nusikaltimo, nes veikiausiai pati buvo į tai įsivėlusi. Arba ji, 
arba kokie nors narkotikų prekeiviai. 

— Nenuostabu, kad turite sunkumų su moterimis, — pastebi ji. 

Ir Naomė teisi. Daugelis moterų jau žaidimo pradžioje išsigąs- 
ta ir pasirenka saugesnius vyrus. Tačiau Naomės akys žiba, ji tartum 
mėgaujasi gresiančiu pavojumi. Šiaip ar taip, kovos narve juk buvo 
jos mintis. 

Pasinaudojęs savo pažintimis, gaunu vietas šalia ringo, trečioje 
eilėje. Aš nuperku dvi aukštas skardinėles alaus ir mudu įsitaisome 
stebėti publikos. Skirtingai nei teatre ar kine, operoje ar simfoni- 
joje, arba net krepšinio rungtynėse, aistruoliai susirenka nusiteikę 
triukšmingai, daugelis jau apsvaigę. Dabar čia yra turbūt trys ar 

keturi tūkstančiai, ir aš stebiuosi, kaip greitai šis sportas išpopu- 
liarėjo. Taip pat pagalvoju apie Tadeo, gabų vaikiną, dabar sėdintį 
areštinėje, nors turėtų būti šio vakaro programos viršuje. Teismas 
jau greitai, ir Tadeo vis dar tikisi iš manęs stebuklo — iš teismo išei- 
ti laisvas. Naomei su visomis vaizdingomis smulkmenomis papasa- 
koju apie tą vakarą, kai Tadeo užpuolė ringo teisėją ir ši vieta virto 
riaušėmis. Starčeris mano, kad tai buvo šaunu, ir nori sugrįžti dar 
pasilinksminti. 

Jos nuomone, tokia mintis netikusi. 

Vienas treneris mane atpažįsta ir stabteli šnektelėti. Jo vaiki- 
nas, 150 svarų, kovoja antras ir dar nepralaimėjo pastarųjų šešių 
savo kovų. Kalbėdamas jis nepajėgia atplėšti akių nuo Naomės. Ji 
tiesiog iš kojų verčianti madingai apsirengusi moteris, todėl traukia 
į save daugybę žvilgsnių. 

Treneris mano, kad jo vaikino laukia puiki ateitis, tik jiems rei- 
kia šiokios tokios paramos. Kadangi į mane žiūri — bent čia — kaip 
į žymų advokatą, turintį daugybę grynųjų, esu žaidėjas, pajėgus už- 
tikrinti karjerą. Pažadu treneriui pasikalbėti apie tai vėliau. Noriu 
pasižiūrėti porą jo vaikino kovų, tuomet ir susitiksime. Treneris pa- 
klausia apie Tadeo ir liūdnai palinguoja galva. Koks nuostolis. 

Kai salė prisipildo sausakimša, šviesos prigęsta ir minia pašėls- 
ta. Į narvą įžengia du pirmi kovotojai, jie pristatomi žiūrovams. 

— Jūs tuos vyrukus pažįstate? — sujaudinta klausia Naomė. 

— Taip, tik pora nelabai gabių triukšmadarių. Iš tiesų gatvės 
mušeikos. 

Nuskamba gongas, kova prasideda, o mano karštoji mokytoja 
sėdi ant kėdės krašto ir pratrūksta šūkauti. 


13 skyrius 


Vidurnaktį mudu sėdime pigioje picerijoje, įsitaisę ankštoje 
kabinoje, arti vienas kito. Buvo ir šiek tiek prisilietimų, pasilaikymo 
už rankų ir, atrodo, jaučiame abipusę simpatiją. Aš tikrai tikiuosi, 
kad abipusę. Ji kramsnoja gabalėlį pepperoni ir čiauška apie pagrin- 

dinį programos numerį, sunkiasvorių kruvinas grumtynes, pasi- 
baigusias žiauriu smaugimo veiksmu. Nugalėtasis liko ilgai gulėti 
ant demblio. Galiausiai Naomė pereina prie vaiko pagrobimo ir nori 
žinoti, kiek aš žinau. Paaiškinu, kad FTB kapsto, ir aš negaliu nieko 
pasakoti. 

Arjie reikalavo išpirkos? Irgi negaliu sakyti. Ar yra įtariamasis? 
Kiek man žinoma, ne. Ką Starčeris veikė toje sunkvežimių aikšte- 
lėje? Valgė ledus. Norėčiau jai papasakoti daugiau smulkmenų, bet 
dar per anksti; galbūt vėliau, kai viskas bus baigta. 

Kai važiuojame pas ją į namus, Naomė sako: 

— Gali būti sunku palaikyti santykius, kol tu nešiojiesi ginklą. 

— Gerai, galiu jį išmesti. Bet yra didelė rizika. 

— Nežinau, ar tai man patinka. 

Mes nieko daugiau nepasakome, iki aš sustoju priešais jos ko- 
operatinį daugiabutį ir klausiu: 

— Kada galiu tave vėl pamatyti? 

Ji pakšteli man į skruostą ir sako: 

— Rytoj vakare septintą. Čia. Noriu pažiūrėti vieną filmą. 


14 skyrius 


Partneris atvažiuoja manęs pasiimti kita išsinuomota mašina, 
žvilgančiu nauju „U-Haul“ furgonu, už „19,95 dol. per dieną — ne- 
priklausomai nuo nuvažiuotų mylių skaičiaus“, kaip ant abiejų šonų 
užrašyta didelėmis ryškiai žaliomis ir oranžinėmis raidėmis. Kokią 
minutėlę žiūriu į jį, paskui pagaliau įlipu vidun. 

— Puiku, — pagiriu. 

Jo tvarsčiai paslėpti po drabužiais ir žaizdų nesimato. Yra per- 
nelyg kietas ir neprisipažins, kad jam skauda. 

— Mums turbūt teks prie jo priprasti, — pasakau. — Draudi- 
mo kompanija vilkina. Be to, užtruks mėnesį, kol pagal užsakymą 
pagamins naują. 

Dabar mes esame du pirkinius pristatantys vaikinai ir važiuo- 

jame baldų pilname furgone — slenkame per miesto centrinės da- 
lies transporto srautą. Partneris sustoja priešais miesto rotušę ir 
pastato furgoną draudžiamoje zonoje. „U-Haul“, išdažytas tokiomis 
ryškiomis spalvomis, tikrai pritrauks transporto eismą reguliuojan- 
čius farus. 

— Pasišnekėjau su Migeliu, — sako jis. 

— Ir kaip sekėsi? — klausiu jau padėjęs ranką ant durelių ran- 
kenos. 

— Gerai. Viską jam paaiškinau, pasakiau, kad esi spaudžiamas 
kietų vyrukų ir tau reikalinga šiokia tokia apsauga. Jis pažadėjo tuo 
pasirūpinti, pasakė, kad tai mažiausiai, ką jis ir vaikinai gali dėl ta- 
vęs padaryti, ir taip toliau. Pabrėžiau, kad niekas neturi nukentėti, 
tegul tik draugiškai pasisveikina su Dručkiu ir Skustuvu, kad jie vis- 
ką suprastų. 

— Ką tu manai? 

— Veikiausiai padės. Šiuo metu Linko gauja gana nedidelė — 
dėl suprantamų priežasčių. Didžiumos jo jėgos nebeliko. Abejoju, ar 
jo vaikinai norės veltis su kvaišalų gauja. 

— Matysime. Grįšiu už pusvalandžio, — pasakau išlipdamas. 

Vudis atšaukė savo kelionę į Vašingtoną ir kartu su Mosu lau- 
kia savo kabinete. Abu atrodo, lyg būtų praleidę sunkų savaitgalį. 
Dabar pirmadienis ir mano tikslas — sugadinti likusią jų savaitę. 
Nei rankų paspaudimų, nei priverstinių mandagumų, net nepasiūlo 
kavos. 

— Gerai, vaikinai, tai ar sutariame? Taip arba ne. Noriu atsa- 
kymo dabar, ir jeigu jis man netiks, paliksiu šį pastatą ir nužings- 
niuosiu tiesiai į Chronicle. Prie savo rašomojo stalo laukia jūsų mėgs- 
tamas reporteris Verdoljakas, — aiškinu dar padidindamas įtampą. 

— Sutariame, — dėbsodamas į grindis sako Vudis. 

Mosas per stalą pastumia dokumentą ir paaiškina: 

— Tai konfidenciali sureguliavimo sutartis. Draudimo kompa- 
nija pirmą milijoną išmokės dabar. Šiais fiskaliniais metais Mies- 
tas primes pusę milijono, dar pusę — kitais. Bylinėjimosi išlaidoms 
mes turime rezervinį fondą, bet mums reikia mokėjimus padalyti į 
dvi dalis — šiais metais ir kitais. Tai geriausia, ką galime. 

— Tiks, — sakau. — O kada lėks policijos viršininko ir Specia- 
liosios paskirties būrio vaikinų galvos? 

— Rytoj rytą, — atsako Mosas. — Ir tai į sutartį neįtraukta. 

— Sutarties nepasirašysiu, kol su jais nebus baigta. Ko laukti? 
Nejau taip sunku atsikratyti tų žmonių? Velniai rautų, visas miestas 
trokšta, kad jie būtų atleisti. 

— Taip pat ir mes, — patvirtina meras. — Patikėkite manimi, 
mes irgi norime, kadjų čia nebebūtų. Tik pasitikėkite mumis, Radai. 

Išgirdęs žodį „pasitikėkite“, užverčiu akis. Paimu sutartį ir iš lėto 
skaitau. Ant mero impozantiško rašomojo stalo skamba telefonas, 
bet jis nekreipia dėmesio. Perskaitęs numetu dokumentą ir sakau: 

— Nė vieno atsiprašomo žodžio. Buvo nužudyta mano kliento 
žmona, jį patį sužeidė, paskui tampė į baudžiamosios bylos nagrinė- 
jimą, jam grėsė įkalinimas — perėjo tikrą pragarą, ir jokio atsipra- 
šymo. Taip neišdegs. 

Vudis piktai. nusikeikia: „Mėšlas!“ ir pašoka ant kojų. Mosas 
trinasi akis, lyg ketintų tuoj pravirkti. Praslenka sekundės, paskui 
visa minutė, mes nepratariame nė žodžio. Galiausiai piktai nuveriu 
merą akimis ir sakau: 

— Kodėl negalite būti vyras ir pasielgti teisingai? Kodėl nega- 
lite surengti vienos iš savo spaudos konferencijų, kaip tai darote iš- 
tikus net menkesnėms krizėms, ir ją pradėti atsiprašymu? Paskelbti 
apie sureguliavimą civilinėje byloje? Paaiškinti, kad po nuodugnaus 
tyrimo dabar visiškai aišku, kad Specialiosios paskirties būrio grupė 
nepaisė visų procedūrinių ir saugumo taisyklių ir kad aštuoni parei- 
gūnai nedelsiant buvo atleisti iš darbo. O kartu ir jų bosas. 

— Iš tikrųjų tai man nereikia jūsų patarimo, kai kalbama apie 
mano pareigų vykdymą, — pareiškia Vudis, bet jo atsakymas ne- 
tvirtas. 

— Galbūt ir taip, — sutinku. 

Jaučiu pagundą vėl išlėkti iš kabineto, bet nenoriu prarasti pi- 
nigų. 

— Gerai, gerai, — traukiasi Mosas. — Mes perrašysime sutartį 
ir pridursime šiek tiek formuluočių, skirtų tai šeimai. 

— Dėkui, — sakau. — Grįšiu rytoj, po spaudos konferencijos. 

15 skyrius 


Per priešpiečius susitinku su Dagu Renfrou kavos bare netoli 
jo namų. Paaiškinu sureguliavimą, ir jis susijaudinęs, kad gaus du 
milijonus. Pagal kontraktą mano honoraras — 25 procentai, bet aš 
jį susimažinsiu iki dešimties. Dagas nustemba ir iš pradžių mėgina 
ginčytis. Norėčiau jam atiduoti visus pinigus, bet vis dėlto turiu kai 
kurių pridėtinių išlaidų. Kai pasidalysiu su „Hariu ir Hariu“, grynųjų 
pajamų man liks apie 120 tūkstančių dolerių — mažai, atsižvelgiant 
į laiką, kurį skyriau šiai bylai, bet vis tiek honoraras padorus. 

Jis atsigeria gurkšnį kavos, ir ranka, kuria laiko puodelį, pra- 
deda drebėti, o akys staiga apsiašaroja. Padeda puodelį ant stalo ir 
susignybia viršunosę. 

— Aš tik noriu Kitės, — ištaria virpančiomis lūpomis. 

— Man gaila, Dagai, — sakau. 

Ką dar galiu pridurti? 

— Kodėl jie šitaip padarė? Kodėl? Tai buvo taip beprasmiška. 
Išspiria duris, pradeda šaudyti kaip idiotai, įsiveržia ne į tą namą. 
Kodėl, Sebastianai? 

Aš galiu tik linguoti galva. 

— Dingstu iš čia, dabar pat. Išnykstu. Nekenčiu šio miesto ir jį 
valdančių klounų. Ir noriu jums pasakyti, Sebastianai, — tie aštuoni 
farai, išvyti iš darbo, yra įpykę ir ieško prie ko prisikabinti, todėl aš 
nesijaučiu saugus. Ir jūs neturėtumėte jaustis, ar žinote? 

— Žinau, Dagai. Patikėkite manimi, visąlaik apie tai mąstau. 
Nors tai ne pirmas kartas, aš ir anksčiau juos užpykdydavau. Nesu 
jų mėgstamas. 

— Jūs velniškai puikus advokatas, Sebastianai. Iš pradžių, kai 
dar gulėjau ligoninėje, turėjau abejonių, ar jūs rimtai imsitės. Vis 
mąsčiau: kas šitas vyrukas? Pas mane ateidavo ir kitų advokatų, 
jie mėgino pasiimti tą bylą sau, žinote? Kai kurie buvo tikri juok- 
dariai, šniukštinėjantys po ligoninę. Bet aš juos išvijau. Ir džiau- 
giuosi, kad taip pasielgiau. Teisme jūs buvote puikus, Sebastianai. 
Nuostabus. 

— Gerai, gerai. Dėkui, Dagai, bet to ir gana. 

— Penkiolika procentų, gerai? Noriu, kad paimtumėte penkio- 
lika procentų. Prašau. 

— Jeigu jūs primygtinai prašote. 

— Taip. Mano namas vakar buvo parduotas už gerą kainą. San- 
dorį baigsime per dvi savaites. Manau, vyksiu į Ispaniją. 

— Praėjusią savaitę sakėte, kad į Naująją Zelandiją. 

— Pasaulis didelis. Galėčiau vykti visur, kokius metus gyventi 
traukinyje. Viską pamatyti. Tik gaila, kad Kitės nebėra su manimi. 
Ta mergina mėgdavo keliauti. 

— Pinigus turėtume gauti greitai. Po kelių dienų su jumis pasi- 
matysiu, ir mes juos pasidalysime. 


16 skyrius 


Spaudos konferenciją stebiu iš savo buto. Kažkuriuo metu per 
pastarąsias kelias valandas meras Vudis nusprendė, kad nuolanku- 
mas jam galėtų atnešti daugiau rinkėjų- balsų mei atsitvėrimas nuo 
jų akmenine siena. Jis stovi prie tribūnos, ir pirmą kartą per nese- 
ną istoriją už jo nieko nėra. Jokio žmogaus. Jis visiškai vienas: nei 
municipaliteto tarėjo, persistengiančio priešais vaizdo kameras; nei 
storasprandžių uniformuotų pareigūnų sienos; nei nuožmaus veido 
juriskonsulto, besiraukančio it kentėtų nuo hemorojaus. 

Grupelei reporterių jis aiškina, kad Miestas teisiškai suregulia- 
vo pretenzijas su Renfrou šeima. Civilinio ieškinio nebus; košmaras 
baigėsi. Žinoma, mokėjimo sąlygos konfidencialios. Nuoširdžiau- 
siai atsiprašo šeimos dėl to, kas įvyko. Aišku, klaidų buvo padaryta 
(nors nė vienos jo), ir jis nusprendė veikti ryžtingai ir šitaip šioje 
tragedijoje padėti tašką. Nuo šios dienos policijos viršininkas atlei- 
džiamas iš pareigų. Jis yra labiausiai atsakingas už savo pareigūnų 
veiksmus. Su visais aštuoniais Specialiosios paskirties būrio nariais 
taip pat nutraukiamos darbo sutartys. Jų veiksmai netoleruotini. 
Darbo tvarka bus peržiūrėta. Ir taip toliau. 

Jis gražiai baigia, darsyk atsiprašydamas, ir kartkartėmis iš 
balso atrodo, lyg tuoj tuoj pravirks. Nebloga Vudžio vaidyba, kuri 

galėtų jam net pelnyti keletą rinkėjų balsų. Tačiau bet kuris kvailys 
sugeba skaityti viešosios nuomonės apklausų suvestines. 

Drąsus ėjimas, Vudi. 

Dabar, lyg mano gyvenimas ir taip jau nebūtų komplikuotas, 
po gatves laisvai vaikštinėja dar aštuoni buvę farai ir murma sau po 
nosimis mano pavardę, siekdami kaip nors atkeršyti. 

Pinigus gauname gana greitai, ir mudu su Dagu sutvarkome 
reikalus. Paskutinį kartą, kai jį mačiau, Dagas sėdosi į taksi, vežantį 
oro uosto link. Pasakė dar nežinantis, kur vyks, bet sugalvos, kai 
nukaks. Pasakė, kad galbūt pasižiūrės į išvykimų tvarkaraštį ir mes 
burtą. 

Mane nusmelkia šioks toks pavydas. 


17 skyrius 


Tadeo primygtinai prašo, kad bent kartą per savaitę atvažiuo- 
čiau į areštinę jo aplankyti, ir aš nesu prieš. Per tuos apsilanky- 
mus mes kalbamės apie artėjantį teismą ir apie tai, kaip ištverti 
areštinėje. Čia nėra sporto salės ar kitos vietos mankštintis — tai 
jis turės kalėjime, bet mudu apie tai nesikalbame, — ir vaikinas 
nusivylęs, kad neįstengia palaikyti geros fizinės formos. Kasdien 
atlieka tūkstantį prisėdimų bei atsispaudimų, ir man atrodo pajė- 
gus. Maistas siaubingas, jis skundžiasi netenkantis svorio, ir tada, 
žinoma, kyla diskusijos apie jo pageidaujamą kovinį svorį, kai iš- 
eis į laisvę. Kuo ilgiau Tadeo būna areštinėje ir kuo daugiau gauna 
iš savo kameros draugelių teisinių patarimų, tuo daugiau iliuzijų 
turi. Neabejoja, kad gali įtikinti prisiekusiuosius, jog taip nutiko 
dėl staigaus proto užtemimo, ir jis išeis į laisvę. Aš vėl paaiškinu, 
kad bylą laimėti bus sunku, nes prisiekusieji bent penkis kartus 
peržiūrės vaizdo įrašą. 

Tadeo taip pat pradėjo abejoti mano tikėjimu juo ir du kartus 
užsiminė, kad galbūt nusisamdys kitą advokatą. Šitaip neatsitiks, 
nes kitam advokatui jis turės mokėti didelį honorarą, bet tai mane 
vis tiek erzina. Jis pradeda elgtis kaip ir daugelis teisiamų gatvės 

nusikaltėlių. Nepasitiki sistema, nepasitiki manimi, nes esu balta- 
sis ir priklausau valdžios struktūrai. Jis įsitikinęs, kad yra nekal- 
tas ir už grotų buvo patupdytas neteisingai. Žino, kad jeigu tik jam 
suteiks progą, įstengs priversti prisiekusiuosius suabejoti. O aš, jo 
advokatas, privalau teismo salėje pasitelkti keletą gudrybių, ir Ta- 
deo laisvas išeis iš teismo rūmų — panašiai, kaip rodo per televizo- 
rių. Nesiginčiju su juo, bet raginu į visa tai žiūrėti realiai. 

Po pusvalandžio.atsisveikinu ir man palengvėja, kad nuo jo iš- 
trūkau. Kol žengiu per areštinę laukan, nežinia iš kur išdygsta de- 
tektyvas Rirdonas ir kone atsitrenkia į mane. 

— Tik pamanyk, Radas! Žmogus, kurio ieškau. 

Anksčiau jo niekada čia nematydavau. Šis susitikimas ne atsi- 
tiktinis. 

— O taip, kas atsitiko? 

— Ar turite minutėlę? — sako jis, parodydamas į kampą ato- 
kiau nuo kitų advokatų ir prižiūrėtojų. 

— Žinoma. 

Iš tikrųjų nenoriu gaišti laiko su Rirdonu,-bet jis čia atėjo tu- 
rėdamas tikslą. Esu tikras, jis nori duoti suprasti, kad policijos vir- 
šininko pavaduotojas Rojus Kempas laikinai nušalintas nuo -parei- 
gų ir toliau labai susirūpinęs, kad vaiko pagrobimas liktų tik tarp 
mūsų, vaikinų. Kai liekame vieni, Rirdonas sako: 

— Klausykit, Radai, girdėjau, jūs praėjusią savaitę įsivėlėte 
į nemalonumus su pora Linko Skenlono galvažudžių. Mačiusieji 
sako, kad abu buvo sumušti ir prarado sąmonę. Labai gaila, kad ne- 
įsodinote jiems į tarpuakį kulkos. Būčiau norėjęs pamatyti. Sunku 
patikėti, kad išdrįsote aiškintis santykius su pora kaulų laužytojų. 

— Kąjūs turite galvoje? 

— Ar pažįstate tuos du tipus? Turiu galvoje, ar žinote jų vardus? 

Kažkas man kužda apsimesti kvailiu. 

— Vieną vadina Dručkiu, be pavardės. Kito nežinau. Galiu jūsų 
paklausti? 

— O, taip, žinoma. 

— Jūs dirbate Žmogžudysčių skyriuje. Kodėl jums rūpi būtent 
Linkas bei jo sėbrai ir tai, kad aš su jais šiek tiek pasismaginau? 

— Todėl ir rūpi, kad dirbu Žmogžudysčių skyriuje. 

Jis staigiai atsiverčia aplanką ir man parodo aštuonių iš dešim- 
ties colių spalvotą fotografiją, joje — du lavonai, suversti lyg ant 
kažkokios šiukšlių krūvos. Jie guli veidais žemyn, tvirtai surištais 
už nugarų riešais. Sprandai apkepę išdžiūvusiu krauju. 

— Šiedu negyvėliai rasti miesto sąvartyne, suvynioti į seną 
gauruotą kilimą. Buldozeris jį nustūmė nuo neaukšto pylimo, ir iš- 
sirideno Dručkis su Skustuvu. Dručkis — tai Denis Fangas, štai čia 
dešinėje. Kairėje Skustuvas — Artūras Robilijas. 

Jis papašo fotografijų šūsnį ir ištraukia dar vieną tokio pat dy- 
džio. Du kūnai čia guli veidais į viršų, kruvini, vienas šalia kito. Prie 
suknežintos mielojo Dručkio galvos nuotraukoje matyti juodas faro 
aulinis. Abiem buvo plačiai ir giliai perpjautos gerklės. 

Rirdonas priduria: 

— Kiekvienas gavo po dvi kulkas į pakaušį. Ir dar spyruokli- 
niu peiliu nuo ausies iki ausies buvo perrėžtos gerklės. Taip daroma 
visada. Kol kas viskas švaru — nei pirštų atspaudų, nei balistinių 
duomenų, nei teismo medicinos ekspertizės. Veikiausiai įprastas 
reikalas tarp gaujų, visuomenei nuostolis nedidelis, suprantate, ką 
noriu pasakyti? 

Man persiverčia skrandis, rūgštis užlieja gerklę. Kyla noras 
vemti, svaigsta galva, o tai reiškia, kad galiu tuoj nualpti. Nusisuku 
nuo fotografijų, pasidygėjęs pakraipau galvą ir sau paliepiu vaidinti 
abejingą, jeigu tai įmanoma. Įstengiu gūžtelėti pečiais ir pasakyti: 

— Ir ką, Rirdonai? Manote, pašalinau tuos tipus todėl, kad jie 
užpuolė mane teismo rūmuose? 

— Nežinau, ką būtent šiuo metu manau, bet tie berniukai tyso 
negyvi lavoninėje, ir niekas nieko nežino. Kiek mane informavo, jūs 
buvote paskutinis asmuo, su jais įsivėlęs į muštynes. Atrodo, mėgs- 
tate turėti reikalų su padugnėmis. Galbūt ten yra kokių jūsų draugų. 
Viena veda prie kita. 

— Net savęs negalite tuo įtikinti, Rirdonai. Argumentai silpni. 
Eikite ir apkaltinkite ką nors kitą, nes su manimi tuščiai gaištate 
laiką. Aš jų nenužudžiau. Aš ginu žudikus. 

— Jeigu klausiate manęs, aš kapstysiu toliau. 

Jis nueina, o aš susirandu tualetą. Užsirakinu kabinoje, atsisė- 
du ant klozeto dangčio ir savęs klausiu, ar tai gali būti. 


18 skyrius 


Pastatome „U-Haul“ furgoną laisvoje vietoje prie karštų dešre- 
lių įvažiuojamosios užkandinės ir iš gražuoliukės ant riedučių už- 
sisakome gazuoto gėrimo. Abu neturime apetito. Mergina atneša 
gėrimus, ir Partneris užsuka aukštyn langą — rankiniu būdu, se- 
namadiškai. Jis nugeria gerą gurkšnį ir žiūrėdamas tiesiai priešais 
save sako: 

— Niekaip nesuprantu. Juk aš jiems aiškiai pasakiau. Pagąs- 
dinkite, bet nelieskite. Nieko nesužalokite. 

— Jiems dėl to neskauda, — primenu. 

— Bet, bose, turi suprasti padugnių elgesio taisykles. Liepi 
Migeliui ir jo vaikinams atsekti Dručkį ir Skustuvą, pasistengti su- 
sitikti akis į akį. Jie pagrasina, bet, tarkime, Dručkis ir Skustuvas 
grasinimų nė nepaiso. Velniai rautų, trisdešimt metų jie patys gra- 
sindavo. Nemėgsta, kai kišasi į jų reikalus, ir aiškiai tai pasako. Mi- 
gelis negali trauktis. Kyla konfliktas, pasipila daugiau grasinimų, ir 
kažkuriuo metu situacija tampa nebevaldoma. Tereikia vieno smū- 
gio kumščiu, kad kiltų muštynės, ir netrukus kuris nors išsitraukia 
pistoletą ar peilį. 

— Noriu, kad pasikalbėtum su Migeliu. 

— Kodėl? Jis niekada to neprisipažins, bose. Niekada. 

Aš siurbiu per šiaudelį ir prisiverčiu ryti gėrimą. Viskas atrodo 
viduje surakinta — nuo gerklės iki vidurių. Ilgokai patylėjęs sakau: 

— Tarkime, kad pasidarbavo Migelis. Galėjo ir kuris nors kitas. 
Dručkis su Skustuvu visą gyvenimą laužė kitiems rankas, galbūt šį 
kartą pataikė ne ant tokio vyruko. 

Partneris linkteli ir įstengia netvirtai ištarti: 

— Galėjo ir taip būti. 

19 skyrius 


Trečią valandą trisdešimt septynios minutės mane pažadina 
telefonas. Lėtai jį paimu. Skambintojas nežinomas, o tai blogiausia. 
Labai nenorom atsiliepiu: 

— Alio. 

Atpažinčiau tą balsą bet kur. 

— Radas? — paklausia. 

— Tas pats. Kas skambina? 

— Senas jūsų klientas Svengeris, Arčas Svengeris. 

— Tikėjausi niekada tavęs nebeišgirsti. 

— Aš tavęs irgi nesiilgiu, bet turime pasikalbėti. Kadangi tavi- 
mi negalima pasitikėti, nes nedvejodamas paaukojai savo klientus, 
manau, šio telefono slapta klausomasi, ir farai viską girdi. 

— Ne. 

— Tu melagis, Radai. 

— Puiku, baigiame pokalbį ir daugiau man neskambink. 

— Ne taip paprasta. Reikia pasikalbėti. Radai, ta mergina gyva, 
ir dedasi blogi dalykai. 

— Man nerūpi. 

— Prie Prestono ir Penkioliktosios gatvių kampo yra per- 
nakt veikianti vaistinė. Nusipirk joje skutimosi kremo. Už „Gilette 
Menthol“ skardinėlės rasi mažą juodą telefoną su išankstiniu po- 
kalbių apmokėjimu. Paimk jį, bet neįkliūk kaip vagiliaujantis iš par- 
duotuvių. Paskambink numeriu, kuris bus ekranėlyje. Tai man. Aš 
lauksiu trisdešimt minučių, paskui palieku miestą. Supratai, Radai? 

— Ne, šįsyk neketinu žaisti, Svengeri. 

— Mergina gyva, Radai, ir tu gali ją sugrąžinti. Visai taip pat, 
kaip išgelbėjai savo vaiką, dabar gali tapti tikru didvyriu. Jeigu ne, 
po metų ji bus mirusi. Viskas priklauso nuo tavęs, bičiuli. 

— Kodėl turėčiau tavimi tikėti, Svengeri? 

— Todėl, kad aš žinau tiesą. Galbūt ne visada ją sakau, bet ži- 
nau, kas atsitiko Kempų merginai. Ir tai nėra graži istorija. Nagi, 
Radai, paklausyk manęs. Tik nepasikviesk savo galvažudžio ir nesi- 
naudok tuo kvailu „U-Haul“ furgonu. Rimtai. Kas tu per advokatas? 

Svengeris nutyla, ir aš guliu aukštielninkas, stebeilydamas į lu- 
bas. Jeigu Svengeris sprunka, o aš tikrai žinau, kad taip ir yra, nes 
jis įtrauktas pirmuoju numeriu į mūsiškių farų labiausiai ieškomų 
žmonių sąrašą, — Linkas Skenlonas jame figūruoja antras, — tai 
kaipgi, po šimts, galėjo sužinoti, kad šiomis dienomis aš važinėju 
išsinuomotu furgonu? Ir kaip jis galėjo nupirkti ir paslėpti mobilųjį 
telefoną su išankstinio apmokėjimo kortele? 

Po dvidešimties minučių sustoju priešais vaistinę ir laukiu, kol 
du prasigėrę valkatos pasitrauks nuo paradinių durų. Ši miesto dalis 
nekokios reputacijos, ir neaišku, kodėl ta kompanija, priklausanti 
nacionaliniam farmacijos parduotuvių tinklui, pasirinko tokį rajo- 
ną savo pernakt veikiančiai vaistinei? Įeinu vidun, ten nieko nėra, 
išskyrus pardavėją, vartančią kažkokį bulvarinį žurnalą. Surandu 
skutimosi kremą ir telefoną, jį skubiai įsikišu į kišenę. Susimoku už 
skutimosi kremą ir nuvažiuodamas surenku numerį. 

Atsiliepia Svengeris: 

— Važiuok toliau. Kai pasieksi valstijas jungiančią magistralę, 
pasuk šiaurės kryptimi. | + 

— Į kur, Svengeri? 

— Pas mane. Noriu pažvelgti tau į akis ir paklausti, kodėl išple- 
pėjai farams, kur aš užkasiau merginą. 

— Galbūt aš nenoriu apie tai kalbėti. 

— Kalbėsi. 

— Kodėl man melavai, Svengeri? 

— Norėjau patikrinti, ar tavimi galima tikėti. Akivaizdžiai ne- 
galima. Aš noriu žinoti kodėl. 

— O aš noriu žinoti, kodėl neatšoki nuo manęs. 

— Kadangi man reikia advokato, Radai, paprastai ir aiškiai. O 
ką man daryti? Liftu pasikelti į keturioliktą aukštą ir patikėti save 
advokatui juodu kostiumu, kuris ima po tūkstantį baksų už valan- 
dą? O gal paskambinti vienam iš tų mulkių, kuriuos matau reklami- 
niuose skyduose, meldžiančius Dievo bankrotų ir autoavarijų? Man 
reikia tikro vyro iš gatvės, Radai, tikro nenaudėlio, išmanančio, kaip 
žaisti nešvariai. Šiuo metu tu kaip tik toks žmogus. 

— Ne, ne toks. 

— Išvažiuok iš magistralės Vait Blafo link, važiuok dvi mylias 
į rytus. Ten yra pernakt veikianti mėsainių užkandinė, ant jos kabo 
dvigubo dydžio karštų mėsainių su sūriu „Velveeta“ reklama. Gar- 
dumėlis. Stebėsiu tave įeinant ir užsiimant vietą. Įsitikinsiu, kad esi 
vienas ir niekas tavęs neseka. Kai aš įeisiu, iš pradžių manęs nepa- 
žinsi. 

— Aš prigriebsiu ginklą, Svengeri. Turiu leidimą ir moku juo 
naudotis. Jokių juokų, aišku? 

— Jo neprireiks, prisiekiu. 

— Prisiekinėk, kiek nori, bet netikiu nė vienu tavo žodžiu. 

— Vadinasi, mes abu tokie. 


20 skyrius 


Trūksta ventiliacijos ir oras tirštas nuo riebių mėsainių ir 
skrudintų bulvyčių kvapų. Nusiperku kavos ir dešimt minučių sė- 
džiu prie staliuko kampe, o du girti paaugliai kabinoje krizena ir 
kalbasi pilnomis burnomis. Tolimajame kampe pagyvenusių nutu- 
kėlių pora ryja taip, lyg niekada nebūtų regėję maisto. Ši užkandinė 
sėkmingai dirba, klientams taikydama nuolaidas — maistą valgia- 
raštyje nuo vidurnakčio iki ryto šeštos parduodama už pusę kainos. 
Tai ir „Velveeta“. 

Į salę įžengia vyriškis su ruda UPS uniforma. Jis niekur ne- 
sidairo, nusiperka nealkoholinio gėrimo ir staiga atsisėda priešais 
mane. Už apvalių berėmių stiklų pagaliau atpažįstu Svengerio akis. 

— Džiaugiuosi, kad sugebėjai atvažiuoti, — vos girdimai išta- 
ria jis. 

— Tikrai malonu, — atsakau. — Daili uniforma. 

— Ji praverčia. Štai kas vyksta, Radai. Džiljana Kemp yra gyva, 
bet esu tikras, norėtų būti mirusi. Prieš kelis mėnesius ji pagimdė 
kūdikį. Jis parduotas už penkiasdešimt tūkstančių baksų, aukščiau- 
sia kaina. Kaip man sako, už baltosios rasės padarėlį iš geros šeimos 
jie moka nuo dvidešimt penkių iki penkiasdešimties. Tamsesni eina 
pigiau. 

— Kas tokie jie? 

— Po minutėlės ir tai aptarsime. Šiuo metu ji dirba ilgas va- 
landas kaip striptizo šokėja ir prostitutė viename sekso klube už 
tūkstančio mylių. Faktiškai yra vergė, priklausanti kai kuriems 
bjauriems tipams, ją įpratinusiems prie heroino. Štai kodėl ji negali 
pasitraukti ir daro ką liepiama. Nemanau, kad kada nors susidūrei 
su prekyba žmonėmis. 

— Ne. 

— Neklausk, kaip aš įsivėliau. Ilga liūdna istorija. 

— Iš tikrųjų man nerūpi, Svengeri. Norėčiau merginai padėti, 
bet nekišiu į tai nosies. Sakei, tau reikia advokato. 

Jis pakabina šakute vieną skrudintą bulvytę ir ją tyrinėja, lyg 
ieškotų nuodų, paskui pamažu įsideda į burną. Iš už netikrų lęšių 
varsto mane akimis ir galiausiai prabyla: 

— Kurį laiką mergina dirbs klubuose, paskui jie nuspręs ją 
vėl apvaisinti. Žinai, jie perduoda iš rankų į rankas, o kai ji pastos, 
kvaišalus nutrauks ir kur nors uždarys. Supranti, kūdikis turi būti 
sveikas. Ji — viena iš aštuonių ar dešimties jų- merginų, dauguma 
baltosios, bet yra ir rudaodžių, visos iš mūsų šalies. 

— Visos pagrobtos? 

— Žinoma. Manai, pasisiūlytų savanorėmis? 

— Nežinau ką galvoti. 

Tikiuosi, jis meluoja, bet kažkas man kužda, kad ne. Šiaip ar 
taip, ta istorija tokia bjauri, kad aš galiu tik linguoti galva. Nepa- 
jėgiu išmesti iš galvos Rojaus Kempo ir jo žmonos, per televizijos 
žinias maldaujančių, kad jiems saugiai būtų sugrąžinta duktė. 

— Tikrai tragiška, — pripažįstu. — Bet aš jau prarandu kan- 
trybę, Svengeri. Pirma, negaliu patikėti nė vienu tavo žodžiu. Antra, 
pasakei, kad tau reikia advokato. 

— Kodėl papasakojai farams, kur ji užkasta? 

— Todėl, kad jie pagrobė mano sūnų ir privertė mane iškosėti, 
ką tu man pasakei. 

Tai jam patinka — nesusituri nenusišypsojęs. 

— Tikrai? Farai pagrobė tavo sūnų? 

— Taip. Aš pasidaviau ir jiems papasakojau. Farai nulėkė į tą 

vietą, sugaišo visą naktį kasinėdami, ir kai paaiškėjo, kad tu mela- 
vai, mano vaiką paleido. 

Jis susikemša į burną tris skrudintas bulvytes ir čiaumoja lyg 
kramtydamas visą pakelį burbulinės kramtomosios gumos. 

— Aš buvau miške, stebėjau ix juokiausi iki nukritimo iš tų 
klounų. Taip pat keikiau tave, kad išdavei mano paslaptį. 

— Tu nenormalus, Svengeri. Kodėl aš čia? 

— Nes man reikia pinigų, Radai. Sprunkant nelengva šitaip 
gyventi. Tu nepatikėtum, kokį mėšlą turiu daryti, kad prasimany- 
čiau grynųjų, ir man tai įgriso. Kažkur Policijos departamente puo- 
de guli šimtas penkiasdešimt gabalų atlygio. Pamaniau, jeigu suge- 
bėčiau merginą sugrąžinti šeimai, turėčiau gauti kažkiek pinigų. 

Nežinau, kodėl mane tai šokiruoja. Nors niekas, ką tas idiotas 
sako, neturėtų stebinti. Giliai atsikvepiu ir sakau: 

— Leisk man tame įžvelgti šiek tiek logikos. Prieš metus tu 
pagrobei merginą. Gerieji mūsų miesto žmonės paaukojo savo gry- 
nuosius į atlygio fondą. Dabar tu, pagrobėjas, nori merginą sugrą- 
žinti ir manai, kad už tokį humanišką poelgį turėtum gauti kažkiek 
pinigų — tų pačių pinigų, kurie dabar saugomi išaiškinti nusikalti- 
mui, kurį pats ir padarei. Taip, Svengeri? 

— Dėl to neturiu jokių problemų. Ir veikiu visais frontais. Jie 
gauna merginą, aš — pinigus. 

— Manau, tai veikiau panašu į išpirkos sandėrį. 

— Vadink, kaip nori. Man nusispjaut. Tik man reikės gauti 
šiek tiek grynųjų, Radai, ir įsivaizduoju, kad toks advokatas kaip tu 
galėtų man padėti. 

Pašoku ant kojų ir bloškiu: 

— Kulkos į kaktą, štai ko tau reikia, Svengeri. 

— Kur eini? 

— Namo. Ir jeigu man vėl paskambinsi, pranešiu farams. 

— Neabejoju, kad taip ir padarysi. 

Mudu pradedame kalbėti garsiai, ir girti paaugliai sužiūra į 
mus. Nueinu šalin ir jau suspėju išžengti pro duris, kai jis mane lau- 
ke pasiveja ir sugriebia už peties. 

— Manai, aš apie merginą meluoju, Radai, a? 

Skubiai išsitraukiu iš dėklo „Glock 19“ ir sugniaužiu delne. 
Traukiuosi atgal, o jis sustingsta, įbedęs akis į pistoletą. 

— Nežinau, ar tu meluoji, ir man nerūpi, — metu aš. — Esi 
nesveikas šunytis, Svengeri, ir neabejoju, kad baigsi siaubinga mir- 
timi. O dabar atstok nuo manęs. 

Jis nusiramina ir šypsosi. 

— Ar kada nors girdėjai apie Lamontą, miestuką Misūryje? 
Tiesą sakant, kodėl turėtum būti girdėjęs. Užkampio skylė su tūks- 
tančiu gyventojų, valanda kelio į šiaurę nuo Kolumbijos. Prieš tris 
paras dingo dvidešimt vienerių metų mergina, vardu Hetera. Visas 
miestukas apimtas panikos, visi ieško, naršo miškus ir žvalgosi po 
krūmais. Jokio ženklo. Jai viskas gerai, noriu pasakyti, bent yra 
gyva. Gyvena tame pačiame sandėlyje kaip ir Džiljana Kemp, va- 
karų centrinėje Čikagoje, taip pat yra prievartaujama. Pasitikrink 
internete, Radai. Šįryt Kolumbijos laikraštis išspausdino nedidelę 
medžiagą. Tik dar viena mergina, šita iš už penkių šimtų mylių, bet 
tie tipai užkietėję prekiautojai moterimis. 

Dar tvirčiau sugniaužiu pistoletą ir atsispiriu-norui pakelti iki 
peties aukščio ir suvaryti jam į makaulę porą kulkų. 


ŠEŠTA DALIS 


GYNYBA 


1 skyrius 


Prisiekusiųjų atranka Tadeo Zapatės teisme prasideda pirma- 
dienį. Laukia cirkas, nes spauda svaigsta nekantraudama, o teismo 
rūmai ūžia. „YouTube“ įdėtas vaizdo įrašas su Tadeo, niokojančiu 
arbitrą Šoną Kingą, turi per šešiasdešimt milijonų peržiūrų. Mūsų 
bebaimės Action News!“ didvyriai pakartotinai rodo jį vakaro ir ryto 
laidose. Tas pats vaizdo įrašas, tos pačios kvailos kalbos, tie patys 
galvų lingavimai, tarsi tuo tiesiog negalima būtų patikėti. Atrodo, 
kiekvienas turi savo nuomonę, ir kelios iš jų palankios mano klien- 
tui. Tris kartus teismo prašiau pakeisti bylos nagrinėjimo vietą, ir 
visi trys prašymai buvo greitai atmesti. Pirmadieniui iškviesta du 
šimtai galimų būsimų prisiekusiųjų, ir bus labai įdomu pamatyti, 
kiek jų tvirtins, kad nieko apie bylą nežino. 

Bet dabar penktadienis, beveik vidurnaktis, ir aš guliu nuogas 
po antklodėmis su ponia Naome Tarant šalia. Ji miega, murkia, gi- 
liai pratisai alsuodama, mirusi pasauliui. Antrą kartą mudu pasimy- 
lėjome apie dešimtą, po picos ir alaus, ir nors truko trumpiau nei 
pusvalandį, vis tiek buvo nuostabu ir labai išsekino. Mes abu pripa- 
žįstame, kad šiuo atžvilgiu nebuvome aktyvūs, ir smaginamės atsi- 
griebdami už ankstesnį laiką. Nenumanau, kur šis beužsimezgantis 
ryšys gali nuvesti, ir visada elgiuosi pernelyg atsargiai, — be abejo, 
tai Džuditos padarytos žalos pasekmė, — bet šiuo metu dievinu šią 
merginą ir norėčiau matyti ją kuo dažniau — ir nuogą, ir kitokią. 

Gaila, kad nesugebu šitaip miegoti. Ji nugrimzdusi į komą, o 
aš guliu plačiai atsimerkęs, ne sužadintas, — tai būtų normalu, — 
ir mąstau apie daugybę kitokių dalykų nei seksas: pirmadienį pra- 


* JAV vietinių televizijų naujausių žinių laidos formatas. 

sidėsiantį teismą; Svengerį ir jo pasakojimą apie Kempų merginą; 
kruvinus Dručkio ir Skustuvo kūnus, suvyniotus į seną pigų kilimą 
ir veikiausiai Migelio Zapatės ir jo kvaišalų prekeivių gaujos išmes- 
tus į sąvartyną. Mąstau apie detektyvą Rirdoną ir beveik krūpčioju 
nuo minties, kad jis ir kiti Policijos departamente įtaria, — arba šiek 
tiek, arba labai stipriai, — kad turėjau ką nors bendra su Linko sė- 
brų nužudymais. Klausiu savęs, ar Linkas nusprendė palikti mane 
ramybėje, kai dabar man užtenka tik spragtelėti pirštais, ir žmonės 
bus likviduoti. 

Daugybė minčių, daugybė problemų. Kyla pagunda išlipti iš lo- 
vos ir susirasti kokio nors alkoholio, paskui prisimenu, kad Naomė 
gėrimų savo bute nelaiko. Ji menka gėrikė ir sveikai maitinasi, ketu- 
rias dienas per savaitę lanko jogos pratybas, padedančias palaikyti 
puikų tonusą. Nenoriu savo draugės žadinti, tad guliu nejudėdamas 
ir stebeiliju į jos nugarą, švelnią tobulą odą, kylančią bei nusilei- 
džiančią virš menčių ir vėl pakylančią, kad suformuotų nuostabiau- 
sią užpakaliuką, kokį kada nors buvau matęs. Ji trisdešimt trejų, 
neseniai išsiskyrė su šliužu, kuriam tuščiai iššvaištė septynerius gy- 
venimo metus, vaikų neturi ir, atrodo, nekvaršina dėl to sau galvos. 
Apie praeitį daug nekalba, bet žinau, kad labai kentėjo. Pirma jos 
meilė buvo koledžo draugas, girtas vairuotojas jį užmušė likus mė- 
nesiui iki vestuvių. Sudrėkusiomis akimis Naomė man prisipažino 
niekada nebegalėjusi šitaip mylėti kito vyro. 

Tiesą sakant, aš meilės ir neieškau. 

Niekaip nepajėgiu atsikratyti minčių apie Džiljaną Kemp. 
Ji yra ar buvo graži mergina, kaip ir mano kompanionė, ir didelė 
tikimybė, kad tebėra gyva ir kenčia nenupasakojamą gyvenimą. 
Arčas Svengeris — psichopatas, taip pat veikiausiai ir sociopatas, 
tad verčiau meluos, nei pasakys apie ką nors tiesą. Bet jis nemelavo 
apie Heterą Faris iš Lamonto gyvenvietės Misūryje, dvidešimt dvejų 
metų pusmokslę; pastaruoju metu ji dirbo naktinę pamainą maisto 
produktų parduotuvėlėje, kai dingo be žinios. Vis dar tebešukuo- 
jamas miškas, dirba pėdsekiai šunys ir siūlomas atlygis ką nors ži- 
nantiesiems, bet kol kas jokių naujienų. Kaipgi Svengeris apie ją 
sužinojo? Galimas daiktas, pagavo ankstyvą žinių reportažą, bet 

tai mažai tikėtina. Aš tuojau pat įsijungiau internetą, suradau apie 
ją informaciją, ir ėmiau sekti Kolumbijos laikraštyje. Lamontas — 
apie penki šimtai mylių nuo čia, ir, deja, ji — dar viena mergina, 
dingusi iš mažo miestuko. Hetera į šalies naujienas nepateko. 

O jeigu Svengeris sako tiesą? Kad Džiljana Kemp ir Hetera Fa- 
ris — tik dvi merginos iš dešimčių, kurios pateko į nelegalaus sekso 
prekeivių tinklą ir buvo priverstos šokti striptizą, dulkintis ir gim- 
dyti vaikus, tapo priklausomos nuo heroino? Tas faktas, kad aš tai 
žinau arba bent įtariu, verčia jaustis lyg bendrininką. Nesu Svenge- 
rio advokatas, ir tai daviau suprasti labai aiškiai. Iš tikrųjų pajutau 
tikrą adrenalino antplūdį, kai pasigriebiau gloką ir kilo mintis už- 
baigti niekingą jo gyvenimą. Nėra jokių etinių suvaržymų, verčian- 
čių mane tylėti ir saugoti to mėšlo maišo paslaptis. O jeigu ir būtų, 
vis tiek būčiau linkęs jų nepaisyti, jeigu tik tai padėtų išgelbėti kai 
kurias merginas. 

Jau seniai lioviausi jaudintis dėl etikos. Mano pasaulyje priešai 
negailestingi. Jeigu elgčiausi gražiai, būčiau sutraiškytas. 

Pirma valanda nakties, o aš guliu dar plačiau atsimerkęs. Na- 
omė persiverčia ir atmeta mano pusėn koją. Švelniai paglostau jos 
šlaunį, — kaip kūnas gali būti toks glotnus, — ir Naomė suinkščia, 
lyg kažkur miego gelmėse jai patiktų būti liečiamai. Įstengiu nurim- 
ti ir užsimerkti. 

Paskutinė mano mintis — apie Džiljaną Kemp, gyvenančią 
mūsų laikų vergovėje. 


2 skyrius 


Didesnę šeštadienio dalį mudu su Partneriu praleidžiame „Ha- 
rio ir Hario“ kontoros pusrūsyje, kniūbodami ties prisiekusiųjų an- 
ketomis ir didžiulėmis ataskaitomis, parengtomis Klifo, konsultuo- 
jančio prisiekusiųjų klausimu. Iki šiol jis man pateikė trisdešimties 
tūkstančių dolerių sąskaitą. Iš viso už Tadeo gynybą jau susidarė 
tik truputį mažiau nei septyniasdešimt tūkstančių dolerių, ir, žino- 
ma, viskas iš mano kišenės, o toliau suma dar didės. Mudu su juo 

neaptarėme honorarų klausimo, nes tik tuščiai gaištume laiką. Jis 
bankrutavęs, o Migelį ir kitus narkotikų prekybos gaujos narius ne- 
labai domina, kaip man kompensuoti. Jie įsivaizduoja, kad iš trum- 
pos Tadeo karjeros pakankamai užkaliau pinigų. Spėju, jie taip pat 
mano, kad pagal gatvių taisykles Dručkio ir Skustuvo pašalinimas 
vertas krūvos šlamančiųjų. Dantis už dantį. Mes visi atsiskaitę. 

Klifo nuomone, Tadeo Zapatės gynyba bus nemažas kalnas, į 
kurį teks įkopti. Jis su savo firma atliko įprastą darbą: 1) ėmėsi tūks- 
tančio rinkėjų, registruotų šiame metropolijos regione, nuomonės 
apklausos, užduodami hipotetinius klausimus; 2) skubiai ištyrinėjo 
visų dviejų šimtų galimų prisiekusiųjų biografijos ir aplinkos faktus; 
ir 3) peržiūrėjo visus žinių reportažus, kuriuose minimas nemalo- 
nus incidentas, kai buvo sumuštas Šonas Kingas. Remiantis vie- 
šosios nuomonės apklausa, stulbinamas 31 procentas apklaustųjų 
apie bylą žino šiek tiek arba daug, ir didžiulė dauguma iš jų palan- 
kūs apkaltinamajam nuosprendžiui. Aštuoniolika procentų matė 
vaizdo įrašą. Įprastoje buitinio pobūdžio nužudymo byloje, kad ir 
kokioje sensacingoje, rasti 10 procentų apiė ją nežinančių pasitaiko 
nedažnai. 

Skirtingai nei daugelis konsultantų, Klifas garsėja savo atviru- 
mu. Štai kodėl juo naudojuosi. Galutinė jo išvada: „Šansai, kad jis 
bus išteisintas, menki. Kad bus nuteistas — dideli. Sukirskite san- 
dėrį; tarkitės dėl kaltės pripažinimo mainais už švelnesnį nuospren- 
dį. Atsitraukite, kol galima. 

Kai pirmą kartą perskaičiau jo ataskaitą, tuojau pat Klifui 
paskambinau ir prikišau: 

— Liaukitės, Klifai, moku jums tiek pinigų, o geriausia, ką man 
patariate, — tai atsitraukti, kol galima? 

Ojis, tikras pasipūtėlis, atkerta: 

— Ne, iš tikrųjų tai aš kuo skubiau neščiau kailį. Jūsų klientas 
gatavas. Prisiekusieji jį pripažins kaltu pagal visus punktus. 

Pirmadienį Klifas bus teismo salėje, stebės ir rašysis pastabas. 
Kad ir kaip mėgstu televizijos kameras ir dėmesį, tos dienos visiškai 
nelaukiu. 

3 skyrius 


Ketvirtą popiet mudu su Partneriu įlipame į mano naujutėlaitį 
krovininį fordą furgoną, pagamintą pagal užsakymą su visais įpras- 
tais patobulinimais, kurių man reikia puikiai mobiliajai kontorai, ir 
išvažiuojame į universitetą. Partneriui pasiūlius, sutikau autobusiu- 
ko išorę padaryti ne tokią krintančią į akis ir juodą spalvą pakeisti 
bronzine, švelnesne. Ant abiejų šonų smulkiomis didžiosiomis raidė- 
mis užrašyta: „Smitas, rangovai — dar vienas gražus štrichas, kurio 
Partneris tikrai norėjo. Jis įsitikinęs, kad dabar susiliesime su pasau- 
liu ir būsime sunkiau pastebimi policijos, Linko, mano paties klientų 
ir visų kitų blogiukų, tikrų ir galimų, kurie tyko kažkur už kampo. 

Aš išlipu priešais universiteto vandens centrą, o Partneris nu- 
važiuoja ieškoti vietos pastatyti furgonui. Aš kartu su kitais žmo- 
nėmis nuslenku vidun, išgirstu aidinčius balsus, surandu baseiną ir 
nusiunčiu Mosui Korganui tekstinę žinutę. Būriai mažų liesų vaikų 
smarkiai įsitraukę į plaukimo varžybas. Tribūnos puspilnės triukš- 
mingų tėvų. Vyksta plaukimas krūtine, ir visuose aštuoniuose pen- 
kiasdešimties metrų baseino takeliuose taškosi ir spiriasi kojomis 
mergytės. 

Mosas atsako: „Dešinė pusė, trečia sekcija, viršutinė eilė. 

Pasižiūriu ir nieko nepamatau, bet neabejoju, kad jis mane ste- 
bi. Esu apsirengęs odine striuke, po apykakle pasikišęs ilgus plau- 
kus, mūviu džinsais, o ant galvos mėlyna ir oranžinė „Mets'“* ke- 
puraitė. Čia tikrai ne mano žiūrovai, nesitikiu kieno nors būti atpa- 
žintas, bet retai esu linkęs rizikuoti. Vos praėjusią savaitę mudu su 
Partneriu vienoje kavinėje stiprinomės sumuštiniais, kai priėjo kaž- 
koks pašlemėkas ir pasakė, kad, jo nuomone, mano mažasis narvo 
kovotojas visą savo likusį gyvenimą turėtų pūti kalėjime. Padėkojau 
jam ir paprašiau palikti mus vienus. Jis pavadino mane sukčiumi. 
Partneris atsistojo, ir vyrukas dingo. 

Kol kopiu laiptais, man į nosį visu stiprumu trenkia chloro 
kvapas. Starčeris kadaise užsiminė apie plaukymą, bet viena iš jo 


* 


„New York Mets“ — beisbolo profesionalų lygos komanda. 

motinų pasakė, kad šitas sportas pernelyg pavojingas — visi tie che- 
mikalai, kuriuos beria į vandenį. Stebiuosi, kaip jos neuždaro vaikio 
į stiklo burbulą. 

Kurį laiką sėdžiu vienas, atokiai nuo visų kitų, ir stebiu basei- 
ną. Tėvai šaukia, triukšmas vis stiprėja, kol staiga nutyla, ir plau- 
kimas baigiasi. Mergaitės išlipa iš vandens, o motinos jų laukia su 
rankšluosčiais ir patarimais. Iš čia mažylės atrodo apie dešimties 
metų amžiaus. 

Mosas pakyla iš grupės tėvų kitapus baseino ir pamažu jį apei- 
na. Kopia tribūnomis prieky manęs, galiausiai už kokių trijų pėdų 
atsisėda. Jo kūno kalba viską išduoda — neapkenčia čia būti ir ver- 
čiau kalbėtųsi su serijiniu žudiku. 

— (Geriau tai bus rimta, Radai. 

— Ir, beje, labas, Mosai. Kuri iš jų tavoji? 

Kvailas klausimas; ten apačioje aplink baseiną ropinėja bent 
tūkstantis jų. 

— Ana, — sakojis, nežymiai kryptelėdamas galvą. 

Koks pasipūtęs šiknius, bet, kita vertus, pats to prisiprašiau. 

— Jai dvylika metų, plaukia laisvuoju stiliumi. Dar trisdešimt 
minučių ji nelips į vandenį. Galime eiti prie reikalo? 

— Turiu tau dar vieną sandėrį, dar sudėtingesnį nei ankstesnis. 

— Tai tu taip pasakei. Aš kone padėjau ragelį, Radai, kol nepa- 
minėjai Kempų merginos. Klok. 

— Svengeris vėl mane atsekė. Mudu susitikome. Jis tvirtina 
žinantis, kur ji yra, kad išnešiojo visą nėštumą, kūdikis buvo par- 
duotas kažkokių prekeivių, maitinančių ją heroinu ir verčiančių už- 
siimti prostitucija. 

— Mes žinome, kad Svengeris melagis. 

— Tikrai taip, bet kai kas, ką jis sako, tiesa. 

— Kodėl jis su tavimi susisiekė? 

— Sako, jam reikia pagalbos ir — nieko stebėtina — pinigų. 
Manau, jis vėl su manim susisieks, ir jeigu taip atsitiks, galbūt man 
pavyks jo pėdsakais nukreipti policiją. Tie pėdsakai galbūt galėtų 
nuvesti iki Džiljanos Kemp, o gal ir ne. To negali žinoti, bet šiuo 
metu policija neturi nieko kito. 

— Taigi vėl aukoji savo klientą. 

— Jis ne mano klientas. Aiškiai jam pasakiau. Jis gali galvoti 
apie mane kaip apie savo advokatą, bet tik tuščiai gaištume laiką, 
jeigu analizuotume, ką Arčas Svengeris galėtų galvoti. 

Garsiai nuaidi švilpukas, ir aštuoni berniukai neria į vandenį. 
Tėvai tuoj pat pratrūksta šaukti, lyg vaikai juos girdėtų. Ką dar ga- 
lėtum šaukti berniūkščiui, besitaškančiam lenktynių įkarštyje, nei: 
„Greičiau, greičiau!“? Mes stebime plaukikus, kol jie atlieka posūkį. 

— Ir ko tu iš mūsų nori? — klausia Mosas. 

— Pirmadienį su savo narvo kovotoju einu į teismą. Noriu ge- 
resnio sandėrio. Jeigu jis pripažins kaltę, noriu derėtis dėl penkerių 
metų bausmės ir garantijos, kad tą terminą atliks kaimo priverčia- 
mųjų darbų kolonijoje. Ten švelnesnė vieta. Yra gera sporto salė. 
Vaikinas išsaugos neblogą fizinę formą, atsėdės apie aštuoniolika 
mėnesių ir bus lygtinai išleistas į laisvę. Būdamas, tarkime, dvide- 
šimt ketverių, dar galės kovoti ringe. Antraip jis atsėdės penkiolika 
metų ir išeis būdamas užkietėjęs gatvės banditas, kurio vienintelė 
mintis — daryti nusikaltimus. 

Mosas jau varto akimis. Iškvepia orą, negalėdamas patikėti, 
tarsi viskas, ką dabar pasakiau, būtų anekdotas. Palinguoja galva: 
atseit aš tikriausiai idiotas. 

Galiausiai, sutelkęs didžiules pastangas, sugeba pasakyti: 

— Mes prokurorui įtakos neturime. Pats tai žinai. 

— Mančinį į postą paskyrė meras, o patvirtino miesto taryba, 
taip pat kaip ir tave. 

— Mūsų laikinąjį policijos viršininką irgi paskyrė meras, o 
miesto taryba patvirtino. Taip pat ir Rojų Kempą, dar tebesantį 
atostogose. Juk galime surasti būdą, kaip veikti išvien? 

— Mančinis nesiklausys Vudžio. Neapkenčia jo. 

— Visi Vudžio neapkenčia, ojis irgi visų neapkenčia. Ir kažkaip 
tris kadencijas išsilaikė. Štai kaip galėtum tai prakišti Vudžiui. Tu 
klausaisi? 

Jis dar nebuvo į mane pažvelgeęs, bet dabar pasisuka ir sužio- 
ruoja akimis. Vėl pasižiūri į baseiną ir susikryžiuoja rankas ant krū- 
tinės — ženklas man viską iškloti. 

— Gerai, bendradarbiauk, Mosai, padėk man šitai pasiekti. 
Tarkime, man pavyks nuvesti farus iki Svengerio, toliau tarkime, 
kad Svengeris nuves juos iki Džiljanos Kemp. Beje, kažkur vaka- 
rų centrinėje Čikagoje. Tarkime, jie išvaduos merginą, ir spėk ką? 
Mūsų mylimas meras, gerbiamasis L. Vudrou Salivanas III, galės 
surengti pirmą spaudos konferenciją. Įsivaizduok tą vaizdą, Mosai. 
Juk žinai, kaip Vudis mėgsta spaudos konferencijas. Tai bus jo pui- 
kiausia akimirka. Vudis tamsiu kostiumu, besišypsantis, už jo išsi- 
rikiavę policininkai, visi niūriais veidais, bet laimingi, nes mergina 
išgelbėta. Vudis padaro pareiškimą, lyg pats asmeniškai būtų ją su- 
radęs ir sukūręs stebuklą. Po valandos mes pirmą kartą pamatome 
vėl susitikusią laimingą Kempų šeimą, o Vudis, žinoma, pakliūva į 
fotografiją, kaip tik jis vienas moka. Koks momentas! 

Mintyse matydamas šį vaizdą, Mosas šiek tiek atlyžta. Jam tai 
kirba smegenyse. Nori viską išmesti iš galvos ir pasiųsti mane vel- 
niop, bet viskas pernelyg ryšku. Kaip visada, kaip visada jam trūks- 
ta kūrybiškumo, tad paprasčiausiai taria: 

— Tu pakvaišęs, Radai. 

Nieko stebėtina. Aš spaudžiu toliau: 

— Mes stengiamės suvokti tiesą ir darome drąsias prielaidas. 
Tarkime, Svengeris nemeluoja. Jeigu taip, tai Džiljana Kemp yra vie- 
na iš daugelio merginų, išplėštų iš savo šeimų ir parduotų į vergovę. 
Beveik visos — baltosios amerikietės. Jeigu prekeivių tinklą išardys 
ir juos sučiups, ši istorija nuaidės nuo pakrantės iki pakrantės. Vu- 
dis pelnys daugiau pasitikėjimo, nei yra vertas; tikrai pakankamai, 
kad šiame mieste sublizgėtų. 

— Mančinis niekada nesutiks. 

— Tai atleiskite Mančinį. Tuojau pat. Išsikvieskite jį ant kilimo 
ir priverskite atsistatydinti. Mūsiškė demokratija merui suteikia to- 
kią galią. Pakeiskite jį vienu iš tų smulkių subinlaižių biurokratų. 
Tokių yra tik šimtas. 

— Manau, penkiolika, — sako jis. 

— Atsiprašau. Tad iš penkiolikos miesto prokuroro pavaduo- 


tojų, esu tikras, judu su Vudžiu sugebėsite rasti vieną, turintį tru- 

putėlį ambicijų, tokį, kuris mainais už aukštas pareigas padarys, ką 
jam arjai liepsite. Nagi, Mosai, tai nėra taip sudėtinga. 

Jis palinksta į priekį, giliaį susimąstęs, alkūnėmis remdamasis 
į kelius. Triukšmas prityla. Žiūrovai nurimsta, kai vienas plaukimas 
baigiasi ir rengiamasi kitam. Laimė, iki šiol niekada nebuvau plau- 
kymo varžybose, bet atrodo, kad šis sunkus išbandymas tęsiasi va- 
landų valandas. Dėkui Starčerio motinoms, bijančioms chloro. 

Jam reikia šiek tiek padėti, tad raginu toliau: 

— Vudis turi valdžią, Mosai. Jis gali taip padaryti. 

— Kodėl tai turi būti sandėris? Kodėl tu negali paprasčiausiai 
pasielgti teisingai ir bendradarbiauti su policija? Jeigu tiki Svenge- 
riu, ir jis iš tikrųjų nėra tavo klientas, gali farams pagelbėti. Velniai 
rautų, juk kalbi apie niekuo nekaltą jauną moterį. 

— Nes aš šitaip nedirbu, — atkertu, nors praradau miegą mąs- 
tydamas, kaip atsakyti į jo klausimą. — Privalau atstovauti klientui, 
kaltam kaip ir daugelis jų, ir desperatiškai ieškau būdų, kaip jam pa- 
dėti. Aš nesiimu klientų, pajėgių uždirbti daug pinigų, teisėtai, bet 
šis vaikis kitoks. Sugebėjo iš skurdžių kvartalo pakelti save ir gana 
didelę bei dar didėjančią savo šeimą. 

— Skurdžių kvartalas čia yra geriau nei ten, iš kur jie atvy- 
ko, — lepteli jis ir tuojau pat pasigaili. 

Išmintingai ir sau nebūdingai nuleidžiu tai negirdom. 

Mudu stebime, kaip grupelė vyresnių berniukų prieš startą 
nervingai mankštinasi ir atlieka tempimo pratimus. Aš tariu: 

— Yra ir dar kai kas. 

— Ak, daugiašalis sandėris. Kaip netikėta. 

— Maždaug prieš mėnesį farai surado sąvartyne porą kūnų. 
Dviejų galvažudžių, dirbusių Linkui Skenlonui. Dėl kažkokių prie- 
žasčių įtaria mane. Nežinau, kiek tai rimta, bet nenorėčiau turėti su 
tuo reikalų. 

— Maniau, Linkas — tavo klientas. 

— Buvo, bet sakykime, kai jis pradingo, liko ne itin patenkin- 
tas mano paslaugomis. Pasiuntė du banditus išspausti iš manęs šiek 
tiek pinigų. 

— Kas juos užlenkė? 

— Nežinau, bet ne aš. Rimtai, nejau manai, kad šitaip rizi- 
kuočiau? 

— Galbūt. 

Silpnai prunkšteliu. 

— Jokiu būdu. Tie tipai — profesionalūs galvažudžiai ir turi 
daugybę priešų. Kad ir kas juos užlenkė, jis tik vienas iš daugybės 
žmonių, kurie tai norėjo padaryti. 

— Taigi leisk man patikslinti. Pirma, tu nori, kad meras pri- 
verstų Mančinį ne taip griežtai imtis tavo narvo kovotojo, šis galėtų 
derėtis dėl švelnesnio nuosprendžio ir šitaip apsaugoti savo karjerą. 
Antra, nori, kad meras paspaustų policijos departamentą kitur ieš- 
koti Linko vaikinų žudikų. Ir trečia, kas trečia? 

— Geriausia dalis — Svengeris. 

— A, taip. Tr mainais už tai, kad meras padės savo galvą ant 
kaladės, tu galbūt sugebėtum padėti policijai surasti Svengerį, kuris 
tik galbūt sako tiesą ir kuris tik galbūt sugebėtų juos nuvesti iki tos 
merginos. Ar taip, Radai? 

— Tuo viskas pasakyta. | 

— Kas per mėšlinų nesąmonių krūva. 

Stebiu, kaip Mosas nusileidžia taku tarp tribūnų ir apsuka to- 
limąjį baseino galą. Kitoje pusėje jis užlipa aukštyn keturias eiles ir 
vėl atsisėda šalia žmonos. Iš tolo ilgai į jį žiūriu. O jis nė karto net 
nežvilgteli mano pusėn. 


4 skyrius 


Š — nuoroda į „Šamų rūsį“. Ji yra kelios mylios į rytus, apše- 
pusiame priemiestyje, miegamųjų rajone — tai standartiniai namu- 
kai, pastatyti iš medžiagų, turinčių išsilaikyti penkiasdešimt metų 
tam skirtame žemės plote. Restoranas siūlo už mažesnę kainą savi- 
tarnos bufete įsidėti žuvies ir daržovių — viskas smarkiai išvoliota 
plaktoje tešloje ir nesyk velniškai kepinta bei perkepinta, o anksčiau 
daugybę mėnesių ar net metų buvo šaldyta. Tik už dešimt dolerių 
klientai gali neribotą laiką ėdrauti ir ryti. Lyg išbadėję jie prisikrau- 

na kaupinas lėkštes ir viską užgeria galonais saldžios arbatos. Kaž- 
kodėl alkoholio nesiūloma, bet žmonės čia ateina ne kaušti. Tuščias 
baras nukištas į tamsų apleistą kampą, ir būtent jame aš kartkartė- 
mis susitinku su Neitu Spuriju. 

Kai paskutinį sykį susitikome, tai buvo R — riestaininė. Dar 
anksčiau — A, Arbio rostbifų užkandinė kitame priemiestyje. Prieš 
dešimtmetį Neito karjera atsidūrė aklavietėje. Jo negalėjo išvyti ir, 
matyt, — paaukštinti pareigomis. Bet jeigu kas nors atsitiktinai jį 
pamatytų su manimi geriantį ne tarnybos metu, Neitas Spurijas 
būtų pasiųstas reguliuoti transporto eismo priešais pradinę moky- 
klą. Jis pernelyg sąžiningas dirbti šio miesto policijoje. 

Jo bosas — kapitonas Truitas, padorus vyras, labai artimas su 
Roju Kempu. Jeigu aš noriu perduoti Kempui žinią, kelias praside- 
da čia, prie poros stiklų viskio. Viską iškloju tiesiai šviesiai. Neitas 
nustebęs, kad puoselėju nors menkiausią viltį, jog Džiljana Kemp 
tebėra gyva. Sakau jam, kad nežinau, kuo tikėti, o tikėti tuo, ką sako 
Svengeris, veikiausiai yra klaida. Tačiau ką gi galima prarasti? Jis 
tikrai kažką žino, o tai gerokai daugiau, nei galėtų pasakyti mūsiš- 
kiai tyrėjai. Kuo ilgiau mudu kalbamės, tuo labiau Neitas įsitikina, 
kad policijos departamentas ir jo profesinė sąjunga gali paspausti 
tiek merą, tiek Maksą Mančinį. Mūsiškis ankstesnysis policijos vir- 
šininkas buvo idiotas, jis leido miesto policijai tapti tokia, kokia ji 
yra šiuo metu, bet Rojus Kempas savo brolijos tebėra aukštai ver- 
tinamas. Jo dukters išgelbėjimas vertas to, kad kiekvienas teisia- 
masis, šiuo metu sėdintis areštinėje, galėtų derėtis dėl švelnesnės 
bausmės, jeigu pripažins savo kaltę. 

Pakartotinai Neitą perspėju, kad merginą surasti šansų ne- 
daug. Pirma, nesu tikras, ar man pavyks surasti patį Svengerį arba 
kad jis norės vėl mane pamatyti. Per pastarąjį mudviejų susitikimą 
aš jo vos nenušoviau. Turiu jo duotą mobilųjį, bet nuo paskutinio 
mudviejų susitikimo juo nesinaudojau. Jeigu telefonas nebeveikia 
arba Svengeris neatsilieps, vadinasi, mums nepasiseks. O jeigu aš su 
juo susitiksiu ir policija sugebės vyruką pasekti, kokie šansai, kad jis 
nuves juos iki striptizo klubo Čikagoje? Manau, labai menki. 

Neitas paprastai nerodo emocijų, bet šįsyk jis nepajėgia pa- 

slėpti jaudulio. Kai mudu paliekame barą, jis sako važiuojantis tie- 
siai pas Truitą į namus. Ten jie pasikalbės neoficialiai, ir Neitas tiki, 
kad Truitas tuojau pat informuos Rojų Kempą apie bręstantį galimą 
sandėrį. Sėkmė abejotina, bet kai reikalas liečia tavo dukterį, išban- 
dysi viską. Aš raginu jį paskubėti; teismas prasideda rytoj. 


5 skyrius 


Vėlų sekmadienio vakarą kartu su Partneriu nuvykstu į miesto 
areštinę paskutinį kartą prieš teismą susitikti su mūsų klientu. Po 
pusvalandžio derybų su areštinės prižiūrėtojais man galiausiai lei- 
džiama pamatyti Tadeo. 

Vaikinas mane baugina. Areštinėje iš savo naujų draugų jis 
gavo nemažai patarimų, taip pat save įtikino, kad yra įžymus. Po 
nesyk per televiziją rodyto vaizdo įrašo Tadeo gauna daug laiškų, 
beveik visus iš gerbėjų. Jis mano, kad išeis iš teismo kaip laisvas 
žmogus, daugelio mylimas, ir bus pasirengęs tęsti savo puikią kar- 
jerą. Mėginau vaikiną sugrąžinti į realybę ir įtikinti, kad žmonės, 
rašantys jam laiškus, kitokie nei sėdintieji prisiekusiųjų aptvare. 
Laiškų rašytojos yra kraštutinių pažiūrų; kai kurios net pasisiūlė už 
Tadeo ištekėti. Prisiekusieji bus iš mūsų bendruomenės registruotų 
rinkėjų, ir tik nedaugelis jų bent kiek žavisi kovomis narve. 

Kaip visada išdėstau naujausią pasiūlymą: pripažinti kaltę 
dėl antrojo laipsnio žmogžudystės mainais už penkiolika metų ka- 
lėjimo. Kaip ir anksčiau, su įžūlia pašaipa jis nusijuokia. Neprašo 
manęs patarimo, ir aš jo neduodu. Tiek daug kartų Tadeo atmetė 
pasiūlymą dėl penkiolikos metų bausmės, kad dabar nė neverta apie 
tai kalbėti. Bet jis paklausė mano patarimo ir nusiskuto barzdą bei 
apsikirpo plaukus. Aš atvežiau padėvėtą tamsiai mėlyną kostiumą, 
baltus marškinius ir kaklaraištį — šį komplektą jo motina surado 
„Goodwill“ labdaros fonde. Ant jo sprando žemiau kairės ausies yra 
kažkokios neaiškios kilmės tatuiruotė, ji iš dalies bus matoma virš 
apykaklės. Kadangi tatuiruotes turi dauguma mano klientų, man 
nuolat tenka spręsti šią problemą. Geriausia, kad prisiekusieji jų ne- 

matytų. Bet stebėdami vaizdo įrašą prisiekusieji išvys stulbinamą 
tušo piešinį. 

Matyt, kai vyrukas nusprendžia tapti narvo kovotoju, eidamas 
į sporto salę pirmiausia apsilanko tatuiruočių salone. 

Tarp mudviejų žiojasi spraga, ir ji vis platėja. Tadeo mano, 
kad jį išteisins. O aš manau, kad vaikiną pasodins į kalėjimą. Mano 
abejones dėl sėkmingos baigties Tadeo vertina ne tik kaip tikėjimo 
juo, bet ir kaip mano paties sugebėjimų teismo salėje stoką. Man 
iš tikrųjų kelia rūpestį jo užsispyrimas duoti parodymus. Jis tikrai 
mano galintis užimti liudytojo vietą ir apmulkinti prisiekusiuosius, 
kad jie patikėtų: 1) pergalę kovoje iš jo pavogė Šonas Kingas; 2) jis 
neištvėrė ir užpuolė, nes aptemo protas ir laikinai buvo nepakal- 
tinamas; 3) dabar jaučiasi dėl to tikrai blogai. Kai viską prisieku- 
siesiems paaiškins, norės dramatiškai, emocingai atsiprašyti Kingo 
šeimos. Ir viskas bus gerai, prisiekusieji sugrįš į salę su palankiu 
verdiktu. 

Anksčiau jau mėginau Tadeo papasakoti, kaip šiurkščiai jį tar- 
šys Maksas Mančinis per kryžminę apklausą. Bet jis visai nesuvo- 
kia, kas teismo proceso įkarštyje atsitiks. Po šimts, ir aš ne visada 
esu tikras, kas atsitiks. 

Nė vieno mano perspėjimo Tadeo neįsikala į galvą. Narve jis 
paragavo pakankamai šlovės, kad žinotų, kas toje sferoje laukia. Pi- 
nigai, šlovė, liaupsės, moterys, didelis namas motinai ir šeimai. Visa 
tai gan greitai bus jo. 


6 skyrius 


Naktį prieš prasidedant prisiekusiųjų teismui neįstengiu už- 
migti. Iš didžiulio jaudulio mano smegenys įsiaudrino — aš sten- 
giuosi prisiminti ir sudėlioti detales, faktus, daugybę dalykų, ku- 
riuos reikės padaryti. Iš nerimo suka pilvą, nervai įsitempę ir trū- 
kinėja. Žinau, kaip svarbu pailsėti ir priešais prisiekusiuosius pa- 
sirodyti žvaliam ir atsipalaidavusiam, bet tiesa tokia: aš atrodysiu 
kaip visada — pavargęs, įsitempęs, paraudusiomis akimis. Prieš pat 

aušrą gurkšnoju kavą ir vėl klausinėju savęs, kodėl šitai darau. Kodėl 
ieškau tokių nemalonumų? Bostone turiu tolimą giminaitį, puikų 
neurochirurgą, ir dažnai tokiais momentais kaip šis apie jį pagalvo- 
ju. Turbūt jo gyvenimas irgi gerokai įtemptas, kai reikia skalpeliu 
skverbtis į smegenis, kai tiek daug būna pastatyta ant kortos. Kaip 
jis fiziškai su tuo tvarkosi? Su nervais, skrandžio sukimu, net vidu- 
riavimu ir pykinimu? Mes retai pasikalbame, tad taip jo ir nepaklau- 
siau. Primenu sau, kad jam atliekant savo darbą žiūrovų nebūna, ir 
jeigu padaro klaidą, paprasčiausiai ją palaidoja. Bandau sau nepri- 
minti, kad jis uždirba milijoną dolerių per metus. 

Daugeliu atvejų teismų advokatas yra kaip aktorius scenoje. Jo 
tekstas ne visada iš anksto parašytas, todėl darbas sunkesnis. Jis 
turi reaguoti, greitai ir mikliai replikuoti, žinoti, kada pulti ir kada 
patylėti, kada būti priekyje ir kada sekti iš paskos, kada pratrūkti 
pykčiu ir kada išlikti šaltam. Ir visada turi įtikinėti ir įtikinti, nes 
niekas nesvarbu, išskyrus galutinį prisiekusiųjų balsavimą. 

Galop pamirštu apie miegą ir nueinu prie pulo stalo. Sudedu 
rutulius trikampiu, švelniai išardau jų formuotę: Apibėgu stalą ir 
įmušu aštuntą rutulį į šoninę kišenę. 

Turiu kolekciją rudų kostiumų ir kruopščiai išsirenku vieną 
pirmajai dienai. Nešioju rudus ne todėl, kad mėgstu šią spalvą, bet 
todėl, kad niekas tokiais nevilki. Advokatai, kaip ir bankininkai, 
vadovaujantys darbuotojai ir politikai, mano, kad reprezentaci- 
niai kostiumai turi būti arba tamsiai mėlyni, arba tamsiai pilki. 
Marškiniai — arba balti, arba šviesiai melsvi; kaklaraiščiai — ko- 
kio nors rausvo atspalvio. Tokių spalvų aš niekada nesirenku. Ir 
šiandien avėsiu ne juodais batais, o stručio odos kaubojiškais au- 
linukais. Iš tikrųjų jie nelabai dera prie mano rudo kostiumo, bet 
kam rūpi? Paklojęs ant lovos drabužius, ilgai prausiuosi po dušu. 
Su chalatu vaikštau po poilsio kambarį, negarsiai repetuodamas 
dar vieną savo įžanginės kalbos variantą. Išardau dar vieną rutu- 
lių trikampį, pirmais trim smūgiais nepataikau į kišenę ir padedu 
lazdą. 

7 skyrius 


Devintą ryto turi pasirodyti visi du šimtai galimų prisiekusių- 
jų, kurie bus atrinkti, ir teismo salė pilnutėlė. O kadangi joje telpa 
tik du šimtai žmonių, susidaro spūstis, kai pasirodo ir stengiasi už- 
siimti pozicijas kelios dešimtys reporterių. 

Maksas Mančinis išdidžiai staiposi vilkėdamas savo puikiausiu 
tamsiai mėlynu kostiumu ir avėdamas blizgančiais juodais pusba- 
čiais, blyksėdamas šypsenas teismo klerkams ir pagalbininkams. 
Stebint visiems žmonėms, jis man net atrodo malonus. Kol tvark- 
dariai dorojasi su minia, mudu susitinkame ir aptariame kai kuriuos 
svarbius klausimus. 

— Vis dar penkiolika metų? — klausiu. 

— Teisingai supratote, — sako jis šypsodamasis ir žvelgdamas 
į publiką. 

Matyt, per Mosą ir Spuriją žinia dar neatėjo iki Makso ausų. 
Arba galbūt atėjo. Galbūt Maksui buvo pasakyta priimti sandėrį ir 
išgauti kaltės pripažinimą, o galbūt Maksas pasielgė taip, kaip iš jo 
ir tikėčiausi: pasiuntė Vudį, Mosą, Kempą ir visus kitus velniop. Juk 
tai jo spektaklis, didžioji jo karjeros akimirka. Tik pasižiūrėkite į vi- 
sus tuos žmonelius, kurie juo žavisi. Ir į visus tuos reporterius! 

Šią savaitę teismui pirmininkauja gerbiamoji Džanetė Fabino, 
tarp advokatų tyliai žinoma kaip Lėtuolė Fabino. Tai jauna teisėja, 
dar nelabai patyrusi, bet gražiai auganti savo krėsle. Ji bijo pridaryti 
klaidų, todėl yra labai atsargi. Ir lėta. Kalba lėtai, mąsto lėtai, spren- 
džia lėtai ir reikalauja, kad teisininkai ir liudytojai visada kalbėtų 
aiškiai. Neva tai daro dėl teismo stenografės, turinčios protokoluoti 
kiekvieną žodį, bet mes įtariame, kad iš tiesų jos prakilnybė to rei- 
kalauja, nes ir sąmoninasi viską... tikrai lėtai. 

Pasirodo jos padėjėja ir sako, kad teisėja pageidauja pasimatyti 
su teisininkais savo kabinete. Vorele įeiname ir užsiimame vietas 
aplink seną darbo stalą, aš — iš vienos pusės, Mančinis su savo pa- 
rankiniu — iš kitos. Džanetė sėdi jo gale, valgo iš plastikinio du- 
benėlio obuolio griežinėlius. Kalbama, ji nuolat jaudinasi dėl savo 
naujausios dietos ir naujausio sporto trenerio, bet mūšyje dėl svorio 

aš nepastebėjau jokios pažangos. Laimė, ji mums nepasiūlo nieko iš 
savojo meniu. 

— Yra dar kokių nors ikiteisminių prašymų? — pažvelgdama 
į mane klausia ji. 

Krimst, krimst. 

Mančinis papurto galvą: ne. Tą patį padarau ir aš, tik dar pri- 
duriu, norėdamas parodyti priešiškumą: 

— Vis tiek jokios naudos. 

Aš įregistravau jų dešimtis, ir visi buvo atmesti. 

Ji apmąsto mano kandžią repliką, smarkiai gurkteli seiles, nu- 
geria kažką panašaus į ankstyvo rytmečio šlapimą ir sako: 

— Nėra jokios galimybės derėtis dėl kaltės pripažinimo mai- 
nais už švelnesnį nuosprendį? 

— Mes tebesiūlome penkiolika metų už antrojo laipsnio žmog- 
žudystę, — atsako Mančinis. 

— O mano klientas tebesako: ne. Apgailestauju, — paaiškinu. 

— Neblogas pasiūlymas, — meta ji man atgal irgi kandžiai. — 
Su kuo kaltinamasis sutiktų? 7 

— Nežinau, jūsų prakilnybe. Šiame etape nesu tikras, ar jis 
nori pripažinti kokią nors savo kaltę. Po pirmos ar antros teismo 
proceso dienos reikalai galėtų pasikeisti, bet šiuo metu jis laukia 
progos pasisakyti teisme. 

— Puiku. Tikrai galime jo norą patenkinti. 

Mes kalbamės apie šį bei tą ir stumiame laiką, kol tvarkdariai 
suleidžia į salę prisiekusiuosius ir viskam pasirengia. Galiausiai 
teisėjos padėjėja sako, kad jau galima pradėti. Teisininkai palieka 
kabinetą ir užsiima vietas salėje. Aš atsisėdu šalia Tadeo. Jis, atro- 
do, jaučiasi šiek tiek nepatogiai, būdamas taip išsipuošęs. Mudu pa- 
sišnabždame, ir aš jį patikinu, kad reikalai klostosi gerai, kaip aš ir 
tikėjausi — bent iki šiol. Už mūsų galimi prisiekusieji spokso jam į 
pakaušį ir savęs klausia, kokį šiurpų nusikaltimą yra padaręs. 

Kai įžengia teisėja Eabino, tvarkdarių nurodymu visi atsistoja- 
me pagerbi teismo. Jos apkūni figūra gražiai paslėpta po ilga juoda 
mantija. Kadangi tiek daug nuobodaus darbo jie nuveikia už uždarų 
durų, teisėjai mėgsta pilnutėles teismo sales. Jie yra aukščiausie- 

ji valdovai ir mėgsta būti vertinami. Kai kurie linkę pasirodyti kuo 
įspūdingiau, ir aš nekantrauju pamatyti, kaip elgsis Džanetė, kai ją 
stebi tiek daug akių. Ji pasveikina visus, atėjusius į teismo salę, pa- 
aiškina, kodėl mes čia susirinkome, postringauja šiek tiek per ilgai ir 
galiausiai paprašo Tadeo atsistoti ir pasisukti į žiūrovus. Jis įvykdo, 
ko paprašytas, šypsosi, kaip aš pamokiau, paskui atsisėda. Džanetė 
pristato Mančinį ir mane. Aš paprastai atsistoju ir linkteliu. Jis irgi 
atsistoja, šypteli ir tartum skėsteli rankomis, lyg sveikintų žmones 
savo valdose. Jo apsimetinėjimą sunku pakęsti. 

Prisiekusieji jau sunumeruoti, ir Fabino paprašo tuos, kurių 
numeriai nuo 101 iki 198, palikti teismo salę ir pasinaudoti per- 
trauka. Pirmą valandą tegul paskambina sekretorei ir pasiteirauja, 
ar bus reikalingi. Pusė jų vorele pasišalina, kai kurie skubiai, kai ku- 
rie net šypsodamiesi, kad jiems taip pasisekė. Vienoje salės pusėje 
tvarkdariai susodina likūsius potencialius prisiekusiuosius eilėmis 
po dešimt, ir mes pirmą kartą galime pamatyti tikėtinus žiuri na- 
rius. Tai užsitęsia valandą, ir Tadeo man šnabžda, kad jam nusibo- 
do. Klausiu jo, ar verčiau norėtų pasilikti areštinėje. Ne, jis nenori. 

Atmetami tie, kuriems per šešiasdešimt penkerius, ir tie, kurie 
turi pateisinamąsias gydytojų pažymas. Devyniasdešimt du, į ku- 
riuos mes dabar įdėmiai žiūrime, pasirengę būti apklausiami. Fa- 
bino paskelbia priešpiečių pertrauką, ir mums nurodoma sugrįžti 
antrą valandą. Tadeo paklausia, ar yra kokia nors galimybė deramai 
pavalgyti gerame restorane. Nusišypsojęs jam pasakau ne. Jis turės 
grįžti į areštinę. 

Kol kalbuosi su Klifu, konsultantu prisiekusiųjų klausimu, pri- 
eina uniformuotas teismo tvarkdarys ir klausia: 

— Arjūs — ponas Radas? 

Aš linkteliu, ir jis man įteikia kažkokius popierius. Iš Šeimos 
santykių teismo. Šaukimas į skubų posėdį visoms tėvystės teisėms 
atimti. Patylom nusikeikiu, nueinu į prisiekusiųjų aptvarą ir atsi- 
sėdu. Ta kalė Džudita laukė iki šio momento, kad dar labiau viską 
komplikuotų. Vakar, sekmadienį, aš turėjau praleisti su Starčeriu 
dvylika valandų, nuo 8.00 iki 20.00 — pagal pakoreguotą žodinį 
susitarimą tarp manęs ir Džuditos. Būdamas užsiėmęs įvyksiančiu 

teismu, žinoma, pamiršau apie tai ir nuvyliau savo sūnų. Anot iš- 
kreiptos Džuditos mąstysenos, tai aiškiai įrodo, kad esu blogas tė- 
vas ir turėčiau būti išbrauktas iš savo sūnaus gyvenimo. Ji reikalau- 
ja skubaus posėdžio, lyg Starčeriui tuoj pat grėstų neišvengiamas 
pavojus, ir jeigu jis įvyks, tai bus ketvirtas per pastaruosius trejus 
metus. Trijuose pirmuosiuose Džudita nieko nepešė! Ir vis tiek labai 
nori ketvirto, — vėl be palankaus sau rezultato, — kad kažką įrody- 
tų. Aš nežinau ką. 

Nusiperku nežinia kada užšaldytą — „Šviežią“! — sumuštinį 
iš maisto prekių automato (maistas iš jų dažnai nepakankamai ver- 
tinamas) ir palengva nužingsniuoju į Šeimos santykių teismą. Kar- 
la, kanceliarijos viršininkės pavaduotoja, su kuria kadaise bandžiau 
flirtuoti, ištraukia bylą, ir mudu drauge, kone susiglaudę galvomis, 
peržiūrime. Kai.maždaug prieš dvejus metus ja domėjausi, Karla 
buvo „santykiuose“, kad ir kokį velnią tai reiškia. O iš tikrųjų tai 
reiškė, kad aš jos nedominau. Lengvai su tuo susitaikiau. Tiek daug 
kartų buvau išjuoktas, kad nustembu, kai moteris pasako: „Galbūt“ 
Šiaip ar taip, Karla, matyt, nebe „santykiuose“ nės nuolat šypsosi 
ir koketuoja, nors tai ir nėra taip neįprasta tarp visos armijos kan- 
celiarijos darbuotojų, sekretorių, priimamojo registratorių, užkem- 
šančių šiuos teismų padalinius ir koridorius. Viengungis, teisingos 
orientacijos advokatas, turintis mažai pinigų ir dailų kostiumą, su- 
silaukia nemažai netekėjusių moterų žvilgsnių, taip pat ir kai kurių 
ištekėjusių. Jeigu aš žaisčiau tą žaidimą, turėčiau laiko ir tuo do- 
mėčiausi, galėčiau su šiomis mergužėlėmis ką nors nuveikti. Tačiau 
Karla pastaraisiais mėnesiais gerokai papilnėjo ir nebeatrodo taip 
gerai kaip anksčiau. 

— Pas teisėją Lyfą, — sako ji. 

— Tas pats buvo ir aną kartą, — replikuoju. — Stebiuosi, kad 
jis dar gyvas. 

— Atrodo, jūsiškė buvusioji kieta. 

— Labai per mažai pasakyta. 

— Ji kartkartėmis čia apsilanko. Ne itin draugiška. 

Padėkoju, ir man išeinant pavymui ji meta: 

— Kada nors man paskambinkite. 

Noriu pasakyti: „Gerai, tik jeigu apie šešis mėnesius lankysi 
sporto salę, tuomet pažiūrėsiu ir pagalvosiu. Bet susilaikau ir bū- 
damas džentelmenas atsakau: 

— Būtinai. 

Teisėjas Stenlis Lyfas šaltai atstūmė Džuditą, kai ji paskutinį 
kartą bandė iš manęs atimti tėvystės teises. Neturėjo su ja kantrybės 
ir iškart nusprendė mano naudai. Faktas, kad įregistruodama pasku- 
tinę peticiją Džudita ryžosi rizikuoti ir vėl pataikė ant Lyto, byloja, 
kokia ji principinga ir naivi. Mano pasaulyje, jeigu atvejis kritinis, — 
o kas gali būti drastiškiau, nei atimti iš padoraus tėvo teisę matytis 
su savo vaiku, — būtina imtis visų priemonių ir užsitikrinti neša- 
lišką posėdį ir tinkamą teisėją. Tam gali prireikti įregistruoti prašy- 
mą, kad nepageidaujamas teisėjas nusišalintų. Gali prireikti parašyti 
skundą Valstijos teisėjų etikos komisijai. Nors mano mėgstamesnis 
metodas — papirkti grynaisiais reikiamą kanceliarijos darbuotoją. 

Džudita nė nesvarstytų tokios taktikos. Taigi ir vėl teisėjas 
Lyfas. Sau primenu, kad svarbiausia čia — ne laimėjimas ar pralai- 
mėjimas, ne vienas ar kitas teisėjas. Tai nieko kita kaip tik piktnau- 
džiavimas teismų sistema, siekiant varginti savo buvusį sutuokti- 
nį. Teisinės išlaidos Džuditai nerūpi. Nesibaimina sulaukti atpildo. 
Kasdien bastosi po šią Senųjų teismo rūmų dalį, taigi tai yra jos te- 
ritorija. 

Susirandu suolą ir baigdamas kramtyti sumuštinį perskaitau 
jos peticiją. 


8 skyrius 


Per popietinį posėdį mes persikeliame su savo kėdėmis į kitą 
stalų pusę ir spoksome tiesiai į prisiekusiuosius. O jie spokso į 
mus, lyg būtume ateiviai iš kitos planetos. Pagal Fabino atrankos 
planą, — kiekvienam teisėjui suteikta didelė laisvė, kokiu metodu 
atrinkti prisiekusiuosius, — turintieji numerius nuo pirmo iki ke- 
turiasdešimto susodinami į pirmas keturias eiles, ir mes, tikėtina, 
surasime galutinį dvyliktuką. Taigi nusitaikome į juos, kol jos pra- 

kilnybė nerišliai raizgoja apie pilietinę reikšmę atlikti prisiekusiojo 
pareigą. 

Iš pirmų keturiasdešimties dvidešimt penki yra baltieji, aštuo- 
ni juodieji, penki ispanakalbių kilmės, viena jauna panelė iš Vietna- 
mo ir dar viena — iš Indijos. Dvidešimt dvi moterys ir aštuoniolika 
vyrų. Klifo ir jo komandos dėka aš žinau jų pavardes, adresus, pro- 
fesiją, šeimos padėtį, priklausymą Bažnyčiai ir ankstesnius bylinė- 
jimusis, neapmokėtas skolas ir baudžiamuosius teistumus, jeigu jų 
yra. Daugelio turiu namų ar daugiabučių fotografijas. 

Atrinkti tinkamus bus keblu. Tvirtai manoma, kad baudžiama- 
jame procese tarp prisiekusiųjų tau reikia visų juodųjų, kokius tik 
gali gauti, nes juodaodžiai prisiekusieji labai užjaučia kaltinamąjį ir 
labiau nepasitiki policija bei prokurorais. Bet tik ne šiandien. Šonas 
Kingas buvo mielas jaunas juodaodis, turėjęs gerą darbą, žmoną ir 
tris tvarkingus vaikučius. Už kelis dolerius iš šalies jis teisėjaudavo 
bokso susitikimams ir kovoms narve. 

Pagaliau priėjusi prie reikalų, kuriuos būtina neatidėliojant 
aptarti, Eabino klausia, kiek iš potencialių prisiekusiųjų yra susipa- 
žinę su Šono Kingo mirties aplinkybių faktais. Iš devyniasdešimt 
dviejų pakyla beveik ketvirtadalis rankų — didžiulis procentas. Ji 
paprašo juos visus atsistoti, kad mes galėtume pasižymėti pavardes. 
Žvilgteliu į Mančinį ir papurtau galvą. Toks rezultatas negirdėtas ir, 
mano nuomone, yra aiškus įrodymas, kad bylos nagrinėjimą reikėtų 
perkelti į kitą vietą. Bet Mančinis tik toliau šypsosi. Užsirašau dvi- 
dešimt dvi pavardes. 

Siekdama užkirsti kelią tolesniam prisiekusiųjų „užterštumui“, 
teisėja Fabino nusprendžia kiekvieną iš tų dvidešimties dviejų iš- 
klausinėti individualiai. Mes grįžtame į jos kabinetą ir susėdame 
apie tą patį stalą. Atvedama prisiekusioji numeris trys. Jos pavar- 
dė Liza Parnel, vietinių avialinijų bilietų kasininkė. Ištekėjusi, turi 
du vaikučius, trisdešimt ketverių metų, vyras prekiauja cementu. 
Mudu su Mančiniu esame perdėm žavūs, stengdamiesi pelnyti šios 
galimos prisiekusiosios palankumą. Iniciatyvos imasi jos prakilnybė 
ir pradeda klausinėti. Nei Liza, nei jos vyras nėra MMA aistruoliai, 
faktiškai ji pavadina tą sportą šlykščiu, bet riaušes prisimena. Viską 

rodė televizijos žinios, be to, ji matė nufilmuotą vaizdo medžiagą, 
kurioje Tadeo daužo ringo teisėją. Juodu su vyru kalbėjosi apie tą 
incidentą. Jie net meldėsi bažnyčioje, kad Šonas Kingas pasveiktų, 
ir labai nuliūdo dėl jo mirties. Jai būtų sunku išlikti nešališkai. Kuo 
toliau klausinėjama, tuo aiškiau ji suvokia, kaip tvirtai yra įsitikinu- 
si Tadeo kaltumu. 

— Jis užmušė jį, — sako moteris. 

Mančinis jai užduoda keletą tokių pat klausimų. Ateina mano 
eilė, bet aš laiko tuščiai negaištu. Liza netrukus bus išbraukta iš są- 
rašo. Tačiau kol kas jai pasakoma grįžti į savo vietą pirmoje eilėje ir 
niekam neprasitarti nė žodžio. 

Prisiekusioji numeris vienuolika — dviejų paauglių motina. 
Abu jos berniukai mėgsta kovas narve ir daugybę valandų aptari- 
nėjo Tadeo bei Šoną Kingą. Pati ji nematė įrašo, nors sūnūs prašė 
pasižiūrėti. Tačiau apie bylą žino viską ir turi susidariusi neblogą 
išankstinę nuomonę. Aš ir Mančinis mandagiai zonduojame ir ragi- 
name, bet nieko nepešame. Ji irgi bus atleista iš prisiekusiųjų. 

Popietė slenka nuobodžiai, kol apklausiame dvidešimt du pri- 
siekusiuosius, iš jų visi, kaip paaiškėja, žino kur kas daugiau, nei tu- 
rėtų. Pora tvirtina galintys atmesti pradines nuostatas ir spręsti bylą 
nešališkai. Aš tuo abejoju, bet, kita vertus, esu advokatas. Į dienos 
pabaigą, kai baigėme su tais dvidešimt dviem, vėl pakartoju savo pra- 
šymą pakeisti bylos nagrinėjimo vietą. Apsiginklavęs naujais ir nepa- 
neigiamais faktais argumentuoju: ką tik matėme aiškų įrodymą, kad 
pernelyg daug šio miesto žmonių apie bylą žino daugiau, nei derėtų. 

Lėtuolė klausosi ir atrodo, lyg tiki manimi, o aš manau, kad 
taip ir yra. 

— Kolkas atmetu jūsų prašymą, pone Radai. Teskime toliau ir 
pamatysime, ką rytojus atneš. 


9 skyrius 


Po teismo dienos Partneris mane nuveža į sandėlį, kur savo 
reikalus tvarko „Haris ir Haris“. Susitinku su Hariu Grosu, ir mudu 

peržvelgiame naujausią Džuditos peticiją. Jis parengs atsakymą, pa- 
našų į kitus tris, jau įregistruotus, aš pasirašysiu ir įteiksiu jį rytoj. 

Mudu su Partneriu nueiname į pusrūsį, ten su savo koman- 
da jau dirba Klifas. Iš pirmų keturių kandidatų eilių, nuo numerių 
pirmo iki keturiasdešimto, per popietinę sesiją devyni buvo išklau- 
sinėti privačiai. Tikiuosi, visi devyni bus atleisti pagrįstai ar esant 
neabejotiniems motyvams. Kiekviena šalis turi teisę. pareikalauti 
nušalinti keturis prisiekusiuosius — keturi automatiniai kirčiai, ku- 
riais galima pasinaudoti, nepateikiant jokių motyvų. Taigi iš viso aš- 
tuonis. Nėra apribota, kiek jų gali būti atleisti motyvuotai. Gudrybė, 
įgūdis, menas yra mokėti skaityti prisiekusiuosius ir bandyti išsiaiš- 
kinti, kurie turėtų būti nušalinti. Aš galiu išbraukti keturis, tiek pat, 
kiek ir kaltinančioji šalis, ir viena klaida gali būti lemtinga. Aš ne tik 
sprendžiu, ką palikti, o ką išbraukti, bet taip pat žaidžiu šachmatų 
partiją su Mančiniu. Kurių jis atsikratys? Tikriausiai ispanakalbių. 

Nesitikiu išteisinimo, tad stengiuosi pasiekti, kad prisiekusieji 
užstrigtų. Turiu surasti vieną ar du prisiekusiuosius, kurie parodytų 
šiek tiek atjautos. : 1 

Prie prasto sušio, atsinešto iš restorano, ir žaliosios arbatos 
butelių mes valandas smulkiai analizuojame kiekvieną galimą pri- 


siekusiųjų narį. 


10 skyrius 


Naktį niekas neskambina — nei Arčas Svengeris, nei Neitas 
Spurijas. Nė žodžio iš Moso Korgano. Matyt, puikus mano pašiū- 
lymas sudaryti sandėrį toli nenuėjo. Saulei tekant sėdėdamas prie 
kompiuterio atsakinėju į elektroninius laiškus. Nusprendžiu vieną 
nusiųsti ir Džuditai. Štai tokį: „Kodėl negali nutraukti karo? Pra- 
laimėjai tiek daug mūšių, pralaimėsi ir šitą. Viena, ką įrodysi — tai 
kokia esi juokingai užsispyrusi. Pagalvok apie Starčerį, ne apie save. 
Nuspėju, kad atsakymas bus šiurkštus ir gudriai sukurtas. 

Partneris mane išleidžia prie prekybos centro priemiesty- 
je. Vienintelė veikianti parduotuvė — riestaininė, kur nelegaliai 

leidžiama rūkyti. Jos savininkas — senas graikas, mirštantis nuo 
plaučių vėžio. Jo sūnėnas užima aukštą postą miesto rotušėje, todėl 
sveikatos inspektoriai įstaigėlei gyvuoti netrukdo. Ji pasižymi stip- 
ria kava, tikru jogurtu, padoriais riestainiais ir tvyrančiu sluoksniu 
tirštų, melsvų cigarečių dūmų, siekiančių dar tuos nesenus laikus, 
kai buvo įprasta restorane valgyti ir tuo pat metu kvėpuoti arti sė- 
dinčiųjų skleidžiamais dūmais. Šiais laikais vis dar sunku patikėti, 
kad mes tai toleravome. Neitas Spurijas per dieną surūko du pake- 
lius ir šią vietą mėgsta. Lauke prie durų aš giliai įkvepiu, prisipildau 
plaučius švaraus oro, įeinu vidun ir pamatau prie staliuko Neitą, su 
kava, laikraščiu ir į lūpų kampą įsistatyta nauja „Salem“ cigarete. Jis 
pamoja į kėdę ir padeda į šalį laikraštį. 

— Nori kavos? — klausia. 

— Ne, dėkui. Jau pakankamai išgėriau. 

— Kaip reikalai? 

— Turi galvoje apskritai gyvenimą ar Zapatės teismą? 

Jis krenkšteli, mėgina nusišypsoti. 

— Nuo kada gi mudu kalbamės apie gyvenimą apskritai? 

— Gerai sakai. Iš Mančinio — jokių žinių. Jeigu ir sutinka su 
sandėriu, išjo elgesio tikrai to nesimato. Tebesiūlo penkiolika metų. 

— Su juo dirbama, bet, kaip žinai, Mančinis — aukštai siekian- 
tis šmikis. Šiuo metu atsidūrė dėmesio centre, ir jam tai daug reiškia. 

— Vadinasi, Rojus Kempas jį spaudžia? 

— Galėtum ir taip sakyti. Prisuka visas veržles, kokias tik pa- 
jėgia surasti. Yra viskam pasiryžęs — ir negaliu jo smerkti. Be to, jis 
nekenčia tavęs, nes mano, kad slepi informaciją. 

— Na, pasakyk Kempui, kad aš jo irgi nekenčiu, nes pagrobė 
mano vaiką, bet nėra nieko asmeniška. Jeigu jam pavyks prieiti prie 
mero, o šis prieis prie Mančinio, galbūt mes sutarsime dėl sandėrio. 

— Prie to dirbama, aišku? Reikalai juda. 

— Ką gi, reikalai privalo judėti sparčiau. Mes atrinkinėjame 
prisiekusiuosius, ir, sprendžiant iš to, ką iki šiol mačiau ir girdėjau, 
mano vaikinas pakliuvo į didelę bėdą. 

— Ir aš taip girdėjau. 

— Dėkui. Rytoj turbūt pradėsime kviesti liudytojus, o jų nėra 

daug. Iki penktadienio gali baigtis. Mums reikia greito sandėrio. 
Penkeri metai apygardos priverčiamųjų darbų kolonijoje, ankstyvas 
išleidimas į laisvę lygtinai. Supratai, Neitai? Ar visi mitybos grandi- 
ne aukštyn supranta sandėrio sąlygas? 

— Visai aiškiai. Nėra taip sudėtinga. 

— Tai ir pasakyk jiems, kad taip nutiktų. Mano vyruką tie pri- 
siekusieji sudoros. 

Jis užsitraukia cigaretę, pripildo plaučius dūmų ir klausia: 

— Šiąnakt tave bus galima surasti? 

— Manai, kad palieku miestą? 

— Galbūt turėtume pasikalbėti. 

— Žinoma, bet dabar reikia bėgti. Šiandien tas teismas, o mes 
čia tuščiai plakamės, ieškodami prisiekusiųjų, kuriuos būtų galima 
papirkti. 

— Negirdėjau nė žodžio ir tikrai nesu nustebęs. 

— Iki, Neitai. 

— Tikrai malonu. 

— O tu tikrai turėtum mesti rūkyti. - žų 

— Tik rūpinkis savimi, gerai? Turi savų problemų. 


11 skyrius 


Lėtuolė į teismą vėluoja, ir tai, viena vertus, nėra taip neįpras- 
ta, nes ji teisėja, ir vakaras be jos neprasidės. Antra vertus, tai yra 
moters karjeros viršūnė, todėl manai, kad turėtų atvykti anksti ir 
mėgautis šia akimirka. Bet aš jau seniai išmokau tuščiai negaišti lai- 
ko ir neanalizuoti, kodėl teisėjai elgiasi taip, kaip elgiasi. 

Visi jau laukia mažiausiai valandą, nežinodami, dėl ko teisėja 
vėluoja, kai teismo salės šerifo pavaduotojas paprašo dėmesio ir pa- 
ragina mus laikytis tvarkos. Jos prakilnybė klesteli į savo krėslą, lyg 
atlikdama sunkią prievolę, ir visiems nurodo sėstis. Neatsiprašo ir 
nieko nepaaiškina. Ji padaro kelias įžangines pastabas, bet nepasa- 
ko nieko naujo, ir galiausiai taria: 

— Pone Mančini, nuo valstijos galite apklausti kandidatus. 

Maksas skubiai pašoka ir išdidžiai nužingsniuoja palei rau- 
donmedžio tvorelę, skiriančią mus nuo žiūrovų. Devyniasdešimt du 
prisiekusieji vienoje pusėje ir beveik tiek pat reporterių bei žiūro- 
vų — kitoje, ir teismo salė vėl pilnutėlė. Žmonės net ramsto galinę 
sieną. Tokią auditoriją Maksas retai kada turi. Jis pradeda nykiu, 
sentimentaliu monologu ir pareiškia, kokia jam garbė atstovauti 
geriesiems mūsų miesto žmonėms teismo salėje. Jis jaučia pareigą. 
Jaučia daugybę dalykų, ir aš pastebiu, kad po kelių minučių kai ku- 
rie iš prisiekusiųjų pradeda raukytis ir žiūrėti į jį, lyg sakytų: „Ar šis 
vyrukas šneka rimtai?“ 

Maksas apie save kalba pernelyg ilgai, todėl aš pamažu atsisto- 
ju, pažvelgiu į jos prakilnybę ir tariu: 

— Atsiprašau, teisėja, gal mes galime tęsti toliau? 

Ji sureaguoja: 

— Pone Mančini, ar turite kokių nors klausimų kandidatams? 

— Žinoma, jūsų prakilnybe, — atsako jis. — Aš nemaniau, kad 
mes taip skubame. 

— One, neskubame, bet aš nenoriu tuščiai gaišti laiko. 

Maksas pradeda vadovėliniais klausimais: ar anksčiau teko at- 
likti prisiekusiojo pareigą, ar jau buvo susidūręs su baudžiamosios 
teisės sistema, ar turi išankstinį nusistatymą prieš policiją ir tei- 
sėsaugą. Paprastai tai tik tuščia laiko gaišatis, nes žmonės tokioje 
aplinkoje retai atskleidžia tikruosius savo jausmus. Bet mums tai 
suteikia pakankamai laiko prisiekusiesiems patyrinėti. Aš irgi grei- 
tomis užsirašinėju ir kartu seku kūno kalbą. Klifas ir jo bendradar- 
biai, įsitaisę ant suolų kitapus tako, viską stebi. Man susidaro įspū- 
dis, lyg daug metų pažinočiau tuos žmones, ypač pirmus keturias- 
dešimt. 

Maksas nori žinoti, ar kuris nors iš jų kada nors bylinėjosi. 
Standartinis klausimas, bet ne per geriausias. Šiaip ar taip, čia bau- 
džiamasis, o ne civilinis reikalas. Iš devyniasdešimt dviejų apie pen- 
kiolika prisipažįsta gyvenime bylinėjęsi. Aš kirsčiau lažybų, kad dar 
bent penkiolika to neprisipažįsta. Galų gale, juk čia Amerika. Kuris 
padorus pilietis niekada nebuvo bylinėjęsis? Maksą, atrodo, labai 
sužavi toks atsakymas, lyg iš tikrųjų būtų aptikęs derlingą klodą ir 

nori kasti dar giliau. Jis paklausia, ar jų patirtis teismų sistemoje 
kaip nors gali turėti įtakos gebėjimui svarstyti šią bylą. 

Ne, Maksai. Visi mėgsta bylinėtis. Ir mes tai darome be men- 
kiausio pasipiktinimo sistema. Bet Mančinis skeryčiojasi toliau, už- 
duodamas kitus bereikalingus klausimus. 

Norėdamas įgelti atsistoju ir sakau: 

— Jūsų prakilnybe, gal primintumėte ponui Mančiniui, kad 
čia baudžiamoji, o ne civilinė byla? 

— Žinau! — suniurna į mane Mančinis, ir mudu apsikeičiame 
piktais žvilgsniais. — Žinau, ką darau. 

— Judėkite toliau, pone Mančini, — paragina jos prakilny- 
bė. — Ir prašom sėstis, pone Radai. 

Mančinis nuslopina pyktį ir daugiau į mane nereaguoja. Jis 
narsiai imasi jautraus reikalo. Ar kas nors iš jūsų artimųjų buvo nu- 
teistas už smurtinį nusikaltimą? Atsiprašo, kad braunasi į privatų 
gyvenimą, bet kitaip negali. Prašo jam atleisti. Gale sėdinti prisie- 
kusioji numeris aštuoniasdešimt vienas lėtai pakelia ranką. 

Ponia Ema Hafinghauz. Baltoji, penkiasdešimt šešerių, kro- 
vinių kompanijos dispečerė. Jos dvidešimt septynerių metų sūnus 
buvo nuteistas kalėti dvylika metų, kai apsvaigęs nuo kvaišalų įsi- 
brovė į namus. Pamatęs jos iškeltą ranką, Maksas šauna aukštyn 
savąją ir pasiteisina: 

— Atleiskite, smulkmenų man nereikia. Žinau, tai labai pri- 
vatus ir skaudus reikalas, tikrai. Mano klausimas toks: jūsų patirtis 
su baudžiamosios teisenos sistema buvo patenkinama ar nepaten- 
kinama? 

Maksai, rimtai? Juk mes čia neatliekame viešosios nuomonės 
apklausos. 

Ponia Hafinghauz pamažu atsistoja ir atsako: 

— Manau, sistema pasielgė su mano sūnumi teisingai. 

Maksas kone peršoka per barjerą nubėgti jos apkabinti. Būk 
palaiminta, brangioji, būk palaiminta. Koks pritarimas gėrio jė- 
goms! Tik labai gaila, Maksai, jis bevertis. Prie aštuoniasdešimt pir- 
mo numerio mes nė nepriartėsime. 

Prisiekusysis numeris keturiasdešimt septyni pakelia ranką, 

atsistoja ir pasako, kad jo brolis sėdėjo kurį laiką areštinėje dėl as- 
mens užpuolimo sunkinančiomis aplinkybėmis, ir, skirtingai nei 
ponia Hafinghauz, jis, ponas Markas Vetburgas, nesusidarė palan- 
kios nuomonės apie baudžiamąjį procesą. 

Bet Maksas vis tiek labai jam padėkoja. Dar kas nors? Daugiau 
rankų nepakyla. Yra dar trys, aš tai žinau, bet Maksas nežino. Tai 
patvirtina, kad mano parengtinis tyrimas geresnis nei jo. Taip pat ir 
perspėja, kad tie trys anaiptol nėra palankūs mūsų bylai. 

Maksas lėtai juda toliau. Jis paliečia kitą delikatų klausimą: 
ar kas nors iš jūsų buvo tapęs smurtinio nusikaltimo auka? Jūs, 
jūsų šeimos nariai, artimi draugai? Pakyla kelios rankos, ir Maksas 
puikiai pasidarbuoja, išgaudamas informaciją, kuri šįkart yra nau- 
dinga. 

Vidudienį jos prakilnybė, be abejo, išsekinta dviejų valandų 
sėdėjimo ir veikiausiai trokštanti pakramsnoti obuolių griežinėlių, 
paskelbia pusantros valandos pertrauką. Tadeo nori pasilikti teis- 
mo salėje. Aš mandagiai paprašau atsakingo už jį pareigūno, ir šis, 
mūsų nuostabai, sutinka. Partneris nuskuba gatve į kulinarijos par- 
duotuvę ir grįžta su sumuštiniais ir bulvių lazdelėmis. 

Valgydami mes tyliai žemais balsais kalbamės, kad neišgirstų 
šerifo pavaduotojai ir tvarkdariai. Teismo salėje nieko daugiau nėra. 
Ši vieta ir aplinkos rimtumas padarė savo poveikį, ir Tadeo dabar 
jau nebe toks įžūlus. Įsidėmėjo neatlaidžius žvilgsnius tų, kurie gali 
būti pakviesti spręsti jo likimo. Jau nebemano, kad jie jam lygūs. 

— Man atrodo, aš jiems nepatinku, — tyliai taria man. 

Koks nuovokus jaunuolis. 


12 skyrius 


Apie trečią Maksas baigia klausinėti ir perduoda man. Šiuo 
metu aš jau žinau apie tuos žmones daugiau nei pakankamai ir 
esu pasirengęs atrankai. Bet tai yra pirma mano galimybė kreiptis 
į kandidatus tiesiogiai ir pelnyti tam tikrą pasitikėjimą — to tiki- 
si kiekvienas advokatas. Stebėjau jų veidus ir žinau, kad daugeliui 

Maksas pasirodė pataikaujantis, net kvailokas. Aš turiu gausybę 
trūkumų ir blogų įpročių, bet niekada nepataikauju. Nepadėkoju, 
kad jie čia susirinko — juk gavo šaukimus ir neturėjo pasirinkimo. 
Neapsimetu, kad mes čia veikiame ką nors didingo ir jie tame daly- 
vauja. Negiriu mūsiškės teisinės sistemos. 

Užtat kalbu apie nekaltumo prezumpciją plačiąja prasme. Ra- 
ginu juos savęs paklausti, ar jau nusprendė, kad mano klientas kuo 
nors kaltas, nes antraip jo čia nebūtų. Nekelkite rankų, tik linksėki- 
te kartu su manimi, jeigu laikote jį kaltu. Tai žmogiška. Tokia mūsų 
visuomenė ir kultūra. Įvykdomas nusikaltimas, suimamas įtariama- 
sis, jį mes matome per televiziją ir jaučiame palengvėjimą, kad po- 
licija sučiupo tą žmogų. Štai, būtent taip. Nusikaltimas išaiškintas. 
Kaltoji šalis už grotų. Šiais laikais mes niekada nestabtelime ir ne- 
pasakome: „Bet palaukite, galbūt jis nekaltas ir turi teisę į nešališką 
teismą. Mes skubame skelbti nuosprendį. 

— Klausimai, pone Radai? — sukvarksi Lėtuolė į savo mikro- 
foną. 

Nuleidžiu tai negirdom, parodau į Tadeo if klausiu, ar jie gali 
nemeluodami atsakyti, kad šiuo metu tiki, jog jis visiškai nekaltas. 

Žinoma, jokio atsakymo neišgirstu, nes joks būsimas prisieku- 
sysis niekada nepasakys, kad jau yra apsisprendęs. 

Pereinu prie būtinumo kaltinančiajai šaliai pateikti neginči- 
jamus kaltės įrodymus ir apie tai kalbu, kol Maksas neištveria. Jis 
atsistoja, susierzinęs plačiai išskečia rankas ir pareiškia: 

— Jūsų prakilnybe, tai ne kandidatų į prisiekusiuosius apklau- 
sa, o paskaita Teisės fakultete. 

— Pritariu. Arba pateikite savo klausimus, arba sėskitės, pone 
Radai, — gan šiurkščiai meta Lėtuolė. 

— Dėkui, — atsakau kaip gudročius, o toks iš tikrųjų ir esu, 
paskui pažvelgiu į pirmas tris eiles ir tęsiu toliau: — Tadeo nepri- 
valo duoti parodymų, neprivalo kviesti jokių liudytojų. Kodėl? Nes 
priedermė įrodyti jo kaltę gula ant prokuroro pečių. Na, tarkime, jis 
neatsistos duoti parodymų. Ar jums tai bus svarbu? Ar būsite linkę 
manyti, kad jis ką nors slepia? 

Šitokią taktiką naudoju nuolat, ir retai sulaukiu atsakymo. Ta- 

čiau šiandien prisiekusysis numeris septyniolika nori kažką pasaky- 
ti. Bobis Morisas, trisdešimt šešerių, baltasis, mūrininkas. Pakelia 
ranką, ir aš jam linkteliu. Jis sako: 

— Jeigu aš būsiu pakviestas į žiuri, tuomet, manau, jis turėtų 
duoti parodymus. Noriu pasiklausyti teisiamojo. 

— Dėkui, pone Morisai, — šiltai atsakau. — Dar kas nors? 

Kai ledas jau pralaužtas, rankas pakelia dar keli kiti, ir aš švel- 
niai užduodu tolesnius klausimus. Kaip ir tikėjausi, tai virsta dis- 
kusija, nes vis daugiau ir daugiau jų nebesivaržo. Su manimi lengva 
kalbėtis, esu malonus vyrukas, atviras, be paslėptų minčių ir turin- 
tis humoro jausmą. 

Kai baigiu, jos prakilnybė mus informuoja, kad prisiekusiuo- 
sius atrinksime prieš išeidami namo, ir suteikia penkiolika minučių 
savo užrašams peržiūrėti. 


13 skyrius 


Iš Džuditos gaunu elektroninį laišką: „Starčeris vis dar prislėg- 
tas. Esi toks apgailėtinas tėvas. Pasimatysime teisme. 

Kyla pagunda ką nors atšauti, bet kam vargintis? Mudu su 
Partneriu važiuojame iš teismo rūmų. Jau tamsu, po septintos, o 
diena buvo sunki. Sustojame prie baro alaus ir sumuštinių. 

Devyni baltieji, vienas juodaodis, vienas ispanakalbių ameri- 
kiečių kilmės, viena vietnamietė. Visų vardai ir veidai dar tokie gyvi 
mano atmintyje, kad turiu apie juos kalbėti. Partneris kaip visada 
pareigingai klausosi ir mažai komentuoja. Pastarąsias dvi dienas be- 
veik ištisai buvo teismo salėje, ir prisiekusieji jam patinka. | 

Sustoju išgėręs dvi skardinėles alaus, nors iš tikrųjų noriu dau- 
giau. Devintą Partneris mane išleidžia prie „Arbio“, ir laukdamas 
Neito penkiolika minčių gurkšnoju nealkoholinį gėrimą. Pagaliau jis 
atvyksta ir užsisako tokių pačių svogūnų žiedelių tešloje, atsiprašo, 
kad vėluoja. 

— Kaip teismas? — klausia. 

— Šiandien į pavakarę sudarėme žiuri. Rytoj rytą įžanginės 

kalbos, paskui Mančinis pradės kviesti liudytojus. Tikriausiai vyks 
gana greitai. Ar turime sandėrį? 

Jis įsideda į burną didelį traškų žiedelį ir įnirtingai kramto, 
dairydamasis aplink. Salė tuščia. Smarkiai nuryja ir sako: 

— Taip. Prieš dvi valandas Vudis susitiko su Mančiniu ir jį nu- 
šalino nuo pareigų. Pakeitė pastumdėliu, kuris pirmiausia iš ryto 
planuoja pareikšti, kad teismas niekinis, nes nesilaikoma procedū- 
rų. Mančinis nusileido-ir sutiko bendradarbiauti. Rytoj pusę devin- 
tos jis nori pasimatyti su tavimi ir teisėja. 

— Su teisėja? 

— Teisingai supratai. Vudis ir Džanetė Fabino turi kai kurių 
bendrų reikalų, draugų, dar kažką, ir Vudis spyrėsi, kad į žaidimą 
būtų įtraukta ir ji. Ja neblogai remtis. Išklausys pasiūlymą dėl dery- 
bų tarp kaltinimo ir gynybos pripažinti kaltę, pritars tokiam sandė- 
riui, nuteis tavo vaikiną penkeriems metams baudžiamojoje darbo 
kolonijoje, rekomenduos anksti išleisti į laisvę lygtinai. Visai kaip 
tu sakei, Radai. 

— Nuostabu. O kaip Linko banditai?“ Už 

— Tas tyrimas niekur neveda. Užmiršk apie tai. — Jis pasiur- 
bia per šiaudelį ir išsirenka kitą svogūnų žiedelį. — Dabar, Radai, 
klok smagiąją dalį. 

— Paskutinį kartą, kai mačiausi su Svengeriu, susitikti susi- 
tariau paskambinęs jam mobiliuoju telefonu, kurį jis man paliko 
vaistinėje, su išankstine apmokėjimo kortele. Jis lauke, mano fur- 
gone. Nuo tada telefonu nesinaudojau, tad nežinau, ar veiks. Bet 
jeigų man pavyks Svengeriui prisiskambinti, pamėginsiu susitarti 
dėl susitikimo. Turėsiu jam duoti šiek tiek pinigų. 

— Kiek? 

— Penkiasdešimt gabalų, nesužymėtų. Jis nekvailas. 

— Penkiasdešimt gabalų? 

— Tai apie trečdalis atlygio sumos. Manau, jis pinigus pa- 
griebs, nes sėdi ant ledo. Šiek tiek mažiau pinigų galėtų sukelti 
problemų. Pernai jūs, žmonės, iš konfiskuotų aktyvų gavote iki 
keturių milijonų dolerių pajamų, ir jie, remiantis puikiu mūsų 
valstijos įstatymu, liko departamentui. Pinigų yra, Neitai, ir Ro- 

jus Kempas sumokėtų bet kokią sumą, kad tik galėtų vėl pamatyti 
savo dukterį. 

— Gerai, gerai. Aš tai perduosiu. Daugiau nieko negaliu pada- 
ryti. 

Palieku jį baigti valgyti svogūnų žiedelių ir nuskubu į furgoną. 
Partneriui važiuojant nuo baro, paimu pigų telefoną ir surenku nu- 
merį. Nieko. Po valandos vėl paskambinu. Ir dar kartą. Nieko. 


14 skyrius 


Išvargęs išgeriu dvi skardinėles alaus, pora taurių rūgštaus 
viskio kokteilio ir užmiegu prie įjungto televizoriaus. Atsibundu 
savo atlošiamajame krėsle vis dar apsirengęs kostiumu, bet be kakla- 
raiščio, su kojinėmis, bet be batų. Skamba telefonas, skambintojo 
tapatybė nežinoma. Pirmą valandą keturiasdešimt minučių nak- 
ties. Surizikuoju ir atsiliepiu. 

— Manęs ieškojai? — klausia Svengeris. 

— Faktiškai taip, — patvirtinu nuversdamas atramą pėdoms 
ir pašokdamas ant kojų. Viskas skendi ūke, ir mano smegenims rei- 
kia kraujo. — Kur esi? 

— Kvailas klausimas. Dar kokios nors kvailystės, ir aš nutrau- 
kiu pokalbį. 

— Klausyk, Arčai, sandėris galėtų įvykti. Tai yra, jeigu sakai tie- 
są, nors, jei atvirai, niekas iš suinteresuotųjų netiki, kad tai sugebi. 

— Paskambinau ne tam, kad mane įžeidinėtum. 

— Žinoma, ne. Paskambinai, nes tau reikia pinigų. Manau, aš 
galiu tarpininkauti sandėriui, galiu būti tarpininkas, beje, be hono- 
raro. Nesu tavo advokatas, todėl neketinu tau nusiųsti sąskaitos. 

— Labai juokinga. Nesi mano advokatas, nes negaliu tavimi 
pasitikėti, Radai. 

— Gerai, kai kitą kartą sučiupsi kokią merginą, nusisamdyk 
ką nors kitą. Nori ar ne pinigų, Arčai? Tiesą sakant, man tai nerūpi. 

Trumpa pauzė, kol jis mąsto, kiek paprašyti. 

— Kiek? — galiausiai paklausia. 

— Dvidešimt penki tūkstančiai dabar už tai, kad mums pasa- 
kysi, kur yra mergina. Jeigu ją suras, tuomet gausi dar dvidešimt 
penkis tūkstančius. 

— Tai tik trečdalis atlygio pinigų. Likusius pats pasiimi? 

— Nė cento. Kaip sakiau, aš negaunu nieko, todėl galiu savęs 
klausti, kurių velnių į visa tai įsivėliau. 

Dar viena pauzė, kol jis apmąsto priešpriešinį pasiūlymą. 

— Sandėris man nepatinka, Radai. Kitų dvidešimt penkių aš 
taip ir nebepamatysiu. 

O mes nebepamatysime merginos, pagalvoju, bet nutyliu. 

— Klausyk, Arčai, gauni dvidešimt penkis tūkstančius iš tų 
pačių žmonių, kurie tave, vos pamatę, iškart nušautų. Tai gerokai 
daugiau, nei pernai uždirbai doru darbu. 

— Aš netikiu doru darbu. Nei tu. Štai kodėl esi advokatas. 

— Cha cha. Tu išmintingas. Tai sutinki ar ne, Svengeri? Jeigu 
ne, aš traukiuosi. Šiomis dienomis turiu svarbesnių reikalų. 

— Penkiasdešimt gabalų, Radai. Grynaisiais. Penkiasdešimt 
gabalų, ir aš tau ir tik tau vienam pasakysiu, kur'yra mergina. Jeigu 
tai pinklės arba aš kur nors arti užuosiu farą, iškart pabėgsiu, kai 
kam paskambinsiu, ir mergina dings amžinai. Supranti? 

— Taip. Dėl pinigų nesu garantuotas, bet perduosiu tai savo 
žmogui. 

— Veik greitai, Radai, mano kantrybė senka. 

— O, laiko rasi, jeigu pinigai bus padėti ant stalo. Ką tu apgau- 
dinėji Svengeri? 

Linija nutyla. Tai tiek to gero nakties miego. 


15 skyrius 


Po trijų valandų sustoju prie pernakt dirbančios būtiniausių 
prekių parduotuvėlės ir nusiperku butelį mineralinio vandens. Kai 
išeinu laukan, prie manęs prisiartina policininkas civiliniais drabu- 
žiais ir suniurna: 

— Jūs Radas? 


296 


Kai tai patvirtinu, jis man paduoda popierinį maisto produktų 
parduotuvės maišelį su cigarų dėže viduje. 

— Penkiasdešimt gabalų, — pasako. — Viskas šimtinėmis. 

— Tiks, — tariu. 

Ką turėčiau pasakyti? „Dėkui ? 

Palieku Miestą, vienas. Kai paskutinį kartą maždaug prieš va- 
landą mudu kalbėjomės, Svengeris man nurodė palikti savo „gal- 
važudį“ ir vairuoti pačiam. Taip pat pasakė išmesti iš galvos praš- 
matnųjį furgoną ir važiuoti kitu automobiliu. Paaiškinau, kad šiuo 
metu kito automobilio neturiu. Furgonas turės tikti. 

Mėginu negalvoti, kad šitas tipas mane stebi. Jis iškart sužino- 
jo, kai tik mudu su Partneriu pradėjome važinėti po miestą „U-Haul“ 
furgonu. Dabar žino, kad įsigijau naujus ratus. Stebina, kad jis už- 
tektinai būna Mieste, jog žinotų tuos dalykus, ir vis tiek policija jo 
nesuranda. Įtariu, gavęs pinigus galiausiai dings, ir tai bus neblogai. 

Kaip jis ir nurodė, palikdamas Miestą pietiniu magistralės, jun- 
giančios valstijas, apvažiavimu, jam paskambinu. Jo nurodymai tikslūs: 

— Važiuok šešiolika mylių į pietus iki šimtas aštuoniasdešimt 
ketvirto išvažiavimo, pasuk šešiasdešimt trečiuoju keliu į rytus, 
Džoubso miestelio link. 

Važiuodamas prisimenu, kad vos už kelių valandų turi prasi- 
dėti šis teismas, bet ar tikrai? Jeigu teisėja Fabino iš tiesų įtraukta į 
žaidimą, kaip tai gali atsiliepti šiandieninei dienotvarkei? 

Nenumanau, ar šiuo metu esu akylai sekamas, bet neabejoju, 
kad sutelktos nemenkos pajėgos. Aš neklausinėjau, neturėjau tam 
laiko, bet žinau, kad Rojus Kempas ir jo komanda pasitelkė visus 
seklius. Mano furgone yra du mikrofonai, o užpakaliniame buferyje 
įmontuotas sekimo įtaisas. Aš jiems leidau klausytis mano mobilio- 
jo telefono, bet tik kelias kitas valandas. Galiu lažintis, jų žmonės 
jau supa Džoubso miestelį. Nenustebintų ir kybantis ore sraigtas- 
parnis ar du. Aš nebijau, — Svengeris neturi priežasčių man pa- 
kenkti, — bet vis tiek nervai trūkčioja. 

Pinigai nesužymėti ir negali būti atsekti. Policijai nerūpi jų at- 
gauti, jiems tik reikia merginos. Jie taip pat spėja, jog Svengeris yra 
ganėtinai gudrus, ir pastebės, jei kas nors eisis ne taip. 

Džoubsas — nedidelis miestukas su trimis tūkstančiais gyven- 
tojų. Kai jo pakraštyje pravažiuoju pro „Shell degalinę, paskambinu 
Svengeriui, kaip jis ir liepė. 

— Neišjunk telefono. Tuoj už automobilių plovyklos suk kai- 
rėn, — nurodo jis. 

Pasuku į tamsią grįstą gatvę su keliais senais namais iš abiejų 
pusių. Svengeris vėl sako: 

— Prisiek, kad turi su savim penkiasdešimt gabalų, Radai? 

— Turiu. 

— Pasuk dešinėn ir pervažiuok geležinkelio bėgius. 

Įvykdau, ką jis liepia. 

— Dabar dešinėn į tą pirmą gatvę. Ji be pavadinimo. Sustok 
prie pirmo „Stop“ ženklo ir lauk. 

Kai sustoju, iš tamsos išnyra figūra ir trūkteli keleivio pusės 
durelių rankeną. Nuspaudžiu mygtuką joms atrakinti, ir Svengeris 
įšoka vidun. 

— Važiuok ten ir neskubėk, — parodo. — Mes grįžtame į ma- 
gistralę. PR 

— Nuostabu vėl tave matyti, Svengeri. 

Jo antakius ir ausis dengia juodas raištis. Visa kita apranga irgi 
juoda, pradedant skarele apie kaklą ir baigiant kariškais aulinukais. 
Kone paklausiu jo, kur pastatė automobilį, bet kam vargintis? 

— Kur pinigai? — griežtai klausia jis. 

Linkteliu sau per petį, ir jis pačiumpa maišą. Atidaro cigarų 
dėžę ir, pasišviesdamas mažu, ant raktų grandinėlės prikabintu ži- 
bintuvėliu, skaičiuoja pinigus, paskui trumpam pakelia akis ir taria: 

— Suk dešinėn. 

Ir vėl toliau skaičiuoja. Kai išvažiuojame iš miestelio, Svengeris 
patenkintas giliai atsidūsta ir kvailokai man šypteli. 

— Čia visi, — taria. 

— Manimi abejoji? 

— Velniai rautų, tikrai tavimi abejoju, Radai. — Parodo į 
„Shell“ degalinę ir sako: — Nori alaus? 

— Ne. Paprastai pusę šeštos ryto alaus negeriu. 

— Pats geriausias metas. Įvažiuok. 

Palikęs pinigus, jis įeina vidun. Neskuba, pasiima maišelį bul- 
vių traškučių ir šešių skardinėlių pakuotę, paskui pasivaikščiojamu 
žingsniu sugrįžta į furgoną, lyg gyvenime neturėtų jokių kitų rū- 
pesčių. Kai vėl pajudame, išima iš pakuotės skardinėlę ir ją atidaro. 
Šliurpdamas atsiplėšia traškučių maišelį. 

— Kur važiuojame, Arčai? — klausiu gerokai suirzęs. 

— Pasiek magistralę ir važiuok į pietus. Tas furgonas tebekve- 
pia dažais, Radai? Turbūt man labiau patiko senasis. 

Pilna burna jis triauškina traškučius ir užgeria juos alumi. 

— Gaila. Nepribarstyk trupinių, gerai? Partneris tikrai supyks, 
jei ras furgoną nešvarų. 

— Tas tavo galvažudys? 

— Žinai, kas jis. 

Mudu 63-iajame kelyje, dar tamsu, beveik nėra jokių kitų ma- 
šinų. Saulėtekio nė ženklo. Aš vis žvalgausi aplink, gal pamatysiu ką 
nors iš mane sekančiųjų, bet, žinoma, jie tam per gudrūs. Važiuoja 
iš paskos ar priekyje, arba laukia prie valstijas jungiančios magis- 
tralės. Vėlgi, ką aš išmanau apie tokius dalykus? Juk esu advokatas. 

Iš marškinių kišenėlės Svengeris išsitraukia mažutį telefoną ir 
iškelia man parodyti. 

— Žinai ką, Radai? Jeigu pamatysiu, užuosiu ar išgirsiu kokį 
farą, tik nuspausiu šito telefono mygtuką, ir kažkur, labai toli, atsi- 
tiks blogi dalykai. Supranti? 

— Taip, suprantu. Taigi kur, Arčai? Tai svarbiausia. Kur, kada, 
kaip? Tu turi pinigus, ir dabar privalai papasakoti. Kur mergina ir 
kaip mes ją atgausime? 

Jis ištuština pirmą skardinėlę, sučepsi lūpomis, vėl prisikemša 
į burną traškučių, ir kelias mylias tyli it nebylys. Paskui atidaro kitą 
skardinėlę. Kelių sankirtoje liepia man važiuoti į pietus. 

Eismo juostoje šiaurės kryptimi transporto daug, nes į Miestą 
jau traukia važiuojantys iš miegamųjų priemiesčių. Bet juosta pietų 
link faktiškai tuščia. Pažvelgiu į Svengerį, ir man kyla noras sugu- 
rinti tą jo patenkintą šypsenėlę. 

— Arčai? 

Jis vėl atsigeria alaus ir atsisėda tiesiau. 

— Jie turi paėmę merginų nuo Čikagos iki Atlantos. Daug va- 
žinėja iš vienos vietos į kitą kas keturis ar penkis mėnesius. Gana 
smarkiai darbuojasi kokiame nors miestelyje, bet kai po kurio laiko 
žmonės pradeda šnabždėtis, o farai — šniukštinėti, dingsta ir atida- 
ro verslą kur nors kitur. Sunku išsaugoti paslaptis, kai jaunas dailias 
moteris siūlai už gerą kainą. 

— Jeigu taip sakai. Ar Džiljana Kemp tebegyva? 

— O taip. Netgi labai. Ir gana aktyvi, nors nepanašu, kad turė- 
tų kitą pasirinkimą. 

— Irji Atlantoje? 

— Panašiai. 

— Tai didelis miestas, Arčai, ir žaidimams mes neturime laiko. 
Jeigu žinai adresą, pasakyk. Taip suderėta. 

Jis giliai atsidūsta ir nugeria dar vieną didelį gurkšnį. 

— Jie įsikūrę ilgame prekybos komplekso ruože, kur didelis ju- 
dėjimas, daug mašinų, ir žmonės tai ateina, tai išeina. Jų kompanija 
vadinasi „Atlaso terapija“, bet tai ne kas kita, kaip tik aukštos klasės 
viešnamis. Terapeutės pagal pareikalavimą. Tik susitarus. Jokių at- 
sitiktinių svečių. Kiekvieną klientą turi rekomenduoti kitas klien- 
tas, ir jie — vyriausieji terapeutai — žino, su kuo turi reikalą. Taigi, 
jeigu esi jų klientas, pastatai automobilį aikštelėje, galbūt užeini į 
„Baskin-Robbins“ ledainę suvalgyti ledų, neskubiai žingsniuoji ša- 
ligatviu, paskui neri į „Atlasą . Vyrukas, vilkintis baltu laboranto 
chalatu, tave pasveikina ir elgiasi tikrai maloniai, bet po chalatu turi 
užtaisytą patranką. Jis dedasi terapeutu, ir iš tikrųjų daug išmano 
apie sulaužytus kaulus. Paima iš tavęs pinigus, tarkime, tris šimtus 
dolerių grynaisiais, ir nuveda gilyn į kambarius. Parodo į vieną iš jų, 
tu įeini, o ten yra maža lova ir jauna, beveik nuoga mergina. Tu gali 
suja pabūti dvidešimt minučių. Paskui išeini pro kitas duris, ir apie 
tavo terapijos seansą niekas nežino. Merginos dirba visą popietę, — 
rytmečius jos gauna laisvus, nes vėlai keliasi, — paskui merginas 
įsodina į mašinas ir nuveža į striptizo klubus, kur jos šoka ir atlieka 
tai, kas paprastai priklauso. Vidurnaktį parveža namo, į gana gerą 
apartamentų kompleksą, kur nakčiai užrakina. 

— Kas tokie jie? 

— Prekiautojai moterimis, kai kurie iš jų itin bjaurūs tipai. 
Gauja, tinklas, kartelis, disciplinuota nusikaltėlių banda, daugelis 
turi ryšių su Rytų Europa, bet yra ir vietinių. Jie merginas prievar- 
tauja, laiko jas įbaugintas ir sutrikusias, pripratina prie heroino. 
Daugelis žmonių mūsų šalyje netiki, kad jų miestuose prekiaujama 
seksu, bet taip yra. Taip yra visur. Jie, prekiautojai, tyko pabėgusių, 
benamių pupyčių, merginų iš blogų šeimų, ieškančių išsigelbėjimo. 
Šlykštus verslas, Radai. Tikrai šlykštus. 

Vos nepradedu jam priekaištauti ir keikti, priminti ir paties 
svarbų vaidmenį versle, kuriuo tartum bjaurisi, bet tai būtų bergž- 
džia. Užtat jį dar paakinu: 

— Kiek šiuo metu yra merginų? 

— Sunku pasakyti. Jie jas išskirsto, visur vežioja. Kelios pra- 
dingo su visam. 

Iš tikrųjų nebenoriu tęsti šios temos. Tik įsitraukęs į šį verslą 
šliužas galėtų tiek daug žinoti. 

Jis parodo pirštu ir sako: 

— Prie šios nuovažos apsisuk ir važiuok atgal į šiaurę. 

— Kur mes važiuojame, Arčai? 

— Parodysiu. Tik važiuok. 

— Gerai. Taigi adresas. 

— Štai ką aš daryčiau, jei būčiau faras, — staiga valdingu tonu 
taria jis. — Stebėčiau tą įstaigą, „Atlasą“, ir pričiupčiau klientą, iš- 
einantį po terapijos seanso. Tikriausiai jis koks nors vietinis drau- 
dimo agentas, namie to negaunantis pakankamai, ir jis nori vienos 
iš merginų — faktiškai gali paprašyti patinkančios, bet prašymas 
niekuo nesusaisto, jie turi savas taisykles, — arba galbūt jis kaip ir 
tu, Radai, koks nors vietinis, besivaikantis greitosios automobilius, 
dar vienas pigus advokatėlis, kuris puola prie visko, bet mažai už tai 
gauna ir už tris šimtus baksų nusiperka savo terapiją. 

— Nesvarbu. 

— Nesvarbu, jie sučiumpa vyruką, mirtinai jį išgąsdina, ir per 
kelias minutes šis viską išgieda it bažnyčios choro berniukas. Papa- 
sakoja viską, ypač vidaus planą. Farai jį pravirkdo, paskui paleidžia. 
Jie jau turi kratos orderį. Įstaigą apsupa viena iš Specialiosios pas- 

kirties būrio komandų, viskas klostosi puikiai. Merginos išvaduo- 
jamos, prekeiviai sučiumpami čia pat, nusikaltimo vietoje, ir jeigu 
farai teisingai viską atlieka, gali vieną iš jų tuoj pat spustelti. Jeigu 
jis pragys, išduos visą tinklą. Merginų gali būti šimtai, o jų prižiūrė- 
tojų — dešimtys. Tai gali būti labai stambus reikalas, Radai, ir vien 
tavo ir mano dėka. 

— Aha, mudu tikra komanda, Svengeri. 

Įsuku į išvažiuojamąją rampą, viaduku kertu virš magistralės 
ir sugrįžtu į ją šiaurės link. Visi, stebintys mano furgoną, turbūt nu- 
stemba — kas per velnias? Mano keleivis atidaro dar vieną skardi- 
nėlę — jau trečią. Traškučiai baigėsi, ir neabejoju, kad liko trupinių. 
Paspaudžiu iki septyniasdešimties mylių per valandą ir sakau: 

— Adresą, Arčai. 

— Tai Vista Vju priemiestyje, apie dešimt mylių į vakarus nuo 
centrinės Atlantos dalies. Įvažiuojamasis prekybos kompleksas va- 
dinasi „Vakarų gebenė . „Atlaso terapija“ yra šalia „Linksmojo vaiki- 
no“ valyklos. Merginos ten atsiras apie pirmą valandą po pietų. 

— Ir Džiljana Kemp bus viena iš jų? Adi 

— Ašjau atsakiau į tą klausimą, Radai. Manai, tau pasakočiau, 
jei jos ten nebūtų? Bet farai verčiau tegul įsiveržia vidun greitai. Tie 
žmonės gali susivynioti ir dingti per kelias minutes. 

Jau išgirdau, ką noriu, tad nutylu. Paskui nežinia kodėl paprašau: 

— Galiu alaus? 

Sekundę jis tartum suirzta, lyg norėtų išmaukti visas šešias 
skardinėles, bet paskui nusišypso ir vieną paduoda man. 


16 skyrius 


Kai nuvažiuojame kelias mylias, po ilgo, malonaus tylos tarps- 
nio Svengeris linkteli ir prabyla: 

— Antaijis. Daktaras Vu ir jo reklaminis vazektomijų reversijų 
skydas. Prisimeni, Radai, tiesa? 

— Ilgą naktį ten praleidau žiūrėdamas, kaip jie kasa. Kodėl tu 
taip padarei, Arčai? 

— Kodėlgi aš ką nors apskritai darau, Radai? Kodėl pačiupau tą 
merginą? Ir blogai su ja elgiausi? Ir ją pardaviau? Žinai, ji ne pirmoji. 

— Šiuo metu iš tikrųjų man tai nerūpi. Tik tikiuosi, kad ji 
paskutinė. 

Jis palinguoja galva ir kažkaip liūdnai sako: 

— Nieku gyvu. Sustok štai čia, kelkraštyje. 

Numinu stabdžius, ir furgonas pariedėjęs sustoja po ryškiomis 
daktaro Vu reklamos šviesomis. Svengeris pasičiumpa maišelį su pi- 
nigais, palieka alų ir trūktelėjęs durelių rankeną taria: 

— Pasakyk tiems kvailiems farams, kad jie niekada manęs neras. 

Jis iššoka laukan, užtrenkia dureles ir nušuoliuoja nuo kelio 
sankasos į aukštą žole, per tvorelę ir po reklaminiu skydu. Pasku- 
tinis mano matytas vaizdas: Svengeris žemai pasilenkęs neria tarp 
tvirtų atramų, sparčiai repečkoja, palikdamas pėdsakus, paskui pra- 
dingsta aukštuose kukurūzuose. 

Kadjausčiausi saugesnis, pavažiuoju magistrale pusę mylios, vėl 
sustoju ir paskambinu policijai. Jie klausėsi ir girdėjo kiekvieną žodį, 
per pastarąją valandą ištartą furgone, tad mažai ką turiu bepridurti. 
Vis dėlto pabrėžiu, kad būtų klaida pabandyti užspeisti Svengerį, kol 
Atlantoje dar nesurengtas reidas. Jie, atrodo, sutinka. Kukurūzų lau- 
ke šalia reklaminio skydo ir aplink jį nematau jokio judėjimo. 

Kai važiuoju atgalį Miestą, suskamba mobilusis. Maksas Man- 
činis. 

— Labas rytas, — pasisveikinu. 

— Ką tik kalbėjausi su teisėja Fabino. Atrodo, ji sunkiai apsi- 
nuodijo maistu. Šiandien teismo nebus. 

— Oho, baisu. 

— Žinojau, kad būsite nusivylęs. Dar pamiegokite, ir vėliau 
mes pasikalbėsime. 

— Gerai. Ar turiu iš anksto jums pranešti? 

— Taip. Ir, Radai, gražaus darbo. 

— Pamatysim. 

Pasiimu Partnerį prie jo buto, ir mudu vaflinėje įsitaisome il- 
giems pusryčiams. Papasakoju pastarųjų septynių valandų nuoty- 
kius, ir jis, kaip paprastai, tylėdamas klausosi. Man reikia atsigulti ir 

pamėginti bent kiek numigti, bet esu pernelyg užsivedęs. Stengiuo- 
si stumti laiką, šlaistydamasis po teismo rūmus, bet taip jaudinuosi 
dėl reido Atlantoje, kad apie nieką kitą negaliu galvoti. 

Normaliomis aplinkybėms įtemptai ruoščiausi Tadeo teismui, 
bet dabar abejoju, ar jis įvyks. Aš tesėjau savąją derybų dalį, ir, ne- 
svarbu, kas atsitiks Džiljanai Kemp, mes turėtume pasiekti susitari- 
mą. Gražus sandėris pripažįstant kaltę, kuris leis mano klientui vėl 
kovoti ringe, ir dargi netrukus. Bet aš netikiu nė vienu, su kuriuo 
šiuo metu turiu reikalą. Jei reidas nepavyks, nereikės stebėtis, jeigu 
meras, Maksas Mančinis, Mosas Korganas, Lėtuolė ir policijos va- 
dovybė susirinks drauge kambaryje ir nuspręs: „Radas ir jo klientas 
teužsikruša! Teskime bylą“ 


17 skyrius 


Antrą valandą dienos Rytų pakrantės laiku aikštelė prie „Vaka- 
rų gebenės' prekybos centro knibžda federalinių agentų, visi vilki 
kasdieniais drabužiais ir sėdi niekuo neišsiskiriančiuose automobi- 
liuose. Tie, kurie ginkluoti rimčiau, slepiasi nepaženklintuose fur- 
gonuose. 

Nelaimingasis klientas — toks Benas Braunas, keturiasdešimt 
vienerių metų automobilių pardavėjas. Vedęs, keturių vaikų tėvas, 
ne per toliausiai turi gražų namą. Po terapijos seanso jis palieka „At- 
lasą“, išeidamas pro nepaženklintas duris, nueina iki savo transpor- 
to priemonės — demonstracinio pavyzdžio. Vyrukui leidžiama nu- 
važiuoti pusę mylios, paskui jį sustabdo vietinis faras. Pirmi ištarti 
Beno žodžiai: jis, po velnių, tikrai neviršijęs greičio. Bet kai iš priekio 
pririeda ir sustoja juodas visureigis, vyras įtaria didesnius nemalo- 
numus. Prisistatę du FTB agentai jį nusiveda į savo automobilį ir 
pasodina ant užpakalinės sėdynės. Pasako, kad yra areštuojamas už 
prostitucijos skatinimą ir kad vėliau veikiausiai bus apkaltintas nu- 
sižengimais federaliniams įstatymams. Informuoja, kad „Atlasas“ 
priklauso sekso paslaugų tinklui, veikiančiam tarp valstijų; taigi to- 
dėl pateikiami federaliniai kaltinimai. Benui prieš akis švysteli visas 

jo gyvenimas, vyras vos įstengia tramdyti ašaras. Pasako agentams 
turintis žmoną ir keturis vaikus. Jie nė trupučio neužjaučia. Vyrui 
gresia daug metų už grotų. 

Tačiau agentai sutinka derėtis. Jeigu jiems viską papasakos, 
galės sugrįžti į savo automobilį ir laisvas nuvažiuoti. Kažkas Benui 
kužda tvirtai užsičiaupti ir pareikalauti advokato, bet jis nori jais 
tikėti ir išgelbėti savo kailį. 

Taigi pradeda kalbėti. Tai jo ketvirtas ar penktas apsilankymas 
„Atlase“. Visada turėdavo kitą merginą; kaip tik tuo ši vieta jam ir 
patinka — įvairovė. Trys šimtai dolerių už seansą. Jokių dokumen- 
tų, žinoma ne. Jį rekomendavo draugas iš automobilių prekybos 
agentūros. Viskas laikoma paslaptyje. Taip, jis laidavo už du kitus 
bičiulius. Reikalaujama rekomendacijų; apsauga atrodo griežta; 
konfidencialumas garantuojamas. Viduje yra nedidelis priimamasis, 
kur visada pasitinka tas pats vyriškis, Trevisas, vilkintis baltu labo- 
ranto chalatu ir mėginantis atitikti tą vaidmenį. Už durų yra šeši ar 
aštuoni kambariai, visi maždaug tokie patys: maža lova, kėdė, nuo- 
ga mergina. Viskas vyksta greitai. Tai tartum įvažiuojamoji sekso 
parduotuvė, — įėjai ir išėjai, — visai ne taip, kaip kadaise Vegase, 
kur merginos neskuba, jie valgo šokoladą ir geria šampaną. 

FTB agentai nesišypso. 

— Ten yra kitų vyrų? 

Taip, galbūt. Atrodo, kartą ten buvo dar vienas vyrukas. Viskas 
tikrai švaru ir dalykiška, tik sienos plonokos, todėl įprasta girdėti 
gana iškalbingų garsų iš terapijos seansų šalimais. Merginos? Na, 
žinoma, ten yra Tifani ir Britani, ir Emberė, bet kas žino, kokie tikrieji 
jų vardai. 

Benui liepiama eiti ir daugiau nebenusidėti. Jis nuskuba per- 
spėti savo draugelių, kad nesiartintų prie „Atlaso“. 

Po kelių minučių surengiamas reidas. Visas duris blokuoja iki 
dantų ginkluoti agentai, nėra laiko net pagalvoti apie priešinimą- 
si ar pabėgimą. Trims vyrams uždedami antrankiai ir jie išgabe- 
nami. Šešios merginos, tarp jų ir Džiljana Kemp, išlaisvinamos ir 
išvežamos apsauginei globai. Apie trečią valandą Džiljana isteriš- 
kai kūkčiodama paskambina savo tėvams. Ji buvo pagrobta prieš 

trylika mėnesių. Ir nelaisvėje pagimdė. Nenumananti, kas nutiko 
kūdikiui. 

Smarkiai spaudžiamas, vienas iš trijų vyrų, amerikietis, už- 
kimba ant masalo ir pradeda kalbėti. Pasipila vardai, adresai ir visa 
kita, ką tik jis pajėgia prisiminti. Slenka valandos, tinklas sparčiai 
plečiasi. FTB filialai dešimtyje miestų viską perima į savo rankas. 

Vienas iš mero Vudžio draugų bankininkų turi reaktyvinį lėk- 
tuvą, priklausantį korporacijai, ir mielai jį atsiunčia. Apie septintą 
vakaro Džiljana Kemp būtų bebaigianti dar vieną košmarišką dieną 
„Atlase“ ir rengtųsi naktiniam striptizui ir šokiui ant stalo, o dabar 
ji jau skrenda namo. Ja besirūpinanti skrydžio palydovė vėliau pa- 
sakys, kad mergina visą kelionę verkė. 


18 skyrius 


Arčui Svengeriui dar kartą pavyksta pasprukti. Po to, kai pra- 
nyko kukurūzų lauke, jo pėdsakai dingo..Policijamano, kad ten būtų 
galėjusi jį sučiupti, bet jiems buvo įsakyta laukti, iki pasibaigs reidas, 
ir tada jie pametė jo pėdsakus. Akivaizdu, kad Svengeris turi bendri- 
ninką. Nuo vietos, kur aš jį paėmiau prie „Stop“ ženklo Džoubse, 
iki daktaro Vu reklamos šalia magistralės, yra apie keturiasdešimt 
mylių. Kažkas turėjo vairuoti automobilį, kuriuo pabėgo. 

Abejoju, ar paskutinį kartą apie jį girdėjau. 


19 skyrius 


Sutemus mudu su Partneriu nuvažiuojame į areštinę pranešti 
Tadeo puikios naujienos: jam siūlomas sandėrių sandėris — švelnus 
nuosprendis, lengvesnio režimo kalėjimas, garantija už gerą elgesį 
būti anksčiau lygtinai išleistam į laisvę. Jei lydės šiokia tokia sėkmė, 
po dvejų metų jis grįš į ringą ir galės tęsti savo karjerą, kurią gaubs 
buvusio kalinio aura ir pagarsėjęs vaizdo įrašas internete. Turiu pri- 
sipažinti: kai mąstau apie jo sugrįžimą, mane apima jaudulys. 

Su dideliu pasitenkinimu viską kloju ant stalo. Arba beveik vis- 
ką. Nutyliu Svengerio nuotykio detales, labiau pabrėždamas savo 
kaip derybininko ir advokato meistriškumą. 

Tadeo tai nepadaro įspūdžio. Jis sako: ne. Ne! 

Stengiuosi paaiškinti, kad jis paprasčiausiai negali atsisakyti. 
Jam gresia dešimt metų ar net daugiau griežtojo režimo kalėjimo, o 
aš siūlau nuostabų sandėrį, kuris nustebino net pirmininkaujančią 
teisėją. Pabusk, žmogau! Ne. 

Esu priblokštas ir negaliu tuo patikėti. 

Tadeo sėdi susikryžiavęs ant krūtinės rankas, toks arogantiškas 
mažas pankas, ir nuolat kartoja: ne ir ne. Sandėrio nebus. Jokiomis 
aplinkybėmis nepripažins savo kaltės. Matė prisiekusiuosius, ir po 
šiokių tokių abejonių vėl yra įsitikinęs, kad šie jo nenuteis. Primyg- 
tinai reikalaus, kad jam leistų užimti liudytojo vietą ir papasakoti 
savo istoriją. Yra pasipūtęs kietakaktis, o mano pastangos jį įkalbė- 
ti, kad prisiimtų kaltę, vaikiną erzina. Stengiuosi nesikarščiuoti ir 
grįžtu prie pagrindinių dalykų — kaltinimų, įrodymų, vaizdo įrašo, 
mūsų ekspertų silpnų parodymų, prisiekusiųjų sudėties, susidoro- 
jimo, kuris laukia per kryžminę apklausą, gresiančio dešimties ar 
daugiau metų kalėjimo, visko. Niekas negelbsti. Jis nekaltas, ringo 
teisėją užmušė netyčia, ne kuo kitu, tik savo rankomis, ir gali visa tai 
paaiškinti prisiekusiesiems. Jis išeis į laisvę, ir kai taip atsitiks, ką gi, 
ateis atsiskaitymo metas. Susiras kitą vadybininką ir kitą advokatą. 
Tadeo kaltina mane nelojalumu. Pagaliau aš supykstu ir jį pavadinu 
kvailiu. Klausiu, ko jis čia, kamerų bloke, klausosi. Jau ir taip blogi 
reikalai dar labiau susikomplikuoja, ir aš išbėgu iš kambario. 

Nors šiąnakt tikėjausi šiek tiek pamiegoti, panašu, kad vėl tu- 
rėsiu kentėti įprastą ikiteisminę nemigą. 


20 skyrius 


Penktadienio ryto penktą valandą geriu stiprią kavą ir skaitau 
internete Chronicle. Beveik viskas apie Džiljanos Kemp išgelbėjimą. 
Didžiausia nuotrauka pirmame puslapyje — kaip tik tai, ką ir įsi- 

vaizdavau: meras Vudis prie tribūnos savo šlovės viršūnėje stovi su 
Rojumi Kempu, už jų — mėlynų uniformų siena. Šioje fotografijoje 
Džiljanos Kemp nėra, bet ji matyti šiek tiek mažesnėje, kai oro uos- 
te išlipa iš reaktyvinio. Su beisbolo kepuraite, dideliais saulės aki- 
niais, pastatyta apykakle, bet atrodo gana gerai. Rašoma, kad ilsisi 
namie su savo šeima ir draugais. Medžiaga apie nelegalų sekso vers- 
lą užima daugybę puslapių, ir FTB operacija akivaizdžiai tebesitęsia. 
Visoje šalyje vykdomi areštai. Iki šiol išvaduotos dvidešimt penkios 
merginos. Denveryje įvyko susišaudymas, bet rimtesnių sužeidimų 
buvo išvengta. 

Laimė, nė žodžio apie Džiljanos priklausomybę nuo heroino 
ar apie prarastą kūdikį. Vienas košmaras baigėsi; kiti tęsiasi. Turbūt 
turėčiau jausti šiokį tokį tylų pasitenkinimą, kad prie viso to ir aš 
prisidėjau, bet taip nėra. Išmainiau informaciją savo kliento naudai. 
Tik tiek. Dabar tas klientas sukvailėjo, ir iš sandėrio aš nieko nepešu. 

Septintą valandą pasiunčiu Maksui Mančiniui ir teisėjai Fabi- 
no žinutę: „Po ilgų pokalbių mano klientas atsisako priimti kalti- 
nimo jau pasiūlytą susitarimą ir savo kaltės nepripažįsta. Aš jam 
labai patariau taip pasielgti, bet niekaip neįtikinau. Atrodo, teismo 
procesas turės tęstis, kai teisėja pasveiks. Apgailestauju, SR. 

Mančinis atsako: „Taigi imkimės darbo. Netrukus pasimatysi- 
me“ Žinoma, jis džiūgauja, nes vėl atsidurs dėmesio centre. Matyt, 
teisėja Fabino greitai atsigavo, nes irgi atsiunčia žinutę: „Puiku, šou 
tęsiasi. 8.30 susitiksime mano kabinete. Informuosiu savo salės 
tvarkdarį. 


21 skyrius 


Dalyviai vėl susirenka teismo salėje, lyg vakar nieko nebūtų 
įvykę, arba bent nieko, kas kaip nors galėtų paveikti bylos nagrinėji- 
mo eigą. Žino tik keli iš mūsų — aš, prokuroras, teisėja, Partneris — 
daugiau niekas. Aš pašnabždu Tadeo. Jis nepersigalvojo — šį teismą 
gali laimėti. 

Mes pasitraukiame į teisėjos kabinetą susipažinti su naujau- 
siomis ankstyvo rytmečio žiniomis. Siekdamas pridengti savo subi- 

nę, jos prakilnybę ir Maksą informuoju, kad noriu įrašyti į protokolą 
visus mano kliento žodžius — idant ateityje nekiltų abejonių, kad 
jis atsisakė priimti susitarimą ir pripažinti kaltę. Tvarkdarys Tadeo 
atveda be antrankių. Vaikinas šypsosi ir elgiasi labai mandagiai. Pri- 
saikdintas patvirtina esantis šviesaus proto ir žinantis, kas vyksta. 
Fabino paprašo Mančinio pakartoti susitarimo sąlygas: penkeri me- 
tai kalėjimo, jei Tadeo prisipažintų įvykdęs netyčinę žmogžudystę. 
Jos prakilnybė paaiškina negalinti pažadėti kokios nors konkrečios 
įkalinimo įstaigos, bet mano, kad ponas Zapatė visai gerai gyvuo- 
tų apygardos priverčiamųjų darbų kolonijoje. Tai vos už šešių my- 
lių; motina galės jį dažnai lankyti. Be to, nors lygtinis paleidimas iš 
bausmės atlikimo vietos nuo jos nepriklauso, bet kaip nuosprendį 
paskelbusi teisėja ji turi įgaliojimus rekomenduoti išleisti anksčiau. 

Arjis visa tai supranta? Tadeo patvirtina, kad supranta, ir pri- 
duria, jog neketina pripažinti jokios kaltės. 

Aš pareiškiu, kad patariau jam priimti sandėrį. Jis atsako: taip, 
mano patarimą supranta, bet jo nepriima. Toliau mes tęsiame ne 
protokolui, ir teismo stenografė nutraukia darbą. Teisėja Fabino it 
vaikų darželio auklėtoja veteranė suneria pirštus ir kankinamai lė- 
tai Tadeo pasako, kad dar niekada nematė tokio gero sandėrio tei- 
siamajam, kaltinamam kito žmogaus mirtimi. Kitaip tariant: vaiki- 
ne, esi kvailys, jei atsisakai šitokio susitarimo. 

Tadeo lieka nepajudinamas. 

Paskui Maksas paaiškina, kad jis, kaip karjeros prokuroras, dar 
niekada nėra siūlęs tokio švelnaus sandėrio. Iš tikrųjų jis ypatingas. 
Apie aštuoniolika mėnesių baudžiamojoje kolonijoje, galimybė nau- 
dotis sporto sale ir visi kiti patogumai, taigi jis nė nepajus, kai vėl 
atsidurs ringe. 

Tadeo tik purto galvą. 


22 skyrius 


Vorele vienas po kito įeina prisiekusieji ir su lūkesčiu nervingai 
apsidairo. Teismo salėje tvyro jaudulio atmosfera — ši drama tuoj 

pradės rutuliotis, ir šiuo metu jaučiu, kaip man į tvirtą mazgą su- 
traukia skrandį. Pirma diena būna sunkiausia. Slenkant valandoms, 
tarp mūsų nusistovi rutina, ir nervai pamažu nurimsta. Bet dabar 
mane pykina ir norėčiau vemti. Vienas senas teismų advokatas ka- 
daise man pasakė, kad jeigu ateis diena, kai be baimės įžengsiu į 
teismo salę ir atsidursiu priešais prisiekusiuosius, tuomet bus me- 
tas mesti savo profesiją. 

Maksas ryžtingai atsistoja ir nužingsniuoja į vietą priešais pri- 
siekusiųjų aptvarą. Kaip įprastai, maloniai jiems nusišypso ir pasis- 
veikina. Apgailestauja dėl vakarykščio vilkinimo. Vėlgi, jis — Mak- 
sas Mančinis, vyriausiasis prokuroras, atstovaujantis Miestui. 

Šis reikalas rimtas, nes susijęs su žmogaus mirtimi. Šonas Kin- 
gas buvo puikus žmogus, turėjo mylinčią šeimą, sunkiai dirbo ir kar- 
tais pelnydavo kelis baksus iš šalies kaip sporto teisėjas. Nėra jokių 
abejonių dėl mirties priežasties ar dėl to, kas jį nužudė. Teisiamasis, 
sėdintis štai čia, mėgins jus suklaidinti, mėgins įtikinti, kad remian- 
tis įstatymais galima padaryti išimtis žmonėms, laikinai ar visam 
laikui praradusiems protą. | ms 

Paistalai. Be užrašų jis kalba šiek tiek padrikai, o aš žinau, kad 
Maksui kyla sunkumų, kai nukrypsta nuo pasirašyto teksto. Labiau 
įgudę teismų advokatai sudaro įspūdį, kad kalba ekspromtu, nors iš 
tikrųjų jie valandų valandas stengiasi įsiminti tekstą ir jį repetuoja. 
Maksas nėra vienas iš tokių, bet ir nėra toks prastas kaip daugelis 
prokurorų. Jis gudriai pažada prisiekusiesiems netrukus parodyti 
jau pagarsėjusį vaizdo įrašą. Verčia juos laukti, nors galėtų, net šioje 
pradinėje teismo stadijoje, tą įrašą parodyti dabar. Lėtuolė su tuo 
jau sutiko. Bet jis juos erzina. Gražus ėjimas. 

Įžanginė Mančinio kalba neilga, nes argumentai nenuginčija- 
mi. Impulsyviai atsistoju ir jos prakilnybei pareiškiu, kad įžanginį 
žodį pasilieku iki mūsų gynybos pradžios — tokia galimybė taisy- 
klėmis numatyta. Maksas pašoka ir pakviečia pirmą savo liudyto- 
ją — velionio našlę ponią Beverlę King. Ji — išvaizdi moteris, apsi- 
rengusi kaip į bažnyčią ir įsibaiminusi liudytojo krėslo. Maksas pa- 
reiškia jai įprastus užuojautos žodžius, ir per kelias minutes moteris 
apsiašaroja. Nors toks liudijimas nieko bendra neturi su kalte ar ne- 

kaltumu, bet visada padeda geriau įsisąmoninti faktą, kad velionis 
iš tikrųjų miręs ir kad po jo ar jos mirties liko mylintys artimieji. 
Šonas buvo ištikimas sutuoktinis, atsidavęs tėvas, sunkiai dirbantis 
maitintojas, mylintis savo brangios motinos sūnus. Tarp kūkčioji- 
mų mes galime susidaryti vaizdą, ir, kaip visada, jis dramatiškas. 
Prisiekusieji viskuo patiki, keli rūsčiai žvelgia į Tadeo. Anksčiau aš 
jam liepiau nežiūrėti į prisiekusiuosius, o tik dėmesingai sėdėti prie 
stalo ir užsirašinėti į bloknotą. Nepurtyti galvos. Nereaguoti ir ne- 
rodyti jausmų. Bet kuriuo metu į tave žiūrės bent du prisiekusieji. 

Nesiimu kryžminės ponios King apklausos. Ji atleidžiama iš 
liudytojo vietos ir grįžta prie trijų savo vaikų pirmoje eilėje. Miela 
šeimyna, ją dabar stebi visi, bet ypač prisiekusieji. 

Kitas liudytojas — teismo medicinos ekspertas, patologas 
daktaras Gloveris, tokių kovų veteranas. Kadangi per visą mano 
karjerą buvo nemažai šiurpių žmogžudysčių bylų, mudu su dakta- 
ru Gloveriu esame susirėmę priešais prisiekusiuosius ir anksčiau. 
Netgi toje pačioje teismo salėje. Jis atliko Šono Kingo autopsiją 
dieną po šio mirties ir turi jos fotografijų. Prieš mėnesį dėl tų au- 
topsijos nuotraukų mudu su Mančiniu kone susimušėme. Paprastai 
jų neleidžiama rodyti, nes būna labai kraupios ir lemia išankstinį 
prisiekusiųjų nusistatymą. Bet Maksas teisėją įtikino tris ne tokias 
šiurpias pademonstruoti kaip įrodymus. Pirmoje Šonas Kingas guli 
ant skrodimų stalo, nuogas, tik su užmestu per vidurinę kūno dalį 
rankšluosčiu. Antroje — tiesiai iš viršaus fotoobjektyvo išdidintas 
jo veidas. Trečioje — nuskusta galva pasukta dešinėn, kad matytųsi 
smarkus sutinimas nuo kelių pjūvių. Dar apie dvidešimt Lėtuolės 
išmintingai atmestų nuotraukų tokios vaizdingos, kad joks sveiko 
proto teisėjas neleistų prisiekusiesiems jų pamatyti: kaip nupjauna- 
mas kaukolės viršus; sužalotų smegenų vaizdai; ir paskutinė, kurio- 
je ant laboratorinio stalelio padėtos išimtos smegenys. 

Atrinktos priimtinos nuotraukos projektuojamos į aukštą, pla- 
tų ekraną. Mančinis klausinėja daktaro apie kiekvieną. Mirties prie- 
žastis — trauma, patirta dėl daugybinių smūgių į viršutinę veido 
dalį. Kiek buvo smūgių? Na, mes turime vaizdo įrašą. Tai dar vienas 
gudrus Makso ėjimas — filmuotą medžiagą parodyti, kai liudytojo 

vietoje sėdi teismo medicinos ekspertas. Šviesos priblėsta, ir didžiu- 
liame ekrane dar kartą išgyvename tragediją: ringo centre du kovo- 
tojai, abu tikintys savo pergale; Šonas Kingas kelia Kuvaldos ranką; 
šis atrodo nustebęs, negalintis patikėti. Tadeo pečiai nusmunka; 
paskui jis staigiai iš šono smogia Kuvaldai pasalūnišką smūgį; ne- 
spėjus Šonui Kingui sureaguoti, Tadeo trenkia jam į nosį stiprų de- 
šininį; paskui — kairinį; Šonas Kingas krenta atbulas ir atsitrenkia 
į narvo grotas, kur sėdi suglebęs, bejėgis, praradęs sąmonę, o Tadeo 
jį kaip žvėris pradeda daužyti kumščiais. 

— Dvidešimt du smūgiai į galvą, — pareiškia daktaras Glove- 
ris prisiekusiesiems, kurie smurto užhipnotizuoti stebi, kaip mirti- 
nai sumušamas visiškai sveikas žmogus. 

O idiotas mano klientas tikisi išeiti iš teismo laisvas. 

Vaizdo įrašas baigiasi, kai Norbertas įpuola į ringą ir sugriebia 
Tadeo. Tuo metu Šono Kingo smakras nusviręs ant krūtinės, o vei- 
das — vien tik kraujas. Kuvalda tyso be sąmonės. Kyla chaosas — į 
kadrą veržiasi kiti. Pratrūksta riaušės, ir ekranas užtemsta. 

Daktarai išbandė viską, stengdamiesi suiiažinti Šono Kingo 
smegenų paburkimą, bet niekas negelbėjo. Jis mirė po penkių dienų, 
taip ir neatgavęs sąmonės. Po vaizdo įrašo rodoma kompiuterinės to- 
mografijos skenograma, ir daktaras Gloveris kalba apie smegenų su- 
mušimus. Dar viena nuotrauka, ir jis pasakoja apie kraujo išsiliejimą į 
smegenų pusrutulius. Kitoje matytis didžiulė subduralinė hematoma. 
Šis liudytojas jau daug metų pasakoja prisiekusiesiems apie autopsi- 
jas bei mirties priežastis ir moka duoti parodymus. Neskuba, viską 
paaiškina ir stengiasi vengti nesuprantamų žodžių bei frazių. Kadan- 
gi yra vaizdo įrašas, tai viena iš lengviausių jo bylų. Įžengdama į narvą 
auka buvo visiškai sveika. O paliko jį ant neštuvų, ir visi žino kodėl. 

Prisiekusiųjų akivaizdoje ginčytis su tikru ekspertu visada 
sunku. Dažniausiai advokatas pralaimi kovą, o kartu praranda ir 
savo galimybę įtikinti. Dėl faktų šioje byloje iš pat pradžių turiu ma- 
žai galimybių įtikinti, todėl nenoriu dar daugiau prarasti. Atsistoju 
ir mandagiai pasakau: 

— Klausimų neturiu. 

Kai atsisėdu, Tadeo man sušnypščia: 

— Ką darai, žmogau? Privalai imtis tų dundukų. 

— Atšok, gerai? — iškošiu pro sukąstus dantis. 

Tikrai pavargau nuo vaikino arogancijos, o jis aiškiai manimi 
nepasitiki. Abejoju, ar reikalai pagerės. 


23 skyrius 


Kai po vidurdienio paskelbiame pertrauką, gaunu tekstinę ži- 
nutę iš Migelio Zapatės. Visą rytą mačiau jį teismo salėje tarp kelių 
giminaičių ir draugų, susibūrusių galinėje eilėje ir įdėmiai stebinčių, 
bet kaip galima iš toliau. Mes susitinkame koridoriuje ir vaikšti- 
nėjame lauke. Prie mūsų prisideda Norbertas, ankstesnis Zapatės 
komandos vadybininkas. Toliau iš paskos seka Partneris. Aš pasi- 
stengiu, kad jie suprastų, jog Tadeo atsisako labai palankaus san- 
dėrio. Pripažindamas kaltę, jis galėtų išeiti į laisvę po aštuoniolikos 
mėnesių ir vėl kovoti ringe. 

Bet jie turi geresnį sandėrį. Tai prisiekusysis numeris dešimt — 
Estebanas Suaresas, trisdešimt aštuonerių metų, sunkvežimio vai- 
ruotojas, dirbantis maisto tiekimo kompanijai. Prieš penkiolika 
metų legaliai emigravo iš Meksikos. Migelis sako turintis draugą, 
kuris jį pažįsta. 

Mes brendame į pavojingus vandenis, ir aš slepiu savo nuos- 
tabą. Įsukame į siaurą vienos krypties eismo gatvelę, kurioje visą 
saulės šviesą užstoja aukšti pastatai. 

— Kaip tavo draugas su juo susipažino? — klausiu. 

Migelis — gatvės chuliganas, žemiausio lygio narkotikų platin- 
tojas, priklausantis gaujai, užsiimančiai kokaino kontrabanda. Jis 
ir jo vaikinai įstrigę tamsios platinimo grandinės viduryje ir neturi 
galimybių pakilti aukščiau. Ten buvo ir Tadeo, kai mudu prieš dvejus 
metus susipažinome. 

Gūžtelėjęs pečiais Migelis sako: 

— Mano draugas pažįsta daug žmonių. 

— Aš tuo neabejoju. O kada tavo draugas susipažino su ponu 
Suaresu? Pastarąją parą? 

— Nesvarbu. Svarbiau faktas, kad mes galime su Suaresu susi- 
derėti, ir jis nėra toks brangus. 

— Už prisiekusiojo papirkimą gali atsidurti ten pat, kur ir Tadeo. 

— Senjore, klausykite. Už dešimt gabalų Suaresas žiuri už- 
strigdys, galbūt net pasieks išteisinimą. 

Sustoju ir įsmeigiu akis į tą smulkų banditėlį. Ką jis žino apie 
išteisinimus? 

— Jeigu manai, kad prisiekusieji leis tavo broliui išeiti iš teis- 
mo laisvam, tai esi išprotėjęs, Migeli. Taip neatsitiks. 

— Gerai, tai įstrigdykime prisiekusiuosius. Pats pasakėte, kad 
jeigu jie atsidurs aklavietėje vieną kartą, gali atsidurti ir antrą, o 
tuomet prokuroras viską nutrauks. 

Vėl leidžiuosi žingsniuoti, pamažu, nes nežinau, kur link mes ju- 
dame. Partneris velkasi penkiasdešimt jardų iš paskos. Pagaliau tariu: 

— Puiku, eik ir papirk prisiekusįjį, bet aš nesikišu. 

— Gerai, senjore, duokite man grynųjų, ir aš viską sutvarkysiu. 

— Ak, aišku. Tau reikia pinigų. 

— Taip, senjore. Mes tokių grynųjų neturime: 

— Aš irgi neturiu, ypač po atstovavimo tavo broliui. Sukrapš- 
čiau trisdešimt gabalų konsultantui prisiekusiųjų klausimu ir dvi- 
dešimt — psichiatrui, be to, dar dvidešimt — kitoms išlaidoms. Įsi- 
dėmėk, Migeli, mano versle klientai turi mokėti man — honorarus 
grynaisiais už atstovavimą. Be to, klientas padengia ir visas išlaidas. 
O ne atvirkščiai. 

— Ar todėljūs nekovojate? 

Vėl sustoju ir rūsčiai jį nužvelgiu. 

— Visai nenutuoki, apie ką kalbi, Migeli. Kai yra nenuginčija- 
mi faktai, aš darau geriausia, ką galiu padaryti. Jūs, vyručiai, esate 
kažkaip klaidingai įsitikinę, kad galiu tavo brolį ištraukti pro didelę 
slaptą įstatymų spragą ir išvesti jį iš čia į laisvę. Žinai ką? Šitaip ne- 
atsitiks, Migeli. Pasakyk tai savo kietakakčiam broliui. 

— Mums reikia dešimt tūkstančių, Radai. Tuojau pat. 

— Labai gaila. Aš jų neturiu. 

— Mes norime kito advokato. 

— Jau per vėlu. 

24 skyrius 


S reiškia spurginę. Po dar vienos bemiegės nakties susitinku su 
Neitu kepyklėlėje šalia universiteto. Pusryčių jis užsisakęs dvi spur- 
gas su medaus glajumi ir džemo įdaru, taip pat juodos kavos. Alkanas 
nesu ir vos nuryju kavą. Keletą minučių apie šį bei tą pasišnekame. 

— Klausyk, Neitai, šiomis dienomis esu gana užsiėmęs. Kas 
atsitiko? — pagaliau klausiu. 

— Teismas, a? 

— Taip. 

— Girdėjau, tave daužo. 

— Ten gana bjauru. Tu man paskambinai. Kas yra? 

— Ne daug kas. Rojus Kempas su šeima paprašė perduoti tau 
kelis gerus žodžius. Jie merginą atidavė kažkur į reabilitaciją. Jai 
prastai, bet nors yra saugi ir su savo šeima. Štai ką noriu pasakyti: 
klausyk, Radai, tie žmonės manė, kad ji jau mirusi. Dabar ją atgavo. 
Jie padarys viską, kad tik ji atsitiestų. Ir galbūt kažką žino apie kū- 
dikį. Šis reikalas apėmė visą šalį. Vakar naktį įvykdyta dar daugiau 
areštų ir išlaisvinta merginų. Gauta informacijos, susijusios su pre- 
kyba kūdikiais, tad dabar smarkiai dirbama šiuo klausimu. 

Linkteliu, vėl gurkšteliu kavos ir sakau: 

— Tai gerai. 

— Taip, tikrai. O Rojus Kempas prašo perduoti: jis ir jo šeima 
labai tau dėkingi, kad sugrąžinai merginą ir prisidėjai prie jos išlais- 
vinimo. 

— Jis pagrobė mano vaiką. 

— Baik, Radai. 

— Buvo pagrobta ir jo duktė, tad turėtų žinoti, koks tai jaus- 
mas. Man nerūpi jo dėkingumas. Tegul džiaugiasi, kad atšaukiau 
FTB, antraip galėtų sėdėti už grotų. 

— Liaukis, Radai. Palik tai. Štai laiminga pabaiga, tavo dėka. 

— Aš nieko nenusipelnau ir nenoriu kuo nors būti dėtas. Pasa- 
kyk Kempui, kad pabučiuotų man į subinę. 

— Bus padaryta. Jie gavo informacijos apie Svengerį. Vakar 
naktį šnibžtelėjo vienas barmenas Rasine, Viskonsino valstijoje. 

— Nuostabu. Gal susitinkame po kokios savaitės išgerti alaus? 
Siuo metu esu gerokai užsiėmęs. 
— Zinoma. 


25 skyrius 


Penktadienio rytą, prieš vėl atnaujinant bylos nagrinėjimą, su 
Partneriu ir Klifu kalbamės teismo rūmų koridoriuje. Šiame etape 
Klifo darbas — sėdėti salėje tarp žiūrovų ir stebėti prisiekusiuosius. 
Jo vakardienos įspūdis nestebina: prisiekusieji Tadeo nė kiek neuž- 
jaučia ir yra apsisprendę. Čiupkite sandėrį dėl kaltės pripažinimo, 
jeigu tik šis tebepadėtas ant stalo, vis kartoja jis. Jam papasakoju 
apie savo vakarykštį pokalbį su Migeliu. Klifo reakcija: „Ką gi, jeigu 
galite papirkti vieną, verčiau tai padarykite greitai. 

Vorele įžengiant prisiekusiesiems, vogčiomis žvilgteliu į Este- 
baną Suaresą. Ketinau tik trumpai užmesti žvilgsnį, kaip papras- 
tai darau per bylų nagrinėjimus. Tačiau Suaresas vėpso į mane, lyg 
lauktų, kad įteikčiau jam voką. Koks mulkis. Tačiau beveik neabejo- 
ju, kad kažkas užmezgė su juo kontaktą. Taip pat beveik neabejoju, 
kad juo negalima pasitikėti. Gal jau skaičiuoja savo pinigus? 

Teisėja Fabino su visais pasilabina ir pasveikina sugrįžus į jos 
teismo salę. Ji standartiškai paklausia prisiekusiųjų, ar jie neturėjo 
jokių draudžiamų kontaktų su blogais žmonėmis, siekiančiais juos 
paveikti. Vėl žvilgteliu į Suaresą. Jis spokso į mane. Esu tikras, kiti 
tai pastebi. 

Ponas Mančinis atsistoja ir paskelbia: 

— Jūsų prakilnybe, valstija baigia kviesti liudytojus. Galbūt jų 
dar turėsime, jei kaltinimai bus atmesti, bet kol kas mes baigiame. 

Tai nestebina, nes Maksas iš anksto mane perspėjo. Jis pakvie- 
tė tik du liudytojus, tiek jam pakanka. Vėlgi, yra vaizdo įrašas, ir 
Maksas pakankamai išmintingas, kad leistų šiam pačiam kalbėti. 
Jis nustatė mirties priežastį ir tikrai nurodė kaltininką. 

Aš nueinu prie prisiekusiųjų, pažvelgiu į kiekvieną, išskyrus 
Suaresą, ir pradedu nuo to, kas ir taip aišku. Mano klientas nužudė 

Šoną Kingą. Iš anksto apie tai negalvojo, neplanavo. Smogė jam dvi- 
dešimt du kartus. Ir Tadeo to neprisimena. Apie penkiolika minu- 
čių iki Šono Kingo užpuolimo pačiam Tadeo Zapatei buvo smogta į 
veidą ir galvą iš viso trisdešimt septynis kartus. Tai padarė Kuvalda, 
taip pat žinomas kaip Bou Freilis. Trisdešimt septynis kartus. Jis 
nebuvo nokautuotas, bet psichiškai sutrikdytas. Po antro raundo, 
kai Kuvalda keliu pataikė jam į smakrą, Tadeo Zapatė mažai ką pri- 
simena. Mes jums, prisiekusiesiems, parodysime visą kovą, suskai- 
čiuosime trisdešimt septynis smūgius į galvą ir įrodysime, kad Ta- 
deo nesuvokė, ką daro, kai užpuolė ringo teisėją. 

Kalbu trumpai, nes mažai ką galiu pasakyti. Jiems padėkoju ir 
apleidžiu pakylą. 

Pirmas mano liudytojas — Oskaras Moreno, Tadeo treneris ir 
žmogus, pirmasis įžvelgęs jo kaip šešiolikamečio boksininko poten- 
cialą. Oskaras yra maždaug mano amžiaus, vyresnis nei Tadeo gaujos 
nariai ir kvartale savas. Jis šlaistosi po sporto salę, nusižiūri ispana- 
kalbius vaikius ir talentingesniems siūlo treniruotis. Jo net praeitis 
švari — tai tikras privalumas, kai kvieti liudytojus duoti parodymų. 
Buvę baudžiamieji teistumai visada atsigręžia prieš tave. Prisieku- 
sieji griežti sunkiems nusikaltėliams, pakviestiems liudyti prisiekus. 

Kartu su Oskaru aš papasakoju, kaip viskas klostėsi iki kovos 
ringe. Mėginu apeliuoti į prisiekusiųjų užuojautą: Tadeo — vargšas 
vaikinas iš skurdžios šeimos, ir jo vienintelis šansas gyvenime buvo 
kovos narve. Mes galiausiai prieiname prie pačios kovos, ir šviesos 
teismo salėje pritemsta. Pirmą kartą stebime visą kovą, be pertrau- 
kimų. Prietemoje stebiu prisiekusiuosius. Moteris atgraso šio spor- 
to brutalumas. Vyrai — labai susidomėję. Kelis kartus pakartotinai 
prasukdamas vaizdą, vis sustabdau jį ties ta vieta, kai Tadeo gauna 
smūgius į veidą. Tiesą sakant, daugelis jų nebuvo labai pavojingi, 
ir Kuvalda jais laimėjo tik nežymius taškus. Bet gerai to neišma- 
nantiems prisiekusiesiems smūgis kumščiu į veidą, ypač mano ir 
Oskaro neproporcingai išdidintas, atrodo kone mirtinas. Pamažu, 
metodiškai juos skaičiuoju. Kai jie demonstruojami šitaip perdėtai, 
lengvai kas nors gali paklausti, kaipgi Tadeo apskritai išsilaikė ant 
kojų. Antrame raunde likus kovoti minutę ir dvidešimt sekundžių, 

Kuvaldai pavyksta nulenkti Tadeo galvą žemyn ir trenkti jam į veidą 
dešiniu keliu. Tikrai, smūgis grėsmingas, bet kažin ar Tadeo apsvai- 
gino. Tačiau dabar mudu su Oskaru pasistengiame, kad atrodytų, 
jog nuo šio smūgio Tadeo patyrė smegenų sužalojimą. 

Antram raundui pasibaigus, sustabdau vaizdo įrašą ir kruopš- 
čiai surepetuotais klausimais bei atsakymais išgaunu iš Oskaro jo 
nuomonę apie savo kovotoją, koks jis buvo tarp raundų. Vaikino 
akys buvo sustiklėjusios. Jis pajėgė tik kriokti, ne kalbėti. Nereaga- 
vo į Norberto ir Oskaro klausimus. Jis, Oskaras, pagalvojo pamoti 
ringo teisėjui, kad šis sustabdytų kovą. 

Pakviesčiau liudyti Norbertą, kad patvirtintų šį melą, bet vyru- 
kas du kartus teistas už sunkius nusikaltimus, ir Mančinis jį tikrai 
pažemintų. 

Šiuose parodymuose liko neatskleistas faktas, kad aš irgi ten bu- 
vau. Vilkėjau ryškiai geltona striuke su užrašu „Tadeo Zapatė“ ir mė- 
ginau atrodyti reikalingas. Aš jau paaiškinau tai Maksui ir Lėtuolei, 
abu patikindamas, kad nieko svarbaus nemačiau ir negirdėjau. Buvau 
tik žiūrovas, taigi liudytoju manęs laikyti negalima- Maksas ir Lėtuo- 
lė žino, kad mėgstu šį sportą ir jame dalyvauju, bet ne dėl pinigų. 

Mes stebime trečią raundą ir vėl skaičiuojame, kiek smūgių 
į galvą gavo Tadeo. Oskaras paliudija, kad kai kova baigėsi, Tadeo 
manė, kad liko dar vienas raundas. Jis blogai orientavosi, bet ant 
kojų tebesilaikė. Po to, kai Norbertas ir kiti jį atitraukė nuo Šono 
Kingo, elgėsi it pasiutęs žvėris, nesuvokė nei kur esantis, nei kodėl jį 
laiko. Po trisdešimties minučių, kol rengėsi, o policija stebėjo ir lau- 
kė, jis pradėjo atsitokėti. Norėjo žinoti, ką čia veikia farai. Paklausė, 
kas laimėjo kovą. 

Apskritai mes neblogai padirbėjome ir sukėlėme šiokių tokių 
aiškiai matyti, kad kova buvo apylygė. Tadeo padarė tiek pat žalos 
priešininkui, kiek ir pats patyrė. 

Per kryžminę apklausą Mančinis nieko nepeša. Oskaras laikosi 
savo paties sukurtų faktų. Jis buvo ten, kalbėjo su savo kovotoju, ir 
jeigu sako, kad vaikinas gavo daug smūgių į galvą, vadinasi, taip ir 
yra. Maksas nepajėgia įrodyti priešingai. 

Dabar liudytojo vietą užima mūsiškis ekspertas daktaras Te- 
selmanas, psichiatras pensijoje, dirbantis kaip profesionalus liudy- 
tojas. Jis vilki juodu kostiumu, krakmolytais baltais marškiniais, 
yra pasirišęs mažutę raudoną peteliškę, o su raginių rėmelių aki- 
niais bei ilgais, gražiai krintančiais žilais plaukais atrodo nepapras- 
tai šauniai. Aš išvardiju liudytojo kvalifikacijas ir pristatau jį kaip 
teismo psichiatrijos srities ekspertą. Maksas neprieštarauja. 

Paskui paprašau daktaro Teselmano paprastais ir visiems su- 
prantamais terminais paaiškinti teisinę spontaninio nepakaltina- 
mumo koncepciją — prieš dešimtmetį mūsų valstijos priimtą stan- 
dartą. Ekspertas man nusišypso, paskui pažvelgia į prisiekusiuo- 
sius — panašiai kaip senas profesorius, kuriam smagu šnekučiuotis 
su dievinančiais jį studentais, ir prabyla: 

— Spontaninio nepakaltinamumo sąvoką galima taikyti tada, 
kai psichiškai sveikas asmuo įvykdo ką nors bloga, normaliomis 
aplinkybėmis jis taip niekada nesielgtų, bet tuo metu yra taip psi- 
chiškai išmuštas iš pusiausvyros ar sutrikdytas, jog nepajėgia savęs 
suvaldyti ir liautis. Jis suvokia, kad tai blogai, bet neįstengia susi- 
tvardyti ir padaro nusikaltimą. 

Daktaras Teselmanas daug kartų stebėjo tos kovos vaizdo įra- 
šą. Kelias valandas kalbėjosi su Tadeo. Per pirmą jų susitikimą Tadeo 
jam pasakė neprisimenantis, kaip užpuolė Šoną Kingą. Iš tikrųjų, po 
antro raundo jis faktiškai neprisiminė nieko. Tačiau per vėlesnį po- 
kalbį Tadeo kai ką tartum ir prisiminė. Pavyzdžiui, jis pasakė, kad 
prisimena patenkintą Kuvaldos veidą, kai buvo pakelta jo ranka. 
Prisimena minią, nepritariamai staugiančią dėl tokio sprendimo. 
Prisimena, kaip brolis Migelis kažką šaukė. Bet neprisimena nieko, 
kas susiję su ringo teisėjo užpuolimu. Tuo metu jis buvo užvaldytas 
emocijų ir kitaip pasielgti negalėjo, tik pulti. Buvo apvogtas, ir ar- 
čiausiai iš tos kovos teisėjų pasitaikė Šonas Kingas. 

Taip, daktaro Teselmano nuomone, Tadeo buvo taip pametęs 
protą, kad nepajėgė susivaldyti. Taip, teisiškai jis buvo nepakaltina- 
mas, todėl negali atsakyti už savo veiksmus. 

Be to, dar yra ir kita gana neįprasta aplinkybė, kuri daro šį 
atvejį išskirtinį. Tadeo buvo ringe, ką tik ilgas devynias minutes ko- 

vojo su savo varžovu. Pragyvenimui jis užsidirba kumščiais. Todėl 
tuo kritiniu momentu jam atrodė normalu, jog viską išspręsti reikia 
tik smūgiais. Atsižvelgiant į tos akimirkos kontekstą ir aplinkybes, 
jam tuomet atrodė, kad kitaip elgtis negalėjo. 

Man baigus su Teselmanu, mes padarome priešpiečių per- 


trauką. 


26 skyrius 


Užsuku į Šeimos santykių teismą pasitikrinti teisminės bylos. 
Kaip ir tikėjausi, senasis teisėjas Lyfas nepatenkino Džuditos prašy- 
mo surengti skubų posėdį ir jį svarstys po keturių savaičių. Jo nu- 
tartyje taip pat pažymėta, kad reguliarūs lankymai nėra pakeisti. Še 
tau, mieloji. 

Klifas, Partneris ir aš užkandinėje už kelių kvartalų susėdame 
suvalgyti po sumuštinį. Rytmečio parodymai Tadeo negalėjo būti 
geresni. Visi trys esame nustebę, kaip gerai Oskaras pasirodė liudy- 
damas ir kaip įtikimai papasakojo prisiekusiesiems, kad Tadeo buvo 
nokautuotas, nors ant kojų tebesilaikė. Mažai kovų narve aistruo- 
lių tuo patikėtų, bet tarp prisiekusiųjų tokių nėra. Tikėjausi, kad už 
dvidešimt tūkstančių dolerių daktaras Teselmanas pasirodys pui- 
kiai — taip ir įvyko. Pasak Klifo, prisiekusieji dabar svarsto, jiems 
buvo tvirtai pasėta šiokia tokia abejonė. Tačiau išteisinimas neįma- 
nomas. Vienintelis mūsų šansas tebelieka užstrigdyti prisiekusieji. 
Ir kai Mančinis imsis mūsų eksperto, popietė gali užsitęsti. 

Mes vėl teisme, ir Mančinis pradeda paklausdamas: 

— Pone Teselmanai, kuriuo gi momentu teisiamasis tapo tei- 
siškai nepakaltinamas? 

— Pradžia ir pabaiga ne visada aiški. Matyt, poną Zapatę įsiu- 
tino teisėjų sprendimas suteikti pergalę jo priešininkui. 

— Taigi iki to momento, pasak jūsų, ar jis buvo nepakalti- 
namas? 

— Neaišku. Yra didelė tikimybė, kad paskutines kelias kovos 
minutes pono Zapatės psichika buvo sutrikusi. Tai labai neįpras- 

ta situacija, ir negalima žinoti, ar aiškiai jis mąstė iki paskelbiant 
sprendimą. Tačiau gana akivaizdu, kad lūžis įvyko greitai. 

— Ar ilgai jis buvo nepakaltinamas? 

— Nemanau, kad į tai galima atsakyti. 

— Gerai, pasak jūsų, kai teisiamasis apsisuko ir smogė kumš- 
čiu Šonui Kingui pirmąjį smūgį, ar tai buvo užpuolimas? 

— Taip. 

— Ir už jį gresia bausmė? 

— Taip. 

— Ir, jūsų nuomone, nuo jos galima atleisti, nes įtariamasis 
teisiškai nepakaltinamas? 

— Taip. 

— Jūs daug kartų matėte vaizdo įrašą. Yra aišku, kad Šonas 
Kingas, parkritęs ant demblio ir sėdėdamas atsirėmęs į narvo gro- 
tas, nemėgino gintis, tiesa? 

— Atrodo, būtent taip. 

— Jums reikia dar kartą tai pamatyti? 

— Ne, ne šiuo metu. 

— Taigi, vos nuo dviejų smūgių Šonas Kingas parkrinta be są- 
monės ir yra nepajėgus apsiginti, tiesa? 

— Atrodo, būtent taip. 

— Jis gauna dar dešimt smūgių, jo veidas kruvinas ir faktiškai 
sutalžytas. Jis nepajėgia apsiginti. Teisiamasis į veidą jam smogė 
dvylika kartų. Taigi, daktare, ar tuo metu teisiamasis tebebuvo tei- 
siškai nepakaltinamas? 

— Jis negalėjo savęs kontroliuoti, taigi atsakymas — taip. 

Mančinis pažvelgia į teisėją ir sako: 

— Gerai, noriu vėl paleisti vaizdo įrašą, sulėtintą. 

Šviesos darsyk pritemdomos ir visi sužiūra į didžiulį ekraną. 
Maksas leidžia įrašą itin lėtai ir sulig kiekvienu suduotu smūgiu gar- 
siai skelbia: 

— Vienas! Du! Jis jau parkritęs. Trys! Keturi! Penki! 

Žvilgteliu į prisiekusiuosius. Ši filmuota medžiaga jiems galbūt 
jau nusibodo, bet vis tiek nepajėgia atplėšti akių. 

Sulig dvyliktu smūgiu Maksas sustabdo įrašą ir klausia: 

— Taigi, daktare, jūs šiems prisiekusiesiems sakote, kad jie 
žiūri į žmogų, kuris suvokia, kad elgiasi blogai, pažeidžia įstatymą, 
bet nei fiziškai, nei protiškai nepajėgia liautis. Tai tiesa? 

Makso tonas nepatiklus ir pašaipus, bet daro poveikį. Tai, ką 
mes matome, — įniršęs kovotojas, kuris savo rankomis žudo kitus 
žmones. Jis nėra išprotėjęs. 

— Taip, teisingai, — patvirtina daktaras Teselmanas, nesi- 
traukdamas nė per colį. 

Trylika, keturiolika, penkiolika — Maksas lėtai skaičiuoja 
smūgius ir sustoja ties dvidešimtuoju, šūktelėdamas: 

— Daktare, ar šiuo momentu jis vis dar nepakaltinamas? 

— Taip, nepakaltinamas. 

Dvidešimt vienas, dvidešimt du, ir Tadeo užgriūva organizato- 
riai, o galiausiai pripuolęs Norbertas jį sustabdo. 

— Daktare, o kaip dabar, kai jį atitraukė? Kuriuo momentu 
vaikinas grįžta į protą? — vėl klausia Maksas. 

— Sunku pasakyti. 

— Po minutės? Valandos? i 

— Sunku pasakyti. 

— Sunku pasakyti, nes jūs nežinote, taip? Jūsų nuomone, tei- 
sinis nepakaltinamumas yra nelyginant jungiklis, kurį gali spragte- 
lėti aukštyn ir žemyn, gana patogus teisiamajam, taip? 

— Aš to nesakiau. 

Maksas nuspaudžia mygtuką, ir vaizdas išnyksta. Sugrįžta 
šviesa, visi lengviau atsidūsta. Maksas pašnabžda padėjėjui ir pasii- 
ma kitą bloknotą, išmargintą pastabomis, paskui nušlepsi į pakylą, 
rūsčiai nužvelgia liudytoją ir klausia: 

— O jeigu jis smogtų trisdešimt kartų, daktare Teselmanai? 
Teigtumėte, kad jis teisiškai nepakaltinamas? 

— Esant tokiai faktų visumai, taip. 

— Ak, mes kalbame apie tokius pačius faktus. Niekas nepasi- 
keitė. O jei būtų keturiasdešimt smūgių į galvą žmogui, akivaizdžiai 
praradusiam sąmonę. Vis tiek teisiškai nepakaltinamas, daktare? 

— Taip. 

— Neatrodo, kad šis teisiamasis būtų sustojęs po dvidešimt 


322 


dviejų. O jeigu jis būtų sudavęs šimtą smūgių, daktare? Jūsų nuo- 
mone, vis tiek būtų nepakaltinamas? 

Teselmanas užsidirba savo pinigus: 

— Šitiek smūgių kaip tik ir yra akivaizdus sutrikusio proto įro- 
dymas. 


27 skyrius 


Penktadienio popietė, ir mums niekaip nepavyks šiandien 
baigti nagrinėti bylą. Kaip ir daugelis teisėjų, Lėtuolė mėgsta kuo 
anksčiau pradėti savaitgalį. Ji perspėja prisiekusiuosius su niekuo 
nebendrauti ir anksti paskelbia pertrauką iki pirmadienio. Prisieku- 
siesiems vorele einant iš salės, Estebanas Suaresas darsyk žvilgteli 
mano pusėn. Tartum tebelauktų voko. Keista. 

Kelias minutes su Tadeo peržvelgiame savaitę. Jis primygti- 
nai reikalauja užimti liudytojo vietą. Jam pasakau, kad veikiausiai 
tai įvyks pirmadienio rytą. Pažadu sekmadienį užsukti į areštinę ir 
drauge peržiūrėti jo parodymus. Dar kartą perspėju, kad niekada 
nėra gera mintis kaltinamajam liudyti. Tadeo išveža su antrankiais. 
Kelias minutes kalbuosi su jo motina bei šeima ir atsakau į jų klausi- 
mus. Tebesu nusiteikęs pesimistiškai, bet mėginu tai slėpti. 

Migelis išseka paskui mane iš teismo salės ir lydi ilgu korido- 
riumi. Kai niekas nesiklauso, sako: 

— Suaresas laukia. Jis paims pinigus. 

— Dešimt gabalų? — darsyk pasitikrinu. 

— Si, serior. 

— Tad pirmyn, Migeli, bet manęs į tai nevelk. Neketinu pa- 
pirkti prisiekusiojo. 

— Tokiu atveju, seior, turbūt man reikia paskolos. | 

— Užmiršk apie tai. Aš klientams neskolinu, juolab jei skola 
nebus grąžinta. Veiki vienas, drauguži. 

— Betgi mes pasirūpinome tais dviem galvažudžiais. 

Stabteliu ir sužioruoju į jį akimis. Tai pirmas kartas, kai Migelis 
užsiminė apie Linko berniukus — Dručkį ir Skustuvą. Lėtai tariu: 

— Įsidėmėk, Migeli, aš nieko apie tai nežinau. Jeigu juos už- 
tvatinote, padarėte tai savo iniciatyva. 

Jis šypsosi ir purto galvą. 

— Ne, sefior, padarėme tai kaip paslaugą jums. — Jis linkteli 
toliau stovinčio Partnerio pusėn. — Jis paprašė. Mes įvykdėme. O 
dabar paslaugos reikia mums. 

Giliai atsikvepiu ir įbedu akis į didžiulį vitražo langą, už kurį 
prieš šimtmetį sumokėjo mokesčių mokėtojai. Migelis teisus. Du ne- 
gyvi banditai verti daugiau nei dešimt gabalų — bent gatvės valiuta. 
Įvyko nesusipratimas. Aš neprašiau dviejų mirusių galvažudžių. Bet 
dabar man tai išėjo į naudą, tad nejau privalau sugrąžinti paslaugą? 

Suaresas veikiausiai turi diktofoną, galbūt net vaizdo kamerą. 
Jeigu pavyks pinigus atsekti iki manęs, neteksiu licencijos verstis 
advokato praktika ir keliausiu už grotų. Jau anksčiau vos per plauką 
išsisukau ir labiau esu linkes gyventi šiapus kalėjimo sienų. Smar- 
kiai gurktelėjęs seiles, tariu: 

— Deja, Migeli, manęs į tai neįvelsi. 

Apsisuku, o jis pačiumpa mane už žasto. Nusipurtau jo rankos, 
ir tuo pat metu prisiartina Partneris. 

— Pasigailėsite, sefior, — meta Migelis. 

— Tai grasinimas? 

— Ne. Pažadas. 


28 skyrius 


Vakare vėl vyks kovos, bet šią savaitę jau mačiau pakankamai 
kraujo. Man reikia susirasti kokią nors kitą sporto rūšį, ir šiuo metu 
kaip tik bėgioju paskui itin mielą Naomę Tarant. Kadangi mudu 
tebesusitikinėjame slapčia, bijodami, kad kas nors nepamatytų ir 
neatpažintų jos kaip mokytojos, lankomės tamsiuose baruose ir pi- 
giuose restoranuose. Šįvakar vykstame į naują vietą, tajų restoraną 
rytinėje miesto dalyje, toli nuo mokyklos, kur Naomė moko Starče- 
rį. Esame ramūs, kad niekas iš pažįstamų mūsų nepamatys. 

Ne visai taip. Naomė pamato ją pirma ir, negalėdama patikėti 


324 


savo akimis, manęs paprašo patvirtinti. Restorane ganėtinai tamsu, 
yra daugybė įvairių kampelių bei nišų. Puiki vieta slėptis ir paval- 
gyti, kai nemato daug žmonių. Grįždama iš moterų tualeto Naomė 
pamato valgomosios salės gale tris kabinas. Vienoje iš jų susiglau- 
dusios ir įnikusios į pokalbį sėdi Džudita ir kita moteris. Ne Ava, 
dabartinė jos partnerė, o kita. Kabinos karoliukų užuolaida iš dalies 
užtraukta ir šiek tiek trukdo matyti, bet Naomė tikra, kad ten Džu- 
dita. Sveikas protas sakytų, kad dvi moterys, jeigu jos tik draugės, 
bendradarbės ar kolegės, prie staliuko sėdėtų viena priešais kitą. 
Bet šios dvi — susiglaudusios petimis ir, pasak Naomės, nugrimz- 
dusios į kitą pasaulį. 

Aš išsmunku į vyrų tualetą, pasilenkiu už kažkokių netikrų 
augalų vazonuose ant lentynos ir pamatau tai, ką be galo trokštu 
matyti. Parskubu prie mudviejų staliuko ir Naomei viską patvirtinu. 

Galbūt reikėtų palikti restoraną ir išvengti nepatogios situaci- 
jos. Juk nenorime, kad Džudita mus pamatytų. Esu visiškai tikras, 
kad ir ji nenori būti užklupta. 

Svarstau, gal išsiųsti Naomę į automobilį, o paskui sugriauti 
mažutį Džuditos randevu. Kaip nuostabu būtų matyti ją suskystant 
ir pradedant meluoti. Pasiteiraučiau apie Avą, paprašyčiau perduoti 
mano linkėjimus. 

Galvoju apie Starčerį ir kur link pakryptų karas, vykstantis tarp 
abiejų jo biologinių tėvų. Jo motinos nėra teisiškai susituokusios, 
tad turbūt nieko tokio, jeigu viena arba abi susitikinėja su kitomis 
moterimis, nors aš rimtai abejoju, ar jųdviejų santykiai nuoširdūs. 
Kaip man žinoti taisykles? Bet jeigu Ava sužinos, kils dar didesnis 
karas, o vaikas patirs dar daugiau išgyvenimų. O aš turėsiu daugiau 
argumentų... 

Gal paskambinti Partneriui ir paprašyti, kad jis Džuditą pasek- 
tų, galbūt padarytų nuotraukų. 

Kol gurkšnodamas viskio kokteilį visa tai svarstau, iš už kam- 
po išnyra Džudita ir drožia tiesiai prie mudviejų staliuko. Iš tolo pa- 
matau, kaip jos draugė skubiai išeina pro paradines duris ir meta 
vogčiomis sau per petį paskutinį žvilgsnį, kuris viską pasako. Džu- 
dita kaip tikra kalė taria: 

— Nagi, nagi, nesitikėjau judviejų čia pamatyti. 

Neketinu jai leisti įbauginti Naomę, kuri atrodo priblokšta, to- 
dėl atšaunu: 

— Aš tavęs taip pat. Tu čia viena? 

— Taip, — patvirtina ji. — Tik atvažiavau pasiimti šiokio tokio 
maisto į namus. 

— O, iš tikrųjų. Tai kas ta mergina? 

— Kokia mergina? 

— Mergina kabinoje. Trumpais, šviesiai rusvais plaukais, kuok- 
telėjusi mados auka. Mergina, kuri ką tik vos nenusilaužė sprando, 
išpuldama pro paradines duris. Ava apie ją žino? 

— A, ta mergina. Ji draugė. Ar mokykloje leidžia mokytojams 
skirti pasimatymus su mokinių tėvais? 

— Žiūri nepalankiai, bet nedraudžia, — šaltai atremia Naomė. 

— Ar Ava tau leidžia skirti pasimatymus kitoms? 

— Tai ne pasimatymas. Ji tik draugė. 

— Todėl ką tik pamelavai apie ją? Todėl pamelavai apie maistą 
į namus? 2 

Ji nuleidžia mano žodžius negirdom ir sužioruoja akimis į 
Naomę. 

— Manau, turėčiau apie tai pranešti mokyklai. 

— Pirmyn, — atkertu. — O aš pranešiu apie tai Avai. Ji prižiū- 
ri Starčerį, kol tu kvailioji? 

— Aš nekvailioju, o mano sūnus šiuo metu visai ne tavo reika- 
las. Paskutiniu savaitgaliu tu nepasinaudojai. 

Nepastebimai prisistatęs nedidukas tajus su kostiumu plačiai 
šypsodamasis klausia: 

— Ar viskas gerai? 

— Taip, ji tuoj išeina, — atsakau ir pažvelgiu į Džuditą. — Pra- 
šau. Mes mėginame užsisakyti. 

— Pasimatysime teisme, — sušnypščia ji ir staigiai apsisuka. 

Lydžiu akimis ją išeinančią. Neišsineša jokio maisto. Vis tebe- 
sišypsodamas, nedidukas tajus dingsta. Mudu išgeriame savo tau- 
res ir galiausiai pasižiūrime į valgiaraščius. 

Po kelių minučių Naomę nuraminu: 

— Mudviejų paslaptis saugi. Mokykloje ji niekam nepasakys, 
nes žino, kad aš paskambinsiu Avai. 

— Tikrai taip padarytum? 

— Akimirksniu. Naome, tai karas be taisyklių, neįmanoma ko- 
voti sąžiningai. 

— Nori Starčerio globos? 

— Ne, nesu pakankamai geras tėvas. Bet tikrai noriu likti jo 
gyvenime svarbus. Kas žino? Gal kada nors mudu galėtume būti 
draugai. 

Naktį praleidžiame pas ją bute ir šeštadienio rytą ilgai miega- 
me. Abu esame išsisėmę. Pabundame nuo smarkaus lietaus garsų, 
nusprendžiame išsikepti omleto ir jį suvalgyti lovoje. 


29 skyrius 


Paskutinis gynybos liudytojas yra pats teisiamasis. Prieš jį 
pakviečiant, pirmadienio rytą įteikiu teisėjai ir prokurorui laiško 
kopijas, kurį parašiau Tadeo Zapatei. Laiško paskirtis — raštu jį in- 
formuoti, kad parodymus duoda nepaisydamas savo advokato pata- 
rimo. Vakar dvi valandas jį kamavau mokydamas, ir vaikinas mano 
esantis pasirengęs. 

Prisiekia sakyti tiesą, nervingai šypsosi žiuri nariams ir tuoj 
pat gauna nemalonią pamoką, kad vaizdas iš liudytojo vietos gero- 
kai atima drąsą. Visi vėpso ir laukia, ką savo gynybai jis galėtų pa- 
sakyti. Teismo stenografė užrašys kiekvieną žodį. Teisėja raukosi iš 
aukštai, lyg ketintų kaipmat jį subarti. Prokuroras nekantrauja pul- 
ti. Toli, paskutinėje eilėje, Tadeo motina atrodo labai susirūpinusi. 
Tadeo giliai atsikvepia. 

Paminiu jo biografijos faktus — šeima, išsilavinimas, darbo- 
vietės, anksčiau teistas nebuvo, boksininko karjera ir sėkmė miš- 
riuosiuose kovos menuose. Prisiekusiesiems ir visiems kitiems teis- 
mo salėje vaizdo įrašas jau įgrisęs, todėl neketinu jo dar kartą ro- 
dyti. Laikydamiesi išankstinio mudviejų scenarijaus, kalbamės apie 
kovą, ir Tadeo sugeba deramai apibūdinti, ką reiškia gauti tiek daug 

smūgių. Mudu žinome, kad Kuvalda nesudavė daug rimtų smūgių, 
bet niekas iš prisiekusiųjų to nesupranta. Tadeo pasako prisiekusie- 
siems, kad neprisimena kovos pabaigos, bet pajėgia atkurti miglotą 
vaizdą, kaip jo priešininkas, švesdamas nepelnytą pergalę, iškelia 
aukštyn rankas. Taip, jis pratrūko, nors iš tikrųjų neįstengia visko 
prisiminti. Buvo užvaldytas neteisybės jausmo. Jo karjera sužlugo, 
pergalę iš jo pavogė. Neaiškiai prisimena, kaip ringo teisėjas pakelia 
Kuvaldos ranką, paskui viskas aptemo. Prisimena tik tai, kad sėdėjo 
persirengimo kambaryje, stebimas dviejų policininkų. Jis paklausė 
farų, kas laimėjo kovą, ir vienas iš jų atsakė: „Kokią kovą?“ Paskui 
uždėjo jam antrankius ir paaiškino, kad yra areštuojamas dėl už- 
puolimo sunkinančiomis aplinkybėmis. Jis dėl to suglumo, negalėjo 
patikėti tuo, kas dėjosi. Areštinėje kitas faras jam pasakė, kad Šonas 
„ Kingas kritinės būklės. Ir jis, Tadeo, pravirko. 

Net šiandien dar negali tuo patikėti. Vaikino balsas šiek tiek 
užlūžta, ir jis kažką nusišluosto nuo kairės akies. Nėra labai geras 
aktorius. 

Kai aš atsisėdu, Mančinis pakyla iš vietos i užduoda pirmą 
klausimą: 

— Taigi, pone Zapate, kiek kartų jūs buvote pametęs protą? 

Puiki įžanga, nuostabi replika, prokuroras tai ištaria ganėtinai 
sarkastiškai. 

Jis kalba toliau, siekdamas padaryti iš Tadeo kvailį. Kada pir- 
mą kartą buvote pametęs protą? Ar visada jums viskas aptemsta, 
kai pametate protą? Ar dėl to lankėtės pas gydytoją? Ne! Kodėl ne?! 
Po to, kai užpuolėte Šoną Kingą, ar jus įvertino koks nors specia- 
listas, kuris nėra susijęs su šia byla? Ar pamesti protą jūsų šeimoje 
paveldima? 

Po trisdešimties tokio puolimo minučių žodžiai „pamesti pro- 
tą nieko nebereiškia. Tik kelia juoką. 

Tadeo labai stengiasi išlikti šaltas, bet nepajėgia. Mančinis fak- 
tiškai iš jo tyčiojasi. Prisiekusieji atrodo pralinksmėję. 

Maksas paklausia apie jo, kaip boksininko mėgėjo, praeitį. Dvi- 
dešimt keturios pergalės, septyni pralaimėjimai. Maksas sako: 

— Dabar mane pataisykite, jeigu klystu, bet prieš penkerius 

metus, kai buvote septyniolikos ir kovojote „Auksinių pirštinių re- 
gioninėse varžybose, jūs taškais pralaimėjote, teisėjų balsams išsky- 
rus, tokiam Korlisui Bynui. Tiesa? 

— Taip. 

— Labai atkaklioje kovoje, tiesa? 

— Taip. 

— Ar dėl tokio sprendimo susinervinote? 

— Man jis nepatiko, maniau, buvo neteisingas, maniau, kad 
kovą laimėjau. 

— Pametėte protą? 

— Ne. 

— Arjums irgi viskas aptemo? 

— Ne. 

— Ar kaip nors išsakėte savo nusivylimą? 

— Regis, ne. 

— Ką gi, tai ar prisimenate, o gal vėl praradote atmintį? 

— Prisimenu. 

— Kai tebebuvote ringe, ar kam nors smogėte? 

Tadeo meta į mane kaltą žvilgsnį, kuris jį išduoda, bet atsako: 

— Ne. 

Mančinis giliai atsikvepia, palinguoja galva, lyg jam būtų ne- 
malonu, ką netrukus padarys, ir sako: 

— Jūsų prakilnybe, turiu dar vieną vaizdo įrašo ištrauką, kuri, 
manau, mums čia pagelbės. Tai kovos su Korlisu Bynu prieš penke- 
rius metus pabaiga. 

Aš atsistoju ir pareiškiu: 

— Jūsų prakilnybe, nieko apie tai nežinau. Ikiteisminiame po- 
sėdyje man jis nebuvo parodytas. 

Maksas yra pasirengęs, nes planavo šią pasalą savaites. Labai 
pasitikėdamas savimi jis atremia: 

— Jūsų prakilnybe, jis nebuvo parodytas, nes niekas nereikala- 
vo. Valstija neteikia šio vaizdo įrašo kaip teisiamojo kaltės įrodymo; 
todėl pagal mūsų kodekso 92E straipsnį juo atskleidžiami ne bylos 
faktai. Veikiau valstija pateikia šį vaizdo įrašą, kad būtų suabejota 
liudijimo patikimumu. 

— Ar galiu jį pamatyti pirmiau už prisiekusiuosius? — lėtai 
klausiu. 

— Prašymas atrodo pagrįstas, — atsako Lėtuolė. — Padarom 
penkiolikos minučių pertrauką. 

Jos kabinete mes stebime vaizdo įrašą: Tadeo ir Korlisas Bynas 
ringo centre kartu su teisėju, kuris skelbdamas pergalę pakelia de- 
šinę Byno ranką. Tadeo išsiplėšia iš teisėjo ir nueina į ringo kampą. 
Jis ištiktas pykčio priepuolio, kažką šaukia; trypinėja po ringą, sulig 
kiekviena sekunde vis labiau prarasdamas savitvardą; nueina prie 
virvių, šaukia šoniniams teisėjams ir netyčia atsitrenkia į Korlisą 
Byną, kuris mėgaujasi pergale; kiti įšoka į ringą ir pradeda juodu 
skirti; teisėjas žengteli tarp abiejų kovotojų, tada Tadeo jį pastumia; 
teisėjas, stambus vyras, jį irgi pastumia; sekundę atrodo, kad ringe 
tuoj kils chaosas, bet kažkas sučiumpa Tadeo ir besispardantį bei 
rėkaujantį nutempia šalin. | 

Vėlgi, kamera nemeluoja. Tadeo atrodo kaip įskaudintas nevy- 
kėlis, karštakošis vaikėzas, pavojingas žmogus, kuriam nesvarbu, 
kad tuoj prasidės triukšmingos peštynės. . La 

— Man atrodo, bylai tai svarbu, — taria Lėtuolė. 


30 skyrius 


Stebiu vaizdo įrašą žiūrinčius prisiekusiuosius. Keli linguoja 
galvas. Kai jis baigiasi, užsidega šviesos, ir Maksas piktdžiugiškai 
grįžta prie neva proto pametimo paistalų, triuškindamas toliau. Ta- 
deo yra visiškai supliektas, juo netikima. Per pakartotinę tiesioginę 
apklausą nepajėgsiu vėl iš naujo įtikinti. 

Gynyba žodžio atsisako. Mančinis pakviečia pirmą savo pa- 
neigiantįjį liudytoją, psichiatrą Veiferį. Jis dirba valstijos Psichinės 
sveikatos departamente ir jo kvalifikacija negalima abejoti. Lankė 
šios valstijos koledžus ir kalba mūsišku akcentu. Jis nėra puikus 
ekspertas, atvykęs iš toli kaip Teselmanas, bet gana paveikus. Veife- 
ris neva peržiūrėjo vaizdo įrašus, visus, ir šešias valandas kalbėjosi 
su teisiamuoju — daugiau nei Teselmanas. 

Su Veiferiu ginčijuosi iki vidurdienio, bet naudos iš to mažai. 
Mums darant priešpiečių pertrauką, Mančinis sugriebia mane ir 
klausia: 

— Galiu pasikalbėti su jūsų klientu? 

— Apie ką? 

— Apie sandėrį, žmogau. 

— Žinoma. 

Mudu nužingsniuojame prie gynybos stalo, kur sėdi Tadeo. 
Prisilenkęs Maksas tyliai pašnabžda: 

— Klausyk, vyruti, tebesiūlau penkerius metus, o tai reiškia 
aštuoniolika mėnesių. Už netyčinę žmogžudystę. Jeigu atsisakysi, 
tikrai esi išprotėjęs, nes gali gauti dvidešimt. 

Tadeo tartum jo nepaiso. Tik šypsosi, purto galvą — ne. 

Dabar jis dar labiau pasitiki savimi, nes Migelis surado grynųjų 
ir Suaresui įteikė voką. Šitai aš sužinosiu tik tuomet, kai jau bus per 
vėlu. 


31 skyrius 


Po priešpiečių mes susitinkame teisėjos kabinete. Lėtuolė ant 
didelės plokščios plastikinės lėkštės išdėliojusi pjaustytas morkas ir 
salierus, ir atrodo, lyg mes pertrauktume jos užkandžiavimą. Įtariu, 
kad tai tik šou. 

— Kaip dėl pasiūlymo susitarti? Kiek suprantu, jis tebėra ant 
stalo, — klausia ji. 

Gūžtelėjęs pečiais atsakau: 

— Taip, teisėja, kalbėjausi apie tai su savo klientu, taip pat ir 
ponas Mančinis. Jis nepajudinamas. 

— Gerai, — sako ji, — dabar kalbamės ne protokolui. Kai pa- 
mačiau tą įrodymą, aš linkstu prie ilgesnio nuosprendžio, kažko pa- 
našaus į dvidešimt metų. Nepatikėjau, kad jam aptemo protas, pri- 
siekusieji irgi. Jis užsipuolė žiauriai ir gerai suvokė, ką daro. Manau, 
dvidešimt metų — tinkama bausmė. 

— Galiu tai perduoti savo klientui? Žinoma, neoficialiai. 

— Prašom, perduokite. 

Ji panardina salierą į druską, pažvelgia į Mančinį ir klausia: 

— Kas kitas? 

Maksas atsako: 

— Turime dar vieną liudytoją, daktarą Levandovskį, tik kažin 
ar mums jo reikia. Kaip manote, teisėja? 

Lėtuolė nukanda saliero stiebelio galą. 

— Jums kviesti, bet, manau, prisiekusieji jau paruošti. — 
Krimst, krimst. — Pone Radai? 

— Jūs klausiate manęs? 

— O, kodėl gi ne? — atremia Maksas. — Pats užimkite mano 
vietą ir kvieskite. 

— Na, Levandovskis tik pakartos tai, ką jau pasakė Veiferis. 
Anksčiau buvau jį paėmęs kryžminei apklausai, jis geras, bet, ma- 
nau, Veiferis kur kas geresnis liudytojas. Aš prie to ir liksiu. 

— Manau, jūs teisus. Mes baigiame, — sutinka Maksas. 

Vieningi, tikra komanda. 

Per baigiamąją Makso kalbą vis žvilgčioju į Estebaną Suaresą. 
Šis atrodo be galo susidomėjęs savo pėdomis, susitraukęs į kokoną 
ir tartum nieko negirdi. Tas vyrukas kažkaip pasikeitė, ir sekundę 
man topteli, ar Migeliui pavyko prie jo prieiti. Jeigu ne su grynai- 
siais, tai su grasinimais, bauginimu. Galbūt jis pažadėjo kelis svarus 
kokaino. 

Maksas gražiai apibendrina bylą. Laimė, jis neparodo dar kar- 
tą to prakeikto vaizdo įrašo, tik pabrėžia nepaneigiamą mintį, kad 
Tadeo galbūt ir neplanavo nužudyti Šono Kingo, tačiau aiškiai siekė 
jį smarkiai sužaloti. Jis nesiekė ringo teisėjo mirties, bet faktiškai jį 
nužudė. Galėjo suduoti vieną ar du smūgius ir liautis. Būtų apkal- 
tintas užpuolimu ir nepadaręs sunkaus nusikaltimo. Bet ne! Dvi- 
dešimt du smūgiai į galvą žmogui, kuris negali apsiginti. Dvidešimt 
du smūgiai, suduoti puikiai treniruoto kovotojo, kurio svarbiausias 
tikslas — matyti, kaip jo priešininkas palieka ringą ant neštuvų. Na, 
jis savo tikslą pasiekė. Šonas Kingas paliko ringą ant neštuvų, taip ir 
nebeatgavęs sąmonės. 

Maksas nugali natūralų prokurorų įprotį kalbėti per ilgai. Pa- 

lenkė prisiekusiuosius į savo pusę ir tai jaučia. Manau, visi jaučia, 
galbūt tik išskyrus mano klientą. 

Pradedu savo kalbą pareikšdamas, kad Tadeo Zapatė — ne 
žmogžudys. Jis gyveno gatvėse, matė ganėtinai smurto, bepras- 
miuose gaujų karuose netgi prarado brolį. Jis visa tai matė ir daugiau 
nenorėjo patirti. Štai kodėl jo anketiniai duomenys nepriekaištingi: 
už ringo ribų jokios smurtinės praeities. Aš žingsniuoju pirmyn at- 
gal priešais prisiekusiųjų aptvarą, žiūrėdamas į kiekvieną iš jų, mė- 
gindamas užmegzti ryšį. Suaresas atrodo lyg norėtų įropoti į urvą. 

Stengiuosi sukelti užuojautą ir trumpai užsimenu apie nepa- 
kaltinamumą. Prašau prisiekusiųjų priimti verdiktą dėl nekaltumo 
arba, kaip alternatyvą, dėl netyčinio nužudymo. Kai sugrįžtu prie 
gynybos stalo, Tadeo pasislinkęs su kėde kuo toliau nuo manęs. 

Teisėja Fabino duoda nurodymus prisiekusiesiems, ir jie trečią 
valandą pasišalina tartis. 

Prasideda laukimas. Paprašau tvarkdario leisti Tadeo pabend- 
rauti su savo šeima teismo salėje, kol nėra prisiekusiųjų. Jis pasitaria 
su savo kolegomis ir nenorom sutinka. Tadeo peržengia per barjerą 
ir atsisėda ant priekinio suolo. Jo motina, sesuo ir keletas pusse- 
serių bei pusbrolių susiburia aplink, visi ilgai verkia. Ponia Zapatė 
daug mėnesių fiziškai nesilietė prie savo sūnaus ir negali atitraukti 
nuo jo rankų. 

Palieku teismo salę, susirandu Partnerį, ir abu patraukiame į 
kavos barą kitapus gatvės. 


32 skyrius 


Penkiolika minučių po penktos prisiekusieji vorele sugrįžta į 
teismo salę. Nė vienas nesišypso. Seniūnas įteikia verdiktą tvarkda- 
riui, o šis paduoda jį teisėjai. Ji labai lėtai perskaito ir paprašo tei- 
siamojo atsistoti. Aš atsistoju drauge su juo. Atsikrenkštusi teisėja 
skaito: „Mes, prisiekusieji, pripažįstame teisiamąjį kaltu dėl Šono 
Kingo mirties, įvykdžius antrojo laipsnio žmogžudystę. 

Tadeo tyliai suvaitoja ir nulenkia galvą. Kažkas iš Zapačių klano 

galinėje eilėje aikteli. Mes atsisėdame, o teisėja apklausia prisieku- 
siuosius. Vienas po kito, visi vieningai taria: „Kaltas. Ji padėkoja už 
puikų darbą, pasako, kad čekiai už atliktą prisiekusiųjų pareigą bus 
atsiųsti paštu, paskui visus paleidžia. Jiems išėjus, Fabino nustato 
galutinius terminus poteisminiams prašymams bei panašiems da- 
lykams paduoti ir paskiria nuosprendžio skelbimo datą po mėnesio. 
Nekreipdamas dėmesio į savo klientą, užsirašau tai. Šluostydamasis 
akis jis irgi nekreipia į mane dėmesio. Tvarkdariai jį apsupa ir užde- 
da antrankius. Nepratardamas nė žodžio, Tadeo palieka teismo salę. 

Žiūrovams salėje praretėjus, pamažu išslenka Zapatės šeima. 
Migelis apkabinęs siaubingai nusiminusią motiną per pečius. Kai 
jie atsiduria koridoriuje, toliau nuo reporterių ir televizijos kamerų, 
trys policininkai civiliniais kostiumais sugriebia Migelį ir pasako, 
kad jis areštuojamas. 

Už trukdymą vykdyti teisingumą, papirkimą ir poveikį prisie- 
kusiesiems. Suaresas tikrai turėjo diktofoną. 


33 skyrius 


Kadangi bylą pralaimėjau, reporterių vengiu. Mano telefonas be 
laižytis žaizdų. Išmaukiu kone visą pintą alaus, kol Partneris prabyla. 

— Sakyk, bose, kiek trūko, kad būtum papirkęs Suaresą? — 
pradeda jis. 

— Mąsčiau apie tai. 

— Žinau, kad mąstei. Mačiau. 

— Bet kažkas buvo ne taip. Be to, Mančinis žaidė sąžiningai, 
neapgaudinėjo. Kai geri vyrai pradeda apgaudinėti, tuomet kito 
pasirinkimo aš neturiu. Tik Mančiniui nereikėjo apgaudinėti. Bylą 
mes nagrinėjome švariai, o tai neįprasta. 

Išbaigiu pintą ir užsisakau kitą. Partneris savosios nugėrė tik 
du gurkšnius. Panelė Luela į gėrimą žiūri nepalankiai ir tikrai nety- 
lėtų, jeigu užuostų. 

— Kas atsitiks Migeliui? — klausia jis. 

—- Panašu, kad sėdės kartu su savo brolių. 

— Ar jį ginsi? 

— Po šimts, ne. Zapačių vaikinai man įgriso. 

— Manai, jis pragys apie Linko galvažudžius? 

— Abejoju. Jau ir taip pakankamai įklimpęs į bėdą. Pora žmog- 
žudysčių jam labai nepadėtų. 

Mudu užsisakome bulvių lazdelių ir pavadiname tai pietumis. 

Kai paliekame barą, autobusiuką vairuoju aš ir išsodinu Partne- 
rį prie jo buto. Pirmadienis, ir Naomė užsiėmusi — taiso kontroli- 
nius darbus. 

— Tik žiūrėk, kad Starčeris gautų A*, — pasakau. 

— Visada, — atsako ji. 

Man reikia meilės, bet šiąnakt ji negali tuo užsiimti. Galiausiai 
parvažiuoju namo. Bute atrodo šalta ir vieniša. Persirengiu džinsais 
ir nueinu į „Rėmą“, kur geriu alų, rūkau cigarą ir dvi valandas vienas 
mušinėju aštuonių rutulių partijas. Dešimtą pasižiūriu į mobilųjį. 
Manęs ieško visi miesto Zapatės: motina, teta, sesuo ir Tadeo su 
Migeliu iš areštinės. Atrodo, dabar aš jiems reikalingas. Tie žmonės 
man jau įkyrėjo, bet žinau, kad neatstos. 

Skambina du reporteriai. Mančinis nori drauge išgerti. Visai 
nenumanau kodėl. 

Ir balso paštas iš Arčo Svengerio. Užuojauta dėl didelio pralai- 
mėjimo. Kaip, velniai rautų, jis sužinojo? 

Man reikia palikti miestą. Vidurnaktį susikraunu į furgoną šio- 
kių tokių drabužių, golfo lazdas ir pusę dėžės burbono. Išmetu vir- 
šun monetą, patraukiu šiaurėn ir dvi valandas važiuoju, kol galiau- 
siai vos neužmiegu. Sustoju prie pigaus motelio su visu išlaikymu ir 
susimoku keturiasdešimt dolerių už naktį. Iki vidurdienio atsidur- 
siu kur nors golfo aikštyne, visiškai vienas. 

Šįsyk nesu tikras, ar grįšiu. 

